
TECHNINĖ KULTŪRA, ŽMOGUS 
IR TECHNIKOS FILOSOFIJA 


Dar nežinia, kaip modernioji technika 
iš vidaus keičia žmogų. 


Juozas Girnius 


Žmogaus egzistavimo būdas yra veikla. Jo buvimas pasaulyje — 
veiklus buvimas. Kaip veiklos subjektas, žmogus tuo pat metu 
priklauso keturioms sistemoms, arba sferoms: gamtos, sociu- 
mo, kultūros ir dvasios. Dalyvaudamas tikslingai aktyvioje veik- 
loje jis kuria, keičia ir tobulina šias sferas. Veikdamas žmogus 
išugdo savo dvasines galias: mąstymą, jausmus, valią, tikėjimą, 
gebėjimą suvokti įvairias ženklų kalbas, intuiciją, interesus, nuo- 
statas, vaizduotę, poreikius bei kitus dvasinius gebėjimus. Įgim- 
ti ar veikloje įgyti poreikiai tampa tolesnės veiklos paskatomis, 
įgydami sąmoningą veiklos motyvų, interesų ir ketinimų išraiš- 
ką. Poreikiai tampa didžiai žmogiška, tiesiogine veiklos paskata 
tik įgiję dvasinį pavidalą. Taigi ir technikos atsiradimas bei eg- 
zistavimas yra susijęs su savita, t. y. technine žmonių veikla, 
kurią lemia ne vien atskiro žmogaus, bet visos bendruomenės 
vertybės ir poreikiai. 

Jau Aristotelis žmogaus buvimą pasaulyje aiškino kaip veik- 
lų buvimą. Visą žmonių veiklą jis suskirstė į tris sritis: teorinę 
(pažintinę), praktinę (kaip dorovinį elgesį) ir „pojetinę“, kuriai, 
jo manymu, priklauso techninis gamybinis darbas, darymas ap- 
skritai ir meninė kūryba. Pastarąją veiklos sritį Aristotelis sieja 
su darymo meistriškumu. Veikale „Nikomacho etika“ jis kalba 
apie valstybės valdymo meną, ūkininkavimo, gydymo, karo, iš- 
kalbos bei gimnastikos menus. Meistriškumo aspektu Aristote- 
lis išsamiau nagrinėjo tik meno kūrybą (veikale „Pojetika”). Ga- 
mybinės techninės veiklos jis plačiau neaptarinėjo. 

Praėjo šimtmečiai, kol suklestėjo gamtotyra, kuri sukūrė nau- 

jų techninių išradimų bei technologijų prielaidas. Jos pažanga 
sutapo su gamybos produktyvumo, gaminių estetinės vertės, 
laisvosios rinkos, informacijos kaupimo, perdavimo ir apdoro- 
jimo bei kitais socialiniais poreikiais. 

Neregėtai intensyvi ir prieštaringa technikos raida kapitaliz- 
mo epochoje ne kartą kėlė nerimą, dažnai ir sumaištį, ne tik 
dvasinėje sferoje, bet ir ekonomikoje, skatindama net sociali- 
nius konfliktus. Kita vertus, technikos pažanga, atverdama nau- 
jas techninių sprendimų galimybes, teikė net utopinių vilčių. 
Natūralu, kad esant tokiai padėčiai susidarė dvasinė atmosfera, 
kai filosofinė technikos refleksija tapo neišvengiamai būtina. 
Reikėjo suvokti ir argumentuotai pagrįsti intuityviai nuspėja- 
mą požiūrį, jog techninė veikla nėra kultūros priešprieša, bet 
jos dalis. 

Technikos filosofijos atsiradimas paprastai siejamas su filo- 
sofo ir ekonomisto J. Bekmanno knygos „Technologijos įva- 
das, arba amatų, fabrikų ir gamyklų pažinimas“ pasirodymu 
(1777), tačiau dažniau minima vokiečių filosofo ir geografo 
E. Kappo knyga „Technikos filosofijos pagrindai. Kultūros at- 
siradimo istorija nauju požiūriu“ (1877), kurioje pirmą kartą 
Vokietijoje buvo pavartotas technikos filosofijos terminas. Il- 
gainiui technikos kūrybos, išradimo, technikos prigimties ir pa- 
skirties problemomis ėmė domėtis daugelis filosofų. Jų dėme- 
sys technikai itin padidėjo XX a. Technikos fenomeną filosofiš- 
kai aiškinti mėgino F. Dessaueris ir K. Marxas, M. Heideggeris ir 
K. Jaspersas, A. Gehlenas ir T. Adorno, H. Marcuse ir M. Hork- 
heimeris bei daugelis kitų įvairioms filosofinėms kryptims pri- 
klausančių mąstytojų. XX a. antroje pusėje nemažai nuveikė 
prie Vokietijos inžinierių sąjungos susitelkusi mokslininkų gru- 
pe: A. Huningas, H. Lenkas, F. Rappas, G. Ropohlas, K. Tu- 
chelis ir kt. Pažiūras į techniką lėmė dažnai skirtinga filosofijos 
samprata, todėl jos labai įvairuoja. Nepaisant to, itin svarbus 
yra tas faktas, kad jau susiklostė per šimtą metų turinti filosofi- 
nė technikos interpretavimo tradicija ir pradėta domėtis meto- 
dologine technikos filosofijos problematika. Dėmesys metodo- 
logijai rodo, jog filosofinė technikos refleksija pasiekė tam tikrą 
teorinę brandą. Taigi derama vieta jai turėtų priklausyti ir Lie- 

tuvos universitetuose bei aukštesniosiose technikos mokyklose, 
kad jose parengti specialistai darytų įtaką bendruomenės tech- 
ninei bei dvasinei kultūrai. 

Dabarties žmogus nė dienos negali išsiversti be technikos. Ji 
tapo ne tik žmogaus egzistencijos dalimi, bet ir pasaulio pažini- 
mo bei pertvarkymo priemone, žmogaus kūrybos ir saviraiškos 
būdu, net jo paties naikinimo įrankiu. Žvelgiant į techniką vis 
dažniau klausiama: ką žmogus gali ir ką privalo daryti? Atsigrę- 
Zes į ją ir į save jis išgyvena prieštaringus jausmus: nuo dvasinio 
komtorto ir pasididžiavimo žmonių kūrybine galia iki dvasinio 
atbukimo, persmelkto baimės ir nerimo del ateities. Todėl tech- 
nikos filosofijos raida, skatinama vis didėjančios technikos pa- 
žangos, nestokoja paskatų nei problemų. Šios srities specialistai 
daugiau ar mažiau pagrindė technikos filosofiją kaip mokslą, 
turintį savarankišką tyrimų objektą bei savo problemų lauką, ir 
nuolat pabrėžia, kad dėl daugiaplanės techninės veiklos bei prieš- 
taringų jos rezultatų šis mokslas darosi vis aktualesnis. Standar- 
tų, unifikuotų sprendimų konfliktas su individo laisve, išteklių 
deficitas, genų inžinerija, aplinkos užterštumas, ginklavimosi var- 
žybos kuriant vis galingesnes griovimo priemones, informaci- 
nės visuomenės vizija — tai tik nedidelė dalis reiškinių, susijusių 
ne tik su technika, bet ir su žmonijos ateitimi. Akivaizdu, jog 
technika greta mokslo tapo vienu iš lemiamų mūsų epochos 
veiksnių. Kita vertus, akivaizdu ir tai, kad techninė veikla, jeigu 
ji grindžiama vien technikos ir technologijos ismanymu arba 
vien savanaudišku interesu, o ne mokslinėmis prognozėmis ir 
dorovinėmis nuostatomis bei vertybėmis, šiais laikais gali turėti 
tragiškų padarinių. Iš tiesų nuostabios yra žmogaus galimybės — 
taip pat techninės, — jeigu jomis naudodamasis jis išlieka žmo- 
gumi ir leidžia juo likti savo artimui. Taigi techninė pažanga be 
pagarbaus įsipareigojimo veda į pražūtį. 

Ne be pagrindo technikos filosofijos atstovai vis dažniau pa- 
brėžia, jog analizuojant techninę veiklą pirmiausia reikia kritiš- 
kai įvertinti ir įveikti naujausius stereotipus, kaip antai: kad tech- 
nika yra gamybos įrankių ir priemonių sistema, kad ji yra taiko- 
moji gamtotyra, kad ji tėra neutrali priemonė bet kokiam tikslui 
pasiekti, kad ji yra pažangos pagrindas ir išsigelbėjimo nuo visų 

negandų priemonė, kad jos neigiami padariniai susiję tik su so- 
cialinių klasių ar grupių egoistiniais interesais. 

Filosofinė technikos analizė rodo, kad šiuolaikinės techni- 
kos raida privertė naujai pažvelgti į gamtą ir gamtotyra, ekono- 
miką ir socialinius konfliktus, ginkluotę ir politiką, ekologiją ir 
urbanistiką, vadybą ir švietimą, trumpai tariant, į visą kultūros 
procesą ir patį žmogų, jo individualią kultūrą. Šiandien vis la- 
biau suvokiama, kad visą techninę veiklą bei visas jos apraiškas 
būtina sieti su saugumu ir, anot A. Schweitzerio, su didžia pa- 


garba gyvybei. 


Medicinos aparatūra 
leidžia tiksliai 
diagnozuoti ir 
veiksmingai gydyti, 
bet kartu kelia 
žmogaus sumenkini- 
mo pavojų 


Žmogaus agresyvumas gamtos ir kultūros atžvilgiu, atsira- 
dęs naudojantis technika arba kaip netiesioginis techninės veiklos 
padarinys, tapo bene didžiausiu žmonijos rūpesčiu. Vieni filo- 
sofai teigia, kad būtina naujoviškai pažvelgti į etiką, kiti — kad 
etikos reikalavimai galioja ir techninei veiklai, kad reikalinga 
visiškai nauja kultūros samprata ir nauja etika. Technikos ir krikš- 
čioniškos atsakomybės tema tapo viena iš dabarties filosofavi- 
mo aktualijų, kuriai skiria daug dėmesio ne tik technikos filo- 
sofijos atstovai. Del ekologinių padarinių techninė veikla daro- 
si vis daugiau teisiškai reguliuojama. Nemažai filosofų atkreipė 

dėmesį į tai, kad reikia iš naujo apmąstyti techniką kuriančio ir 
ją naudojančio žmogaus problemą. Technikos filosofija daro 
įtaką filosofinei antropologijai, keičia paties žmogaus koncepci- 
ją, priartina prie nūdienos aktualijų švietimo programas. Pavyz- 
džiui, Vokietijoje yra išleista net keletas technikos filosofijos 
chrestomatijų antros pakopos vidurinių mokyklų moksleiviams. 
Išties vertos dėmesio pastangos paruošti žmogų, kad jis pajėgtų 
protu bei dora valdyti technikos procesą ir pašalinti nepagei- 
daujamus padarinius. 

Technikos samprata, arba atsakymas į klausimą, kas yra tech- 
nika arba techninė veikla, nėra paprastas ir vienareikšmis, nes ji 
pati yra ir kūrybinis siekis, ir to siekio realizavimo priemonė, o 
dažnai tik pagalbininkė, pavyzdžiui, mokslinėje ar kitokio po- 
būdžio veikloje. Kur slypi gebėjimo kurti techniką paslaptis? 
Koks techninės veiklos tikslas? Ieškant atsakymo į šiuos klausi- 
mus reikia atsigręžti į žmogų ir jo prigimtį. Tuomet aiškėja, kad 
svarbiausias technikos kūrimo bei panaudojimo sampratos kom- 
ponentas, jos metodologinis pagrindas yra jos žmogiškasis mat- 
muo, o technika vertinama humaniškumo kriterijumi. Pastara- 
sis suvienija ir įprasmina visą technikos vertinimo kriterijų visu- 
mą. Be jo liktų neįžvelgiama technikos patikimumo ir 
funkcionalumo, ilgaamžiškumo ir saugumo, našumo, ekono- 
miškumo, estetinė bei kitokia jos vertė ir prasmė. 

Kartais sakoma, jog technika pati savaime yra vertybiškai 
neutrali — nei gera, nei bloga, o viskas priklauso nuo to, kokiais 
tikslais ji kuriama ir panaudojama. Toks požiūris, postuluojantis 
technikos vertybių neutralumą, yra ganėtinai siauras.Supranta- 
ma, kad ginklai gali būti panaudoti medžioklei ir apsigynimui, 
užpuolimui ir pasipelnymui. Teroristai, šantažuodami visuome- 
nę ar valstybės pareigūnus, gali susprogdinti atominę elektrinę. 
Tačiau tokios elektrinės statyba turi pozityvų tikslą — tenkinti 
visuomenės energetinius poreikius. Žinoma, atominių reakto- 
rių technologiniai netobulumai arba eksploatavimo taisyklių ne- 
silaikymas gali turėti katastrofiškų padarinių. Tokių katastrofų 
priežastimi gali būti ir darbuotojų kvalifikacijos arba atsakomy- 
bės stoka. Taigi iš esmės neįmanoma paneigti fakto, kad tech- 
ninė veikla, apimdama technikos priemonių išradimą, kūrimą 

ir tobulinimą bei jų panaudojimą (išskyrus specialų nusiteiki- 
mą naudoti techniką blogiems kėslams), visuomet buvo susiju- 
si su jos žmogiškąja paskirtimi ir verte. Ši paskirtis ir vertė tech- 
nikai būdinga nuo techninės veiklos ištakų. Technikos žmogiš- 
kaja vertę galima išryškinti interpretuojant ją filosofiškai ir 
įtraukiant į kultūros sistemą. Taigi kalbos apie technikos verty- 
binį neutralumą tėra jos funkcionalumo susiaurinimas ir suab- 
soliutinimas, kuris, kaip ir kiekvienas suabsoliutinimas, veda į 
šalį nuo tiesos. Tiesa yra ta, kad technika atsiranda ir funkcio- 
nuoja tik del kūrybinės žmonių veiklos, kuriai būdingas racio- 
nalumas bei tikslingumas. Taigi tvirtinti, jog technika vertybiš- 
kai neutrali, būtų galima tik tuo atveju, jei būtų įmanoma ją 
atsieti nuo Žmogaus. 

Kalbant apie neigiamus ar nepageidaujamus techninės veik- 
los padarinius arba apie technikos priemonių panaudojimą pik- 
tam, reikėtų pabrėžti, jog šiuo atveju susiduriame ne tiek su 
technikos pažangos problema, kiek su žmogaus atsakomybės 
problema. Atsakomybės jausmas yra glaudžiai susijęs su kon- 
kretaus žmogaus dvasinėmis galiomis, kvalifikacija ir patirtimi, 
su visa jo dorovinės sąmonės sankloda. Inžinieriaus atsakomy- 
bė, visa inžinieriaus etika, pasireiškianti ir reguliuojanti jo veik- 
lą projektuojant, gaminant ir eksploatuojant techniką, kaip, beje, 
vairuotojo ar su kitokiais techniniais įrenginiais dirbančio žmo- 
gaus atsakomybė, privalo tapti jų veiklos dominante. Būtent 
atsakomybė leidžia atsiskleisti technikos humaniškajai vertei ir 
socialinei prigimčiai. Atsakomybės persmelkta veikla padeda ma- 
žinti neigiamus technikos raidos padarinius, atsirandančius ob- 
jektyviai, be piktų kėslų, nors jų visiškai išvengti, matyt, nie- 
kuomet nepavyks. Apskritai technika tiek netobula, kiek neto- 
bulas individas ir kaip žmogus, ir kaip inžinierius specialistas. 
Moralinė ir profesinė atsakomybė yra glaudžiai susijusios ne tik 
tarpusavyje, bet ir su kitomis dorovinėmis asmenybės nuosta- 
tomis. Būtų didžiausia klaida manyti, jog pakanka būti geru 
specialistu arba doru žmogumi. Nei viena, nei kita, atskirai pa- 
ėmus, netampa techninei veiklai vertingomis prielaidomis. Ke- 
lia nerimą mintis, ar pas mus visų švietimo lygių programose 

pakankamai atsižvelgiama į jų humanitarinį turinį, į naujų moks- 
lo šakų plėtotę ir technikos vietą šiuolaikinėje kultūroje. Tai ne 
vien retorinis klausimas. 

Žmogaus būtis ir yra jo kaip subjekto santykių su pasauliu 
realizavimas veikloje. Kad ir kokia būtų ta veikla — pažintinė 
teorinė ar vertinamoji, perkuriamoji techninė ar vien bendravi- 
mas ir bendradarbiavimas ar žaidimas, — dabar ji vis labiau nau- 
dojasi techninės pažangos vaisiais. Pavyzdžiui, net grynai dvasi- 
nių estetinių poreikių tenkinimas susijęs su audio ir videotech- 
nika, o kinui ir instrumentinei muzikai atsirasti sąlygas sudarė 
tik technikos laimėjimai. 

Po sekmingų atradimų daugelyje technikos sričių ir apiben- 
drinus loginius procesus matematinėje logikoje atsirado infor- 
macinė technika. Jos atsiradimas iš esmės keičia daugelį žmo- 
gaus veiklos sričių ir visą bendruomenės gyvenimo sanklodą, 
kuri pradedama įvardyti kaip informacijos visuomenė. Jau vien 
ši technikos sritis rodo, koks daugialypis problemų mazgas ten- 
ka švietimo sistemai, mokslininkams, tarp jų ir technikos filo- 
sofijos atstovams. 

Šiuolaikinė masinė gamyba nesitenkina vienintelio daikto kū- 
rimu. Sukurtas daikto projektas tėra viena iš techninės gamybi- 
nės veiklos grandžių. Projektą rengia ne tik inžinieriai konstruk- 
toriai, bet ir ekonomistai, psichologai, dizaineriai, ergonomikos 
bei kitų sričių specialistai. Jų veikla grindžiama atitinkamų moks- 
lo šakų teoriniais teiginiais ir praktinės veiklos laimėjimų bei 
padėties įvertinimu kiekvienoje gamybos srityje. Tikslingai rink- 
damasis techninės kūrybos priemones, žmogus neišvengiamai 
turi jas vertinti. Taigi vertinimui paklūsta ne tik techninės veik- 
los produktai, bet ir pati veikla, jos būdai bei priemonės ir rizika '. 
Techninės veiklos sąsajos su vertinamąja veikla rodo, jog tiks- 
lingas žmonių techninės veiklos pobūdis įpareigoja mus vertinti 
tikslus, kurių siekiama kuriant techniką, ir padarinius, su ku- 
riais susidursime tuos tikslus realizuodami. Aukštos intelektinės 
kultūros visuomenė visuomet stengiasi tuos padarinius iš anks- 
to apskaičiuoti ir numatyti. Technikos polifunkcionalumas le- 
mia ir technikos vertinimų įvairovę, jų būtinumą. Taigi nesun- 

ku pastebėti, jog daugiaaspektį technikos vertinimą, jo kokybę 
metodologiškai pagrindžia filosofinė technikos fenomeno re- 
fleksija. Ji reiškia ne ką kita, kaip technikos fenomeno interpre- 
taciją filosofinių kategorijų ir teorijų sistemoje. 


“xx 


Sunku büty tiketis, kad visi mes lengvai ir greitai sutartume, 
kas yra filosofija, koks jos objektas ir paskirtis. Bet kad ji struk- 
tūriška — akivaizdu visiems bent šiek tiek su ja susipažinusiems. 
Filosofijos istorija rodo, kad jau pirmaisiais jos raidos etapais 
formavosi daugiau ar mažiau išplėtotos teorijos: pažinimo (gno- 
seologija), būties (ontologija), psichinės veiklos (psichologija), 
moralės (etika), mąstymo (logika), taip pat žmogaus ir vysty- 
mosi bei kitimo teorijos, vėliau pavadintos filosofine antropo- 
logija, dialektika ir evoliucija. Kitaip tariant, filosofija diferen- 
cijavosi. Filosofijos istorijoje būta ir tokių atvejų, kai viena ar 
kelios sėkmingiau išplėtotos teorijos buvo traktuojamos kaip 
filosofija. Įvykdavo redukcija — filosofijos supaprastinimas, te- 
orijų sistemos traktavimas kaip vienos teorijos. 

Ilgainiui pastebėta, kad tai, kas vadinama filosofine refleksi- 
ja, negali būti pagrindžiama viena teorija. Jai pagrįsti reikia ir 
kitų teorijų ar bent tam tikrų teorinių prielaidų. Tai sąmonės, 
kultūros, žmogaus veiklos, tiesos, gėrio, grožio, vertybių, reikš- 
mių, kalbos, supratimo ir ženklų bei kitos teorijos. Tarptauti- 
nių žodžių žodyne nurodoma, jog refleksija yra pažinimas, ku- 
rio objektas yra pats pažįstantysis subjektas. Kadangi jau nuo I. 
Kanto laikų žinoma, jog subjektui priskirtina ne vien gnoseolo- 
ginė prasmė, t. y. jog subjektui būdinga ne vien pažintinė, bet 
ir kitokio pobūdžio veikla, todėl filosofinę refleksiją turime api- 
būdinti kaip pažinimą, kurio objektas yra pats veikiantysis sub- 
jektas. Šiam pažinimui svarbi ne tik tiesa, bet ir jos žmogiškoji 
vertė, pažinimą susiejanti su tikslingumu ir žmogaus siekiais. 
Paties pažinimo ir žinojimo vertės įžvalgą metodologiškai pa- 
grindžia tik tokia žmogaus filosofija (teorija), kuri žmogų trak- 
tuoja kaip veiklią būtybę, o veiklą — kaip žmogaus egzistavimo 

būdą. Be to, veiklos samprata anaiptol negali būti apribojama 
daiktiškumu, gamyba ar racionalumu, nes veikla realizuojama 
tik specifiškai žmogiškomis formomis. Žmogaus veiklai galioja 
dvasinis determinizmas, kuris visokioms jtakoms bei poveikiams 
suteikia dvasinę savojo Aš išraišką. Tiek materialūs, tiek dvasi- 
niai dalykai (net socialiai reikšmingos visuotinės vertybės) tam- 
pa Žmogaus veiklos paskatomis tik įgiję asmeninę prasmę, iš- 
reikštą dvasine forma. 

Filosofinės teorijos atsirado ir keitėsi įgydamos vis labiau di- 
ferencijuotą pavidalą arba kitokį pavadinimą. Daugelis jų tapo 
atskirais mokslais: logika, estetika, etika, aksiologija, filosofinė 
antropologija, gnoseologija, kultūrologija, semiotika, dialekti- 
ka ir hermeneutika, o kai kurie toliau skaidėsi. Keitėsi jų tyrimo 
objektai, atsirado nauji fenomenologiniai ir interpretacijos me- 
todai. Dėl lig šiol neregėtos mokslų ir technologijos pažangos 
kito ir žmogaus padėtis pasaulyje. Kurdamas kultūrą ir plėsda- 
mas savo fizines bei dvasines galias, keitėsi ir pats žmogus, jo 
veikla darėsi sudėtingesnė.Tos veiklos šakų filosofinė refleksija 
parodė, kad visos jas nagrinėjančios teorijos turi vidinį loginį 
ryšį. Jos viena kitą paremia, papildo, pereina viena į kitą, suda- 
rydamos nors ir neišbaigtą, bet būsimoms įžvalgoms atvirą te- 
orijų sistemą. Tos sistemos vientisumą pagrindžia žmogaus kon- 
cepcija, kuri tampa visas tas teorijas vienijančia grandimi. Žmo- 
gaus teorija, XX amžiuje gavusi filosofinės antropologijos mokslo 
pavadinimą, šiai misijai brendo keletą šimtmečių. 

Atskiros filosofijos kryptys kartais labai nutoldavo nuo žmo- 
gaus problematikos, bet su naujomis žiniomis bei idėjomis at- 
vėrusios teorinės sintezės galimybes vėl prie jos grįždavo. Taip 
nutiko neopozityvistinei filosofijai, kuri per kalbos analizę iš- 
plėtė individo konceptualių sistemų, nuomonių ir prasmių, pras- 
mių ir tiesų sampratą. Taigi žvelgiant konstruktyviai daugelis 
filosofinių teorijų, krypčių bei mokyklų vienaip ar kitaip išplės- 
davo žmogaus koncepciją. 

Pastaraisiais dešimtmečiais intensyviai kuriama veiklos teorija 
pradeda integruoti vienpusiškas, ribotas žmogaus sampratas į 
vientisą visumą ir pažvelgti į žmogų, anot J. Girniaus, visumos 
žvilgiu. Veiklos teorija, sudarydama metodologines filosofinių 

kategorijų ir teorijų sintezės prielaidas, iš tiesų teikia optimiz- 
mo ne savo išbaigtumu, bet perspektyvumu. 

„Veiklos“ sąvoka kaip abstrakcija logiškai konkretėja paaiš- 
kėjus, jog apibendrindami žmogaus veiklą turime ją apibūdinti 
kaip tikslingą, sąmoningą, kūrybišką, dvasiškai determinuota, 
laisvą ir atsakingą. Tai pagrindinės jos charakteristikos. 

Žmogaus prigimtis ir esmė filosofijos istorijoje ne kartą bu- 
vo aiškinama vienpusiškai. Tokių aiškinimų vargu ar buvo gali- 
ma išvengti, kai buvo absoliutinama kuri nors viena žmogaus 
veiklos šaka ar dvasinė galia — gebėjimas mąstyti (homo sapiens), 
gaminti (homo faber), žaisti (homo ludens), kurti (homo crea- 
tor) ir t. t. 

Veikiančio žmogaus koncepcija (homo agens) perspektyvi tuo, 
kad leidžia integruoti, o ne atmesti vienos krypties tyrimų re- 
zultatus ir matyti juos kaip vienus kitais papildančius. 

Žmogaus veiklumo ir aktyvumo idėjas kėlė ne tik Aristote- 
lis, I. Kantas, J. G. Fichte, A. Gehlenas, K. Wojtyla’, bet ir 
ištisos filosofinės kryptys. 

„Praktikos“, „patyrimo“ ir „veiklos“ sąvokos tapo reikšmin- 
gos ne tik analitinei filosofijai ir marksizmui, bet ir pragmatiz- 
mo, egzistencializmo bei gyvenimo filosofijos atstovams. Šių 
trijų sąvokų turinys iš dalies sutampa, bet norint nubrėžti tarp 
jų skiriamąsias linijas ir jas vienijančią jungtį reikėtų specialaus 
tyrimo. Pažymėtina, kad „praktikos“ ir „veiklos“ sąvokų turi- 
nys priklausė nuo to, kokie buvo pagrindiniai filosofinės siste- 
mos principai. Dėl to veiklos samprata buvo interpretuojama 
įvairiai, pabrėžiami skirtingi aspektai, fiksuojama nevienoda veik- 
los struktūra; įvairuoja ir veiklos skaidymas į šakas bei tokio 
skaidymo loginiai pagrindai?. 

Svarbiausia tai, kad ši interpretacijų įvairovė padėjo išslap- 
tinti vienovę, iškelti ir apibendrinti tai, kas būdinga žmogaus 
veiklai, atskleidžiančiai jo būties esmę. Taigi neatsitiktinai bu- 
vo sukurta veiklos teorija. Taip įvyko tik atmetus veiklą nor- 
muojančios teorijos sampratą, kuri kaip praktinė filosofija (eti- 
ka) turėjo ilgaamžę tradiciją. 

Plačiai filosofiškai interpretuoti veiklos teoriją vertė ir kiti 
pastebėjimai. Tik veikloje praeitis ir ateitis aktualizuojasi kaip 

dabartis. Egzistencinio autonominio projekto pasirinkimas ir 
įgyvendinimas yra galimas tik veikiant. „Laisvės“ ir „determi- 
nizmo“ sąvokos atsiskleidžia ir įgauna prasmę tik praktinėje veik- 
loje, kurioje susitinka pažinimas, valia ir vertinimas. Visai pa- 
grįstai veiklos teorijai galima kelti uždavinį parengti filosofinės 
refleksijos erdvę, kurioje būtų išsamiau apmąstoma bet kuri veik- 
la, taip pat ir techninė. 

Jau I. Kantas greta pažintinės veiklos aiškiai apibrėžė ir verti- 
namosios (dorovinės ir estetinės) veiklos reikšmę; šiuos klausi- 
mus jis gvildeno veikaluose „Praktinio proto kritika“ ir „Spren- 
dimo galios kritika“. J. G. Fichte, savaip aiškindamas jam labai 
patikusią I. Kanto žmogaus koncepciją, primygtinai reikalavo 
suvokti, jog „veikiame ne todėl, kad pažįstame, bet pažįstame 
todėl, kad esame paskirti veikti“ *. 

Taigi veiklos koncepcija vis labiau įsigali kaip pamatinė ide- 
ja, integruojanti filosofines teorijas. Ji padeda suvokti, kad pa- 
zintine veikla ir su ja susijęs abstraktus mąstymas nėra nei vie- 
nintelis, nei svarbiausias žmogaus savitumas. Žmogaus esmę trak- 
tuoti kaip gebėjimą mąstyti (homo sapiens) — vadinasi, siaurai ir 
gana vienpusiškai aiškinti jo prigimtį. Tokie aiškinimai — tai 
savotiška duoklė Vakarų kultūros išpuoselėtam racionalumo kul- 
tui. Iš tiesų mąstymas tėra viena iš žmogaus dvasinių galių; ji 
būtina, bet nepakankama jo prigimčiai apibūdinti. Greta mąs- 
tymo egzistuoja jausmai, valia, tikėjimas, intuicija, atmintis, vaiz- 
duotė ir kitos dvasinės galios, kurios ne mažiau reikšmingos žmo- 
gaus gyvenime.Tuo iš dalies galima paaiškinti tolydžio didejan- 
tį dėmesį Rytų kultūroms ir įvairias protesto prieš racionalizmo 
šaltį formas. 

Mąstymas kaip pažintinė veikla tėra viena sudedamųjų žmo- 
gaus veiklos dalių greta perkuriamosios, vertinamosios, bendra- 
vimo, bendradarbiavimo, žaidiminės ir griaunamosios. Visos šios 
veiklos šakos analitiškai išskaidomos vieningu loginiu pagrin- 
du — žmonių veiklos tikslingu pobūdžiu. Techninė veikla yra 
viena iš perkuriamosios veiklos atmainų, todėl natūralu, kad ji 
pateko į filosofinės refleksijos akiratį. Taip atsirado technikos 
filosofija. Šiuo metu vargu ar sutiksime oponentą, kuris mėgin- 
tų užginčyti technikos filosofijos pagrįstumą filosofijos sistemo- 

je, kurioje greta meno, teisės, kalbos, mokslo ar kultūros filoso- 
fijų jai priklauso derama vieta. Technikos filosofija interpre- 
tuoja techniką kaip realiai įsišaknijusį tikrovėje žmogaus būties 
fenomeną. Antraip ji neturėtų filosofinio pobūdžio ir virstų ben- 
drąja technikos teorija ar kokiu nors kitokiu mokslu. 

Kai kurie žmonių veiklos apibūdinimai kartais įvardijami kaip 
egzistencialijos. Filosofinės antropologijos atstovas H. E. Hengs- 
tenbergas prie pagrindinių egzistencialijų priskiria bendruome- 
niškumą, laikiškumą, dabartiškumą, išraišką ir laisvę?. Jo po- 
žiūriu, egzistencialijos yra žmonių elgesio būdai (Verbaltungs- 
weisen). Iš tiesų jos yra ne kas kita, kaip platesni ar siauresni 
žmonių veiklos apibūdinimai. 

E. Finkas pagrindiniais žmogaus būties fenomenais laiko mir- 
tį, darbą, meilę, viešpatavimą ir žaidimą“. Nors tokio skirsty- 
mo loginis pagrindas yra neaiškus, bet čia iškeliami kai kurie 
žmonių veiklos komponentai (darbas ir žaidimas). Meilė, viena 
iš konkrečių emocinių dvasinių galių, yra savita dvasinė žmo- 
nių veikla. Kaip aukščiausia žmogaus dvasingumo išraiška, tei- 
kianti individui produktyvią orientaciją, ji daugiau priklauso 
prie esminių veiklos apibūdinimų, bet kažin ar priskirtina prie 
savarankiškų veiklos komponentų. Tokiu ji galėtų būti pripa- 
Zinta, jei žmonių veiklą skirstytume pagal dvasines galias. 

Beje, kiekvienas toks analitinis veiklos šakų išskyrimas yra 
gana sąlygiškas, daugiausia susijęs su jų teorinės rekonstrukci- 
jos uždaviniais, o reali gyvenimiška žmonių veikla rodo, kad 
pažintinė veikla dažnai esti susipynusi su perkuriamąja ir verti- 
namąja. Tik socialinis arba profesinis darbo pasidalijimas bei 
veiklos trukmė laiko atžvilgiu iškelia į dominuojančias vieną ar 
kitą jos šaką. 

Techninę veiklą ir jos sąsajas su kitomis žmonių veiklos ša- 
komis geriau suprastume apžvelgdami ją bendroje veiklos struk- 
tūroje. Taigi tikslingumo atžvilgiu galime išskirti tokias pagrin- 
dines žmonių veiklos šakas: 

1) perkuriamoji veikla, apimanti techninę veiklą, ekonomi- 

nę veiklą, institucijų kūrimą, vadybą, savikūrą; 

2) pažintinė veikla, apimanti empirinį ir teorinį pažinimą su 

visais jo būdais ir metodais; 

3) vertinamoji veikla, atskleidžianti vertinamų objektų dva- 


sinę prasmę ir patį subjektą įtraukianti į dvasios sistemą: 
estetiniai vertinimai (grožis), doroviniai (gėris), gnoseolo- 
giniai (tiesa), politiniai (interesų derinimas), religiniai (re- 
liginiai postulatai), teisiniai (teisinės normos), utilitariniai 
(praktinė nauda). Vertinamosios veiklos atmainų įvairo- 
vė gali būti išplėsta medicininiais, ekologiniais ir kitais 
šios veiklos komponentais pagal žmonių veiklos tikslingą 
pobūdį. Gebėjimas įžvelgti kuo daugiau vertybinių aspekry 
viename objekte rodo individo dvasinį turtingumą ir at- 
skleidžia jo vertybinę orientaciją; 


4) bendravimas kaip veikla, tenkinanti dvasinius žmonių po- 


5) 
6) 


7) 


reikius; 

bendradarbiavimas (ekonominis, mokslinis, kultūrinis); 
žaidžiamoji veikla, apimanti didžiules gyvenimo erdves, 
pradedant vaikų žaidimais, sportiniais ir baigiant dalyki- 
niais žaidimais. Svarbiausia jų paskirtis — ugdyti tiek fizi- 
nes, tiek dvasines žmogaus galias, sužadinti spontanišku- 
mą ir kūrybiškumą; 

griaunamoji, destruktyvi veikla, kurią ne visuomet inspi- 
ruoja vien blogi kėslai ar egoistiniai motyvai, bet jos pa- 
dariniai yra vertybių naikinimas ir griovimas. Ji tampa 
itin pavojinga tada, kai griovimą nesąmoningai mėgina- 
ma pateisinti pozityviais tikslais: sukurti „naują“ visuo- 
menę, „naują“ kultūrą, „naują“ ekonominę ar kitokią 
struktūrą. Dažniausiai viskas baigiasi tuo, kad nieko nau- 
jo nesukuriama, tik sugriaunama tai, kas buvo. Kadangi 
veiklos šakos lemia kultūros formas, tai apie griaunamąją 
veiklą pozityviai kalbėti galima būtų kaip apie atgyventų 
dalykų atsisakymo būdus, perimamumo išsaugojimą ir kt. 


Toks žmonių veiklos skaidymas yra vienas iš galimų variantų. 
Filosofijos literatūroje dažnai pasitaiko ir kitokių modelių, ku- 
- riuos Cia aptarti neturėjome intencijos. Norėjome pabrėžti, kad 
nemažai žmogaus veiklos sudedamųjų dalių, pasiekusios teori- 
nės savivokos lygį, vienos anksčiau, kitos vėliau susiklostė kaip 
filosofinio pobūdžio mokslai, sudarantys filosofinio žinojimo 
sistemą. Pažintinė veikla sukūrė gnoseologiją ir logikos moks- 

lus, vertinamoji — aksiologiją, dorovinė — etiką, techninė — tech- 
nikos filosofiją, estetinė — estetiką, religinė — religijos filosofiją 
ir t. t. Šie mokslai turi paaiškinti jų tiriamos veiklos savitumus 
neišleisdami iš akių nei to, kuo jos viena nuo kitos skiriasi, nei 
to, kas joms yra bendra ir visuotina. 

Pabrėžtina ir tai, jog Žmogaus interpretacija veiklos atžvilgiu 
įgalina ne tik aprėpti žmogiškos būties visumą, pamatyti profe- 
sinio uždarumo bei vienmačio (H. Marcuse) žmogaus tragišku- 
mą, bet ir naujai pažvelgti į kultūros fenomeną. Remiantis šia 
žmogaus koncepcija galima — bent jau hipotetiskai — suformu- 
luoti labiausiai apibendrintą kultūros sampratą. Kultūra yra hu- 
maniška žmonių veikla, apimanti priemonių, būdų ir rezultatų 
sistemą. Šis apibendrinimas galioja ir atskiroms kultūros šakoms, 
t. y. meno kultūrai, gamybos kultūrai, mąstymo kultūrai, do- 
rovinei kultūrai, taip pat techninei kultūrai apibūdinti. Ši kul- 
tūros samprata padeda įveikti labai paplitusį ir gana siaurą kul- 
tūros vien kaip vertybių (materialinių ir dvasinių) traktavima. 
Kultūrą interpretuojant kaip veiklą atsiskleidžia galimybė — ir 
kartu būtinybė — aiškiai skirti bendruomenės, tautos ir asmens 
kultūrų skirtingą turinį bei jų vertinimo kriterijus, be to, tai 
leidžia kitaip nei iki šiol suvokti žmogaus švietimo, ugdymo bei 
lavinimosi problematiką, giliau įžvelgti filosofavimo kaip prak- 
tikuojamo protingumo vietą ir vaidmenį visame kultūros pro- 
cese. Kita vertus, atsiskleidžia ir šio proceso giluminis ryšys su 
asmens verte, laisvės ir demokratijos, atsakomybės ir toleranci- 
jos idėjomis. 

Analizuojant visuomenės techninės kultūros sampratą rei- 
kia išskirti bent keletą pagrindinių jos komponentų: 

1.Technikos žinių kompleksas, kurį atskiri mokslai pateikia 

kaip priemonę techninei veiklai įgyvendinti. Beje, veik- 
los priemonė, mūsų požiūriu, yra tik tai, kas žmogaus 
apdorota ir priklauso kultūrai įrankių, mąstymo būdų, 
žmogaus dvasinių galių ar informacinių sistemų pavidalu. 
2. Algoritmai, kuriems atsirasti pagrindą sudaro technikos 
žinios ir kuriais išreikštos pasaulį formuojančios bei po- 
reikius tenkinančios veiklos taisyklės. Tai racionalių spren- 
dimų būdai, nustatantys tikslingai racionalius veiksmus, 

taip pat instrumentinės veiklos taisykles, kurios dažnai api- 
būdinamos kaip technologijos. 

3. Techninė veikla pagal atitinkamas taisykles; tai veikla, tiek 
technostruktūras kurianti ir jas nuolat keičianti, tiek dėl 
jų atsirandanti. Didžiausi techninės veiklos laimėjimai yra 
išradimas, konstravimas, tobulinimas bei techninio pro- 
ceso inicijavimas ir priežiūra. 

4. Technika kaip pasaulį formuojančios ir poreikius tenki- 
nančios mūsų veiklos rezultatas, įgijęs įrankių, mašinų, 
aprūpinimo ir susisiekimo sistemų pavidalą. Ši techninė 
struktūra pateikia priemonių kompleksą, palengvinantį 
ir įgalinanų efektyviai įgyvendinti įvairius žmonių gyve- 
nimo tikslus. 

5. Individų techninė kultūra, užtikrinanti jų veiklos sėkmę 
technikos srityje. Ją, kaip techninės veiklos gebėjimą, žmo- 
gus įgyja išlavindamas įgūdžius ir specifiškai orientuotas 
savo dvasines galias. Šie gebėjimai lavinami remiantis vi- 
sos žmonijos kultūra ir ypač technine visuomenės kultū- 
ra. Individuali techninė kultūra, būdama bendruomenės 
techninės kultūros dalimi, ir yra pagrindinė visos techni- 
kos pažangos prielaida bei techninių inovacijų šaltinis. 

Taigi technika kultūros sistemoje, viena vertus, gali būti laiko- 
ma techninės veiklos produktu, o kita vertus — visą tolesnę, ne 
tik techninę, žmogaus veiklą lemiančiu elementu. Ji įsišaknija 
visoje žmogaus būties sanklodoje. Šiuo atveju technika atsiveria 
kaip labai savita kultūros dalis, kelianti jos tyrėjams nemaža keb- 
lumų. Jie kyla todėl, kad technika tampa savotiška gamtos ir 
dvasios jungtimi, o dėl šios jungties — ir kultūros fenomenu. 
Taigi aiškinant techniką kaip kultūros fenomeną, matyt, reike- 
tų remtis gamtos mokslų ir dvasios mokslų metodologinėmis 
tradicijomis, nes technika savo formomis sujungia gamtos dės- 
nius ir žmogaus tikslus. Vargu ar tai vien technikos filosofijos 
uždavinys, tačiau bent iš dalies ji mėgina jį spręsti. 

Deja, iki šiol lietuvių kalba neturime ne tik technikos filoso- 
fijos vadovėlio, bet apskritai beveik jokios literatūros šia tema, 
išskyrus 1998 m. pasirodžiusią kone prieš 50 metų parašytą J. 
Girniaus knygą „Žmogaus problema technikos amžiuje“ (vei- 

kalas nebaigtas), A. Šliogerio išverstą M. Heideggerio straipsnį 
„Technikos klausimu“ ir dar vieną kitą straipsnį. Dėl to ir kilo 
sumanymas parengti šią mokymo priemonę, susidedančią iš 
technikos filosofijos įvado ir chrestomatinės dalies. 

Tai, kad pasirinkti vokiečių autoriai, anaiptol nereiškia, jog 
kitų tautų filosofai nieko reikšmingo šioje srityje nepasiekė. Toks 
pasirinkimas nėra atsitiktinis. 

Vokietija — technikos filosofijos gimtinė. Šioje šalyje ji turi 
turtingą istoriją bei filosofinio technikos apmastymo tradicijas. 
Čia išsikristalizavo pagrindinės šios disciplinos problemos, susi- 
klostė tolerantiška jų traktavimo įvairovė. Vokietijoje itin gau- 
su tiek mokomosios, tiek mokslinės literatūros šiais klausimais. 
Šios srities mokslinių tyrimų apimtį ir brandą rodo toks faktas: 
1990 m. Vokietijoje pradėtas leisti 10 tomų fundamentalus lei- 
dinys „Technika ir kultūra“. Jo pirmas tomas pavadintas „Tech- 
nika ir filosofija“, iš kurio dalis autorių įtraukta į pateikiamos 
knygos chrestomatinę dalj”. 


“x xk 


Kadangi ši knyga, kaip mokymo priemonė, skirta aukštųjų ir 
aukštesniųjų technikos mokyklų studentams, iš vadovėlių tipo 
leidinių vertimui pasirinkta Diuseldorfo universiteto profeso- 
riaus Aloiso Huningo knyga „Inžinieriaus kūryba“ (1987, tre- 
čias papildytas leidimas). Joje glaustai ir pakankamai populia- 
riai bei išsamiai nušviesta technikos filosofijos istorija, keliamos 
pagrindinės jos idėjos bei problemos. Pateikes istorinę apžval- 
gą, autorius aptaria technikos termino vartojimo evoliuciją ir 
technikos sampratą, analizuoja įvairius technikos apibūdinimus 
ir pastangas filosofiškai apmąstyti techniką. Filosofas neaplen- 
kia dviejų kultūrų — humanitarinės ir techninės — sąveikos bei 
sąsajų reikšmingumo, analizuoja jų padėtį švietimo sistemoje. Au- 
torius išsamiai nagrinėja techniką sisteminiu teoriniu požiūriu, 
gvildena technikos kaip mokslo ir praktikos temas, technikos prie- 
laidas ir pagalbinių mokslų klausimus. 

Būsimųjų inžinierių dėmesį turėtų ypač patraukti knygos sky- 
riai, kuriuose aiškinama techninio darbo metodika, techninė 

kūryba, išradimas, konstravimas bei tobulinimas. Pasak A. Hu- 
ningo, inžinieriaus, kaip techninės veiklos subjekto, savivokai, 
technikos apmąstymui kultūros sistemoje yra svarbi technikos 
sąsaja su ekonomika, politika, aplinka ir etika. Visu knygos tu- 
riniu autorius įtikinamai pagrindžia savo teiginį: „Kas šiandien 
nori suprasti techniką, tas turi suprasti ne tiktai ja“. Iš tikrųjų 
laikantis filosofinio požiūrio būtina technikos savitumų įvairo- 
vę sujungti į vientisą vaizdą ir apžvelgti jį žmonių veiklos ir ži- 
nojimo struktūroje. Epocha tik tada gali turėti tinkamą techni- 
ką ir teisingą požiūrį į ją, jeigu ji turi teisingą Žmogaus vaizdi- 
nį — teigia profesorius A. Huningas. Jo manymu, iš to išplaukia 
būtinybė turėti tikslą, į sektiną pavyzdį, į idealą orientuotą lavi- 
nimą. Ribotų dalykinių žinių suteikimas homo faber sapiens pa- 
daro tik baisiai pavojingu homo faber. Šios baigiamosios A. Hu- 
ningo mintys glaustai nusako humaniškąją technikos filosofijos 
reikšmę bei aktualumą. 

Antrąją knygos dalį sudaro technikos filosofijai reikšmingi 
kitų autorių darbai arba jų ištraukos. Visų pirma tai F. Dessau- 
erio „Technikos filosofija“, R. Guardini'o „Galia ir naudojima- 
sis ja ir A. Schelsky „Zmogus ir visuomenė technikos gniauž- 
tuose“. Šie autoriai kitados sukėlė didžiules, lig šiol netylancias 
diskusijas, nes palietė esminius technikos filosofijos klausimus 
ir paskatino intensyvią technikos interpretacijų plėtotę. 

H. Jonas'o straipsnyje „Kodėl technika yra etikos objektas: 
penkios priežastys“ nagrinėjamos technikos sąsajos su etika. Ši 
tema pastaruoju metu yra patraukusi daugelio tyrėjų dėmesį, 
nes atsakomybės problema tampa tuo aktualesnė, kuo labiau 
plečiasi žmogaus galios ir kuo sudėtingesnė darosi techninė veik- 
la. Dėl to šia tema dar atrinkta išsami H. Lenko studija „Atsa- 
komybės diferenciacija ir sistemos kompleksiškumas“. 

H. Jonas teigia, jog etika turi ką pasakyti technikos klausi- 
mais, nes technika yra žmogaus galios išraiška, t. y. veiklos for- 
ma, o visokia žmonių veikla vertintina moraliniu atžvilgiu. Ta- 
čiau galia gali būti panaudota tiek gėriui, tiek blogiui, o ją nau- 
dojant galima laikytis etikos normų arba jų nesilaikyti. Technika 
yra nepaprastai sustiprinta žmogaus galia. Taigi technika sukū- 
rė ypatingą situaciją, todėl reikia kirokio etinio mąstymo bei 

vertinimo nei tas, kuris tinka visai kitai žmonių veiklai ir kurio 
praeityje pakako visoms veiklos sritims. 

Savo nuomonei pagrįsti H. Jonas nurodo penkias priežastis: 

1. Techninės veiklos padarinių prieštaringumas. Technika 
tampa grėsminga ne tik tada, kai ja piktnaudžiaujama pik- 
tavališkai, bet ir kai ji naudojama geriausiems tikslams, o 
sulaukiama blogų padarinių, kurie yra neatskiriami nuo 
siektųjų ir svarbiausia „gerų“ padarinių ir kurie galiausiai 
gali šiuos smarkiai pranokti. Toks grėsmingumas ilgai- 
niui gali būti lemtingas. Uždelsto veikimo padariniai la- 
bai būdingi techninei veiklai. Būtent dėl vidinės dinami- 
kos, varančios ją pirmyn, technika neturi etinio neutralu- 
mo erdvės, kuri leistų jai rūpintis tik savo pajėgumu. 
Vadinasi, technikos etika turi nagrinėti ir šį vidinį tech- 
ninės veiklos daugiaprasmiškumą. 

2. Naudojimo būtinybė. Vos tik atrandama nauja techninė 
galimybė (dažniausiai remiantis mokslo laimėjimais) ir 
bent kiek realizuojama praktikoje, toliau ji jau pati be 
paliovos plečia savo panaudojimo sferą, kol tampa nuola- 
tiniu Žmonių gyvenimo poreikiu. Technika, kaip zmo- 
gaus galia, veikia be perstojo, ji nepripažįsta ne tik etinio 
neutralumo, bet ir to, kad galios turėjimą būtina skirti 
nuo naudojimosi ja. Todėl naujų techninių galimybių pa- 
naudojimas ir techninio potencialo modernizavimas bei 
priemonių arsenalo papildymas uždeda bendruomenei eti- 
nę naštą. 

3. Globaliniai mastai erdvės ir laiko atžvilgiu. Svarbiausia 
čia tai, kad tolimos ateities ir globalinių parametrų įsi- 
skverbimas į mūsų kasdienius pasaulietiškai praktinius 
sprendimus yra etinė naujovė, kurią šiuolaikinė technika 
užkrovė ant mūsų pečių. Dėl to atsirado nauja etinė kate- 
gorija — atsakomybe. Prasideda naujas etikos istorijos tarps- 
nis, atspindintis naujus galios matmenis, į kuriuos dabar 
etika turės atsižvelgti. Kuo labiau pasireiškia galia, tuo 
didesni reikalavimai keliami atsakomybei. 

4. Antropocentrizmo griovimas. Visada buvo raginama rū- 
pintis žmonių gerove, gerbti žmonių teises ir jų interesus, 


TECHNINĖ KULTŪRA, ŽMOGUS IR TECHNIKOS FILOSOFIJA 25 


atitaisyti jiems padarytas skriaudas. Žmonių pareigos ob- 
jektas buvo žmonės arba visa žmonija ir niekas daugiau 
šioje žemėje. Tačiau jau dabar visai planetos biosferai su 
visa rūšių pilnatve, neseniai pastebėjus, kad ji tapo pažei- 
džiama del pernelyg didelio žmogaus kišimosi į gamtą, 
reikia dalies to dėmesio, kurio nusipelno visa, kas gyva. 
Žmogus jau nebeturi teisės galvoti tik apie save. Visa jo 
egzistencijos pilnatve įpareigoja atsakyti už jos išsaugoji- 
mą plačiausia prasme; tas įpareigojimas yra svarbesnis už 
visokį į naudą besiorientuojantį antropocentrinį požiūrį. 
Šis platesnis požiūris žmogišką gėrį susieja su viskuo, kas 
gyva, o ne priešina juos, šitaip pripažindamas viso kito 
gyvojo pasaulio teises. Besiformuojanti aplinkos etika yra 
tik vėluojanti išraiška to beprecedenčio išsiplėtimo mūsų 
atsakomybės, kuri savo ruožtu susijusi su nepaprastai išsi- 
plėtusiu mūsų techninės veiklos poveikio diapazonu. 

5. Merafizinio klausimo kėlimas. Technikos galimybė kelti 
grėsmę tolesniam Žmonių giminės egzistavimui, pažeisti 
jos genetinį neliečiamumą ar net savavališkai jį keisti iške- 
lia metafizinį klausimą, kurio etika dar niekada nesvarstė: 
kam reikalinga žmonija ir ar ji apskritai reikalinga; kodėl 
reikia išlaikyti žmogų tokį, kokį jį sukūrė evoliucija, ne- 
liečiant jo genetinio paveldo; pagaliau kodėl iš viso turi 
egzistuoti gyvybė. Klausimas nėra toks beprasmis, kaip 
atrodo, nes nėra argumentų visiems šiems imperatyvams 
paneigti. Atsakymas į jį parodytų, kiek mes galime leisti 
sau rizikuoti techninėse lažybose ir kokia rizika visiškai 
neleistina. Jei yra kategoriškas imperatyvas žmonijai gy- 
vuoti, tuomet bet koks savižudiškas žaidimas su jos egzis- 
tencija yra kategoriškai draustinas, o bent kiek su tuo su- 
sijusi techninė rizika iš anksto atmestina. 

Būtent dėl šių priežasčių technika, anot H. Jonas'o, yra naujas 
ir ypatingas etinių svarstymų atvejis; be to, jos verčia kalbėti 
apie pačius etikos pagrindus. Aptardamas kai kurias išvadas, iš- 
plaukiančias iš tų priežasčių, filosofas pabrėžia, jog žmonija turi 
tą technologijos šuoliavimą pažaboti netechnologine kontrole. 
H. Lenko studija „Atsakomybės diferenciacija ir sistemos 

kompleksiškumas“ iš esmės papildo ir išplėtoja H. Jonas'o atsa- 
komybės koncepciją. Analizuodamas šio autoriaus veikale „At- 
sakomybės principas: mėginimas sukurti technologinės civili- 
zacijos etiką“ (1979) iškeltas idėjas ir gretindamas jas su I. Kan- 
to bei A. Schweitzerio pažiūromis, H. Lenkas daro išvadą, jog 
naujo etinio požiūrio reikia mažiausiai aštuoniais techninės veik- 
los padarinių ir pavojų, kuriuos kelia anksčiau neįsivaizduota 
techninė galia, atvejais. Pasikeitus situacijai, etika nebegali ten- 
kintis siaura tradicine atsakomybės sąvoka, tačiau, neatmesda- 
ma tradicinės veiksmų atsakomybės, turi kelti ir naujos, išplės- 
tinės, atsakomybės sampratą. 

Studijos autoriaus pateikta atsakomybės sampratos analizė 
pavydėtinai išsami, ji gali sudominti ne tik inžinierius ir filoso- 
fus, bet ir teisininkus, politikus, pedagogus, gydytojus bei kitų 
profesijų atstovus. H. Lenkas išskiria keturis atsakomybės lyg- 
menis: 

1) atsakomybė už veiksmo padarinius; 

2) vaidmenų atsakomybė; 

3) teisinė atsakomybė ir 

4) moralinė atsakomybė, kuri visuomet individuali ir pri- 

skirtina tik asmeniui. 

Studijoje išsamiai nušviečiama kolektyvinės veiklos, bendros 
atsakomybės ir individualios atsakomybės problema, aptariami 
įvairūs atsakomybės modeliai, inžinierių ir gamtos mokslų at- 
stovų etiniai kodeksai, sąžinės ir saikingumo sąsajos su atsako- 
mybe, net inžinierių etinio ugdymo aspektai. Studija baigiama 
išvadomis, kuriose, be kita ko, teigiama, jog etikos apmąstymai 
turi būti dinamiški ir artimi praktikai. Technikos pažangos at- 
žvilgiu protingas principas būtų prasmingas reguliavimas, savi- 
kontrolė ir savitvarda, nes naudodamiesi technikos galia pir- 
miausia turime pasimokyti išminties. Mes neturime kito pasi- 
rinkimo, kaip tik imtis didesnės atsakomybės. Vienintelė 
galimybė parodyti, jog esame subrendę ateities etikos reikalavi- 
mams, yra visokeriopai skatinti dorovinį sąmoningumą, atsa- 
komybės už žmogų bei gamtą supratimą. Tereikėtų pridurti, 
jog itin reikia skatinti supratimą atsakomybės už mokymo, švie- 
timo, mokslo ir apskritai humanitarinės kultūros likimą. 

G. Ropohlo veikale „Techninis problemų sprendimas ir so- 
cialinė aplinka“, kaip ir H. Lenko studijoje, pateikiama turinin- 
ga ir nuodugni problemos analizė. 

Autorius aptaria techninę veiklą, kuri sukuria žmonių darbe 
ir gyvenime iškylančių problemų techninius sprendimus, kitaip 
tariant, jis nagrinėja klausimą, kaip atsiranda išradėjų ir kon- 
struktorių idėjos, kuriomis remiantis gaminamos techninės veik- 
los priemonės. Gebėjimą teisingai suprasti problemą ir rasti naują 
jos sprendimą jis vadina kūrybiškumu. Kadangi išradimui bū- 
dinga tai, jog jis suponuoja dirbtinę, prieš tai nežinomą tikrovę, 
kuri iškyla greta egzistuojančios gamtinių dalykų realybės, to- 
dėl aptariamas išradimo ir gamtos santykis. 

Išradyba yra ryški techninio problemos sprendimo išraiška. 
Apie problemas dažnai kalbama teoriškai, kai galvoje turima 
klausimas, į kurį norima žinoti atsakymą. Iš tikrųjų teorinės 
problemos tėra ypatingas atvejis, o praktinės problemos daug 
sudėtingesnės, nes noro ir tikrovės skirtumą reikia įveikti realiai 
keičiant tikrovę. Praktinės problemos iš esmės yra daugiamatės 
ir apima kitas sritis; jos visuomet susiduria su daugialypiu tikro- 
vės kompleksiškumu. Techninės problemos visuomet turi eko- 
nominę, visuomeninę ir politinę dimensijas. 

Problema laikoma gerai apibrėžta, jei daugeliu galutinių žings- 
nių tiksliai pateikiamas metodas, esamą būklę transformuojan- 
tis į norimą būklę; tokia procedūros taisyklė vadinama algorit- 
mu. Projektavimo problemos, t. y. išradimai, naujų techninių 
sprendimų konstravimas ir kūrimas, dažniausiai yra prastai de- 
finuotos problemos, nes nėra patikimo algoritmo, kaip rasti 
sprendimą. 

Nagrinėdamas techninio problemos sprendimo eigą, auto- 
rius išskiria keletą jai būdingų fazių bei žingsnių ir pavaizduoja 
juos schemiškai. Aptardamas tokio sprendimo raidą bei jo su- 
dedamasias dalis, jis atskleidžia jų tarpusavio sąsajas. Žinojimas, 
kaip atsiranda sprendimai, dar nieko nesako, kaip atsiranda nau- 
jos vizijos, sudarančios išradimą. Autorius aiškina, ką reiškia tech- 
ninis kūrybiškumas, kai jis siejamas su problemos supratimu, 
žiniomis ir vaizduotės galia bei pastarųjų trijų komponentų są- 

veika. Žmogaus sąmonės atvirumas pasauliui (A. Gehlen), in- 
tuicija, asociacijos, spontaniškumas yra neatsiejami nuo kūry- 
biškumo. Visa tai būdinga tiek išradimo, tiek konstravimo fa- 
zėms, kurios aptariamos atsižvelgiant į konstravimo metodų pa- 
sikeitimą ir kompiuterinę projektavimo sistemą. 

Techniniam problemų sprendimui reikia ypatingos kalbos. 
Ji suprantama kaip daugybė sutartinę reikšmę turinčių ženklų, 
kuriuos galima sujungti pagal tam tikras taisykles. Taikomo- 
sios matematikos formulių kalba formuluojami dėsniai ir dės- 
ningumai, kuriais remdamasis inžinierius gali iš anksto teoriš- 
kai nusakyti savo konstrukcijų savybes ir veikimo būdus. Brėži- 
nių kalbose vyrauja konstruktyvus sintetinis rechninio mąstymo 
elementas, o inžinieriaus matematiko kalboje atsispindi abst- 
raktūs analitiniai to mąstymo komponentai. Šioms techninio 
problemų sprendimo kalboms bendra tai, kad jos yra dirbtinės, 
sukonstruotos ir formalizuotos kalbos; jos reglamentuotos ir su- 
normintos kaip tikslumo kalbos remiantis jų ženklų visuma, 
jungimo taisyklėmis ir semantika. G. Ropohlas remiasi prielai- 
da, kad inžinieriaus specialiosios kalbos daro įtaką techninės 
inteligentijos mąstymo stiliui, ir mėgina atskleisti jo savitumus, 
apžvelgti pozityvias ir negatyvias šio proceso tendencijas. 

Filosofas pagrįstai nurodo, jog inžinieriai, techniškai spręs- 
dami problemas ir atsižvelgdami į sprendimo kriterijus bei ver- 
tes, susiduria su daugeliu iš dalies prieštaringų vertės orientaci- 
jų. Straipsnyje nemažai dėmesio skiriama techninių sprendimų 
vertinimui, techninių ir netechninių vertybių sąsajoms bei san- 
kirtoms. Techniniai problemų sprendimai visada kuo nors nau- 
dingi ir, būdami orientuoti į tikslą, visuomet susiję su verte, 
juolab kai tuos sprendimus lydi nepageidaujami šalutiniai po- 
veikiai. Tuomet tampa aktuali aplinkos kokybės ir visuomenės 
gyvenimo kokybės problema, diktuojanti techninio sprendimo 
alternatyvas. 

Šviečiamoji filosofija ne tik pervertino pažangos idėjas, bet 
ir apskritai nesuprato, teigia G. Ropohlas, kad jos analitinio 
racionalumo principas išskaido gyvenimo sąsajas, kurios dėl to 
praranda prasmės vienybę. Tad reikia puoselėti sintetinį racio- 


TECHNINĖ KULTŪRA, ŽMOGUS IR TECHNIKOS FILOSOFIJA 29 


nalumą, teoriškai apimantį kelias sisteminio mąstymo discipli- 
nas, o praktiškai — kelių šakų institucijas; tik taip galima pasiek- 
ti, kad lig šiol ribotas techninio problemų sprendimo raciona- 
lumas būtų derinamas su atsakomybe už didžiausias gyvenimo 
vertybes. 

Iš jau minėto dešimties tomų leidinio „Technika ir kultūra“ 
pirmojo tomo „Technika ir filosofija“ į chrestomatinę dalį at- 
rinkti dar penki skyriai, kurių autorius — plačiai žinomas moks- 
lininkas Friedrichas Rappas. Beje, pažymėtina, kad minimame 
leidinyje apibendrinti daug metų Vokietijoje vykę intensyvūs 
moksliniai tyrimai. Ypač reikšmingi yra F. Rappo darbai. Juose 
atsispindi nemaža dalis įvairiašakės problematikos, kurią mėgi- 
na aprėpti technikos filosofija. Tą problematiką iš dalies nusa- 
ko skyrių pavadinimai: „Dvi kultūros: techninis ir humanistinis 
racionalizmas“; „Daiktų prievarta ir vertybiniai sprendimai“; 
„Šiuolaikinės technikos dvasinės istorinės prielaidos“; „Utopi- 
jos ir antiutopijos“; „Techninė pasaulinė civilizacija“. 

F. Rappas savo darbuose aiškina ir parodo: 

1. Kaip remiantis metodologine analize prieinama prie išva- 
dų, jog tikrovėje techninis ir humanistinis racionalizmas 
nereiškia dviejų griežtai atskirtų kultūrų. Dabar daug svar- 
besnis už specialybių ir mąstymo būdų atskyrimą yra rei- 
kalavimas bendradarbiauti ir papildyti vienas kitą, kad pa- 
vyktų susidoroti su bendra atsakomybe. 

2. Faktinė įvykių eiga technikos srityje visada priklauso nuo 
kompleksiškos įvairių priemonių sąveikos; tos priemonės 
galiausiai visada paaiškinamos žmonių norais ir valia, jų 
veikla ar nesikišimu. Supaprastintas technikos kaip sava- 
rankiškai veikiančio subjekto vaizdinys sukelia iš esmės 
neteisingą įspūdį, kad susiduriame su neišvengiamais pa- 
gal gamtos dėsnius vykstančiais įvykiais, kuriuose žmogus 
nedalyvauja ir į kuriuos įsikišti neįmanoma. Nuodugniau 
išnagrinėjus problemą technologinio determinizmo mo- 
delinis įvaizdis nepasitvirtina, todėl tenka atmesti ir teigi- 
nį apie daiktų prievartą. Sprendimai niekada nepriimami 
visai aklai ir savavališkai, o priimtas moralinis sprendimas 
yra svarbesnis už grynai abstraktų rezultatą ar protingus 

argumentus. Kiekvienas protingas sprendimas susijęs su 
antasmenine proto idėja, kuri savo ruožtu yra susijusi su 
pragmatišku valios aktu. Tai tinka ir technikos raidai: ver- 
tybių pokytis galimas tik protingus argumentus susiejant 
su ryžtinga valia. 

3. Technikos raidoje idealūs ir realūs veiksniai iš esmės pa- 
pildo vieni kitus, nes techninė veikla tuo pat metu remia- 
si ir intelektiniais tikslais, ir konkrečiais poreikiais bei ma- 
terialiais gamybos procesais. Nesigilinant į technikos is- 
torijos detales, galima sisteminiu atžvilgiu išvardyti bent 
kelias dvasines prielaidas šiuolaikinei technikai atsirasti ir 
atskleisti techninės žmonių veiklos dvasinio sąlygotumo 
savitumus. Lemiama techninės veiklos prielaida yra dar- 
bo vertinimas. Be šios prielaidos, F. Rappas dar aptaria 
racionalų ūkininkavimą, permainų siekimą, sudaiktėjusį 
požiūrį į gamtą, mechanistinio gamtos supratimo kon- 
cepcija, matematinį mąstymą ir matematines-mechani- 
nės teorijos bei sistemingų eksperimentinių tyrimų deri- 
nimą. 

4. Sprendžiant apie techniką kaip visumą, dažnai laikomasi 
diametraliai priešingų pozicijų. Tai rodo, kad blaivių sam- 
protavimų čia dar nepakanka. Nelygu pozicijos, technika 
laikoma arba žmonijos pavergimo, arba jos išlaisvinimo 
įrankiu. Joje įžiūrima tai demoniška galia, tai išganinga 
jėga. Technikai imanentiška suvienodinimo tendencija, 
kuri iš pradžių buvo laikoma tik efektyviu metodiniu dar- 
bo principu, nuo šiol tampa radikalia individualios lais- 
vės priešprieša. Būdama materialus, tai yra išoriškas, dari- 
nys, technika neišvengiamai susikerta su žmogaus vidi- 
niu, dvasiniu pasauliu. Joje slypi vien bedvasio 
funkcionavimo pavojus, ir patekusi į manipuliatorių ran- 
kas ji gali tapti tobulu svetimų nurodymų vykdymo in- 
strumentu. Nežabota, tik sau paklūstanti ir į išorinius lai- 
mėjimus orientuota technika prieštarauja asmenybės at- 
siskleidimui, kuris nūdienos požiūriu kaip tik ir yra 
didžiausias žmogaus egzistencijos tikslas. 

5. Techninė pasaulinė civilizacija — tai procesas, kurį savo 

ruožtu skatina šiuolaikinė technika. Ji įgalino ištobulinti 
transporto, ryšių, informacijos, bendradarbiavimo, gamy- 
bos bei masinio turizmo galimybes. Individualus ir socia- 
linis gyvenimo būdas (profesija, laisvalaikis, gyvenimo ly- 
gis, mobilumas) iš esmės tapo priklausomas nuo techni- 
kos. Šiuolaikinė technika beveik nesulaikomai plinta po 
visą pasaulį. Dėl jos globalinio išplitimo atsiranda smar- 
kiai suvienodėjusi (bent jau išoriškai) techninė pasaulinė 
civilizacija, niveliuojanti visus istoriškai susidariusius ir kul- 
tūroje atsispindinčius skirtumus. Sugretinus biologinės ir 
techninės evoliucijos modelius galima konkrečiau apibū- 
dinti technologijų perdavimo procesus. Jei teorija apie skir- 
tingas vertybių skales teisinga, reikia manyti, kad yra tau- 
tų, kurios nelabai domisi technizacija ir todėl labai ribotai 
naudojasi šiuolaikine technika. Tačiau iš tikrųjų mato- 
me, kad vykstant technologijos perdavimo procesui šiuo- 
laikinė technika perimama kaip visuma, kaip vientisas 
sprendimų kompleksas. Kodėl visos mūsų planetos tau- 
tos daug labiau negu reikėtų tiesioginiams poreikiams ten- 
kinti perėmė mąstymą techninės pažangos kategorijomis? 
Technikos pasiūla orientuota į žmogų kaip į gamtinę bū- 
tybę, todėl potencialiai ji visada randa atgarsį, nes yra su- 
sijusi su žmonių biologinio aprūpinimo didinimu, gerini- 
mu, plėtimu. Kad būtų galima sėkmingai naudotis šiuo- 
laikine technika, perimant technologiją kartu perduodama 
ir kultūra. Iškyla problema, kiek galima perimti į techni- 
ką besiorientuojančias Vakarų pasaulio kultūros vertybes. 
Situacija Japonijoje ir Taivane rodo, kad technologiją jma- 
noma sėkmingai perimti per trumpą laiką. Tačiau tose 
šalyse tebėra įtampa tarp kultūros paveldo ir į techniką 
orientuoto gyvenimo būdo. Iš tiesų kyla klausimas, kaip 
pasinaudoti tokiais geidžiamais šiuolaikinės technikos lai- 
mėjimais neišsižadant savo kultūrinių ir dvasinių tradici- 
jų, bet kartu gal net prarandant savo identiškumą ir nusi- 
ritant į kolektyvinį susvetimėjimo procesą. Be to, susve- 
timėjimas yra toli gražu ne vienintelė kaina, kurią aukštos 
techninės kultūros šalys moka už technologinę pažangą. 

Tuo būtų galima ir baigti šias įvadines pastabas, skirtas tech- 
nikos filosofijai ir knygos apie ją pristatymui. 

Už visokeriopą pagalbą ir paramą, be kurių šis leidinys tikrai 
nebūtų pasirodęs, nuoširdžiai dėkoju savo žmonai Joanai Mu- 
reikienei, taip pat Aacheno technikos universiteto prof. Vin- 
centui Berningui (VFR), Diuseldorfo universiteto prof. Aloisui 
Huningui (VFR), prof. Hanso Jonas'o našlei Lore Jonas (JAV), 
Lietuvos MA humanitarinių ir socialinių mokslų skyriaus pir- 
mininkui MA akademikui prof. Algirdui Gaižučiui bei inžinie- 
riams Valentinui Milakniui ir Valentinui Greičiūnui. 


Juozas Mureika 

Trečiojo leidimo pratarmė 


Mąstantis žmogus visais laikais stengėsi suprasti save ir jį supan- 
tį pasaulį. Savo savimonės jis negali perimti iš ankstesnių laikų 
istorijos; jis turi ją įgyti dvasiškai įprasmindamas dabartį. 

Mūsų istorinė situacija pasaulyje yra daug glaudžiau susijusi 
su gamtos mokslų bei technikos įtaka nei bet kuri ankstesnė 
epocha. Be tokios įtakos mes nepasieksime nei visapusiško išsi- 
lavinimo, nei tikroviškai teisingos savimonės, jei šis esminis veiks- 
nys bus išleistas iš akių. Taigi nieko nuostabaus, kad gamtotyra 
ir technika vis dažniau tampa mokslo teorijos, kultūros filosofi- 
jos, sociologijos ir antropologijos apmąstymo temomis. 

Ši knyga taip pat yra vienas iš mėginimų filosofiškai įpras- 
minti dabartinę pasaulio situaciją. Autorius tikisi, kad ji galėtų 
paskatinti kai kuriuos filosofus toliau nuodugniai tirti techninę 
kūrybą, jos rezultatus bei padarinius.Tačiau pirmiausia kiekvie- 
nas turi stengtis išsiugdyti saviprata, kuri lemia mūsų pasaulį ir 
žmogaus gyvenimą jame. Inžinieriaus kūryba su visa savo san- 
tykių įvairove pirmiausia turėtų tapti aiški jam pačiam, kad jis 
galėtų imtis atsakomybės šioje visuomenėje kaip subrendęs žmo- 
gus. Siauras profesinio darbo ribas peržengiantis suvokimas įga- 
lins inžinierių ne tik atlikti tarnybines funkcijas, bet drauge su 
kitais sąmoningai formuoti mūsų kultūros pasaulį. 

Ši knyga, atsiradusi iš ilgai trukusių ir tebevykstančių pokal- 
bių su inžinieriais, pirmiausia parašyta jiems. Autoriui labiau 
rūpėjo, kad ji būtų suprantama inžinieriams, negu įsiūlytas kai 
kurių vietų filosofinis pagilinimas, turėjęs tačiau likti ir vėles- 
niuose leidimuose. 

Pristatydamas šią knygą norėčiau padėkoti Vokietijos inži- 
nierių sąjungai, kurios Diuseldorfo įstaigoje penkerius metus 
vadovavau darbo grupei „Žmogus ir technika“. Be daugelio įdo- 
mių diskusijų su etatiniais šios organizacijos bendradarbiais bei 
garbės nariais — pirmiausia komitetuose „Filosofija ir technika“, 
taip pat „Technikos įvertinimo pagrindai“, — ši knyga tikriau- 
siai nebūtų atsiradusi. Dėl šios knygos atsiradimo esu taip pat 
dėkingas už diskusijas savo studentams iš pradžių Diuseldorfo 

aukštojoje profesinėje mokykloje, po to Noiso aukštojoje peda- 
gogikos mokykloje ir labiausiai Diuseldorfo universitete. 

Vien mąstymas ir kalba dar nėra techninis produktas — kaip 
ir ši knyga — jie turi jsikünyti tikrovėje. Dėl naujo šios knygos 
leidimo esu dėkingas poniai S. Thielemann, kuri ne tik redaga- 
vo pirmąjį knygos leidimą, bet ir gerokai sumažino tokiam dar- 
bui daug laiko reikalaujantį krūvį. Kartu dėkoju savo žmonai, 
taip pat bendradarbei poniai A. Heints, kuri padėjo perskaityti 
korektūras. 

Palankūs atsiliepimai apie du pirmuosius knygos leidimus 
paskatino mane išleisti naują, patobulintą ir papildyta, šios kny- 
gos leidimą. Nemanau, kad šis naujas leidimas visiškai atskleis- 
tų technikos fenomeną: technikos filosofija su istoriškai kin- 
tančiu technikos objektu lieka tolesnių diskusijų ir interpreta- 
cijų uždaviniu. Ši knyga turėtų būti pokalbio partneris. 


Aloisas Huningas 


Diuseldorfas—Viulfratas, 1986 m. kovas 

TECHNIKOS FILOSOFIJOS 
UŽDAVINIAI 


Jei filosofijos uždavinys yra suvokti mintimis savo laiką, jei filo- 
sofija, pasak Hegelio, yra „identiška“ laiko, kada ji pasirodo, 
dvasiai, jeigu ji nori būti savo laiko substancialių dalykų samo- 
nė arba visko, kas tame laike vyksta, mąstantis žinojimas, tai ji 
negali apeiti technikos fenomeno ir privalo apimti tikrovės sritį, 
kurią kiekvienas suvokia kaip faktą, kad mūsų istorinis pasaulis 
jau nėra tik primityvios gamtos pasaulis, o laisvai žmonių api- 
pavidalinta tikrovė. Kiekvienu atveju svarstant, kas dabartinį pa- 
saulį aiškiausiai apibūdina, reikėtų remtis faktu, kad mes gyvena- 
me technikos epochoje, techniškai suformuotame pasaulyje. 

Filosofija, kuri nesutinka būti žaidimu su bereikšmiais daly- 
kais dramblio kaulo bokšte, turi atsigręžti į realios padėties pa- 
žinimą ir vertinimą, ji turi atskleisti Žmogaus esmę ir padėti jam 
suprasti save pakilus virš socialinių, ekonominių, politinių bei 
gyvenimo santykių, būtent turi padėti apmąstyti žmogaus veiklą 
ir toli siekiančius jos padarinius. Be abejo, tai galioja ypač tada, 
kai filosofija objektu pasirenka tikrovę, kai ji skelbia, jog savo 
turiniu tarnauja žmonėms arba tenkina žmonių poreikius ir troš- 
kimus, kaip yra technikos atveju. 

Norėdami preliminariai aprašyti, dar nepateikdami apibrė- 
žimo, kas galėtų ar turėtų sudaryti technikos filosofijos objektą, 
galėtume remtis tuo, kad technikos filosofija apima inžinierių ir 
jų bendradarbių veiklos sritį kartu su jų veiklos padariniais bei 
savitarpio priklausomybe, t. y. su visa ta sritimi, kuri bus apibū- 
dinama žodžiu „technika“. Bet ši samprata apima tris sudeda- 
mąsias dalis: 


a) technika yra mūsų pasaulio struktūrinis rezginys, kuris ap- 
gaubia mus kaip pasaulį formuojančios ir poreikius ten- 
kinančios mūsų veiklos rezultatas, įgijęs įrankių, mašinų, 
aprūpinimo ir susisiekimo sistemų pavidalą. Ši techninė 

struktūra pateikia mums priemonių kompleksą, paleng- 
vinantį ir įgalinantį efektyviai įgyvendinti tikslus; 

b) technika susiklosto kaip žinojimas algoritmų, kuriais iš- 
reikštos pasaulį formuojančios ir poreikius tenkinančios 
veiklos taisyklės. Ši technikos samprata yra labai plati, ji 
apima racionalių sprendimų taisykles, nustatančias tiks- 
lingai racionalius veiksmus, taip pat instrumentinės veik- 
los taisykles, kurios bus dažnai apibūdinamos kaip tech- 
nologijos (46,337)*; 

c) pagaliau technika yra taip pat veikla pagal atitinkamas 
taisykles, tai veikla, tiek technostruktūras kurianti ir jas 
nuolat keičianti, tiek dėl jų atsirandanti.Didžiausi tech- 
ninės veiklos laimėjimai yra išradimas, konstravimas, to- 
bulinimas. Bet techninei veiklai priskirtina taip pat įkom- 
ponavimas mažiausių būtinų elementų bei techninio pro- 
ceso inicijavimas ir priežiūra. 

Kadangi nei esama technostruktūra, nei žinojimas būdų, kaip 
formuoti žmogaus pasaulį ir tenkinti poreikius, nėra baigtiniai, 
be to, kadangi techninė veikla, keičiantis istorinėms aplinky- 
bėms, yra kaskart nauja, tai technikos filosofija negali būti už- 
baigta. Tas neuzbaigtumas priklauso technikos filosofijos es- 
mei, kurios žinojimas padeda suvokti savo objektą kaip neuž- 
baigtą ir neužbaigiamą ir pagrįsti gebėjimą bei reikalingumą jį 
peržiūrėti iš naujo. 

Technikos filosofija nėra naujas dalykas. Ji prasideda tuo- 
met, kai žmogus pradeda mąstyti apie jį supančio pasaulio for- 
mavimą, apie savo veiklą ir darbus. Ji tapo intensyvesnė nuo to 
laiko, kai mes įgijome teisę kalbėti, jog gyvename „technikos 
pasaulyje“ arba „gamtos mokslų ir technikos epochoje“. Tech- 
nikos filosofija kaip tik turi nuolat atsinaujinti; tam reikia, kad 
istorijoje jau išnagrinėtas, bet ilgainiui pakitęs jos objektas būtų 
pakartotinai tyrinėjamas. Tačiau kartu reikia pabrėžti, kad tech- 
nikos filosofija nėra istorijos disciplina. Istorinių tekstų aiškini- 
mas neabejotinai gali paskatinti interpretaciją to, kas mūsų lai- 
kais sudaro jos objektą, temų ir tikrovės atžvilgiu. Bet filosofi- 
nio tyrimo objektas yra būtent šita pati tikrovė. Be to, aš esu 


* Skaičius skliausteliuo- 
se reiškia cituojamo šaltinio 
eilės numerį (žr. literatūros 
sąrašą knygos gale). Jei vie- 
nas skaičius nuo kito atskiria- 
mas kableliu, tai skaičiai po 
kablelio rodo arba cituojamo 
šaltinio puslapį, arba, jei lei- 
dinys turi keletą tomų, leidi- 
nio tomą, o trečiasis skai- 
čius — puslapį. Jei nurodomi 
keli šaltiniai, vienas nuo kito 
jie atskiriami tašku. 

įsitikinęs, jog būtent čia filosofija turi puikią galimybę tapti mūsų 
laikų istorija, kaip ir visi jos šlovingos praeities pradininkai, abe- 
jokliai ir tikrintojai. 

Tokia filosofija yra pirmiausia epistemologija kaip pažinimo 
ir mokslo teorija. Taigi ji stengiasi tapti nauju visuotiniu moks- 
lu ar net nauja bendra pasaulėžiūra ir kartu tampa esmine dali- 
mi antropologijos, kuri išsirutulioja iš įvairių disciplinų atstovų 
bendradarbiavimo kaip žmogaus samprata ir jo individualios 
bei socialinės būties aiškinimas. Pagal šitokią filosofiją interpre- 
tacijos uždavinys — paaiškinus tikrovę pasistengti tuos aiškini- 
mus integruoti, pavienes išvadas įterpti į bendrą vaizdą. Tačiau 
tokį tikslą ji gali pasiekti tuomet, kai ji sudaryta ir išdėstyta sis- 
teminiu požiūriu, kai išryškina pramoninės visuomenės zmo- 
gaus tarpusavio priklausomybių sampyną ir nurodo būdus, kaip 
žmogus galėtų šią aplinką prasmingai suformuoti ir įkūnyti. Bet 
tai reiškia taip pat, kad filosofijoje tiek socialinės, ekonominės 
bei politinės technikos prielaidos, tiek technikos grįžtamasis po- 
veikis šioms sritims turės būti neišvengiamai apmąstomi. Todėl 
gilinantis į technikos ir visuomenės realybę nereikėtų apsiriboti 
dėmesiu normoms ir kriterijams arba klausimu, kokia kryptimi 
turėtų plėtotis technika. Kritiško patikrinimo ir įvertinimo ob- 
jektu turėtų tapti taip pat prognozės ir planavimas socialinia- 
me, ekonominiame, politiniame ir techniniame tikrovės kom- 
plekse. 

Jei kalbama apie filosofiją, tai patenkinti šiuos reikalavimus 
yra filosofo uždavinys. Bet filosofas gali šį uždavinį išspręsti tik 
tada, kai jį supranta kaip dialogą su tais, kurie kuria techniką ir 
parengia jos pažangą, ir su tais, kurie visuomenėje susiduria su 
technika arba ja disponuoja. 

Filosofas be inžinieriaus negali technikos nuodugniai apmąs- 
tyti, nes inžinerinės veiklos plotmėje ji apžvelgiama, suvokiama 
ir valdoma atliekant konkrečią ir specializuotą veiklą, o filosofi- 
nis mąstymas priklauso teoriniam lygmeniui, kuris negali apsi- 
eiti be inžinerinės veiklos įsivaizdavimo ir apibüdinimy. Be to, 
reikia pažymėti, kad inžinierius reiškia tik techninės kūrybos 
viršūnę arba jos pagrindą ir kad jis, kaip ir daugelis kitų, ne tik 
ją kuria, bet taip pat ja naudojasi ir yra jos veikiamas. 

Technikos filosofija negali būti išvesta iš visa apimančių sis- 
temų ir visuotinių tiesų, išplaukiančių iš tikrovės visuotinumo; 
priešingai, ji yra tarsi atnešta į sąvokas tikrovė, kurią per tas 
sąvokas toliau pažįstame, o pačias sąvokas vėl tikrove pamatuo- 
jame. 

Patiems filosofams technikos filosofija atsako į jų pažinimo 
siekius; visuomenė ir jos nariai laimi vertybinę orientaciją pa- 
saulyje, kuriame jie gyvena; šitaip per technikos filosofiją atlie- 
kamas integracinis darbas humaniško auklėjimo prasme. Filo- 
sofams ir visiems žmonių bendrijos nariams tokia filosofija pa- 
deda tuo, kuo ji pirmiausia turi padėti technikos kūrėjui, nes 
būtent atlieka išlaisvinimo funkciją paaiškindama jam jo vietą 
socialiniu, ekonominiu, politiniu atžvilgiu ir atskleisdama šia- 
me komplekse jo laisvės ir veiklos erdvę, kuri kartu yra ir jo 
atsakomybės erdvė. 

Šis technikos ryšys su tikrove bei praktika ir jo apmąstymas 
padeda suprasti, kodėl kaip tik pastaraisiais metais technikos 
filosofijos problemoms skiriama tiek daug dėmesio, kai atsive- 
ria ypač palankios galimybės diskutuoti su kitomis socialinėmis 
sistemomis ir kitokiomis mąstymo prielaidomis, neatmetus net 
dialektinio materializmo varianto. Turbūt nerasime nė vieno 
rimto mąstytojo, kuris Sitokiy dalykiškų diskusijų nevertintų 
kaip pažangos, palyginti su tuštoka praėjusių metų polemika. 
Tačiau šios naujos diskusijos gali būti vaisingos tik tuo atveju, 
jei pasiseka nenukrypti nuo dalykų, apie kuriuos diskutuoja- 
ma, ir jei filosofiniame pokalbyje apie techniką taip pat gali 
prabilti pati technika, kai jos atstovas — inžinierius būna pa- 
klausiamas ir visuomet išgirstamas. 

Turėtų būti įdomu peržvelgti technikos raidą praeityje, pavaiz- 
duoti jos istorinį tapsma, atsekti tipiškas įtakas, kurias ji patyrė 
įvairiose Žmonijos raidos epochose, arba parodyti, kodėl kon- 
krečias visuomenės formas lemia atitinkamas technikos lygis. 
Taip pat įdomu tiksliau išsiaiškinti, kaip ir kodėl technika tapo 
vienašališksai svarstoma bei vertinama, ką iš filosofinių techni- 
kos apmąstymų istorijos iš tikrųjų galima ir reikėtų nors trum- 
pai apsvarstyti bei aktualizuoti. 


Termino vartosena 


Jau žodžio vartosenos istorija pateikia vertingų nuorodų (176). 
„Technika“ kilusi iš graikų kalbos žodžio „rėyvn“, kurio indo- 
germaniška šaknis reiškia „pinti“, „pintinį daiktą sujungiantj, 
surišantį namą“ (176,13). Šią žodžio prasmės kilmę dar rodo ir 
profesijos apibrėžimas „architektas“. Žodis „rexvn“ klasikinėje 
graikų kalboje nėra susietas su kokia nors ypatinga veikla, o iš 
principo gali žymėti visus žmogaus veiklos būdus, kaip ir vokiš- 
ki šio žodžio vertimai, reiškiantys „amatą“, „meną“ ir „galėji- 
mą“, net „gudrybę“. Jau klasikinėje graikų kalboje yra terminai 
„gydytojo technika“, „amatininko technika“, „mašinų gamybos 
technika“, taip pat „įrodymų technika“ ir „meilės technika“. 
Aristotelis suranda technikai vietą tarp patirtinio žinojimo, pa- 
tyrimo ir esminėmis tiesomis pagrįsto mokslinio žinojimo. Nors 
technika susijusi su nepastovia žmogaus įtakų sritimi, kuri pa- 
valdi pertvarkymams, tačiau tai nėra aklas bandymas, nes žmo- 
gus daro poveikį šioje srityje aiškiai žinodamas pertvarkymo ga- 
limybes (176,17). 

XVI ir XVII amžiuje visose Europos kalbose humanistiniais 
tikslais domėtasi visais senųjų kalbų žodžių dariniais, kilusiais iš 
graikų kalbos žodžio „rėyvų“. Vienas anksčiausių liudijimų, 
rodančių, kad šį graikų kalbos žodį perėmė naujųjų laikų loty- 
nų kalba, yra 1540 m. Venecijoje pasirodęs italo V. Biringucci’o 

veikalas „De la Pirotechnia libri X“. Netrukus atsiranda taip 
pat su būdvardžiu „techniškas“ susiję dariniai, reiškiantys „me- 
nui priderantis“, „menuose įgudęs, patyręs“. Plačiąja prasme 
žodis „technica“, apibūdinantis „meniškai padarytus daiktus“, 
pavartotas 1664 m. pasirodžiusios C. Schotto knygos pavadini- 
me „Technica curiosa“. Suvokietinta forma „Technik“ (Tech- 
nick, technic) pirmą kartą pasirodo J. Leupoldo devynių tomy 
pagrindiniame veikale, išleistame 1724 m. Leipcige, beje, dar 
tik žodžių junginyje „hidrotechnika“ (176,27). 

Technikos sampratą savitai nagrinėja /. Kantas, nors jis vi- 
siškai laikėsi vėlesnės žodžio „technika“ vartosenos tradicijos. 
Jam technika yra įgytas sugebėjimas, meistriškumas, ji siejama 
su praktinėmis žmogaus galimybėmis ir priešinama teoriniam 
galėjimui. Technikai priklauso visi veiksmai bei veikimas pagal 
grynai mechaninius dėsnius (technica naturalis) arba pagal tiks- 
lingumo principus (technica intentionalis). Taigi žmogus turi 
kažką panašaus į „techninę sprendimo galią“, kuri leidžia jam 
veikti pagal tikslingumo principus (176,181). Šitokia plati tech- 
nikos termino vartosena įsigalėjo šnekamojoje kalboje, tačiau 
tuo pat metu išsilaikė ir toliau plėtojosi šio termino vartosena 
siaurąja prasme. 1822 m. pasirodė A. Koelle’s knyga „Techni- 
kos sistema“, kurioje technika apibrėžiama kaip darbas, kuriuo 
siekiama pavergti gamtą. Technikos raida iki jos šiandieninio 
lygmens imtinai yra apibūdinta šios knygos įvade: 

Svarbiausias šiuolaikinis technikos uždavinys — užbaigti pra- 
detą vienijimąsi su mokslu. Šios tendencijos svarba išplaukia iš to, 
kad būtina apimti du vienas kitam priešingus dalykus: techniką 
kaip patyrimo ir aiškaus mokslinio požiūrio visumos rezultatą, 
ir techniką kaip mokslą, pradedant dvasine abstrakcija ir bai- 
giant visišku idėjos įkūnijimu kaip aukščiausiu jos teisingumo 
įrodymu. 

Technika sutaiko žmogų su gamta. Del to atsiranda dariniai, 
kuriems gamta duoda medžiagą, 0 žmogus — darbą. Aišku, kad 
del abiejų šių veiksnių atsirandantys produktai turėtų būti nepa- 
prastai įvairūs, nes šie abu veiksniai turi begalę gradacijų. Del to 
susidaro tokia procesų eilė, kuri prasideda šituo produktu ir ku- 
rioje medžiaga iš pradžių turi persvarą prieš apdorojimą, 0 jam 

pasibaigus atsiranda didžiausia apdorojimo persvara prieš medžia- 
gą (176,220). 

Maždaug nuo 1960 m. vakarų vokiečių kalbos srityse zo- 
džiai „technika“ ir „technologija“ bei „techniškas“ ir „technolo- 
giškas“ vis dažniau vartojami ta pačia prasme. Tai yra kalbos 
raida, kurios, nors ir nusivylus šių žodžių vienareikšmiškumo 
praradimu, pasukti atgal negalima. 

Žodis „technologija“ atėjo į lotynų kalbą XVI-XVII amžiu- 
je iš vėlesnės graikų kalbos Zod2io,TexvoAoyıa“. Šis žodis buvo 
vartojamas „Traktatuose apie meną“, arba apie „meno moks- 
lus“, kuriuose filosofiškai nagrinėjama septynių laisvųjų menų 
(artes liberales) sistematika ir metodologija. Vėliau šis žodis bu- 
vo pavartotas „Meno, arba specialiųjų terminų, aiškinimo kny- 
goje“, iš kurios jau nuo 1720 m. atėjo šiandieninis žodis „termi- 
nologija“ (176,96). 

1706 m. išleistame angliškame enciklopediniame žodyne 
„technologijos“ terminu apibūdinami ir mechaniniai menai (A 
Description of Arts, expecially the Mechanical) (176,108). Tai 
svarbus būsimai žodžio vartosenai prasmės išplėtimas, pritai- 
kant šį žodį mechaniniams menams. 

Ch. Wolffas, sinonimiškai vartojęs žodžius „technologika“ ir 
„technika“, praktinius arba „techninius“ menus įtraukė į filoso- 
fijos, kaip „mokslo apie viską, kas galima“, objektą. „Šis viską 
užvaldantis reiškinių racionalaus pažinimo ir aiškinimo princi- 
pas daro lygius artes liberales ir artes mechanicae, nors ne jų ran- 
gu, bet tuo, kad jie suvokiami“ (176,126). 

Tačiau lemiamą įtaką ne tik vokiškai, bet ir angliškai ameri- 
kietiskai bei rusiškai dabartinei žodžio vartosenai turi filosofas 
ir ekonomistas iš Getingeno J. Beckmannas. Knygoje „Techno- 
logijos įvadas“, kuri buvo išleista 1777 m., jis šitaip apibrėžia 
technologijos kaip mokslo sampratą: „Technologija yra moks- 
las, kuris moko gamtos apdirbimo arba amatų žinojimo <...>“ 
(176,133). 

Beckmanno manymu, technologija ne tik turi išsaugoti esa- 
mus amatus ir verslo šakas, bet nori juos pagerinti bei racionali- 
zuoti. Su šia problema mes dar susidursime kalbėdami apie tech- 
nikos mokslinį pobūdį. 


44 


„Technologija moko, kaip 
turint jau apdorotas žaliavos 
medžiagas paruošti visus kitus 
pažangesnius vartojimo būdus, 
kuriuos žmonės iš jos sužino- 
tų“ (176,143). 

Beckmanno termino „tech- 
nologija“ vartosena prigijo an- 
glų, prancūzų ir rusų kalbose ir 
išliko iki šiol, o Vokietijoje jis 
susiaurėjo ir žymėjo mokymą 
apie būdą, kuriuo perdirbama 
ir apdorojama nevalyta nafta. 

Dabartinėje kalboje žodis 

„technologija“ vėl dažnai sutin- 
kamas ir vartojamas ta pačia 
prasme kaip „technika“; tai ga- 
lima suprasti tikriausiai kaip 
grįžimą atgal, kuris paaiškina- 
mas užsienio literatūra ir jos 
vertimų įtaka. Be to, šio žodžio reikšmę, žinoma, šiek tiek išplė- 
te rusiškai plintančios marksizmo idėjos, kuriose atsižvelgiama 
į sistemos ekonominius ir socialinius komponentus; būtent į 
tai pastaruoju metu atkreiptas dėmesys anglų amerikiečių lite- 
ratūroje. Joje iki šiol „technologija“ buvo suprantama kaip moks- 
las apie gamybą ir jos procesus. Dabar aptariant šiuos procesus 
kreipiama dėmesio taip pat į visuomeninius gamybinius santy- 
kius ir jų pokyčius (173,34). 

Toks termino reikšmės susiskaidymas daro poveikį profesijų 
pavadinimams. Inžinieriai dar tebekalba apie save kaip apie 
„technikus“, kuriais technikos žinovai ir tariasi esą, o pats tech- 
niko pavadinimas ir jo išsilavinimo lygis atitinka termino „inži- 
nierius“ reikšmę. Kai pastaraisiais metais įstatymų leidėjai be- 
veik vienodais federalinių žemių įstatymais sureguliavo inžinie- 
riaus profesijos pavadinimo apibūdinimo pagrindus, tuo 
remiantis galima sakyti, jog šiandien, kaip ir per pastarąjį de- 

šimtmetį, šiai profesinių grupių sričiai keliami vieningi akade- 
minio išsilavinimo reikalavimai. 

Greta „techniko“ ir „inžinieriaus“ šiandien sugrįžta ir „tech- 
nologo“ pavadinimas. Beckmannas šį žodį pirmą kartą pavarto- 
jo 1774 m. Jo nuomone, „technologas“ reiškė technologijos sri- 
ties specialistą, dalyko žinovą, universiteto dėstytoją (176,156). 
Šis žodis buvo vartojamas steigiant techninių darbų technologi- 
jos ir didaktikos katedras mūsų aukštosiose pedagogikos mo- 
kyklose bei auklėjimo fakultetuose, taip pat galbūt išsaugojo ir 
atvėrė naujas galimybes bendrojoje technikos teorijoje. Šiaip ar 
taip, „technologo“ pavadinimas tarp profesorių ir studentų jau 
išsikovojo platų pripažinimą kaip sutrumpinimas. 

Taigi profesijų pavadinimo srityje vis dėlto yra vienareikš- 
miškumo ir vieningumo perspektyva, nors žodžių „technika“ ir 
„technologija“ vartosenai ji gali ir negalioti; tai aiškiai matyti iš 
federalinės ūkio ministerijos 1970 metų pranešime „Technolo- 
gija ir ekonomika“. 

Jo įžangoje rašoma: 

Sąvokos „technologija“ ir „technika“ bendroje kalbos vartose- 
noje nera vienareikšmiškai apibrėžtos. Moksliškai aiškinant eko- 
nominio augimo problemą taip pat bergždžiai ieškoma šiai sri- 
čiai tinkamos definicijos. Ekonomikos mokslas technologiją supran- 
ta kaip techninį žinojimą, taigi kaip techninių žinių, gebėjimų ir 
galimybių visumą. Technikos srityje technologijos sąvoka apima 
medžiagų žinojimą ir apdorojimą. Politinėje kalboje „technologi- 
jos“ terminas vartojamas ta pačia prasme kaip „technikas“. Šita 
reikšme Jis pavartotas ir šiame pranešime. Žinoma, tai negalioja 
„techninės pažangos“ ir „technologinės pažangos“ sąvokoms. Sios 
sąvokos skiriasi tuo, kad technologinė pažanga apima techninio 
žinojimo išplėtimą, o techninė pažanga, priešingai, yra naujų tech- 
ninių žinių pritaikymas ūkyje, joms įgijus naujų gaminių, gamy- 
bos priemonių tr gamybos būdų formas (43). 

Šiuolaikinę santykinai laisvą žodžių „technika“ ir „technolo- 
gija“ vartoseną, kuri, be to, išlaikė nuoseklumą, vėl stengiamasi 
sunorminti. Pirmiausia tai daro inžinieriniai sluoksniai. 
H. Griinewaldas siūlo žodį „technologija“ vartoti tik ten ir tada, 

kai kalbama apie medžiagų gavybos būdus ir procesus, jų ap- 
dirbimą bei pakeitimą. 

Pasak Griinewaldo, technikos mokslai yra tokie mokslai, ku- 
rie, remdamiesi gamtos dėsniais ir techninio tyrimo rezultatais 
bei patirtimi, taip pat technologiniais išradimo ir patobulini- 
mo, skaičiavimo, konstravimo ir pagaminimo bei prietaisų, ma- 
šinų ir įrenginių eksploatavimo pagrindais, nagrinėja juos opti- 
malaus ekonomiškumo požiūriu ir atsižvelgia į humanišką so- 
cialinį, visuomeninį politinį bei kitokį poveikį. 

Toliau Griinewaldas siūlo terminą „technika“ vartoti tik ten 
ir tada, kai kalbama apie technologijų ir technikos mokslų prak- 
tinio taikymo rezultatus bei padarinius. Tokia „technikos“ ter- 
mino vartosena rodo, jog jis techniką supranta kaip platų eko- 
nominių, humaniškų, socialinių, visuomeninių politinių ir ki- 
tokių santykių sąryšį, santykių, kurie išradimą, patobulinimą, 
gamybą ir pritaikymą susieja su žmonijos egzistencijos išsaugo- 
jimo kokybe. 

G. Ropohlas, atsikirsdamas į tokius patarimus sunorminti kal- 
bos vartoseną, siūlo palikti laisvę kalbos raidai, taip pat įvairiai 
užsienio įtakai, jeigu ją kai kurie autoriai patirtų. Kadangi tuo 
tarpu šitokia kalbos vartojimo laisvė išlaikoma, reikėtų kiekvie- 
nu atveju įsigilinti, kokią reikšmę įgauna vartojami žodžiai „tech- 
nika“ ir „technologija“. Todel visada turėtų būti itin atidžiai 
laikomasi jau priimtos terminijos dabartiniame kontekste. Baig- 
dami Ropohlu pateiksime keturias svarbiausias „technologijos“ 
sąvokas, kurias galima vartoti vieną šalia kitos, jų nė kiek nesu- 
norminus. 

Pirmoji yra mokslinė teorinė „technologijos“ sąvoka, ji reiškia 
tiek pat kiek mokslas apie veiklą ir suprantama kaip technika 
bendrąja prasme. 

Antrąją galima pristatyti kaip „bendrąją technologiją“; šią są- 
voką yra vartojęs Beckmannas (Bendrosios technologijos apmatai, 
Getingenas, 1806), ja jis apibūdina bendrąjį technikos mokslą, 
kuriame kalbama iš principo apie bet kokią techninę ir sociotech- 
ninę sistemą, susijusią ekonominiu visuomeniniu ir politiniu at- 

žvilgiu. Kartu yra pripažinta, kad šitokia technologijos samprata 
kol kas yra daugiau programinio negu aprašomojo pobūdžio. 

Apie trečiąją galima kalbėti kaip apie „specialiąją technologiją“, 
Jei turima galvoje atskiros technikos mokslo sritys. Prie specialiųjų 
technologijų tradiciškai priskiriamos medžiagų gavybos technologi- 
ja, medžiagų pakeitimo ir medžiagų apdorojimo technologijos. 

Pagaliau galima bendrąją technologiją ir visas specialiąsias tech- 
nologijas sujungti; taip priartėjama prie liaudies ūkyje įprastos tech- 
nologijos sampratos, nes bendrieji ir specialieji technikos mokslai 
kartu reprezentuoja tą techninių žinių, gebėjimų ir galimybių kiekį, 
kuris mokslinių teiginių sistemose yra objektyvuojamas kaip moks- 
liskai susistemintos ir preciziškai suformuluotos veikimo būdo tai- 
syklės bei algoritmai. 

Terminą „technika“ Ropohlas paprastai supranta kaip realią 
techniką ir suteikia jam visuomeniškai perteikiamų priemonių 
bei įrenginių aibės reikšmę, kuri apima techniškai suformuotus 
daiktus ir iš jų išplaukiančią visuomeniškai panaudotų dirbti- 
nių reiškinių, techninių darinių bei jų pasekmių aibę. 

Tuo remdamasis Ropoblas techniką aprašo kaip tam tikrą vi- 
sumą, kuri apima: 


1) metodų ir veiklos būdų aibę tikslingai racionaliam daiktų 
formavimui (pvz., metalo apdirbimo technika); 

2) daiktus formuojančios veiklos rezultatų aibę (pvz., pasta- 
tai, varikliai, darbo mašinos, matavimo prietaisai); 

3) istorinius, visuomeninius ir kultūros reiškinius, kurie atsi- 
rado dėl techninio daiktų formavimo bei jo rezultatų (pvz., 


„Technika XIX amžiuje“) (151). 


Pastangos filosofiškai 
apibūdinti techniką 


Filosofinį technikos apmąstymą galima suprasti ir susisteminti 
įvairiais požiūriais. Šitaip yra įmanomas patikimas tikrai preci- 
ziškas ir diferencijuotas suskirstymas, remiantis atskirų autorių 
pateiktu technikos apibrėžimu (106). Tačiau man atrodo, kad 
geriau apžvelgti ir susisteminti tuos požiūrius galima remiantis 

daugiau išoriniais kriterijais. Todėl norėčiau ikišiolines pastan- 
gas filosofiškai įsiskverbti į techniką suskirstyti į dvi dalis, bū- 
tent atskirti „buržuazinius“ ir marksistinius technikos filosofi- 
jos mąstytojus. Vadinamųjų „buržuazinių“ technikos filosofų 
grupę galėčiau vėl suskaidyti žvelgdamas į ją kaip į uždarą gru- 
pę mąstytojų, kurie nagrinėjo techniką filosofiškai kaip inžinie- 
riai arba būdami glaudžiai susiję su inžinierių darbo sritimi. 


Ernstas Kappas 
1877 m. Braunšveige pasirodė E. Kappo knyga „Technikos fi- 


losofijos pagrindai. Kultūros atsiradimo istorija nauju požiū- 
riu“. Kappas yra geografas ir filosofas. 

Pratarmėje Kappas aiškina, kad technikos filosofija yra pa- 
teisinama, „nes mokslinis nagrinėjimas padarė tokią pažangą, 
jog žmogaus rankų sukurti dirbtiniai reiškiniai, jų atsiradimas 
bei patobulinimas yra pirmoji sąlyga, kuri paaiškina žmogaus 
vystymąsi į savimonę turinčią būtybę“ (80,5). Jo tezė — techni- 
ka yra žmogaus organų projekcija. Žmogaus sukurtos techni- 
kos vaizdas ir funkcijos, taip pat pati gamyba yra analogiška 
pavyzdžiams, kurie turi žmogaus organizmo formų bei funkci- 
jų prototipus. 

Pirmiausia nenuginčijamais faktais yra įrodyta, kad žmogus į 
savo rankų kūrinius nesąmoningai perkelia savo kūno suskaidymą 
pagal formas, funkcijų santykius bei normalias proporcijas ir kad 
šiuos analogiškus ryšius jis pats tik po to įsisgmonina (80,5). 

Pirmoji žmogiškų formų projekcijos į neformuotą medžiagą 
pakopa yra įrankių gamyba. Kitas žingsnis būtų pažinimas vei- 
kiančių žmogaus organizme formų, dėsnių bei algoritmų, nes 
pagal juos formuojamas medžiagos galėjimas funkcionuoti, ku- 
riam reikia apibrėžtų formų. Pagaliau technikoje gali būti iš- 
reikštas net nesąmoningumas, tad mums patiems tik belieka 
pažinti tą konkrečia tapusią išraišką. 

Galiausiai tuo remdamasis Kappas gali mokslo ir technikos 
turinyje matyti į pačius save atsigręžusius žmones. Technika jam 
yra organų projekcija kartu su žmonių sąmonėjimu ir savęs iš- 
laisvinimo priemonė. 

Kappas savo veikalą baigia iškilmingai: „Iš įrankių ir mašinų, 
kurias jis sukūrė, iš literų, kurias jis sugalvojo, į priekį išeina 
žmogus — Deus ex machina, priešais patį save!“ (80,351). 

Kappo aprašymui būdingas optimizmas, kuris atspindi jo epo- 
chos didžiosios dalies technikų ir mąstytojų dvasines nuostatas. 
Žinoma, Kappas irgi nepastebi, kad žmogus neįsisąmonina tech- 
nikos grėsmingų galimybių taip, kaip jos didingumo, kad tech- 
nika gali tapti savarankišku pasauliu, kuris taip susvetimės žmo- 
gui, kad jis turės baimintis, jog daugiau neįmanoma jos visiškai 
suvaldyti. Jo pretenzija yra nepaprastai aktuali; išcentrinius moks- 
lo ir technikos siekius turėtų atitikti tokie pat stiprūs įcentriniai 
žmogaus dvasinių gelmių siekiai, — tada laimėtų antropologinis 
technikos suvaldymo kriterijus. 


Eberbardas Zschimmeris 


Tokį pat optimistinį ir tam tikrais aspektais nuodugniau ištyri- 
nėtą aprašymą pateikia E. Zschimmeris. 1914 m. Jėnoje pasiro- 
dė jo veikalas pavadinimu „Technikos filosofija. Apie technikos 
prasmę ir technikos kritikos beprasmiskumq". 

Jo filosofija taip pat grindžiama kultūriniu antropologiniu 
požiūriu; tai visiškai suprantama, turint galvoje, kad tik šio šimt- 


50 | Alois Huning. INŽINIERIAUS KŪRYBA 


mečio pradžioje, atsiradus galimybei ginti disertacijas iš techni- 
kos kaip mokslo ir oficialiai pripažinus techniką kaip kultūros 
elementą, laipsniškai įvyko visuotinė šių idėjų recepcija, kurią 
netgi šiandien iš dalies reikia pasivyti. 

Zschimmeris jau stengiasi techniką atriboti nuo gamtotyros 
ir ekonomikos, kad išryškintų jos pačios kultūrinę vertę: 

Kultūros produktai niekuomet gyvenime nėra suprantami kaip 
gamtos produktai arba prekių vertės. Taip pat dar mažiau tinka- 
ma būtų kūno, kaip plokštuminės geometrijos objekto, arba nyks- 
tamyjy dydžių skaičiavimo, kaip aritmetikos uždavinio proble- 
mos, samprata. Kultūros kūriniuose, kaip gyvenimo išraiškoje ap- 
skritai, gamtotyra suvokia tik tai, kas juose yra gamtiško, o ne tai, 
kas priklauso kultūrai (216,27). 

Itin svarbus yra Zschimmerio mėginimas filosofiškai atskleis- 
ti techninio mąstymo ypatumus greta pažinimo teorijos ir lo- 
gikos, etikos ir estetikos: 

Radau! — Šis visus žiūrovus suvirpinantis išradėjo triumfo šū- 
kis kalba apie giligsias idėjos ištakas taip pat kaip ir teiginiai: tai 
yra tiesa, tai yra teisinga, tai yra gražu. Zeppelinas kaip idėjos 
žmogus yra technikas, istorinis žmogaus tipas, kurio didingą ide- 
alg, pasirėmusi gamtotyra, žmonių giminė pirmą kartą pasiekė 
antikos legendose. Jis yra inžinieriaus tipas, kuris iš pažiūros su 
nieksybe, pinigų goduliu bei kapitalistiniu naudos vaikymusi lo- 
giškai susietą techniką vienu postümiu iškelia į kultūrą sudarantį 
idėjų pasaulį (216,30). 

Kartu Zschimmeris šias mintis apie techninę veiklą atriboja 
nuo ekonominių aspektų; jis pažymi, kad jei skurdus ekonomi- 
jos principas taptų pagrindine idėja, tai sunaikintų visą techni- 
nę kūrybą (216,41). 

Anot Zschimmerio, žmogus priešstatoje su gamtine tikrove 
galiausiai laimi save ir savo laisvę, nes techninės kūrybos proce- 
se jis mums prieinamą gamtinę tikrovę pertvarko į tikslingai 
apibrėžtą tikrovę. Technikos įtraukimą į gamtos dėsnius, kurie 
sykiu reiškia Žmogaus laisvės ribas, Zschimmeris pripažįsta ne- 
dviprasmiškai. Kartu tampa aišku, kad technika anaiptol nėra 
paprastas gamtos dėsnių pritaikymas; priešingai, technika mė- 
gina sureguliuoti gamtos dėsnių procesus tiek, kiek leidžia tie 

dėsniai, atsižvelgdama į gamtos tikslingumą arba žmonių laisvą 
apsisprendimą. 

Kaip vėliau Dessaueris ir Tuchelis, Zschimmeris taip pat ypač 
pabrėžia išradimą. 

Išradimo samprata taip glaudžiai susijusi su mūsų tema, kad iš 
esmės Ji sutampa <...> su techninės tiesos arba techninio žinojimo 
samprata... (216,112). 

Aš apibūdinčiau taip: išradimas objektyviam techniniam Zi- 
nojimui yra nauja mintis, per kurią sužinoma, kaip žmonės suku- 
ria tai, ko nėra pačioje gamtoje, ir pačios gamtos procesų neveikia- 
ma mintis gali įgyti apibrėžtas formas (216,117). 

Zschimmerio nuopelnas, palyginti su Kappo pažiūromis, yra 
tas, kad jis išanalizavo kai kuriuos techninei kūrybai būdingus 
bruožus, tokius kaip išradimas, be to, techniką atribojo nuo eko- 
nomikos ir pagrindė jos mokslinį savitumą; jo dėmesys yra nu- 
kreiptas ne į tiesos pažinimą, o į žmogaus laisvai keliamų tikslų 
funkcionavimą. 


Manfredas Schröteris 


1934 m. kaip atskira publikacija iš M. Schréterio filosofijos va- 
dovelio pasirodė „Technikos filosofija“. Pats Schréteris nėra in- 
žinierius, jis — Miuncheno aukštosios technikos mokyklos pro- 
fesorius, kilęs iš garsios inžinierių bei technikos mokslininkų 
šeimos. Anot Schröterio, technikos filosofija yra plačios kultū- 
ros filosofijos dalis. Jis techniką supranta pirmiausia daugiau 
kaip kuriamą tikrovę, o ne veiklos metodiką. Technikoje zmo- 
gus mažiau taikosi į gamtos tyrinėjimą, — nors tai dažniausiai 
tampa techninės kūrybos prielaida, — o siekia apdoroti ir pa- 
keisti gamtą, kad sukurtų kūrinį, kuriame žmogus pats save įkū- 
nija. Techninis galėjimas jam įgauna tarpinę padėtį tarp žinoji- 
mo ir norėjimo. „Jis atsiranda iš būtino (ištyrinėtos gamtos) ži- 
nojimo tik kaip kuriamo naujo kūrinio idėja, kurios atlikimas ir 
įgyvendinimas bus po to įrodytas faktais praktine veikla ir eko- 
nominiu įvertinimu“ (172,24). 

Pasak Schréterio, techninė kūryba skirstoma į tris pakopas: 
„Žinojimo apie išorinį pasaulį (tyrinėjimo) intelektualinis su- 

vokimas, jo perdirbimas kūrybinėje fantazijoje į techninę idėją 
(išradimas) ir jos įgyvendinimas, paremtas aktyvia valia, sutei- 
kiant norimą kūrinio formą“ (172,26). Laisvos žmogaus valios 
pavirtimas išorine tikrove sudaro kultūrinę vertę, kurios pras- 
mę ir tikslingumą pavaizduoja kūrinys. 

Schröteris atkreipė dėmesį į tai, kad šiuolaikinė technika, pa- 
lyginti su ankstesne, yra kitoniška, tačiau jas abi sieja tai, kad 
technika atlieka produktyvų darbą prasmingo gyvenimo labui 
ir ji savo kilme vienodai susijusi su žmogiškąja kultūra apskri- 
tai. Anksčiau viską, kas techniška, žmogus darė pats savo paties 
pasigamintais įrankiais — šiuo atžvilgiu Kappo tezė apie organų 
projekciją buvo teisinga, — o dabar mašinos, įvaldžiusios gam- 
tos jėgas ir gavusios impulsą iš žmogaus, savarankiškai atlieka jo 
darbą. Taigi moderniosios technikos pradžią Schréteris datuoja 
1765 m., kai J. Wattas išrado garo mašiną. | 


Friedrichas Dessaueris 


Nors F. Dessauerio technikos filosofijoje yra ginčytinų dalykų, 
galima visiškai neabejoti, kad jam priklauso didžiausi nuopel- 
nai plėtojant technikos filosofiją Vokietijoje, net jei daug jo tei- 
ginių bus visaip kritikuojami. 

Pagrindinis Dessauerio veikalas yra 1956 m. pasirodžiusi kny- 
ga „Ginčas dėl technikos“, kurią jis pats traktavo kaip jo „Tech- 
nikos filosofijos“, išleistos 1926-1927 m., naują leidimą. Anot 
Dessauerio, technika nėra tik prekė ar priemonė troškimams ir 
poreikiams tenkinti. Ji yra netgi daugiau nei žmogaus įsikūniji- 
mas kūrinyje; technikoje įgyja išraišką apskritai dvasia, kaip die- 
viškoji arba kaip pasaulio dvasia (24,269). Ši gamtos dvasia ar- 
ba pasaulio dvasia Dessaueriui yra dieviškosios dvasios išraiška. 
Religiniu tikėjimu pagrįstą savąją technikos sampratą jis taip 
aiškina: 

Apskritai technikos plėtotė negali kelti liūdesio optimistiskam 
žmogui, kuris tiki gyvenimo prasme ir imanentine viso to, kas 
įvyksta, išmintimi. Iš esmės technika yra kūrimo tęsinys. Kūrėjas 
pasaulio neužbaigė, o davė žmogaus dvasiai, kurią sukūrė pagal 
savo pirmavaizdį, gebėjimą praturtinti žemę naujais pavidalais; 

jis nesukūrė nei rato, nei garvezio, nei laivo, nei telefono, bet jis 
apdovanojo žmogų gabumais ir gebėjimu vadovauti, pagal iš anksto 
sumanytą planą toliau tęsti neribotą kūrimo darbą (25,14). 

Šitokia dvasios hierarchija aiškiai rodo Dessauerio mąstymo 
platoniškumą, nuosekliai atskleidžiantį, kaip iš dieviškosios dva- 
sios pagal savo dėsnius atsiranda pasaulio dvasia bei gamtos dvasia 
ir kaip pagaliau per žmogaus dvasią ji tampa veiksmingai apipa- 
vidalinanti. 

Dessauerio nuomone, techninį kūrinį sudaro trijų momen- 
tų — gamtos dėsningumų, apdirbimo ir tikslų nustatymo — vie- 
novė (23,5). Žmogus, atsižvelgdamas į gamtos dėsnius ir vado- 
vaudamasis savo laisva tikslų nustatymo valia, gali pakeisti tik- 
rovę ir laimėti naujas formas, vieningas su naująja tikrove. Be 
to, Dessaueris remiasi prielaida, kad žmogus iš naujo sukurti 
gali tik tai, kas kaip galimybe yra iš anksto Dievo suplanuota. Jo 
nuomone, išradime aktualizuojasi iš anksto nustatytas sprendi- 
mas. 

Mes nepadarome sprendimo, mes tik randame jį <...> Tech- 
niškas žmogus potencialią iš anksto nustatytų pavidalų būtį pa- 
verčia patirtinio pasaulio tikrove (23,19). 

Dessaueris dėl to remiasi išradimu, kad mano, jog technikos 
esmę tikrai pažinti galėtume pirmiausia arba galbūt netgi tik 
ten, kur technika atsiranda. Jo požiūriu, technika tik todėl gali- 
ma, kad yra struktūrinis panašumas tarp žmogaus siekių reali- 
zavimo ir galimybių, kurios duotos iš anksto nustatytų sprendi- 
mo pavidalų srityje. Iš to tiesiogiai išplaukia ir jo technikos api- 
brėžimas: 

„Technika yra realioji būtis, kilusi iš idėjų, 

galutinai apiforminant ir apdorojant 

tai, kas jau yra gamtoje“ (22,234). 

Dessaueris šį apibrėžimą aiškina taip: 

„Pirmoji eilutė“ — technika yra realioji būtis, kilusi iš idėjų — 
„teigia ontologinį (bütiSka) apibrėžimą: realioji būtis ateina iš 
idėjų, iš žmogaus kūrybinių vaizdinių, kurie iš anksto per 
vaizduotės galią duoti erdvės ar laiko pavidalu (prietaisas arba 
veikimo būdas) savo kokybe (savo čia būtimi), taigi tai reiškia: 

essentia praecedit existentiam (esmė [kokybė] yra pirmesnė už 
realiąją būtį)“. 

„Antroji eilutė“ — galutinai apiforminant ir apdorojant — „pa- 
teikia įkūnijimo būdą: žmogaus sąmonė dvasiškai ir su ranka 
bei įnagiais kryptingai formuoja apdorojimo elementus taip, 
kad jų sąryšis (visuma) įkūniją tikslą, kurio sąmoningai buvo 
siekiama“. 

„Trečioji eilutė“ — tai, kas jau yra gamtoje — „nurodo techni- 
kos galimybės pagrindą: medžiaga, energija, gamtos dėsniai nu- 
brėžia techninės kultūros ribas bei atsargas“ (22,234). 

Šiame apibrėžime, pagal kurį visų techninių sprendimų idė- 
jos yra sukauptos atskirame pasaulyje, neabejotinai aiški plato- 
nizmo tendencija. Tikinčiųjų krikščionių — toks buvo Dessaue- 
ris — simpatijas platonizmui galbūt galima paaiškinti tuo, kad 
idėjų pasaulį, t. y. visa, kas techniškai įmanoma, galiausiai būtų 
galima pagrįsti Dievo dvasia. 

Be šių Dessauerio pastangų aiškinti technikos sampratą, mi- 
nėtinos jo pastangos ir kitais aspektais, kurie tebėra nepaprastai 
reikšmingi. Pavyzdžiui, jis mėgina pavaizduoti, kad technika 
genetiškai atsirado anksčiau nei ekonomika ir yra nepriklauso- 
ma nuo jos. Tam jis pasinaudoja Robinzono motyvu. Likimo 
valiai paliktas nepakeistos prigimties žmogus turi atrasti, išras- 
ti, gaminti ir apipavidalinti. Jis turi trumpiausiu laiku pakartoti 
tai, „ką seniau Žmonės iš vargo ir noro atliko per dešimtis tūks- 
tančių metų: išgalvoti ir išrasti prietaisus, veikimo būdus, įran- 
kius, daiktus, kurie jam padėtų įveikti aplinkos priešiškumą ir 
leistų pasinaudoti tuo, kas naudinga. Robinzonados didvyriai 
tapo technikais“ (22,140). Tik pagausėjus žmonių atsiranda vi- 
suomeniniai dariniai, kurie veda į darbo pasidalijimą ir per pre- 
kių ir paslaugų mainus — į elementarią rinką. Technika, anot 
Dessauerio, būdama susijusi su atskirais žmonėmis, atsiranda 
anksčiau, o „ekonomika atitinkamai vėliau, nes jos atsiradimo 
prielaida yra visuomenės egzistavimas“ (22,141). Akivaizdu, kad 
šitoks genetinis aiškinimas, skiriant ekonomiką nuo technikos, 
kurios šiandien abi kompleksiškai bendradarbiauja, yra jau ne- 
pakankamas. 

Tačiau Dessaueris nurodo dar kitą skyrimo aspektą, kurio 
reikšmė tebėra priimtina. Jis skiria ūkio ekonomiką ir daikto 
ekonomiką. Ūkio ekonomika rinkos ir pelno būtinumo sąlygo- 
mis lemia paklausą prekių, kurios bus gaminamos taupiai, ma- 
ziausiomis medžiagų, energijos ir darbo jėgos sąnaudomis. Daik- 
to ekonomikoje technikos tikslą turi atitikti techniniai pavida- 
lai, sukurti taip tobulai, kaip tik įmanoma. Medžiagų ir pastangų 
turi būti panaudota ne per daug, bet, savaime suprantama, taip 
pat ir ne per mažai (22,279). 

Tuo remdamasis Dessaueris taip pat sako ginamąją kalbą au- 
tomatizacijai apginti. Žmogaus arba mašinos panaudojimo klau- 
simas yra ne tik ekonominis arba finansinis klausimas. Žmogus 
kaip svarbiausias gamybos elementas turi būti panaudojamas 
kaip žmogus. „Jis turi perimti dvasines, vadovaujančias funkci- 
jas, ir yra iš principo antitechniška primesti jam visiškai arba 
daugiausia fizinį darbą“ (22,289). 

Šie svarstymai susiję su tokiomis sritimis, kurios yra tarsi ša- 
lia technikos, bet, kaip sako Dessaueris, dėl išradimų „pati tech- 
nika yra truputį- susimaišiusi ir sudrumsta kitų žmogiškos vi- 
suomenės veiksnių“ (22,150). Dessaueris nurodo, kad daugelio 
išradimų priežastis buvo ekonominiai interesai, pelno arba ga- 
lybes siekiai. Tačiau „skurdas, pavojus, laisvės troškimas, sieki- 
mas išsivaduoti iš gyvūnų gyvenimo sąlygų, įveikti tolį, plotį, 
aukštį bei erdvę ir laiką, taip pat orientacija į šilumą ir šviesą, į 
žinojimą ir grožį skatina siekti išradimo ir yra veiksmingi mažų 
mažiausiai taip, kaip galybės ir pelno siekiai“ (22,150). 

Pasak Dessauerio, techniniai sprendimai turėtų būti „išrasti“ 
iš uždavinių, kuriuos iškelia žmonių poreikiai bei troškimai. Jo 
nuomone, būtini ieškojimai to, kas galima, yra daugiau negu 
išmokimas. Šiai nuomonei — net nekritikuojant metafizinio pla- 
toniškojo požiūrio — šiandien greičiausiai jau negalima taip leng- 
vai pritarti, nes išradimas iš tikrųjų vis daugiau darosi metodi- 
nio ir sistemingo pasirengimo dalyku ir tapo beveik sudedamą- 
ja konstravimo dalimi. Tai, kad Dessaueris ypač akcentuoja 
išradimą, turėtų būti iš dalies aiškinama technikų susižavėjimu 
savo pačių veikla, nes išradimas geriau išreiškia pirminę kūrybą 

negu konstravimas, kurį daugelis inžinierių laiko tik monoto- 
niška brūkšnių braižymo rutina. Tačiau tai matė ir pats Dessau- 
eris, nes jis skiria pirmuosius išradėjus nuo išradėjų patobulin- 
tojų. Labai išplėtotose technikos srityse pastarųjų, jo nuomone, 
yra santykinai daug. Bet iš tikrųjų patobulinimai yra išradimai, 
nes jiems „būdingas naujos kokybės ir kūrybos momentas ir jie 
reiškia daugiau negu tik sujungimą“ (22,169). Kai to nėra, tu- 
rime „tiktai“ sukūrimą, o ne išradimus. 

Dessauerio technikos filosofiją smarkiai puola beveik visi 
marksistiniai autoriai, kurie apie ją kalba. Svarbiausias argu- 
mentas yra neva nepakankamas žmogaus kaip gamybinės jėgos 
pripažinimas. Esą būtų Žmogaus pažeminimas, jeigu į jį Zvelg- 
tume kaip į dieviškosios kūrybos galios įrankį; tuomet žmogus 
vietoj technikos kūrėjo ir valdytojo galėtų būti tik jos tarnas, 
kuris įgyvendina jam skirtus Dievo kūrybos planus ir norus (26). 
Iš to būtinai išplaukia dar didesnis priekaištas, kad Dessauerio 
technikos filosofija atsakomybę už techniką ir jos padarinius 
nukreipianti į tik vaizduotėje esantį Dievą ir jteigianti techni- 
nei inteligentijai, kad ji už savo profesinę veiklą ir už jos darbo 
rezultatų pritaikymą nėra atsakinga visuomenei. H. Jacobas pri- 
stato priešingą marksistinę sampratą: 

Nors Dessaueris labai stengėsi mistifikuoti technikos esmę bei 
vaidmenį ir jos raidos dėsningumus, bet istoriniu materialistiniu 
požiūriu visuomeninėje žmogaus praktikoje technika yra ir pasi- 
lieka kaip gamtos dėsnių panaudojimas bei pritaikymas, ji visuo- 
met yra žmonių fizinės ir psichinės veiklos produktas ir priemonė, 
lickanti pačiame gamtos medžiagų apykaitos procese (26). 

Šioje kritikoje tikriausiai yra pateisinama viskas, ką Dessaue- 
rio technikos filosofijoje paliečia mistifikuojantys elementai, ypač 
idėjų įkurdinimas tame nesuvokiamame atskirame pasaulyje. 
Bet lieka nenuginčijamas Dessauerio nuopelnas, kad jis techni- 
kos filosofiją glaudžiai susieja su inžinieriaus saviprata ir tame 
įžvelgia techninių veiksmų branduolį, kuris išreiškiamas „išra- 
dimo“, „konstravimo“ ir „patobulinimo“ sąvokomis. 


ŽVILGSNIS Į ISTORIJĄ 57 


Klausas Tuchelis 


Nors K. Tuchelis ne inžinierius, tačiau jis su savo technikos filo- 
sofija turėtų būti priskirtas filosofuojančių inžinierių grupei, nes 
jis savo apmąstymus apie techniką pagrindė įvairiapusėmis dis- 
kusijomis su inžinieriais, su kuriais palaikė glaudžius ryšius dirb- 
damas dešimt metų Vokietijos inžinierių sąjungoje. 

Iš Tuchelio darbų pirmiausia paminėtinos dvi knygos: 1964 
m. išleista disertacija apie Dessauerį ir jo knyga „Technikos pro- 
vokavimas. Technikos raidos visuomeninės prielaidos ir padari- 
niai“, pasirodžiusi 1967m. Bremene. O jo mažesnių mokslinių 
ir mokslo populiarinimo publikacijų apie technikos ir techni- 
nės pažangos problemas tiek daug, kad jų beveik neįmanoma 
apžvelgti. 

Tuchelis yra sumanęs šiek tiek prisidėti prie to, ką jis pažymi 
kaip vieną svarbiausių šiuolaikinio mąstymo uždavinių, būtent 
prie technikos sudvasinimo ir jos teorinės aptarties, prie jos kaip 
kultūros sudedamosios dalies nušvietimo (198,79). Jis yra įsiti- 
kings — priešingai, negu mano H. Marcuse, — kad, mūsų kultū- 
rai technizuojantis, kritiškoji žmogaus potencija ne sunyks, o 
bus praturtinta naujomis išraiškos formomis. 

Labai neteisinga, kad technika dažnai suprantama kaip gali- 
mybių ją apskaičiuoti išraiška, ir nepastebima, kad ji tiek tada, 
kai atsirado, tiek dabar gyvena daugiausia iš gamtotyrininkų ir 
inžinierių projektų, konstruktyvumo ir kūrybinės fantazijos. Šiuos 
technikos raidos laisvę skelbiančius komponentus galima surinkti 
į didelę sistemą ir pamėginti susieti, bet būtent šitokia sistema ne- 
galės gyvuoti ir dar mažiau pažengs į priekį be kūrybinės fantazi- 
jos globos ir pagalbos. Taip pat ten, kur technikos raida supranta- 
ma kaip labai racionalus ir susistemintas sąryšis, galima neatmesti 
šio veiksnio, kuris yra ne tik tinkamas esamybei išlaikyti, bet kartu 
reiškia kritines potencijas tai esamybei pakeisti (200,21). 

Iš to jau aiškiai matyti, kad Tuchelis savo filosofiniuose svars- 
tymuose mažiau kalba vien apie techniką, o daugiau apie tech- 
nikos socialines-ekonomines sąsajas. Jis mėgina suprasti kon- 
stravimą kaip projektuojantį racionalumą, vedantį prie mūsų 
techniškam amžiui tinkamų dorovinių nuostatų atsiradimo. 

„Kritiniame racionalizme“, kuris pirmiausia aptinkamas K. Pop- 
perio ir H. Alberto darbuose, jis mato galimybę pritaikyti „pro- 
jektuojančio racionalumo principą, iš kurio yra kilusi mūsų šiuo- 
laikinė kultūra, būtent šitos kultūros dvasinei refleksijai, regu- 
liavimui ir valdymui“ (201,130). 

Tuchelis yra įsitikinęs, kad turėtų būti racionaliai svarstomas 
tikslų nustatymas ne tik techninėms sistemoms, bet ir sociali- 
nėms-ekonominėms bei techninėms sąsajoms, kad taip pat ra- 
cionaliai būtų galima sudaryti tikslų ir vertybių sistemas. 

Remdamasis Dessauerio koncepcija, Tuchelis mėgina paaiš- 
kinti išradimo, konstravimo ir patobulinimo technikoje sam- 
pratas. Daug dėmesio jis skiria konstravimui. Pasak Tuchelio, 
konstravimo požymiai yra šie: 


a) patyrimo panaudojimas (o ne paprastas jo pritaikymas), 

b) preliminarus mąstymas — pavyzdžio neturėjimas, kūrybin- 
gumas, intuicija, arba tai, kas galėtų būti įvardijama kaip 
likusi neišspręsta dalis, 

c) apibrėžtas tikslas, kuris kyla iš žmogaus poreikio arba bent 
yra susijęs su juo ir dėl to ilgainiui gali keistis, t. y. istoriškai 
riboto kiekio dydis, 

d) prototipas, kuris įrodytų ir pateisintų funkcionavimą. 


Remdamasis šiais požymiais, jis pateikia konstravimo apibrėži- 
mą. Konstravimas „yra mokslo išvadomis ir patyrimu pagrįsta 
veikla, apimanti išankstinį kompleksinio sąryšio apmąstymą sie- 
kiant apibrėžtų tikslų ir siekiant sukurti prototipą, kuris įrody- 
tų ir pateisintų funkcionavimą“ (201,131). 

Iš to fakto, kad konstruktyvūs elementai technikos pasauliui 
gali būti konstitutyviai svarbūs, pasak Tuchelio, išplaukia užda- 
viniai ir galimybės šį techninį pasaulį ir mūsų šiuolaikinę kultū- 
rą padaryti iš principo atvirą: „Techniškas pasaulis, kuris tiek 
daug priklauso nuo atlikimo, sutvirtinimo ir saugumo, turėtų 
per kritiką ir abejones tapti vis daugiau atviru pasauliu, kuria- 
me būtų galima žmogaus ateitis kaip jo laisvės įgyvendinimas“ 
(201,138). 

Šiuolaikinėje technikoje Tuchelis mato kvietimą apmąstyti 
jos socialines ir politines dimensijas. Bet jeigu tai daroma, rei- 

* Cituojama iš K.Tu- 
chelio 1967 m. gruodžio 
15 d. skaityto, bet spaudoje 
neskelbto pranešimo rank- 
raščio. 


kety atsisakyti vadinamojo technikos vertybinio neutralumo. 
Viename savo pranešime apie techninę pažangą ir žmogaus at- 
eitį jis taip aiškina: 

Žinoma, būtų banalu sakyti, jog nė vienas technikos produktas 
pats savaime nėra susijęs su vertybe. Natūralu, kad plaktuką gali- 
ma panaudoti vinims kalti arba žmogui nužudyti, o branduolinę 
energiją taikiems arba karo tikslams. Bet šitaip kalbėti apie tech- 
niką reikštų neleistiną, visai neistorišką abstrahavima. Kiekvie- 
nas techninis produktas turi tenkinti konkrečius poreikius, atlikti 
apibrėžtas funkcijas ir padėti įgyvendinti aiškius ketinimus. Bet 
kas turi šiuos poreikius, kas apibrėžia funkcijas, kas formuluoja 
ketinimus? Žmogus kaip individas ir kartu kaip visuomeninė bü- 
tybe sukuria ir panaudoja visus techninius pavidalus pagal jiems 
iskeltus tikslus, ir negalima kalbėti apie techniką nekalbant apie 
šias sąsajas. Kas teigtų, jog „technika savaime“ yra vertybiškai neut- 
rali, turėtų sau iškelti kontraklausimą, ar mes „techniką savaime“ 
apskritai išmanome. Tokią ją mes pažįstame tiek pat mažai kaip 
žmogų savaime arba meną savaime. Visi technikai priklausantys 
daiktai yra sukurti vartojimui, ir jų vartojimas niekada nebūna 
abstraktus, neistoriškas, o visuomet susijęs su konkrečiais tikslais ir 
galimu aprašyti individualiu ir visuomeniniu sąryšiu *. 

Šis sąryšis aktualizuoja ekonomiškumo apmąstymus apskri- 
tai, nes kelia kaip problemą ypač technikos ir ekonomikos san- 
tykį, kuris svarbus tiek tuo, ką techninė kūryba pati padaro, 
tiek tuo, ką lemia technikos vieta poreikių ir tikslų susidarymo 
sistemoje. Anot Tuchelio, pirmiausia reikia atsižvelgti į tai, kad 
technika ir ekonomika sudaro neatskiriamą vienovę. Technikos 
iš principo negalima svarstyti neatsižvelgus į ekonomiką. Tokiu 
atveju politiniai, kariniai arba moksliniai tikslai bent iš dalies 
gali išstumti ekonominius. Be to, techniniuose sprendimuose 
yra ne tik ekonominės sprendimų sąlygos, bet ir priešingai — 
techninės galimybės gali tapti ekonominių sprendimų sąlygo- 
mis (202,681). Po šių paaiškinimų turėtų būti suprantamas Tu- 
chelio technikos apibrėžimas: 

Technikos sąvoka pažymi visus objektus ir veikimo būdus, ku- 
rie buvo sukurti kūrybinio konstravimo pagrindu individualių ar 
visuomeninių poreikių tenkinimui (pastaruosius apibrėžiant tiks- 

ly funkcijomis) ir apskritai daro poveikį pasaulio apipavidalini- 
mui (198,24). 

Tuchelio tyrinėjimai reikšmingi dviem aspektais: pirma, jis 
išnagrinėjo imanentiškai būdingus technikos bruožus, ypač at- 
skleidė kūrybišką konstruktyvų jos elementą; antra, atskleidė 
socialines-ekonomines sąsajas, dėl to, svarstant technikos klau- 
simus, reikėtų analizuoti poreikių ir tikslų susidarymo sistemą. 

Iš to aiškėja, kad technikos filosofija ne tik tampa polemiš- 
kesnė, bet net priartėja prie dialektinio materializmo. Tiksliau, 
reikėtų suprasti taip, kad 7uchelio technikos filosofija įsilieja į 
etinius, politinius bei kultūros filosofijos svarstymus. 


Hansas Sachsse ir Heinrichas Storkas 


Filosofuojančių technikų gretose toliau galima nurodyti H. Sach- 
sse pir H. Storkg. Sachsse kaip chemikas vadovavo įvairioms gar- 
sioms įmonėms, po to studijavo gamtos mokslų filosofiją ir 
mokslo teoriją Maince. Storkas, daug metų dirbęs chemijos pra- 
monėje, dabar yra chemijos ir jos didaktikos profesorius Eseno 
universitete. 

Pasak Sachsse S, technika pirmiausia yra žmogaus charakte- 
ristika: „Technika tapo mūsų egzistencijos dalimi“. „Ne mes 
techniką turime, o ja mes patys esame“. Sachsse technikoje įžvel- 
gia aplinkkelį, kuriuo galima greičiau ir visiškai pasiekti tikslą 
(155,51; 156,9-17). 

Žmogui duota sąmonė, refleksijos galimybė, gebėjimas įsivaiz- 
duoti, kurie nėra tiesiogiai susiję su vienalaikiu suvokimu. Jis gali 
nuo situacijos nutolti ir įjungti apmąstymą tarp sudirginimo ir 
reakcijos, reprezentuoti, peržiūrėti ir patikrinti įvairias galimy- 
bes. Tokiam nutolimui reikia griztamyjy impulsų, kurie tiesio- 
giai skubintų poreikių tenkinimo galimybę. Žemdirbiui reikia ne 
tik sočiai pavalgyti, bet jis turi įdirbti žemę, kad užderėtų derlius. 
Kuo aukštesnis technikos lygis, tuo platesni, erdvesni, ilgalaikiai 
bei neaiškesni aplinkkeliai ir didesnė pagalbinių priemonių ga- 
myba (155,54). 

Aplinkkelių potencialo didėjimas reiškia ne tik našumo pa- 
didinimo galimybę. Cia taip pat slypi pavojus, kad šis potencia- 

las gali atitrūkti nuo pirminių savo tikslų ir tapti vis sunkiau 
įžvelgiamas ir įvaldomas. Sachsse’s pozicija iš esmės yra antropo- 
logiška. Žmogus turi surasti technikos pasaulyje naujus namus. 
Kartu kyla poreikis geriau suprasti švietimą ir lavinimąsi, kad 
galėtume pagrįsti mūsų laikams naują etiką. Mes turime įsiti- 
kinti, kad galėsime valdyti mūsų techninės sistemos kontrolę. 
Be to, kadangi individualus žmogus mažiau pajėgia tai atlikti, 
turime pereiti prie antindividualių sistemų, kuriose žmogus kaip 
socialinė būtybė lemia tikslus ir priemones (156,258-270). 

Remdamasis H. Sachsse e, savo „Technikos filosofijos įvade“ 
H. Storkas kalba apie kosmosui draugišką etiką (189,181-185). 
Aplinkos krizė aiškiai parodė, kad žmogui ji yra nepalanki ir su 
gamta negalima elgtis bet kaip. Storkas leidžia suprasti, kad čia 
galėtų padėti Kristaus mokymas, pasak kurio žmogus yra ne tik 
Dievo kūrybos vainikas ir gyvas atvaizdas; jam taip pat perduo- 
tas Žinojimas, išradimo jutimas ir gebėjimas būti kuriančia bū- 
tybe (189,185). 

Be abejo, pristatytieji mąstytojai nėra vieninteliai, filosofiš- 
kai apmąstę tiesioginius savo ryšius su technika. 1956 m. Vo- 
kietijos inžinierių sąjungos įkurtoje grupėje „Žmogus ir techni- 
ka visada rasdavome filosofus kartu su inžinieriais; toje grupėje 
iš skirtingų ir priešingų technikos interpretacijų norėta supras- 
ti, kas yra technika ir kuo ji gali būti. Vėliau dėmesys buvo 
sutelktas į teorines technikos problemas, o nuo 1973 m. visų 
akys nukrypo į visuomeninę technikos vertinimo ir vertybių api- 
būdinimų problematiką; kaip filosofai pirmiausia čia pasireiškė 
S. Moseris, H. Sachsse, H. H. Holzas, H. Lenkas, F. Rappas, 
G. Ropohlas ir A. Huningas. 

Antrąją grupę sudarytų didieji mūsų laikų mąstytojai, kurių 
filosofijoje ypač atidžiai svarstoma technika. 


Maxas Scheleris ir Peteris Wustas 


Savo veikalo „Žinojimo formos ir visuomenė“ pirmojo leidimo 
įžangoje Scbeleris 1925 m. aiškina, kad jis norėjo parodyti, kaip 
istoriniame visuomenės gyvenime sąveikauja dvasiškai idėjinės 
ir realiai instinktyvios determinacijos bei poveikio veiksniai. Pa- 

sak Schelerio, techniką labiausiai lemia vitaliniai žmogaus ins- 
tinktai, skatinantys jį siekti galios ir viešpatavimo. Knygoje „Ži- 
nojimo sociologijos problemos“ jis rašo, kad iš pradžių pasau- 
lyje atsitiktinai susiklosto poelgiams ir darbui tinkamas paty- 
rimas. 

Veiksmingi galios ir viešpatavimo siekiai technikoje taip pat 
turi tvirtą pagrindą — tai pirmykštis betikslis konstravimas, žai- 
dimas, meistravimas ir eksperimentavimas, kuriuose slypi visų 
pozityvių mokslų, kaip ir visų technikos sandų, šaknys. Schele- 
ris mėgina paaiškinti, kad praktiškas techninis intelektas yra glau- 
džiai susijęs su viešpatavimo ir galios instinktais (162,66). T4 
praktišką techninį intelektą jis laiko tik gyvūnų galimybių laips- 
nišku tobulinimu. Galima įsivaizduoti, kaip nedaug pradžiu- 
gintų inžinierius Schelerio antropologijos žodžiai: „Tarp išma- 
ningos šimpanzės ir Edisono, traktuojant jį tik kaip techniką, 
tera vienas — žinoma, labai didelis — laipsnio skirtumas“ (161,34). 

Pasak Schelerio, svarbiausias troškimas, nukreipiantis naujy- 
jų amžių technikos raidą, yra žmogaus siekimas laisvės ir galios 
prieš gamtą. Technikoje dominuoja galios instinktas, kuris dau- 
giausia, žinoma, yra nukreiptas į daiktus, o ne į žmones 
(162,125). Be to, technikas nesutinka būti tik iš anksto nusta- 
tytų uždavinių vykdytoju. Tiksliau sakant, „technika pati savai- 
me sukelia, pažadina ir išvysto pramoninius poreikius ir nukrei- 
pia juos ieškoti naujų gamybos priemonių bei būdų, kaip, pavyz- 
džiui, aiškiai parodė šiuolaikinė elektros pramonė“ (162,127). 

Anot Schelerio, atskiras technikos raidos fazes atitinka moks- 
linio pasaulėvaizdžio pakitimai. Jis išskiria keturias mokslo sta- 
dijas: 

— magiškas primatų požiūris į gamtą, 

— racionalus biomorfinis požiūris 

(įrankių technikos pakopa), 
— racionalus mechaninis požiūris, 
— elektromagnetinis požiūris (162,135). 


Kartu pastebima vis didėjanti noro viešpatauti orientacija į vieš- 
patavimą daiktams. Bet Scheleris liepia atsižvelgti dar į tokią 
pastabą: 

Žmonių noras viešpatauti žmonėms, kaip rodo kiekvienas ati- 
dus stebėjimas, visai nėra tik priemonė pasiekti viešpatavimą daik- 
tams, 0 kažkas, kas žmogui — kaip teisingai moko Kantas savo 
„Antropologijoje“ — yra iš prigimties būdinga ir net esant idealiai 
gamybos technikai neturėtų visai išnykti (162,135). 

Greta galios ir viešpatavimo instinktų Scheleris nurodo kitą 
technikos raidos šaltinį — glaudžią mokslo ir techninės mašini- 
nės gamybos kokybės sąjungą (162,193). Visų pozityviųjų moks- 
lų, indukcijos, visų eksperimentų pagrindas yra darbas, o ne 
kontempliacija. | 

Pasak Schelerio, Vakarų šalys siekė tik viešpatauti išoriniam 
pasauliui, tuo tarpu Azijos tautos kaupė taip pat dvasinio išgel- 
bėjimo ir psichosomatinio reguliavimo žinias. Vakarai dėl nei- 
giamų padarinių beveik išimtinai pretenzijas reiškė anam žino- 
jimo būdui, kuris, pasak Schelerio, „tėra laipsniškas praktiško 
techninio intelekto gyvuliškų galimybių tobulinimas“ (162,68). 

Bet šitas praktiškas techninis intelektas yra orientuotas į ma- 
lonumo ir naudingumo vertybes, kurios vertybių hierarchijoje 
užima žemutinę pakopą (160,104). Plačiai žinomas Schelerio 
apibrėžimas: „Visos vertybės (netgi „gėrio“ ir „blogio“ vertybės) 
yra daiktiškos (materiale) kokybės, kurios išsirikiuoja tam tikra 
tvarka, „aukščiau“ arba „žemiau“ viena kitos atžvilgiu“ (160,12). 
Techninės vertybės laikomos vertybėmis, turinčiomis malonu- 
mo ir naudingumo padarinio prasmę. Virš šito žemutinio laip- 
telio iškyla vitalinės pajautos vertybės, virš jų — dvasinės estetiš- 
kumo ir teisėtumo vertybės, atitinkamai neteisumo, galiausiai 
viršuje — šventumo vertybė. 

Šitokiai Schelerio pažiūrai į techniką pirmiausia didelę įtaką 
darė daugelis teologų; beveik tokio pat požiūrio laikėsi ir krikš- 
čioniškojo egzistencializmo filosofas P. Wustas, kuriam techni- 
nis intelektas reiškia tik biologinį protingo gyvenimo būdą. Tiesa, 
Wustas, remdamasis Schelerio pateiktu Edisono ir šimpanzės pa- 
lyginimu, klausia, argi Scheleris nemato, „kad įrankio kaip ir 
kalbos prielaidos jau slypi dvasiniame akte“ (213, 7, 278). 

Wustas taip pat suvokia, jog per gamtos mokslus ir techniką 
yra perduodama į žmogaus rankas visa gamta, nes čia slypi ima- 
nentinė šitų žinojimo metodų tendencija — be atvangos judėti į 

priekį, į visas tamsias kūrybos sritis. Bet žmogus, savo vitalinio 
praktinio intelekto padedamas, sugebėjo bent iš dalies nuo gam- 
tos atsipalaiduoti, tiesiog priversdamas ją praktiškai ir techniš- 
kai sau tarnauti. Tik žmogus, kuris savo dvasią įkūnija gaminy- 
je, gali būti įvardytas kaip gaminius kurianti būtybė tikrąja šio 
žodžio prasme. Dvilypė žmogaus prigimtis — vidinis dvasinis 
gyvenimas ir gamtiškai sąlygota išraiškos forma — taip pat pasi- 
reiškia žmogaus kūrinyje. Galimybė sukurti gaminį išskiria dvasią 
iš visos gamtos. Remdamasis Scheleriu, Wustas rašo: 

Būtent gaminys apima dvasinio veiksmo kūrybinį naujumą, ir 
šitas dvasios kūrybiškumas, prikausantis nuo asmeninės dvasios 
laisvės ir jos tobulumo laipsnio, taip pat yra nevienodas. Mes no- 
rétume atkreipti dėmesį į tai, kad kiekvienas laisvos valios dvasi- 
nis veiksmas iš esmės visuomet siekia įsikūnyti kūrinyje. Bet kūri- 
nys savo vidine esme stovi gamtos ir dvasios sandūroje. Jis yra ob- 
jektyvuotas dvasiškumas, nes apima jį sukūrusios dvasinės valios 
motyvacinės tendencijas. Bet jis yra objektyvi dvasia, kurią gami- 
nio kūrėjas, įkūnydamas dvasiškumą, išlaisvino iš subjektyvios mo- 
tyvacijų srities. Objektyvi dvasia asmeniškų veiksmų yra pakeista 
ir nukreipta į materiją. Bet objektyvi dvasia dabar tam tikru at- 
žvilgiu iš asmeninės laisvės sferos sugrąžinama į daiktų būtinumo 
sferą, ir tokiu būdu kuriantis žmogus gaminyje ir per gaminį ap- 
riboja savo laisvę. Taigi jis gali gaminyje iš dalies išsilaisvinti ir 
gali būti savo nuosavo gaminio pavergtas (213, 2, 108). 

Kurianti žmogaus valia, kuri apipavidalina ir kišasi į jo pa- 
saulį, yra, anot Wusto, būdingiausias žmogaus kaip istorinės bū- 
tybės požymis, priešingas gyvūnų neistoriškumui. „Žmogus, 
nuolat tobulindamasis kaip homo faber, įgijo gebėjimą suprasti 
instrumentiškai civilizuotą savo aplinką“ (213, 10, 38). 

Wustas kartu su Scheleriu turi bendrą rūpestį, kad technika 
kaip pasaulio užvaldymas nesugriautų žmogaus iškilumo ir di- 
dybės, nes baisią įtaką visuotiniam nepagarbumui ir nepamal- 
dumui daro ne tik šiuolaikinis mokslas, bet ir šiuolaikinė kultūra 
apskritai. Pastebimas aiškus nepagarbumas ne tik tam, kas ant- 
gamtiška, bet taip pat gamtai ir pačiam žmogui. 

Taigi nepagarbumas žemesnėse pakopose iš dalies pagrindžia 

nepagarbumą aukštesnėse pakopose, ir pagarba gamtai vėlgi yra 
tik pagarbos žmonėms tarp žmonių pradžia (213, 6, 150). 
Tikiu, kad yra minčių, kurios kaip perspėjimas prieš būties 
nuskurdinimą, nepaisant užsispyrimo, galbūt ir mūsų laikais tu- 
rėtų būti išgirstos bent tiek, kad perspėtume žmoniją ir para- 
gintume atsisakyti didžiausio nepagarbumo, klestėjusio ne tik 
nacionalsocializmo laikais, bet ir dabar, ypač turint galvoje tam 
tikrus eksperimentus su žmonėmis. Galbūt iš Wusto perimtoje 
Schelerio vertybių hierarchijoje vis dėlto slypi antropologijos es- 
mė, kurios pripažinimas galbūt palieka mums vienintelę gali- 
mybę užkirsti kelią kitoms alternatyvoms, kad vieną dieną žmo- 
nės iš tikrųjų nepadarytų visko, kas techniškai yra įmanoma. 


Karlas Jaspersas 


K. Jaspersas techninio amžiaus bei technikos problematiką pir- 
miausia išdėstė savo veikaluose „Dvasinė amžiaus situacija“ ir 
„Apie istorijos ištakas ir tikslą“. 

Pasak Jasperso, techninis žinojimas yra tikslo žinojimas. Bet 
reikalingumo ir pritaikomumo žinojimas įpareigoja žmogų kaip 
paskutinė instancija, o tuomet atsiranda pavojus, kad žmogus 
neprarastų paties savęs. Technika yra kaip čia-būties įveikimo 
priemonė, bet turėtų būti apibrėžiama kaip šitos čia-būties pras- 
me. Jaspersas apibūdina techniką „kaip išmanančio žmogaus vei- 
kimo būdą siekiant viešpatauti gamtai, turint tikslą suteikti čia- 
būčiai apipavidalinimą, kuris leistų žmogui nusimesti vargo naštą 
ir suteiktų aplinkai jam reikalingą formą“ (78, 127). 

Jaspersas technikos apmąstymus sieja su žmogumi. Šitaip jo 
keliama problema yra antropologiškai orientuota. Išradimo nuo- 
statose, gamtotyroje ir darbo organizacijoje vyrauja racionalu- 
mas. Del to šis racionalumas, žinoma, gali tapti pavojingas, nes 
kyla grėsmė technikos racionalumą supainioti su ekonomika ir 
techniką suprasti tik kaip masinę gamybą. Iš šių minčių darosi 
suprantamas taip pat jo perspėjimas del griaunamosios galios, 
kurią, palyginti su gamta ir žmogumi, turi technika. Tai jam 
netrukdo teigti, kad technika iš principo esanti neutrali. Žmo- 
gus tikslą nustato remdamasis kitokiais pradais, kurie kartu su- 

teikia technikai atitinkamą prasmę. Yra dar pozityvesnių Jas- 
perso aiškinimų kartu su X. Rossmannu paskelbtame rašinyje 
„Universiteto idėja“; pavyzdžiui, ten teigiama: „Visų techninių 
veiksmų pagrindas yra turininga valia, siekianti sukurti žmo- 
gaus čia-būtį pasaulyje“ (197, 81). 

Tačiau nuodugnesne technikos analizė pateikiama Jasperso 
veikale „Dvasinė amžiaus situacija“; tai pirmiausia apmąstymai 
apie „techniką ir įstaigų sistemą kaip masių čia-būų“ ir apie 
„įtampą, kuri susidaro tarp visuotinės techninės tvarkos ir žmo- 
giškojo čia-būties pasaulio“. Anot Jasperso, veiksmų racionali- 
zavimas pažaboja šitokią raidą ir įgalina daugumą darbų atlikti 
remiantis žinojimu ir mechanizuotu apskaičiavimu, dėl to dir- 
bančiajam kyla pavojus tapti mašinerijos dalimi. 

Jaspersas tiki, kad technikos analizė rodo, jog plėtojantis tech- 
nikai turėtų neišvengiamai išnykti tradicinės bendrijų formos, 
kad atsirastų vietos masinei visuomenei. Funkcionuojanti di- 
džiulė techninės čia-būties sanklodos mašinerija orientuojasi į 
didžiulius darbo jėgos poreikius bei realizaciją ir vartojimą di- 
deliais kiekiais (77, 32). 

Technikos raida, pasak Jasperso, iš esmės veda prie antropo- 
loginės ir kultūrinės dilemos: „Visuomeninė santvarka sukuria 
universalią čia-būties įstaigų sistemą (Apparat), kuri sugriauna 
pirminį žmonių čia-būties pasaulį“ (77, 37). Ši situacija techni- 
kos amžiuje formuoja žmonių sąmonę. 

Technikos padarinys yra patikimas apsirūpinimas visu tuo, ko 
gyvybiškai reikia kasdieniam gyvenimui, bet tai vyksta tokia for- 
ma, kuri sumažina džiaugsmą, nes patiriama, jog tas apsirūpini- 
mas nėra toks pozityvus, kaip, savaime suprantama, buvo laukia- 
ma... Masiškai gaminami kasdienio vartojimo reikmenys suside- 
vės ir bus išmesti; jie yra greitai keičiami. Technikoje ieškoma 
nedaug kainuojančios vienkartės kokybės <...> (77, 41). 

Jasperso veikale randame tolesnių apmąstymų vertą Žmogaus 
elgesio technizuotame pasaulyje analizę, tačiau, jo požiūriu, ši- 
tas amžiaus paženklintas dalykiškumas, traktuojant jį kaip do- 
rybę, negalėtų būti svarstomas tik kaip dorybė, nes tas raciona- 
lus dalykiškumas turi tendenciją viską reguliuoti, schematizuo- 
ti ir sunorminti. „Individas yra ištirpdomas funkcijoje“. Bet dėl 

to pasaulis suvidutinėja, žmonės paklūsta iš anksto suplanuo- 
tam beveik nuasmenintam likimui, jie praranda savo tikrąjį žmo- 
giškumą (77, 44). 

Tačiau Jaspersas suvokia, kad kartu su technizacija einama 
keliu, kuris turėtų vesti į tolesnę raidą (77, 185). Žmogaus bū- 
tis turėtų įsikūnyti nauju būdu, keičiančiu santykį su daiktais. 
Tai yra uždavinys filosofui pasistengti priminti žmonėms juos 
pačius (77, 211). 

Taigi priešingai negu Dessaueris, Jaspersas neįžvelgia techni- 
koje jokios prasmės, kuri būtų jai savaime būdinga; ta prasmė 
turi būti jai suteikiama iš šalies. Jo technikos filosofija įgalino 
mus mažiau gilintis į pačią techniką, bet davė impulsą pažinti ir 
suvaldyti jos poveikį atskiriems žmonėms ir visuomenei. Šito- 
kiam aiškinimui, žinoma, stinga nuodugnaus įsigilinimo į tech- 


ninės veiklos būdo bei įvykdymo realybę. 


Martinas Heideggeris 


M. Heideggeris (54. 55)* ne kartą rašė apie Žmogaus siekį išslap- 
tinti gamtos paslaptis. Techniškas realizavimas yra toks pat iš- 
slaptinimo būdas kaip ir paremtas gamtotyra racionalus supra- 
timas. Technikos tobulumas jam yra visai toks pat išslaptinimas 
kaip daikto pagaminimas arba moksliškai stropus abstrakcijų 
kūrimas. 

Technika išslaptina ir įgyvendina tai, kas jau buvo gamtoje 
kaip reali galimybė. Cia yra tik nuo Platono nutolęs Dessauerio 
išradimo formuluotės aiškinimas: išrasti — vadinasi, semtis idėjų 
iš ketvirtojo būties pasaulio. 

Su raidos pažanga, kurioje pasiekia savo tikslą šiuolaikinė tech- 
nika, į pirmą vietą iškyla naujas elementas, kurį Heideggeris va- 
dina iššūkiu. Tai yra žmonių iššūkis, o kartu ir iššūkis žmo- 
nėms. Gamtos objektus žmogus savo aktyvumu paverčia atsar- 
gomis, kurios gali būti pradėtos leisti serijiniu būdu ir gali būti 
likviduotos; jomis disponuoja žmogus. Šitą žmonių aktyvumu 
paremtą išslaptinimą Heideggeris vadina po-stata (das Gestell). 
Po-statoje išryškėja technikai būdinga tendencija nugalėti pa- 
saulį ir palenkti jį žmogaus dispozicijai. Bet šitoje tendencijoje 

slypi pavojus, kad pats žmogus ir kiti žmonės gali būti supran- 
tami kaip tokios pat pagamintos atsargos, kurios yra kiekybiš- 
kai išmatuojamos ir panaudotinos. Šito pavojaus žinojimas lei- 
džia suprasti technikos esmę ir darosi aišku, kad žmogus išslap- 
tinimo procesą gali valdyti. 

Žmogus kaip būties sergėtojas yra atsakingas už būties ap- 
reiškimą technikoje. 


Maxas Horkbeimeris 


Veikale „Apie proto sampratą“ Horkheimeris vaizdžiai parodo, 
kad šiuolaikinis žmogus vis daugiau suvokiamas tik kaip pro- 
tingas žmogus, „kurio naudingumą galima įrodyti“ (61, 47). 
Protas yra taikomojo pobūdžio priemonė siekiant bet kokių 
nustatytų tikslų. Horkheimeris mato iš esmės filosofinį uždavi- 
nį — ištyrinėti racionalumo sampratą, „sudarančią visos šiuolai- 
kinės industrinės kultūros pagrindą“. Toks kritiškas instru- 
mentinio techninio proto tyrinėjimas yra ypač būtinas, nes 
vis labiau aiškėja, jog su techninėmis priemonėmis susijusi 
pažanga yra lydima nužmoginimo proceso. „Pažanga grasina 
paversti niekais tikslą, kurį ji privalo įgyvendinti, - žmogaus 
idėją“ (62, 13). 

Horkheimeris atkreipia dėmesį į tai, kad istoriškai proto idė- 
ją Sokratas ir Platonas traktavo kaip instrumentą, kuris privalė- 
jo apibrėžti, suprasti ir išaiškinti tikslus, užuot ieškojęs tik prie- 
monių iš anksto duotiems tikslams ir reguliavęs priemonių ir 
tikslų santykį, kaip esti mūsų mokslinėje-techninėje kultūroje 
(62, 21). 

Visą šią instrumentinio proto dilemą atskleidžia ta aplinky- 
bė, kad disponuojamos priemonės pranoksta racionaliai api- 
brėžtus tikslus. Turėtų būti klausiama, ar tai, kas duota kaip 
tikslas, yra suinteresuoto subjekto projekcija, kurią būtų gali- 
ma nustatyti rinkos tyrimais ir viešosios nuomonės apklausa, 
arba jis yra objektyvus troškimas, o gal net žmonijai skirta pa- 
reiga norėti aiškios ateities, ar visi poreikiai yra tik subjektyvūs 
arba duoti taip pat kaip objektyvūs ir „tikri“ poreikiai (62, 39). 


Horkheimeris kalba apie vientiso proto atgavimą išsivaduo- 

jant iš vienišumo ir izoliacijos. Atgauti vientisą protą turėtų pa- 
vykti pasinaudojus gamtos mokslais ir technika. Tik platus kri- 
tiškas švietimas gali padėti žmogui praktiškai techninį protą pri- 
versti tarnauti visumai. 


Jurgenas Habermasas ir Herbertas Marcuse 


Habermasas technikos filosofiją laiko esmine visuomenės filoso- 
fijos dalimi. Tai aiškėja jau iš to, kad jis savo studiją „Technika 
ir mokslas kaip ideologija“ supranta kaip priešpriešą tokiai H. 
Marcuse’s tezei: „Išlaisvinanti technologijos galia — daiktų in- 
strumentalizavimas — pavirsta išsilaisvinimo grandinėmis, ji tam- 
pa Žmogaus instrumentalizavimu“ (45,7). 

Remdamasis Hegelio „Dvasios fenomenologija“ ir kalbos fi- 
losofijos paralelėmis Habermasas pirmiausia analizuoja darbą kaip 
specifinį instinktų patenkinimą, kuris žmogiškąją dvasią išski- 
ria iš grynosios gamtos. 

Kaip kalba įveikia tiesioginio patyrimo diktatą ir sutvarko įvai- 
riopų jutimų chaosą, atvesdama prie identifikuojamų daiktų, taip 
ir darbas įveikia tiesioginių geismų diktatą, tarsi sulaiko instink- 
ty patenkinimo procesą. Kaip ten yra kalbos simboliai, taip čia 
yra instrumentai, kuriuose atsispindi dirbančiojo generalizuotas 
patyrimas kartu su jo objektu kaip egzistuojanti priemonė. Pava- 
dinimas yra ilgalaikis, palyginus su išnykstančiu jutimų momen- 
tu; toks pat visuotinis yra įrankis, palyginus su isnykstanciu geis- 
mo ir malonumo momentu: „Įrankis yra tai, kas užsifiksuoja kaip 
įkūnytas darbas, vien tai, kas lieka nuo dirbančiojo ir apdirbamo- 
jo ir kame įsiamžina jo paties atsitiktinumas; jis paveldimas tra- 
dicijose, jame tik kaip individualumas atsiranda ir išnyksta ne tik 
trokštantieji, bet ir troskusieji“ (Hegelis, Realioji filosofija, I, 221). 
Simboliai įgalina vel atpažinti tą patį, o instrumentai leidžia už- 
fiksuoti taisykles, pagal kurias gali būti pakartotas iš naujo bet 
kurių gamtos procesų pajungimas: „Darbo subjektyvumas įranky- 
Je iškeliamas iki visuotinybės; kiekvienas gali po to jį pasigaminti 
ir taip pat dirbti: šiuo atžvilgiu jis yra pastovi darbo taisyklė“ 
(45,32). 


Toliau Habermasas nurodo, kad darbas, taip pat ir darbo 

produktas vis labiau praranda individualų pobūdį ir tampa abst- 
raktus (45, 34). 

Darbo procesai, viena vertus, yra imtynės su gamtos galio- 
mis dėl žmogaus laisvės, bet, kita vertus, Hegelio dialektikos 
prasme taip pat kova tarp pono ir tarno dėl pripažinimo (45,35). 
Darbo analizė rodo, kad antropologiškai žvelgiant darbas yra 
tai, kas apibūdina žmogų būtent kaip žmogų; dėl to su darbu 
yra glaudžiai susijusi taip pat technika (45, 56). Suprasdamas 
darbą kaip tikslingai racionalią veiklą, Habermasas jame išskiria 
du arba tris sandus. Toks darbas gali būti arba instrumentinė 
veikla, arba racionalus parinkimas, arba jų abiejų derinys. In- 
strumentinė veikla atsirado iš empirinio žinojimo kilusių tech- 
ninių taisyklių arba technologijų pagrindu. Racionalus parin- 
kimas, arba sprendimas, orientuojasi į strategiją, kuri remiasi 
analitiniu žinojimu ir sujungia išvadas iš prioritetinių taisyklių 
arba iš vertybių sistemų ir iš visuotinių maksimų (45, 62). 

Savo visuomenės filosofijoje Habermasas kelia klausimą, kaip 
veikiantis ir apie techniką samprotaujantis pilietis galėtų dispo- 
navimo technika valdžią grąžinti prie demokratinio konsenso. 
Jei Habermasas šiuo atveju moksliškai racionalizuotą dispona- 
vimą supranta kaip sukonkretintus technikos procesus, tada pa- 
aiškės, kad sistemiškumu paremtas tyrinėjimo, technikos, eko- 
nomikos ir valdymo tarpusavio grįžtamasis ryšys yra tik sistemų 
teorijoje diskutuojamų problemų laukas. Jo išvadai galėtume 
tik iš dalies pritarti žinodami, kad nurodyto problemos spren- 
dimo negalėsime rasti pačioje technikoje, o tik politinėse dis- 
kusijose bei sprendimuose (45, 114). 

Habermasas pirmiausia imasi problemos, kaip techniškai pa- 
naudotiną žinojimą įdiegti į praktinę sąmonę, į socialinio ir po- 
litinio gyvenimo sferą. Svarbu tai, kad techninės pažangos po- 
veikis socialiniam gyvenimui būtų kontroliuojamas, politiškai 
diskutuojamas ir politiškai sprendžiamas remiantis visuomeni- 
niais tikslo vaizdiniais. Todėl iš pradžių siekiama sukurti laisvą 
visuomeninę erdvę racionalioms diskusijoms ir refleksijai. 

Savuosius technikos apmąstymus Habermasas supranta kaip 
nedviprasmišką priešpriešą Fl. Marcuse’ mintims, išdėstytoms 
knygoje „Vienamatis žmogus“, kurią ypač entuziastingai svei- 

kino to meto studentija. Todėl baigiant dėstyti Habermaso pa- 
žiūras yra prasminga pažvelgti į H. Marcuse’, kuris savo knygo- 
je apie „vienamatį žmogų“ rašo: „Technika kaip priemonių uni- 
versumas gali padidinti tiek žmogaus galias, tiek jo bejėgišku- 
mą. Dabartinėje raidos pakopoje jis yra galbūt bejėgiškesnis nei 
anksčiau prieš savo nuosavą įstaigų sistemą“ (115, 246). 

Habermasas ir Marcuse abu sutartinai techniką laiko istori- 
niu visuomeniniu projektu: „Tai, ką visuomenė, vadovaudamasi 
savo interesais, sugalvojo daryti su žmonėmis ir su daiktais, yra 
projektuojama technikoje“ (45, 48). Kartu technika yra viešpa- 
tavimas gamtai ir žmogui, metodiškas, moksliškas, apskaičiuo- 
tas ir apdairus viešpatavimas. Marcuse s filosofija yra visuome- 
nės kritika, nukreipta į visuomenės valdžios struktūras, valdan- 
čias techniką. Jau gamtos ir technikos mokslų pažinimo siekį 
Marcuse laiko siekiu viešpatauti gaminiui, iš pradžių norint val- 
dyti gamtą, bet po to ir žmones. Sis siekis skatina kurti vis galin- 
gesnį instrumentarijų, kuris taip išsiplės, kad galėtų toliau ap- 
rėpti visą sistemą, ir pasmerks individą vis didėjančiam susveti- 
mėjimui. Susiedamas savo požiūrį su Freudo psichoanalize, 
Marcuse mano, jog viešpatavimas visuomet yra blogis, nes jis 
skatina beatodairiškai siekti malonumų. Iš to išplaukia Marcu- 
se s polemika prieš atlyginimo už darbą pagal pasiektus rezulta- 
tus principą; Vakarų kultūros darbo etika jam yra žmogaus rep- 
resijų instrumentas. 

Technikos raidos galimybių perspektyva, anot Marcuse s, pa- 
grindžia naują, kupiną malonumų žmogaus tapsmą, nes darbo 
laikas bus ribojamas ir visuomet bus galimybė pasikeisti atliekant 
funkcijas, taigi malonumo principui gali būti atiduota pirmeny- 
bė prieš atlyginimo už darbą pagal pasiektus rezultatus principą. 

Tikriausiai galėtume Marcuse’ priekaištauti, kad jis neatsi- 
žvelgė į šiuolaikinės technikos daugiamatiškumą, tačiau jo vei- 
kalas reikšmingas tuo, kad jame reikalaujama negailestingumo 
žmonėms problemą iškelti į pirmą vietą. Tai yra iš tiesų nenatū- 
ralu — eiti prieš žmogaus kaip ir prieš technikos prigimtį, — jei 
žmogus tampa išskirtinai technikos objektu arba suplanuota jos 
dalimi; priešingai, žmogus privalo nulemti techniką, padaryti ją 
tinkamą naudojimui ir pasinaudoti jos vaisiais. 

Georgas Wilhelmas Friedrichas Hegelis 


Turėdami galvoje dabartinę pasaulio situaciją, svarbiausių tech- 
nikos filosofijos pozicijų apžvalgos negalėtume užbaigti nepa- 
minėję marksistinių mąstytojų, kurie technikos filosofiją trak- 
tuoja kaip gamtos ir visuomenės filosofiją, o techniką laiko ski- 
riamąja linija tarp gamtos ir visuomenės, kurias abi dėl to galima 
nagrinėti technikos požiūriu. 

Kaip visa marksistine pasaulėžiūra, būdama vieninga filoso- 
fija, taip ir technikos filosofija yra suprantama tik susiejus ją su 
Hegelio filosofija. Nors Hegelis technikos filosofijos tiesiogine 
prasme nerutuliojo, bet jis nuodugniai apmąstė žmogaus darbo 
ir apipavidalinimo fenomeną, pirmiausia visuomeninio darbo 
poveikio ir technikos raidos požiūriu. Jo veikale „Teisės filoso- 
fijos pagrindai“ yra pateikiamas automatizacijos aprašymas: 

Darbo visuotinumas ir objektyvumas slypi abstrakcijoje, kuri 
daro įtaką priemonių ir poreikių specifikavimui, o gamyba visai 
taip pat skatina darbo pasidalijimą ir specifikavimg. Pavienis dar- 
bas per darbo pasidalijimą tampa paprastesnis ir kartu didėja abst- 
raktaus darbo istoriškumas bei produkcijos kiekis. Drauge ši abst- 
rakcija atskleidžia priemonės istorinę priklausomybę ir mainų san- 
tykius tarp žmonių, kad patenkintų visus kitus visuotinio būtinumo 
poreikius. Gamybos abstrakcija kuo toliau, tuo labiau daro darbą 
mechaninį, ir galiausiai žmogus iš tiesioginio darbo gali pasitraukti 
palikdamas savo vietą mašinoms (52,173). 

Pohegelinėje filosofijoje, tiriančioje žmogaus darbą ir kūry- 
bą, ypač reikšmingas jo veikalo „Dvasios fenomenologija“ sky- 
rius „Viešpatavimas ir vergovė“ (53). Čia Hegelis aprašo žmo- 
gaus grįžimą į save ir išsivadavimą nuo darbo priklausomybės. 
Kartu tampa aišku, kaip atsiranda išankstinės žmogaus laisvės 
sąlygos ir kad žmogus tik įsikišdamas į gamtą iš jos sukuria savo 
pasaulį, kuris per kitą įsikišimą vėl atlieka naujos „gamtos“ vaid- 
menį, o iš jos kiekvieną kartą žmogus vėl apipavidalina naują 
„pasaulį“. 

Greta visuomenės, teisės, religijos ir filosofijos taip pat yra 
darbas ir žmogaus išsižadėjimų techninis apipavidalinimas; juose 
randasi žmogus kitokiu pavidalu, kuris santykinai savarankiš- 

kai stovi anapus žmogaus. Čia slypi taip pat grįžimo į save gali- 
mybe, kurią mums, anot Hegelio, atveria tik žmogaus gebėji- 
mas išeiti už saves. 

Pono ir vergo dialektikos aprašymu Hegelis parodo, jog žmo- 
gui reikia grįžti į save, kad jis pats galėtų būti, kad galėtų gyven- 
ti pilnakraujį gyvenimą, kad įveiktų paviršutiniškumą ir nevi- 
siškai tikrą aiškumą. 

Pirmoji pripažinimo pakopa aplinkos deka, anot Hegelio, pa- 
siekiama kovoje. Kova neturėtų vykti iki priešininko mirties, 
nes tada aš teigčiau, jog turiu sunaikinti kitą, kuris galėtų mane 
pripažinti. Del to nugalėtojas turi tausoti nugalėtąjį, kad šis, 
kaip išsaugotas vergas, galėtų jį pripažinti. Ponas vergų dėka 
tampa laisvas, palyginus su daiktais, nes jis daugiau nesusiduria 
su pagamintų daiktų pasipriešinimu, o gali jais mėgautis kaip 
nori ir kaip juos pagal jo paties užsakymą ir pomėgį jam patei- 
kia vergai. Darbas supriešina vergą su realiais daiktais. Taigi po- 
nas turi dvigubą laisvę, nes vergas yra nuo jo priklausomas, ir 
daiktai, kurie jam tarnauja, atsiranda vergo dėka. 

Tiesioginis pono elgesys su daiktais yra grynai vartotojiškas; 
tame vartojime taip pat atsispindi netiesioginis jo elgesys su ver- 
gu: vergas pagal jo užsakymą pagamina daiktus, kuriuos jis turi 
tik kaip nelaisvo darbo objektus, nes ponas juos perdavė jam. 
Taigi ponas taip pat tiesiogiai elgiasi su vergu, kuriam jis paveda 
pagaminti daiktus ir šitaip jam primeta savo valią. Ponas netie- 
siogiai elgiasi todėl, kad vėl turėtų daiktų, kuriuos jis ne pats 
pasigamina, o gauna išnaudodamas vergą. 

Taigi ponas atrodo iš tiesų laisvas ir nepriklausomas. Tačiau 
tikrovėje dėl šitokių santykių jis tampa iš tiesų priklausomas. 
Pirmiausia jis yra tiesiogiai priklausomas nuo daiktų, kuriuos jis 
nori vartoti, ir netiesiogiai — nuo vergo, nes daiktą vartoti bus 
galima tik tada, kai jį vergas jam perduos. Kita vertus, jis (po- 
nas) yra tiesiogiai priklausomas nuo vergo, nes vergas jam pa- 
ruošia vartojimui daiktus, kuriuos perimdamas jis netiesiogiai 
priklauso nuo vergo. 

Bet kadangi iš pradžių vergas yra pralaimėjęs, nugalėtasis ir 
skriaudžiamasis, tai jis turi pirma išsiugdyti savimonę, kad su- 
prastų, jog jis nėra ponų daugiau pripažįstamas kaip ponas, ir 


74 Alois Huning. INŽINIERIAUS KŪRYBA 


kad jis pats daugiau nesileistų laikomas vergu ir pripažįstamas 
tik kaip vergas, kol atsistos kaip laisvas su laisvais ant tokios pat 
pakopos, ant kurios iš pradžių jau buvo ponas. Bet taip įvykti 
gali tik tokioje visuomenėje, kurioje kiekvienas turi lygias teises 
ir pareigas, kurioje nėra nei pony, nei vergų: pasak Hegelio, to- 
kią padėtį iš principo pasiekė prancūzų revoliucija, ir tai buvo 
suvokta teoriškai jo filosofijoje. 

Ponas arba laisvas žmogus yra sąlygojamas dvigubo ryšio: 
santykio su pačiu savimi ir su kitais, paties savęs teigimo, taip 
pat pripažinimo bei galimybių palikti savo valios žymę daik- 
tuose, taigi ir technikoje. 

Nugalėtasis, kuris yra nelaisvas dirbantysis, taip pat turi ga- 
limybę būti laisvu žmogumi sau pačiam ir kitiems. Vergas, dirb- 
damas savo darbą, pagaliau netgi atsistoja priešais patį save taip, 
kaip iki šiol jis stovėjo prieš poną. Ponas savo valią įgyvendino 
vergo dėka, nuo kurio jis dėl to tapo tiesiogiai priklausomas. 
Bet vergas tiesiogiai įkūnija savo valią darbe: dirbdamas jis daik- 
tams suteikia savo formas, savo pavidalą ir palieka savo paties 
žymę, daiktus sąlygoja jo valia, bet tai priklauso nuo to, kuo jis 
disponuoja. | 

Jei ponas pasidaro vergo pripažįstamas kaip ponas, kuriam 
vergas savo darbu paruošia daiktus vartojimui, tai vergas gali 
būti pripažintas laisvu, nes jis gali pirmas įsisąmoninti, jog yra 
ponas ponui, kadangi tas vartojimas tėra jo darbu pasiekiamas; 
taigi abu galėtų pasirodyti vienodai teisūs savo reikalavimais ir 
abu galėtų egzistuoti tik pripažindami vienas kitą. 

Vienodas visų vienas kito pripažinimas ir kartu lygi laisvė 
visiems lemia visų teisinių klasinių skirtumų panaikinimą. Vi- 
siško pripažinimo ponas sulauktų tik tada, kai jis nebūtų pripa- 
Zistamas nuo jo priklausomo vergo, kuris nebūtų Sitokiam pri- 
pažinimui įpareigojamas prievarta, o pripažintų tai taip pat irgi 
kaip ponas. Bet jei čia būtų du ponai, tai nebūtų daugiau jokio 
absoliutaus pono. Tačiau tikrovėje visi yra vergai, kol nėra vi- 
siškai pasiekta visiems lygi laisvė. Tuo tarpu neatrodo, kad po- 
nų kaip istorijos varomosios jėgos padėtis būtų laikina, nes po- 
nas yra netgi pripažįstamas ir nenori jokio padėties pakeitimo, 

pirmiausia jis nenori pats kištis kaip dirbantysis ir keičiantysis. 
Varomoji istorijos jėga veikiau yra vergo padėtis, kurios, trokš- 
damas būti laisvas ir įsitvirtinti, jis nori ir pasiekia, be to, jis 
žino, kad ta varomoji istorijos jėga yra jis, savo darbu paliekan- 
tis savo valios, savo atvaizdo ir paties savęs pėdsaką pasaulio sta- 
tybinėje medžiagoje. 


Marksistine technikos filosofija 


Hegelio aprašyme marksistai visuomet matė atvaizdavimą dir- 
bančiojo ir darbininkų klasės, kuri trokšdama laisvės siekia išsi- 
vaduoti iš priespaudos ir išnaudojimo. Socialinis filosofinis šių 
minčių aiškinimas yra arti tiesos. Mes tikriausiai nesuklysime, 
jeigu čia sykiu matysime viso darbo, ypač viso tikrai kūrybinio 
ir pasaulį apipavidalinančio darbo, pripažinimą. Taigi Hegeliuz 
pavyksta suvokti savo epochą ir jis savo uždaviniu laiko tai, jog 
reikia visiems kuriantiesiems išaiškinti, kad suvoktas laikas yra 
jų laisvė, kuri tampa įmanoma tik dėl pasaulio pakeitimo ir api- 
pavidalinimo. F. Engelsas nedviprasmiškai prisipažįsta, jog re- 
miasi Hegeliu, kurio idealizmą jis tik pertvarkė į realistinį mate- 
rializmą ir kurio filosofiją „nuo galvos vėl reikėtų pastatyti ant 
kojų“. Marxas darbą traktuoja kaip procesą tarp žmogaus ir gam- 
tos, kuriame Žmogus tikslingai veikdamas užvaldo gamtą. 
Engelsas veikale „Šeimos, privatinės nuosavybės ir valstybės 
kilmė“ išnagrinėjo pirmiausia santykius tarp darbo pasidalijimo 
ir prekines gamybos, atskleide privacios nuosavybes kilme ir kla- 
sinių prieštaravimų susidarymą. Šioje vietoje konkretizuojasi su- 
svetimėjimo teorija, nes ši pagrindinė Hegelio sąvoka pritaiko- 
ma konkrečių žmonių darbo procesams apibūdinti. Žmogus su- 
svetimėja savo paties darbu sukurtam produktui, kadangi jis pats 
negali juo laisvai disponuoti, nes produktas pagamintas kitam. 
Žmogus taip pat susvetimėja darbo procesui, nes esant darbo 
pasidalijimui atskiram žmogui paskiriama tik dalis gamybos, taigi 
jo kūrybinė sąmonė netenka visumos. Darbo pasidalijimas, ku- 
rį įgalina mechanizacija ir net toli siekianti automatizacija, vis 
labiau skatina žmogaus susvetimėjimą sau pačiam, nes jis jau 
nebegali savo darbe realizuoti ankstesniosios amatininkystės. Bet 

kartu žmogus susvetimėja ir kitiems žmonėms, nes niekas ne- 
gali pasirinkti darbo vietos, kuri būtų maloni, o visi kaip praša- 
laičiai, neatsižvelgus į jų tarpusavio santykius, gauna paskirtą 
vietą darbo procese. 

Geriausias būdas įveikti susvetimėjimą — išaiškinti marksiz- 
mo tikslą. Hegelio sukurta pažangi dialektika sudaro pagrindą 
savosios istorijos supratimui. <...> Daug kartų įvairiopai per- 
tvarkytos Hegelio idėjos ir šiandien formuoja mūsų tikrovę. Ne- 
galima atmesti, kad mes čia susiduriame su viena įtakingiausių 
visuomeninių jėgų, darančių poveikį istorijos raidai. Mes turė- 
tume netgi patvirtinti, kad nemarksistinėse šalyse dėl šios mąs- 
tymo krypties įtakos taip pat buvo pasiekta tam tikra socialinė 
pažanga. Bet taip pat akivaizdu, kad tiek socialistinėse, tiek ne- 
socialistinėse šalyse dar ir šiandien išlieka uždavinys įveikti mū- 
sų susvetimėjimą ir kad kol žmogus gyvena pasaulyje tarp žmo- 
nių, bus ir ateityje aktualus reikalavimas humanizuoti mūsų 
gyvenimą pasaulyje pagal ilgalaikes programas. 

Beveik visuose marksistiniuose technikos apibrėžimuose ran- 
dame keletą būdingų elementų. Nuolat pabrėžiama, kad mate- 
rialinių priemonių gamyba ir pritaikymas priklauso nuo visuo- 
meniškai sąlygoto veiklos būdo. Įgyvendinant siekius ir paten- 
kinant poreikius, kurie atsiranda užvaldant ir panaudojant gamtą 
remiantis jos dėsningumais, susiklosto klasiniai santykiai ir do- 
minuojantis gamybos būdas bei žmonių teisės. Pabrėžiama, kad 
technika reikalauja antstato ir tolesnio socialistinės bei komu- 
nistinės visuomenės vystymosi, ji turi tarnauti humaniškiems 
tikslams, nes ji plėtojasi pagal viešpataujančios visuomeninės 
formacijos dėsningumus. Taigi technikai visuomet būdinga 
gamtinių ir visuomeninių momentų vienybė. Kadangi visais savo 
komponentais technika yra žmonių veiklos produktas, tai joje 
pirmoji vieta tenka ne gamtai, o visuomenei — jos dalis čia yra 
didžiausia. „Ji nėra tik „sužmoginta“, o žmogaus pajungta gamta, 
produktyvus visuomeninio žmogaus organas“ (1, 120). 

Dar 1844 m. K. Marxas suformulavo šią tezę: „Kadangi so- 
cialistiniam Žmogui visa vadinamoji pasaulio istorija tėra žmo- 
gaus atsiradimas per darbą, gamtos tapsmas žmogui, tai jis turi 

akivaizdų, nepaneigiamą įrodymą, kad jis sukūrė pats save, turi 
savo atsiradimo proceso įrodymą“ (114, 546). 

Būtent marksistams nekelia abejonių ta aplinkybė, „kad kin- 
tant žmonių gyvenimo sąlygoms, jų visuomeniniams santykiams 
bei visuomeninei būčiai, taip pat keičiasi jų vaizdiniai, pažiūros 
bei sąvokos, žodžiu, keičiasi ir jų sąmonė“. Šis procesas trunka 
ilgai, nes „šiuolaikinėje pramonėje esamos formos ir gamybos 
procesai traktuojami ir naudojami ne kaip galutiniai. Jų techni- 
nė bazė yra revoliucinga“ (134, 284). Dėl to marksistinėje tech- 
nikos filosofijoje labai dažnai svarstomos mokslinės techninės 
revoliucijos problemos. 

Šiame procese mokslas apžvelgiamas ne tiek kaip gamybinė 
jėga, o visuomet daugiau kaip kultūros apraiška, taip pat kaip 
humaniškoji socialinė jėga. Toks požiūris pasidarė įmanomas 
todėl, kad esama nuomonės, jog „socializme <...> egzistuoja vi- 
suomeninės prielaidos humaniškai formuoti mokslinę-techni- 
nę pažangą (66). 

Marksistų indėlis į technikos filosofiją mažiau susijęs su pa- 
čių techninių įvykių analize ir moksliniu teoriniu aiškinimu — 
nors čia marksistai autoriai taip pat daug pasiekė; tačiau bene 
daugiausia jie nusipelnė antropologinių bei socialinių filosofi- 
nių aspektų tyrinėjimais, pabrėždami gamybinių santykių, ku- 
rie yra sutapatinami su nuosavybės santykiais, poveikį. Per ga- 
mybinius santykius visuomenė daro poveikį technikai, o tech- 
nika kaip gamybinė jėga — poveikį visuomenei. 


78 Alois Huning. INZINIERIAUS KURYBA 


KAS YRA TECHNIKA? 


Ligšiolinę diskusiją apie „technikos“ sąvoką apibendrino K. Tu- 
chelis 1967 m. pasirodžiusioje knygoje „Technikos iššūkis.Tech- 
nikos raidos visuomeninės prielaidos ir padariniai“. Jam tech- 
nika yra „sąvoka apibūdinti visiems daiktams ir būdams, kurie 
kūrybiškai sukurti individo ar visuomenės poreikiams tenkinti, 
apibrėžtomis funkcijomis naudojami tam tikriems tikslams ir 
apskritai daro pasaulį formuojantį poveikį“ (198, 24). 

Kartu ir Tuchelis prisideda prie Dessauerio mąstymo, tačiau 
pirmiausia atsižvelgia į tolesnę diskusijos apie techniką raidą, 
kurią itin suaktyvino Vokietijos inžinierių sąjungos „Filosofijos 
ir technikos“ komisijos darbai. Ši diskusija kulminaciją pasiekė 
1962 metais pasirodžius E. Finko, A. Gehleno, W. Helbergo ir 
P. Wilperto straipsniams (27). 

W. Helbergas klasikinį technikos įvaizdį apibendrina tokiais 
keturiais punktais: 


1. Technika kaip atskirų daiktų darymas ir naudojimas vie- 
nareikšmiškai apibrėžtoje subjekto ir objekto schemoje, 
priklausančioje visuotinai galiojančių ir racionaliai apskai- 
čiuojamų gamtos dėsnių sričiai. 

2. Technika kaip neutralūs instrumentai, naudojami sub- 
jektyviems poreikiams. Technika kaip įrankis, kuris, sa- 
vaime suprantama, daro kuriamąjį ir teigiamą poveikį, 
kai jis pagal visuotinai galiojančias normas naudojamas 
doriems tikslams. 

3. Technika kaip „tikslinga veikla“, t. y. kaip visuma proce- 
sų, vykstančių taip, kaip subjektai juos racionaliai pla- 
nuodami įsivaizdavo ir suprojektavo. 

4. Technika kaip užkariavimas, t. y. kaip paskutinė ir auks- 
Ciausia vakarietiško subjektyvizmo apraiška. Subjektas per 
savo poreikius laiko save ne tik technikos iniciatoriumi, bet 
Der savo mąstymą ir jos šeimininku (27, 1). 


Pasak Helbergo, jau pasiektai poklasikinei technikos stadijai bū- 


dinga tai, kad išsiplėtė technikos turinys. Dabar šis terminas 

apima jau ne tik mašinas kaip instrumentus pojūčiais suvokia- 
miems mechaniniams procesams sukelti, bet ir energijos perda- 
vimą ir pakeitimą, kaip tai matome šiluminėje technikoje, elek- 
trotechnikoje ir cheminėje technikoje. Vis dažniau „technikos“ 
terminas vartojamas apibūdinti procesams, susijusiems su in- 
formacija bei prasmės santykiais. Ne veltui He/bergas atkreipia 
dėmesį į tai, kad informacijos technika materiją turi suprasti jau 
ne vien fizikine prasme, kad išryškėja nematomos reikšmės ir 
prasmės, kurios irgi tampa techninių tyrimų bei veiksmų ob- 
jektais. Kartu klasikinė subjekto ir objekto schema netenka visa 
apimančios reikšmės. Informacija juk nėra nei subjektas, nei 
vien objektas, o pirmiausia tam tikri procesai, vykstantys tarp 
subjektų ir objektų arba tarp įvairių subjektų, ir jų būsenos. 

Helbergas konstatuoja, kad „istorinis kelias nuo mechaninės 
technikos per energotechniką į informacijos techniką... kartu 
yra struktūrinis kelias nuo erdvės ir laiko neturinčio daiktišku- 
mo į procesinę-laikinę esamybe“ (27, 2). 

Megindamas pateikti apibrėžimą, kuris apimtų ir šį prasmės 
išplėtimą, Helbergas aiškina: 

„Technika yra ne tik visų daiktiškų, bet ir visų nedaiktisky 
kitimo procesų visuma; tie procesai vyksta taip, kaip juos iš anks- 
to racionaliai numatė ir įsivaizdavo tikslingai planuojantis sub- 
jektas — žmogus“ (27, 2). Čia mėgintame pateikti apibrėžime 
technika aprašoma kaip fizikinio, cheminio, energetinio ir vi- 
suomeninio pobūdžio būsenų pertvarkymas. Tuo šis apibrezi- 
mas panašus į įvairius aiškinimus, kurių mėginta daryti ypač 
marksistinėse sferose ir kurių yra pateikę kibernetikai. Tačiau 
čia per mažai atsižvelgiama į tai, ką pats Helbergas pabrėžė apra- 
šydamas klasikinę techniką ir ko nereikėtų ignoruoti ir šian- 
dien — kad technika yra ir žmogaus poreikiams tarnaujantys in- 
strumentai, kad technikai priklauso ir technostruktüra kaip tech- 
ninės veiklos priemonė ir rezultatas. 

A. Gehlenas mėgina techniką suvokti jos istorinės raidos po- 
žiūriu ir sukurti jos apibrėžimą. H. Schmidto veikalo „Technika 
kaip žmogaus kitimo fazė“ priede jis techniką supranta pirmiausia 
kaip „žmogaus kūniško ir dvasiško krūvio sumažinimą“. Žmo- 
gus susikuria priemones, kuriomis gali pasiekti užsibrėžtus tiks- 

lus. Tačiau kartu atsiranda galėjimo potencialas ir iškyla klausi- 
mas, ko būtų galima norėti iš turimų priemonių. Taigi esant 
dabartiniam technikos lygiui situacija tampa atvirkštinė, nes „ga- 
lėjimas išsiveržia į priekį ir tik paskui pradedama galvoti, ko 
būtų galima „panorėti“ iš tų priemonių“ (27, 7). 

P. Wilpertas iškelia dar vieną technikos filosofijos aspektą, 
kurį turėtų apimti ir apibrėžimas. Jis technikos filosofiją laiko 
filosofinės antropologijos dalimi, tačiau pirmiausia reikalauja, 
kad filosofinę technikos sąvoką inžinierius suvoktų kaip „savo 
paties veiklos teisingą aprašymą ir jos prasmės paaiškinimą“. 

Inžinierius mažų mažiausiai turėtų būti bet kurio mėginimo 
pateikti apibrėžimą kritikas ir interpretavimo bendraautoris sa- 
vo veiklos srityje (27,17). Wilpertas pirmiausia pasirenka kul- 
tūrinį antropologinį nagrinėjimo būdą; jis paskelbia, kad tech- 
nika esanti vienas elementariausių kultūringo žmogaus laimėji- 
mų, o tie elementariausi laimėjimai kartu yra kultūros 
tobulinimo sąlyga. Jei žmogaus sugebėjimu „per gamtos paži- 
nimą į ją įsiskverbti ir apdorojant ją formuoti“ reiškiasi kultūra, 
tai tada technika yra jos sudedamoji dalis (27, 17). Wilperto 
nuomone, tam tikrais technikos raidos periodais „technikos“ 
sąvoka keičiasi (panašiai mano ir Helbergas). Jau senojoje tech- 
nikoje, kurioje techninės priemonės buvo tik žmogaus raume- 
nų jėgos išplėtimas ir papildymas, buvo sukurta ir iš esmės nau- 
jų dalykų, tokiu pavidalu gamtoje apskritai neegzistuojančių 
(pavyzdžiui, rato sukimasis aplink nejudamą ašį). Tačiau toje 
pakopoje darbui atlikti dar reikalinga žmogaus ar gyvulių rau- 
menų jėga. Kitoje, aukštesnėje, pakopoje jos jau nebereikia, nes 
tam naudojamos vėjo ir vandens jėgos. Trečiojoje pakopoje, 
išradus garo mašiną, gamtos jėgų panaudojimas darosi jau ne- 
priklausomas nuo laiko ir vietos. 

Wilpertas protestuoja ir prieš mėginimus techniką apibūdinti 
tiesiog kaip taikomąjį gamtos mokslą. Toks jos apibrėžimas 
(sciences appligučes) prancūzų kalboje dar ir dabar iš dalies var- 
tojamas. Be jokios abejonės, toks apibrėžimas netinka ankstes- 
nėms technikos pakopoms ir reiškia tik vieną iš šiuolaikinės tech- 
nikos sąlygų. 

Kaip tik kūrybiškumo elementą Wilpertaslaiko esminiu tech- 

nikos požymiu. Kūrybiškumo ribą nustato gamtos dėsniai. Vi- 
sa, kas prieštarauja tiems dėsniams, yra techniškai neįmanoma. 
Tačiau šiapus tos ribos kūrybiškoji technika sugeba iš turimų 
dalykų kurti naują tikrovę. Todėl Wilpertas, siūlydamas techni- 
kos apibrėžimą, akcentuoja gaminimą, o ne gaminį, nors neat- 
meta ir pastarojo. Galiausiai jis pažymi, kad žmogus savo meto 
istoriniame pasaulyje remiasi technika kaip pagalbininke pasaulio 
ir gyvenimo sunkumams įveikti. 
Wilpertas savo požiūrį išreiškia keturiomis tezemis: 


1. Technika yra žmogaus vertos egzistencijos būtinybe. 

2. Technika yra žmogaus kūrybinės jėgos išraiška. 

3. Technika atsiranda iš žmogaus racionalių tikslų. 

4. Technika kuria naują realią tikrovę, bet ne naujus tikrovės 

dėsnius. 

Iš čia išplaukia ir jo apibrėžimas: 

Technika yra atpalaiduota žmogaus kūrybinė jėga, kuri, laiky- 
damasi gamtos dėsnių nustatytų ribų, kuria žmogaus tikslų api- 
brėžią tikrovę, egzistuojančią gamtinėje tikrovėje bei greta jos ir 
padedančią įveikti žmogaus egzistencijos sunkumus (27, 20). 

Apibendrindami visas tas pastangas duoti technikos apibrė- 
žimą, pridursime, kad žinomas automobilių specialistas P. Ko- 
essleris pirmiausia stengiasi vartoti įprastinius kasdienės kalbos 


posakius. Pasak jo, technikai priklauso tokie dalykai: 


1. Būtinos prielaidos visokiai prasmingai veiklai, būdas, kaip 
pritaikyti priemones norimiems tikslams pasiekti, įgūdžiai 
ar sugebėjimas, panašiai kaip tai išreikšta graikiškoje „technė“ 
sąvokoje. 

2. Aparatūra, t. y. žmogaus sukurtas daiktų pasaulis su visomis jo 
mašinomis, pastatais, automobiliais, raketomis ir t. t. 

3. Nuo aparatūros dažnai neatskiriamos funkcijos ir aparatū- 
ros produkcija. Daugelis aparatų ir patys yra kitų aparatų 
produktai. 

4. Dvasinis ir fizinis darbas, reikalingas aparatūros sukūri- 
mut ir jos funkcionavimui. Čia ypač reikéty nurodyti to- 
kią nešablonišką veiklą kaip isradyba, konstravimas, to- 
bulinimas (8). 

Galiausiai Koessleris technikos sąvoką išplečia taip, kad tech- 
ninėmis vadina net su technika bei techniniais veiksmais susi- 
jusias institucijas, pavyzdžiui, sako: „techninė įmonė“, „aukšto- 
ji technikos mokykla“ ir kt. 

Savo pozityviu mėginimu duoti technikos apibrėžimą Koes- 
sleris solidarizuojasi su Dessaueriu ir Wilpertu, kai aiškina, jog 
žmogus kaip protinga būtybė sugeba sąmoningai ir planingai 
gamtinius daiktus pakeisti ir kartu kurti nauja — naujus daiktus 
ir santykius, kurių anksčiau iš viso nebuvo. Toks kūrimas ap- 
ima ir išankstinį apgalvojimą, priemonių pasirinkimą, gamybą, 
produkcijos įvertinimą ir išbandymą. 

Koessleriui atrodo, kad iš šių samprotavimų galima daryti 
išvadą, jog „technika“ yra pagrindinė sąvoka visai žmogaus ga- 
minančiai veiklai, visiems jo pagamintiems daiktams ir jų toles- 
niam funkcionavimui apibūdinti. Taigi jam technika yra są- 
moningas ir planingas išgavimas iš gamtos joje tokiu pavidalu 
neegzistuojančių realių daiktų ir patys tokiu būdu atsiradę daik- 
ai Ši sąvoka apima visuomeninę, biologinę, meninę ir inžine- 
rinę technikas. 

Iš daugkartinių mėginimų duoti technikos sąvokos apibrė- 
žimą paaiškėja esminiai elementai, turintys sudaryti technikos 
apibrėžimą: 

— su technika susiduriame pirmiausia gamindami ir varto- 
dami patys ir ne patys — tai apima ir materialiąją struk- 
tūrą, į kurią įsikomponuoja mūsų individualus ir visuo- 
meninis gyvenimas; 

— technika prasideda nuo išradimų, kurie remiasi gamtos 
dėsniais. Tačiau nepagrįsta yra prielaida, jog egzistuoja 
atskiras „idėjų“ pasaulis, apimantis tai, kas potencialiai 
gali egzistuoti. Tokios „idėjos“ ar vaizdiniai veikiau bus 
atsiradę žmogaus kūrybinio prado pagimdytame išradi- 
mo procese; 

— kūrimo procese nuo teorinių prielaidų ir išradingo 
projektavimo pereinama prie planingos gamybos. Esant 
šiuolaikiniam technikos bei gamybos procesų lygiui, 
kūrimas dažnai įmanomas tik kooperuojant jėgas; 

— kalbant apie produktų gamybą, turimi galvoje ne tik 

patys produktai, bet ir tarpininkavimo funkcijos tarp 
gamintojo ir jo veiklos rezultatų. Tą patį galima pasakyti 
ir apie vartojimą — čia mus pirmiausia domina tarpinin- 
kavimo funkcija: funkcionavimas, tinkamumas vartoti 
kokiam nors tikslui ar poreikiui, kuriam tenkinti apdir- 
bimo būdu pritaikoma tai, kas jau yra; 

— technika apima ne tik pavienius dalykus, kuriais naudo- 
jasi individas; ji veikiau yra svarbiausia sistema, visuome- 
nės sukurta pasaulio struktūrinė gardelė, su kuria susidu- 
riame, sakykim, naudodamiesi transporto priemonėmis, 
ryšių sistemomis ir apsirūpindami elektra; 

— technika priklauso nuo žmogaus, ypač kai jis reiškiasi 
kaip visuomeninė būtybė, nors tą priklausomybę užtik- 
rinti kaskart vis sunkiau. Technika yra žmogaus dvasios 
ir jo laisvo pasirinkimo išraiška, žmogaus galios suvokti ir 
formuoti gamtą ir pasaulį realizavimas. Žmogaus laisvė 
yra gamtos ir pasaulio pertvarkymo transcendentinė 
sąlyga; savo galią žmogus gali ir turi kontroliuoti; 

— iš to išplaukia ir apibrėžimas: 
technika yra daiktų ir gamybos būdų, sukurtų konstrukty- 
via veikla remiantis gamtos dėsniais individų ir visuomenės 
poreikiams tenkinti ir kartu formuojančių pasaulį, teorijos 
ir tikrovės visuma ir jos atskiri elementai. 


Ši technika apima mokslą ir praktiką, gamybą, atsargas ir varto- 
jimą. Ja užsiima bendroji technologija, apimanti visą specialių- 
jų technologijų įvairovę. Tokia technologijos samprata taikoma 
tik žinioms apie techniką ir technikus. Kai „technologijos“ ter- 
minas vartojamas gamybos būdui įvardyti, jis tada priskiriamas 
tik technikos lygiui, o technologija plačiąja prasme priskiriama 
metalygiui. 

Dar XIX amžiuje skirtumas tarp universitetų ir aukštųjų tech- 
nikos mokyklų būdavo grindžiamas tuo, kad pastarosios „sie- 
kia vien mokymo tikslų ir įsipareigoja duoti tik į technikos prak- 
tiką orientuotą išsilavinimą“ (113, 292). 

Todėl aukštosioms technikos mokykloms buvo uždrausta 
teikti įprastinius mokslinius laipsnius. Prūsų rektoriai ir senatai 
dar 1899 metais iškilmingai protestavo prieš „mokslinių laips- 
nių teikimą“ pripažįstant daktaro laipsnį asmenims, kurių su- 
gebėjimai pasireiškia praktiniu įgudimu ir meistriškumu. 

Tik dėl to, kad pats kaizeris domėjosi technika, pagaliau 1899 
m. spalio 11 d. buvo pasirašytas įsakas, kuriuo vokiečių aukšto- 
sioms technikos mokykloms, pripažįstant jų mokslinę reikšmę, 
buvo suteikta teise skirti mokslinius laipsnius. Tačiau buvo rei- 
kalaujama vartoti pavadinimą „daktaras inžinierius“, kad būtų 
galima atskirti nuo lig tol teiktų mokslinių laipsnių ir pabrėžti 
to mokslinio laipsnio nehumanitarinę kilmę. 

Tuo tarpu tarp inžinierių vis stiprėjo nuomonė, kad kaip tik 
jie yra šiuolaikinės kultūros skleidėjai, kad kaip tik technika 
sukuria būtinas sąlygas žmogaus vertam gyvenimui. Tuo tarpu 
senoji šviesuomenė ir aukštąjį mokslą baigę žmonės tokiai nuo- 
monei priešpriešino tradicinį humanitarinio lavinimo idealą. 
Techniką jie laikė tik žmogaus išorinių poreikių tenkinimo prie- 
mone, bet, kaip sakė T. Littas, ne dvasios taurinimo šaltiniu 
(110, 13). 

Ši dviejų skirtingų kultūros traktuočių problema ypač akty- 
viai buvo svarstoma pastaraisiais metais po C. P. Snow paskai- 
tos „Dvi kultūros ir mokslo revoliucija“ (179), kurią jis perskai- 
tė Kembridže 1959 metais. Snow savo paskaitoje teigia, kad 
„lireratūrinė humanitarinė ir gamtamoksline techninė inteligen- 
tija įkūnijo dvi iš esmės skirtingas vakarietiškos pramoninės vi- 
suomenės „kultūras“. Jų abipusis susvetimėjimas, nesusikalbė- 
jimo praraja, abejingumas ir antipatija vienos kitai pasiekė ne- 
toleruotiną lygį. Akiračio susiaurėjimas ne tik kultūriniu atžvilgiu 

skurdina abi puses, bet ir turi dar didesnių politinių ir socialinių 
padarinių“ (96, 7). Tai ypač trukdo mažinti skirtumą tarp tur- 
tingų ir neturtingų tautų, kuris galėtų būti sumažintas tik re- 
miantis moksline-technine kultūra, o šiuo metu vyraujanti hu- 
manitarinė kultūra su savo antimokslinėmis ir antisocialinėmis 
nuostatomis tą procesą ne tik apsunkina, bet gali ir visai sustab- 
dyti (96, 7). 

C. P. Snow gamtamokslineje-technineje kultūroje įžvelgia kul- 
tūrą ne tik intelektine, bet ir antropologine prasme. „Tai reiš- 
kia, kad tie, kurie jai priklauso, neprivalo visiškai suprasti vieni 
kitų; dažnai taip ir yra, pavyzdžiui, biologai dažniausiai tik gan 
miglotai nutuokia apie šiuolaikinę fiziką, tačiau juos sieja ben- 
dras požiūris, bendri kriterijai ir traktavimo būdai, bendros nuo- 
statos ir išeities taškai“ (179, 16). 

Snow priekaištauja — ir tikriausiai nevisiškai nepagrįstai — da- 
liai ne mokslinės, o jo „humanitarine“ vadinamos inteligenti- 
jos, kad ji elgiasi kaip luditai. Ši vakariečių intelektualų grupė 
niekada net nemėgino, nepareiškė noro suprasti pramonės re- 
voliuciją ir neparodė, kad tai sugeba. Del to ji negalėjo suvokti 
ir iš tos revoliucijos kylančių kokybinių socialinės struktūros 
pokyčių. Tačiau, pasak Snow, tai negalioja rusų dvasiniam pa- 
sauliui, kuriam būdingas gilesnis gamtamokslines-technines re- 
voliucijos, ir pirmiausia jos techninio aspekto, suvokimas, atsi- 
spindintis ir jų grožinėje literatūroje. „Atrodo, inžinierius sovie- 
tiniame romane yra visai toks pat savaime suprantamas herojus, 
kaip ir koks psichiatras amerikiečių romane“ (179, 41). Snow 
čia reikalauja daryti išvadas pirmiausia švietimo srityje: 

Aišku, švietimas negarantuoja visiško šios problemos sprendi- 
mo, tačiau be švietimo Vakarai negali nė svajoti įveikti šių sunku- 
mų. Viskas rodo į vieną pusę. Įveikti prarają tarp mūsų kultūrų 
būtina ne tik grynai dvasiniu, bet ir grynai praktiniu atžvilgiu. 
Kai tarp šių kraštutinumų neliks jokio ryšio, jokia visuomenė ne- 
sugebes išlikti išmintinga. Del dvasinio gyvenimo, dėl Anglijai gre- 
sianciy nepaprastų pavojų, del Vakarų visuomenės, kurios gyveni- 
mui iškilęs toks pavojus, kaip skurdžių apsuptam turtuoliui, pa- 
galiau del tų skurdžių, kurie nebūtinai turi būti skurdžiai, kai 
pasaulyje egzistuoja intelektas, mes, amerikiečiai tr visi Vakarai, 

privalome į mūsų švietimo sistemą pažvelgti visai nauju aspektu. 
Tai vienas iš tų atvejų, kai mes ir amerikiečiai galime daugiausia 
pasimokyti vieni iš kitų. Tiek vieni, tiek kiti, mes galime labai 
daug pasimokyti iš rusų, jei tik mums nesutrukdys perdetas isdi- 
dumas. Beje, ir rusai galėtų daug pasimokyti iš mūsų. Ar ne metas 
būtų pradeti? Pavojingiausia tai, kad mūsų sąmonėje giliai įsi- 
šaknijo mintis, jog mes turime marias laiko. Ne, laiko turime la- 
bai mažai. Taip mažai, kad nedristu net spėlioti kiek (179, 53). 

Biologas H. Mohras, išreikšdamas savo nuomonę apie Snow 
teiginius, pažymi, kad tiesiog tyčiojamasi iš švietimo pretenzi- 
jų, kai moksliškai išprusę žmonės svarbiausiu dalyku laiko prieš- 
taravimą tarp abiejų „kultūrų“. „Jų pozicijos kaip tik turėtų pa- 
brėžti, kad nūdienos ir ateities išsilavinusiam žmogui būdingas 
noras ir sugebėjimas gyventi abiejose kultūrose“ (96, 156). 

Didelei daliai humanitarinį išsilavinimą turinčios visuome- 
nės galima padaryti priekaištą, kad ji nori ištraukti visą įmano- 
mą fizinę ir psichinę naudą iš dabarties mokslinės-techninės kul- 
tūros, neįtraukdama į savo pasaulėvaizdį tų mokslo ir tikrovės 
sričių dvasinių pagrindų ir padarinių, jų struktūrų ir nesupras- 
dama jų reikšmės. Todėl vyraujančią švietimo sistemą reikia pa- 
keisti taip, kad tokia prietarais grindžiama nuostata daugiau 
nebeviešpatautų (96, 157). 

Tačiau tai jokiu būdu nereiškia, kad norima pritarti naujam 
vienpusiškumui. Vien techninis-gamtamokslinis švietimas su- 
siaurina Žmogaus akiratį ne mažiau kaip sistema, ignoruojanti 
šią sritį. Kita vertus, ir paveldėtas švietimo disciplinas reikia pa- 
pildyti ir praturtinti socialinėmis-filosofinėmis, psichologinė- 
mis, sociologinėmis ir istorinėmis žiniomis, siekiant ugdyti su- 
gebėjimus kritikuoti, teoretizuoti, skatinti emancipacijos troš- 
kimą, kad šios disciplinos nenuskurstų ir neatsidurtų aklavietėje. 
Literatūros šaltiniai nenuginčijamai rodo, kad pirmiausia kai 
kurie humanitarinių mokslų atstovai trukdė visiškai integruoti 
gamtos mokslų ir technikos mokomąsias vertybes į švietimo ir 
kultūros koncepcijas. Tačiau kita vertus, tai, kad inžinieriai dar 
labiau nei gamtos mokslų specialistai buvo nepatenkinti tokia 
padėtimi, lėmė žemas šios visuomeninės grupės rangas visuo- 
menėje — tokia buvo anksčiau minėto požiūrio į kultūrą prakti- 

nė išdava. Pirmą kartą tai išryškėjo ne pastaraisiais metais, o 
daug anksčiau — jau Vokietijos technikos sąjungos 1919 ir 1925 
metų direktyvose. Jose rašoma: 

Vokietijos technikos sąjunga sieks, kad techninė mintis ir tech- 
ninis-mokslinis darbas darytų deramą poveikį mūsų šalies likimui 
ir prisidety prie visos visuomenės gerovės. Todel ji reikalauja: 


A. Iš visuomenės: 

1) į mokyklų mokymo planus įtraukti technikos mokymą ir 
atitinkamas disciplinas, pasitelkus jų dėstymui tinkamus 
kadrus; 

2) kitokio profilio aukštosiose mokyklose pradėti skaityti tech- 
nikos pagrindų įvado paskaitas; 

3) nuosekliai ir planingai propaguoti tarp gyventojų technikos 
laimėjimus ir aiškinti techninės kūrybos reikšmę mūsų kul- 
tūros raidai... 

B. Iš savo profesijos kolegų: 

4) pažinti bendrąsias mūsų tautos gyvenimo sąlygas, jos politi- 

nę bei kultūrinę raidą, svarbiausius jos teisinės sistemos bruo- 

žus, jos mokslo struktūrą, partinį politinį susiskirstymą ir 
pripažinti kitų profesijų (bendrojo išsilavinimo) reikšmę... 
(165). 
Šia linkme šiandien dirba Vokietijos inžinierių sąjunga. 1972 m., 
apibūdindama savo poziciją „Sutarties dėl gimnazijos aukščiau- 
siosios kasės pertvarkymo į II aukštesniąją klasę projekte“, ji 
rašė: 

Siekiant, kad visuomenėje įsigalėtų deramas požiūris į techni- 
ką ir techninio profilio profesijas, reikia jau mokykloje aiškinti 
technikos kaip visuomenę formuojančio veiksnio reikšmę, supa- 
žindinti su svarbiausiomis technikos sąsajomis... Visuomeninių 
mokslų srityje reikėtų supažindinti ne tik su politiniais, sociologi- 
niais, geografiniais, ekonominiais ir teisiniais dalykais, bet ir aiš- 
kinti technikos įtaką mūsų dabartinei ir ankstesnei visuomenėms 
bei visuomenės formų įtaką technikos raidai. Aišku, tam reikia, 
kad rengiant atitinkamų sričių pedagogus technika būtų įtraukta 
į studijų programą. 

Kultūros ministerijos Nuolatinės konferencijos susitarimo, 
kuriuo reguliuojamas gimnazijos aukščiausiosios klasės pertvar-- 
kymas į II aukštesniąją klasę, galutinėje redakcijoje pirmą kartą 
Vokietijos bendrojo lavinimo mokyklų istorijoje tie reikalavi- 
mai bent iš dalies buvo patenkinti. 

Be jokių abejonių, negalima užmiršti technikos, kai pareigų 
srities uždaviniai turi užtikrinti orientaciją, „kuri yra būtina sa- 
vivokai ir savitarpio supratimui sudėtingoje visuomenėje, kur 
visi priklausomi vieni nuo kitų“. Todėl toje gimnazijos klasėje į 
mokymo programą įtraukti taip pat matematikos, gamtos moks- 
lų ir technikos dalykai. Aiškiai Bee kad reikia atsižvelgti į 
filosofinius tų dalykų aspektus. 

Žinoma, būtų per siauras požiūris, jei technika prasiskintų 
kelią į mokyklas tik dėl anksčiau minėtų sumetimų — kad išla- 
vintų gebėjimus naudotis ja, — nors jau ir tai būtų naudinga. 
Nepakanka technikos objektų pasaulį pažinti tik tam, kad pa- 
jėgtum jais tinkamai naudotis. Sąlytis su technine kūryba lei- 
džia pasiekti ir daug tolesnius bendruosius lavinimo tikslus, ku- 
rie dabar laikomi itin svarbiais, tokius kaip gebėjimas mokytis, 
abstrahuoti, kūrybiškumas, gebėjimas spręsti problemas, kritiš- 

kai mąstyti, bendrauti ir bendradarbiauti, priiminėti sprendi- 
mus, būti pasirengusiam kompromisams. Aišku, pedagogai ir 
auklėjimo filosofijos specialistai turėtų atlikti dar daug funda- 
mentalių tyrimų šioje srityje. 

Tik kai „technika kaip mokymo disciplina mokyklose“ taps 
savaime suprantamu dalyku, švietimas pajėgs atlikti savo užda- 
vinį — didinti šiuolaikinio pasaulio pažinimą ir padėti teoriškai 
ir praktiškai susiorientuoti pasaulyje. „Technika kaip švietimo 
elementas yra ne mažiau svarbi už švietimą kaip technikos ele- 
mentą“. 

SISTEMINIS TEORINIS 
TECHNIKOS APIBŪDINIMAS 


Bendroji technikos teorija dar ir dabar nesukurta. Nuo to lai- 
ko, kai 1806 m. pasirodė J. Beckmanno „Bendrosios technolo- 
gijos metmenys“, ligi šiol panašaus pobūdžio darbų daugiau ne- 
buvo. G. Ropoblas, labiausiai akcentavęs tą trūkumą, konsta- 
tuoja, kad šiuo metu nėra jokio vientiso mokslo apie visą 
techniką, kuriuo būtų galima remtis technikos didaktikoje (104, 
106). Tačiau, Ropohlo nuomone, pastaruoju metu jau galima 
įžvelgti pirmuosius bendrosios teorijos kūrimo požymius, kurie 
visų pirma apima šiuos keturis aspektus: inžineriniai mokslai 
nagrinėjami moksliniu teoriniu aspektu, kaip jie įsilieja į ben- 
drąją mokslo sistemą; technika ir jos pažanga tampa plačios so- 
ciologinės, ekonominės ir techninės teorijos objektu; technika 
ir jos planinga išradybinė bei konstravimo veikla tampa objek- 
tyviosios metodologijos objektu; galiausiai Ropohlas savo paties 
straipsnius laiko techninių darinių ir gamybos būdų bendrosios 
teorijos preliminariais darbais. Kaip ir panašaus pobūdžio dar- 
be Rytų Vokietijoje (28), Ropoblas aiškiai remiasi Beckmannu, 
pavadinusiu technologiją mokslu, kuris moko, kaip perdirbti 
gamtinius produktus ar medžiagas, arba moko amato žinių — 
kaip remiantis teisingais pagrindais ir patikima patirtimi surasti 
priemones, ir kuris turėtų paaiškinti perdirbimo metu vykstan- 
čius reiškinius bei parodyti, kaip juos panaudoti (11, 17). 

Taigi ir Ropohlas Beckmanno technologijos sąvokoje įžvelgia 
pirmuosius požymius bendrojo technikos mokymo, kuris ne 
tik tyrinėtų kai kuriuos techninės praktikos reiškinius, bet ir 
stengtųsi išryškinti bendruosius technikos principus. 

Ropohlas taip pat pažymi, kad šalia bendrų samprotavimų 
apie kibernetiką sistemų modelis galėtų būti ypač vaisingas ben- 
drajai technikos teorijai plėtoti, nes šis modelis leidžia kiekvie- 
ną tyrimų objektą aprašyti kaip visumą, kuri tam tikru pagrin- 
du atribota nuo ją supančios aplinkos, nurodo tam tikrų požy- 

* Cituojama iš Vokieti- 
jos inžinierių sąjungos komi- 
tetų „Technikos filosofija“ ir 
„Kalba ir technika“ posėdžių 
medžiagos. 


mių tarpusavio santykius ir susideda iš tarpusavyje susijusių da- 
lių. Kadangi sistemos dalis vėlgi galima traktuoti kaip sistemas, 
tai jos pavadinamos posistemiais. Taigi sistemos sąvoka apima 
sistemų hierarchijos galimybę. 

iuos pirmuosius požymius kartu su Ropohlu reikėtų laikyti 
teisingais, ir jie galėtų plėtotis toliau, tuo labiau jei ta plėtotė 
bus nuolat tikrinama moksliniu teoriniu atžvilgiu ir šitaip bus 
sukonkretinamos mokslinės teorijos. 

Pagal Vokietijos pramonės standartą DIN 19226 sistema api- 
būdinama taip: 

Sistema šio standarto prasme yra vienas kitą veikiančių dari- 
nių atribotas išdėstymas. Tokiais dariniais gali būti ne tik daik- 
tai, bet ir mąstymo metodai bei jy rezultatai (pavyzdžiui, organi- 
zacinės formos, matematiniai metodai, programavimo kalbos). Toks 
išdėstymas atribotas — arba manoma, kad yra atribotas, — nuo 
aplinkos membrana, per kurią sistema palaiko ryšius su aplinka. 
Tais ryšiais perkeliamos savybės ir būsenos yra dydžiai, kurių tar- 
pusavio santykiai atskleidžia tai sistemai būdingą elgesį. Tikslin- 
gai jungiant ar dalijant tokias sistemas, gali atsirasti didesnės ir 
mažesnės sistemos. 

Pritaikydamas šį apibrėžimą technikai, Vokietijos kiberneti- 
kų draugijos garbės prezidentas K. Küpfmülleris pateikia svar- 
bių papildymų: 

Technikoje sistemos sąvoka apima tam tikrų uždavinių vykdy- 
mui skirtų elementų, prietaisų, mašinų ir/ar metodų visumą. Sis- 

Pasak Küpfmüllerio, sistemų technika apima technikos siste- 
mų planavimą, kūrimą ir naudojimą. Sistemų teorija vadinami 
matematiniai sistemų savybių apskaičiavimo ir suvokimo me- 
todai. 

Dėstydamas savo mintis, Ropohlas greit pereina nuo grynai 
techninių prie sociotechninių sistemų, kurios jungia Žmones ir 
techninius darinius, nes techniką jis laiko tik specifine sociali- 
nės praktikos forma. Visos grynai dalykinės sistemos laikomos 
posistemiais sociotechninių sistemų, kurios suvokiamos kaip į 
tikslą nukreiptų veiksmų sistemos, kurių pagrindą sudaro in- 
dustrializuota visuomenė su savo socialine ir technine realybe. 

Sociotechninės sistemos ir posistemiai yra dinaminės sistemos; 
jų teorinėje koncepcijoje ypač reikia atkreipti dėmesį į istoriš- 
kumo momentą. Tokiuose svarstymuose ne kartą buvo reiškia- 
ma nuomonė, kad informacijos kategorija galėtų tapti jungia- 
mąja grandimi tarp techninės ir socialinės kategorijų. 

Sociotechninės sistemos uždavinys yra [duomenų] įvedimo 
požymius pakeisti į išvedimo. Įvedimo ir išvedimo transforma- 
vimas vaizduoja aplinkos situacijos pokyčius, kuriuos antropo- 
loginėje-socialfilosofinėje terminologijoje galima vadinti veiki- 
mu arba darbu; tas darbas gali sistemą stabilizuoti, ją keisti ar 
net panaikinti. 

Funkciniu požiūriu sociotechninėje sistemoje galima išskirti 
tris dalines sistemas: tikslų formulavimo sistemą, informacijos 
sistemą ir realizavimo sistemą. Kadangi realizavimo sistemoje 
atliekamas darbas siaurąja žodžio prasme ir ji daro matomą po- 
veikį sistemos aplinkai, tai ji iš dalinių sistemų labiausiai krinta 
į akis, tačiau tai jokiu būdu neturėtų užgožti tikslų formulavi- 
mo sistemos, nes ji yra svarbiausia. 

Kaip mažai Ropoblas savuosius bendrosios technologijos met- 
menis laiko „grynuoju“ technikos mokslu, aiškiai matyti, kai jis 
mėgina patikslinti jos turinį. Anot jo, tokia technologija turi 
apimti šias teorijos grupes ar bent atsižvelgti į jas: 


— daiktų sistemos teoriją; 

— kibernetiškai patikslintą socialinės sistemos teoriją, kurią 
būtų galima suderinti su daiktų sistemos teorija; 

— daiktų sistemų susipynimo su socialinėmis sistemomis 
teoriją, kuri, be kita ko, nagrinėtų ir daiktų sistemų 
socialinę funkciją, ypač panaudojimo tikslų aspektu; 

— kolektyvinių tikslų nustatymo procesų, remiantis visuo- 
menės poreikiais ir preferencijų eiliškumu, teoriją; 
tokioms tikslų nustatymo sistemoms iškyla tas sunku- 
mas, kad, be ekonominių ir materialinių veiksnių, reikia 
atsižvelgti ir į demokratinio dalyvavimo elementus; 

— informacijos, sprendimų ir valdymo procesų teoriją, 
kuriai priklauso ir kūrimo, išradimų bei konstravimo 
metodologija; 

— realizavimo procesų teoriją, atsižvelgiančią į darbo santy- 
kius; 

— išsamią sociotechninės veiklos teoriją, kuri, be jau anks- 
čiau minėtų teorijų, apimtų ir bendravimo teorijos, 
sociologinius bei politekonominius aspektus; 

— pagaliau globalinę sociotechninio kitimo istoriografiniu, 
nomologiniu ir futurologiniu aspektais teoriją, peržen- 
giančią pavienės sociotechninės sistemos ribas. 


Kuriant bendrąjį technikos mokslą svarbu, kad su sistemų te- 
orijomis susiję kibernetiniai metodai iš pradžių būtų taikomi 
tirti taisyklingiems objektams, kurių struktūros analizei galima 
naudoti toli pažengusį abstrahavimą ir sisteminimą. Todėl K. 
Hübneris vienos savo paskaitos epigrafu pasirinko posakį: „Ki- 
bernetika — technikos siela“ (68). Čia jis taisyklingus objektus 
pristato kaip apskritai viso, kas techniska, principą. Kiberneti- 
koje jis mato ne tik bendrą ir vientisą technikos metodą, bet net 
metamokslą, „kuris apskritai kuria technikai svarbių perdavimo 
sistemų teoriją“, o ta teorija iš dalies gali būti kuriama netgi 
automatiškai laisvai nukrypstant nuo taisyklingų struktūrų. 

Kibernetika kaip metodas turi sudaryti prielaidas bendrojo 
technikos mokslo numatomiems ketinimams įgyvendinti ir siūlo 
mokslinę formą visų praktinių galimybių sistemos programai. 
Kadangi tos visumos visiškai įgyvendinti dėl laiko ir erdvės baig- 
tinumo neįmanoma, tai ir šiuolaikinis technikos mokslas iš prin- 
cipo negali būti galutinai sukurtas. 

Kita vertus, bendroji kibernetika pati savaime turi daug as- 
pektų ar disciplinų, kurios įvairiai gali prisidėti prie bendrosios 
technikos teorijos: 


— pirmiausia tai bendroji sistemų teorija, tirianti įvairiau- 
sias sąsajas tarp atskirų elementų ar tarp dalinių sistemų 
bei sistemos santykį su aplinka; 

— antras aspektas yra reguliavimo aspektas, ypač svarbus 
gamybos automatizavimui; 

— trečią aspektą apima informacijos teorija. Informacijos 
priėmimas, perdavimas, kaupimas, pertvarkymas ir 
išdavimas reguliuoja sistemos elgseną; 

— ketvirtas kibernetikos aspektas susijęs su galimybe mate- 
matizuoti, kuri ypač panaudojama lošimų teorijoje. „Bet 
kokį išorinį pusiausvyros pažeidimą galima traktuoti 
kaip „ėjimą“, o bet kokį reguliavimo aktą kaip „atsaką 
(kontrėjimą)“. 


Hübneris atkreipia dėmesį į tai, kad dėl kibernetikos kaip gryno- 
sios struktūros teorijos abstraktumo fizika, biologija ir kiti gam- 
tos mokslai gali būti laikomi jos įsikūnijimu ar jos pritaikymais. 

Galiausiai kibernetika yra ir teorija, kuri po parengiamojo 
darbo — išanalizavus darbo funkcijas siekiant paskirstyti dar- 
ba — leidžia įgyvendinti automatizacija. „Automatizacijos“ są- 
voka, apie kurią užsimena jau Aristotelis, išties aktuali tapo tik 
po Antrojo pasaulinio karo. Automatizacija siekia vis labiau iš- 
laisvinti žmogų nuo tų funkcijų, kurias mašinos gali atlikti ir be 
tiesioginio Žmogaus įsikišimo. Automarizacijos problemų savi- 
tumas susijęs ne su jos kaip technikos tobuliausios formos filo- 
sofiniu, gamtamoksliniu ir teoriniu apsektais, bet pirmiausia jis 
reiškiasi socialinėje srityje — sociologinių, socialfilosofinių, poli- 
tinių ir etinių tyrimo darbų srityje. 

Pastaraisiais metais apmąstant techniką stengiamasi išsiverž- 
ti už techninių dalinių sistemų ar net už pačios technikos kaip 
platesnės sistemos dalies ribų. Tai lemia pirmiausia politinės ir 
filosofinės priežastys, taip pat ir geresnis supratimas, kas tech- 
nika galėtų ir turėtų būti ir ką ji galėtų ir turėtų daryti. Jei tech- 
nika bus suprantama kaip žmogaus verto gyvenimo įgalinimas 
ir užtikrinimas pateikiant tam reikalingas priemones, tada spren- 
džiant apie poreikius lemiamas žodis priklausys už technikos 
ribų esančiai sistemai, nes ji nustatys, kas dera žmogui, o kas 
ne. Todėl bendroji technikos sistemos teorija turi iš anksto Ziü- 
rėti, kad technika neapsiribotų tik instrumentiniu aspektu, o 
įtrauktų į kritinį apmąstymą pirmiausia tikslų nustatymo siste- 
mą (146). 

Savaime suprantama, kad šios mintys ne viską pasako apie 
bendrosios technikos teorijos pagrindimą. Dar daug kas paaiš- 
kės, kai, atskleidus šį technikos imanentinį vaizdą, nagrinėjant 
metalygiu bus pasidomėta technikos moksliniu pobūdžiu. 

Pristatydami techniką su visomis jos pasireiškimo formomis kaip 
mokslą ir praktiką, negalime imtis nagrinėti visos pastarųjų me- 
tų mokslinės teorinės diskusijos su jos visomis techniką liečian- 
čiomis kryptimis. Cia mokslinę teoriją mes suprantame kaip 
teoriją, kurios objektas yra visas mokslas ar tik kuri nors viena 
mokslo disciplina. Taigi mokslinė teorija yra metamokslas, kurį 
reikia detaliau apibūdinti. Ji nagrinėja savo tyrimų objektą dau- 
giausia loginiu, metodologiniu, pažinimo teorijos ir metafizi- 
niu ontologiniu aspektais.Tai tinka tiek mokslinei teorijai, tiek 
mokslinei praktikai. 

Technikos mokslo teorijos atveju pirmiausia kalbama apie 
mokslinę technikos teoriją, ir čia ypač reikėtų pabrėžti metodo- 
loginį pažinimo teorijos aspektą. Tačiau tą nagrinėjimą reikėtų 
papildyti šios srities praktikos teorija, kuri savo ruožtu vėlgi dau- 
giausia atsižvelgia į metodologinius aspektus. Žinoma, kalbant 
apie techniką, reikėtų panagrinėti ir prielaidų bei padarinių sri- 
tį, nes kaip tik čia labai išryškėja mokslo pažinimo lygio ir jo 
praktinio lygio sąlygotumas bei priklausomybė nuo situacijos ir 
sąlygų. 

Technika nėra vien ,,taikomasis gamtos mokslas“. Ji ir gam- 
tos mokslai yra prielaidų ir padarinių abipusės sąveikos veikimo 
sferoje: technika skatina gamtos mokslų pažangą, o gamtos 
mokslai savo ruožtu skatina technikos pažangą. 

Kas techniką laiko tik gamtamokslinių žinių toli pažengusiu 
pritaikymu, tas neįžvelgia pirmiausia sudėtingos mokslo tikro- 
vės, kurioje technika pati sukuria savo teoriją. Taigi samprotau- 
jant apie technikos mokslinę teorinę klasifikaciją reikėtų pir- 
miausia pažvelgti į šią dvasinę realybę, kartu neišleidžiant iš akių 
ir daugelio technikų su visomis jų darbo priemonėmis bei me- 
todais tikrovės. Laikantis tokio požiūrio, aišku, jau negalima 
teigti, kad mokslas nori kurti žinojimą, o technika orientuojasi 

į padarinius. Toks atribojimas neišvengiamai baigtųsi mokslo 
ir technikos supriešinimu ir kartu neleistų technikos priskirti 
mokslo sričiai. 

Kiekvienos mokslo teorijos — tiek dalinės, tiek bendrosios — 
tikslas yra žinojimą apskritai ar atitinkamą specialų žinojimą 
„pakelti iki visiško savo veiksmų, savo esmės, savo ribų įsisąmo- 
ninimo“ (23, 3, 625). Todėl pirmiausia reikia kritiškai ištirti 
atitinkamo mokslo pažinimo pagrindus ir pažinimo metodus. 
Tačiau visada iškyla klausimas, ar tyrinėta darbo sritis nusipel- 
no mokslo vardo (moksliškumą iš esmės nulemia metodas, tai- 
komas tam tikrai vientisai sričiai). 

Ketindami imtis technikos mokslinio teorinio tyrimo, pir- 
miausia turime atsakyti į klausimą, ar technika yra tokia sritis, 
kuri kaip atskiras vienetas priešpriešinama kitiems moksliškai 
ištyrinėtiems vienetams, ir tik po to galėsime kritiškai išnagri- 
nėti kitus šiai sričiai taikytus metodus. Tačiau kelti technikos 
vientisumo klausimą reiškia klausti, kas gi yra technikos kaip 
mokslo objektas, ir tas objektas visai nebūtinai turi būti tik vie- 
nas — jis gali būti labai diferencijuotas ir įvairiapusis, nes tik 
įvairių pavienių objektų santykiai ir tarpusavio priklausomybės 
užtikrina jų susiliejimą į juos apimančią vienovę, daugybė pa- 
vienių struktūrų susilieja į vientisą struktūrą. Kitaip sakant, ne 
tik skaitinis vienetas patenkina daikto vienovės sąlygą; pakanka 
ir to, kad visa sistema būtų vientisa. 

Jau graikai ir scholastai manė, jog reikiama daikto vienovė ir 
vientisumas užtikrinami, jei tas daiktas yra iš daugelio pavienių 
daiktų susidedanti visuma; pakanka, kad viską būtų galima su- 
sumuoti ir pavadinti bendros platesnės sąvokos vardu; ta sąvo- 
ka apimtų pavienių daiktų visumą. Arba pakanka galimybės 
visiems pavieniams daiktams surasti vieną bendrą pagrindą. Ma- 
žų mažiausiai vienu atžvilgiu visi vieno mokslo objektai turi 
būti sujungti į vieną objektą, kad būtų galima užtikrinti daikto 
vientisumą. 

Kadangi tokiu vientisumą kuriančiu požiūriu technikoje ga- 
li būti santykis su „daryti“, tai visos dalinės technikos reiškia 
„darymą“, o pradiniai daiktai bei darymo metodai ir sukurti 

gaminiai yra labai skirtingi. Pasirėmę „darymu“ kaip vieningu- 
mą kuriančiu kriterijumi, tuos mokslus priskirsime praktinio 
mokslo sričiai, priešpriešindami juos abstrakčiajam mokslui; 
nors, kita vertus, reikia konstatuoti, kad pats mokslas visada 
vyksta mąstymo sferoje: mąstymu sukurti visi darymui reikalin- 
gi veiksniai yra mokslas praktikos srityje; tačiau pats atlikimas 
jau nėra mokslas. Jei konstruktorius pats gamina kokią nors ma- 
šiną, tai jo mokslinė veikla reiškiasi ne konkrečiu atlikimu ir 
pavieniais veiksmais, o bent jau prieš tą jo veiksmą vykusiu te- 
oriniu apmąstymu.T'as protinis darbas atliekamas ir tada, kai jis 
naudojasi praktikos „ramentais“, t. y. kai meistrauja ar mode- 
liuoja natūroje ar su kompiuteriu. Technika be tokio protinio 
preliminaraus projektavimo yra ne mokslas, o tik išmoktas mo- 
kėjimas ar atsitiktinė žaidybinio meistravimo sėkmė. Tačiau čia 
reikėtų pažymėti, kad ir tokį laimingą atsitiktinumą galima pa- 
kylėti iki moksliškumo lygio ir vėliau ištyrinėjus parengti naujų 
planų preliminarius apmatus. Be to, mokslinė metodika gali 
daugelį, o dažnai net ir visus galimus „atsitiktinumus“ numaty- 
ti iš anksto ir šitaip atsitiktinumą įtraukti į planus kaip modelio 
kūrimo priemonę. 

Šitaip aprašant technikos objektų sritį, darosi suprantama, 
kodėl mes technikos srities jau nelaikome nepakeistos gamtos ir 
socialinių reiškinių sferos dalimi, o kaip tik pastaruosius priski- 
riame prie technikos objektų ir pabrėžtinai kalbame apie socia- 
lines technikas, kurių objektas kaip tik ir yra šios srities dalis. 
Tai, kad iš technikos išplaukia ekonominiai, socialiniai ir psi- 
chologiniai padariniai, yra daugiau negu prielaida; galima saky- 
ti, kad šių sričių reiškiniai — jei ne visi, tai bent didelė jų dalis — 
priklauso technikos sričiai, juos galima padaryti ir apiforminti. 

Todėl galima tik pritarti G. Rumpfui, kai jis sako: „Taigi 
objektų srities atžvilgiu apskritai neįmanoma nustatyti skirtu- 
mo tarp gamtos mokslų ir technikos mokslų“ (154, 6). Tačiau 
reikėtų tą mintį dar išplėsti ir pridurti, kad objektų srities atžvil- 
giu negalima rasti skirtumo tarp technikos ir kitų sričių, nes tos 
sritys kaip tik stengiasi kuo daugiau dirbti moksliniais meto- 
dais, joms taip pat būdingi atitikmenys tarp „gamtos mokslų“ ir 

atitinkamų technikos mokslų: ne tik fizika, chemija ir biologija 
turi savo atitikmenis technikoje, juos turi ir psichologija bei 
sociologija. Tačiau gamtos mokslų metodai pastaruoju metu 
taikomi vis platesnėse vadinamųjų humanitarinių mokslų sri- 
tyse. Pavyzdžiui, kalbos analizei taikomi duomenų apdorojimo 
metodai, o versti mėginama kompiuteriais; tad ir šiose srityse 
neapsieinama be technikos. Taigi tuose moksluose akivaizdžiai 
matyti prielaidos, kuriomis remiantis galima moksliškai numa- 
tyti darymo galimybes ir būdus kurioje nors aplinkoje, o tai jau 
kitas dalykas negu tik jų paprasčiausias panaudojimas. 
Galimumo padaryti kriterijus peržengia noro pažinti tai, kas 
jau egzistuoja, ribas ir taikomas būsenai ar daiktui, kuris galėtų 
egzistuoti ar būtų pageidaujamas. Faktiškai šiuo metu tuos tiks- 
lus, ypač susijusius su labai brangių projektų įgyvendinimu, nu- 
stato Žmonės ir principai, esantys už technikos mokslų ribų. 
Tačiau tai neliečia paties mokslo. Būtent mokslas nurodo dau- 
gybę galimų padaryti objektų kaip teoriškai įmanomų ir siūlo 
juos rinktis bei disponuoti jais. Tačiau kas iš teoriškai įmanomų 
dalykų bus perkelta į tikrovę, nustato ne pats mokslas, o nusta- 
toma už jo ribų. 
tai taip suprantant techniką, į bendrąją mokslo sąvoka ga- 
lima įtraukti bent jau tą jos dalį, pagal kurią mokslas supranta- 
mas kaip sistema, žinių apie ribotą sritį susisteminta ir funkciš- 
kai struktūruota visuma, kurioje tos žinios išdėstomos sąvokų, 
kategorijų, dėsnių, teorijų ir hipotezių pavidalu ir kuri iš dalies 
susipina su kitomis sritimis, tačiau kaip visuma sudaro savo nuo- 
savą sritį. Technikai, kurios objektų sritį nustato galėjimas da- 
ryti, ypač svarbu, kad tos srities nustatymas mokslinį pobūdį 
suteiktų ne pačiam darymui, o tik žinioms apie jį. Taigi yra 
technika, kurią galima laikyti mokslu, ir technika, kuri tėra la- 
bai ištobulintas meistriškumas ir kuri konkrečiai realizuoja prieš 
tai vykusį kūrybinio mąstymo procesą. Kaip egzistuoja gamta- 
mokslinių žinių panaudojimas, taip egzistuoja ir technikos moks- 
lo žinių panaudojimas. Tik konkrečiais atvejais tos Žinios ne- 
būtinai turi būti panaudojamos sąmoningai. Juk, pavyzdžiui, 
kalbėjimas kuria nors kalba nėra mokslas apie tą kalbą, ir tas 

kalbėjimas — net ir taisyklingas, atitinkantis kalbos normas — 
įmanomas ir be mokslo apie tą kalbėjimą bei apie tą kalbą. 

Kiekvienas mokslinis darbas, tikrai vertas to vardo, be kita 
ko, turi stengtis, kad atitinkama mokslo šaka visiškai suvoktų 
pati save, kritiškai vertintų savo veiksmus ir savo galimybių ri- 
bas. Žinoma, mokslininkas savo srityje gali pasiekti naudingų ir 
vertingų rezultatų, jis gali savo discipliną tam tikru mastu net 
ištobulinti, nors moksliniai teoriniai klausimai liks neišspręsti. 
Mokslas gali tikslingai ir kryptingai plėtotis net tada, kai teori- 
nės mokslo problemos dar nebus nagrinėjamos arba bus išspręs- 
tos neteisingai. Tokį uždavinį visiškai išspręsti galima tik tada, 
kai atitinkama mokslo sritis pasieks tikrai aukštą išbaigtumo 
laipsnį. Tik tada mokslo teoretikai galės ištirti sistemos kūrimo 
pagrindus, darbo ir įrodymų metodus bei jų galiojimo reikš- 
mes. Trumpai sakant, tik tada sistemos struktūra logikos ir 
pažinimo teorijos požiūriu galės tapti pažinimo pastangų ob- 
jektu. 

(Gamtos mokslai ir technika naujaisiais laikais pasiekė tokį 
santykinio išbaigtumo laipsnį, ir jiems buvo pripažintas mokslo 
statusas. Senovėje tikruoju mokslu buvo laikoma tik metafizi- 
ka, o viduramžiais — tikriausiai dėl krikščionybės įtakos — prie jo 
buvo priskirtos ir istorijos disciplinos (nuo istorinių faktų labai 
priklausoma buvo ir teologija). Nemerafizines disciplinas įtrau- 
kus į mokslų sferą, iškilo ne tik klausimas, kuo gi įvairūs moks- 
lai nusipelno vieno bendro „mokslo“ pavadinimo, bet ir klausi- 
mas, kuo gi jie skiriasi vieni nuo kitų. 

Technika kaip mokslas yra tarp techninės praktikos ar prak- 
tinės technikos ir tarp grynojo pažinimo mokslo, kuris panau- 
dojimo klausimais nesidomi (13). Tačiau iš gamtos mokslų is- 
torijos ir iš jų poveikio technikai aiškiai matyti, kad grynasis 
pažinimo mokslas teigiamai veikia į praktiką orientuotus moks- 
lus. Skirtumą tarp inžinerinių ar technikos mokslų ir į panau- 
dojimą orientuotų gamtos mokslų dažnai išvis sunku apibūdin- 
ti. Galima tik pritarti H. Blenke’s nuomonei, kai jis, meginda- 
mas pateikti esminį paaiškinimą, rašė: 

Inžineriniai mokslai nuo taikomųjų gamtos mokslų iš esmės 

skiriasi tik tuo, kad juose prie procesų suvokimo prisideda dar ir 
kūrybinė veikla, apimanti mašinų, aparatų, įrenginių, kuriuose 
procesai vykdomi patikimai ir ekonomiškai, kūrimą, planavimą, 
skaičiavimą, konstravimą. Be mokslinio ir ekonominio mąstymo, 
tam reikia ir daug kūrybinės — tam tikru atžvilgiu ir meninės — 
fantazijos bei išradybinės intuicijos (13, 14). 

Kas mokslą priešina technikai, laiko jį technikos antiteze, 
tas technika laiko tik praktinę techniką, o mokslu — tik su prak- 
tika nesusijusį mokslą. Tačiau tikrovėje technika įsiskverbia tiek 
į mokslą, tiek į praktiką. Technikai priklauso visas techninis 
mokslas, įskaitant ir taikomuosius gamtos mokslus, taip pat re- 
alizavimas techninėje praktikoje, net jei konkretūs atskiri veiks- 
mai aiškiai stokoja mokslinių požymių. 

Marksizmo teoretikai gamtos mokslus ir technikos mokslus 
glaudžiai susieja su visuomeniniais mokslais. Jie mano, kad plė- 
todamiesi tie mokslai taps tiesioginėmis gamybinėmis jėgomis, 
kokiomis jau tapo kai kurios tų mokslų šakos. Taip pat mark- 
sistai mano, kad gamtos, technikos ir visuomeninių mokslų fi- 
losofinės problemos ne mažiau svarbios praktiškai kaip ir atski- 
rų mokslo šakų problemos, tik ne taip tiesiogiai. Marksistų nuo- 
mone, gamybinėms jėgoms priklauso mokslo žinių visuma ir 
visi mokslinio darbo procesui objektyviai reikalingi veiksniai 
(darbo jėga ir gamybos priemonės), nes jie socializmo sąlygo- 
mis našaus visuomeninio bendradarbiavimo procese prisideda 
prie gamybos augimo ir darbo našumo didinimo. 

Taigi marksistų požiūriu technikos mokslo teorijos objektas 
negali būti izoliuota technika ar technikos mokslas; išeities taš- 
kas turi būti žmogaus darbas, ir technologiją reikia traktuoti 
kaip teorinį ir praktinį gamybos mokslą. Negali būti jokios „vi- 
suomeniškai neutralios“ technologijos, o kartu ir mokslo teori- 
jos, kurios objektas būtų izoliuota technologija. 

Technikos filosofija turi apimti visą technikos sritį. Kartu 
jos objektas yra vidujai labai nevienalytis, tačiau jis vis tiek su- 
daro vientisą sistemą, kurios struktūrinė analizė iškelia sunkių 
uždavinių. Prie technikos keliamų filosofinių uždavinių priklauso 
jos pagrindų tyrimas, ypač jos teorinių išvadų, sąvokų sudary- 

mo ir aiškinimo empirinis pagrindimas bei mokslinių hipotezių 
ir teorijų struktūra, remiantis hipotezių indukcija ir patikrini- 
mu kartu su prognozių apimties ir veikimo ribų nustatymu. 
Tik tokiais daugiausia pažinimo teorijos tyrimais galima sukur- 
ti tvirtą pamatą, kuris leistų ištirti technikos poveikį kitoms gy- 
venimo sritims. 

Technikos įtraukimui į platesnes sąsajas reikia, kad technika 
būtų traktuojama ne izoliuotai ir kad aprašant techniką kaip 
visumą būtų bent trumpa nuoroda į prielaidas ir pagalbinę me- 
džiagą. 


Technikos prielaidos 
ir jos pagalbiniai mokslai 


Svarstant, kokių prielaidų bei pagalbinių mokslų reikia techni- 
kai, išeities tašku galima imti katalogą inžinieriaus žinių bei su- 
gebėjimų, kurie tiesiogiai nepriklauso technikos sričiai, tačiau 
be kurių techninis mokslinis darbas yra neįmanomas. 

Pirmiausia čia turimi galvoje ne instrumentiniai sugebėjimai, 
o gebėjimas mokytis, argumentuoti, bendrauti, abstrahuoti, at- 
sispindintis mąstyme modeliais bei sistemomis; toliau eina kū- 
rybiškumas, gebėjimas improvizuoti, profesinis judrumas, ge- 
bėjimas dirbti kolektyviai, leistis į kompromisus, kritiškai ap- 
svarsčius imtis atsakomybės, kuri gali pasireikšti tik nevengimu 
priiminėti sprendimus. 


a) Gamtos mokslai 
Tas faktas, kad technikos prielaida yra gamtos dėsnių ži- 
nojimas, kad ji realizuoja gamtamokslines žinias ir kad ji 
visada gamtos moksluose turi ieškoti norimam pažinti ob- 
jektui būdingų dėsningumų, sudaro racionalų grūdą ap- 
skritai neteisingo, nors ir dažnai kartojamo teiginio, kad 
technika yra taikomasis gamtos mokslas. Antai, pavyzdžiui, 
fizika esanti, be kita ko, ir elektrotechnikos prielaida. Che- 
minių procesų technika orientuojasi į chemijos žinias, gy- 

venviečių vandens ūkis remiasi biologija ir ekologija, o 
transporto mokslai, pavyzdžiui, geležinkelių tiesimas, ne- 
įmanomi be geografijos ir geologijos. 

b) Matematika ir statistika 
Kaip pavyzdį galima nurodyti, kad matematika naudoja- 
masi statybos inžinerijoje, atliekant matavimus, organi- 
zuojant gamybą bei informacijos technikoje. 

c) Ekonomikos mokslai 
Be ekonomikos mokslo žinių būtų neįmanoma atlikti pel- 
no sąnaudų analizės, vertės analizės, technologijos įverti- 
nimo ir finansų planavimo. 

d) Sociologija 
Ankstesnis sociologinių sąlygų ignoravimas turėjo gan kri- 
tiškų padarinių transportui, statybai, miestų planavimui 
bei jų aprūpinimui ir atliekų šalinimo sistemoms. Kaip 
reakcija į tai kartais ši disciplina pernelyg sureikšminama. 
Ji yra būtina, tačiau nevaidina lemiamo vaidmens. 

e) Psichologija 
Kadangi nerasime inžinieriaus, kuris dirbtų pats vienas, 
tai inžinerinėje praktikoje svarbus vaidmuo tenka ir psi- 
chologijai, kuri nors ir nėra esminė pačiai inžinerinei veik- 
lai, tačiau išplaukia iš inžinerinės praktikos visuomeninės 
formos. Dabartinėmis aplinkybėmis dažnai reikia dides- 
nių sugebėjimų vadovauti žmonėms, negu gali pasiūlyti 
sveika nuovoka. Psichologinės žinios svarbios ir techni- 
kos produkcijos apiforminimui, nes tie produktai turi pa- 
tenkinti žmonių norus ir poreikius. 

f) Filosofija 
Filosofine antropologija gali visai pagrįstai klausti, kaip 
žmogus realizuoja save ir kaip žmonija veržiasi pirmyn, 
kai ji užsiima technine veikla. 


Kadangi inžinerinė veikla suprantama ir kaip individualių bei 
visuomeninių poreikių tenkinimas, tai nepaprastai svarbu su- 
formuluoti tuos poreikius, nes jie kaip tikslai nurodo kryptį 
inžinerinei kūrybai. Tačiau jų apmąstymas yra jau filosofijos 

uždavinys. Filosofinė etikos disciplina ypač akcentuoja du šios 
srities klausimus: 


— ką reikia padaryti žmonių naudai? 
— ko negalima daryti, turint galvoje žmonių interesus? 


Supratimas, kad tie mokslai padeda technikai ar net sudaro 
jai būtinas prielaidas, viena vertus, apsunkina technikos kaip 
vientiso objekto traktavimą, o kita vertus, akivaizdžiai rodo, jog 
kaip tik čia visas žmogus ne tik paliečiamas, bet ir gali realizuoti 
save šioje veikloje, nes čia jis susiduria ne su vienpusiškais, o su 
visumą liečiančiais iššūkiais. 

TECHNINIO DARBO METODIKA 


Kiekvienos mokslo šakos filosofijos uždavinys yra pirmiausia 
sukurti ir išdėstyti specialią savo srities pažinimo teoriją ir me- 
todologiją. Todėl ir technikai reikia išsiaiškinti du klausimus: 


— kokius metodus technika naudoja? 
— koks yra techninių mokslų rezultatų galiojimo laipsnis? 


Darbo metodai yra svarbus mokslinių disciplinų skiriamasis 
požymis. Jie metodologiją padarė tyrimų objektu. Metodologi- 
ja ar metodų mokslu laikomas kritinis tyrinėjimas „pažinimo ir 
mokslo bendrųjų ir specialiųjų metodų, kuriais remiantis nau- 
dojami loginiai principai ir kurie vertinami pagal savo pajėgu- 
mą siekti pažinimo tikslų“ (29, 2, 144). Eislerio „Filosofiniy 
sąvokų žodyne“ nurodoma, kad mokslinė metodika apima dau- 
giausia „stebėjimą, aprašymą, analizę, apibūdinimą, įrodymą, 
klasifikavimą, priežastinį aiškinimą, hipotezių, postulatų, ana- 
logijų vartojimą“. Eisleris metodais vadina ir eksperimentus, ne- 
priskirdamas jų kuriai nors konkrečiai mokslo šakai, o inter- 
pretavimo metodus jis specialiai priskiria humanitariniams 
mokslams (29, 2, 141). Tokia metodo samprata atitinka ir G. 
Klauso it M. Buhro „Filosofijos žodyne“ pateiktą apibrėžimą, pa- 
gal kurį metodas aiškinamas kaip „sistema taisyklių, nustatančių 
veikimo būdą naujoms žinioms gauti tam tikroje mokslo srity- 
je”. Taigi šis Rytų Vokietijoje išleistas žodynas taip išplečia meto- 
do sąvoką, kad ji apima visus veikimo būdus, kurie remiasi tam 
tikra taisyklių sistema ir „kurių tikslas yra racionaliai ir nuosekliai 
vykdyti praktinę veiklą, siekiant maksimalių rezultatų“ (86, 352). 

Tik kritiškas kurios nors mokslo šakos metodų svarstymas 
gali parodyti, ar ta sistema pakankamai moksliška. Tiktai taip 
galima kritiškai pagrįsti griežtą ir tobulą motyvą, kuris kiekvie- 
nam elementui sistemoje nurodo tikslią vietą. Aristotelis, sukū- 
ręs antikinę aksiomatiką (ypač savo veikale „Analytica posterio- 
ra“), daugiausia orientavosi į matematiką ir todėl reikalavo, kad 
mokslas atitiktų tą dedukcinės kategorijų sistemos vaizdą, kuris 
jau tuo metu matematikoje buvo palyginti tobulas. Nors jau 

pats Aristotelis atliko daug empirinių tyrimų, tačiau jam atrodė, 
kad jų neįmanoma pakylėti iki metafizikai prilygstančio moks- 
linio teorinio lygio. Po to iki pat naujųjų laikų čia mažai kas 
tepasikeitė ir dar šiandien tarp mokslininkų humanitarų vyrau- 
ja tam tikras, nors ir ne visada aiškiai formuluojamas, prietaras, 
pasak kurio aprioriškai deduktyvus ikikantiškojo racionalizmo 
metafizikos metodas mokslo teorijos atžvilgiu vertintinas labiau 
už gamtos mokslų ir techninių mokslų empirinius indukcinius 
metodus. 

Kadangi mums čia labiausiai rūpi, kad technika būtų trak- 
tuojama kaip mokslas, tai galime nesigilinti į apriorinį dedukci- 
nį metodą, kurio esmė yra ta, kad iš teisingais laikomų teiginių 
su jau įrodytų ar atskleistų teiginių pagalba pagal logikos dės- 
nius išvedami nauji teiginiai. Mums čia labiau rūpi mūsų nagri- 
nėjamo objekto sričiai, t. y. technikai, tinkami metodai. Tačiau 
kadangi technika susijusi su darymo ir galėjimo daryti sritimi, 
tai technikos metodų moksle visada yra ir empirinių elementų. 
Iš esmės technikos mokslais ir gamtos mokslais remiamasi ti- 
riant reiškinius, kuriant teorijas ir tikrinant pačius metodus (154, 
8). Tik „darymo“ klausimas išplečia technikos mokslų sritį, pa- 
lyginti su „grynaisiais“ gamtos mokslais. Gamtos mokslų dės- 
niai, kuriems paklūsta ar kuriais remiasi ir technika, gauti em- 
piriniu indukciniu būdu. 

Vadinamąjį indukcinį metodą sudaro penkios operacijos: 

— stebėjimo ir eksperimento bei stebėjimo rezultatų aprašy- 

mas abstrakčiomis sąvokomis; 

— stebėjimo rezultatų apibendrinimas išvedant empirinius 

ar indukcinius gamtos dėsnius; 

— stebėjimų aiškinimas ar hipotezių sudarymas; 

— teorijos aksiominis išdėstymas; 

— hipotezių sistemos patikrinimas. 


Stebėjimas siaurąja prasme yra tik susipažinimas su procesais ir 
pokyčiais, kai atskiras procesas atidžiai stebimas ir mintyse kuo 
tiksliau analizuojamas. Taigi pirminis stebėjimas yra patyrimo 
analizė. Ji iš pradžių išvadų pavidalu dar neperžengia patyrimo 
duotybės ribų. 

Eksperimentavimas yra stebėjimas dirbtinai sudarytomis są- 
lygomis ir su dirbtinai pagamintais aparatais. Tiksliau sakant, 
eksperimentavimas yra tyrimo būdas, kai planingai ir sistemin- 
gai remiantis tam tikromis prielaidomis mėginama tyrimo ob- 
jektą pažinti stebint jį dirbtinai sukurtomis aplinkybėmis ir są- 
lygomis, kai mėginama tą tyrimo objektą kuo geriau izoliuoti ir 
kaitaliojant aplinkybes stengiamasi nustatyti vadinamąsias jo 
„priežastis“, būtinas ir pakankamas jo sąlygas. Taigi eksperi- 
mentui būdingi tokie požymiai: 


— santykinai savavališkas sąlygų kaitaliojimas eksperimen- 
tatoriaus nuožiūra; 

— sąlygų pastovumas ar pasikartojamumas; 

— galimybė kaitalioti sąlygas. 


Kelias nuo stebėjimo arba nuo stebėto eksperimento iki pažini- 
mo, iki teiginio, iki hipotezės ir iki teorijos yra vadinamosios 
indukcijos kelias. Indukciją mes suprantame kaip ėjimą nuo 
atskirybės prie bendrybės, kai atskirybė nustatoma patyrimo 
būdu. Indukcija gali būti pilnoji ar nepilnoji. 

Pilnosios indukcijos atveju tiriami visi kurios nors objektų 
srities atvejai ir jų bendri bruožai apibendrinami dėsnio pavida- 
lu. Išsyk galima konstatuoti, kad galimas ir galiojantis yra ir 
priešingas būdas — nuo pilnosios indukcijos būdu gauto dėsnio 
prie bet kurio jam paklūstančio atskiro atvejo. Tačiau tokia de- 
dukcija pilnosios indukcijos pagrindu neįdomi, nes ji neduoda 
jokių naujų žinių. 

Nepilnąją indukciją turime tada, kai disponuojame ne visais 
atskirais atvejais, reikalingais bendrajam dėsniui išvesti, arba kai 
ištirti ne visi atskiri atvejai. Apibendrinimas remiantis atskirais 
konstatavimais skatina kurti hipotezes, šios vėliau perauga į te- 
orijas, kurias dažniausiai galima išdėstyti aksiomiškai. Iš jų vel- 
gi, eidami pažinimo keliu, tik priešinga kryptimi, taigi deduk- 
cijos keliu, galime gauti išvadas. Dėsnį pritaikant nepažįstamoms 
aplinkybėms, galima pažinimą praturtinti naujais dalykais. Štai 
tokia galimybė mus itin domina. 

Kadangi induktyvus procesas remiantis nepilnąja indukcija 
labai būdingas gamtos mokslams ir technikai, reikėtų jį paaiš- 
kinti detaliau. 

Nepilnoji indukcija yra riboto skaičiaus stebėtų atvejų dės- 
ningumų pritaikymas visiems tos pačios srities atvejams. 

Tyrinėtojas pavienius stebėjimų ar eksperimentų serijos re- 
zultatus apibendrina bendromis sąvokomis ir teiginiais ir mėgi- 
na, jei tik įmanoma, juos išreikšti matematiniais ženklais ar sim- 
boliais. Dažnai nepilnoji indukcija dar apibūdinama kaip dary- 
mas išvados iš kai kurių santykių ar ryšių pastovumo ar 
nekintamumo apie jų „būtinumą“ ar „visuotinumą“. 

Šie apibūdinimai nėra lygiaverčiai. Iš pastovumo daryti išva- 
dą apie būtinumą reiškia kur kas daugiau negu iš dalinumo da- 
ryti išvadą apie universalumą. Iš būtinybės išplaukia universalu- 
mas, tačiau iš universalumo būtinybė neišplaukia. 

Nepilnosios indukcijos būdu gautos bendrosios sąvokos ir 
bendrosios išvados dažnai vadinamos klasių sąvokomis ir klasių 
išvadomis, ne taip, kaip esmės sąvokos ir esmės išvados, kurios 
laikomos būtinomis ir visuotinai galiojančiomis. Indukuotomis 
išvadomis vadinami daugiausia indukciniai, tikrai „indukuoti“ 
gamtos dėsniai; jie dar vadinami empiriniais ar eksperimenti- 
niais gamtos dėsniais. 

Esmės dėsniai yra nenuginčijami ir išmintingi teiginiai — pro- 
positiones necessariae de necessario — o empiriniai dėsniai nelai- 
komi būtinais, ir būtinos aplinkybės nėra jų prielaida. 

Kokią teisę turi tyrinėtojas tik iš kelių stebėtų atvejų daryti 
išvadas apie visus atvejus, taigi ir apie tuos, kurie nebuvo stebe- 
ti, ir ypač apie būsimus atvejus? Tokios teisės neduoda nei gry- 
noji logika, nei grynoji patyrimo analizė. Tokią išvadą galima 
pagrįsti vadinamuoju indukcijos principu ar indukcijos postu- 
latu. Yra dvi skirtingos jo formuluotės: 


— gamtos reiškinių vienodumo ar taisyklingumo postulatas; 
— gamtinės būtinybės ar gamtos dėsnio vienareikšmio deter- 
minuotumo postulatas, trumpiau dar vadinamas priežas- 
tingumo dėsniu, kurį galima formuluoti ir taip: viskas gam- 
toje vyksta iš praeities verčiant būtinybei. 
Antroji formuluotė platesnė už pirmąją; tai iškart matyti iškėlus 
klausimą, ar priimant tokią formuluotę atsiras galimybė rasti 
vietos laisvo Dievo egzistavimui: tai būtų įmanoma tik priimant 
pirmąją formuluotę. 

Nepilnoji indukcija niekada negali garantuoti tikslaus žino- 
jimo, o iš principo tik didesnę ar mažesnę tikimybę. Logikos 
požiūriu jau vieno vienintelio priešingo atvejo pakanka įrodyti, 
kad pretenzijos į indikuotojo dėsnio visuotinį galiojimą visiškai 
nepagrįstos.Tokio teiginio pagrindą sudaro tai, kad gamtos 
moksluose ir technikoje faktinės medžiagos žinojimas visada ir 
perspektyviniu atžvilgiu iš principo yra nepakankamas. Induk- 
cijos postulatas abiejose jo formuluotėse nėra akivaizdus ir atei- 
ties perspektyvoje nežada jokio tikrumo, o pažinimo teorijos 
požiūriu visada turi tik tikimybės laipsnį. 

Nagrinėjimui pažinimo teorijos požiūriu jau dabar turime 
du rezultatus: 

— galutinis gamtos pažinimo kriterijus yra jutiminis suvoki- 
mas, kurį, savaime suprantama, galima pagerinti pagalbi- 
nėmis technikos priemonėmis; tai galioja ir tokių žinių ga- 
vimui, ir jų teisingumo patikrinimui; 

— pažinimo teorijos požiūriu įvairovės santykis pranašesnis 
už vienodumo santykį. Net ir technikos pagalbinės prie- 
monės iš principo nepakeičia to fakto, kad mes galime kon- 
statuoti nustatytąjį skirtingumą, tuo tarpu nenustačius skir- 
tingumo neturime teisės daryti išvados apie vienodumą. 


Indukcija yra prielaida hipotezėms kurti ir aksiomoms kelti. 
Nustačius kuriai nors konkrečiai sričiai daug eksperimentinių 
ar indukcinių dėsnių, mėginama formuluoti ribotą skaičių su- 
detingesniy teiginių, iš kurių tuos eksperimentiniu būdu gau- 
tus dėsnius būtų galima išvesti kaip padarinio teiginius. Taigi 
išradėjiška indukcija ir dedukcinis išdėstymas yra atvirkštinės 
operacijos. Iš pradžių dažnai ilgo ir varginančio mokslo raidos 
proceso metu formuluojamos hipotezės ir teorijos, kurios yra 
indukcijos būdu gautų žinių abstrakcijos. Paskui jas stengiama- 
si sistemiškai papildyti ir sutvarkyti į sistemą, kuri po to aksio- 
matizuojama. Aksiomas parinkti reikia taip, kad jos patenkintų 
aksiomų sistemai keliamus reikalavimus. Jos turi būti neprieš- 
taringos pačios ir neprieštarauti viena kitai; jos turi leisti daryti 
indukciniu būdu gautų žinių visumos dedukciją; jos turi būti 
nepriklausomos, nes priešingu atveju priklausytų jau nebe ak- 
siomoms, o iš jų galimoms išvesti teoremoms. 

Sukūrus aksiomatizuotą ar dar net neaksiomatizuotą teoriją, 
kurios teiginiai buvo gauti empiriniu indukciniu būdu, galima 
remiantis ta teorija kaip darbo metodą panaudoti ir dedukciją. 
Tačiau tai jokiu būdu nebus kategorinis dedukcinis būdas, o 
tik hipotetinis dedukcinis būdas. Kategoriniu dedukciniu būdu 
išvados daromos iš riboto skaičiaus aksiomų, kurių teisingumu 
neabejojama ir kurioms įrodymai nereikalingi (nes įrodyti jas iš 
viso neįmanoma); logiškai teisingai iš jų padarytos išvados yra 
tiek pat teisingos, kiek ir pačios pradinės aksiomos. Hipoteti- 
niam dedukciniam būdui žinomas tik eksperimentais gautų iš- 
vadų teisingumas ar tikėtinumas, o ne pačių aksiomų, kurios 
yra tik hipotetiniai apibendrinimai. 

Dedukcija iš empiriniu indukciniu būdu gautų teorijų yra 
kartu ir tyrimo rezultatų patikrinimo procesas, nes ji patvirtina 
ligšiolinę teoriją ir kartu prie indukcijos empirinės bazės pride- 
da naują elementą, arba ji parodo, kad ligšiolinė teorija buvo 
klaidinga, ir šitaip priverčia kurti naujas hipotezes. 

Kai išvados kertasi su tikrove ar tyrimų duomenimis, tada 
atsiranda tyrimų sritis, kuriai teiktina pirmenybė. Tai progno- 
zavimo sritis. Jei visos prognozės sutampa su patirtimi ar bent 
jau neiškyla prieštaravimų, tai teorija gali būti teisinga. Tačiau 
nebūtinai: juk vėliau gali būti rasta nesutapimų su gautomis 
empirinėmis išvadomis arba lig tol nežinomi faktai gali priversti 
išplėsti ar pakeisti tą teoriją. Tačiau jei tik kuri nors išvada prieš- 
tarauja patyrimui, tai iš karto aišku, jog bent viena iš hipotezių 
yra neteisinga. 

Taigi neįmanoma gamtos mokslų ar technikos mokslų ak- 
siomų sistemos galiojimo įrodyti netiesioginiais būdais 2 poste- 
riori per patyrimą. Tačiau visiškai įmanoma tokiu būdu įrodyti 
jos negaliojimą. Patikrinti neįmanoma, falsifikuoti įmanoma. 
Tam tikrais atvejais gali būti įmanomas netiesioginis patikrini- 
mas įrodant tikrinamam teiginiui prieštaraujančio teiginio ne- 
teisingumą, tačiau ir tada visuomet liks kitų galimybių atmeti- 
mo problema. 

Tad lieka konstatuoti, kad indukcinis metodas iš esmės ne- 
gali pretenduoti į absoliučią tiesą; be abejo, tai nereiškia, kad jo 
negalima pritaikyti praktikoje pagrindimui. Šiuo metodu gau- 

tos žinios iš principo lieka preliminarios ir jas, atsižvelgiant į 
atskirų mokslo šakų pažangą, visą laiką reikia priderinti prie tų 
mokslo šakų konkrečių rezultatų. Kiekvienas patirties išplėti- 
mas gali priversti ankstesnes hipotezes pakeisti ar net visiškai 
atsisakyti jų. 

Todėl nieko nuostabaus, jog stengtasi šį empirinį indukcinį 
metodą plėtoti toliau, kad būtų galima peržengti vien tikėtinu- 
mo ribas, nors reikia pasakyti, kad ir remiantis vien tikėtinumu 
praktiškai galima kuo puikiausiai dirbti. Toliau i$pletojus in- 
dukciją, gautas aposteriorinis sprendiminis būdas, kuris garan- 
tuoja tikrumą net tada, kai apima ne visus kurios nors objektų 
srities atvejus, o tik jų dalį ar net vieną vienintelį atvejį. Ir čia 
pagrindą sudaro patirtis. Todėl šis būdas ir yra aposteriorinis. 
Tačiau čia ne taip kaip paprastos indukcijos atveju apibendri- 
namas vienas daugeliui atvejų nustatytas rezultatas, o sprendi- 
me tiriant atskirą atvejį ieškoma dėsningumo. Taigi čia susidu- 
riame su savotiškai pagrįsta patyrimo analize, kuri, kaip intuici- 
nis Bergsono metodas ar fenomenology „esmės atskleidimas“, 
leidžia daryti išvadą, kad tas dėsningumas galioja visiems visiš- 
kai vienodiems atvejams. Tai suvokė jau Ockhamas viduramžių 
pabaigoje, tačiau tik šiame šimtmetyje ši mintis buvo atgaivinta 
ir toliau išrutuliota. Kuo sudėtingesni ir konkrečiai individua- 
lesni yra reiškiniai, tuo sunkesnė tokia į tikrumą pretenduojan- 
ti patyrimo analizė ir tuo sunkiau visų pirma nuo tokio patyri- 
mo pereiti prie hipotezių ir teorijų kūrimo. Todėl kaip tik tech- 
nikoje naujomis idėjomis bei tikslingais elementų keitimais 
paremtas meistraujantis eksperimentavimas (pavyks — nepavyks) 
turėtų būti laikomas mokslo atžvilgiu rimtai traktuojama me- 
todinio darbo dalimi (136). 

Visos technikos kryptys — ir tos, kurios panašiai kaip gamtos 
mokslai daugiau orientuotos į „grynąjį“ žinių ir pažinimo troš- 
kimą žmogaus sukurtų ar galimų sukurti daiktų srityje, ir tos, 
kurios labiau krypsta į patį darymą, visada naudojasi empiriškai 
grindžiama indukcija, siekdamos iš patyrimo išvesti apibendri- 
nimus ar dėsningumus bei kurti hipotezes ir teorijas. Tačiau 
technika visada eina ir priešinga kryptimi, kai ji iš bendrybės, 
nepaliaujamai kaitaliodama įvairius elementus, stengiasi pasiekti 


atskirybes. 

Taigi technikos mokslas, panašiai kaip ir gamtos mokslai, 
patenkina visus reikalavimus, kurie turėtų būti keliami moksli- 
nei metodikai. Šioje srityje klasikinės metafizikos metodai, nu- 
kreipti į reikalingų realybės sąlygų bei santykių tyrimą, būtų 
dalykiškai nepagrįsti. 

Technika kaip mokslas pagrindus perima iš gamtos mokslų. 
Ji pati tiria ir moko, kaip formuoti, apdoroti ir naudoti tiesiogi- 
nius ar netiesioginius (darbo jau pakeistus) gamtos reiškinius, 
suteikiant jiems naujas realybės formas. Ji čia vadovaujasi porei- 
kiais ir „idėjomis“, tik tos idėjos kilusios ne iš platoniskojo dan- 
gaus, o yra iš jau egzistuojančios realybės elementų pagal žmo- 
nių poreikius ir norus sukomponuotos galimybės. 

Technikos kaip mokslo uždavinys yra suprasti realybės san- 
tykius ir nurodyti jos formavimo žmogaus labui būdus. Toks 
mokslas turi būti priderintas prie metodo: žmogus turi remtis 
konkrečia atskirybe kaip atspirties tašku ir tik paskui gali daryti 
apibendrinančias išvadas, kurios kitoje pakopoje leidžia daryti 
tolesnius apibendrinimus ir toliau struktūruoti, kad būtų įma- 
noma padaryti visuotinės teorijos projektą, iš kurio sistemingai 
išnagrinėjus visas keitimų galimybes gaunamos naujos „idėjos“, 
galinčios suteikti realią formą laisvai žmogaus kūrybai. 

Nors jau aiškiai parodėme, kad pažinimo procesas tiek gam- 
tos, tiek technikos moksluose vyksta tuo pačiu keliu, vis dėlto 
reikėtų paminėti ir vieną nedidelį skirtumą, atsirandant; dėl skir- 
tingų, sakykime, fiziko ir konstruktoriaus uždavinių. Fizikas daro 
eksperimentus siekdamas pažinimo, o konstruktorius renka ži- 
nias, kad remdamasis jomis įgyvendintų tam tikrus norus ar 
reikalavimus. Kartu konstrukcinėmis priemonėmis sukeliamas 
fizikinis vyksmas mašinos viduje. Taigi pažinimo ir kūrimo pa- 
kopos eina priešinga eilės tvarka. Fizikų uždavinys yra fizikinių 
procesų pažinimas ir kartu fizikinių priemonių paruošimas, o 
konstruktoriaus uždavinys yra fizikinio vyksmo panaudojimas 
konkrečiam tikslui ir kartu fizikos sukurtų priemonių panau- 
dojimas. 

Šiuolaikinė filosofija ir mokslo teorija gerokai išplėtė šią sam- 
pratą, tačiau tuo pat metu ji taip nutolo nuo technikos prakti- 
kos, kad pasidarė inžinieriui beveik nesuprantama. 

Techninė pažanga apima ne tik produkcijos inovaciją kaip nau- 
jų gaminių ar jau žinomų gaminių naujų kokybių kūrimą, bet 
ir procesų inovaciją kaip perėjimą prie našesnių, ekonomiškes- 
nių, aplinką ir žmones mažiau slegiančių gamybos būdų. 

Pažangos variklis, be ekonominių veiksnių, kurie, deja, be- 
veik visiems gaminiams lemia santykinai trumpą amžių, paly- 
ginti su tuo, kas buvo anksčiau, yra pirmiausia inžinieriaus kū- 
rybiškumas. Kūrybiškumas yra gebėjimas generuoti lig tol ne- 
žinomas idėjas, problemų sprendimus ir gaminius; jis 
daugiausia remiasi gebėjimu susieti lig tol izoliuotus veiksnius. 
Kai kūrybiškumas yra suplanuotas ir organizuotas, tada turi- 
me tyrimą, kuris metodiškai sistemingu, galimu pakartoti ir 
patikrinamu būdu mėgina ieškoti naujų žinių. Išradybos ir kon- 
stravimo problematikai būdinga dar ir tai, kad tyrimo plana- 
vimas ar tyrimų užduotis gali atsirasti iš intuityvios idėjos ar iš 
loginio mąstymo. 

Kūrybiškumui, kaip vienam vertingiausių technikos mokslo 
bei praktikos pasaulio veiksnių, turėtų būti sudaryta ypatinga 
erdvė ir galimybės atsiskleisti. Kūrybiškumas retai atsiranda va- 
dovybei spaudžiant iš viršaus; ne veltui kalbama apie „kūrybi- 
nes pertraukas“. Kūrybiškumui reikalinga informacijos pilnat- 

vė ar net jos perteklius. Tam tikrą kūrybinių laimėjimų dalį 
galima išprovokuoti ir planingai, sukūrus tinkamas sąlygas. Iš 
tokių metodų galima paminėti smegenų šturmą, sinektiką ir 
kitus grupinius metodus bei vadinamąjį „lateralinį mąstymą“. 
Kūrybiškumui ugdyti tinka ir kai kurie prognozavimo metodai: 
Delfų metodas, ekstrapoliavimas arba scenarijų metodas. Nau- 
dojant tokius grupinius metodus, kūrybiški žmonės sužadina, 
stimuliuoja vieni kitus, ir iš dalies šie metodai veikia kaip kūry- 
biškumo katalizatoriai. Aristotelis nuostabą vadino filosofijos pra- 
džia; tai tinka ir kūrybiškumui kaip keliui į inovacijas. Stebima- 
si ir pradžioje, ir pabaigoje. Tik stebisi kas kartą kiti: iš pradžių 
pats kūrėjas, o vėliau juo pačiu ir jo darbais gali stebėtis jo ben- 
draamžiai. Dažnai gali stebėtis ir su technika nieko bendra ne- 
turintys žmonės matydami, kaip kūrėjo sukurti dalykai jo ran- 
kose atgyja ir veikia. 

Kūrybiškumui skatinti K.-H. Flechsigas siūlo tokius būdus 
(34): 


a) poveikis intelektiniam elgesiui tokiais būdais: 
— šalinti išankstines nuostatas; 
— ugdyti gebėjimą greit suvokti ir išreikšti; 
— sugebėti iš reikalo esmės ištraukti kuo daugiau ne- 
įprastų asociacijų; 
— disponuoti įvairiais mąstymo modeliais ir mąstymo 
operacijomis; 
— turėti pagrindinių profesinių žinių, kurios, kaip ir 
uolumas, skatina kūrybiškumą; 
— išmokti racionaliai daryti išvadas bei spręsti pagal 
kriterijų katalogą; 
— sugebėti susitelkti; 
— sugebėti stebėtis ir matyti detales. 
b) poveikis emociniam elgesiui tokiais būdais: 
— pasitikėti savimi ir būti drąsiam (svarbiausia efektyvi 
kūrybinio elgesio sąlyga); 
— domėtis tuo dalyku ir jį tyrinėti; 
— sugebėti ištverti konfliktus, įtampą, izoliaciją, nusivy- 
limą. 

c) tiesioginiai kūrybiškumo skatinimo būdai: 

— tinkamo klimato grupėje sudarymas; 

— tinkamų dingsčių ir problemų laukų parinkimas; 

— įgūdžių išugdymas ir aprūpinimas priemonėmis; 

— savalaikis skatinimas ir pagalba. 
Tas kūrybiškumas, kuris kyla iš naujų užuomazgų spontaniš- 
kai, pasukant į šalį nuo iškaltų taisyklių bei pramintų kelių, 
atrodytų, turėtų prieštarauti šiuolaikinės technikos suformuo- 
to pasaulio racionalumui bent jau tiek, kiek jis nepasiduoda 
išankstiniam tiksliam apskaičiavimui. Kita vertus, šiame pasau- 
lyje labai paklausus kūrybinis spontaniškumas, galintis vesti prie 
didesnio racionalumo. 

Taip pat nereikia išleisti iš akių ir to, kad mechanizavime ir 
automatizavime, kaip tobulose racionalumo formose, tuo pat 
metu glūdi naujos spontaniško vystymosi galimybės, nes jos lei- 
džia žmonėms pasitraukti nuo darbo ir palikti jį dirbti maši- 
noms, taigi jie gali būti susiję su produkcija net patys tiesiogiai 
nedalyvaudami gamybos procese. 

Įtampa tarp racionalumo ir spontaniškumo, tarp siekimo vis- 
ką nuosekliai apskaičiuoti ir tarp atkaklaus polinkio į individu- 
alumą lydi visą žmogaus gyvenimą ir veiklą ir ypač profesinį 
gyvenimą tų, kurie nors ir privalo ir nori tarnauti racionalu- 
mui, tam kurdami ir patikimą techniką, tačiau taip pat nori 
išsaugoti ir spontaniškumą, kad galėtų savo veiklai suteikti in- 
dividualumo bruožų. 


Išradimas, konstravimas 
ir tobulinimas 


Konstravimo srityje pastaraisiais metais įvyko lemiamas posū- 
kis. Mes šiandien jau nelinkę taip lengvai kaip anksčiau kon- 
struktoriaus intuicinius sugebėjimus taip sureikšminti, kad kon- 
stravimas būtų beveik prilyginamas išradybinei veiklai ar būtų 
laikomas savotišku menu ar meistriškumu. „Dalis to, kas anks- 
čiau buvo priskiriama intuicijai, įsikišus psichologinei analizei 

jau tapo žinomų elementų deriniu ir mes dabar linkę didesnę 
konstravimo dalį laikyti ismokstamu ir vertu išmokti dalyku“ 
(198, 25). 

Konstravimas kaip iš anksto apgalvotas daikto ar gamybos 
būdo projektavimas išsirutuliojo į pagrindinę veiklos sritį, prie 
kurios glaudžiasi išradybinė ir tobulinimo veikla. Išradybai bū- 
dingas didesnis naujumo laipsnis, tuo tarpu tobulinimui pa- 
kanka ir mažesnio kūrybiškumo, nes čia tikslas jau iš anksto 
aiškiai apibrėžtas. 

Dažnai „tobulinimas“ suprantamas kaip platesnė sąvoka, ap- 
imanti ir konstravimą. „Konstravimo srities sąvokų ir apibrėži- 
mų rekomendacijose“, kurias 1966 m. paskelbė specializuota 
Vokietijos inžinierių sąjungos konstravimo grupė, tobulinimo 
sąvoka vartojama kaip tik tokia prasme. Kadangi technikos fi- 
losofija pagal tyrimo objektą turi būti susijusi su technikos te- 
orija ir praktika, tai čia galime perimti iš ten rekomenduotas 
sąvokas ir apibrėžimus (30, 390): 

Laisvais ar suplanuotais gamtos, inžineriniais ir humanitari- 
niais tyrimais gaunamos žinios, kurias naudojant daugelyje tobu- 
linimo sąvokos aprėpiamų procesų sudaromos prielaidos medžia- 
goje įkūnyti technines idėjas. Tobulinimo sąvoka apima ir teori- 
nius bei praktinius tyrimus, tokius kaip specialūs skaičiavimai, 
laboratoriniai darbai, bandymai ir t. t. Tam tikrais atvejais tyri- 
mo ir tobulinimo užduotys gali apimti ir gamybą ir tada jos pare- 
mia Sig grupę. 

Konstravimas yra tobulinimo dalis. Tai tokia mintinė ar prak- 
tine veikla, kuria parenkamos gamybos galimybės ir paruošiama 
dirva techninių idėjų įgyvendinimui. Konstruojant dažnai gims- 
ta užduotys kitiems tobulinimo centrams ir naudojamasi jų rezul- 
tatais. Konstravimo darbe galima išskirti dvi pagrindines veiklos 
sritis — „projektavimą“ ir „parengimą“; žinoma, griežtos ribos tarp 
Jų nera. 

Šiose „Rekomendacijose“ tiksliau apibūdintos ir „konstravi- 
mo“, „projektavimo“ bei „parengimo“ sąvokos. 

Konstravimas yra daugiausia kūrybinė, mokslo žiniomis ir pa- 
tirtimi grindžiama veikla ieškant optimalaus sprendimo, apimanti 

techninės idėjos apmąstymą nuo jos funkcinės ir struktūrinės 
sandaros projektavimo iki pat gamybai paruošto pagrindo pa- 
rengimo. 

Projektavimas yra konstravimo dalis, apimanti kritišką už- 
duoties išsiaiškinimą, nustatanti funkcinius, struktūrinius ir eko- 
nominius sprendimus bei papildanti juos tolesniais duomenimis 
taip, kad po to vienareikšmiškai įmanomas parengimas gamybai. 

Parengimas yra konstravimo dalis, kuri papildo techninės idė- 
jos projektą galutiniais nurodymais apie atskirų kuriamo objekto 
dalių išdėstymo tvarką, jų formą, matmenis, paviršiaus savybes, 
nustato visas reikalingas medžiagas, patikrina pagaminimo gali- 
mybes bei kainą ir paruošia reikalingus brėžinius bei kitas prie- 
laidas jų medžiaginiam realizavimui. 

Projektavimo rezultatas yra projektas (projektiniai brėžiniai). 
Parengimo rezultatas yra pilnas brėžinių ir specifikacijos kom- 
plektas. 

Prieš mėginant pateikti filosofiškai nuodugnią konstrukci- 
nės veiklos analizę, reikėtų apibūdinti konstravimo metodus re- 
miantis Vokietijos inžinierių sąjungos 2222 direktyvos nuro- 
dymais. Ši veikla prasideda planavimu, po jo eina matmenų 
sudarymas, projektavimas ir parengimas. 

Planuojant gerai išryškėja gamtos ir technikos mokslų žinių 
realizavimo galimybių ryšys su atskirų individų ar visuomenės 
grupių reikalavimais patenkinti jų poreikius ir norus. Planavi- 
mui pirmiausia keliami tokie uždaviniai: 


— įvertinti klientų norus bei pageidavimus; 
— įvertinti rinkos poreikių analizę; 
— numatyti turimų gaminių tobulinimo galimybes, plėsti 
jų asortimentą; 
— numatyti jau realizuotų „idėjų“ ar svetimų teisių (paten- 
tų, licencijų) panaudojimo galimybes; 
— toliau tobulinti realizuojamus savus ar svetimus tyrimų 
rezultatus, išradimus ar „idėjas“; 
— ieškoti iš principo naujų uždavinių. 
Planavimo tikslas — parengti tobulinimo projektus, dėl kurių 
reikia apsispręsti dar prieš matmenų sudarymo stadijos pradžią. 

Čia pirmiausia reikia gerai išsiaiškinti užduotį. Tuo tikslu tobu- 
linimo projekte nustatomi reikalavimai bendram veikimui su 
[duomenų] įvedimo ir išvedimo sąlygomis; ypač svarbu apibū- 
dinti būtinas ir nepageidaujamas savybes. Po to galima sudaryti 
reikalavimų sąrašą, kurio duomenys — kaip norimo bendrojo 
veikimo įvedimo ar išvedimo sąlygos — būtini norint suvokti 
konkrečią užduotį, o vėliau ir pasirinkti geriausią sprendimą. 
Toliau sudarinėti matmenis padeda ne tik bendrojo veikimo 
išskaidymas į atskiras dalis, bet ir abstrahavimas, galintis padėti 
įveikti išankstinį nusistatymą ir ignoruojant pavienius, atsitikti- 
nius bei neesminius dalykus atverti kelią būtiniems ir esminiams 
dalykams. Bendrų uždavinių sprendimo principai yra labai abst- 
raktūs ir leidžia egzistuoti daugybei galimų sprendimo varian- 
tų. Kai uždaviniai konkretesni, jų sprendimo principai formu- 
luojami ne taip abstrakčiai. 

Kaip rodo patirtis, mąstymas funkcijomis, o ne daiktais ska- 
tina ieškoti naujų, geresnių sprendimų ir per anksti nesustoti 
prie kokio nors konkretaus sprendimo principo. Funkcijomis 
čia vadinamas įvedimo ir išvedimo būsenos priežastinis prisky- 
rimas kuriai nors užduočiai vykdyti norimame procese. Nusta- 
čius galimus sprendimo būdus visai funkcijai, galima rekomen- 
duoti — atsižvelgiant į užduoties sudėtingumą — tą visą funkciją 
padalyti į dalines funkcijas, kurias galima sugrupuoti, suskirsty- 
ti į funkcijų struktūras. 

Kitas žingsnis yra sprendimo principų ieškojimas, kaip įvyk- 
dyti dalines funkcijas. Tie principai gali būti surasti kūrybiškai, 
tačiau dažniausiai jie gali būti perimti ir iš kitų sprendimų. Da- 
linių funkcijų sprendimo principai turi būti tokie, kad juos bū- 
tų galima panaudoti ir visos funkcijos sprendimui. Todėl reko- 
menduojama visose tarpinėse pakopose iš karto sudaryti princi- 
pinio derinio matmenų variantus. 

Skaičiavimuose, ypač skaičiuojant dinaminius procesus, daž- 
nai naudojamasi modeliais-pakaitalais. Darbą su modeliais kaip 
atskirą aspektą reikia pagrįsti filosofiškai modeliavimo teorijoje. 

Apsvarsčius ir įvertinus matmenų variantus, sprendimui pa- 
sirenkamas geriausias iš jų. Remiantis tuo sprendimo variantu, 

pradedama sudarinėti pirmąjį mastelinį projektą, kuris daug kar- 
tų taisomas. Tolesnis etapas — visų kūrybinių zonų optimizavi- 
mas bei įvykdymo varianto pagrindo (brėžinių, specifikacijų ir 
kt.) parengimas. 

Į prototipus galima žiūrėti kaip į po modelio einančią kūri- 
mo pakopą. Jų ypač dažnai pasitaiko nedidelių prietaisų ir ma- 
šinų gamyboje prieš pradedant serijinę gamybą. Didesniuose 
projektuose bandymai atliekami ir su „daliniais prototipais“, t. 
y. atskirais gaminio mazgais ar dalimis, kad sumažėtų išlaidos, 
o kartais ir kad būtų galima jau pirmąjį gaminio egzempliorių 
panaudoti praktiškai. 

Kaip tik konstravimo srityje ypač išryškėja vis didėjantis tech- 
nikos moksliškumas. Mėginama konstravimą taip racionalizuoti 
ir susisteminti, kad didžiąją jo dalį galėtų atlikti skaičiavimo 
mašinos. Technikos pažanga informacijos apdorojimo srityje 
labai daug prisidėjo prie našumo ir gamybos didinimo kitose 
srityse. Tiek Vakarų, tiek Rytų Vokietijoje pastangos šiuo at- 
žvilgiu nukreiptos ta pačia linkme. Ketinama net sukurti visų 
galimų konstrukcijų sistemą, panašią į elementų sistemą, iš 
kurios remiantis turimomis medžiagomis ir norimomis 
funkcijomis būtų galima išvesti optimalią konstrukciją (49. 81. 
135. 145). 

Konstruktyvų tobulinimo darbą reikėtų apibūdinti kaip 
„mintiniy ir praktinių operacijų su atitinkamomis priemone- 
mis klasę..., kurioje žmonės mintyse įsivaizduoja ir paskui prak- 
tiškai sukuria naujus techninius darinius“ (125, 7). Tokio dar- 
bo tikslais reikėtų laikyti konkrečios istorinės situacijos išraišką. 
Toje situacijoje atsiranda nauji norai bei poreikiai, kuriuos pa- 
tenkinti galima tik tada, kai patys žmonės sukuria tam pakan- 
kamas sąlygas. Istorinėje situacijoje šalia gamtinių (klimatas, nau- 
dingosios iškasenos ir t. t.) ir visuomeninių (socialiniai bei poli- 
tiniai santykiai ir t. t.) sąlygų reiškiasi pirmiausia ir intelektinės 
(mokslo ir kultūros lygis) žmonių veiklos sąlygos. Savaime su- 
prantama, kad marksizmas visuomeninius santykius akcentuo- 
ja labiau, tuo tarpu Vakaruose per dažnai linkstama vos ne su- 
absoliutinti technikos išsivystymo lygį ir jos tolesnės pažangos 
galimybes. Tačiau atrodo, kad ir čia jau įvyko lūžis. 

Esamą poreikį galima patenkinti, jei pasibaigus įvedimo dy- 
džių perdirbimo procesams gaunami pageidaujami dydžiai. Ta- 
čiau kartais susidaro nauja situacija, kurioje išryškėja nauji vi- 
suomeniniai poreikiai. Norint pasiekti išvedimo dydžius, reikia 
esamoje situacijoje pateikti tokius įvedimo dydžius, kurie turi- 
momis galimybėmis leistų pasiekti ir pageidaujamus išvedimo 
dydžius. Todėl čia reikalingas konstruktyvus techninis tobuli- 
nimo darbas, padedantis spręsti problemas, nes esamoje istori- 
nėje situacijoje perėjimas nuo įvedimo dydžių prie pageidauja- 
mų išvedimo dydžių nėra visiškai patikimas. Norint užtikrinti, 
kad tame procese poreikiai būtų pakankamai patenkinami, rei- 
kia sukurti atitinkamą techninį būdą. Jo esmė ta, kad įvedimo 
dydžiai būtų veikiami perdirbimo proceso, kuriuo jie (reikalui 
esant per tarpines pakopas bei daugkartį transformavima) būtų 
pervedami į pageidaujamus išvedimo dydžius. Techniniam bū- 
dui keliami ir netechniniai reikalavimai, išplaukiantys iš to, kad 
įtraukiama žmogaus darbo jėga, taip pat reikia atsižvelgti į eko- 
nomines, darbo apsaugos bei gamtosaugos problemas. J. Milleris 
atkreipia dėmesį į tai, kad tikslas, kurio turi siekti daugybė ope- 
ratorių, kuriančių techninį būdą, yra sudėtingas. Todėl inžinie- 
rius negali remtis vien gamtos mokslų bei technikos mokslų ži- 
niomis, bet turi atsižvelgti ir į visuomenės mokslų samprotavi- 
mus, iš kurių marksistiniu požiūriu ypač svarbus „socialistinis 
sąmoningumas“. Tą reikalavimą mes būtume linkę formuluoti 
neutraliau — kaip reikalavimą, kad techninę kūrybą reguliuotų 
aiškus vertės ir tikslų vaizdinys (125, 13). 

Tas modelis tinka ne tik technikai siaurąja prasme, bet ir 
visoms sritims, „kuriose žmogaus praktinė veikla iš pradžių vyksta 
mintyse; galvoje pirmiausia gimsta planai, programos ir t. t.“ 
(125, 46). 

Toks požiūris, kurį galima pripažinti neatsižvelgiant į ideo- 
logines sistemas, tiesiogiai lemia Dessauerio pasiūlyto technikos 
apibrėžimo kritiką, kuri, ko gero, labiausiai išryškėja iš J. Mülle- 
rio minčių apie problemas sprendžiantį mąstymą konstrukty- 
viame tobulinimo darbe. Pirmiausia reikia konstatuoti, kad kū- 
rybos procesai nėra visiškai determinuoti; jiems reikia aktyvu- 

mo. Tačiau tai netrukdo racionaliai sukurti algoritmą, net jei 
sutvarkytą operatorių sistemą būtų įmanoma galutinai sufor- 
muluoti tik užbaigus sprendimo procesą. Ir Mülleris inžinie- 
riaus darbo pagrindu laiko ne intuicinę išradybinę veiklą, o ra- 
cionalų konstravimą. Jis nori viešai paskelbti, kad „žmogaus kū- 
rybinės veiklos, taigi ir intuicijos, fantazijos, išmonės bei išradimo 
mistifikuojantis interpretavimas yra nepagrįstas“. „Jų vaidmuo 
kūrybos procese yra aiškiai pripažintas, tačiau, kita vertus, aiš- 
ku ir tai, kad jis gali pasireikšti tik įmanomų racionaliai sudary- 
ti operatorių ar algoritmų pagrindu“ (125, 47). 

Tačiau galima konstatuoti ir tai, kad daugiausia įmanomų 
racionaliai sudaryti operatorių bei algoritmų panaudojimu be- 
siremiantis kūrybinis mąstymas irgi gali būti išmokstamas ir 
organizuojamas. 


Konstravimas ir planavimas 


Jau apibrėžimai rodo, kad planavimas yra glaudžiai susijęs su 
konstravimu. K. Tuchelis, konstravimą laikydamas kokio nors 
daikto ar gamybos būdo suprojektavimu mintyse (198, 25), 
nelabai nutolsta nuo H. Stachowiako siūlymo planavimą api- 
būdinti kaip „būsimųjų veiksmų išankstinį apsvarstymą minty- 
se“ (182, 1). Tiek apskritai technikai, tiek, savaime supranta- 
ma, ir ją apimančiam, bet kartu ir jos ribas peržengiančiam pla- 
navimui galioja teiginys, kad galima, o dažnai ir reikia, įtraukti 
žmones kaip subjektus ir objektus. Planavimas vyksta kaip tiks- 
lų planavimas ir kaip veiksmų ar priemonių planavimas, kuris 
dažniausiai siūlo alternatyvas tikslams pasiekti. Veiksmų planas 
perauga į vadinamąjį „strateginį“ planavimą, jei toje pačioje sri- 
tyje tuo pat metu aktyviai reiškiasi ar gali reikštis konkuruojan- 
tys potencialūs veikiantieji. Veikimo objektas visada yra ir pla- 
navimo objektas, tuo tarpu planavimo subjektas nebūtinai yra 
būsimosios veiklos subjektas; pastarasis veikiau priklauso pla- 
navimo objekto sričiai (182, 2). Planavimo subjektas su plana- 
vimo objektu, kurie atitinkamai apima veiklos subjektą ir veik- 
los objektą, kartu sudaro planavimo sistemą kaip dinaminę sąvei- 

kos sistemą. Planavimas sukuria tikslo ir veiksmų vaizdinius apie 
planavimo sritį. Tikslo vaizdiniai kyla iš dalykinės informacijos 
apie planavimo ir veiklos sritį derinių su planavimo subjekto 
motyvais. Žinoma, tie motyvai dažnai tėra netiesioginiai paties 
planavimo subjekto motyvai. Jie neturi būti veikiančiojo moty- 
vai, o gali būti perimti trečiosios šalies, taigi jie gali apimti ne tik 
atskirų individų, bet ir visuomenės grupių norus bei poreikius. 

Kai iš tikslo vaizdinių išvedamas veiksmų planavimas, reikia 
atlikti dvi įvedimo ir išvedimo transformacijas. Iš pradžių, įve- 
dus dalykinę informaciją ir motyvus, išvedami tikslų vaizdiniai, 
kurie, juos įvedus, transformuojasi į išvedamus veiklos planus, 
ir tik po to tie planai gali būti realizuoti techniškai gaminių ar 
procesų pavidalu. 

Kibernetinės apytakos ratas užsidaro, jei planingai pakeista 
aplinka vėl pateikia įvedimo duomenis, kuriuos galima panau- 
doti kaip kontrolės ar informacijos instrumentus ir transformuoti 
į reguliavimo dydžius, arba jie gali būti išeities taškas naujiems 
planavimams. Panašus akstinas naujam planavimui bei veiklai 
būna ir tada, kai pakitus situacijai pakinta ir motyvai bei tikslų 
vaizdiniai (182, 4). Kartu čia aprašomas technikoje dažnai pasi- 
taikantis sprendžiant konstravimo uždavinius atvejis, kurio es- 
mė yra ta, kad reikia vykdyti proceso pavidalo, nuosekliai tiksli- 
namą planavimą. Anksčiau formuoti tikslus būdavo kur kas leng- 
viau negu ieškoti sprendimų, kaip tuos tikslus pasiekti, o dabar, 
visuomenei neturint aiškių tikslų ir vertybių įvaizdžių, vis daž- 
niau įvedamos dalykinės informacijos ir poreikių bei norų for- 
muluočių transformavimas į operacionalizuotus tikslo duome- 
nis tapo uždaviniu, kurį išspręsti dažnai pavyksta tik po išsamių 
diskusijų ir ilgų derinimo mėginimų. 

Tiek konstravimo, tiek planavimo eigai apskritai yra būdin- 
ga analizės ir sintezės sąveika. Taisyklinguose, vienas kitą regu- 
liuojančiuose procesuose analizė ir sintezė pasikartojančiais cik- 
lais eina viena po kitos, kol tampa įmanomas sprendimas, o po 
to ir realizavimas. Sudėtingesniais atvejais apsimoka procesų re- 
guliavimą apskaičiuoti skaičiavimo mašina, kuri gali pasirinkta- 
me modelyje patikrinti sisteminės analizės būdu visokiausius sis- 
temos pokyčius, susijusius su tam tikrais nusistatytais tikslais. 

Didelių sunkumų sukelia sistemos, kuriose reikia atsižvelgti 
į žmones kaip veiksnius, nes į jas gali būti įtraukta ir subjektyvi 
dalis iš mąstymo bei norų laisvės srities, kurią reikia prognostis- 
kai aprėpti taip plačiai, kad ją galėtų apimti planavimo rėmai. 
Tačiau instrumentų tokiam prognozavimui dar labai trūksta ir 
tikriausiai jų niekada nebus pakankamai, nes čia susiduriame 
su laisvės erdve ir nuolat besikeičiančia subjektų motyvacija. 

Remtis statistika irgi problemiška, nes ateities dinamikos 
kryptis priklauso nuo tokių pat subjektyvių veiksnių. Vei- 
kiau čia galima laukti pagalbos iš bendrosios modelių teori- 
jos (102, 66). 


Konstravimas ir modelis 


Modeliu laikomas „objektyvios realybės arba mokslo tam tik- 
ros srities objektų, savybių ar sąveikų atvaizdavimas“ — neišski- 
riant nė būsimos objektyvios realybės — „paprastesnių materia- 
lių jos ar kitos srities struktūrų pavidalu“. Dirbti su modeliu 
prasminga tik tada, kai modelis gali aiškiau ir vaizdžiau parody- 
ti modeliuojamos srities faktus ir ryšius. Tik tokios prielaidos 
leidžia iš modelio analizės gauti žinių apie jį atitinkančią sritį 
(86). Tokie modeliai duoda galimybę eksperimentuojant su to- 
kiu pat objektu optimizuoti vieną po kito įvairius parametrus, 
kad būtų įmanoma optimizuoti parametrų derinius. Optimu- 
mas kiekvieną kartą priklausys nuo skirtingų interesų, todėl to- 
kiame sudetingame optimume pagal aplinkybes bus absoliučiai 
optimizuotas ne koks nors vienas parametras. Reikia tam tikrai 
sistemos funkcijai nustatyti reikšmes, kurios leistų optimizuoti 
sistemą. Taigi iš anksto nustatytas tikslo racionalumas nustato 
sistemos optimizavimo būdą (112). 

Sistemą galima laikyti daugiafunkcine ir daugiavalente, del 
to atsiveria įvairiausios galimybės tikslingai optimizacijai. Tuo 
taip pat būtų galima išvengti ir tendencijos pageidaujamąjį op- 
timumą laikyti idealu platoniškąja prasme, kaip atsitiko Des- 
saueriut. Beje, ne taip lengva techniškai planuojant gaminius iš 
anksto tiksliai pasakyti, ko norima ir kokias reikšmes ar kokią 
prasmę reikia priskirti atskiriems parametrams ir norams. Sa- 

kykime, norint optimizuoti degalų sunaudojimą variklyje, san- 
tykines optimizavimo galimybes veiks ir tokios variklio charak- 
teristikos, kaip jo ūžesys bei šilumos išsiskyrimas. Modelis gali 
patarnauti tam, kad patikrinant visas galimybes būtų galima 
nustatyti būdą, kaip optimaliai įgyvendinti užsibrėžtą tikslą. 

Modelį priderinti prie „originalo“ galima pagal struktūriškai 
santykines arba materialiai kokybines savybes. Maksimalaus 
struktūrinio priderinimo atveju turėsime vadinamąjį „izomor- 
finį“ modelį, o esant absoliučiam materialiajam vienodumui — 
vadinamąjį „izohilinį“ modelį. Turint galvoje pirmiausia kom- 
piuterio panaudojimą, ypač įdomus atvejis, kai grynai struktū- 
rinis atvaizdavimas be jokio materialiojo priderinimo duoda ga- 
limybę modeliuoti atskirų parametrų pakeitimų poveikius. Ori- 
ginalo modelis, kuriame visos originalo savybės išreikštos visai 
kita medžiaga ar kita kalba, vadinamas analoginiu modeliu. Tarp 
abiejų kraštutinių atvejų — izohilinio ir analoginio modelio — 
yra laipsniški perėjimai arba įvairios dalinio analogizavimo pa- 
kopos. 

Kaip atskirą specialų izohilinio modelio kraštutinį atvejį rei- 
kėtų paminėti gamybinės serijos prototipą, kuriame daromi ir 
eksperimentiškai išbandomi tolesni pakeitimai. Tai techniškai 
materializuotas modeliavimas. Tačiau kadangi brangiuose pro- 
jektuose toks materializavimas labai padidina išlaidas, tai to- 
kiais atvejais jo vis dažniau atsisakoma arba jis smarkiai sumaži- 
namas ir pakeičiamas kompiuteriniu modeliavimu. Jei modelis 
patenkina keturis — panašumo, tikslumo, paprastumo ir nau- 
dingumo — parametrus prognostinio išbandymo metu, tai jis 
gali tapti svarbiu techninio išradinėjimo, konstravimo ir tobuli- 
nimo, o kartu ir gaminių bei procesų techninės inovacijos ele- 
mentu. 

Atskira inžinieriaus kūrybiškumo sritis, susijusi su išradyba, 
konstravimu ir tobulinimu, yra techninių gaminių formavimas 
ir jų estetinė kokybė. Šis aspektas nėra vien estetikos filosofijos, 
meno ir techninio apipavidalinimo objektas; planuojant reikia 
atsižvelgti ir į atskirų individų bei visos visuomenės tikslus, to- 
del jis įeina į modelį kaip vienas iš kintamųjų parametrų. 

TECHNIKA IR EKONOMIKA 


Ekonominį ir politinį pripažinimą ir galią šiais laikais valstybės 
vis dar įgyja ir išlaiko remdamosi techninio potencialo panau- 
dojimu. Iš to savaime aišku, kaip svarbu atsižvelgti į ekonomi- 
nius aspektus technikos srityje ir į techninius aspektus, pirmiau- 
sia į techninio tobulinimo galimybes ekonomikos srityje. Ne- 
kyla jokių abejonių, kad tokia abipusė sąveika tikrai 
egzistuoja. Tačiau nelengva konkrečiai nustatyti, nuo kokių eko- 
nominių veiksnių priklauso technikos pažanga, kas ją spartina 
ar lėtina, kodėl ji tam tikrais laikotarpiais daugiausia reiškiasi 
tam tikrose ekonomikos šakose. Lygiai taip pat dažnai sunku 
tiksliai nustatyti, kokie ekonominiai veiksniai tiesiogiai ar ne- 
tiesiogiai veikia technikos pažangą. 

Jei aišku, kad ekonomikos augimas daug priklauso nuo tech- 
nikos pažangos, tai į augimą besiorientuojanti ekonomika turė- 
tų būti suinteresuota skatinti tą pažangą. Ekonominių rodiklių 
sąlygojama ar nuo ekonominių interesų priklausoma pažanga 
vadinama „indukuotąja“ technikos pažanga, tuo tarpu iš gry- 
nai techninio tyrimo bei tobulinimo be pašalinės įtakos išsiru- 
tuliojusi pažanga vadinama „autonomine“ pažanga. 

Technikos pažanga, viena vertus, gali padidinti ir pakeisti 
pagamintą produkciją, kuria mes disponuojame, tačiau ji taip 
pat reikalui esant gali ir užtikrinti tokių gamybos veiksnių kaip 
gamtos ištekliai, kapitalas ir darbas ekonomiją. Todėl nieko nuo- 
stabaus, kad suinteresuotose sferose remiantis tokiais sampro- 
tavimais prieita iki tokių formuluočių, kurios techniką laiko tik 
ekonomikos dalimi ar jos priemone, instrumentu, ir teigiama, 
kad ją galima apibūdinti kaip „pailgintą“ arba kaip „valdomą 
stipriausiąją ekonomikos ranką“. 

Pasinaudodama technika ir jos pažanga, ekonomika sten- 
giasi kuo labiau sumažinti sąnaudas produkcijos vienetui ar pa- 
slaugai, tad, be grynosios gaminių inovacijos, pažanga priklau- 
so ir nuo laiko, medžiagų bei žmogaus darbo ekonomijos veiks- 
nių. Jei technika taip vienpusiškai laikoma ekonomikos 

instrumentu, tai toks požiūris gali stabdyti net išradybines ga- 
lias ir tikrąją gaminių inovaciją. Tada techninio darbo akcentai 
veikiausiai persimes į kokybę keičiančią gaminių inovacijos dalį 
ir į procesų inovaciją. Kaip tik dėl tokio vienpusiško požiūrio 
nuolat pasigirsta pareiškimų, prieš kuriuos turėtų protestuoti 
kiekvienas save gerbiantis inžinierius. Kaip kitaip galima rea- 
guoti, kai atvirai sakoma, jog „komerciniai sumetimai, įmonės 
pelnas yra svarbiausia visų techninių priemonių gairė. Tačiau ir 
atskiros įmonės pajamos priklauso nuo viso šalies ūkio ir pasau- 
linės ekonomikos padėties ir todėl turi paklusti visos šalies ir 
viso pasaulio ekonomikos taupymo principams“ (143, 51). 

Inžinieriai, apskritai veikdami ekonominių bei visuomeni- 
nių veiksnių nustatytomis sąlygomis, yra linkę, o dažnai ir tie- 
siog nori techniškai įmanomus dalykus realizuoti nekreipdami 
dėmesio į tokius požiūrius paprasčiausiai tik dėl to, kad tai tech- 
niškai įmanoma padaryti. Tačiau inžinieriai, kurie, neatsižvelg- 
dami į finansinius klausimus, ryžtųsi pasišvęsti išradybai, tyri- 
mams, tobulinimui ir kūrybiniam konstravimui, jau ir ankstes- 
niais laikais būdavo tik išimtys. Kiekvienos techninės inovacijos 
pradžia, be jokios abejonės, susijusi su techniniu laimėjimu, o 
mokslinės teorinės idėjos perkėlimas į gamybos praktiką nieka- 
da nedaromas be preliminarių ekonominių skaičiavimų. Mūsų 
laikų gamybos sąlygomis tokie ekonominiai skaičiavimai jau ne- 
besitenkina bendra nuovoka ar tik sveiko proto reikalavimais. 
Stengiamasi juos atlikti pagal griežtas metodikas. Tokie sam- 
protavimai pagimdė vertės analizę, kurią reikia laikyti tam tikra 
pelno ir sąnaudų analizės forma. 

Pavyzdžiui, Vokietijos inžinierių sąjungos 2801 direktyvos 
projekte vertės analizė apibrėžiama kaip „metodas, kurio tiks- 
las — pageidaujamas funkcijas atlikti su minimaliomis sąnaudo- 
mis. Tam tikslui pasiekti turimos ar planuojamos priemonės 
funkcijoms atlikti yra sistemingai pateikiamos ir išbandomos 
kaip galimos alternatyvos, o paskui atrenkamos tos, kurios la- 
biausiai priartėja prie užsibrėžto tikslo... Svarbi vertės analizės 
sudedamoji dalis yra norimo pasiekti sąnaudų lygio nustatymas; 
idealiu atveju tos sąnaudos priartėja prie sąnaudų minimumo“. 

Didėjant viešosios nuomonės kritiniam nusiteikimui bei ge- 

riau suvokiant sistemai būdingas ir ją apimančias priklausomy- 
bes, beveik neišvengiamai turi būti prieita prie to vertės analizės 
svarbiausiojo požymio, kurio tikslas — iki minimumo sumažin- 
ti sąnaudas. Kai tik, be tiesioginių sąnaudų, panorėta į vertės 
analizę įtraukti ir padarinių naštą, paaiškėjo, kad šalia techni- 
nių ir ekonominių reikia įtraukti ir ekologinius bei visuomeni- 
nius politinius tikslus. Ši problema nuskamba daugelyje publi- 
kacijų apie vertės analizę, kai reikalaujama, kad tiriamojo ga- 
minio funkcijų kokybė būtų tokia, kokios pageidauja vartotojas. 
Vokietijos inžinierių sąjungos 2801 direktyvos galutinėje re- 
dakcijoje irgi sakoma: „Vertės analizė yra metodas įmonės sėk- 
mei padidinti; jį galima atitinkamai panaudoti našumui didin- 
ti, kaštams mažinti, kliento naudai didinti, kokybei gerinti ir 
pardavimo vertei didinti“. Jei atliekant vertės analizę šitai taip 
pat vyksta pirmiausia siekiant maksimaliai padidinti gamintojo 
pelną, tai jau vien tai atveria galimybę į įmonių planus įtraukti 
visuomenines politines vertybes. Tuos visuomeninius politinius 
tikslus gali padėti pripažinti rinkos mechanizmai, taip pat poli- 
tinis spaudimas bei įstatymų nustatyti įpareigojimai. 

Iš Vokietijos inžinierių sąjungos direktyvų tuo tarpu išsiru- 
tuliojo Vokietijos standartas DIN 69910, kuriame ypač akcen- 
tuojamas visuomeninis politinis momentas, o kartu ir netech- 
ninių tikslų reikšmė socioekonomiškai techniniame planavimo 
procese. Šis standartas reikalauja atsižvelgti ir į žmogiškuosius 
aspektus, kuriems priklauso nekenksmingumas aplinkai bei hu- 
maniška gamyba ir naudojimas. 

Taikant vertės analizę, nustatomos planuojamo ar jau paga- 
minto gaminio funkcijos, jos analizuojamos ir surandami bei 
ištiriami visi jų techniniam įgyvendinimui šiuo metu įmanomi 
sprendimai. Po to atrenkamas ir rengiamas iki pat įvedimo į 
gamybą tas sprendimas, kurio sąnaudos labiausiai priartėja prie 
to tikslo pasiekimui užsibrėžtų sąnaudų ir kurio ekonomišku- 
mas yra garantuotas. Vertės analizės objektu gali būti žaliava, 
techninio prietaiso dalis ar visas prietaisas. Tokia analizė ypač 
naudojama vykdant tobulinimo darbus, tačiau ir jau gamina- 
mas prekes reikia pasikeitus sąlygoms vėl iš naujo analizuoti štai 
tokiu būdu. Analizuojamos pagrindinės, šalutinės ir papildo- 

mos funkcijos, kurios kartu yra ir vartojimo arba reikšmingu- 
mo pripažinimo funkcijos. Ekonominiu požiūriu kartais gali 
itin reikšmingomis tapti ir vartojimui gal nereikalingos papil- 
domos funkcijos, nes nuo jų labai daug priklauso, kaip tą gami- 
nį vertina pirkėjai. 

Lig šiol kalbant apie vertės analizę apskritai geriausiais buvo 
laikomi tie sprendimai, kuriais remiantis funkcijos atliekamos 
su maZiausiomis sąnaudomis ir kurie labiausiai priartėja prie vi- 
suomeninių politinių tikslų. Tačiau kaip tik tie tikslai gali ir 
turi būti nustatomi neekonominio pobūdžio jėgų, pirmenybę 
teikiančių ne pelnui, o, sakykime, politiniams, ekologiniams ar 
socialiniams interesams. 

Nukreipiant techniką į norų bei poreikių vykdymą, beveik 
kiekviename techniniame darbe susijungia ekonominiai ir vi- 
suomeniniai politiniai aspektai, nes bent jau serijinėje gamybo- 
je rinkos ar ūkio norai ir poreikiai turi lemiamą reikšmę. 

Tačiau yra ir vien technikai būdingų imanentinių aspektų; 
nors į juos beveik visur atsižvelgiama, tačiau nepaprastai retai 
pavyksta pripažinti jų svarbą, iš dalies gal ir dėl to, kad, deja, per 
mažai inžinierių tuos interesus propaguoja, aiškina, jiems atsto- 
vauja. 

Tačiau net ir pabrėžiant techninius aspektus, vien del jy pa- 
čių reikia atsižvelgti ir į kitus aspektus, netiesiogiai įsibraunan- 
čius į ekonomikos sritį. 

Pavyzdžiui, kai gaminys susideda iš daugelio santykinai sa- 
varankiškų dalių ar mazgų, reikia stengtis, kad bendras gaminio 
vertingumas ir atskirų jo dalių vertingumas būtų vienodo lygio. 
Tačiau kartu kyla pavojus, kad gaminio vertingumas, sakyki- 
me, jo ilgaamžiškumo požiūriu priklausys nuo to produkto sil- 
pniausios dalies. Tačiau šitai techniškai pateisinama tik tada, jei 
ta dalis yra labai brangi; visai kitas reikalas, kai ji pigi ir lengvai 
pakeičiama. 

Vertės analizė savo įprastiniu pavidalu pirmiausia orientuota 
į ekonomiką; tam pagrindiniam tikslui palenkti visi kiti aspek- 
tai. Pavyzdžiu gali būti kad ir Vokietijos inžinierių sąjungos 2225 
direktyva „Techninis-ekonominis konstravimas“. Nors joje kal- 
bama apie konstravimą, tačiau sakoma štai kas: 

Verte reikety laikyti mastą, kuriuo pavyksta priartėti prie nu- 
statyto tikslo, kai tas tikslas techninio-ekonominio konstravimo 
plotmėje yra „naudos optimizacija“. Priešingai racionalizavimui 
tradicine prasme, kai pirmiausia stengiamasi mažinti gamybos 
išlaidas, naudos optimizaciją galima pasiekti ir per papildomus 
techninius, į prestižą orientuotus ar estetinius pranašumus, kai 
pagal aplinkybes gali padidėti ir sąnaudos. Taigi gaminys įmonės 
požiūriu tuo vertingesnis, kuo didesnė jo naudingoji vertė pirkėjo 
požiūriu ir kuo mažesnės jo pagaminimo išlaidos. 

Nors techninės veiklos pagrindą sudarantys norai, poreikiai, 
motyvai ir tikslai dažnai yra ekonominio ar su ekonomika susi- 
jusio pobūdžio, tačiau toks teiginys galioja tik su išlygomis. Iš- 
radybos, konstravimo ar tobulinimo pagrindą dažnai sudaro pa- 
prasčiausias inžinieriaus siekimas pasižiūrėti, ar kažkas „eina“, 
„veikia“. Ne veltui Klausas Tuchelis klausia, 

ar, pavyzdžiui, kalbant apie norą skraidyti išradėjams kur kas 
svarbiau buvo realizuoti seniausią žmonių svajonę, negu rūpėjo 
padidinti transporto ekonominį efektyvumą. Be to, reikėtų pa- 
klausti, ar daugelio konstrukcijų bei išradimų išeities taškas yra 
ne jų kūrėjų pažinimo siekimas ar žaidybinis azartas, kai jie iš 
pradžių gal net visai ir negalvojo apie kokių nors poreikių paten- 
kinimą, išskyrus nebent žmogaus poreikį siekti pažinimo, kurio 
šiuo atveju jokiu būdu negalima vadinti ekonominiu (202, 681). 

Be ekonominių ir tik pačiai technikai būdingų ar inžineri- 
nio mąstymo padiktuotų interesų, galima nurodyti dar ir dau- 
giau tikslų, nuo kurių priklauso technika ir jos tobulėjimas. Pir- 
miausia gali iškilti politiniai, kariniai ar moksliniai interesai. Be 
to, ne tik ekonominiai sprendimai yra techninių sprendimų prie- 
laida, bet gali būti ir atvirkščiai — techninės galimybės gali būti 
ekonominių sprendimų sąlyga ar prielaida. Taigi technikos ir 
ekonomikos santykis nėra vienos srities principinis pajungimas 
kitai sričiai, o sudėtingas abipusio sąlygojimo procesas. 

Technika nėra — bent jau absoliučiai nėra — priemonė, kurią 
būtų galima naudoti kaip patinka, kurią ekonomika ir politika 
naudotų ar net piktnaudžiautų ja, sakykime, kad ir militaristi- 
niais tikslais. Ne, technika turi ir savų interesų arba interesų tų, 

kurie ją kuria ir tobulina, ir tie interesai ir tendencijos daugiau- 
sia nukreipti į jos optimalų funkcionavimą. 

Štai šio technikos atsiribojimo nuo ekonomikos aspekto pir- 
miausia nereikėtų išleisti iš akių rengiant mokytojus ir mokyklų 
praktikoje, nes jis sukuria prielaidas technikai ir inžinieriaus pro- 
fesijai siekti reikiamo pripažinimo ir autoriteto. Taip pat aiškiai 
tai suvokti būtina ir pačiam inžinieriui, nes kaip tik čia galima 
įžvelgti ir emancipacijos požymį: inžinierius nėra — arba bent 
jau neprivalo būti — klusnus svetimų interesų vykdytojas; jis 
atstovauja savo paties siekimams visuomenėje, kurios gyvenimą 
ir aplinką jis taip ryžtingai formuoja. Be to, technikos santykio 
su ekonomika klausimas turi ir pasaulėžiūrinį aspektą. Juk kyla 
klausimas, ar vystymąsi lemia tik ekonominiai santykiai — o gal 
svarbiausia varomoji jo jėga yra gamtos mokslų ir technikos pa- 
žanga? Tas klausimas ypač svarbus marksizmui, nes galbūt moks- 
lo pažanga irgi lemia revoliucijų būtinumą ar jų nereikalingu- 
mą, arba gal kaip tik nuo jos ir priklauso atsakymas į klausimą, 
ar prieštaravimai tarp mokslo ir technikos lygio ir socialinių bei 
ekonominių santykių sukelia revoliucinius pokyčius. Juk kuo 
daugiau mokslo ir technikos pažangą galima laikyti vystymosi 
varikliu, tuo labiau nereikalinga darosi, paprastai kalbant, kla- 
sių kova revoliucijų pavidalu. Aišku, tai nereiškia, jog išvis liau- 
jasi kova dėl produkcijos pasidalijimo, tačiau revoliucija įgyja 
kitą veidą, kai pasikeičia „visuomenės turtą“ kuriančių veiksnių 
svorio centras. 

Technikos ir ekonomikos santykių problema pastaraisiais me- 
tais vis labiau įgauna konkrečią aplinkos problemos išraišką. 
Plačiąją visuomenę į diskusiją šiais klausimais įtraukė visų pir- 
ma Romos klubo pranešimas apie žmonijos padėtį (117). 

Romos klubas, tarptautinis įvairių sričių mokslininkų susi- 
vienijimas, remiamas „Volkswagenwerk“ koncerno, užsakė Ma- 
sačūsetso technologijos institute didelius žmonijos dabartinės 
padėties ir jos raidos ateityje perspektyvų tyrimus remiantis 
J. W. Forresterio darbais. Pirmiausia buvo ištirtos penkios svar- 
bios visą pasaulį apimančios raidos tendencijos: spartėjanti in- 
dustrializacija, greitas gyventojų skaičiaus augimas, maisto trū- 
kumas, naudingųjų iškasenų išteklių mažėjimas ir gyvenamo- 
sios erdvės, arba aplinkos, niokojimas. 

Be abejo, pateikti darbai jokiu būdu nėra neginčijamos tie- 
sos; mokslinė kritika aiškiai parodė daugelį tų tyrimų silpnų ir 
taisytinų vietų. Tačiau nėra jokių abejonių, kad dėl tų publika- 
cijų visame pasaulyje įsiliepsnojo diskusija, ką reikia daryti no- 
rint užtikrinti žmonišką gyvenimą ne tik mums patiems, bet ir 
ateities kartoms. 

Tyrimų autoriai palieka vietos optimizmui. Jiems atrodo, 
kad įmanoma augimo tendencijas pakeisti ir pasiekti ekologinę 
bei ekonominę pusiausvyrą, kuri užtikrintų materialines gyve- 
nimo prielaidas visiems žmonėms ir ateityje, palikdama ar net 
sukurdama pakankamai erdvės žmonių individualiems tikslams 
(117, 17). 

Patys būdami technologai, tie tyrinėtojai, savaime aišku, ne- 
nori raginti atmesti ar apjuodinti visą techniką ir jos pažangą, 
tačiau jie nenuslysta ir į kitą kraštutinumą — nekritišką laukimą 
iš technikos visokeriopo išganymo. Žmogaus egzistencijai bei 
pačiai technikos pažangai įvairiose srityse užtikrinti reikia orga- 
nizuoti gyvenamosios erdvės kontrolę ir numatyti priemones, 
kaip ją apsaugoti nuo žalojimo bei teršimo. Ypač daug dėmesio 
turi būti skiriama technikos gaminių ir procesų pašaliniam po- 
veikiui. Taip pat reikia kuo tiksliau prognozuoti ir socialinių 

pokyčių susipynimą su ekonominiais-techniniais laimėjimais, 
kad būtų įmanoma priiminėti pagrįstus dalykiškus sprendimus. 

Pirmasis šių publikacijų kritikos ir visame pasaulyje kilusios 
diskusijos rezultatas buvo išvada, kad žmonijai ir aplinkai nėra 
ko laukti geresnės ateities iš vadinamojo nulinio augimo. Tikė- 
jimas, jog prasminga atsisakyti ekonominio-techninio augimo, 
buvo demaskuotas kaip mitas. Tačiau ekonomikos augimo ir 
technikos potencialo naudojimo orientacijos pakeitimas pasi- 
rodė esąs būtinas reikalavimas. 

Štai pavyzdys, kuris tai akivaizdžiai patvirtina. Jei Meksikoje 
dabartiniai natūralaus gyventojų skaičiaus augimo tempai išliks 
nepakitę, tai multiplikacijos daugiklis po 90 metų bus 19,5 (t. 
y. jei dabar Meksikoje gyvena 50,7 milijono žmonių, tai po 90 
metų jų bus jau 988,2 milijono). Po 100 metų multiplikacijos 
daugiklis bus jau 27,1 (tai reikš, kad gyventojų skaičius padidės 
iki 1374,6 milijono). Net jei pavyktų tučtuojau įvesti efektyvią 
gimdymo kontrolę, multiplikacijos daugiklis po 90 metų vis 
tiek būtų 4, ir tik gyventojų skaičiui pasiekus 202,8 milijono, 
padėtis stabilizuotųsi, t. y. tas skaičius nebesikeistų. Iš to mato- 
me, kad nepaisant griežto gimimų skaičiaus ribojimo reikalin- 
gas didžiulis ekonomikos augimas, norint išmaitinti tiek gy- 
ventojų (o be maisto poreikių, juk nuolat didėja drabužių, gy- 
venamojo ploto ir kiti poreikiai). Žinoma, kol kas tai dar nieko 
nesako, ar galima išlaikyti ligšiolinę augimo orientaciją. 

Dabar gali kilti klausimas, ar nauji techniniai sprendimai 
gali pakeisti pasaulio sistemos tendenciją augti tol, kol tas augi- 
mas ją ir pražudys. Pranešime apie „augimo ribas“ pateiktame 
pasaulio modelyje nėra jokių kintamųjų dydžių technikai ar tech- 
nologijai. Paaiškėjo, kad per sunku nustatyti ir suformuluoti 
dinaminius technologinių laimėjimų poveikius, nes jie įvairius 
sektorius veikia nevienodai. Pavyzdžiui, iš tokių technologinių 
laimėjimų galima paminėti kontraceptines tabletes, itin derlin- 
gas kultūrinių augalų veisles, spalvotaja televiziją ir jūrinių naf- 
tos telkinių eksploatavimą (117, 117). 

Tačiau net žaliavų išteklių ir ypač energijos išteklių bazės 
išplėtimas nepajėgia pakeisti tokios raidos krypties, tuo labiau 
kad tai sukels naują ar padidins esamą aplinkos teršimą. Todėl 

tyrimų autoriai daro išvadą, kad net optimistinės naujų techni- 
kos laimėjimų prognozės negali pašalinti žlugimo pavojaus — 
gali tik atitolinti jį (117, 132). 

Iš to išplaukia, kad tolesnį žmonijos egzistavimą ir jos gyve- 
nimo sąlygas ateityje lemia ne technologinės priemonės. Kaip 
tik dėl to aplinkos problema tapo visuomenine politine proble- 
ma; ji mažiau priklauso nuo technikos ir ekonomikos negu nuo 
ideologinių, filosofinių antropologinių vaizdinių, kurie nule- 
mia ir ekonomikos bei technikos atžvilgiu vykdomą politiką. 

Romos klubo vykdomasis komitetas yra įsitikinęs, kad iš es- 
mės turi pasikeisti atskirų individų, visuomenės grupių ir netgi 
visos žmonijos vaizdiniai apie vertybes ir tikslus, o kartu ir pa- 
saulio mastu suplanuotos priemonės, kurias įgyvendinus būtų 
galima pasiekti pusiausvyrą (117, 174). 

Tos išvados iš dalies atsispindėjo ir Vokietijos federalinės vy- 
riausybės aplinkos programose, kuriose, be kita ko, sakoma, kad 
reikia „kritiškai peržiūrėti ekonominėje bei socialinėje srityse 
lig šiol galiojančius tikslus ir įpročius“. Tai darant reikia remtis 
tuo, kad technika ir industrializacija su jų sukurta gerove yra ne 
savitikslis ir kad mintys apie pažangą turi būti orientuotos ne 
vien į kiekybę, o pirmiausia į kokybę. 

Tuo tarpu vieša diskusija, kuriai, deja, kol kas rūpi dalinės 
aktualiausios problemos, jau paskatino metodinius ir operacio- 
nalizuojamus tyrimus, pabrėžiančius dabartinės žmonių kartos 
atsakomybę už žmoniją, gyvenimą ir aplinką ateityje. Be viešos 
diskusijos apie aplinkos problemas, ekonominių, gal iš dalies ir 
socialinių veiksnių nulemtos išvados nebūtų pakilusios iki pla- 
tesnio ateities perspektyvų traktavimo. Ta diskusija šiuo metu 
sukasi daugiausia apie „technologijos įvertinimo“ (Technology 
Assessment) sąvoką. 

Technologijos įvertinimas — tai būdas, kuriuo tiriami turi- 
mos ar galimos technikos tiesioginiai ir netiesioginiai sociali- 
niai, ekonominiai, politiniai ir ekologiniai padariniai. „Ją gali- 
ma apibūdinti kaip sisteminę analizę, kuria kuo išsamiau nu- 
statomi, įvertinami ir išmatuojami tiesioginiai ir netiesioginiai, 
dabartiniai ir būsimi, pageidaujami ir žalingi technologijos pa- 
grindiniai ir pašaliniai padariniai ir kartu nustatomi priežasčių 


ir padarinių santykiai“ (7, 31). 

Didžiausias technikos įvertinimo sunkumas yra tas, kad rei- 
kia atsižvelgti ir į tokius dalykus, kuriuos ne taip lengva išreikšti 
kiekybiškai, ir todėl juos sunku palyginti su kitais dalykais ir 
lyginant įvertinti. Taip yra ne tik tada, kai norime palyginti 
skirtingų sričių — ekonominius, techninius, socialinius, politi- 
nius, etinius — dydžius, bet pasitaiko ir toje pačioje srityje. Taigi 
aplinkos problematika turi įvairių aspektų, kuriuos tiesiogiai ar 
netiesiogiai kvantifikuoti galima nevienodu mastu. Juk aplin- 
kos užterštumo laipsnį, triukšmo stiprumą ar vandenų užterši- 
mą išmatuoti lengviau negu, sakykime, nustatyti kokio nors rek- 
reacinio rajono estetinę ar sportinę vertę. 

Tačiau ir čia svarbu rasti kriterijus, kurie leistų atlikti išma- 
tavimus bent jau netiesiogiai, kad būtų galima rezultatus paly- 
ginti ir sistemiškai įvertinti. Reikėtų pradėti demoskopinius ty- 
rimus ir taikyti kitus nuostatų bei nuomonių tyrimo sociologi- 
nius metodus, kad būtų galima atlikti kuo tikslesnius 
išmatavimus ir tokiais aspektais, į kuriuos iš pradžių tik intuity- 
viai norima atsižvelgti; po to reikėtų stengtis įvairiems paramet- 
rams rasti bendrą vardiklį, leidžiantį juos palyginti. Nagrinėjant 
dalykus, nepalankius mūsų kartai, bet galinčius atnešti naudos 
būsimoms kartoms, demoskopines apklausas turėtų pakeisti spe- 
cialistų apklausos. 

Ligšioliniuose technologijos įvertinimuose tokio bendrojo var- 
diklio ieškota pirmiausia finansinėse išlaidose. Pavyzdžiui, net 
žalą sveikatai mėginama isreiksti išlaidomis, kurių del to turi 
atskiras individas ar visa visuomenė. Prie išlaidų, kurių del to 
turi individas, ir prie jo prarastų pajamų dar prisideda visuome- 
nės išlaidos ligoninių statybai, įrengimui, išlaikymui, jų aprūpi- 
nimui medicinos personalu, įskaitant ir to personalo parengi- 
mą, taip pat nereikia pamiršti ir valdymo aparato; visa tai gali- 
ma tiksliai išreikšti pinigais ir tas išlaidas apskaičiuoti bet kokiems 
laikotarpiams. 

Labai svarbus artimiausių metų uždavinys — pasiekti, kad to- 
kius tiesiogiai kiekybiškai neišreiškiamus parametrus būtų gali- 
ma kuo tiksliau išmatuoti ir kartu įvertinti. 

Po to, kai JAV technikos įvertinimas buvo jau institucionali- 
zuotas, ir Vokietijos parlamente bei vykdomosios valdžios orga- 

nuose pasirodė iniciatyvos įvesti techninių procesų įvertinimo 
metodus, įskaitant sąnaudų ir pelno analizę, kad būtų galima 
įvertinti technologijos laimėjimus. Tačiau institucionalizavimas 
nėra vien didžiosios politikos uždavinys. Galbūt dar svarbiau šį 
dalyką įtvirtinti pramonės įmonių vertės analizavimo skyriuose 
(pirmiausia didžiausiose įmonėse); tam reikėtų ir atitinkamų 
įstatymų. 

ia reikėtų atkreipti dėmesį į tai, kad technikos — ir ypač 
inovacijų — įvertinimas yra bendras tarpšakinio pobūdžio dar- 
bas, kuriame šalia technologinių ir ekonominių aspektų reikia 
deramai atsižvelgti ir į socialinius, sociologinius bei aksiologi- 
nius aspektus. Čia šiuolaikinei filosofijai iškyla uždavinys prisi- 
dėti prie politinės veiklos dvasinio pagrindimo, nukreipto prieš 
vienpusišką pragmatizmą. 

Technologijos įvertinimas kaip technikos padarinių įverti- 
nimas iš esmės yra orientuotas į ateitį, todėl jis turi naudotis 
ateities tyrimo ir ateities planavimo metodais. Iš to išplaukia ir 
būtinybė paminėti futurologiją, kurios tyrimų problematiką su- 
daro žmonių ateitis ir jų aplinkos ateitis. 

Antikinės filologijos puristai grynai iš graikiškų žodžių nu- 
kalė terminą „melontologija“ ir pasiūlė jį ateities tyrimui bei jo 
pamokomam aprašymui įvardyti. Tačiau vis dėlto įsigalėjo ki- 
tas, O. K. Flechtheimo pasiūlytas žodis „futurologija“ — tikriau- 
siai del to, kad jis suprantamesnis (33). 

Futurologijos išeities taškas yra mintis, kad tik pagrindinių 
struktūrų ir tų struktūrų dinaminių raidos tendencijų, kurių 
kryptį ir greitį galima prognozuoti bent apytikriai, pažinimas 
gali sudaryti pagrindą ateities kūrimui pagal savo norą ir pasi- 
rinkimą, atsižvelgiant į galimybes ir būtinybę (33, 16). Ir čia 
aiškiai matyti, kad norint kryptingai planuoti ateitį būtina aiš- 
kiai suvokti vertę ir tikslus. Ateities tyrimas turi prasmę tik ta- 
da, jei jis pereina į ateities formavimą, kurio tikslas — ne tokia 
ramybė ir tvarka kaip kapinėse, o tikrojo humanizmo užtikri- 
nimas; šią iš pradžių tik formalią ir tuščią sąvoką reikia pripil- 
dyti gyvybės, ir tai yra ir bus ne tik filosofuojančio mąstymo, 
bet ir pasaulį formuojančios inžinerinės veiklos uždavinys. 

Egzistuoja ne tik technikos ir ekonomikos, bet taip pat techni- 
kos ir politikos tarpusavio sąveika. Tačiau technikos ir ekono- 
mikos santykiuose technikai gresia pavojus būti užgožtai eko- 
nomikos, o technikos ir politikos santykiuose tas pavojus nu- 
krypsta priešinga linkme — kad technika absorbuos politiką su 
visais jos ypatumais ir pavers ją tik techninės veiklos dalimi. 
Kitaip tariant, iškyla technokratijos problema. 

Ši opi problema tapo akivaizdi ne šiandien, įvairiais pavida- 
lais ji buvo iškilusi įvairiose istorinėse epochose. Net Platono 
idėją apie karaliaus filosofo viešpatavimą galima interpretuoti 
kaip »„bendryjy reikalų specialistų“ ekspertokratiją«, nors, aiš- 
ku, tai netelpa į technokratijos ar specialistų viešpatavimo kon- 
cepcijos siaurąja prasme rėmus (103, 12). 

1921 m. pasirodė amerikiečių ekonomisto ir sociologo 7%. 
Vebleno knyga „Inžinieriai ir kainų sistema“. Joje jis reikalauja 
visą pramonės sistemą laikyti didžiuliu koncernu ir jai vadovau- 
ti kaip tokiam koncernui. Jame mokslinė-techninė inteligentija 
ir menedžeriai turėtų sulaukti daug didesnio visuomenės pripa- 
žinimo ir įgyti didesnę politinę galią. Tą „technikų vieSpatavi- 
mą“ kartu su H. Lenku būtų galima pavadinti „klasikine tech- 
nokratijos programa“ (103, 10). 

Ypatingą menedžerių vaidmenį toje sistemoje po dvidešim- 
ties metų išnagrinėjo J. Burnhamas savo knygoje „Valdymo re- 
voliucija“. Čia jis, kaip ir Veblenas, laikosi siauresnės interpreta- 
cijos, pagal kurią technokratija reiškia technikų ir inžinierių vieš- 
patavimą, o visi menedžeriai tam tikru atžvilgiu laikomi 
„technikais“. Išeities taškas čia toks, kad tik jie kaip techninių 
sistemų konstruktoriai ir organizatoriai yra pakankamai daly- 
kiški, objektyvūs ir kompetentingi „didžiulei socialinei valsty- 
bės mašinai organizuoti be klasinių ar pelno interesų, kad vi- 
suomeninis socialinis gyvenimas be konfliktų pasiektų kuo di- 

desnį efektyvumą“ (103, 11). Nūdienėje diskusijoje tokia sam- 
prata iškyla įvairiais pavidalais. Technokratija suprantama ne 
tik kaip ekspertokratija ar kaip scientokratija (mokslininkų vieš- 
patavimas), kaip techniškai organizuotas viešpatavimas, kaip apa- 
rato dalykinės prievartos dominavimas ir viešpatavimas, bet ir 
kaip technicistinis elgsenos formavimas ir pagaliau — labai mig- 
lota ir plačiąja prasme — kaip šių laikų visuomenės bendroji 
padėtis (103, 12-15). 

Pasak tokios sampratos, politika yra socialinėmis-fizikinė- 
mis žiniomis besiremianti socialinė technika, metalygyje atitin- 
kanti socialinės technologijos teoriją. 

Tokia visuomenės kaip moksliškai valdomos mašinos sam- 
prata politiką kaip savarankišką žmonių veiklą daro nereikalin- 
gą, nes tikslas aiškus — tenkinti žmonių poreikius ir atskleisti 
gabumus, o to tikslo pasiekimas tėra „tik“ mokslinė organizaci- 
nė problema. Viešpatavimas tokioje sistemoje pasireikštų kaip 
nekompetentingųjų paklusnumas visokiausio pobūdžio daly- 
kinei kompetencijai. 

Technokratija čia reiškia mokslinį metodą, turintį užtikrinti 
socialinio mechanizmo veikimą kontinentiniu ar globaliniu mas- 
tu (103, 48). Panašiai kaip ir studijoje apie „Augimo ribas“ ame- 
rikiečių technokratai dar ketvirtajame dešimtmetyje atkreipė dė- 
mesį į tai, kad žaliavų šaltiniai nėra neišsemiami ir kad būtinas 
optimalus planavimas bei kontrolė (103, 53). 

Ir Vokietijoje pirmiausia inžinierių ir mokslininkų gamti- 
ninkų sąjunga ėmė skelbti technokratijos idėjas — bent jau tiek, 
kiek ji tyrinėjo visuomenines bei politines problemas. 

Dar ir dabar aktualią diskusiją Vokietijoje pradėjo H. Schelsky 
pranešimu „Žmogus mokslinėje civilizacijoje“, kuriame jis pa- 
teikia „techninės valstybės“ modelį (163). Schelsky iškėlė teigi- 
nį, kad vis labiau įsigalint mūsų gyvenime mokslui ir technikai, 
keičiasi ir žmogaus santykis su pasauliu (163, 5). Klausimą, ar 
dalykų prievarta nulemia žmonių bendrabūvį ir ar lieka erdvės 
politiniams sprendimams, jis peradresuoja didiesiems politiniams 
ir ekonominiams sprendimams — jie iš principo atsakingi už tai 
— ir dėl to „reikiami sprendimai vis daugiau tampa išvadomis iš 
technikos paruoštų duomenų“ (163, 8). 

Kaip ir J. Ellulis, Schelsky mato tris dideles technikos panau- 


dojimo sritis: 


— gamybos techniką, daiktinių prekių gaminimą; 

— organizavimo techniką, socialinių santykių reguliavimo 
metodus; 

— humanitarinę techniką, kurios tikslas keisti, apvaldyti ir 
formuoti žmogaus dvasinį pasaulį (163, 11). 


Visa šiuolaikinė technika remiasi analizės ir sintezės metodais. 
Analitiškai suskaidžius daiktus ir veiksmus, gauti elementai vėl 
sudedami didžiausio efektyvumo principu. Si analizė nužengė 
taip toli, kad ji apima jau ne tik gamtoje pasitaikančius elemen- 
tus. Savo šiuolaikiniu pavidalu technika jau nėra vien žmogaus 
organų pailginimas ar sustiprinimas, bet aplinkiniu keliu, per 
žmogaus galvą sukurta nauja realybė (163, 12). 

Schelsky techninį pasaulį iš esmės laiko paties žmogaus kon- 
strukcija, kurioje žmogus pats galiausiai tampa ne tik savo kon- 
stravimo subjektu, bet ir jo objektu (163, 13). Čia jis remiasi ir 
Kantu, kurį vis labiau laiko „šiuolaikinės technikos filosofijos 
pradininku“, nes jis pirmasis išreiškė svarbiausią naujųjų laikų 
tiesą, kad „mes pažįstame, nes konstruojame“ (163, 16). 

Kokiu dideliu mastu žmogus pats tapo konstravimo objek- 
tu, matyti iš to, kad kiekvienas naujas technikos objektas suku- 
ria ir naujus psichinius bei socialinius faktus, kuriuos turi apval- 
dyti organizavimo bei humanitarinės technikos. Techninis ga- 
minys, anksčiau buvęs tik priemone, dabar primeta naujus 
tikslus, todėl vis sunkiau valdyti nuolat universalėjančios tech- 
nikos visumą (163, 16-18). Po šių preliminarių samprotavimų 
Schelsky pereina prie pagrindinės tezės, kuria remdamasis jis pa- 
vaizduoja grynai „techninės valstybės“ modelį: 

Dabar mes teigiame, kad sukūrus mokslinę-techninę civiliza- 
ciją sukurtas iš esmės naujas žmonių tarpusavio santykis; jame 
viešpatavimo santykis praranda savo senąją galią, kurią turėda- 
mas žmogus valdė žmogų; politines normas ir įstatymus pakeičia 
mokslines-technines civilizacijos dalykiniai dėsningumai, kurie pa- 
sireiškia nepolitinių sprendimų pavidalu ir kurių negalima su- 
prasti kaip įsitikinimų ar pasaulėžiūros normų. Kartu ir demo- 

kratijos idėja praranda savo, taip sakant, klasikinį turinį: liau- 
dies politinę valią pakeičia dalykiniai dėsningumai, kuriuos su- 
kuria pats žmogus mokslo ir darbo pavidalu“ (163, 21). 

iam teiginiui paaiškinti Schelsky nurodo tai, kad „dėl tech- 
ninių, socialinių ir politinių priežasčių šiuolaikine labai išvysty- 
ta technika yra vis labiau valstybinė“, o »valstybė savo ruožtu 
tampa vis labiau „technine valstybe“« (163, 22). 

Tai lemia pirmiausia trys priežastys: 


— norėdama išsaugoti valdžios monopolį, valstybė priversta 
sukoncentruoti savo rankose naująsias technines galios 
priemones ar bent jau jas kontroliuoti; 

— finansinės išlaidos šiuolaikinei technikai tobulinti viršija 
privataus kapitalo galimybes; 

— visuomenės techninių galimybių planavimą ir koordina- 
vimą būtina perleisti valstybei, nes be to planavimo ir 
koordinavimo „negalėtų veikti į visas gyvenimo sritis 
giliai įsiskverbiančios šiuolaikinės technikos formos“ 


(163, 22). 


Šitaip valstybė taps „universaliu techniniu kūnu“, įrodančiu „sa- 
vo valstybinį efektyvumą ypač visuomenės techninių galimy- 
bių tobulinimu“ (163, 23). Schelsky gerai supranta, kad jo pa- 
teiktas grynai „techninės valstybės“ modelis neadekvačiai atspin- 
di mūsų dabartinės valstybės tikrovę, tačiau mano, kad jis rodo 
jos struktūras ir raidos tendencijas (163, 24). 

Tokia valstybė turi užtikrinti didžiausią turimų techninių 
priemonių efektyvumą ir kartu visaip stengtis užsitikrinti dis- 
ponavimą tomis priemonėmis (163, 24). Aukščiausieji tokios 
valstybės pareigūnai ir politikai stengiasi kuo efektyviau orga- 
nizuoti tas technines priemones, kad jos duotų didžiausią nau- 
dą. Tačiau toks „aukščiausiasis pareigūnas“ visiškai nėra „spren- 
džiantysis“ ar „viešpataujantysis“, o analitikas, konstruktorius, 
planuotojas, realizuotojas. Politikai kaip normų kūrėjai iš prin- 
cipo nepatenka į jų tarpą, jie nusmunka iki pagalbininkų, rei- 
kalingų tik dėl „techninės valstybės“ netobulumo, lygio (163, 
25). Tiesą sakant, tokioje valstybėje jau niekas neviespatauja, 
joje tiktai profesionaliai aptarnaujama aparatūra. Valstybė ne- 

tenka politinio pobūdžio, politikams lieka tik sprendimų pri- 
ėmimo veiklos fikcija (163, 26-28). 

Kuo daugiau techninis-mokslinis dalykiškumas lemia vals- 
tybės funkcionavimą, tuo labiau, Schelsky nuomone, tampa iliu- 
zija klasikinė demokratijos, kaip bendrabūvio, kurio politika pri- 
klauso nuo liaudies valios, samprata. Techninė valstybė atima iš 
demokratijos pačią jos esmę, nes techninės-mokslinės išvados 
negali priklausyti nuo jokio demokratinio valios išreiškimo. Be 
to, dažnai reikalo esmei išspręsti visiškai nebepakanka sveiko 
proto padiktuotų išvadų ar iš normalios gyvenimo patirties iš- 
plaukiančių intelektinių pastangų — reikia vis daugiau informa- 
cijos ir žinių, kurias dabar reikia veikiau apdoroti moksliškai, 
negu jomis remiantis priiminėti politinius sprendimus (163, 30). 
Tokia įžvalga grindžiama Schelsky siūloma konvergencijos te- 
orijos atmaina — nuomonė, kad skirtingomis ideologijomis be- 
siremiančios sistemos vis labiau supanašėja. Jis įsitikinęs, kad jei 
mokslas ir technika bus naudojami neatsižvelgiant į pasaulėžiū- 
rą, atsiras vienodos techninės valstybės, kuriose nebebus viešpa- 
tavimo, bus tik daiktų valdymas ir sudėtingų socioekonominių- 
techninių procesų organizavimas. 

Schelsky nori perspėti žmones, kad jie nepasimestų savo pa- 
čių konstrukcijose, nes tada jie neteks galimybės formuoti savo 
gyvenimo (163, 41). Todėl, jo nuomone, reikia sugrįžti prie 
filosofinio, o gal net prie metafizinio mąstymo, nes tik tokiu 
būdu žmogus gali dvasiškai aplenkti raidos procesus bei savo 
paties vis toliau siekiantį formavimą ir surasti galimybę valdyti 
savo paties ir viso pasaulio raidos procesą (163, 45). 

Diskusija, kurią Schelsky ne tik pradėjo, bet ir savo vėlesniais 
straipsniais pratęsė, dar nesibaigė. Ji nuolat rodo dabartines mūsų 
visuomenės sutvarkymo ar prapulties galimybes, todėl visada 
bus aktuali visoms mokslo ir technikos suformuotoms visuo- 
menėms. Tačiau čia reikėtų kritiškai nurodyti pirmiausia vieną 
aspektą, kurį ypač akcentavo D. Senghaasas. Technika yra vi- 
suomenes produktas, visi jos dėsningumai irgi yra ir liks žmo- 
nių produktai. Todėl reikia stengtis nepasiduoti teiginiams, esą 
jie nepriklauso nuo žmogaus, atskleisti jų priklausomumą nuo 
grupinių reikalavimų ir pretenzijų, parodyti, kad tie, kurie tai 

teigia, stengiasi išvengti politinės diskusijos slėpdamiesi po ta- 
riamos būtinybės ir neišvengiamumo skraiste (177, 367). 

Pats Scbelsky mato dvi pagrindines galimybes, kaip išvengti 
techninės valstybės arba užtikrinti individų laisvę ir laisvai poli- 
tiškai formuoti visuomenę. Yra galimybė demokratiją traktuoti 
radikaliau, kad visi konkretūs veiksmai būtų liaudies valios iš- 
raiška. Blogai tik, kad šiuolaikinė organizavimo bei manipulia- 
vimo technika duoda neregėtas galimybes bet kokią demokra- 
tizacija paversti fikcija ir farsu, tad po tariamosios laisvės skrais- 
te tik dar labiau padidės laisvės praradimo pavojus. Kitas didesnės 
demokratizacijos pavojus, anot Schelsky, yra tas, kad del jos su- 
mažės sprendimų racionalumas. Demokratijos didėjimą jis sie- 
ja su didėjančiu visų sričių politizavimu, kuris galiausiai atveda 
prie centralizuoto totalitarinio valdymo. 

Schelsky agituoja už antrąjį galimą problemos sprendimą — 
pasidalyti viešpatavimą tarp palyginti nepriklausomų instituci- 
jų, kurios kontroliuotų viena kitą ir šitaip apsaugotų individus 
nuo to, kad visos valdžios nesuimtų į savo rankas kuri nors vie- 
na institucija. 

Nenorėčiau čia smulkiau aiškinti savo pritarimo griežtam 
valdžios pasidalijimui tarp kelių institucijų ir jų tarpusavio kon- 
trolei, tik noriu pasakyti, kad ne tik visos valdžios sritys turi 
būti demokratiškai kontroliuojamos, bet ir totalinio valdymo 
bei planavimo galima išvengti tik tuo atveju, jei dėl maksima- 
laus visų politinių sprendimų aiškumo kiekvienas pilnametis 
pilietis galės kuo aktyviau dalyvauti visuose visuomenės spren- 
dimuose. Ypatingas vaidmuo čia tenka visoms nevalstybinėms 
organizacijoms, kurios turėtų būti ne tik kvalifikuotos patare- 
jos, bet ir aktyvios aplinkos kūrėjos. 

Joks normaliai funkcionuojantis bendrabūvis mūsų iš esmės 
mokslo ir technikos suformuotame pasaulyje negali išsiversti be 
diferencijuotos kompetencijos, tik nereikia ja piktnaudžiauti val- 
džios įgijimo ar savo interesų tenkinimo tikslais, o žiūrėti, kad 
ji turėtų vien informacinę, bet ne sprendžiamąją vertę. Turėtų 
būti instituciškai užtikrintas ir skatinamas demokratinis daly- 
vavimas sprendimų procesuose remiantis kuo platesne infor- 
macijos baze. Pakankama informacija turėtų sutrukdyti sava- 

vališkų ar ideologizuotų sprendimų priėmimą ir padėti sudaryti 
dalykiškus realizavimo planus remiantis sprendimais, pagrįstais 
alternatyvas užtikrinančiu potencialu, kuriuo disponuoja tech- 
ninė veikla. Tačiau norint demokratiškai dalyvauti atskirų ins- 
titucijų ir visos valstybės nuomonės formavimo bei sprendimų 
priėmimo procesuose, reikia informacijos ne tik apie mokslo ir 
technikos galimybes, bet ir apie socialines, etines ir psichines 
problemas. Todėl dar aktualesnis tampa H. Lenko reikalavimas, 
kad sudarinėjant politinius planus ir priiminėjant sprendimus 
turėtų dalyvauti ir filosofai, sociologai, mokslininkai humanita- 
rai, elgsenos tyrinėtojai bei psichologai (102, 71). 

Inžinierių pozicija valstybės ir politikos atžvilgiu tikriausiai 
dėl istorinių išgyvenimų ir teorinių diskusijų pasikeitė. Gryna- 
jai technokratijai, siekiančiai įsitvirtinti ar net viešpatauti re- 
miantis mokslu ir technika, kyla pagunda valstybę traktuoti kaip 
optimaliai veikiančią mašiną. Tačiau tai tėra pagunda, nes tuoj 
pat primenama, kad niekas — net mokslininkai ar inžinieriai, 
kaip didelio mašinų ūkio organizatoriai, — negali būti už siste- 
mos ribų. Gryna nepolitinė kompetencija, kuri valdžioje esan- 
tiesiems siūlo tik sugebėjimus, meistriškumą ir to meistriškumo 
rezultatus, labai dažnai praeityje mokslo ir technikos atstovams 
užtraukdavo didelių nelaimių. Apolitiškumas beveik visada pra- 
verčia kieno nors politiniams interesams. 

Technika ir politika jau nebe priešingybės. Visokia praktinė 
veikla susijusi su politika. Po Antrojo pasaulinio karo tokio po- 
žiūrio vis dažniau laikosi ne tik atskiri inžinieriai, bet ir ištisos 
profesinės grupės (73). Vienas svarbiausių mūsų laikų siekių yra 
įsisąmoninti, kad techniniam-instrumentiniam protui būtina 
antropologinė visuomeninė kritika, kad žmonių visuomenė sa- 
vo istorinį identiškumą pasiekia tik nugalėdama savo techninių 
sugebėjimų potencialą, taigi technikos, ekonomikos ir visuo- 
menės pažangą užtikrina veikiančių ir tarpusavyje bendraujan- 
čių piliečių sutarimas (47). 

Technikos ir etikos santykis reiškiasi dviem būdais. Pirmasis jų 
kelia kausima, kas yra dora, moralus elgesys, atsakomybė tų, 
kurie techniką kuria ir ja naudojasi, mokslininkų ir inžinierių 
atsakomybė už techniką, kurios kūrėjai jie yra, nes be jų tos 
technikos iš viso nebūtų. Ta atsakomybė yra dvejopa: pirmiau- 
sia tai dalykiška atsakomybė už „gerą“, patikimą technikos ga- 
minimą ir naudojimą, o paskui ir pilietinė, visuomeninė atsa- 
komybė už technikos, už kurią jie atsako, poveikį. Antroji tech- 
nikos ir etikos problema — tai bendras klausimas, kas yra dora, 
moralu mūsų technizuotame amžiuje. Čia reikia ieškoti moks- 
lininkų ir inžinierių etiško elgesio kriterijų. Tiktai pirma reikė- 
tų apsvarstyti kelis teiginius, išplaukiančius iš ankstesnio tech- 
ninės kūrybos pažinimo, apie inžinierių ir taikomojo mokslo 
specialistų ypatingą atsakomybę: 


— inžinierius, kaip ir visi kiti, kurie tiesiogiai dalyvauja tech- 
nikos gamyboje, pirmiausia atsako už jos optimalų, pati- 
kimą ir saugų veikimą. Nuo tos atsakomybės jo niekas ne- 
gali atleisti. Ji yra ir visada bus, niekas jos nepakeis; 

— kadangi technika nėra pavaldi vien objektyviems gamtos 
dėsniams, tai inžinierius, būdamas technikos ir mokslo su- 
formuoto pasaulio, kuriame gyvename, bendraautoris, la- 
biausiai ir atsako už savo veiksmus ir tų veiksmų rezulta- 
tus. Jei sprendimus priima ne jis, o kiti asmenys ar asmenų 
grupės, tai žinovai atsako už tai, kad sprendimus priiman- 
tieji būtų aprūpinti pakankama informacija; 

— inžinierius privalo visą be išimties techniką nukreipti gy- 
venimo humanizavimo ir taikaus sugyvenimo pasaulyje už- 
tikrinimo linkme. Todėl jis turi atsižvelgti ne tik į techni- 
nius, bet ir į bendruosius visuomeninius aspektus ir suda- 
ryti sąlygas jiems efektyviai reikštis. Jis taip pat atsako už 
pakankamos techninės dalykinės informacijos pateikimą 
bei jos kritišką įvertinimą; 

— tiesioginė atsakomybė iš esmės siekia taip toli, kiek siekia ir 
veikimo įgaliojimai; 

— atsakomybėn patraukiančios instancijos yra specialistų ben- 
drijos, ginančios profesinį „kokybiškumą“, ir visuomeni- 
nės instancijos, sprendžiančios apie kokybę žmogiškuoju 
aspektu; 

— būdamas priklausomas darbuotojas, dirbantis inžinierius, 
kaip ir kiti priklausomi darbuotojai, daugiausia dėl sociali- 
nių priežasčių negali imtis aiškiai suvoktos atsakomybės 
išorės atžvilgiu ir jai atstovauti. Cia dirvą geriems ir teisin- 
giems dalykams turi ruošti visa visuomenė per savo kritiš- 
kus atstovus. O technikos gamintojai — ypač tie, kurie kaip 
mokslininkai ar inžinieriai iš viso pirmieji sukuria prielai- 
das technikos gaminimui, — turi susiorganizuoti, kad galė- 
tų kaip visuomeninė jėga efektyviai atstovauti profesinių 
grupių interesams. Tai sričiai priklauso ir elgesio normų 
formavimas, o dažnai ir reikalavimas teisiškai pagrįsto su- 
reguliavimo bei saugumo, kad neužtikrintos ateities baimė 
neapsunkintų atsakingų veiksmų ar net nepadarytų jų vi- 
siškai neįmanomų. Mokslininkų gamtininkų ir inžinierių 
organizacijos pastaraisiais metais vis aiškiau suvokia atsa- 
komybę, pranokstančią jų profesinės grupės profesinius in- 
teresus. 


Tačiau technikos ir etikos problematika pramonės įsigalėjimo 
amžiuje toli peržengia profesinės etikos ir visuomeninės padė- 
ties etikos klausimų ribas; ji kelia klausimus, kokios yra etikos 
galimybės, sąlygos ir kokie reikalavimai jai keliami gamtos moks- 
lų ir technikos suformuotame pasaulyje. 

Kadangi dabartinis pasaulis suformuotas iš arti žmonių esan- 
čios gamtos, įsikišus į ją žmogui, ir kadangi mūsų aplinka sufor- 
muota technikos, tai ir žmonių elgsena neįmanoma be techni- 
kos reiškinių integravimo ir apvaldymo, nes norint pažinti ir 
realizuoti tikrąją žmogaus būtį visada reikia žinoti, kad žmogus 
kartu su kitais žmonėmis gyvena ne tik nuo jo nepriklausančia- 
me, bet iš esmės ir jo paties suformuotame pasaulyje. Viduram- 
žių filosofijoje buvo kalbama apie tai, jog žmogus gamtoje turi 

ieškoti Dievo valios apraiškų ir stengtis jas suvokti, nes jose at- 
sispindi kūrybinė Dievo išmintis, o dabar tokie pareiškimai lai- 
komi tuščiais jau vien dėl to, kad tos Dievo sukurtos „gamtos“ 
apskritai beveik neliko, o tai, kas išliko, kaskart vis mažiau tėra 
vien gamta — net pats žmogus jau nėra tik gamtos kūrinys. Tai, 
kuo žmogus tapo, veikiau yra jo paties darbo rezultatas. 

Tačiau jei žmogus vis labiau kuria savo pasaulį, tai ar jis pats 
nekuria ir savo veiklos normų? Ar tas normas jis kuria susitaręs 
su savo kolegomis? O gal jis, formuodamas pasaulį, pats įrašo 
tas normas į daiktus, o paskui pats gali ir privalo juose ieškoti jų 
kaip savo paties sukurtų „gamtos normų“? 

Kokios etikos mes laikomės, daug priklauso nuo to, kokį 
žmogaus įvaizdį esame susikūrę. Etiką grindžiant tokia antro- 
pologija, kuri tiesiogiai remiasi tikėjimu Kūrėju ir jo apreiški- 
mu, ji bus visai ne tokia kaip etika, besiremianti tokia antropo- 
logija, kuri žmogų traktuoja daugiausia kaip jo paties kūrinį. 
Kaip tik tokia ir yra nūdienos situacija, ir tai iš karto darosi 
aišku pamačius, kokias didžiules galimybes manipuliuoti žmo- 
nėmis mums duoda šiuolaikinis mokslas. Be materialinės ga- 
mybos technikos, mūsų laikais vis didėja organizavimo techni- 
kos ir humanitarinės technikos reikšmė. 

Niekas neužginčys, kad su moksline-technine pažanga buvo 
ir tebėra siejamos didelės viltys. Ta pažanga visą laiką vis kitaip 
formavo žmonijos ateities vizijas, rodė jai, kokios galimybės jai 
atsiveria ir ko ji gali tikėtis. XIX amžiuje tokios su gamtos mokslų 
ir technikos pažanga siejamos viltys dažnai užimdavo net jau ne 
taip kaip seniau viską aprėpiančios religijos vietą, nes religija 
buvo priversta trauktis stumiama didėjančios sekuliarizacijos. 

Tačiau nepaisant gamtos mokslo žinių gausumo ir daugelio 
technikos laimėjimų, laimės pojūtis, skatinantis toliau narsiai 
žengti pirmyn, taip ir nepasireiškė. Veikiau priešingai — vis stip- 
rėjo paralyžiuojantis nepasitenkinimas naujais laimėjimais, at- 
siradęs jau seniau. Juk jau senajame mite apie Prometėją skamba 
ir vėliau įvairiais variantais pasikartojanti tema — įtampa tarp 
to, ką žmogus gali ir ką privalo. Antikos religinių vaizdinių 
požiūriu, už per didelius norus ar pasipūtimą dievai rūsčiai 
baudžia. 

Po Antrojo pasaulinio karo vis didėjo žiauria patirtimi grin- 
džiama bei vėlesnių karų Afrikoje ir Azijoje dar labiau sustiprin- 
ta pražūtingos karo technikos baimė; ji privertė susirūpinti, kad 
mokslinė-techninė pažanga galiausiai gali sukelti pavojų žmo- 
nijos egzistavimui. Sių dienų visuomeniniai politiniai reikalavi- 
mai — kelio užkirtimas aplinkos teršimui, aplinkos planavimas, 
socialinis saugumas — ir politinės filosofijos teorijos, taip pat 
diskusijos apie technokratiją rezultatai sukėlė naują kultūros kri- 
tiką, kuri žadina nepasitenkinimą technika ir verčia žmones žvelg- 
ti į ateitį su nepasitikėjimu, baime, nerimu. Tuo pat metu žmoni- 
ja konstatuoja, kad ji neturi jokio apibendrinto pasaulėvaiz- 
džio, galinčio sujungti mūsų bendrus aksiologinius vaizdinius. 

Taigi jokiu būdu negalima teigti, kad techninė pažanga su- 
kelia tik beribį optimizmą. Nieko panašaus — ji gali kelti net 
pesimizmą kultūros atžvilgiu, jei nėra vieningos nuomonės apie 
jos mastus ir tikslus. Tačiau tikslų klausimas jau yra susijęs su 
žmogaus laisvėmis ir proto veikimo erdve, individo ir visuome- 
nės atsakomybe, gyvenimo galimybėmis žmonių bendruome- 
nėje šiuo metu ir kartu gamtos mokslų bei technikos pažangos 
etinių vertybių klausimas. 

Lemiamas tikslų vaidmuo išplaukia iš mūsų turimų techni- 
kos vaizdinių, kurie pirmiausia orientuoti ne į žinias, o į prakti- 
ką ir funkcionavimą; mes matėme, kad technikai kaip mokslui 
ir kaip praktikai vieningumo suteikia būtent darymo aspektas 
kaip bendras santykis visoje įvairovėje. Visokią techniką mes 
suprantame kaip priemonę tikslams pasiekti. Ar mes žiūrėsime 
į techniką daugiau kaip į materialių daiktų struktūrą, kurią žmo- 
gus sukūrė kaip technostruktūrą ir kuri galbūt vel toliau gali 
būti instrumentaliai panaudota tolesniam darymui, ar apmąs- 
tysime techninių būdų įvairovę ar technikos mokslų teorinį tu- 
rinį, ar traktuosime techniką daugiau kaip gamybos techniką, 
organizavimo techniką ar humanitarinę techniką, vis tiek visais 
atvejais turėsime konstatuoti, kad technika egzistuoja ne pati 
sau. Kokį pavidalą technika įgauna visuomenėje ir kokį poveikį 
ji daro — tai daugiausia priklauso nuo tikslų, į kuriuos ji orien- 
tuojasi. 

Tikslus ir prasmę kaip tik ir tyrinėja etikos mokslas; etikai 

rūpi moraliniai vertinimai, priesakai, draudimai, normos, elge- 
sio būdas ir dorybės. O filosofinė etika ne tik nustato taisykles 
bei normas, bet ir domisi jų pagrindimu bei prasme. Ypač tu- 
rint galvoje istorinį etinių vertės vaizdinių kintamumą ar ne- 
kintamumą, nėra bereikšmis tas faktas, kad graikų kilmės žodis 
„etika“ reiškė ne tik dorybingumą ir dorą elgesį, bet ir įprastinį 
buvimą, tėvynę ir jos papročius, įpročius bei tradicijas. 

Aksiologinių vertybių ir gyvenimo orientyrų klausimas itin 
opus tapo dėl mūsų laikų sukrėtimų. Diskutuojant tokiais klau- 
simais kaip abortai, eutanazija, smegenų chirurgija ir genų inži- 
nerija, jau niekas negali apsimesti naiviu nežiniuku — per daug 
gerai žinoma hitlerinio reicho praktika. Mokslininkų gamtinin- 
kų ir inžinierių mąstyseną ypač smarkiai pakeitė atominės ener- 
gijos panaudojimas griaunamaisiais tikslais Antrojo pasaulinio 
karo pabaigoje. Be kitų, atsirado pasaulinė Socialinės atsako- 
mybės moksle draugija (Society for Social Responsibility in 
Science) ir Vokietijos mokslininkų draugija. Visiems tapo aiš- 
ku, kad reikia daryti ne viską, ką galima padaryti. „Kodėl“ arba 
„kodėl ne“ — šie klausimai privertė susimąstyti apie žmogaus 
gyvenimo tikslus ir prasmę individualiu ir socialiniu mastu. 

Nuoroda į etines vertybes, įrašyta ir mūsų pasiūlytame tech- 
nikos apibrėžime, turėtų tapti svarbiausiu visų technikos kūrė- 
jų savimonės elementu, — tų kūrėjų, kurie konstruktyviai daly- 
vauja pasaulio formavime ir sukuria daiktus bei gamybos bū- 
dus kaip priemones individų bei visuomenės norams ir 
poreikiams tenkinti. Su individualių ir visuomeninių poreikių 
tenkinimu susijęs ieškojimas ir radimas, naudojantis technika, 
naujų priemonių ir būdų maistui, būstui, darbo sąlygoms, svei- 
katai ir švietimui gerinti. Tam pačiam tikslui technika padeda 
ir likviduojant katastrofų padarinius bei atliekant tobulinimo 
darbus. Be paslaugų ir pagalbos, kurią gali užtikrinti gamtos 
mokslų žiniomis grindžiama technikos pažanga, technika reiš- 
kiasi ir kaip nauja socializavimo jėga. Technikos bendrumas ir 
dėl to atsirandanti savitarpio priklausomybė stiprina tautų ben- 
dravimą, todėl šiame šimtmetyje pasaulis vis labiau tampa vien- 
tisesnis. 

Filosofija nori suvokti tikrovę, o etika, jeigu ji nenori atsi- 

durti voliuntaristinių tikslų ir vertybių nelaisvėje, negali igno- 
ruoti klausimo, kaip gamtos mokslai ir technika suformavo da- 
bartį. Kaip atsvara grynos biblistikos vienpusiškumams ar nuo- 
gam pozityvizmui, kaip atsvara ne visada artimoms tikrovei fe- 
nomenologinės ar egzistencialistinės pakraipos mintims, 
filosofijoje pastebimas iš gamtos mokslų ir technikos ateinantis 
siekimas suvokti konkrečią tikrovę, pasireiškiantis ir naujos eti- 
kos reikalavimu. Šiandien visiškai naujas reiškinys yra mastas, 
kuriuo kaip tik mokslininkai gamtininkai ir inžinieriai, remda- 
miesi savo veikla atitinkamose mokslo šakose ir suprasdami 
mokslo žinių galimybes bei poveikį, kviečia nustatyti tikslus ir 
raidos kryptis. Tos profesinės grupės, nepaisant dažnai išreiš- 
kiamų konservatyvių pažiūrų, nenori laikytis istoriškai nusisto- 
vėjusio dėsningumų aiškinimo, o nori jį plėtoti, kol bus pasiek- 
tas visos visuomenės mastu optimalus supratimas. Tai atitinka 
jų mokslinio darbo patirtį, nes jie kaip tik siekia ne išlaikyti ar 
stabilizuoti sistemą, o pažangos (tik veikiau iš evoliucijos negu 
iš revoliucijos). Taigi kas lig šiol sėkmingai buvo naudojama 
praktikoje, tą galima pagerinti arba geriau paaiškinti ir pagrįsti, 
ne ryžtingai pašalinti, o įjungti, integruoti į geresnį. Atrodo, 
kad vis daugiau tuo įsitikina ir platieji gyventojų sluoksniai, 
kurie mano, kad verta siekti ne sistemos pakeitimo, o jos pa- 
gerinimo. 

Įvairius žmonių tikslus pavyksta įgyvendinti tada, kai žmo- 
nija rimtai to imasi. Pavyzdžiui, technikos pažanga duoda gali- 
mybę visus žmones aprūpinti pakankamai geru būstu ir maistu, 
maloniu mikro ir makroklimatu, pakankama informacija ir ry- 
šiais, patogiu ir greitu transportu. Problema tėra ta, kaip sude- 
rinti, harmonizuoti, koordinuoti žmonių siekimus, nuomonių 
ir interesų pliuralizmą. 

Del to iškyla uždavinys žmonijos tikslus apibendrinti siste- 
mos, nustatančios dorovinę tvarką, pavidalu. Tik taip visuome- 
nė įgyja galimybę spręsti, kokią technikos pažangą verta įgyven- 
dinti, tik taip ji gali pagrįstai nusistatyti prioritetus. Didžiausias 
žmonijos tikslas, nuolat iškylantis tiek atskirų individų, tiek gru- 
pių vertybių vaizdiniuose, yra humanizmo idealas. Ši sąvoka iš 
pradžių irgi yra tuščia, ją reikia pripildyti turinio, kurį galima 

apibūdinti neigiamomis ar teigiamomis charakteristikomis. Var- 
tojant neigiamas charakteristikas, humaniškumo idealas reiškia 
žmonių pasaulį, kuriame tvarkai palaikyti naudojama kuo ma- 
žiau prievartos, kuo mažiau laisvės apribojimų. Teigiamos cha- 
rakteristikos, sudarančios humanizmo turinį, bus laisvė, taika, 
teisingumas, lygiateisiškumas, vienodos galimybės, sveikata, gy- 
vybės apsauga, mitybos užtikrinimas, darbo palengvinimas ir t. t. 

Iš kitų žmonijos tikslų, siekiančių nevienodai toli, galima 
nurodyti, nerikiuojant pagal svarbą, šiuos: privačios sferos ap- 
sauga, tolesnio žmonijos egzistavimo švarioje aplinkoje užtikri- 
nimas, tam tikros gyvenimo kokybės (galbūt atsisakant neribo- 
tos kiekybės?!) garantijos, pusiausvyra tarp egoistinių ir sociali- 
nių tikslų garantuotoje laisvės erdvėje, gamtos užvaldymas ir 
nepriklausomybė nuo jos stichijų. 

Tokie žmonijos tikslai ir norai įvairiais pavidalais reiškiami 
jau seniai; tik jų turinio supratimas visą laiką kinta. Tai akivaiz- 
džiai rodo teisių ir laisvių pavyzdžiai, kurie skirtingai buvo for- 
muluojami graikų ir romėnų pasaulyje, krikščionybėje, Prūsi- 

jos teisės sistemoje iki Steinso reformų, marksizme ir kapitalis- 
tinės santvarkos demokratijoje. 

Noras būtinai nustatyti žmonijos tikslus visada išplaukia iš 
prielaidos, kuri dažnai nėra aiškiai išreikšta. Viena iš tokių prie- 
laidų — individo noras išgyventi arba požiūris į tai, kokią verte 
turi žmonijos egzistencijos pratęsimas. Visi, kurie sutaria del 
tokių prielaidų, pripažįsta galimybę ir būtinybę vieningai nu- 
statyti pagrindinius tikslus ir būdus jiems pasiekti. Tačiau ne- 
ginčytina ir tai, kad šiuo metu nėra tokios vertybių sistemos, 
kurią būtų galima įgyvendinti kaip visumą. Toks teiginys tinka 
tiek didžiosioms pasaulio religijoms, tiek pasaulietinėms verty- 
bių sistemoms.Tai nereiškia tokių vertybių sistemų prasmės ir 
uždavinių neigimo, tik joms nurodoma kita vieta, kuri daugiausia 
priklauso nuo to, kad tokios sistemos sustiprina visuomenės pri- 
imtų vertybių sistemų motyvaciją ir įpareigojimą jų laikytis; 
kartu praplečiama vertybių skalė padidinant reikalavimus. 

Taigi nūdienos pasaulio visuomenė iš pradžių privalo sukur- 
ti naują sistemą, geriausiai atitinkančią dabartinės gamtamoks- 
linės-techninės pasaulio kultūros pagrindus. Mūsų dabartinės 
kultūros atsiradimą daugiausia lėmė planuojantis racionalumo 
principas, kaip tai parodė visų pirma K. Popperis ir H. Albertas. 
Tos kultūros fone istorijos tėkmėje kitusias vertybes ir vertybių 
hierarchiją reikia suprasti kaip konstrukcijas, iš esmės prieina- 
mas gamtamoksliniams-techniniams metodams (3. 136). Fak- 
tiškai taip pat, pradedant Masačūsetso technologijos instituto 
darbais ir Harvardo technologijos ir visuomenės programa (51), 
visame pasaulyje socioekonominių kompleksų dinamikos diag- 
nozei ir terapijai pradėta naudoti kibernetinė sistemų analizė. Į 
socioekonominių vertybių sistemą įeina įvairios vertybės, da- 
rančios poveikį vienos kitoms: religiniai ar pasaulėžiūriniai ver- 
tybių vaizdiniai veikia moralines bei etines vertybes, šios savo 
ruožtu atsispindi visuomeninėje vertybių hierarchijoje, kuri pa- 
veikia ir ekonomines vertybes, o nuo jų priklauso, kokiu mastu 
bus veikiamos techninės vertybės — prekių kiekiai ar savybės. 
Kiekybiškai išreikšti ir formuluoti kibernetinės sistemos elemen- 
tus, kuriais remiantis nustatomi vertybių hierarchijos pokyčiai, 
sunku pirmiausia dėl to, kad nėra vienareikšmių požymių esa- 

miems vertybių vaizdiniams apibūdinti. Taigi jei norima į ki- 
bernetinę sisteminę analizę įtraukti teiginius apie žmonių ver- 
tybines nuostatas, tai tie teiginiai turėtų būti apie faktus, o ne 
apie pažiūras ar nuomones; tik tokia sąlyga duoda galimybę 
gauti nešališkus teiginius, kuriuos būtų galima apdoroti skai- 
čiavimo mašinomis. 

Su kokiais dideliais sunkumais susiduria tokia sistemų anali- 
zė ir prie jos besišliejančios vertybių skalės, akivaizdžiai pama- 
tysime apžvelgę ryšius, kurie būdingi vertybių sričiai, apibūdi- 
namai „švietimo“ sąvoka. Šio sektoriaus negalima nagrinėti izo- 
liuotai; priklausomybės ryšiai jį sieja su gamybos ir technikos 
sektoriais, su socialinių ryšių, laisvės ir tolerancijos sektoriais, 
taip pat su sveikatos sektoriumi, ryšių sektoriumi ir ypač su 
pasaulėžiūros ir tikėjimo sektoriumi. Kiekvienas iš tų sektorių 
savo ruožtu apima skirtingą skaičių elementų. Panašų vaizdą 
pamatytume pasižiūrėję, pavyzdžiui, ir į sveikatos sektorių. 

Ir tokia sisteminė analizė remiasi prielaida, kad žmonija turi 
pagrindinius tikslus, kurie yra nekintami ir todėl etiškai nedis- 
kutuotini. Tiek operacionalizmas (137), tiek ir tokia sisteminė 
analizė mėgina kuo labiau sumažinti galutinių tikslų skaičių ir 
kartu jų tarpusavio prieštaravimų pavojų. Metodiškas pagrin- 
dinių vertybių skaičiaus sumažinimas taip pat turėtų pašalinti 
neatitikimą, kuris dar ir dabar dažnai egzistuoja tarp kritiškai 
racionaliai patikrintos būdų bei priemonių sferos ir vertybių 
bei tikslų nustatymo sferos, apie kurią dažnai iš viso nepa- 
galvojama. 

Formaliai atrodo, jog susitarti dėl pagrindinių vertybių turė- 
tų būti nesunku; tai matyti pažvelgus į įvairius tautų ar tautų 
sąjungų pagrindinių teisių rinkinius ar pagrindinių teisių įsta- 
tymus. Iš tokių sąvokų galima paminėti „žmogaus orumą“, pas- 
kui „laisvę“ arba „taiką“. Antai, pavyzdžiui, Jungtinių Tautų 
1945 metų chartijoje pirmiausia išvardytos tokios vertybės kaip 
socialinė pažanga, aukštesnis gyvenimo lygis, didesnė laisvė, pa- 
kantumas, taika ir pagarba, o bendrojoje žmogaus teisių de- 
klaracijoje, be kita ko, ir švietimas priskiriamas prie tokių pa- 
grindinių vertybių, į kurias gali pretenduoti kiekvienas žmogus. 

Prie tų sąvokų formulavimo ir jų pripildymo konkretaus tu- 
rinio nemažai prisideda ir technikos pažanga. Tas procesas vyksta 
jas sukonkretinant iš dalies tik per gamtos mokslų ir technikos 
pažangą, įgalinančią jas įgyvendinti. Pavyzdžiui, kas liks iš žmo- 
gaus orumo, jei jis neturės ko valgyti? Kas geriau — pasigailėti 
alkstančio ir sušelpti jį sauja ryžių, ar dar ir parodyti jam, kaip 
ateityje išvengti bado be kitų pagalbos? Kas iš tokios laisvės, 
kuri negali užtikrinti taikos ateityje? 

Prie galimybių suvienodinimo švietimo srityje leidžia smar- 
kiai priartėti techninės informacijos ir ryšių priemonės. Be kita 
ko, jos padeda sulyginti įvairias priėjimo prie švietimo galimy- 
bių prielaidas. Techninių priemonių integravimas turėtų ska- 
tinti didesnį nepriklausomumą nuo subjektyvių vertinimo kri- 
terijų, švietimo pasiūlos demokratizavimą ir suintensyvinimą. 

Įvairūs yra motyvai, verčiantys individus ir grupes jų pripa- 
zjstamus tikslus padaryti privalomus visiems. Iš jų būtų galima 
paminėti pražūties baimę, norą išlikti, pagarbą gyvybei, arti- 
mo meilę, taip pat paveldėtus ryšius bei slaptus ar įslaptintus 
interesus. 

Procesas, kuriuo tie tikslai turėtų būti pasiekti ir padaryti 
privalomi, vėlgi įsivaizduojamas skirtingai. Tik visuomenėse, ku- 
rios remiasi sistemą palaikančiomis ar ją įgyvendinančiomis jė- 
gos struktūromis, įmanoma mintis mėginti tikslus pasiekti vien 
sankcijomis bei reikalavimais prisitaikyti. Turint galvoje žmo- 
nių silpnybes bei pasaulio visuomenės pliuralistinę struktūrą, 
pernelyg idealistinis yra fenomenologinis požiūris į vertybių die- 
gimą, besiremiantis prielaida, kad pasiūlytų tikslų vertingumą 
įmanoma visiems išaiškinti ir kad tada tie tikslai, taip sakant, 
patys prasiskins kelią. Tuo tarsi atgaivinamas Sokrato požiūris, 
pasak kurio žinojimas ir dorumas suranda vienas kitą. Turint 
omenyje dabartinę padėtį pasaulyje, tinka mėginimas susitari- 
mo būdu pereiti prie bendradarbiavimo. Be jokios abejonės, 
bene stipriausi motyvai, skatinantys siekti susitarimo, yra susi- 
rūpinimas ir baimė del ateities nežinomybės. Aišku, tos pastan- 
gos apima ir abu kitus požiūrius: susitarimas ir noras bendra- 
darbiauti gali būti pasiekti tik tada, jei vertybių ir tikslų vertin- 
gumą galima aiškiai parodyti; tačiau visada atsiras individų ar 

grupių, kurios ignoruos tas vertybes, ir jas galima priversti dera- 
mai elgtis tų vertybių atžvilgiu tik grasinant sankcijomis. 

Štai čia ir yra ta vieta, kur gamtos mokslai ir technika pasi- 
reiškia kaip mūsų pasaulį vienijantys veiksniai. Technikos rai- 
da, jos pažanga veda prie to, kad izoliuota specializacija tampa 
nepageidaujama. Įsigalėjo požiūris, jog būtina sugebėti koope- 
ruotis ir dirbti bendrai; tačiau čia jau ima reikštis ir socialinis 
požiūris. 

Gamtos mokslų ir technikos raidos internacionalizacija su- 
stiprina požiūrį, kuriuo atsisakoma pernelyg egoistiško siekimo 
įgyvendinti savo tikslus ir pripažįstama, jog visuomenėje reika- 
lingas pliuralizmas, taip pat nereikalaujama, kad visi laikytųsi 
vienos ideologijos ir kad būtų galima kelti operacionalizuotus 
konkrečius tikslus. Dirbdamas savo profesinį darbą, inžinierius 
nesidomi, kas skiria pinigų jo statomai ligoninei — bažnyčia, 
vadovaudamasi krikščioniškosios artimo meilės argumentais, ar 
valstybė, remdamasi socialiniais motyvais visiems užtikrinti vie- 
nodą medicininį aprūpinimą. Statyti ligoninę — geras darbas; o 
kodėl jis geras, galima paaiškinti įvairiai. Šiuo atveju tokio pa- 
aiškinimo galimybės gali būti bažnytinės, religinės ir pasaulė- 
žiūrinės. 

Į mokslininkų gamtininkų ir inžinierių profesiją pažvelgę štai 
šiuo aspektu suprasime, kodėl kaip tik čia išryškėja pasirengi- 
mas savo mokslo šakos priemones ir kartu techninę pažangą 
panaudoti pripažintų Žmonijos tikslų įgyvendinimui, bet nie- 
kada jų nepanaudoti prieš tuos tikslus ir niekada nepiktnau- 
džiauti jomis. Visų mokslininkų veiklai būdingas argumentaci- 
jos racionalumas, kritiškas atvirumas priekaištams, įrodymų pa- 
teikimo metodiškumas ir jų logiškumas. Mokslinio darbo etika, 
pripažįstama visame pasaulyje, reikalauja, kad mokslai prisidė- 
tų prie etinių vertybių sistemos praturtinimo bei stiprinimo. 
Tai išryškėja jau pasirenkant tikslus, kurių būtų verta siekti, 
taip pat ieškant priemonių ir kelių, vedančių į tuos tikslus (121). 
Pasak H. Mohro, toks dorovinių reikalavimų kodeksas apima, 
pavyzdžiui, ir savitarpio pagarbą, objektyvumą, mąstymo lais- 
vės pripažinimą, dogmatizmo atsisakymą, intelektinį garbingu- 
mą ir galimybę patikrinti teiginių teisingumą, kad juos galėtų 

tikrinti kiekvienas, turintis tam protinių bei techninių prielai- 
dų. Jis pažymi, kad mokslininkai gamtininkai ir technikai ženg- 
dami pirmyn turi ir patys išsiugdyti tokias dorybes, kurios ves- 
tų žmoniją proto keliu prie vienodų tikslų ir vienodos vertybių 
hierarchijos. Juk kaip tik gamtos mokslų bei technikos pažanga 
reikalauja vadovautis protu ir reguliuojant žmonių tarpusavio 
santykius. Žinoma, čia iškyla etinių vertybių formulavimo ir 
suderinimo uždavinys; norint išspręsti šį uždavinį, iš pradžių 
reikia susitarti, jog visa pažanga skirta tam, kad tie tikslai būtų 
įgyvendinti, taigi ta pažanga neturi tarnauti maksimalaus pelno 
ar kitokių grupinių interesų siekimui, o jos tikslas yra optimiza- 
cija visos visuomenės mastu. 

Tas sutarimas del išeities pozicijų turi tapti politiniu ir peda- 
goginiu siekimu, tuo pat metu parodančiu, jog turi būti pripa- 
zjstama, kad optimizacijos visos visuomenės mastu uždavinys, 
nepaisant permainų gamtos moksluose ir technikoje, vis dar 
neįvykdytas. Todėl pastangos pripildyti turinio pagrindines teises 
ir vertybes ir pažadinti norą jų laikytis turėtų tapti ir pagrindi- 
niais švietimo bei auklėjimo principais. Taip galima išvengti 
pavojaus, kad etinės vertybės ir jų hierarchija stengsis kaip sa- 
varankiški vienetai užimti vietą pagrindų, iš kurių jos pačios 
išaugo. 

Aišku, techninė civilizacija dar nerado savo galutinės huma- 
niškosios išraiškos nei moksliniame mąstyme, nei visuomenės 
gyvenime ir jos elgesio normose. Dėl ateities neapibrėžtumo 
taisyklių sistema irgi niekada neturėtų būti visiškai stabili, jei 
tik ji nori eiti koja į koją su tikrove. Taigi svarbiu uždaviniu 
reikėtų pripažinti mobilumo įvairiose srityse skatinimą, nes tik 
tai leidžia tobulėti asmenybei keičiantis aplinkai. Todėl teisus 
architektas ir miestų planuotojas X. Kurokawa, judėjimo pro- 
cesą, mobilumą laikydamas svarbiausia ateities visuomenės cha- 
rakteristika, nes žmogus galės išlikti sparčiai kintančioje aplin- 
koje tik su sąlyga, jei ir pats nestovės vietoje. Galimybė ir gebė- 
jimas gyventi pagal įvairias vertybes ir pasiekti visus gyvenimo 
tikslus — štai koks yra gyvenimo tikslas. Visuomenei turi pavyk- 
ti konkuruojančias vertybes bei tikslus integruoti į lanksčią sis- 

temą, o tai neįmanoma nekeičiant pačios sistemos ir svarbiau- 
sių jos parametrų. 

Teisingą poziciją kaskart galima pasirinkti iš naujo tik tada, 
jei visų planų ir sprendimų centre griežtai statomas žmogus, 
kaip to primygtinai reikalavo krikščioniškieji filosofai egzisten- 
cialistai P. Wustas ir G. Marcelis. 

Wusto nuomone, vienintelis vaistas, galintis pagydyti, yra jo 
reikalavimas vėl sugrįžti prie „humaniškosios pagarbos“. Wus- 
tas žino, kad pagarba reiškiasi įvairiai: „Yra asmenybės gerbi- 
mas, kai asmenybė gerbia pati save, ir toje pagarboje daugiausia 
vyrauja distancijos momentas; yra ir gerbimas būtybių, kurios 
prilygsta mums ir su kuriomis mes palaikome dvasinį ryšį. Be 
to, reikia gerbti ir būtybes, esančias tarp mūsų, taigi nedvasinės 
prigimties plotmėje. Tačiau aukščiausią laipsnį pagarba pasie- 
kia tada, kai ji nukreipta į pirmapradę dvasią, nes į ją kaip į 
absoliutų buvimo centrą apskritai sueina visų santykių gijos“ 
(213, 2, 215). 

Humaniškoji pagarba — pagrindinis dabartinės etikos, kaip 
naujosios „kultūros etikos“, principas — pagrindu laiko tikslin- 
gą aplinkos formavimą žmonių sukurta technika, tačiau ji turė- 
tų išsaugoti ir iš antikos bei viduramžių paveldėtus pagrindi- 
nius „prigimtinės teisės etikos“ principus; „prigimtis“ Cia reiš- 
kia ne tik pirminę realybę, bet ir tai, ką žmogus su pagarbia 
atsakomybe daro iš jos, taigi čia randa vietos ir dievobaimingas 
požiūris į gamtą (sekuliarizuotu aplinkos ir gyvūnų apsaugos 
pavidalu) kartu su kultūriniu antstatu — žmonijos istorijos pali- 
kimu. Kas tiki Dievą, tas ne tik save patį, bet ir visą pasaulį 
laiko kūriniu Kūrėjo, kuris žmogų apdovanojo dar ir kūrybinė- 
mis galiomis (189, 180-185). 

Antropologija, kuri nesitenkina vien eksperimentinių bei sta- 
tistinių duomenų rinkimu, bet yra atvira ir metafizinėms gel- 
mems bei platumoms (tik dar reikėtų nustatyti, ką vadinti me- 
tafizika) ir kuri pasirengusi imtis įsipareigojimų — štai kas, pa- 
sak Wusto ir Marcelio, yra filosofinis uždavinys, nes tokios 
antropologijos pripažinimas lieka vienintelė galimybė, jei nori- 
me užkirsti kelią kitai alternatyvai — kad žmonės vieną gražią 
dieną ims ir padarys viską, kas techniškai įmanoma padaryti. 

Jei žmogus nori išlikti žmogumi, jam reikia „religijos“, reikia 
įsipareigojimų. Tiktai ta „religija“ turi būti pritaikyta humaniš- 
kumui, kurio vienas svarbiausių ramsčių yra pagarba. 

Visų pastangų rasti atsparos tašką doram elgesiui visais lai- 
kais leitmotyvu galima laikyti senovės išminčiaus Menandro žo- 
džius, kuriuos Wustas taip dažnai cituoja: „Koks žmogus gra- 
žus, kai jis tikras žmogus“ (213, 2, 356). Arba kitais žodžiais 
galima pasakyti: kokios nuostabios žmogaus galimybės — neiš- 
skyrus techninių — jei jas naudodamas jis išlieka žmogumi pats 
ir leidžia likti žmogumi ir savo artimui. Galima pasakyti dar ir 
taip: pažanga be pagarbaus įsipareigojimo veda į pražūtį (79.174, 
629-840. 155). 

PERSPEKTYVA: 
HOMO FABER SAPIENS 


Žmogus nuo pat pradžios yra technikos žmogus. Technika nuo 
seniausių laikų yra žmonių sritis. 

Žmogus nuo pat pradžios yra technikos gamintojas ir nuo 
pat istorinių permainų pradžios yra savo sukurtos technikos pro- 
dukras. Technika reiškiasi tuo, kad ji aplinkoje kuria tokias for- 
mas, kurių gamta pati neturi. 

Jau nuo pat atsiradimo technika susijusi su proto įkinkymu 
į darbą, ir kuo toliau, tuo labiau didėja reikalavimai jam. Svar- 
biausias vaidmuo čia tenka proto gebėjimui atriboti subjektą 
nuo objekto, išlaikyti atstumą tarp jų. Tai subjektą taip pakylė- 
ja virš aplinkos, kad ja galima teoriškai ir praktiškai disponuoti 
kaip darymo daiktų sritimi. 

Žmogus jau „biologiškai“ yra priverstas užvaldyti gamtą (40, 
48), ir jis gali tai padaryti lavindamas savo protą, savo kalbą ir 
plėtodamas savo socialinį bendravimą. Taigi technika yra natū- 
ralus žmogaus poreikis; per ją jis iš gamtinės būtybės tampa 
kultūrine būtybe. Todėl techniką galima suprasti ir kaip valios 
gyventi, siekimo gyventi, galios siekimo pasireiškimą, kai sten- 
giamasi įsiviešpatauti žemėje, kad žmogus galėtų realizuoti save 
ir išsilaikyti; tik šiandien mes jau daug geriau nei anksčiau ma- 
tome, kad to galima pasiekti ne egoistiškai išnaudojant gamtą, 
o tausojant ją. 

Antropologiškai aiškinant techniką, prasminga pamėginti vi- 
sus technikos dalykus laikyti dalykais, žmogaus sukurtais iš jo 
paties ir iš jo integruojant aukštyn pakylėtų žemesnių būties 
formų. Yra technika, atitinkanti neorganinės medžiagos lygį; 
yra technika, atitinkanti augalinį ar jutiminį gyvūninį lygį; yra 
technika, pakartojanti žmogaus organus ir jų funkcijas, ir ga- 
liausiai yra technika, analogiška labiausiai išlavintoms žmogaus 
proto funkcijoms. Žmogus iš esmės sugeba reprodukuoti tik 
save patį; tam tikri parametrai ir funkcijos išsaugoja savo analo- 

gų bruožus, jie tik gali pralenkti juos mastais ar intensyvumu. 
Tai tinka visoms papildymo, sustiprinimo, žmogaus darbo pa- 
lengvinimo technikoms (39, 7-22). 

Todėl „analogijos“ sąvoka kartu su „pavyzdžio“ ar „mode- 
lio“ sąvokomis priskiriama prie svarbiausių technikos antropo- 
logijos sąvokų. Vertingų minčių apie tai yra pateikęs E. Kappas, 
kurį dar papildo /. Rechenbergo darbai apie evoliucijos strategiją 
ir H. Stachowiako įnašas į bendrąją modelių teoriją (144. 185). 

Kadangi viskas, kas sukurta žmogaus, kilo iš jo paties, tai 
technika yra ir saviraiškos būdas, ir kartu savęs pažinimo prie- 
monė. Kurdami techniką ar ją suvokdami, mes kuriame ir tech- 
nikoje suvokiame patys save. Bet kurio laikotarpio technikoje 
atsiskleidžia ir to laikotarpio žmogus. Hegelio pasiūlytos pripa- 
žinimo dialektikos prasme žmogus, norėdamas ateiti prie savęs, 
turi išeiti už savęs. 

Žmogus realizuojasi technikoje ne tik kaip individas, bet ir 
kaip socialinė būtybė. Todėl individo sukurtos technikos vaiz- 
dą galima laikyti antropologijos socialinių aspektų analogu, nes 
jau individuume reiškiasi socialumas — žmogaus kaip biologinės 
rūšies charakteristika. 

Technikos pasauliui — tam žmogaus atspindziui — būdingi 
visi patį Žmogų draskantys prieštaravimai; technika — tai išorinė 
žmogaus apraiška. 

Ypatinga gamtos tendencija — kurti savaime besistabilizuo- 
jančias reguliavimo sistemas — reiškiasi ir technikoje, kuri siekia 
automatizavimo; jame ji atskleidžia savo tikrąją esmę, kuri įran- 
kiuose kaip darbo ir jėgos mechanizmuose reiškiasi dar gan ne- 
aiškiai. Tačiau analogijomis su ryškiausiais žmogaus kūno ana- 
logais —Sirdies plakimu, kvėpavimu ir t. t. — technika nesitenki- 
na. Reikia pasakyti, kad technika dar tik pradeda kilti į tikrai 
žmogišką savo raidos pakopą, nes nuo to raidos etapo, kuris 
mėgdžioja kūną ir jo sandarą (ji bendra tiek žmonėms, tiek gy- 
vuliams), ji pereina prie žmogaus proto ir psichikos pakartoji- 
mo ir tolesnio išvystymo. Taigi lig šiol mums pavyko pasiekti 
tik teriologinio (gyvuliško) lygio techniką, kurią pavyko tikrai 
plačiai išplėtoti, o dabar reikia sukurti antropologinę (Zmogis- 
ką) techniką. 

Kartu technika atskleidzia ir parodo, kas yra pats zmogus, 
kuris kaip būtis yra tarsi prieglobstis viskam, kas tik egzistuoja, 
ką jis laiko savyje ir kas gali reikštis jame ir per: jį. Heideggerio 
susirūpinimas, kad technikos sukurta būtis mums gali pakeisti 
gamtinę būtį ir jos pagrindą, labai pagrįstas, nes visada yra pa- 
vojus, kad mes paskutiniu dalyku laikysime priešpaskutinį, vi- 
suma — jos dalį, galutiniu dalyku — preliminarų, tikslu — prie- 
mone. 

Tačiau čia didžiausias pavojus iškyla pačiam žmogui, kuris 
galiausiai ir pats save supranta taip pat kaip ir viską, kas egzis- 
tuoja, t. y. kaip objektą, o jau ne kaip prieglobstį visumos tiesai. 
Techniką apibūdinti instrumentiškai-antropologiškai yra tei- 
singa, tačiau to nepakanka, nes tai, kad tai tiesa, dar nereiškia, 
kad tai jau ir visuma. Kaip pažymėjo Kantas, kalbėdamas apie 
etiką, žmogus niekada neturi leistis, kad juo būtų manipuliuo- 
jama tik kaip priemone bet kokiems tikslams. Ne, jis turi kate- 
goriškai reikalauti, kad jį visada išskirtų kaip tikslą iš viso tech- 
ninių-instrumentinių priemonių arsenalo. 

Klausimas tik, ar mes technikos antropologijoje turėtume 
taip toli nueiti; o gal galėtume pasitenkinti tuo, kuo pasitenki- 
no Heideggeris, nukrypdamas į misticizmą, kai jis visumą mums 
pristato tik kaip mums tinkamą tiesą egzistencijos prasme, kaip 
lemtį, del kurios galiausiai mes atsiduriame „dieviškosios“ va- 
lios egzistuoti sferoje. Toks požiūris galėtų reikšti bėgimą nuo 
atsakomybės. 

Technikos plėtrai reikia lygiagrečios ar net aplenkiančios žmo- 
gaus protinių gebėjimų, jo psichikos plėtros, kad žmogus galė- 
tų iš išorės suvokti valdymo funkcijas ir perimti jas; šitaip būtų 
išvengta šiuo metu įvairiose srityse pastebimo atotrūkio nuo 
tikrovės. Toks protinės-psichinės jėgos įsikišimas reikalingas del 
to, kad grynai techniniu požiūriu technika „išvaro“ pati save: 
įvedimo ir išvedimo sistemos tikslai turi būti nustatyti iš išorės, 
vadovaujantis platesnėmis sisteminėmis priklausomybėmis, kad 
visus nuo įvedimo iki išvedimo įvykstančius pokyčius būtų ga- 
lima laikyti techniniais, o ne natūraliais, gamtiniais. 

Todėl technikos galimybės susijusios su žmogaus ir jo aplin- 
kos vystymusi. Štai čia Dessaueris sutaria su Marxu: reikalingos 

tam tikros socioekonominės sąlygos, ir žmogus turi pasiekti tam 
tikrą fizinį, psichinį ir dvasinį lygį, kad jis „surastų“ tam tikras 
technikos formas. Taigi visi „išradimai“ tėra istoriškai įmano- 
mas suradimas kažko, kas iš esmės visą laiką egzistavo kaip po- 
tenciali galimybė. Todėl technikoje akivaizdžiai išryškėja žmo- 
gaus ir jo veiksmų ateities perspektyva. Žmonės kuria istoriją, 
naują realybę, kuri dar neegzistuodama kaip potenciali galimy- 
bė buvo visada. Tačiau ta ateities perspektyva parodo žmogui, 
kad jo dvasios kūrybinė laisvė priklauso nuo to, koks likimas 
laukia inertiškos materijos su jos determinuota priklausomybe 
nuo nepakeičiamų santykių ir įstatymų (134). 

Šiuo metu technikos antropologija pirmiausia kelia sau už- 
davinį atkurti prarastą žmogaus vientisumą. Tobulindamas sa- 
vo subjektyviąją pusę, įskaitant gebėjimą kritiškai vertinti bei 
reguliuoti, ir objektyviąją pusę, įskaitant instrumentinio įsikiši- 
mo gebėjimą, žmogus susidvejino. Tik aprėpdamas visumą pro- 
tas gali atgauti gebėjimą spręsti apie tikslus; priešingu atveju 
subjektyviai nuomonei paklūsta viskas, ką nustatė nuomonių 
apklausos, sprendimų priėmimo ar balsavimų procesai, nesigili- 
nant į turinio teisingumą ar vertingumą. 

Dėl techninio proto vystymosi atotrūkio reikia daugiau dė- 
mesio skirti savęs apmąstymui, savo vidaus pasauliui. Tačiau 
toks savęs apmąstymas šiais laikais negali būti grynai individua- 
lus. Kaip tik dėl to, kad technika vystosi didelių sudėtingų ma- 
šinų kūrimo linkme ir kad numatoma toliau kurti mašinas, imi- 
tuojančias didžiausius žmogaus sugebėjimus, reikia ir „didelio“ 
žmogaus, bendravimo procesuose pažįstančio save patį. 

Turbūt aiškiausiai tą uždavinį suformulavo J. Habermasas. 
Esmė ta, kad instrumentinis protas, siekiantis atsiskirti ir tapti 
savarankiškas, turėtų vėl paklusti tiek atskiro individo, tiek so- 
cialinio subjekto visuminiam protui, kuris turi teisę kritikuoti, 
vertinti ir priiminėti sprendimus ir kuris išsiugdė gebėjimą su- 
vokti tokią teisę. Todėl technikos raida verčia tobulėti ir žmo- 
gų, kuris priešingu atveju būtų prarytas jo paties sukurtos tech- 
nikos ir liautųsi egzistavęs kaip žmogus. 

O sąmonė turėtų jau ne kaip individuali ir subjektyvi, bet 
pirmiausia kaip bendra ir objektyvi įsikurti sąmonės subjekty- 

vume ir stengtis rasti savo išmintingą identiškumą. Tik suradus 
tokį identiškumą, — o tai įmanoma tik suvokus vertybes ir jų 
hierarchiją, tik subjektams noriai prisiėmus įsipareigojimus „ob- 
jektyvios“ tvarkos atžvilgiu, — galima išvengti didžiausio pavo- 
jaus, gresiančio grynai techninei civilizacijai: „sąmonės susidve- 
jinimo ir žmonių susiskaldymo į dvi klases — į socialinius inži- 
nierius ir į uždarų institucijų belaisvius“ (46, 333). 

Technikos pažanga nesivadovauja vien savo pačios dėsnin- 
gumais. Mums patiems reikia nustatyti jos kryptis ir ją kaip 
instrumentinę priemonę priskirti ar palenkti netechniniams tiks- 
lams. Tikslų ir vertybių bei jų eiliškumo pagal prioritetus ir 
preferencijas apmąstymai yra vienas aktualiausių šiuolaikinės 
technikos antropologijos filosofinių uždavinių. Žmogus juk yra 
ir faber, technikas. Tačiau nepakanka apie žmogų pasakyti tik 
tiek. Tiesa juk yra visas žmogus; ji apima ir žmogaus kaip tech- 
niko tiesą. 

Kas šiandien nori suprasti techniką, tas turi suprasti ne tik- 
tai ją! Tas turi žinoti, kad prielaidos, realybės ir poveikiai hori- 
zontaliai ir vertikaliai siekia toliau negu techninio produkto pa- 
gaminimas ir jo buvimas. Technika turi apimti visus laiko mat- 
menis — nuo praeities per dabartį iki ateities. Ji taip pat turi 
suvokti savo socialinius, ekonominius, politinius ir žmogiškus 
santykius bei komponentus. 

Tam reikia, kad inžinierius ir kiekvienas, kuris susiduria su 
technika gamybos, paskirstymo ir vartojimo srityse, žinotų, su 
kuo jis susiduria, kur dalyvauja ir į kokį sunarpliotą ryšių rezgi- 
nį technika jį įtraukė. 

Kaip tik dėl toli siekiančio technikos poveikio ir jos susiraiz- 
gymo ypač svarbu primygtinai pabrėžti racionalų technikos po- 
būdį, priešpriešinti jį mėginimams techniką apjuodinti, vaiz- 
duoti ją kaip neišvengiamą, magišką, anoniminę jėgą. Tai ne- 
reiškia, kad visada pavyksta išvengti visų pavojų ir kad kiekvienas 
gali viską numatyti. 

Kuo daugiau išplitę prietarų, kad šiuolaikinė technika esanti 
iracionali, demoniška, neįžvelgiama ir nevaldoma, tuo didesnės 
galimybės jsivieSpatauti autoritarinėms, diktatoriškoms siste- 
moms. Tačiau kuo geriau techniką gaminantis žmogus supran- 

ta, ką jis daro, kuo geriau jis suvokia techniką, taigi kuo labiau 
inžinierius stengiasi susigaudyti pats ir paaiškinti kitiems, tuo 
didesnės galimybės atsiveria laisvei, laisvam apsisprendimui, de- 
mokratijai. Aišku, tam reikalingas ir žinančiųjų, taigi pačių in- 
žinierių visuomeninis politinis įsipareigojimas. 

Inžinieriui dar labiau negu visuomenės mokslų specialistui 
aišku, kad kalbos apie priklausomybę nuo neišvengiamo likimo 
ar nuo iracionalių jėgų reiškia tik bėgimą nuo atsakomybės — 
juk visuomenė turi atsakyti už tai, ką ji daro pati ar liepia arba 
leidžia daryti inžinieriams. Kadangi inžinieriai geriausiai suvo- 
kia technikos atsiradimo racionalumą ir jos esmę, tai jie ir pri- 
valo tai išaiškinti kitiems. 

Filosofiniai technikos apmąstymai turi padėti tam pačiam 
reikalui ir padėti tai suprasti ne tik gamintojams, bet ir vartoto- 
jams. Toks filosofinis apmąstymas kelia ir interpretacinį užda- 
vinį: žodį „technika“ pakylėti iki sąvokos rango. Filosofinis ap- 
mąstymas taip pat kelia integruojantį uždavinį: specifinius tech- 
nikos bruožus ir įvairovę sujungti į vientisą vaizdą ir jį 
harmoningai įtraukti į žmogaus žinių ir veiklos struktūrą. Filo- 
sofinis apmąstymas kartu kelia ir emancipacinį uždavinį, kuris 
gali būti išspręstas suvokus sudėtingą priklausomybių sistemą ir 
pasiekus kuo daugiau laisves bei saviraiškos, kuri visiems žmo- 
nėms bendrame pasaulyje užtikrina žmogaus vertą gyvenimą. 

Filosofinio darbo apie techniką ir jos suformuotą pasaulį re- 
zultatai turėtų pirmiausia būti inžinierių ir visų technikos kūrė- 
jų sąmonės tvirta sudedamoji dalis, kad jie ir jiems atstovaujan- 
čios organizacijos galėtų įnešti tokį indėlį, kokio visuomenė pa- 
grįstai gali tikėtis iš jų. 

Epocha tik tada gali turėti tinkamą techniką ir teisingą po- 
žiūrį į savo techniką, jei ji turi teisingą Žmogaus vaizdinį. Iš čia 
išplaukia būtinybė turėti tikslingą, į sektiną pavyzdį, į idealą 
orientuotą lavinimą vietoj gebėjimo pateikti fragmentiškas da- 
lykines žinias, kurios iš homo faber sapiens padaro tik baisiai pa- 
vojinga homo faber. 

* F. Dessauer, Streit um 
die Technik, Frankfurt, 1956, 
S. 234. 


Savo knygomis „Technikos filosofija“ ir „Ginčas del technikos“, taip 
pat daugybe straipsnių ir pranešimų F. Dessaueris daug prisidėjo prie 
diskusijos apie technikos filosofiją plėtojimo Vokietijoje nuo Pirmojo 
pasaulinio karo iki šių dienų; jo veikla sulaukė ne tik karšto pritarimo, 
bet ir griežtos kritikos; labiausiai jį kritikuoja marksistiniai autoriai. 

Dessaueris technikoje mato dvasios apraišką, netgi dieviškosios dva- 
sios. Kaip tik todėl žmogus gali technikoje realizuoti tai, ką turi ver- 
tingiausia; čia jo kuriamajai veiklai beveik nėra ribų. 

Techninei veiklai būdinga nauja, žmogaus nustatyta realybė. Žmo- 
gus kurti gali tik tai, kas jau egzistuoja Platono idėjos prasme. Techni- 
nių sprendimų jis neišranda, o tik atranda juos. Dessaueris techniką 
apibrėžia kaip „realiąją būtį, kilusią iš idėjų galutinai apiforminant ir 
apdorojant tai, kas jau yra gamtoje“ `. 

Dessaueris techniką traktuoja ne izoliuotai, o siedamas ją su eko- 
nomika, politika ir etika. Tačiau jis nori išryškinti ir jos pačios kultū- 
rinę vertę; Žinoma, tai neatleidžia žmonių nuo atsakomybės, nes jie 
atsako ne tik už techniką, bet ir už visus kultūros laimėjimus. 

Čia spausdinama trumpa santrauka teksto, kurį pats Dessaueris 
pavadinimu „Technikos filosofija“ parengė F. Schnasso 1928 m. iš- 


leistam „Filosofijos įvadui“. 


Žodis „technika“ vartojamas dvejopa prasme. Juo kartais vadi- 
nama tai, ko žmogus treniruodamasis savo veikloje gali išmokti 
(pavyzdžiui, sakoma: stenografijos, skambinimo pianinu, mo- 
kymo, valdymo technika). Tokios šio žodžio prasmės čia ne- 
nagrinėsime, o kalbėsime apie daiktus ir procesus, kurie žmo- 
nijos istorijos tėkmėje tam tikromis žmogaus veiklos formomis 
pateko į regimąjį pasaulį ir ten pasiekė labai didelės galios. Pa- 
vyzdžių daug: p/žgu ariame žemę, jos derlingumą didiname 
įdirbdami ją mašinomis bei tresdami mineralinėmis trąšomis; 
eterį naudojame kalbai ir muzikos garsams skleisti; /ėktuvais 
keliaujame padangėmis, kur tik norime; ypatingos sudėties ir ypa- 
tingų savybių turinčiomis medžiagomis įveikiame ligas ir net 
atitoliname mirtį; energiją transformuojanciomis mašinomis, 
vadinamaisiais varikliais, kasdien pakeičiame dviejų milijardų 
vergų raumenų darbą; išleidžiame ir išplatiname milijardus /aik- 
raščių, žurnalų, knygų; 70 procentų visų dirbančiųjų tiesiogiai 
ir netiesiogiai mašinomis gamina žmonių visuomenei reikalin- 
gą produkciją, sugebame pasverti planetas ir ištirti tolimų dan- 
gaus kūnų medžiaginę sudėtį. 

Taigi čia kalbame apie daik- 
tus ir procesus, kurie gamtai ne- 
priklauso, nes jų visų joje nebu- 
vo, jie atsirado istoriniais laikais 
per žmogiškąją, tai yra dvasinę, 
veiklą. Daiktams ir procesams, 
kuriuos vadiname technika, kaip 
ir gamtai, būdinga jutiminės pa- 
tirties galimybė. Į gamtą jie pa- 
našūs tuo, kad jų pasirodymas ir 
raida iš esmės susiję su gamtos 
dėsniais. O nuo gamtos objektų 
ir dėsnių techniniai objektai ir 
procesai skiriasi tuo, kad jų for- 
mą ir esmę lemia ne priežastin- 
gumas, bet tikslingumas (finaliz- 
mas, teleologija), o techninių ob- 
jektų vertė priklauso nuo to, kiek 
per jų formą pasiekiamas tikslas. Taigi jei gamtos mokslų ob- 
jektas yra nekintamų priežastinių ryšių pažinimas, tai kaip tik 
tie priežastiniai ryšiai (objektyvieji gamtos dėsniai, „tai, ką mes 
laikome dėsniais“) technikoje tėra statybinė medžiaga, tik gali- 
mybės, kuriomis naudojantis tikslinga dvasine veikla suformuo- 
jamas techninis objektas. Kyla klausimas: iš kur tie technikos 
tikslai, kaip suprasti galimybę ir kas trukdo pasiekti tuos tikslus 
naudojantis gamtos dėsniais kaip statybine medžiaga? 

Visi techninių objektų tikslai yra už technikos sferos ribų. 
Laivų statybos tikslas nėra, kaip sako Aristotelis, laivas, bet, kaip 
sako Zschimmeris, plaukimas laivu, taigi žmogaus poreikis. Te- 
leologiškai kiekvienas techninis objektas peržengia technikos ri- 
bas ir patenka į žmogaus ar visuomenės poreikių sferą. Būtiny- 
bė, svajonės, ilgėjimasis, galintys tapti techninio realizavimo tiks- 
lu ar priežastimis, nepaprastai įvairūs: drabužiai, maistas, žinių 
ir įgūdžių įgijimas, tiriamoji veikla, socialiniai sunkumai, muzi- 
kinis lavinimas, susisiekimas, ligos ir milijonai kitų dalykų yra 
temos, kurių sprendimo galimybes ir padidina techniniai spren- 
dimai. Technika pateikia sprendimo priemones, įrankius, „or- 

ganoną“ visiems žmonių tikslams, nuo paprasčiausių iki pačių 
iškiliausių. Dėl to ir kilo dažnai pasitaikantis nesusipratimas, 
kad technika yra ne kas kita, kaip tik „organonas“. Palyginti su 
techninio finalizmo kilmės klausimu, daug sunkesnė ir sudė- 
tingesnė yra sprendimų formaliųjų sąlygų problema; kitaip sa- 
kant, kaip gali būti, kad egzistuoja forma, ir kaip surandama, 
pertvarkant gamtos dėsnių elementus, tokia forma, kuri paten- 
kina žmogaus poreikį (pavyzdžiui, muzika, gydymas)? Taip su- 
formulavus problemą, kyla (metafizinis) klausimas, kokia gi tech- 
ninio objekto esmė. Čia galime tik užsiminti apie šios proble- 
mos sprendimą ir nurodyti skaitytojui autoriaus knygą 
„Technikos filosofija“ (ją išleido Friedrichas Cohenas Bonoje 
1927 m.; ten nurodyta ir literatūra). 

Iš pradžių paaiškėja, kad gamtinių priklausomybių (pavyz- 
džiui, fizikos termodinaminių ar elektros dėsnių) buvimo ir pa- 
žinimo, iš vienos pusės, ir žmonių poreikių (pavyzdžiui, žmo- 
gaus darbo palengvinimo, bendravimo su toli esančiais žmonė- 
mis), iš kitos pusės, dar nepakanka, nes jie patys savaime niekada 
nereiškia sprendimų įkūnijimo formos (garo mašinos, telegra- 
fo, telefono). Tikslo ir gamtos dėsnio susijungimas techninėje 
formoje reiškia daugiau. Tas „daugiau“, kuris kasdienėje kalbo- 
je ir laikomas svarbiausiu, apibūdinamas tokiais posakiais kaip 
„mašina eina arba mašina neina“, tai ypač tinka tais atvejais, kai 
kalbama apie vadinamuosius ¿šradimus, t. y. kai ieškoma tech- 
ninės formos, kurioje aiškiai suformuluotas žmogaus tikslas pir- 
mą kartą turi būti įgyvendintas naudojantis gamtos dėsnių sta- 
tybiniais elementais. Išradimo proceso analizė rodo, kad tas tech- 
ninės sprendimo formos ieškomas lemiamasis elementas, dėl 
kurio „mašina eina“ ir objektas iš pradžių tampa tuo, kuo dar 
tik turėtų tapti, o paskui jau tampa juo iš tikrųjų (medžiaga 
vaistams, kurie iš tikrųjų gydo, stiklas ir metalas mikroskopui, 
kuris leidžia įžiūrėti plika akimi nematomus dalykus), nepri- 
klauso nei gamtai, nei žmogaus laisvei. Pati gamta negamina nei 
ratų, nei kišeninių laikrodžių; išradėjas jų irgi „negamina“, jis 
„negamina“ ir karščiavimą mažinančių vaistų, rentgeno vamz- 
delių, jis tik „atranda“ juos. Ištisus metus ir dešimtmečius at- 
kakliai triūsdamas, išradėjas yra pakeliui į tikslą, t. y. tikslas yra 

užjo, už žmonių savivalės ribų. Nors žmogus iš visų savo porei- 
kių laisvai gali pasirinkti vieną sau tikslu, tačiau nuo tol jis jau 
nebelaisvas ir turi to tikslo ieškoti ten, kur jis yra, o ne ten, kur 
jam norėtųsi, kad būtų. Nera ir taip, kad jis tame tiksle atrastų 
save patį, tačiau išradimo procese savo požiūrį ir mąstymą taip 
palenkia tam tikslui, kad jo vaizdinys pakankamai priartėja prie 
jo. Taigi techninė forma nustatoma iš anksto, ji vienareikšmiš- 
kai apibrėžtam tikslui daugiau ar mažiau tobula iš anksto ran- 
dama tokia, kokia yra. Tą akimirką, kai mūsų pačių vaizdiniai 
pakankamai priartėja prie iš esmės pastovaus ir nuo žmogaus 
nepriklausomo savaime egzistuojančio objekto, naujoji techni- 
nė forma pirmą kartą pasirodo pasaulyje, istorijoje. Pirmą kartą 
mašina „eina“, aparatas „veikia“, žmogus, sakykim, skrenda. Taigi 
susiduriame su perėjimu į jutiminio egzistavimo pasaulį, tačiau 
tai jokiu būdu nėra perėjimas iš grynosios nebūties ar grynosios 
regimybės ir iš ne grynai tik galimybės, o iš vienareikšmiškai iš 
anksto nustatyto daiktų santykio (jų būties) sferos. Tas slaptas, 
iš anksto vienareikšmiškai nustatytas sprendimo formas tikslin- 
ga vadinti zdejomis. Sprendimų galimybės pagrindą sudaro visos 
gamtos dėsniams paklūstančios medžiagos. Techninės formos 
realizavimo prielaida, taigi „tikrovės pagrindas“ išorinės patir- 
ties tikrovės prasme yra iš anksto nustatytos idėjos suradimas. 
Tad technika yra realioji būtis, kilusi iš idėjų remiantis gamtos 
dėsnių teikiamomis galimybėmis ir tiek, kiek jos leidžia; su tuo 
susiduriame daugybės formų ir procesų, kurių kasdien daugėja, 
pavidalu. 

Vadinasi, technika savo esme yra atskira nuo ekonomikos, 
tačiau su ja (kaip ir su visuomene) kasdienybės požiūriu atrodo 
susijusi. Didelis technikos ir ekonomikos skirtumas matyti nag- 
rinėjant vertybiniu atžvilgiu tuos pačius technikos ir ekonomi- 
kos objektus. Tekstilės audinio gabalas, stalas, lempa ekonomi- 
koje gali būti lyginami pagal vertę, jie gali būti pripažinti netgi 
lygiaverčiais, kainuoti visi vienodai, nes čia vertė nustatoma re- 
miantis daiktų mainų galimybe. O technikos vertinimų skalėje 
tikslai, paslaugos, vertės yra specifiniai dalykai, jų negalima pa- 
keisti vienų kitais. Audiniai ir lempos — kaip technikos objektai 
— nepakeičiami pagal jų teikiamas paslaugas. Mikroskopo, ku- 

riuo Robertas Kochas surado tuberkuliozės bacilas, vertė neturi 
nieko bendro su jo prekine verte, priklausančia nuo pasiūlos ir 
paklausos; tuo tarpu techninę vertę lemia tik finalizmo realiza- 
vimo techninėje formoje laipsnis. Technikos autonomija, pasi- 
reiškianti technikos objektų nepriklausomybe nuo kintamų eko- 
nomikos formų, pagrindžia ir techninių profesijų savarankiš- 
kumą, priešingai paplitusiai nuomonei, kad jos yra tik 
ekonomikos (ūkio) profesijų priklausomas specialus atvejis. 

Kaip savarankiška sritis, besiplėtojanti istorijos tėkmėje dėl 
tvarkančiosios finalistinės dvasios skverbimosi į gamtos objek- 
tų sritį, technika savo pačios prigimtimi įsiskverbia į visas gyve- 
nimo fazes ir formas. Ne vien kaip „organonas“, bet ir savo 
prigimtimi bei su jos formomis susijusia galia ji keičia išorinį 
pasaulio pavidalą, jo visuomenines formas, žmonių mąstymo 
įpročius, jų vaizdinių turinį, socialinius ir politinius santykius 
ir reiškiasi kaip viena stipriausių, o šiuo metu gal net stipriausia 
istorinė jėga. Nuodugniau įsigilinus paaiškėja, kad ta žala vi- 
suomenėje, dėl kurios taip skundžiamasi pramonės, technikos, 
didžiosios ekonomikos, darbo pasidalijimo laikais, nėra susijusi 
su pačia technikos esme, o su ekonominių ryšių, visuomenės 
organizacinių formų problemomis ir (pavyzdžiui, kaminų, iš- 
metamųjų dujų, triukšmo kėlimo atvejais) su atsilikusia techni- 
ka, t. y. klaidomis, laiku neišspręstomis problemomis, nepa- 
kankamai gerai realizuotomis „idealiomis sprendimo formomis“. 
Didelės autonominės sritys, pavyzdžiui, instrumentinė muzi- 
ka, atsirado iš viso tik plėtojantis technikai. 

Pabaigai dar viena pastaba apie filosofinį problemos kėlimą, 
kuris ypač primygtinai išplaukia iš technikos esmės; tai techni- 
kos objektų esmės (idėjos, daiktų savaime) klausimas. Mašina 
žmogaus patirčiai yra tas pat kaip ir gamtos objektai; tačiau 
medis, taip sakant, „visada lieka išorėje“, jis į žmogaus sąmonę 
patenka tik iš išorės per pojūčius, o, pavyzdžiui, po tuo medžiu 
stovintis plūgas, nors ta pačia prasme ir tikroviškas, tačiau nėra 
svetimas ir „išorinis“. Jo esmė realizuota dalyvaujant žmogaus 
sąmonei. 

Antra, technika verčia iš naujo nagrinėti realizacijos proble- 
mas. Jau matėme, kad technika reiškia „būtį iš idėjų“, taigi rea- 

lizaciją, perėjimą iš vienareikšmiškai iš anksto nustatytų spren- 
dimo formų (idėjų) pasaulio į pojūčiams prieinamos tikrovės 
pasaulį. Tą perėjimą iš objektyviosios realybės sferos, tą techni- 
kai būdingą realizacijg čia galima tiksliai atsekti. Galima sakyti, 
technika yra realizacijos problemų chrestomatinis pavyzdys. 
Žmogus egzistuodamas įvairiais aspektais susiduria su objekty- 
via realybe, normomis ir įvykiais. Kyla klausimas: kaip iš vienos 
srities pereinama į kitą? Pavyzdžiui, kaip iš gamtos dėsningumų 
sferos, kuriai paklūsta trintis ir virpesiai, į besiklausantį žmogų 
pereina melodija, paklūstanti muzikinei tvarkai ir jos dėsniams, 
kaip iš to atsiranda etinės paskatos elgtis dorovingai „praktinio 
proto“ atžvilgiu? 

Ir trečia: atsirado stiprūs technikos ir etikos, ne mažiau stip- 
rūs technikos ir estetikos ryšiai; juos irgi reikia paaiškinti. 


ROMANO GUARDINI 


GALIA IR 
NAUDOJIMASIS JA 

Guardini kelia klausimą, koks turėtų būti žmogus, kad galėtų susido- 
roti su ta siaubingai didele galia, kurią jis įgijo per techniką. Guardini 
labai rimtai žiūri į tos galios keliamą grėsmę. Tačiau jis neatmeta ga- 
lios, jei tik ji naudojama žmogaus labui. 

Guardini (1885-1968) - katalikų religijos filosofas. Del jo pateik- 
tos krikščionybės idėjų egzistencinės interpretacijos ir dėl jo atvirumo 
šiuolaikinės technikos raidos atžvilgiu domėjimasis juo peržengė kon- 
fesines ribas. Abiejuose traktatuose — „Naujųjų laikų pabaiga. Bandy- 
mas orientuotis“ (Viurcburgas, 1965) ir „Galia. Bandymas nurodyti 
kelią“ (Viurcburgas, 1965) - jis blaiviai griežtai nagrinėja šiuolaikinio 
Žmogaus situaciją ir laikydamasis krikščioniškųjų pozicijų atsako, ko- 
kie reikalavimai jam keliami. Abu traktatus verta perskaityti kaip mū- 
sų laikų interpretavimo bandymus. Toliau pateikiamos kelios išraukos 
iš traktato apie galią baigiamojo skyriaus. 


Kaipgi turėtų atrodyti tas žmogaus tipas, kurio ieškome ar ku- 
rio tikimės sulaukti? 

Pirmiausia jis privalo turėti pirminį santykį su galia. 

Tas žmogus turi žinoti ir pritarti tam, kad būsimosios kultū- 
ros prasmė — ne gerovė, o viešpatavimas, vykdymas tos užduo- 
ties, kurią Dievas skyrė pačiai žmogaus esmei. Ateityje bus ne 
visuotinis apsidraudimas, o toks pasaulis, kuriame visiškai atsi- 
skleis viešpatavimo prasmė. Tokio pasaulio pilietis nenori. Jis jo 
bijosi. Jam atrodo, kad toks pasaulis iš esmės neteisingas. To- 
dėl jis nesugebėjo deramai naudotis turima galia ir pasiekti 
saugumo, naudos, gerovės, atidėdamas tai ateičiai. Todėl jis 
nesukūrė nei tikrosios viešpatavimo moralės, nei tikrojo vieš- 
patavimo stiliaus, ir jo laukia užmarštis. O tas ateities žmogus, 
apie kurį čia kalbame, naudą, saugumą, gerovę ryžtingai nu- 
stums į antrąją vietą, o pirmojoje bus būsimojo pasaulio para- 
metrai. 

Del to iškyla kitas dalykas — pirminis santykis su technika. 

Ją sukūręs žmogus neįtraukė jos į emocinį savo gyvenimo 
lauką. Kai XIX amžiuje kokios nors didelės įmonės savininkas 
statėsi sau namą, dažniausiai tai būdavo rūmai ar pilis. Tarpu- 
kariu gimęs jaunimas elgiasi kitaip. Tai toks žmogaus tipas, ku- 
ris su technika susijęs emociškai. Kitaip orientuotu neįprastu 
būdu jo gyvenimas rutuliojasi tarp techninių struktūrų. Iš to 
atsiranda laisvumas naudojantis jomis, reikalingas tam, kad bū- 

tų įmanomas mūsų minėtas įveikimas.Tačiau žmogus, kurį tu- 
rime galvoje, labai jaučia ir iš viso to kylantį pavojų. 

Nuo Hirosimos laikų žinome, kad gyvename ant pražūties 
krašto ir taip gyvensime iki žmonijos istorijos pabaigos. Naujo- 
jo tipo žmogus jaučia tą pavojų. Suprantama, jam irgi baisu, 
bet jis nepasiduoda tai baimei, nes gyventi jos atmosferoje jam 
įprasta*. Jis tą baimę pažįsta ir jos nevengia. Ji net įgyja giliai 
širdy juntamo dydžio pobūdį. Tokią tendenciją rodo tai, kad 
buržuaziškai nesislepiama už kruopščiai apskaičiuotų išanksti- 
nio apsirūpinimo priemonių ir keičiasi požiūris į nuosavybės 
turėjimą ar į būstą, — apie tai jau kalbėta. Tai rodo ir daugelis 
naujų meno, filosofijos ir t. t. srovių. Žmogus, kurį turime gal- 
voje, sugeba gyventi tokio pavojaus akivaizdoje ar bent jau pri- 
ima uždavinį ir jaučiasi galįs išmokti gyventi tokiomis aplinky- 
bėmis. 

Tačiau jis to nelaiko avantiūra (tai būtų dar vienas bendro 
vaizdo elementas), o veikiau suvokia savo atsakomybę pasau- 
liui. 

Jis įveikė naujųjų laikų dogmą, kad visi dalykai patys savai- 
me yra geri. Jis jau neturi pažangos adeptui būdingo optimiz- 
mo, bet žino, kad jie taip pat lengvai, gal dar lengviau, gali 
virsti blogais. Jis žino, kad pasaulį valdo laisvė, ir jaučia atsako- 
mybę už jį. Ir meilę. Ypatingą meilę, kylančią iš suvokimo, kad 
pasaulis taip lengvai gali būti sugriautas. Su galios ir jos dydžio 
suvokimu, su giminingumu technikai ir valia naudotis ja, su 
pavojaus pojūčiu susijusi meilė, švelnumas egzistencijai, kuri 
gali baigtis, kuriai gresia tiek pavojų... 

Tam žmogui vėl būdingas asketizmo jausmas. 

Jis žino, kad nėra tokio viešpatavimo, kuris kartu nebūtų 
viešpatavimas sau pačiam. Negalima nieko sukurti, jei norintis 
kurti nebus pats sukurtas. Nėra tikros didybės, kuri nesiremtų 
įveikimu ir atsižadėjimu. Žmogaus siekiai, instinktai nėra sude- 
rinti, tai reikia padaryti patiems. Tikėjimas tariamai gera gamta 
yra bailumas. Jis juk nusisuka nuo blogio, kuris taip pat būdin- 
gas gamtai, kaip ir gėris, todėl gėrio nebegalima traktuoti rim- 
tai. Blogiui reikia priešintis — tai ir yra asketizmas. Jau pats tik- 
rasis įsakymas, paremtas ne prievarta, o užtarnautu autoritetu, 


* Būtų svarbu nustatyti, 
ar mūsų laikams būdingą bai- 
mės jausmą patiria visi, ar tik, 
sakysim, daugiausia tie, ku- 
rie struktūriškai kilę dar iš 
anapus laikų sandūros. Be 
abejo, tuo nenorime pasaky- 
ti, kad ir šiapus stovintysis ne- 
jaučia politinių, ekonominių, 
socialinių pavojų. Tačiau ar 
tai tas paralyžiuojantis, asme- 
nybę ir padėtį visuomenėje 
alinantis siaubas, apninkan- 
tis žmogų, kuris šiame pasau- 
lyje jaučiasi jau nebe kaip na- 
mie? 

* Su tuo susijusi ir pas- 
taruoju metu vis reikšminges- 
ne tampanti kaimyniškumo 
sąvoka. Ji suponuoja įsiparei- 
gojimą padėti, nepaisant as- 
meninių simpatijų ir antipa- 
tijų. 


ir tikrasis paklusnumas, paremtas ne savęs atsižadėjimu, o tik- 
rosios teisės pripažinimu, besąlygiškai gali būti įgyvendintas tik 
žmogui išsivadavus nuo tiesioginio instinktų, polinkių, sieki- 
mų poveikio. Žmogus, kurį turime galvoje, taip pat žino, kokia 
išlaisvinanti jėga slypi savęs įveikime, kaip pakeičia jį prisiimta 
kančia ir kad visoks esminis augimas priklauso ne tik nuo dar- 
bo, bet ir nuo laisvai prisiimtos aukos. 

Su tuo susiję ir tai, ką daug kur matome — žmonių draugiš- 
kumas vienų kitiems. Bet tai nėra atstumo nepaisymas, būdin- 
gas kareivinėms ir stovykloms, tai nėra ir tie moralės trupinė- 
liai, kurie dar lieka po to, kai gyvenimo tikslai netenka prasmės, 
kai nebeliko tikėjimo, kilnumo, džiaugsmo. Ne, tai solidaru- 
mas tų, kurie visi dirba vieną darbą ir kuriems visiems gresia tas 
pats pavojus. Tai savaime suprantamas pasirengimas padėti vieni 
kitiems, dalytis laimėjimais*. Tik tai pozicijai irgi būdingas ne- 
apibrėžtumas, nes ji peržengia visas kraujo ryšių ir asmeninių 
simpatijų ribas. 

Iš to, kas sakyta, aišku, kad kalbama ne apie kokį nors naują 
kareiviškumo variantą. Tipas, kurį turime galvoje, taip pat gali 
būti kareivis, kaip ir dvasininkas, komersantas, valstietis, gydy- 
tojas, menininkas, darbininkas ar mokslininkas. Nereikia ver- 
tinti jo ir griežtai, kaip tada, kai kalbama apie „fantastišką va- 
lią“, „laukinį įtūžį“ ar „beatodairišką užsiangažavimą“. Zmo- 
gus, kuris taip kalbėjo, iš tikrųjų buvo silpnas. Jis smurtavo dėl 
to, kad pats nesijautė saugus, ir buvo brutalus, nes jo širdis bu- 
vo skurdi. O pavojų ir mirties jis nebijojo tik dėl to, kad jam 
dvasia nieko nereiškė. Jėga, kurią turime galvoje, kyla iš dva- 
sios, iš laisvo širdies aukojimosi; iš jos gali kilti viskas, ką vadi- 
name pagarba, kilnumu, gerumu, švelnumu, nuoširdumu. 

Reikia nurodyti ir paskutinį šio ateities žmogaus elementą — 
jo požiūrį į religiją. 

Kai galimybė valdyti pasaulį jaučiama taip, kaip čia minėta, 
tada galėtų atsirasti visiškai dalykinė šiapusinė kūrimo ir vieš- 
patavimo valia, kuri visus metafizinius dalykus atmestų kaip 
trukdančius. Bet net ir tada uždavinių didumas verstų žmones 
tikrovę priimti labai rimtai ir suvokti, kad pasaulio įvaldymas 

įmanomas tik laikantis tiesos ir kad jis turi paklusti daiktų es- 
mel. 

Tačiau tokiame lojalume glūdi ir labai tikro pamaldumo ga- 
limybė. Žmogui, kuris tikrovę vertina nesiremdamas subjekty- 
viomis prielaidomis, nesunku pastebėti, kad baigtinumas toly- 
gus sukuriamumui. Jis gali suvokti, jog viskam, kas egzistuoja, 
būdingas apreiškimo pobūdis, o nuo čia jau visai netoli iki pri- 
tarimo bibliniam apreiškimui, jo patvirtinimo. Iš to turėtų iš- 
plaukti visiškai nesentimentalus, gryniausia prasme realistinis 
pamaldumas. Jis turėtų reikštis jau ne psichologinio vidinio gy- 
venimo ar religinio idealizmo atsietose srityse, o tikrovėje, kuri 
juk irgi yra Dievo sukurta, jo palaikoma ir jo valios valdoma 
tikrovė... 

Taigi pirmiausia štai kas: mes turime įgyvendinti kai ką iš 
to, kas vadinama kontempliatyviaja pozicija, — bet įgyvendinti, 
o ne tik gražiai pakalbėti apie tai. 

Visur matome veiklą, viskas organizuota, viskas funkcionuo- 
ja— tik iš kur visa tai valdoma? Iš vidaus, tačiau ne tiek iš jo 
gelmių, kiek iš jo išorinių sričių: taigi, tiksliau, iš to vidaus išori- 
nių sričių: grynasis protas, valia siekti tikslo, galios, turtų, ma- 
lonumų siekimo impulsai valdo mūsų mintis, lemia sprendi- 
mus ir veiksmus. Nebėra tikro sąlyčio su tikrove, su tuo, kas 
gyvenime svarbiausia, su esminiais ir išliekančiais dalykais; ten- 
kinamasi laikinais ir atsitiktiniais. Turi vėl pabusti žmogaus gel- 
mės. Savo gyvenime jis vėl turi rasti laiko, kiekvieną dieną rasti 
akimirkų susikaupti ir atvira širdimi pats sau atsakyti į kokį 
nors klausimą, kuris jam iškilo tą dieną. Kitaip tariant, jis turi 
vėl medituoti ir melstis. 

Nera vieno recepto, kaip tai daryti. Viskas priklauso nuo jo 
įsitikinimų, religingumo, temperamento ir jį supančios aplin- 
kos. Šiaip ar taip, jis turi pasitraukti iš kasdienybės šurmulio, 
būti tylus ir susikaupęs, atviras kiekvienam pamaldumo, išmin- 
ties, padorumo ir garbės žodžiui, nesvarbu iš kur jis ateitų — 
Šventojo Rašto, Platono ar Pascalio, Goethe's ar Jeremias Got- 
thelfo. Jis turi paklusti to žodžio kritikai ir juo vadovaudamasis 
spręsti problemas, kurias jam kelia gyvenimo kasdienybė. Tik 

tokia įsigilinimu pagrįsta nuostata leis jam atsispirti supančio 
pasaulio jėgoms. 

Bet tada mes vėl turime kelti pagrindinį klausimą — kokia gi 
daiktų esmė? 

Jau paviršutiniškai panagrinėjus matyti, kaip schemiškai mes 
jį traktuojame, kaip smarkiai priklausome nuo tradicijų, ko- 
kiais paviršutiniškais naudos, patogumo, laiko taupymo krite- 
rijais vadovaujamės. Tačiau ir daiktai turi savo esmę, ir kai jos 
nepaisoma ar kai ji prievartaujama, tada prasideda priešinima- 
sis, kurio įveikti jau nebepadeda nei klasta, nei prievarta. Tik- 
rovė tada priešinasi žmogaus įsikišimui. Visa tvarka iškrypsta iš 
vėžių. Ūkinių, visuomeninių, politinių struktūrų ašys perkais- 
ta. Su daiktais elgtis kaip nori negalima, bent jau ilgai; elgesys 
su jais turi atitikti jų esmę — antraip gali įvykti katastrofa. Kas 
turi akis, tas mato, jog katastrofos visur vyksta kaip tik dėl to, 
kad neteisingai elgiamasi su tikrove. 

Taigi mums reikia vėl prieiti prie visos egzistencijos esmės ir 
paklausti: kas yra darbas, kai į jį žiūrima gyvenimo požiūriu?.. 
Kas yra teisė ir įstatymai, ką daryti, kad jie padėtų, o ne trukdy- 
tų?.. Kas yra turėjimas ir kada jis teisėtas, o kada neteisetas?.. 
Kas yra tikras įsakymas ir kaip jis jmanomas?.. Kas yra paklus- 
numas ir koks jo santykis su laisve?.. Ką reiškia sveikata, liga, 
mirtis? O ką draugystė ir bičiulystė?.. Kada galima potraukį ki- 
tam vadinti didžiu Meilės vardu?.. Ką reiškia tas vyro ir moters 
ryšys, kurį vadiname santuoka? Juk ši sąvoka taip supainiota, 
kad daugelis apskritai nebesusigaudo, ką ji reiškia, nors kaip tik 
ja remiasi visa mūsų Žmogiškoji būtis. Ar yra vertybių hierar- 
chija? Kas tuomet svarbiausia? Kas ne taip svarbu? Kas iš viso 
nesvarbu? Ir taip toliau. 

Mūsų gyvenimą sudaro šie pagrindiniai tikrovės dalykai, mes 
gyvename jiems, gyvename kartu su jais; mes naudojamės jais, 
tvarkome juos, reformuojame — tačiau ar žinome, kas jie yra? 
Tikriausiai ne, nes priešingu atveju nesielgtume su jais taip 
nerūpestingai. Taigi mums reikia mokytis, ir ne vien racio- 
naliai, bet taip, kad suvoktume jų esmę, kad mums išaiškėtų 
jų prasme. 

Ir dar mes turime įsisąmoninti, kad valdyti pasaulio nejma- 

noma neišmokus suvaldyti savęs, nes kaip žmogus susidoros su 
ta didžiule ir vis didėjančia galia, jei nesugebės ugdyti pats sa- 
vęs? Kaip reikia priiminėti politinius ar kultūrinius sprendimus, 
jei žmonės niekaip nesugeba rasti bendros kalbos vieni su ki- 
tais?.. 

Ir galiausiai viską reikia daryti taip, kaip turi būti daroma iš 
tiesų. Daryti įsitikinus ir laisva dvasia, įveikiant vidinius ir išori- 
nius kliuvinius, nugalint egoizmą, tingumą, bailumą, pašalinių 
nuomonę. 

Tai nėra programiniai dalykai, o tik tai, kas teisinga čia ir 
dabar: padėti nelaimės ištiktam žmogui nelaukiant, kol jis pa- 
prašys... savo tarnybines pareigas atlikti taip, kaip reikalauja svei- 
kas protas ir žmogaus orumas... nebijoti atėjus laikui pasakyti 
tiesą, nors dėl to tektų patirti priešiškumą ar sulaukti pajuo- 
kos... imtis atsakomybės, kai sąžinė sako, jog tai reikia padaryti, 
ir taip toliau. 

Taip elgiantis atsiveria kelias, kuris, dorai ir drąsiai juo ei- 
nant, veda labai toli. Niekas negali pasakyti, kaip toli į ten, kur 
sprendžiami svarbiausi epochos dalykai. 


HELMUT SCHELSKY 


ZMOGUS IR 
VISUOMENE 
TECHNIKOS 
GNIAUZTUOSE 


193 


Diskusija apie technokratijos (technikos arba techninio mentaliteto 
viešpatavimo) problemas prasidėjo pokario Vokietijoje H. Schelsky pra- 
nešimu „Žmogus mokslinėje civilizacijoje“, kuris pirmą kartą buvo pa- 
skelbtas 1961 m. Čia pateikiamos kelios ištraukos iš šio pranešimo. 

Į technikos pasaulį Schelsky žiūri kaip į žmogaus konstrukciją; ja- 
me Žmogus galiausiai tampa technikos objektu ir net pats save pradeda 
traktuoti kaip techninį artefaktą (dirbtinį reiškinį). Didėjant techni- 
kos galiai daiktų ir žmonių atžvilgiu, mažėja politinių tikslų svarba; 
politika virsta analizavimu, konstravimu, planavimu ir realizavimu 
moksliniu pagrindu ir moksliniais metodais. Tačiau tokiam moksli- 
niam-techniniam darbui nereikia jokio demokratinio valios pasireiš- 
kimo, geriausiu atveju tai išlieka tik kaip fikcija; tokiam darbui būdin- 
gas ideologinis neutralumas. 


Apibendrindami mūsų klausimuose išvardytus faktus, pirmiau- 
sia galime konstatuoti štai ką: peržengianti tradicinės technikos 
sąvokos ribas, universalia tapusi technika imasi gaminti ir per- 
dirbti tokius objektus, kurie kaip gamtiniai objektai ar istoriš- 
kai ir asmeniškai susiformavę gyvenimo būdai lig šiol nepakliū- 
davo į technikos poveikio sferą ir atrodė esą gamtinė ar istorinė 
mūsų veiksmų aplinka. Kaip techniką tradicine prasme mes čia 
suprantame vadinamąją „realiąją techniką“ — taip ją pavadino 
Gottl-Ottlilienfeldas, skirdamas ją nuo kitų technikos formų, 
tokių kaip individualioji technika, socialinė technika ir intelek- 
tinė technika!, taigi planingą įsikišimą į išorinį daiktų pasaulį, 
gamtą keičiančius ir ją įvaldančius veiksmus, pasitelkus tam įran- 
kius. Palyginti su tuo gamtos įveikimu įrankiais, dabar univer- 
saliam technikos tapsmui būdinga pirmiausia tai, kad ji peržen- 
gė daiktinės gamtos, kaip tos technikos objekto, ribas, ir tai pa- 
darė būtent realioji technika. Laikantis Jacgues'o Ellulio 
suskirstymo ?, galima sakyti, kas mes šiandien turime tris dide- 
les technikos naudojimo sritis: 

1) gamybos technika, daiktinių gėrybių gaminimas; pramo- 
nės istorijos požiūriu ji prasidėjo nuo mašinų technikos, 
o nuo to laiko jos metodai yra mokslo išplėtoti; 

2) organizacinė technika — įvaldymas ir kūrimas socialinių 
santykių, sudarančių ekonominių ir socialinių mokslų tu- 
rinį; teisės mokslą ji jau dideliu mastu pavertė organizavi- 
mo mokymu; 

3) žmonių vidinio dvasinio gyvenimo keitimo, įvaldymo ir 
gaminimo technika, kurią norėtume pavadinti humaniš- 
kąja technika; be jau minėtų socialinių mokslų, prie tech- 
ninio manipuliavimo žmonėmis uoliai prisideda psicho- 
logija, psichiatrija, pedagogika, publicistika, nuomonių 
tyrimas Ir t. t. 

Socialinių arba dvasinių technikų būta ir seniau: Persijos satra- 
pų ar Karolingų laikų grafų valdymo rutina irgi buvo „socialinė 
technika“, nes kiekvieną teisinį sprendimą galima priskirti šiai 
kategorijai; mnemotechnika, retorika ar žaidimo šachmatais 
technika yra senos intelektinės technikos. Tačiau lemiamą so- 
cialinių ir humaniškųjų technikų pokytį pamatysime tik supra- 
te, kad jos šiandien naudojamos bejrankes realiosios technikos 
pavidalu, taigi paklūsta šiuolaikiniams gėrybių gamybos meto- 
dams. Todel reikia trumpai apibūdinti, kas šiuo atžvilgiu yra 
„šiuolaikinė technika“ ir kuo ji savita palyginus su visomis se- 
nesnėmis technikos formomis. 

Iš daugelio požymių, kurie filosofiniuose apmąstymuose lig 
šiol buvo priskiriami šiuolaikinei technikai, man atrodo, mūsų 
svarstymui svarbiausi du pozityvūs ir vienas iš jų išplaukiantis 
negatyvus požymis: 

1. Šiuolaikinė technika remiasi objekto ar veiksmo analitiniu 
suskaidymu į smulkiausius elementus, kurių gamtoje ne- 
pasitaiko. Tai tinka ne tik šiuolaikinei atominei fizikai, 
bet ir žmonių veiksmams, pavyzdžiui, tai rodo darbo pa- 
sidalijimas, kuris yra mašinų naudojimo prielaida, taip 
pat žmogaus dvasinių jėgų ar socialinių paskatų suskai- 
dymas. 

2. Šiuolaikinė technika remiasi šių elementų sinteze pagal 
didžiausio efektyvumo principą: iš priemonių, kurios gau- 
namos tokiu analitinio suskaidymo būdu, šiuolaikinė tech- 
nika būtinai pasirenka funkcionaliai efektyviausias. Čia ji 
mūsų mąstymui pateikia jau nuo seno savaime supranta- 
mu tapusį imperatyvą. Šiuolaikinę technikos pažangą le- 
miančios sintezės orientyras yra maksimalus našumas, 
techninis efektyvumas. Ekonominis ar socialinis utilita- 
rizmo principas — kuo didesnė nauda daugumai žmonių 

arba didžiausia palaima — jau seniai tėra antraeilis, pavir- 
tęs tik technikos plėtojimo vadovaujančių poreikių ideo- 
logija; o ta techninė pažanga stengiasi visur surasti ir jgy- 
vendinti patį geriausią kelią („the best one way“) — tech- 
ninio pajėgumo maksimumą. 

3. Kaip šiuolaikinės technikos negatyvų požymį norėčiau ver- 
tinti tą faktą, kad lig šiol žinomi antropologiniai duome- 
nys apie Žmonių technikos atsiradimą jos atžvilgiu yra ne- 
pakankami: daugelis žymių paskutiniosios kartos filosofų 
antropologų, kaip antai Paulius Alsbergas, Maxas Schele- 
ris, Ortega y Gassetas, Werneris Sombartas, Arnoldas 
Gehlenas ir kt., technikos principu laikė tai, kad žmo- 
gus — organiniu požiūriu defektyvi būtybė — išplėtojo tech- 
niką kaip dirbtinį organų pratęsimą °. Žinoma, šitas „or- 
ganų pakeitimo“, „organų krūvio sumažinimo“ ar „orga- 
nų pranokimo“ principas išlieka ir šiuolaikinėje technikoje, 
tačiau jis jau nebeišreiškia tos technikos esmės, nes jame 
vis dar suponuojamas toks žmogaus santykis su pasauliu, 
kad žmogus stoja priešais gamtą su iš principo įrankių 
vaidmenį atliekančiais organais, ją įveikia ir išnaudoja. 
Taip nuslepiamas lemiamos reikšmės faktas, kad tas san- 
tykis eina per žmogaus galvą, tiksliau sakant, per pasaulį 
analizuojančią ir iš naujo sintetinančią jo sąmonę. 

Jei šiuolaikinė technika pirmiausia yra visokių dalykų analiza- 
vimas, išskaidymas į gamtoje neegzistuojančius pagrindinius ele- 
mentus ir paskui jų sintezė pagal abstraktų didžiausio efektyvu- 
mo principą, taigi ir pagal gamtoje neegzistuojantį modelį, tuo- 
met Žmogaus santykis su gamta, pagrįstas tuo, kad jo organai 
atlieka įrankių vaidmenį, tampa visai nereikšmingas; jį pakeičia 
toks žmogaus santykis su tokia technikos pagalba pagaminta 
realybe, kurią galima laikyti jo paties dirbtiniu gaminiu. Tas 
techninis pasaulis iš esmės yra konstrukcija, ir ne bet kokia, o 
paties žmogaus. Kai apie ją kalbama kaip apie „dirbtinę gam- 
tą“, tai mąstoma atvirkštiniais vaizdiniais, nes daug tiksliau bū- 
tų ją vadinti „dirbtiniu žmogumi“ — forma, kuria žmogaus dva- 
sia įsikūnija kaip realybė ir kūria. Dievas sukūrė žemę, vandenį, 
medžius, gyvūnus, taigi gamtą, tačiau geležinkelius ir autostra- 

das, lėktuvus ir radiją, palydovus ir partines organizacijas sukū- 
rė žmogus; techninėje civilizacijoje žmogus stoja pats prieš save 
mokslinių išradimų ir techninio darbo pavidalu. Tuo faktiškai 
nustatomas naujas žmogaus santykis su pasauliu ir su pačiu sa- 
vimi; tas santykis kartu su technine civilizacija išplinta po visą 
pasaulį. Todėl vienoje naujausių publikacijų filosofas Gotthar- 
das Gūntheris pagrįstai rašo: „Dievą dar ir šiandien galima lai- 
kyti kūrėju materijos, iš kurios esame padaryti ir mes patys, ir 
visi kiti daiktai, tačiau negalime jo laikyti autoriumi tos „antro- 
sios realybės“, kuri per objektyvius civilizacijos ir istorijos ryšius 
realiai mus veikia nė kiek ne mažiau nei pirmoji gamtinė realy- 
bė. Tai jau grynai mūsų kūrinys. Čia susiduriame su padvigu- 
bejimu, t. y. realybės pasikartojimu“*. Kaip tik tokios realybės, 
kurios dvasinis ir materialinis produktas yra pats žmogus... 

Dabar mes teigiame, kad sukūrus mokslinę-techninę civili- 
zaciją buvo sukurtas ir naujas žmogaus santykis su kitais žmo- 
nėmis, pagrįstas tuo, jog senasis valdymo santykis netenka reikš- 
mės, vieni žmonės savo valdžią primeta kitiems, o politines nor- 
mas ir įstatymus pakeičia mokslinės-techninės civilizacijos 
dalykiniai dėsningumai, kurių negalima nustatyti taip, kaip nu- 
statomi politiniai sprendimai, ir kurių negalima suprasti taip, 
kaip suprantamos įsitikinimų ar pasaulėžiūros normos. Kartu 
ir demokratijos idėja praranda, taip sakant, savo klasikinį turi- 
nį: vietoj liaudies politinės valios įsigali dalykiniai dėsningumai, 
kuriuos pats žmogus gamina mokslo ir darbo pavidalu. Tokios 
aplinkybės apskritai pakeičia mūsų valstybės valdžios pagrin- 
dus; jos keičia teisėtumo, vyriausybės kaip valdžios, valstybės 
sąvokos, valstybių tarpusavio santykių ir t. t. pagrindus. 

Norėdamas iliustruoti šį teiginį, pirmiausia turėčiau primin- 
ti, kad dėl techninių, socialinių ir politinių priežasčių šiuolaiki- 
nės technikos pajėgiausios formos vis labiau tampa valstybinės, 
o pačios valstybės savo ruožtu del to vis labiau tampa „techni- 
nėmis valstybėmis“. Tai galima paaiškinti trimis priežasčių kom- 
pleksais: 

1. Kai tik techninės priemonės pasidaro tokios efektyvios, 

kad gali turėti įtakos daugeliui žmonių ar net visos tautos 
likimui, jos visada įgyja lemiamą reikšmę turinčių politi- 

nės valdžios priemonių rangą. Jei valstybė nenori tole- 
ruoti tokių technika besiremiančių valdžios partnerių ar 
net valdžios konkurentų, ji turi išplėsti savo monopolį 
valdžios priemonėms ir tas naujas galios priemones su- 
koncentruoti savo rankose arba kontroliuoti svarbiausius 
jų elementus. Taip vienas po kito buvo nacionalizuoti 
geležinkeliai, aviacijos pramonė, o pastaruoju metu ir ato- 
minė pramonė. (Todėl JAV dar 1949 metų sausio mėne- 
sį, kai jau buvo reprivatizuota visa kita karinė pramonė ir 
ūkis, buvo priimtas įstatymas, kad atominės energijos ty- 
rimai ir gamyba „turi likti visos tautos rankose“, kitaip 
sakant, tas šakas turi valdyti valstybė.) Beje, tai tinka ir 
humaniškajai technikai: pirmiausia daugiau ar mažiau su- 
valstybindama auklėjimą per privalomą visuotinį moky- 
mą, skatindama mokslo tyrimus ir kartu nustatydama jų 
kryptį, galiausiai monopolizuodama radiją ir televiziją, 
valstybė įvairiomis formomis tampa šių technikų savi- 
ninkė. 

2. Antroji priežastis, dėl kurios valstybė susilieja su šiuolaiki- 
ne technika, yra didelės išlaidos, reikalingos jai plėtoti. 
Net Vakarų pasaulyje technikos poreikiai pranoksta pri- 
vataus kapitalo galimybes ir svarbiausioms investicijoms į 
šiuolaikinę techniką reikalingos „visos tautos bendros pa- 
stangos“, t. y. valstybė turi jas finansuoti arba imtis rizi- 
kos. Tokią technikos poveikiu motyvuojamą politinės rai- 
dos tendenciją rodo kūrimas visose šalyse „valstybinio 
ūkio“, kurį perima technine civilizacija, arba vien del fi- 
nansinių sumetimų didėjanti centrinės valdžios galia tose 
šalyse, kuriose tebėra federacinio pobūdžio valstybės san- 
tvarka. 

3. Pagaliau valstybė vien del techninių priežasčių priversta 
dabar imtis koordinuoti įvairias technines visuomenės ga- 
limybes, nes be jos planavimo, vadovavimo ir kontrolės 
apskritai negalėtų funkcionuoti į visas gyvenimo sritis gi- 
liai įsiskverbusios šiuolaikinės technikos formos. Taigi vals- 
tybės uždavinių išplėtimas — pavyzdžiui, detalus reglamen- 
tavimas įstatymais ar išankstinis apsirūpinimas — paaiški- 

namas ne tik siekimu išsaugoti savo valdžią, bet ir noru 
padidinti „saugumą“ užtikrinant mūsų egzistencijos tech- 
ninių prielaidų funkcionavimą. 


Tokia raida iš esmės pakeitė pačią valstybės esmę. Modernio- 
sios valstybės nuo XVI iki XIX amžiaus irgi turėjo savo „valsty- 
bines“ technikas, tačiau jos buvo ribotos ir specifiškai „valstybi- 
nės“; techniniu požiūriu valstybė buvo karinė ir policinė, val- 
dymo ir mokesčių, teisės ir kultūros valstybė — visi šie 
pavadinimai apibūdina specifines valstybines technikas. Kai šian- 
dien kalbama apie visų tų „bendrųjų“ valstybės uždavinių pa- 
naikinimą, apie valstybės suvisuomeninimą ir visuomenės su- 
valstybinimą, tai, be kita ko, turima galvoje ir tai, kad valstybė 
šiandien valstybiniais veiksmais sujungia iš esmės visas techni- 
kos formas jų didžiausio efektyvumo pagrindu. Valstybė tapo 
universaliu techniniu vienetu, įrodančiu savo efektyvumą dau- 
giausia tuo, kad ji tobulina visuomenės technines galimybes. 
Todėl visai pagrįstai nurodoma, kad tokiu būdu technikos lai- 
mėjimai tampa tarptautinių varžybų užsienio politikos srityje 
arena?, o ginkluotės demonstravimas paraduose, palyginti su 
tuo, tėra istoriškai pasenusi ceremonija. Tokie reikšmingi moks- 
liniai-techniniai įvykiai, kaip, pavyzdžiui, pirmojo dirbtinio Že- 
mės palydovo paleidimas, rodo, kad ateities įvaldymas priklau- 
so nuo pirmavimo mokslo ir technikos srityje. Todėl ne veltui 
didžiosiose valstybėse politiniu atžvilgiu į pirmą vietą iškyla 
mokslo ir technologijos plėtojimo planai. Jau seniai vyksta moks- 
linės civilizacijos įvaldymo „imperialistinės“ varžybos, tik jomis — 
priešingai nacionaliniam-valstybiniam imperializmui siekiama 
ne plėsti teritorijas, o didinti mokslinį-techninį pajėgumą. 
Tik kokiu būdu šis iš šiuolaikinės valstybės mokslinio-tech- 
ninio matmens išplaukiantis naujasis dalykinis dėsningumas sto- 
ja prieš įprastinį tradicinį politinį pagrindą? Į šį klausimą norė- 
tume atsakyti išplėtodami grynai „techninės valstybės“ mąstymo 
modelį. Savaime aišku, jis neatitinka šiuolaikinių valstybių tik- 
rovės, tačiau, kita vertus, tokia „modelio teorija“ nuo tikrovės 
nutolusi ne toliau, kaip, sakykime, Hobbeso ir Rousseau laikais 
valstybės kaip sutarties teorija, t. y. ji išryškina struktūrinius 

dėsningumus, kurie, mano nuomone, kartu rodo ir raidos ten- 
dencijas. Taip aiškindamas pritariu minčiai, kurią išdėstė Jac- 
gues'as Ellulis savo knygoje „Technika arba didysis statymas 
ant kortos“ („La Technique ou l’enjeu du siècle“) °. 

Jei šiuolaikinė valstybė visa savo veikla taip susilieja su šiuo- 
laikine technika, tai turėtų būti galima ir ją pačią traktuoti kaip 
universalų techninį vienetą. Nors tada visa šiuolaikinė technika 
būtų palenkta „valstybės požiūriui“, tačiau pastarasis, turint gal- 
voje jo šiuolaikinį pavidalą, tuomet būtų ne kas kita, o tik įvai- 
rių technikų, kuriomis valstybė šiandien realizuoja pati save, 
dalykinis spaudimas. Tuomet ir valstybės „tikslas“ būtų siekti 
didžiausio jos turimų techninių priemonių efektyvumo. Tuo- 
met valstybės suverenumą realistiškai būtų galima apibūdinti 
taip: suvereni yra ta valstybė, kuri pasiekia didžiausią joje nau- 
dojamų mokslinių-techninių priemonių efektyvumą. Valstybės 
priklausomybė nuo kitų valstybių jau šiandien pasireiškia visų 
pirma priklausomybe nuo techninių priemonių bei galimybių. 
Tokios valstybės suverenumas jos vidaus požiūriu reiškiasi jau 
ne tik tuo, kad ji monopolizuoja jėgos panaudojimą (Max We- 
ber) ar turi teisę įvesti nepaprastąją padėtį (Carl Schmitt), bet 
pirmiausia tuo, kad valstybė nulemia visų jos turimų techninių 
priemonių efektyvumo laipsnį, sau rezervuoja didžiausią jų efek- 
tyvumą ir praktiškai pati gali peržengti techninių priemonių 
panaudojimo ribas, kurias ji nustato kitiems. Tačiau kartu jos 
tikslai turi paklusti dėsniui, kurį jau minėjau kaip techninės 
civilizacijos bendrąjį dėsnį: kad tikslai priklauso nuo priemonių 
arba kad techninės galimybės priverčia naudotis jomis. Kadan- 
gi valstybė siekia, kad kaip tik ją labiausiai veiktų turimos tech- 
ninės priemonės, tai kartu didėja ir jos uždaviniai. 

Kas gi dabar išreiškia tą naują „valstybės požiūrį“? Kas ap- 
skritai lieka iš politikos? Valstybės veikėjas „techninėje valstybė- 
je“ - kol kas neaiškinu, kas jis yra — valstybę traktuoja kaip or- 
ganizaciją, kaip techninį vienetą, kuris turi veikti, ir ne bet kaip, 
o didžiausiu pajėgumu, duodamas geriausius rezultatus, kokius 
tik gali duoti. Tokiam „techninės valstybės valstybiniam veikė- 
jui“ ta valstybė nėra nei liaudies valios išraiška, nei tautos įsikū- 
nijimas, nei Dievo kūrinys, nei žmoniškumo ar kokios nors klasės 

instrumentas, nei pasaulėžiūrinės misijos vykdytoja. Techninių 
priemonių, kurios turi būti aptarnaujamos siekiant jų optima- 
laus funkcionavimo ir didžiausio pajėgumo, spaudimas iš viso 
pašalina valstybės esmės klausimą. Šiuolaikinei technikai teise- 
tumas nereikalingas; ja remiantis galima „valdyti“, jei tik ji vei- 
kia ir kol ji veikia optimaliai. Jai nereikalingi jokie kiti sprendi- 
mai, išskyrus tuos, kurie remiasi techniniais principais. Todėl 
toks valstybės veikėjas jau yra ne „sprendimų priėmėjas“ ar „val- 
dytojas“, o tik analitikas, konstruktorius, planuotojas, vykdy- 
tojas. Politika kaip normatyvinė valios išraiška čia tampa nerei- 
kalinga iš principo, ji nusmunka iki „techninės valstybės“ neto- 
bulumų taisymo pagalbinės priemonės lygio. 

Šis aspektas buvo svarstomas jau anksčiau, tik dažniausiai 
būdavo vartojami „technikos viešpatavimo“ ar „technokratijos“ 
terminai. Jis išdėstytas plačiai žinomoje Jameso Burnhamo kny- 
goje „Valdymo revoliucija“ 7. Joje aprašyta tokia padėtis, kai 
senojo teisėtumo valdantieji, išrinktieji politikai ar įmoninin- 
kai verslininkai teisiniu požiūriu dar tebėra už politikos vairo, 
tačiau sprendimus priiminėja organizacijos koordinuojantys ir 
planuojantys specialistai — „menedžeriai“, kurie drauge faktiš- 
kai tampa „valdančiąja klase“. Tačiau iš tikrųjų tie „valstybės 
technikai“ ar „įmonių technikai“ visiškai „nevaldo, neviešpa- 
tauja“, o tik vykdo. Žinoma, jie vykdo ne tai, ką nusprendžia 
senieji „viešpačiai , o tai, ko reikalauja aparatūros dėsningumai 
ir tuometinė padėtis. Burnhamas teisingai suformulavo teiginį, 
kad „suverenumo buveinė pakeitė adresą“, tačiau iš to padarė 
neteisingą išvadą, laikydamas „menedžerius“ naująja „valdanči- 
ąja klase“: juk čia jau apskritai niekas nebevaldo, nebeviešpa- 
tauja, čia tik veikia aparatūra, kurią reikia tinkamai prižiūrėti. 
Kaip tik dėl to, kad nėra jokio „technikos viešpatavimo“, senie- 
ji „valdovai“ gali ramiai kiurksoti savo vietose — jų nepakeis 
jokia nauja valdančioji klasė. Techninė valstybė pašalina patį 
tradicinį „viešpatavimo“ santykį*. 

Teiginio, kad valstybė, kaip vienų žmonių viešpatavimas ki- 
tiems žmonėms, „nunyks“, turime atsisakyti ne tik dėl jo uto- 
piškumo. Pramonės sociologijoje, tai yra atlikdami „viešpatavi- 
mo“ ir subordinacijos tyrimus pramonės įmonėse, kuriose tech- 


* Šis teiginys apie „poli- 
tines valstybės nunykimą“ iš 
pradžių buvo marksistinė an- 
titeze Hegelio mintims, taip 
pat anarchistams. F. Engel- 
sas rašė: „Valstybės kišimasis 
į visuomeninius santykius 
laipsniškai taps nereikalingas 
įvairiose srityse ir pats savai- 
me pamažu liausis. Žmonių 
valdymą pakeis daiktų valdy- 
mas ir vadovavimas gamybos 
procesams. Valstybė nebus 
„panaikinta“, ji nunyks savai- 
me“. „Tai reiškia, — aiškina jis 
kitoje vietoje, — kad valstybi- 
nės funkcijos neteks politinio 
pobūdžio ir virs paprasčiausio- 
mis administracinėmis funk- 
cijomis, saugančiomis socia- 
linius interesus“. (Plg. F. En- 
gels, Herrn Eugen Diihrings 
Umwiilzung der Wissenschaft, 
1878). V. Leninas savo gar- 
siajame veikale ,,Valstybe ir 
revoliucija“ (1917) vel pasi- 
gauna šį teiginį ir pavartoja jį 
jau technikos prasme: valsty- 
bės uždaviniai, anot jo, tada 
visų pirma bus susiję su ga- 
mybos ir paskirstymo kon- 
trole, darbo ir produkcijos 
apskaita, kuri techniniu-or- 
ganizaciniu atžvilgiu bus „la- 
bai supaprastinta iki be galo 
paprastų, kiekvienam raštin- 
gam žmogui prieinamų ste- 
bėjimo ir užrašymo operaci- 
jų, kurioms atlikti pakaks ke- 
turių aritmetikos veiksmų 
mokėjimo ir atitinkamų pa- 
kvitavimų išdavimo. Kai vals- 
tybė, turint galvoje svarbiau- 
siąją jos funkcijų dalį, atlieka 
tik tokią apskaitą bei kontrolę 
ir ją vykdo patys darbininkai, 
tada ji nustoja buvusi „poli- 
tinė valstybė“ (ibid., V, sky- 
rius 4: „Aukštesnioji komu- 
nistinės visuomenės faze“.) 
Negana to, kad klaidingai aiš- 
kinama technikos raida - 
apie technikos paprastėjimą 
sprendžiama tik iš panaudo- 
jimo, neatsižvelgiant į didė- 
jantj jos sudėtingumą visais 
aukštesnio rango aspektais, — 
šis marksisrinis-lenininis tei- 

ginys apie technikos sąlygo- 
jimą politinės valstybės „nu- 
nykimą“ yra utopiškas, nes 
valstybę sieja su socializmu ar 
komunizmu, taigi su tam tik- 
romis iš anksto ir kartu „ne- 
techniškai“ sukonstruotomis 
visuomeninėmis ir ekonomi- 
nėmis santvarkomis. 


* Taip ir Fr. Jonas ten 
pat (p. 129) rašo: „Tikrasis 
autoritetas tada priklauso jau 
nebe jam (t. y. parlamentui), 
o pačiai „daiktų prigimčiai“, 
kuri, viena vertus, turi val- 
dyti (vyriausybė), o kita ver- 
tus, kontroliuoti (parlamen- 
tas). Vyriausybė tampa daly- 
kinio būtinumo išraiška, o 
tas būtinumas reiškiasi daly- 
kiniais, bet ne politiniais as- 
pektais. Vyriausybės valia 
formuojama dalykiniuose, 
specializuotuose komitetuo- 
se, kurių veiksmus diktuoja 
dalykinis būtinumas, o par- 
lamentas kontroliuoja vyriau- 
sybę, ar ji atlieka dalykinį dar- 
bą ir ar neatstovauja jokiems 
asmeniniams interesams, 
kad nebūtų savavališkai su- 
ardyta duomenų baze, kuria 
remiamasi. Sprendimai pri- 
iminėjami jau nebe diskusi- 
jų būdu. Jie turi būti grin- 
džiami dalykiniu požiūriu, o 
ne tomis „interesų pozicijo- 
mis“, kurios diskusijoje lai- 
mi, tačiau į kurias kaip tik 
dėl to visada žiūrima įtariai“. 


niniai dėsningumai, be abejo, reiškiasi stipriau negu visoje vals- 
tybėje, neišvengiamai susiduriame su tokiu reiškiniu. Hansas 
Paulis Bahrdtas viename veikale apie „fiktyvų centralizmą di- 
džiosiose įmonėse“ parodė, kad nors beveik visus svarbiausius 
sprendimus pramonėje tebepriima direktoriai, tačiau pagrin- 
das tiems sprendimams dažniausiai būna jau specialistų paruoš- 
tas, tad jiems belieka tik duoti nurodymą pradėti vykdyti spren- 
dimus, kurie jau ir be to yra neišvengiami. 

ia mes priartėjome prie svarbiausio momento: palyginti su 
valstybe kaip universaliu techniniu vienetu, klasikinis demokra- 
tijos supratimas, kad ji reiškia bendruomenę, kurios politika pri- 
klauso nuo liaudies valios, tampa vis labiau iliuzinis. „Techninė 
valstybė“, nors ir nebūdama antidemokratinė, atima iš demo- 
kratijos jos esmę. Techniniai-moksliniai sprendimai negali remtis 
jokiais demokratiniais valios pasireiškimais, antraip jie būtų ne- 
efektyvūs. Kai valstybės valdymo politiniai sprendimai priima- 
mi remiantis mokslo kontroliuojamais dalykiniais dėsningumais, 
tada vyriausybė tampa dalykinės būtinybės valdymo organu, o 
parlamentas — dalykinio teisingumo kontrolės organu*. Politi- 
nį viešpatavimą užtikrinančios prievartos prasme liaudis tada 
pati tampa valstybės technikos objektu. Siandien veikiančios 
nuomonių tyrimo, informacijos, propagandos ir publicistikos 
humaniškosios technikos iš esmės paverčia politinės valios for- 
mavimą moksliškai grindžiamu ir manipuliuojamu gamybiniu 
procesu. Kartu su Schumpeteriu? galima pasakyti: na gerai, ta- 
da demokratija virs konkurencine kova dėl balsų, pasitelkus 
mokslines-technines priemones, pavyzdžiui, propagandą, kuria 
turi būti leista laisvai naudotis kiekvienai pusei. Tačiau ją klasi- 
niu demokratiniu požiūriu tada pašalins ne tik vienos partijos 
finansinis bei techninis pranašumas, lygias rinkėjų balsų išsiko- 
vojimo galimybes pakeičiantis nelygiomis „rinkėjų balsų gamy- 
bos“ techninėmis galimybėmis, bet ir pačios „valios formavi- 
mo“ techninės-mokslinės priemonės. Valstybės piliečių lygybė 
senajame demokratiniame valios formavimo procese buvo grin- 
džiama nuomone, kad proto visi iš prigimties turi po lygiai ir 
kiekvienas pats savarankiškai gali priimti sprendimą vadovau- 
damasis savais argumentais. O šiuolaikinės techninės priemo- 

nės, nukreiptos į psichinį poveikį, nuotaikos ir nuomonių for- 
mavimą, į pasąmonėje slypinčias dvasios jėgas, sukelia nuolati- 
nį politinio gyvenimo emocionalizavimą ir egzaltavimą, todėl 
žmonės negali ramiai apsvarstyti ir priimti protingą sprendi- 
mą". Reikia pridurti, kad dalykiniai santykiai, kurie lyg ir turė- 
tų tai išspręsti, jau nebepriklauso nuo normalaus žmonių proto 
protingų sprendimų ar normalios žmogaus patirties, leidžian- 
čios intelektualiai susidoroti su jais, tad reikia vis daugiau „in- 
formacijos“, tačiau kiekviena dalykiškai nuodugnesnė informa- 
cija veikiau apsunkina, o ne palengvina politinės nuomonės su- 
sidarymą. Taigi jau senokai kilo pavojus, kad informacijos 
perteklius depolitizuos ir dedemokratizuos valstybės piliečius!!. 

Štai čia ir yra pagrindas, nulėmęs idėjų ar ideologijos vaid- 
mens politikoje pokytį. XVIII ar XIX amžiuje priiminėjant poli- 
tinius sprendimus lemdavo norminė pasaulėžiūra, motyvuojanti 
įsitikinimus; ji valstybei diktuodavo ir savo „tikslus“, o techni- 
nėje valstybėje tie tikslai funkcionalizuoti: jie tik paaiškina ir 
pateisina tai, kas dalykinės būtinybės požiūriu ir šiaip atsitiktų, 
tampa manipuliavimo motyvais priemonėmis. Toliau vystantis 
mokslinei civilizacijai, naujiems dalykiniams „techninės valsty- 
bės“ dėsningumams, politikai visą laiką yra priversti manipu- 
liuoti idėjomis, jas aiškinti, prie jų prisitaikyti ir t. t.* Rusai 
vadina tai „dialektika“, kiti seka jais. Taip idealių politinių ar 
socialinių santvarkų teoretikai, dažnai patys to nesuvokdami, 
tampa pateisintojais to, kas valstybėje ir šiaip neišvengiamai vyks- 
ta. Pagrįstai Jacques Ellulis apie tai sako: „Šioje srityje šiandien 
viskas vyksta be jokios teorijos“. Kaip tik dėl to techninėje vals- 
tybėje ryškėja tendencija palikti galiojančias visas ideologijas, 
kaip ir senąsias valdymo formas. Techniniai argumentai nėra 
ideologizuoti, jais naudojasi visos ideologijos ir kartu jie elimi- 
nuoja tą sprendimų lygį, kurį anksčiau užėmė ideologija. Visa 
tai galima apibendrinti teiginiu, kad tokioje raidoje reiškinys, 
kai vieni žmonės valdo kitus, socialiniu ir politiniu atžvilgiu, 
galima sakyti, nunyksta pats savaime; todėl senąsias valdymo 
formas galima palikti kaip tuščius kiautus. Demokratijai per- 
tvarkyti į „techninę valstybę“ nereikia jokios revoliucijos socia- 
line ar politine prasme, jokių konstitucijos pakeitimų, jokio ide- 


* Jacgues Ellulis apie tai 
rašė: „Doktrina tik paaiškina 
ir pateisina. Ji jau nebepatei- 
kia tikslo, nes tas tikslas yra 
griežtai apibrėžtas techni- 
kos... Faktiškai beveik nuo 
1914 metų politinė doktrina 
apibrėžiama maždaug taip: 
valstybė, formuluodama vy- 
riausybės doktriną, savo pa- 
čios technikų yra priversta va- 
dovautis technikos porei- 
kiais. Tie poreikiai diktuoja 
veiksmus, o technika padeda 
juos realizuoti. Po to atsira- 
do politinė teorija tiems 
veiksmams paaiškinti... Paga- 
liau įsikišo doktrina tiems 
veiksmams pateisinti, paro- 
dyti, kad jie irgi atitinka idė- 
jinius ir moralinius principus. 
Šių dienų žmogus jaučia di- 
delį pateisinimo poreikį. Jis 
nori būti įsitikinęs, kad jo vy- 
riausybė yra ne tik efektyvi, 
bet ir teisinga. Tačiau efek- 
tyvumą reikia įrodyti darbais, 
o teisingumą galima ir žo- 
džiais... Taigi šių laikų poli- 
tinė doktrina yra priemonė 
valstybei ir jos veiksmams pa- 
teisinti. Iš čia ir kyla intelek- 
tinės akrobatikos pavojus; 
kaip matome, tokia akroba- 
tika užsiima visa oficialioji 
žurnalistika ir valstybės vei- 
kėjai“ (p. 255). Vadovauda- 
masis tokiu požiūriu, auto- 
rius ironiškai vertina visus 
tuos politinius rašytojus, kad 
ir kokie jie būtų — konserva- 
tyvių, liberalių ar socialistinių 
pažiūrų, — kurie tebekuria vi- 
suomeninių santvarkų mode- 
lius ir tebegina politines idė- 
jas: „Jiems vis dar atrodo, kad 
teorija turi kuriamosios ga- 
lios... Į tokias teoretikų pre- 
tenzijas negalima žiūrėti rim- 


tai“ (p. 256, 257). 

ologinio atsivertimo. Reikia tik vis plačiau naudoti visokiausias 
mokslines technikas, ir techninė valstybė atsiras ir senajame kiau- 
te. Tokia situacija maskuoja, kaip toli mes pažengėme iki to- 
kios būklės, kai politinius žmonių tarpusavio santykius lems 
pačių žmonių sukurti moksliniai-techniniai dalykiniai dėsnin- 
gumai. Todėl neteisingas dramatizavimas kultūriniu kritiniu at- 
žvilgiu, kurį toks aspektas gali provokuoti, neturi užgožti to 
fakto, kad nors čia minėti raidos dėsningumai tokiu struktūri- 
niu-analitiniu grynumu ir radikalumu realybėje visa apimtimi 
nepasireikš nei šiandien, nei rytoj, tačiau tai jokiu būdu nereiš- 
kia, kad mes juos galime atmesti kaip mokslinę fantastiką. 

Kad apskritai etika turi ką pasakyti technikos klausimais ar kad 
etikos reikalavimai galioja ir technikai, išplaukia iš paprasto fakto: 
technika yra žmogaus galios išraiška, t. y. veiklos forma, o viso- 
kia žmonių veikla vertintina moraliniu atžvilgiu. Taip pat vi- 
siems gerai žinoma, kad galia gali būti panaudota tiek gėriui, 
tiek blogiui ir kad ją naudojant galima laikytis etikos normų 
arba jų nesilaikyti. Technikai, kaip nepaprastai sustiprintai žmo- 
gaus galiai, ta tiesa galioja be jokių išlygų. Tačiau ar ji nėra 
ypatingas atvejis, reikalaujantis kitokio etinio mąstymo nei tas, 
kuris tinka visai kitai žmogaus veiklai ir kurio praeityje pakako 
visoms veiklos sritims? Aš teigiu, kad technika iš tiesų yra nau- 
jas ir ypatingas atvejis, ir norėčiau nurodyti penkias, mano nuo- 
mone, svarbiausias priežastis, kodėl taip yra. 


1. Padarinių prieštaringumas 


Apskritai kiekvienas gebėjimas „kaipo toks“ arba „pats savai- 
me“ yra geras ir tik dėl piktnaudžiavimo tampa blogas. Pavyz- 
džiui, juk neabejotinai geras dalykas turėti kalbos dovaną, ta- 
čiau bloga ja naudotis kitiems apgaudinėti ar kitus vesti klyst- 
keliais. Todėl visai prasminga 
reikalauti: naudokitės šia dova- 
na, gausinkite ją, bet nepiktnau- 
džiaukite ja. Tik čia reikalinga 
prielaida, kad etika sugebėtų aiš- 
kiai atskirti, kaip gebėjimas nau- 
dojamas — teisingai ar neteisin- 
gai. Tačiau ką daryti susidūrus 
su veikla, kai naudojant gebėji- 
mą kad ir geriausiais tikslais, su- 
laukiama blogų padarinių, kurie 
yra neatskiriami nuo siektųjų ir 
svarbiausių „gerų“ padarinių ir 
kurie galiausiai gali šiuos smar- 
kiai pranokti? Jei taip būtų ir 
šiuolaikinės technikos atveju — o 

mes pagrįstai galime manyti, kad kaip tik taip ir yra, — tada į jos 
galių moralaus ar amoralaus naudojimo klausimą jau nebejma- 
noma duoti aiškaus kokybinio atsakymo (tai tinka net ir pa- 
tiems ketinimams) ir patenkama į kiekybinių spėliojimų apie 
galutinius padarinius labirintą, o tada jau atsakymas priklauso 
ir nuo atsitiktinumų. Sunkumas štai kur: technika tampa grės- 
minga ne tik tada, kai ja piktnaudžiaujama piktavališkai, t. y. 
blogiems tikslams, bet ir kai ji naudojama geriausiems tikslams; 
kaip tik tas grėsmingumas ilgainiui gali būti lemtingas. O už- 
delsto veikimo padariniai labai būdingi techninei veiklai. Kaip 
tik dėl vidinės dinamikos, varančios ją pirmyn, technika neturi 
etinio neutralumo erdvės, kuri leistų jai rūpintis tik savo pajė- 
gumu. „Per daug“ rizika visada slypi joje dėl tos aplinkybės, 
kad „blogio“, t. y. to, kas kenksminga, užuomazga stiprėja ir 
auga kartu su „gėrio“, t. y. to, kas naudinga, ugdymu. Taigi 
sėkmė gali būti pavojingesnė už nesėkmę, tačiau ta sėkmė vis 
tiek reikalinga, jos siekti verčia didėjantys žmonių poreikiai. Va- 
dinasi, rimta technikos etika turi nagrinėti ir šį vidinį techninės 
veiklos daugiaprasmiškumą. 


2. Naudojimo būtinybė 


Apskritai kokio nors gebėjimo ar galios turėjimas (nesvarbu, 
kas juos turėtų — individas ar grupė) dar nereiškia jų naudoji- 
mo. Jie gali būti labai ilgai nenaudojami, o paskui, pasitaikius 
progai ir subjektui panorėjus, panaudoti jo nuožiūra. Juk tu- 
rintysis kalbos dovaną nebūtinai turi visą laiką be perstojo kal- 
bėti, jis gali iš viso būti tylenis. Visai taip pat galima nesinaudo- 
ti ir turimomis kokiomis nors žiniomis. Tačiau šitas toks aiškus | 
galėjimo ir veiklos, žinių ir jų panaudojimo, galios turėjimo ir 
jos naudojimo santykis netinka visuomenės techninių galimy- 
bių bagažui, kurį ji, kaip ir kitas mūsų gyvenimo sritis, kūrė 
atkakliu darbu modernizuodama savo techninį potencialą, de- 
rindama jo sudedamąsias dalis. Taigi šiuo atveju tinkamesnė 
yra analogija su kvėpavimo galėjimo ir kvėpavimo būtinybės 


negu su gebėjimo kalbėti ir paties kalbėjimo santykiu. O kas 

galioja pačiam turimam bagažui, galioja ir visokiam jo prieau- 
giui: kai tik atrandama kokia nors nauja galimybė (dažniausiai 
mokslo dėka) ir bent kiek realizuojama praktikoje, toliau ji jau 
pati be paliovos plečia savo panaudojimo sferą, kol tampa pa- 
stoviu Žmonių gyvenimo poreikiu. Štai taip technika, ta sustip- 
rinta Žmogaus galia, veikia be perstojo, nepripažindama (kaip 
anksčiau parodyta) ne tik etinio neutralumo, bet taip pat malo- 
naus galios turėjimo ir naudojimosi ja atskyrimo. Be paliovos 
atsirandančios naujos gebėjimo rūšys čia visada įsilieja į kolek- 
tyvinės veiklos apytaką, iš kurios tie nauji gebėjimai jau nebeiš- 
trūksta (nebent kai pakeičiami tobulesniais). Todėl čia jau pats 
naujų gebėjimų pasisavinimas, kiekvienas priemonių arsenalo 
papildymas, turint galvoje tą taip gerai visiems žinomą dinami- 
ką, uždeda etinę naštą, kuri priešingu atveju galiotų tik kai ku- 
riais tų gebėjimų panaudojimo atvejais. 


3. Globaliniai mastai erdvės 
ir laiko atžvilgiu 


Be to, yra dar veiklos ir padarinių dydžio aspektas, įgaunantis 
moralinę reikšmę. Šiuolaikinės technikos praktikos mastai ir 
jos poveikio sfera apskritai ir kiekvienu konkrečiu atveju yra 
tokie, kad jie į etinius skaičiavimus įtraukia visai naujus mat- 
menis, su kuriais neteko susidurti jokioms ankstesnėms veiklos 
rūšims. Jau minėjome situaciją, kurioje „bet koks gebėjimo nau- 
dojimas iš viso“ veda prie stiprėjančių ir galiausiai neigiamų pa- 
darinių. Cia dar turime pridurti, kad šiandien jau ber koks vi- 
suomenės techninio gebėjimo panaudojimas (pavienių indivi- 
dų gebėjimai neturi reikšmės) linkęs įgauti didelius mastus. 
Šiuolaikinei technikai dėl jos prigimties reikia didelių mastų ir 
ji pati, ko gero, per didelė tai scenai, kurioje vyksta veiksmas — 
Žemei, ir pačių aktorių — žmonių gerovei. Aišku tik, kad tech- 
nika ir jos veiklos rezultatai išplito visame Žemės rutulyje, o jos 
bendrą poveikį tikriausiai pajus nesuskaičiuojamos būsimosios 
kartos. Ką mes čia dabar darome dažnai galvodami tik apie sa- 

ve, tuo darome didžiulį poveikį milijonams kitų, gyvenančių 
kitur ar gyvensiančių ateityje, visiškai neatsiklausdami jų. Būsi- 
mąjį gyvenimą mes įkeičiame už dabartinę trumpalaikę naudą 
ir poreikius (beje, daugiausia mūsų pačių prasimanytus). Gal ir 
neįmanoma visiškai išvengti tokio ar panašaus elgesio. Tačiau 
tokiu atveju mums reikėtų labai stengtis tai daryti garbingai 
mūsų palikuonių atžvilgiu, kad jie pajėgtų išpirkti, ką mes įkei- 
teme. Svarbiausia čia tai, kad tolimos ateities ir globalinių para- 
metrų įsiskverbimas į mūsų kasdienius pasaulietiškai praktinius 
sprendimus yra etinė naujovė, kurią technika užkrovė ant mū- 
sų pečių. O tos etinės kategorijos, kuri atsirado daugiausia dėl 
šio naujo fakto, pavadinimas toks: atsakomybė. Ji kaip niekada 
anksčiau atsidūrė pačiame etinės scenos centre; prasideda nau- 
jas etikos istorijos tarpsnis, atspindintis naujus galios matme- 
nis, į kuriuos dabar etika turės atsižvelgti. O atsakomybei kelia- 
mi reikalavimai didėja proporcingai galios pasireiškimui. 


4. Antropocentrizmo griovimas 


Peržengdamas per kaimynystės erdvėje ir laike horizontą, kiek- 
vienas naujas žmogaus galios išplėtimas griauna daugumos anks- 
tesniųjų etinių sistemų, tiek religinių, tiek pasaulietiškų, antro- 
pocentrinį monopolį. Visada buvo raginama rūpintis žmonių 
gerove, gerbti žmonių teises ir jų interesus, atitaisyti jiems pa- 
darytas neteisybes, mažinti jų skausmus. Žmonių pareigos ob- 
jektas buvo žmonės, blogiausiu atveju — visa žmonija ir niekas 
daugiau šioje žemėje. (Paprastai etinis horizontas būdavo dar 
siauresnis, pavyzdžiui, priesakas „mylėk savo artimą“.) Visa tai 
tebegalioja ir šiandien. Tačiau dabar jau visai planetos biosferai 
su visa rūšių pilnatve, neseniai pastebėjus jos pažeidžiamumą 
dėl pernelyg didelio žmogaus kišimosi į gamtą, reikia dalies to 
dėmesio, kurio nusipelno viskas, kas turi tikslą pats savyje, t. y. 
visa, kas gyva. Žmogaus vienatinė teisė į žmogišką dėmesį ir 
dorovės principų paisymą liovėsi egzistavusi kaip tik tada, kai 
jis įgijo beveik monopolinę galią visame gyvajame pasaulyje. 
Kaip didžiausia jėga visos planetos mastu jis jau nebeturi teisės 

galvoti tik apie save. Tiesa, priesakas neskurdinti to, ką paliksi- 
me palikuonims, išplečiantis žmogaus pareigų spektrą, skamba 
dar kaip Žmonių pareiga kitiems žmonėms, juo pabrėžiamas Zmo- 
nių solidarumas išlikimo, naudos, smalsumo, mėgavimosi, nuo- 
stabos klausimais. Juk organinio pasaulio, gamtos nuskurdini- 
mas reiškia ir žmogaus gyvenimo nuskurdinimą. Tačiau teisin- 
gai suprantant tai reiškia visos egzistencijos pilnatvės įtraukimą 
į Žmogaus sferą ir kartu žmogaus įpareigojimą atsakyti už jos 
išsaugojimą; tas įpareigojimas yra svarbesnis už visokį į naudą 
besiorientuojantį antropocentrinį požiūrį. Šis platesnis požiūris 
žmogišką gėrį susieja su viskuo, kas gyva, o ne priešina juos, 
šitaip pripažindamas viso kito gyvojo pasaulio teises. Toks pri- 
pažinimas reiškia, kad visoks savavališkas ir nereikalingas rūšių 
naikinimas jau pats savaime yra nusikaltimas, nesvarbu kokie 
būtų suinteresuotojo pasiteisinimai. Transcendentinė žmogaus 
pareiga yra saugoti sunkiausiai atstatomą, nepakeičiamiausią iš 
visų „išteklių“ — neįtikėtinai turtingą genofonda, ilgalaikės evo- 
liucijos palikimą. Tą pareigą žmogui paskyrė jo galios pertek- 
lius, ir reikalinga apsauga kaip tik prieš tą galią, taigi prieš jį 
patį. Vadinasi, dėl technikos, to žmogaus proto bejausmio prag- 
matiško kūrinio, žmogus pateko į tokią padėtį, kurią jam žadė- 
davo tik religija, — jis tapo viso pasaulio valdytoju ar prižiūrėto- 
ju. Kadangi technika savo poveikio jėgą išugdė taip, kad ji daro- 
si išties pavojinga visam egzistuojančiam pasauliui, tai žmogus 
tampa atsakingas jau už gyvybės Žemėje ateitį, nes dabar gyvy- 
bė bejėgė prieš piktnaudžiavimą ta galia. Kartu Žmogaus atsa- 
komybė tampa tiesiog kosmine (nes mes juk nežinome, ar visa- 
toje yra dar kas nors panašaus). Besiformuojanti aplinkos etika, 
tas tikrai beprecedentis reiškinys, yra tik vėluojanti išraiška to 
beprecedenčio išsiplėtimo mūsų atsakomybės, kuri savo ruožtu 
susijusi su mūsų veiklos poveikio diapazono beprecedenčiu išsi- 
plėtimu. Taigi prireikė vis aiškiau pastebimos grėsmės visam 
pasauliui, faktiškai jo griovimo pradžios, kad mes pajustume (o 
gal dar kartą suprastume), jog esame glaudžiai susiję su juo. Yra 
apie ką pamąstyti! 


212 Hans Jonas. KODĖL TECHNIKA YRA ETIKOS OBJEKTAS 


5. Metafizinio klausimo kėlimas 


Pagaliau technikos apokaliptinis potencialas — jos galimybė kelti 
grėsmę tolesniam žmonių giminės egzistavimui, pažeisti jos ge- 
netinį neliečiamumą ar net savavališkai jį keisti, o gal ir visai 
sunaikinti Žemėje sąlygas, reikalingas aukštesniųjų gyvūnų eg- 
zistavimui, — iškelia metafizinį klausimą, kurio etikai dar nieka- 
da neteko svarstyti: kam reikalinga žmonija ir ar ji apskritai 
reikalinga; kodėl reikia išlaikyti žmogų tokį, kokį jį sukūrė evo- 
liucija, neliečiant jo genetinio paveldo; pagaliau kodėl iš viso 
turi egzistuoti gyvybė. Klausimas nėra toks beprasmis, kaip at- 
rodo (nes nėra argumentuoto visų šių imperatyvų paneigimo); 
atsakymas į jį parodytų, kiek mes galime leisti sau rizikuoti tose 
techninėse lažybose ir kokia rizika visiškai neleistina. Jei yra ka- 
tegoriškas imperatyvas Žmonijai gyvuoti, tuomet bet koks savi- 
žudiškas žaidimas su jos egzistencija yra kategoriškai drausti- 
nas, o techninė rizika, nors bent kiek susijusi su tuo, atmestina 
iš anksto. 

Štai dėl kokių priežasčių technika yra naujas ir ypatingas eti- 
nių svarstymų atvejis; be to, jos verčia kalbėti apie pačius etikos 
pagrindus. Dabar panagrinekime kai kurias išvadas, išplaukian- 
čias iš tų priežasčių. Bene daugiausia žadantis yra pirmosios ir 
trečiosios priežasčių derinys — „prieštaringumo“ ir „dydžio“ ar- 
gumentai. Iš pirmo žvilgsnio atrodo lengva naudingą techniką 
atskirti nuo žalingos, paprasčiausiai pažvelgus į įrankių panau- 
dojimo tikslus. Noragai geri, kardai — blogi; ateis laikas, ir kar- 
dai bus perkalti į noragus. Štai pavyzdys iš šiuolaikinės techno- 
logijos: atominės bombos yra blogos, o mineralinės trąšos, pa- 
dedančios išmaitinti žmoniją, — geros. Tačiau čia krenta į akis 
erzinanti šiuolaikinės technikos dilema: jų „noragai“ per ilgą 
laiką gali tapti ne mažiau žalingi už jų „kardus“! (O vis didėjan- 
tis „ilgo laiko“ poveikis, kaip minėta, kuo glaudžiausiai susijęs 
su šiuolaikinės technikos panaudojimu.) Tačiau šiuo atveju pro- 
blema susijusi kaip tik su jais, tais išganingaisiais „noragais“ ir į 
juos panašiais dalykais. Juk kardo galime ir neištraukti iš makš- 
tų, o norago palikti pašiūrėje negalime. Jei prasidėtų totalinis 


atominis karas, jis iš tiesų būtų apokaliptinis; tačiau nors jis ir 
gali prasidėti bet kuriuo momentu, ir tokios galimybės košma- 
ras gali užtemdyti mums visą ateitį, jis nebūtinai turi prasidėti, 
nes juk tebeegzistuoja išganingas atstumas tarp galimybės ir tik- 
rovės, tarp įrankio turėjimo ir jo panaudojimo — ir tai mums 
teikia vilties, kad panaudojimo bus išvengta (šiandien tai ir yra 
šio ginklo savininkų paradoksalus tikslas). Tačiau esama nesu- 
skaičiuojamos daugybės kitų, visiškai nesusijusių su prievarta 
dalykų, kuriuose irgi slypi apokaliptinė grėsmė ir kurie mums 
būtini dabar ir bus būtini ateityje pačiai mūsų egzistencijai pa- 
laikyti. Tuo metu, kai blogasis brolis Kainas — ta bomba - guli 
savo oloje, gerasis brolis Abelis — taikusis reaktorius — kuo ra- 
miausiai veikia toliau, gausindamas nuodus būsimiesiems šimt- 
mečiams. Gal mes ir pajegsime laiku rasti ne tokias pavojingas 
alternatyvas, kurios leis numalšinti globalinės civilizacijos vis di- 
dėjantį energijos troškulį išsekus tradiciniams energijos šalti- 
niams, jei tik mūsų pastangos bus sėkmingos. Gal mums netgi 
pavyktų pažaboti savo pačių godumą ir tenkintis kuklesniais 
ištekliais, kol katastrofiškas planetos išteklių išsekimas ar jos už- 
teršimas privers mus imtis priemonių, blogesnių už saikingu- 
mą. Tačiau, pavyzdžiui, moraliniu požiūriu neįmanoma jsivaiz- 
duoti, kad biomedicininė technika liautųsi stengtis mažinti vai- 
kų mirtingumą besivystančiose šalyse, kuriose gimstamumas 
labai didelis, net jei dėl gyventojų pertekliaus skurdas tose šaly- 
se dar padidėtų. Galima pateikti daugybę pavyzdžių, rodančių, 
kad stambaus masto technologijos, kurios iš pradžių atrodė la- 
bai naudingos, yra dvilypės. Svarbiausia tai, kad kuo daugiau 
mes tampame priklausomi nuo technikos pranašumų, tuo la- 
biau jie gresia mums tapti prakeiksmu. Jų paveldėtas polinkis 
be saiko didėti dar labiau didina tą grėsmę. Be to, akivaizdu, jog 
žmonija per daug išaugo — vėlgi technikos dėka, — kad galėtų 
sugrįžti į ankstesnį savo raidos etapą. Ji gali eiti tik pirmyn ir 
privalo, naudodamasi technika, papildžiusi ją nemaža santiru- 
mo doze, ieškoti vaisto savo negalavimams gydyti. Tai ir yra 
technikos etikos pagrindas, jos esmė. 

Šie trumpi apmąstymai turėtų parodyti, kaip glaudžiai tech- 

nikos „prieštaringumas“ susijęs su jos „dydžiu“, t. y. su perne- 
lyg dideliu jos padarinių erdvėje ir laike mastu. O kas yra „dide- 
lis“ ir kas „mažas“, nustato riboti mūsų planetos matmenys — 
pastovus dydis, kurio niekada negalima išleisti iš akių. Tiksliai 
nurodyti tolerancijos ribas neįmanoma nė vienai iš daugelio 
krypčių, kuriomis vyksta žmonių ekspansija. Tačiau pakanka- 
mai žinome, kad galėtume pareikšti, jog kai kurios mūsų tech- 
ninių veiksmų grandinės — tarp jų ir gyvybiškai svarbios — jau 
artėja prie tų ribų, o prie jų greit prisijungs ir kitos, jei tik tech- 
nika ir toliau plėtosis dabartiniais tempais. Yra požymių, ro- 
dančių, kad jau atsidūrėme pavojingoje zonoje. Kai tik bus pa- 
siekta „kritinė masė“ vienoje ar kitoje kryptyje, procesas gali 
pasidaryti nebekontroliuojamas: gali pasireikšti teigiamas grįž- 
tamasis ryšys ir prasidės lavinos pobūdžio procesas, kuriam vyks- 
tant nuostoliai nesulaikomai didės, viršydami bet kokią naudą. 
Kaip tik tam reikia stengtis sukliudyti turint galvoje ilgalaikę 
perspektyvą. Tačiau mus apakina paradinė technikos laimėji- 
mų pusė, o greita nauda trukdo būti objektyviems, tuo labiau 
kad pirmiausia rūpi realūs dabarties poreikiai (ką jau kalbėti 
apie pseudoporeikius), todėl mūsų ainių poreikiai, už kuriuos 
mes atsakingi, tampa mums nesvarbūs. 

Be prieštaringumo, čia išryškėja dar vienas būdingas techno- 
loginio sindromo bruožas, irgi panašaus dydžio ir jau pats sa- 
vaime etiškai reikšmingas: mes hipostazuojame savo pačių ži- 
nojimo galią, ji tampa savotiška savarankiška jėga, kurios žen- 
gimo pirmyn tartum nebeįmanoma sulaikyti ir kuriai 
paradoksaliu būdu paklūstame mes patys — jos kūrėjai. Žmo- 
nių laisvei visada turėjo įtakos jų pačių veiksmų sudaiktinimas. 
Tai rodo ir atskirų individų gyvenimas, ir dar labiau — žmonių 
kolektyvinė istorija. Žmonija nuo seno yra iš dalies priklauso- 
ma nuo savo pačios praeities, tačiau ta priklausomybė apskritai 
daugiau reikšdavosi kaip stabdančioji, o ne kaip varomoji jėga: 
praeitis daugiau veikė kaip inercija („tradicija“), o ne stūmė pir- 
myn. Tačiau technikos kūriniai veikia kaip tik pastarąja prasme 
ir todėl žmonių laisvės ir priklausomybės istoriją pasuka naujo- 
viška kryptimi, galinčia turėti svarbių padarinių. Kiekvienas nau- 

jas didžiosios technikos žingsnis („pažanga“) verčia žengti dar 
vieną žingsnį; tą tradiciją mes perduodame ir savo palikuonims, 
kuriems galiausiai teks apmokėti sąskaitą. Tačiau nebūtina žiū- 
rėti toli į priekį, kad tą pamatytume: jau ir nūdienos technikai 
būdingas tironiskas elementas, kuris mūsų kūrinius daro mūsų 
šeimininkais ir netgi verčia mus juos toliau gausinti. Tai jau 
savaime yra etinis iššūkis, net nekeliant klausimo, ar tas kūrinys 
geras, ar blogas. Vien dėl žmogaus autonomijos, jo orumo, rei- 
kalaujančio, kad mes patys būtume sau šeimininkai, o ne mūsų 
mašinos, turime tą technologijos šuoliavimą pažaboti netech- 
nologine kontrole. 


GUNTER ROPOHL 


TECHNINIS PROBLEMU 
SPRENDIMAS IR 
SOCIALINE APLINKA 

Jei norime filosofiškai nagrinėti kokią nors tikrovės sritį, būtų 
geriau iš pradžių atskleisti pirminę sampratą, kuria remiasi ap- 
mąstymai. Juk ir technikos filosofai visada stengėsi savo nagri- 
nėjamą objektą apibūdinti bendrais bruožais. Svarbiausias filo- 
sofijos uždavinys — iš painios atskirų reiškinių įvairovės išskirti 
tai, kas yra esminio ir bendro. Tačiau čia dažnai daromos dvi 
klaidos, kurių ne visuomet išvengė ir technikos filosofija: arba į 
tam tikrą atskirą objekto sritį žvelgiama siauru aspektu, ir tai 
pateikiama kaip visuma, arba dėl per didelės abstrakcijos kai- 
nos imama tik visuma, kuri turi apibūdinti „objekto esmę“, 
tačiau ji jau negali deramai atspindėti jo įvairių „esminių bruo- 
žų“ kompleksiškumo. 

Skirtingai nuo tokių bendrųjų technikos esmės aiškinimų, 
apie kuriuos kalbėta ankstesniame skyriuje, toliau nagrinėsime 
ypač svarbų dalinį technikos aspektą, žinoma, neužmiršdami, 
kad čia kalbama tik apie techninių reiškinių įvairovės iškarpą. 
Apskritai technika apima daugybę naudojimui skirtų dirbtinių, 
daiktinių kūrinių (dirbtinių reiškinių ar materialių sistemų), dau- 
gybę Žmogaus veiksmų ir įrenginių, kuriuose atsiranda tie dirb- 
tiniai reiškiniai, ir daugybę žmogaus veiksmų, kuriuose dirbti- 
niai reiškiniai naudojami (1 schema). 

Šiame skyriuje norime išnagrinėti dalį antros techninių reiš- 
kinių grupės, būtent tą techninę veiklą, kuri kuria tam tikrų 
problemų, iškylančių žmonių darbe ir gyvenime, techninius 
sprendimus. Kitaip tariant, norime išnagrinėti klausimą, kaip 
atsiranda išradėjų ir konstruktorių idėjos, kuriomis remiantis 
gaminamos visos mašinos, aparatai, automobiliai ir pastatai, pa- 
gal ankstesnį apibrėžimą sudarantys pirmąją techninių reiški- 
nių grupę, taip sakant, tvirtąją technikos šerdį. 

1 schema 


Sąvokos „technika“ ir „technologija“ 


Bendroji technologija 


Specialiosios technologijos 
(technikos arba inžineriniai 
mokslai), pvz., mechaninė 
technologija, informacijos 
technologija 


Technologija 
(=mokslas 
apie techniką) 


Daugybė naudojimui skirtų 
dirbtinių, daiktinių kūrinių 
(dirbtinių reiškinių) 


| 


Daugybė žmogaus veiksmų ir 
įrenginių, kuriuose atsiranda 
dirbtiniai reiškiniai 


Daugybė žmogaus veiksmų, 
kuriuose naudojami dirbtiniai 
reiškiniai 


Čia mums reikės gvildenti ir kai kur realias materialias siste- 
mas, kuriomis remiasi išradėjai. 


221 


Išradyba — apskritai ypatinga žmogaus veikla, kelianti dide- 
lių supratimo sunkumų teoriniam kontempliatyviam mąstymui, 
vyraujančiam tarp filosofų. Aktyvus gyvenimas pasidarė toks sve- 
timas filosofijai, kad net technikos filosofai sutrinka keistai klai- 
dingai aiškindami šį praktinį problemų sprendimo pamatą. Tai 
bus nagrinėjama pirmajame šio skyriaus skirsnyje. Kaip matysi- 
me, išradimui būdinga tai, kad jis suponuoja dirbtinę, prieš tai 
nežinomą tikrovę, kuri iškyla greta egzistuojančios gamtinių da- 
lykų realybės. Todėl antrajame skirsnyje turime nagrinėti išra- 
dimo ir gamtos santykį. 

Kad nagrinėjimas nebūtų abstraktus, trečiajame skirsnyje 
schemiškai pavaizduosime techninio problemos sprendimo ei- 
gą ir išskirsime keletą jai būdingų fazių bei žingsnių. Kadangi 
yra labai įvairių techninių problemų, reikia atsižvelgti ir į tai, 
kad, pvz., elektronikos inžinierius, spręsdamas problemas, tai- 
ko visai kitus metodus negu mašinų konstruktorius. Gebėjimas 
teisingai suprasti problemą ir rasti naują jos sprendimą vadina- 
mas kūrybiškumu. Tai nagrinėjama ketvirtajame skirsnyje, pa- 
rodant, kaip šiandien mėginama demistifikuoti techninį kūry- 
biškumą ir paremti jį metodinėmis elgsenos taisyklėmis. Tai yra 
juo svarbiau, kad vis labiau norima panaudoti kompiuterius tech- 
ninėms problemoms spręsti. Tiek visai protinei veiklai, tiek pro- 
blemų sprendimui reikia kalbinių priemonių — ar kaip mąsty- 
mo instrumento, ar kaip komunikacijos perdavimo priemonės. 
Penktajame skirsnyje parodysime, kad inžinieriai savo darbui 
sugalvojo savąsias specialiąsias kalbas. Tos specialiosios kalbos, 
viena vertus, lengvina problemų sprendimą, antra vertus, joms 
būdingi ir tam tikri vienpusiškumai, neretai per daug ribojan- 
tys problemų supratimo akiratį. 

Tai ypač taikytina tai problemų sprendimo fazei, kurioje iš 
kelių galimų sprendimų reikia atrinkti geriausią problemai tin- 
kamą sprendimą. Techninis problemos sprendimas apima visą 
grandinę sprendimų, kurie, savaime suprantama, grindžiami 
įvertinimais. Taip nuo techninio problemos sprendimo meto- 
dų einame prie vertės problematikos technikoje, prie techninės 
ir socialinės, filosofinės temos, kuri labai kontroversiškai disku- 
tuojama esant dabartinei techninės pažangos pripažinimo kri- 

zei. Daugelis inžinierių pritaria vertės neutralumo ideologijai, 
kuri skelbia, kad techninės priemonės esančios nekaltos, ir visą 
atsakomybę dėl jų padarinių verčia ekonomikai, visuomenei bei 
politikai; tai kritiškai nagrinėjama septintajame skirsnyje. Sek- 
dami šią „instrumentinio proto kritiką“ ', prieisime reikalavimą 
aiškiai pasitelkti į techninių problemų sprendimo svarstymus 
taip pat ekologines bei visuomenines vertes. Skyriaus pabaigoje 
pateikiama plati technikos įvertinimo programa, kuri nepasi- 
kliauja vien atskirų inžinierių etiniu atsakomybės supratimu, o 
turi įtraukti būsimą techninį sprendimą į plačią visuomeninę 
politinę valdymo sąsają. 


Išradimo filosofija 


Išradimai laikomi technikos raidos kelrodžiais. Informaciniuo- 
se leidiniuose ir populiariuose moksliniuose technikos istorijos 
aprašymuose nuolat pateikiamos lentelės, kuriose chronologiš- 
kai surašyti svarbūs išradimai ir jų autoriai. Brockhauzo „Gam- 
tos mokslai ir technika“ pateikia maždaug 600 datų“, kurių di- 
delė dalis, be gamtos mokslų atradimų, nurodo ir pirmuosius 
techninius išradimus: apie 250 metų prieš mūsų erą Archime- 
das išrado skrysčius, Gutenbergas apie 1445 m. — knygų spaus- 
dinimą judančiomis metalo raidėmis, Schickardas 1623 m. — 
mechaninę skaičiavimo mašiną, Wattas 1765 m. — garo maši- 
na, Reisas 1861 m. — telefoną, Werneris von Siemensas 1866 
m. — dinamo mašiną, Marconi 1897 m. — bevielį telegrafą, Zu- 
se 1941 m. — programa valdomą skaičiavimo mašiną, Bardee- 
nas, Brattainas ir Shockley 1948 m. — tranzistorių, Wankelis 
1957 m. — variklį su besisukančiu stūmokliu ir taip toliau. 
Dėl tokių sąrašų kyla ginčų, nes jie rodo tam tikrą savivalę; 
pavyzdžiui, minėtame leidinyje Phillipas Reisas vadinamas te- 
lefono išradėju, nors tik po 15 metų amerikiečiai Bellas ir Gray 
išrado telefono aparatus, kurie buvo skirti įprastam naudoji- 
mui. Kadangi lig šiol nėra parengta teoriškai pagrįstos beveik 
neaprėpiamų įvairių techninių išradimų klasifikacijos, todėl, ži- 
noma, kyla klausimas, kiek išradimų trūksta tokiuose sąrašuo- 

se. Šiaip ar taip, tokios apžvalgos rodo, kad be išradimų nebūtų 
technikos. Visos šios mašinos, aparatai ir prietaisai, gaubiantys 
mūsų planetą kaip technosfera, gyvuoja dar visai neilgai; tai svar- 
bu turint galvoje, kad žmonijos istorija siekia keletą šimtų tūks- 
tančių metų. Daugelis šių techninių gaminių iki jų sukūrimo 
buvo iš anksto sugalvoti ir skirti kokiam nors tikslui tik kaip 
išradimai. Kai kurie žvėrys irgi tvarko savo gyvenamąją teritori- 
ją: paukščiai suka lizdus, bebrai stato užtvankas, bitės daro ko- 
rius. Tačiau Karlas Marxas teisingai pažymi: „Voras atlieka ope- 
racijas panašiai kaip audėjas, o bitė, lipdydama vaško akutes, 
daro gėdą ne vienam statybininkui. Tačiau blogiausią statybi- 
ninką nuo geriausios bitės skiria tai, kad jis, prieš darydamas 
vaško akute, nulipdo ją galvoje“. Per išradimą atsiranda nauja 
tikrovė; ji yra sąmonės aktas, kuris palieka senąją tikrovę ir su- 
galvoja naujas išraiškos galimybes. Bet kadangi kiekvienas išra- 
dimas yra atsakymas į žmonių gyvenimo problemas, tai išrady- 
ba yra ryški techninio problemos sprendimo išraiška. 

„Problema“ — pagal graikišką žodžio kilmę kaip „išankstinis 
numatymas, įsivaizdavimas“ — kyla iš įtampos būklės, kuri susi- 
jusi su nepakankamumu, su esamos būklės trūkumais. Žodžiai 
„nepakankamai“, „nepakankamumas“ arba „trūkti“ tik tada turi 
prasmę, kai galima įsivaizduoti kontrastuojančią būklę — kaip 
turi būti. Žinoma, šis norimo, dar neegzistuojančio vaizdinys iš 
pradžių yra labai drąsus ir neapibrėžtas. Tačiau vien dėl to, kad 
tai įsivaizduojama, iškyla ir problema. Taigi problemą sudaro 
skirtumas tarp įsivaizduotos, norimos būklės, kaip turi būti, ir 
esamos būklės, kuri suprantama kaip nepatenkinama. Proble- 
mos kelia poreikius, norus, tikslus arba prasmes; jos išauga iš 
žmogaus vargingumo ir orientacijos į tikslą ir iš jo gebėjimo 
sukurti iš varganos patirties kas tik įmanoma, kas galėtų paša- 
linti trūkumus. Tuomet problemų sprendimu vadiname žmo- 
nių veiksmus, kuriais įveikiamas esamos ir norimos būklės skir- 
tumas. 

Ši plati problemos sąvoka iš pradžių galbūt atrodys šiek tiek 
stebinanti, nes apie problemas dažnai kalbama teoriškai, kai gal- 
voje turima klausimas, į kurį norima žinoti atsakymą. Iš tikrųjų 
teorinės problemos tėra ypatingas atvejis: svarbiausias poreikis 

yra smalsumas, esama bükle — neZinojimas ir norima bükle — 
siekiamas žinojimas. Tuo tarpu praktinės problemos daug su- 
dėtingesnės, nes noro ir tikrovės skirtumą reikia įveikti realiai 
keičiant tikrovę. Teorines problemas galima beveik neribotai 
susiaurinti iki dalinių aspektų — mokslų specializacija tai pa- 
kankamai patvirtina, — tuo tarpu praktinės problemos visuo- 
met susiduria su visapusišku tikrovės kompleksiskumu. Todėl, 
kalbant apie technines, ekonomines ar politines problemas, to- 
kie skirtumai tinka iš esmės tik teorinėms problemoms. Prakti- 
nės problemos beveik visuomet yra daugiamatės ir apima kitas 
sritis; techninės problemos, kaip dar matysime, visuomet turi 
ekonominę, visuomeninę ir politinę dimensijas. 

Yra problemų, kurias nedviprasmiškai galima spręsti laikan- 
tis gerai žinomų metodinių instrukcijų. Tokio pobūdžio teori- 
nės problemos yra, pavyzdžiui, skaičiavimo uždaviniai, kuriems 
galime taikyti žinomas aritmetikos taisykles. Tačiau ir prakti- 
koje pasitaiko tokių apibrėžtų problemų; iškilus kokiai nors val- 
gio ruošimo problemai, galime laikytis atitinkamo virimo re- 
cepto, kuris iš anksto gan tiksliai nurodys visus problemos spren- 
dimui taikytinus žingsnius. Taigi problema yra gerai apibrėžta, 
jei daugeliu galutinių žingsnių tiksliai pateikiamas metodas, esa- 
mą būklę transformuojantis į norimą būklę; tokia procedūros 
taisyklė vadinama algoritmu. Ir tarp techninių problemų yra 
gerai definuotų; prie jų priskirtinos pirmiausia gamybos pro- 
blemos — juk ir valgio paruošimas yra techninė gamybos pro- 
blema, — o iš dalies taip pat remonto problemos. Priešingai, 
projektavimo problemos, taigi išradimai, naujų techninių 
sprendimų konstravimas ir kūrimas dažniausiai yra prastai de- 
finuotos problemos, nes nėra patikimo sprendimo radimo al- 
goritmo. 

Čia nagrinėsime šį techninio problemos sprendimo būdą. 
Kadaise žinomas poetas inžinierius Maxas Eythas (1836-1906) 
skaitė 1903 m. pranešimą „Apie išradimo filosofiją“, kuriame 
savo objektą apibūdino taip: „Kas sėkmingai nurodo priemo- 
nes ir būdus lig šiol nepasiektam tikslui materialios veiklos sri- 
tyje pasiekti arba kas taip pat nurodo naujus būdus ir priemo- 
nes jau žinomam tikslui pasiekti, tas padarė išradimą“ *. Taigi 


225 


išradimai, kaip teisingai pabrėžiama šioje definicijoje, yra vi- 
suomet nukreipti į tikslą ir juos galima suskirstyti pagal tai, ar 
jie pateikia naują jau žinomos problemos sprendimą, ar jų tiks- 
las yra pirmiausia — be sprendimo radimo — apskritai tik su- 
prasti lig šiol nežinomą problemą. 

Tiek Maxas Eythas, tiek kiti ankstyvieji technikos filosofai, 
ypač jeigu jie buvo artimai susiję su technine veikla, pabrėžė 
tikrovę kuriantį išradimo vaidmenį. Bet kaip tik ši išradimo ypa- 
tybė kėlė jiems ir didelių aiškinimo sunkumų. Neretai išradė- 
jams būdavo priskiriamos antgamtinės jėgos, juo labiau kad kai 
kuriems inžinieriams patikdavo puikiųjų menų romantikos ge- 
nijaus kultą perkelti į techninę kūrybą. Tačiau ir tiems filoso- 
fams, kurie „tik pasaulį kitaip interpretavo“ ?, lig šiol sunkiai 
sekėsi iškelti tuos sąmonės darbus, kurie numato konkrečiai pa- 
keisti pasaulį. Kaip ir žinomas vaikų klausimas: „Ką daro vėjas, 
kai jis nepučia?“, taip ir dėl išradimo buvo pateikta klaidingų 
metafizinių aiškinimų, pagrįstų klausimu: „Kur yra išradimas, 
kol jis dar nepadarytas?“ Tokie klaidingi aiškinimai verti tiek 
dėmesio, kiek jie rodo nesugebėjimą pripažinti išradimą nauju 
žmonių kūriniu ir suprasti esminį tapusio pasaulio ir padaryto 
pasaulio skirtumą. Todėl verta tiksliau išnagrinėti tokius klai- 
dingus aiškinimus. 

Pirmiausia reikia paminėti Friedrichą Dessauerį (1881- 
1963), bene žymiausią pirmosios šimtmečio pusės technikos 
filosofą, kuris, remdamasis visų pirma Alard'o Du Bois-Rey- 
mond’o (1860-1922) ir Eberhardo Zschimmerio (1873- 
1940)“ technikos filosofijos darbais, išradimą laikė beveik tech- 
nikos esmės įsikūnijimu. Dessaueris mano, kad išradimo stadijos 
technika teikia aiškesnį vaizdą nei gamyba ar eksploatacija. Savo 
kilmės, atsiradimo, istorinio pasirodymo vietoje ji geriau atsklei- 
džia savo esmę. „Čia technika, — sako jis, — yra pati savyje, dar 
mažai paliesta ir sudrumsta kitų žmonių visuomenės veiksnių“ “. 

Pasak Dessauerio, išradėjų kūrybą sudaro trys komponen- 
tai: tikslo nustatymas — tai daro žmogus, gamtos dėsnių me- 
džiaga ir vidinis apmąstymas sąmonėje. Tačiau Dessaueris, kaip 
iki jo ir Maxas Eythas, aiškiai bijo kūrybinę išradybą priskirti 


vien žmonių gebėjimams. Jis, pats sėkmingai dirbęs išradėju, 


226 Ginter Ropohl. TECHNINIS PROBLEMŲ SPRENDIMAS 


neatsispyrė pagundai išradimo kilmę nukelti į nežemišką vietą. 
Dessaueris mano, kad išradėjas nedarąs naujo sprendimo, o tik 
jį randąs. Jo išradėjas apie savo naują sprendimą sako: „Radau 
tave kitame pasaulyje, ir tu taip ilgai vengei pereiti | matomą 
pasaulį, kol aš aname kitame pasaulyje aiškiai išvydau tavo tik- 
rąjį vaizdą“ ©. 
is „kitas pasaulis“ yra idėjų pasaulis, jame visi sprendimų 
vaizdai egzistuoja sukurti idealia forma iš anksto, seniai, prieš 
jas sudarant išradėjui — žmogui. Dessaueris sielos gilumoje kuo 
mų sprendimai, jau yra paruošti ir tik laukia savojo išradėjo“ “. 
ia Dessaueris aiškiai remiasi Platono idėjų mokslu, pasak 
kurio daiktai absoliučiai egzistuoja anapus konkrečios suvokia- 
mos tikrovės. Taigi ir visi išradimai, taip pat tie, kurių dar ne- 
padarė žmonės, visą laiką egzistuoja tokiame idėjų pasaulyje; jų 
egzistavimas iš anksto nulemtas, „nepakeičiamas, amžinai trun- 
kantis, absoliutus, t. y. atskirtas nuo žmogiškojo“ ć. O šie idea- 
lūs sprendimo vaizdai esą kartu galimai geriausi sprendimai, 
prie kurių žmonių išradyba gali artėti apskritai tik laipsniškai. 
Galiausiai Dessaueris šiai idealistinei koncepcijai suteikia dar 
teologinį pašventinimą, šį iš anksto nustatytų idėjų pasaulį va- 
dindamas dieviškuoju kūrybos planu, kurį išradėjai tik vykdo. 
Jei nepritariame Dessauerio metafizinėms tikėjimo prielai- 
doms, tai šį teologinį idealistinį išradybos aiškinimą gan sunku 
patvirtinti. Nuo filosofinio abstrahavimo nusileidus prie kon- 
krečios techninės raidos, kyla pačiam sau klausimas, ar hidroe- 
lektrinė, atominė elektrinė ar saulės energija varoma elektrinė 
yra dabar iš anksto pažymėta kaip idealus Dessauerio idėjų dan- 
gaus sprendimas. Kažin ar galime technikos praktikoje patvir- 
tinti vaizdinį, kad visuomet esąs tik vienintelis, iš vidaus tech- 
niškai sąlygojamas geriausias sprendimas, kuris čia metafiziškai 
pagrindžiamas. Vėliau turėsime grįžti prie šio techninio nesusi- 
pratimo. Kol kas pabrėšime, kad Dessaueris mano galįs galiau- 
siai paaiškinti išradybą tik egzistavimu anapus žmonių būties. 
Užuot iškėlęs žmogaus talentą daryti išradimus, to talento es- 
mę, taigi užuot pripažinęs jį kaip pradinį sąmonės laimėjimą, 
sugebantį sukurti naujos tikrovės koncepciją, Dessaueris nuo- 

stabą keliančius dalykus pakeičia neįtikėtinais, išradimą grįsda- 
mas idealiu pirminiu vaizdu, esančiu nežmogiškose sferose. 

Ši metafizinė spekuliacija dabar ypač įdomi tiek, kiek ją ga- 
lima aiškinti ir materialistiškai. Tai daro Ernstas Blochas (1885— 
1977); jis savo svarbiausio veikalo „Vilties principas“, kuriame 
nagrinėjamos techninės utopijos, 37 skyriuje pateikia dėmesio 
vertas tezes apie technikos filosofiją ir metafizine išradimų vietą 
iš idėjų pasaulio perkelia į gamtą. 

Blochas kūrybinių procesų sąmonės procesus aprašo dauge- 
liui išradėjų žinomu būdu. Pasak jo, sąmonė turi anticipacijos 
savybę, ji gali užbėgti dar neįvykusiems dalykams už akių. Ta- 
čiau jis taip pat mano, jog dar neįvykęs dalykas galįs būti įsi- 
vaizduotas žmogaus sąmonės todėl, kad ji realiai egzistuojanti 
kaip metafizinė savybė anapus žmogaus būties: „Dar neįvykęs 
dalykas utopinei fantazijai suteikia jos konkretų koreliatą: gy- 
vavimą anapus tik brendimo, šėlimo sąmonės viduje. Konkreti 
fantazija ir jos perteikiamų anticipacijų vaizdai bręsta tikrovės 
procese; anticipaciniai elementai yra sudedamoji tikrovės da- 
lis“. Taigi ir Blochas laikosi požiūrio, kad išradėjo sąmonės an- 
ticipacinė ir kūrybinė galia negalinti egzistuoti pati sau, jai rei- 
kia atitikmens anapus sąmonės. Dessaueris šį atitikmenį mato 
Platono idėjų danguje, o Blochas jį įkuria materialioje gamtos 
tikrovėje. Blochui išradimas nėra vien žmogaus darbas, jam rei- 
kia „bendro gamtos kūrybingumo“ anapus žmogaus būties. Tai- 
gi ir Blochas čia nesitenkina tuo, kad išradimai atsiranda galvo- 
se; jo manymu, išradimai esą tik todėl galimi, kad tai, kas išrasti- 
na, paslaptingu būdu yra pateikta iš anksto. O kadangi Blochas 
nekalba apie idėjų pasaulį, tai jis priverstas beveik mistinj „gam- 
tos subjektą“ laikyti tam tikru atžvilgiu išradimo idėjų dalininku. 

iuolaikine technika neina fantastiniu gamtos principų tai- 
kymo keliu; ji renkasi aplinkinį fizinių procesų analizės kelią. 

Įdomus panašaus mąstymo pavyzdys aptinkamas taip pat 
Martino Heideggerio (1889-1976) technikos filosofijos veika- 
le; jame techninė veikla, kurios dalis juk yra išradimas, vadina- 
ma „sukūrimu“. Heideggeris išplečia kalbinį žaismą, neapgal- 
votai tęsdamas: „Sukūrimas iškelia iš paslepties į nepaslėpų“ 7 
Taigi užuot aiškinęs sukūrimą kaip kūrybinį aktą, iškelianų iš 

nebūties į būtį techninius spren- 
dimus, kuriuos jis iš viso tik api- 
būdina kitais žodžiais, Heideg- 
geris irgi mąsto apie kažką ne- 
žmogišką, pirminį: paslėptį. 
Taigi Heideggeris svarbiausia 
technikos paskirtimi laiko ne da- 
rymą, o „atskleidimą“, ir galiau- 
siai gaunamą „nepaslėptį“ jis dar 
aiškina kaip „tiesą“, panaikinda- 
mas esminį skirtumą tarp atpa- 
žinimo ir kūrimo. Nors Heideg- 


i + I m. Šiuolaikinė technika 
geris ir neišsprendžia, ar paslėptį einen 
reikia suprasti idealistiškai, kaip gamtos principų 
suprato Dessaueris, ar materialis- taikymo keliu; ji 
tiškai, kaip Blochas, vis dėlto jis renkasi aplinkinį 

A een fizinių procesų 
pritaria klaidingai jų nuomonei, apa 


kad žmogus negalįs atrasti nieko, 
kas iki tol, iki visokios žmonių kūrybos, neegzistavo savaime. 
Tačiau be šio labai abejotino išankstinio sprendimo, varto- 
jama taip pat — galbūt išskyrus Ernstą Blochą — susiaurinta tech- 
nikos sąvoka, kuri tokias išradimo filosofijas šitaip atitolina nuo 
praktikos. Išradyba suprantama kaip techninė veikla, visiškai 
atsijusi nuo įprastų ekonominių, visuomeninių ir politinių są- 
lygų. Stengiantis ištirtiną objektą kuo labiau išgryninti, jis taip 
izoliuojamas ir abstrahuojamas nuo konkrečios tikrovės, kad ši 
galiausiai visiškai dingsta filosofinėse žodžių samplaikose. Taip 
tikriausiai ir inžinieriai savo pirmuosiuose darbuose iš tiesų rimtai 
turinio atžvilgiu nevertino šių filosofinių aiškinimo mėginimų. 
Tačiau jų propaguotojai visada mielai naudojosi tokiais filoso- 
finiais pragiedrėjimais, kad iš to gautų naudos abejotinai luo- 
mo ideologijai. Dessaueris ir kiti technikos filosofai atvirai skel- 
bė savo motyvus, kad padėtų inžinieriaus profesijai pelnyti di- 
desnę visuomenės pagarbą. Kyla abejonės, ar pasirinkta strategija 
ankstyvaisiais dešimtmečiais buvo sėkminga; šiaip ar taip, šian- 
dien metafizines spekuliacijos kažin ar tinka techninės pažan- 
gos prieštaringumui ir inžinieriaus darbui įteisinti. 

Technika ir gamta 


Išradybos filosofiniuose aiškinimuose, kuriuos aptarėme pasta- 
rajame skirsnyje, jau daugkart buvo minimas santykis su gam- 
ta. Prieš sistemingai tai nagrinėdami, pirmiausia turime susipa- 
Zinti su motyvuota gamtos sąvoka. 

Todėl turime skirti labai plačią ir siauresnę gamtos sąvokas. 
Pavyzdžiui, labai plati gamtos sąvoka pateikiama marksistinia- 
me „Filosofijos ir gamtos mokslų žodynėlyje“ *, ten gamta api- 
būdinama kaip „visų materialių daiktų, struktūrų ir procesų, 
pastteiškiančių be galo įvairiomis formomis, visuma“. Taigi jei 
viskas, kas materialu, priskiriama gamtai, tuomet jai turėtų pri- 
klausyti ir techniniai išradimai. Todėl tokia plati gamtos sąvo- 
ka atrodo netikslinga, nes tuomet nebūtų galima iškelti santy- 
kio tarp to, kas tapo, ir to, kas padaryta, problemos. Mūsų tiks- 
lams labiau tinka klasikinė Aristotelio gamtos sąvoka, kuria 
tikriausiai remiamasi ir aktualiose diskusijose apie gamtą ir tech- 
niką: „To, kas egzistuoja, visumą galima suskirstyti (į dvi kla- 
ses): į gamtos produktus ir kitokio pobūdžio priežasčių pro- 
duktus“, būtent, kaip šiek tiek toliau vardijama, „dirbtinius reiš- 
kinius“; čia „dirbtiniai reiškiniai“ vartojami graikų kalbos 
posakyje, kuris pažodžiui išvertus reiškia „esantis remiantis tech- 
nika“. „Kiekvienas gamtos produktas pats turi savo procesualu- 
mo ir inertiškumo principą“, o kalbant apie dirbtinį reiškinį, 
„jo pagaminimo principas yra kitame ir už jo paties“, būtent 
žmoguje, kuris kuria ir gamina ?. Šia siauresne prasme gamta 
reiškia visa tai, kas egzistuoja savaime be žmogaus poveikio. 
Tuomet su šia gamtos sąvoka galima lengvai palyginti techni- 
ką, nes juk technikos objektai neatsiranda patys, o tik daly- 
vaujant žmogui. 

Žinoma, technika taip pat niekaip neatsiranda ir nebūna 
atskirai nuo gamtos. Technikos sąvoką susiedami su daiktiniais 
dirbtiniais reiškiniais, turime atsižvelgti į tai, kad šie objektai 
yra medžiaginės substancijos, kuri savo ruožtu susidariusi pati 
iš savęs, taigi priklauso gamtai. Tai pasakytina ir apie visas tas 
medžiagas, kurios, pavyzdžiui, daugelis metalų, turi būti tik tech- 

niškai paruoštos, arba dirbtinės medžiagos atsiranda apskritai 
tik per cheminę techniką; nepaisant visko, būtent pradinės, pir- 
minės medžiagos yra kilusios iš gamtos. Savaime suprantama, 
tas pat tinka energijai, kuri transformuojama ir naudojama tech- 
ninėse sistemose: pirminė energija, kuria remiasi visa energijos 
technika, yra gamtinės kilmės; taip pat anglies ir naftos chemi- 
nė energija yra kilusi iš priešistorinių augalų ir žvėrių gyvenimo 
procesų, o branduolinė energija pirmiausia glūdi materijos struk- 
tūroje. Tačiau kiek dabar technikos objektai turi bendrą su gam- 
ta medžiaginį ir energetinį pamatą, tiek jie, savaime supranta- 
ma, ir tokiu pat būdu priklauso nuo gamtos dėsnių. Iš esmės 
negalima įgyvendinti nė vieno techninio sprendimo, kuris prieš- 
tarautų gamtos dėsniams. Taigi nors technika pagal atskirtas 
sąvokas ir netapati gamtai, tačiau ji turi gamtinę dimensiją. 
Apskritai patirties tikrovėje dažnai nėra paprasta konkrečius 
daiktus aiškiai priskirti vienai ar kitai sričiai; nes juk žmogaus 
protas sritis išskiria tik orientacijos sumetimais, o kompleksišką 
realybę tie priskyrimai gali atspindėti tik apytikriai. Tiesa, nie- 
kas neabejos, kad automobilį reikia priskirti prie technikos, o 
leopardą — prie gamtos. Priešingai, ne taip jau paprasta nuspręsti, 
ar galima be niekur nieko asilėną priskirti prie gamtos; naudin- 
gieji augalai ir gyvuliai apskritai atsirado per ilgalaikį ir vis pla- 
ningesnį jaukinimo procesą, todėl jie egzistuoja dėl to, kad žmo- 
gus įsikišo į gamtą, ir, tiesą pasakius, jau nėra vien gamtos būty- 
bes. Dar sunkesnių atribojimo problemų kyla, kai 
manipuliuojant genų technologija sukuriami visai naujos rūšies 
gyvūnai, kurie tačiau dauginasi „gamtiniu“ būdu. Taigi laikan- 
tis analitinio gamtos ir technikos sričių atribojimo, visuomet 
reikia turėti galvoje, kad šių sričių ribos iš tikro „neaiškios“. 
Tokie neaiškumai apsunkina ir filosofinę diskusiją dėl gam- 
tos ir technikos santykio, ypač jeigu ja siekiama įvertinti, ar 
„teisingai“ elgiamasi su gamta. Naujųjų laikų proto istorijoje 
yra keletas fazių, kai žmogaus protas labai atidžiai tyrinėjo gamtą. 
Iš pradžių filosofai suformulavo programinį teiginį, apibūdi- 
nantį gamtos santykį, kuris turėjo nulemti būsimą technizaci- 
jos procesą: Renė Descartes (1596-1650) paskelbė žmones 
„gamtos viešpačiais ir savininkais“ '°, o Francis Baconas (1561- 


231 


1626) norėjo visą gamtos pažinimą skirti gamtos valdymui, nes 
gamtą galima esą valdyti tik tuomet, jeigu jos klausai''. Tačiau 
plintant šviečiamajai filosofijai ir jos techniniam visuomeniniam 
optimizmui, atsirado ir prieštarautojų. Jean-Jacgues Rousseau 
(1712-1778) savo kultūros kritikoje pareiškė, kad gamtos val- 
dymas ir griovimas atneša žmogui nelaimę!“. 

Žinoma, kitaip negu Rousseau, kuris, be subjektyvių įspū- 
džių, pasikliovė tik teorinėmis spekuliacijomis, dabartiniai gam- 
tos advokatai gali remtis vyriausybinių įstaigų dokumentais, sta- 
tistiškai smulkiai informuojančiais apie žmonijai gresiančius pa- 
vojus dėl besitęsiančios nepagarbos gamtai?. Gamtos 
problematikos materiali bazė iš tikrųjų tapo kita ir ją būtina 
tinkamai keisti. Apie tai dar kalbėsime. Tačiau kartu su aplin- 
kos problemomis atgijo ir ideologinis pragiedrėjimas dėl gam- 
tos, atėjęs nuo Rousseau per romantizmą iki mūsų dienų. Ši 
nuostata dėl gamtos visada išryškėja rašiniuose ekologijos te- 
momis'* Juose kritikuojamas technikos „smurtas“ prieš gamtą, 
apgailestaujama dėl žmogaus „viešpatavimo“ gamtoje, reikalau- 
jama „moralinės pareigos gamtai“, teigiama, jog su gamta turi 
būti elgiamasi „kaip su partneriu“, jog „gamta turi prabilti mu- 
myse ir kartu pati atsipeikėti“, nurodoma, kaip turime „susitai- 
kyti su gamta“. 

ios ir panašios formuluotės skamba taip, lyg gamta būtų 
savarankiška esybė, su kuria mes susiduriame tokiu pat būdu 
kaip ir su kitu žmogumi. Viešpatavimo arba draugystės sąvo- 
kos, kurias, tiesą sakant, galima prasmingai apibūdinti tik žmo- 
nių santykiuose, išplečiamos ir taikomos nežmogiškoms savy- 
bėms. Tačiau netikėtai perkeliant visuomenės kategorijas į ne- 
visuomeninius dalykus, iškreipiamas tikrovės vaizdas; elgiamasi 
taip, lyg nežmogiški daiktai turėtų žmogiškąsias savybes. 

Tačiau šitaip mastydami ekologizmo šalininkai daro kaip tik 
tą klaidą, kurią jie mato techninėje veikloje: jie kritikuoja, kad 
žmogus tampa pasaulio centru, ir šią kritiką grindžia minčių 
seka, kurioje jie patys nežmogiškąją gamtą supranta žmogiškai- 
siais matais. Jie kritikuoja techninės veiklos antropocentrinį gam- 
tos santykį, tačiau patys lieka antropocentrinio gamtos santy- 
kio nelaisvėje. Gamtos mokslų ekologijos atžvilgiu apskritai ne- 


232 Giinter Ropohl. TECHNINIS PROBLEMŲ SPRENDIMAS 


alima iš esmės smerkti ir antropocentrinio gamtos santykio. 
Čia kiekviena rūšis kelia save ir savo interesus į išlikimo progra- 
mos centrą, o tuomet, žinoma, dėl ekologinių sistemų sąsajų 
sąveikos iš anksto yra ribojama kitų rūšių. 

Žinoma, tai yra tikroji dabartinės ekologinės krizės priežas- 
tis: be galo daugindami techninius sprendimus, žmonės sukūrė 
tokią situaciją, kurioje įvairūs globalinės ekologinės sistemos 
komponentai brėžia ribas. Kovoje dėl gyvenimo užtikrinimo ir 
gyvenimo plėtros žmonės pamiršo išsaugoti tuos gamtinius cik- 
lus, nuo kurių priklauso ir jų pačių išlikimas. Tuo tarpu gamtos 
išteklių mažėjimas ir įvairūs pavojai, iškylantys biosferai dėl tech- 
ninių procesų, visiems žinomi. Dabartinė mūsų technika tebė- 
ra dar labai netobula, nes ji, neatsižvelgdama į Bacono postu- 
latą, nepaklūsta ekologiniams gamtos dėsniams ir todėl iš tik- 
rųjų nevaldo gamtos. 

Matyt, dabarties technizacijos procesas greit keisis — tai bus 
panašu į medžiotojų ir rinkėjų bendruomenės perėjimą anksty- 
vaisiais istoriniais laikais į piemenų ir žemdirbių bendruomenę: 
ir vėl kalbama apie išnaudojimo principo pakeitimą saugojimo 
ir puoselėjimo principu. Rinkėjai ir medžiotojai naudojosi gam- 
tos ištekliais, nesirūpindami jų atnaujinimu, o žemdirbiai ir pie- 
menys ėmė juos planingai tausoti ir plėsti, augindami augalus ir 
jaukindami žvėris palenkė gamtą ir tuomet galėjo gyventi iš vaisių 
ir išteklių, nesunaikindami jų pačių. Tačiau agrokultūros lai- 
mėjimai, veisliniai augalai ir veisliniai gyvuliai ir žemės pavir- 
šiaus performavimas į žemės ūkį buvo pirmoji gamtos techni- 
zacija. Kraštovaizdis, kurį nori išsaugoti mūsų gamtosauginin- 
kai, seniai neturi nieko bendro su tokia gamta, kokią ją suprato 
Aristotelis; kraštovaizdis tapo dirbtiniu reiškiniu, visai kaip dau- 
guma augalų ir žvėrių, kuriuos ten aptinkame. Saugojimas ir 
puoselėjimas taip pat yra techninės kategorijos — tai dažnai pa- 
mirštama dabartinėse diskusijose ekologijos klausimais. Jei aną 
agrarinę revoliuciją laikysime modeliu, tai ateityje techninis pro- 
blemų sprendimas turės remtis sistemingu gamtos santykiu, 
įtraukdamas į savo akiratį ekologinių sąsajų optimizavimą. 

Žinoma, tuomet būsimi išradimai taip pat dažniau bus deri- 
nami su gamtos procesais; tai jau matyti biotechnikoje. Tačiau 

abejotina, ar tuomet bus daugiau išradimų, kurie yra tiesioginė 
gamtos imitacija. Šiaip ar taip, lig šiol vyrauja tokie techniniai 
sprendimai, kuriems gamtoje nėra tiesioginio pavyzdžio, ar tai 
būtų ratas, švaistyklinė pavara, generatorius, kaitinamoji lem- 
pa, ledams gaminti aparatas ar tranzistorius. Net su aviacinės 
technikos išradimais susiję paukščių skrydžio stebėjimai pra- 
turtino tik techninį problemos aspektą; rasti sprendimai ap- 
skritai skiriasi nuo gamtos pavyzdžio. Jei išradimui ir naudoja- 
mos gamtinės medžiagos, gamtinė energija ir gamtos mokslų 
principai, jis paprastai esti dirbtinė, gamtoje neaptinkama, nauja 
šių elementų kompozicija. Būtent taip, prieš leisdamasis į mi- 
nėtas metafizines spekuliacijas, pagrįstai teigia ir Dessaueris: 

Gamtiskojo elemento tvarka išradime apskritai skiriasi nuo 
gamtiškos tvarkos <...> nesiremiant gamta daugelis technikos dir- 
binių padaryti pagal gamtai visai svetimą tvarką <...>. Taip, tie- 
sa, priemonės iš gamtos dėsnių pasaulio, nors tikslai ir priestarau- 
ja jų veikimui. Tačiau priemonių tvarka svetima gamtai. Nega- 
na to, veikimas labai pralenkia gamtos dėsnius“ V. 

O išradėjai vis mėgina, kaip rodo nepavykę bandymai su per- 
petuum mobile, ignoruoti gamtos dėsnių ribas arba vis dėlto 
būtinai pralenkti atitinkamą gamtos mokslo žinių lygį; tai pa- 
tvirtina daugelis išradimų, kurių gamtos dėsnių pamatas buvo 
suprastas daug vėliau. Kiek reikia paklusti gamtai, išradėjas nuo 
seno ne visuomet iš anksto žino; daugiau lemia pastangos, kiek 
įmanoma įveikti gamtos dėsnius. 

Tuo iš esmės paneigiamas taip pat labai paplitęs klaidingas 
įsitikinimas, kad technika esanti taikomasis gamtos mokslas. 
Mokslo ir technikos istorikai ginčijasi, kokie iš tikrųjų buvo ką 
tik atsiradusio gamtos mokslo ir besivystančios technikos san- 
tykiai naujųjų laikų pradžioje. Vieni teigia, kad iš pradžių vyra- 
vo mokslinis smalsumas, ir tik po to patiems gamtos tyrinėto- 
jams arba ir praktikams kildavo mintis gauti techninės naudos 
iš gamtos mokslų atradimų. Kiti nurodo, kad net tokie žymus 
matematikai ir gamtos tyrinėtojai kaip Niccolò Tartaglia (1500- 
1557) arba Galileo Galilei (1564-1642) ieškojo uždarbio gin- 
klų ir laivų statybos technikos arsenaluose, o savo teorijas, ku- 
rios tapo mokslo istorijos dalimi, parengė pirmiausia praktinių 

techninių problemų sprendimui. Šis ginčytinas klausimas neiš- 
spręstas lig šiol, nes istorijos pavyzdžiai liudija tiek gamtos moks- 
lų, tiek technikos labui. 

Per pastarąjį šimtmetį šis klausimas pasidarė dar sudėtinges- 
nis, nes tarp gamtos mokslo ir techninės praktikos įsiterpė inži- 
neriniai mokslai, kurie, viena vertus, remiasi daugiausia gamtos 
mokslų metodais, bet, antra vertus, pažinimo tikslais ypač orien- 
tuojasi į praktinį problemų sprendimą. Visų pirma didžiosios 
pramonės įmonės turi mokslinio tyrimo ir konstravimo sky- 
rius, kuriuose teorinis gamtos mokslas, į praktiką nukreiptas 
technikos mokslas ir tikslinis techninis problemų sprendimas 
yra beveik neatsiejami. Vis dėlto ir „sumokslintoje technikoje“ 
išlieka principinis skirtumas tarp gamtamokslinio pažinimo ir 
techninio išradimo. Tai mes nagrinėsime kitame skirsnyje. 


Techninio sprendimo raida 


Norėdami aprašyti, kaip vyksta techninis problemos sprendi- 
mas, turime neužmiršti, kad nagrinėjame tik tą techninių pro- 
blemų sritį, iš kurios atsiranda techninės naujovės: projektavi- 
mo ir konstravimo problemų sprendimą; savaime suprantama, 
kad kitų sričių techniniai problemų sprendimai rutuliojasi kitu 
būdu. Tačiau projektavimo ir konstravimo problemoms pagris- 
tai skiriama daugiausia dėmesio, nes kaip tik su šia technine 
veikla susiję tal, Ką taip sunku suprasti: čia protu nuspejama 
nauja tikrovė. 

Dabar apskritai įprasta techninės naujovės raidą skirstyti į 
keletą fazių; 2 schemoje pateikiamas šis suskirstymas: kairėje 
pusėje nurodytas veiksmas, o dešinėje — palankiausiu atveju gauti 
rezultatai. 

Toks racionalizacijos procesas gali prasidėti pažinimo proce- 
su, mokslinio tyrimo išvada, kuria atskleidžiamas lig šiol neži- 
nomas gamtos reiškinys, efektas arba dėsnis. Pasakymas „kog- 
nicija“, „pažinimo procesas“, priešingai kitiems schemos pava- 
dinimams, kol kas nėra įprastas, bet turi tą pranašumą, kad 
priklauso tai pačiai tarptautinei lotyny-angly-prancüzy moks- 

lo kalbai, iš kurios kilę ir kiti terminai. Žinoma, dabar jokiu 
būdu negalima, kaip minėta anksčiau, teigti, kad kiekvienas tech- 
ninis problemos sprendimas prasideda moksliniu pažinimu. Taip 
pat negalima manyti, kad kiekvienas pažinimo procesas būtinai 
pereina į kitą fazę — išradimą. Veikiau yra sąsaja tarp pažinimo 
proceso ir išradimo, nes technika juk neatsiranda taikomuo- 
siuose moksluose iš tikro neaiškiai ir laisvai. Todėl schemoje 
nubrėžta tik brūkšniuota strėlė. Reikia aiškiai pabrezti, kad esa- 
ma ir tokių technikos raidos teorijų, kuriose apskritai nedaro- 
ma skirtumo tarp mokslinio tyrimo rezultatų ir tikrųjų išradi- 
mų. Tačiau tada klaidingai būtų panaikintas esminis mokslo ir 
technikos skirtumas. 

Antroji, technologine prasme svarbiausia problemos spren- 
dimo fazė yra invencija, tikrasis naujos techninės sistemos iš- 
radimas. Padarius išradimą pirmą kartą bendrais bruožais apra- 
šomas ir brėžiniais, realiu modeliu ar prototipu pavaizduoja- 
mas naujos sistemos veikimas bei struktūra. Išradėjui pateikus 
prašymą, gali būti išduotas patentas — tam tikras apsauginis do- 
kumentas, kuris, viena vertus, pateikia išradimą įvertinti spe- 
cialistams, antra vertus, užtikrina, kad tik išradėjas turi teisę jį 
realizuoti, ir kartu jį teisiškai apsaugo nuo neprašytų pamėg- 
džiotojų. Savaime suprantama, tokia apsaugos teisė suteikiama 
tik tuomet, kai išradimas atitinka tam tikrus standartus. 

2 schema 


Techninės raidos diagrama 


Mokslinis tyrimas Pažinimo procesas 


Techninis pradinės Išradimas 
koncepcijos sukūrimas 


Techninis-mokslinis Inovacija 
įgyvendinimas 


Panaudojimas visuo- Paplitimas 
menėje 


Taigi išradimo apibūdinimas ir kokybė yra ne vien techni- 
kos filosofija, bet ir patentų teisės diskusijos objektas. Cia mes 
vėl matome, kad abstrakti filosofinė spekuliacija visiškai neat- 
sižvelgia į visuomeninį techninio problemos sprendimo as- 
pektą. Kas mūsų pramoninėje visuomenėje yra išradimas, tai 
sprendžia ne filosofas, ne inžinierius, o techniškai išprusęs 
teisininkas. 

Pagal vyraujantį teisinį požiūrį patentuotinam išradimui ke- 
liami naudingumo, naujumo, pažangos ir išradimo lygio reika- 
lavimai. Naudingumą, tai yra savybę tenkinti praktinius žmo- 
nių poreikius, dar nagrinėsime. Savaime suprantama, išradimo 

turinys turi būti naujas; antraip jis būtų sąmoningas ar nesą- 
moningas jau žinomų sprendimų pamėgdžiojimas. Nelengva 
nustatyti pažangos kriterijų, tuo labiau kad čia daromos prie- 
laidos, jog tiesiogiai daugiau ar mažiau padidėjo techninis su- 
gebėjimas ir žinios, kurių jau pasiektą lygį turi tenkinti išradi- 
mas. Galiausiai išradimo lygiu suprantamas dalykinis naujo 
sprendimo išskirtinumas; nežymūs sprendimo pagerinimai, ku- 
rių galima tikėtis iš vidutinio lygio specialisto, turinčio norma- 
lią kvalifikaciją, nelaikomi išradimais. Nors išradėjas suprato 
visus esminius pasiūlyto sprendimo reikalavimus, tačiau paten- 
tų teisė įsakmiai nereikalauja mokslinio esminių sąsajų Zinoji- 
mo, ir čia pasireiškia santykinė problemos techninio sprendi- 
mo nepriklausomybė, palyginti su gamtamoksliniu tyrimu. 

Dabar patentų biurų archyvuose guli daugybė patentų ap- 
rašymų, kurie niekada nebuvo įgyvendinti ir pateikti rinkai; 
patento išdavimui nereikia išankstinės sąlygos, kad išradimas 
būtų įgyvendintas arba būtų pateikta konstrukcija, kurią pirk- 
tų. Šis techninis ekonominis realizavimas priklauso jau tolesnei 
raidos fazei — inovacijai. Tik per inovaciją vartotojas disponuo- 
ja nauja technine sistema; taigi inovacija yra tikroji naujo tech- 
ninio objekto gimimo diena. Kadangi ir inovacijai galioja nau- 
jumo kriterijus, tai vėlesni pirminės inovacijos variantai kartais 
vadinami imitacija. Be to, mėginama skirti pradines inovacijas 
ir patobulinimo inovacijas, žinoma, nepateikiant kokių nors 
aiškių skirtingumo požymių. Šiaip ar taip, imitacijos ir patobu- 
linimo inovacijos jau rodo, kad pereinama prie galutinės fazės, 
būtent prie paplitimo, kai techninis sprendimas tampa pramo- 
nine ir visuomenine kasdienybe. 

Telefono pavyzdžiu minėtas fazes galima gana tiksliai nu- 
statyti. Fizikiniai efektai, kuriais pagrįsta akustinių ir elektrinių 
virpesių transformacija, buvo atrasti praėjusio šimtmečio ket- 
virtajame ir penktajame dešimtmetyje. Nors del pirminio išra- 
dimo prioriteto tebesiginčijama, šiaip ar taip, apie 1850 m. pran- 
cūzas pavarde Charles Bourseul aprašė telefono išradimą, nors 
jam nebuvo pasisekę padaryti veikiančio modelio. Tai pavyko 
vokiečiui Philippui Reisui, kuris 1861 m. savo modelį parodė 
visuomenei. Tikriausiai nepriklausomai nuo Reiso 1876 m. 

amerikieciai Alexanderis Grahamas Bellas ir Elisha Gray tq pa- 
čią dieną užpatentavo telefoną. Nors tais dešimtmečiais dar ke- 
letas išradėjų pareiškė pretenzijas, jog pirmieji išsprendė skam- 
binimo telefonu problemą, pirmiausia tas vienodas Bello ir Gray 
patentų įregistravimo laikas patvirtino, kad išradimų negalima 
suprasti kaip genijaus vienkarčio nepaprasto laimėjimo; Cia rei- 
kia matyti daugiau ar mažiau neišvengiamą daugkarčių ieškoji- 
mų proceso sėkmę, kuri visuomet aplanko tada, kai žinios apie 
visuomeninę problemą ir įsivaizduojamas sprendimo galimy- 
bes įgauna tam tikrą išraišką. Telefono išradimo istorija užtru- 
ko apie 30 metų, o inovacijos tuomet gimė labai greitai: pir- 
mieji tarpmiestinio telefono tinklai pradėjo veikti 1878 m. JAV 
ir 1881 m. Vokietijoje; kitų išradimų laiko tarpas tarp išradimo 
ir inovacijos yra didesnis, o kartais truko nuo penkiasdešimties 
iki šimto metų. Nors telefono inovacijos buvo atliktos labai grei- 
tai, bet paplitimui, žinoma, reikėjo vėl dešimtmečių: dar mūsų 
amžiaus septintojo dešimtmečio pradžioje, tai yra 80-aisiais me- 
tais po telefono atsiradimo Vokietijoje, vargu kas septinta šei- 
ma Federacinėje Respublikoje turėjo atskirą telefoną; tik per 
pastaruosius 25 metus telefonas iš tikrųjų paplito privačiame 
gyvenime, ir dabar jį turi daugiau kaip 80% šeimų. 

Paplitimas yra labai kompleksiškas procesas, kurio metu, be 
techninių taikymo problemų, reikia pirmiausia spręsti ekono- 
minius, visuomeninius ir politinius klausimus; šioje fazėje tech- 
nikos filosofijai ir technikos tyrimui visų pirma iškyla naudoji- 
mo sąlygų ir padarinių problemos. Pasitenkinę techniniu pro- 
blemų sprendimu siauresne prasme, toliau išradimą ir perėjimą 
prie inovacijos nagrinėsime nuodugniau. 

O dėl išradimo, tai dar kartą turime grįžti prie jau minėto 
skirtumo, kurį iškėlė Maxas Eythas. Jis kalbėjo apie naujas prie- 
mones naujiems tikslams ir naujas priemones žinomiems tiks- 
lams. Aišku, dabar tikslai taip pat nekrinta iš dangaus kaip ir 
priemonės, o kadangi šias abi išradimų rūšis galima geriau pa- 
aiškinti sistemine teorine kalba, tai kalbėsime apie funkcinius 
išradimus ir struktūrinius atradimus; čia patartina teorinės išra- 
dimo analizės neriboti techniniais objektais, kurie tuomet bu- 

vo išrasti, o remtis ta žmogiška veiksmų sąsaja, kurioje yra išra- 
dimas, kai jis realizuojamas. 

Savo veiksmais susijusiems žmonėms reikia kalbėtis su kitais 
apie tikslus, planus, žinias, patirtį ir jausmus. Jei dabar norimas 
pokalbio partneris yra kitoje vietovėje, jei nė vienas iš jų nenori 
atvykti pas kitą ir jei vis dėlto abu nenori atsisakyti spontaniško 
tarpusavio pokalbio, tuomet įsivaizduojama, kad reikia sukurti 
instituciją, per kurią būtų galima pasakytą žodį nugabenti į kitą 
vietovę. Iš esmės tai jau yra telefono funkcijos išradimas; teigia- 
ma, kad dalinę žmogaus veiklos funkciją, abipusį žodinės kal- 
bos perdavimą iš vietos į vietą gali atlikti techninė institucija. 
Jei iš pradžių nebūtų buvę šio drąsaus funkcijos vaizdinio, tai 
tikriausiai iš viso nebūtų nė pradėtas visas tas meistravimas su 
elektros laidais, įmagnetintais strypais, membranomis ir t. t. 
Taigi funkcijos vaizdinys yra būtina šios srities išradimų sąlyga; 
kaip yra tenkinama sąlyga, žinoma, priklauso nuo to, kad išra- 
dėjas turi beveik realiai įsivaizduoti techninę struktūrą, kuri ga- 
lėtų atlikti tą funkciją. Jei pakaktų tik funkcijos vaizdinio, pa- 
vyzdžiui, seniai būtų buvusi išrasta slepiamoji kepurė, kuri pa- 
darytų žmogų kitų akivaizdoje nematomą; žinoma, šio išradimo 
techniniu požiūriu dar nėra, nes lig šiol niekas negalėjo nurodyti 
gamtinių efektų ir konstrukcinių struktūros principų, kuriais būtų 
galima sukurti nematomumą. Beje, pavyzdys rodo, kad pasakose 
ir sakmėse aptinkama daugybė tokių funkcijos vaizdinių, o dau- 
guma jų seniai įgyvendinti techniniuose išradimuose. 

Taigi funkcinis išradimas visuomet remiasi daline žmogaus 
veiklos funkcija (beje, visai nesvarbu, ar ji realizuotina ir be tech- 
ninių priemonių, ar ne) ir todėl visuomet jau turi atitinkamą 
panaudojimo idėją: funkcinis išradimas yra naudojimo išradi- 
mas. Taigi būtų visai klaidinga manyti, kad išradėjas yra stiklo 
karoliukų žaidėjas, kuris, kaip teigia kai kurie socialfilosofai, 
žongliruojąs bet kokiomis sistemos funkcijomis tikslams, už ku- 
riuos jis neatsako; išradimas iš esmės skirtas tam, kad tą mate- 
rialios sistemos funkciją sujungtų su veikimo funkcija. Nėra iš- 
radimo, kuris neturėtų panaudojimo idėjos, o tai reiškia — savo 
tikslo. Šia pastaba dabar ir galima patikslinti pažinimo proceso 
ir išradimo skirtumą. Gamtos tyrinėtojai gali atrasti įdomiau- 

sių efektų, taip pat ir inžinieriai gali atsitiktinai susidurti su vi- 
sai netikėtomis funkcionavimo sąsajomis — iš viso to išradimas 
atsiranda tik tuomet, kai ateina mintis, kad stebėtą reiškinį ga- 
lima panaudoti žmogaus veiklai. 

Paprastesnis dalykas — struktūriniai išradimai, kuriuose pa- 
grindinė funkcija jau apibrėžta. Seniai yra žinomas funkcinis 
vaizdinys, kaip techniniais prietaisais reikia atlikti su objektais 
susietą laiko matavimą; saulės laikrodžiu, smėlio laikrodžiu, o 
nuo XIV šimtmečio mechaniniu laikrodžiu seniai buvo išrastos 
techninės sistemos šiai funkcijai atlikti. Tuomet reikėjo tik struk- 
tūrinio išradimo: kvarco kristalo virpesiu pakeisti ritmo davik- 
lius — švytuoklę arba balansyrus. Taigi struktūrinių išradimų 
paskirtis yra sukurti naujo pobūdžio realizavimo galimybes pa- 
teiktoms funkcijoms. 

Žinoma, jeigu išradimas turi pereiti į inovaciją, jį reikia taip 
sukonkretinti, kad būtų galima aiškiai pavaizduoti sumanytą 
techninį sprendimą. Efektai, kuriais remiamasi, turi būti įval- 
dyti ir techniškai realizuoti atitinkamais struktūriniais elemen- 
tais. Kiek leidžia pasiektas gamtos mokslų teorijos lygis, reikia 
apskaičiuoti efektų pobūdį bei dydį ir veiksnius, dėl kurių jie 
atsiranda. Būtina parinkti tinkamas medžiagas ir struktūriškai 
sukomponuoti visą sistemą bei jos elementus. Kaip technikos 
raidoje susiformavo planavimo ir atlikimo darbų pasidalijimas, 
taip ir darbo planuose reikia aiškiai fiksuoti visas įsivaizduoja- 
mo sprendimo detales, kad pagal tuos planus dirbtuvėse būtų 
galima pagaminti prototipą. Jeigu tai yra didelės sistemos, ku- 
rioms reikia labai daug sąnaudų, iš pradžių gaminami mažesnio 
mastelio modeliai ir juos bandant tikrinama, ar rastas sprendi- 
mas tenkina jam keliamus reikalavimus; šiaip jau prototipai tik- 
rinami atitinkamais testais. Dažnai pirmieji bandymai būna ne- 
patenkinami, tuomet išradėjai bei konstruktoriai ieško trūku- 
mų ir laipsniškai koreguoja pradinį sprendimą, jei apskritai 
nepaaiškėja, kad visas išradimas pradine savo forma niekam tin- 
kamas; šiuo atveju pradedama mąstyti iš naujo ir mėginama 
išradimą keisti kitomis struktūrinėmis formomis, kol galiausiai 
gaunama veikianti sistema. Jei norime iš šio aprašymo išskirti ir 
gamybos problemas, tuomet turime pabrėžti, kad dažnai gamy- 


241 


binės techninės galimybės sąlygoja išradimo likimą, be to, išradė- 
jui ir konstruktoriui būtina gerai patarti, kad jie projektuodami 
ir konstruodami kartu apsvarstytų gamybos problemas. 

Dabar žinome, kaip žiūrint iš šalies vyksta techninis proble- 
mos sprendimas, kokios sprendimų rūšys iš to atsiranda ir kaip 
rengiami sprendimai. Tačiau toks aprašymas, žinoma, dar nie- 
ko nesako, kaip atsiranda naujos vizijos, sudarančios išradimą. 
Todėl tolesniame skirsnyje mėginsime paaiškinti ir rekonstruo- 
ti problemų sprendimo techninį sugebėjimą. 


Techninis kūrybiškumas 


Techninio problemos sprendimo fazių ir žingsnių, aprašytų pas- 
tarajame skirsnyje, nebūtų, jei išradėjams ir konstruktoriams 
neateitų į galvą naujos vizijos. Savaime suprantama, geri inži- 
nieriai turi šią savybę, kuri šiandien visų vadinama kūrybišku- 
mu. Žinoma, nuodugniau nagrinėjant atrodo, kad šis žodis, 
kaip ir keletas kitų vadinamojo kūrybiškumo tyrimo sąvokų, 
nėra problemiškas. Pirmiausia jis sukelia asociacijas su teologi- 
ne kalba, nes kūrybiškumu suprantama kūrybinė galia iš pra- 
džių buvo priskirta tik dieviškajam visatos Kūrėjui. Taigi esa- 
ma pavojaus, kad terminas ir toliau galėtų būti siejamas su me- 
tafizine išradimo filosofija. Be to, šnekamojoje kalboje 
kūrybiškumas dažnai sudaiktinamas, del to neretai klaidina ir 
išradimų teorijas. 

Antai žmogaus, sugebėjusio įgyvendinti naujas idėjas, sėk- 
mė aiškinama pastaba, kad tai priklauso nuo jo kūrybiškumo. 
Bet kadangi ir kūrybiškumo psichologija lig šiol negalėjo tiks- 
liai pasakyti, kas sudaro šį ypatingą gebėjimą, tai kūrybišku- 
mas, tiesą sakant, yra tik apibendrinantis apibūdinimas to ge- 
bėjimo, kurį tuo tikimasi paaiškinti. Beje, visai panašiai elgia- 
masi su „intelekto“ sąvoka. Juk ir kūrybiškumą mąstymo 
psichologija glaudžiai sieja su intelektu. „Kūrybiškumo“ sąvo- 
ka aprašomi proto laimėjimai, kurie gali būti apibūdinti „dar 
lig šiol neaiškiai atribotais kriterijais, pavyzdžiui, problemos 
sprendimo naujoviškumu, gamintojo išradingumu ir lankstu- 
mu, gamybos atvirumu ir sklandumu“ '®. Apie techninį kūry- 
biškumą lig šiol nėra sistemingy mokslinių išvadų, išskyrus fi- 

losofines išradimo spekuliacijas ir subjektyvius pranešimus apie 
patirtį; kaip tik dabar prasideda tam būtinas mąstymo psicho- 
logų ir technikos mokslininkų bendradarbiavimas. 

Tačiau jei norime pateikti keletą spėliojimų dėl techninio 
kūrybiškumo, iš pradžių galime išskirti keletą išties paprastų 
atvejų tipų. Paprasčiausiu atveju techniniai problemų sprendi- 
mai padaromi vien atsitiktinai. Per apmąstymus arba veiksmus, 
atliekamus be plano žaidžiant arba ir visai kitais sumetimais, 
žmonės gali netikėtai ir iš tikrųjų atsitiktinai susidurti su nauja 
samprata arba nauju reiškiniu ir jį tuomet identifikuoti kaip 
galimą jau žinomos arba šiuo momentu suprantamos proble- 
mos sprendimą. Šiam tipui galėtų priklausyti priešistoriniai ir 
ankstyvosios istorijos atradimai, pvz., ugnies naudojimas arba 
akmeninių įrankių gaminimas. Tuomet kūrybinis aktas tėra at- 
ėjusi į galvą mintis atsitiktinai atrastai sampratai arba reiškiniui 
priskirti tam tikrą panaudojimo galimybę. Žinoma, ir šio žings- 
nio negalima aiškinti juo pačiu; pavyzdžiui, ankstyvaisiais lai- 
kais daugelis žmonių yra stebėję žaibų trenksmą ir degančius 
medžius, kol galiausiai vienam kilo mintis kontroliuojant šią 
ugnį panaudoti šilumos šaltiniu. 

Kitas iš tikrųjų paprastas atvejis yra problemos sprendimas 
pagal pavyzdį; konstrukcijų moksle netgi pabrėžtinai kalbama 
apie pavyzdines konstrukcijas. Tuo suprantama, kad atlikti ir 
pasiteisinę žinomi problemų sprendimai prireikus panašiai pri- 
taikomi, juos lengvai modifikavus, ir gretimai tokio pat pobü- 
džio problemai. Tokio tipo buvo, pavyzdžiui, beveik visi Ro- 
binzono Kruzo problemų sprendimai; jis su savo amatininkiš- 
kų techninių sprendimų pavyzdžiais buvo susipažinęs anksčiau, 
kai gyveno civilizuotose vietovėse, todėl gyvendamas vienas sa- 
loje turėjo pirmiausia spręsti pasigaminimo problemas. Ir šian- 
dienio namudininko problemų sprendimas visiškai pagrįstas pa- 
vyzdžiais; kas nori pasidaryti savo poreikiams knygų lentyną 
arba sofą, tas remiasi pramoninės baldų gamybos pavyzdžiais 
arba tiesiog namudininkų prekybos tiekiamais komplektavimo 
rinkiniais. Tačiau ir sprendžiant profesines technines proble- 
mas pavyzdžiai vaidina svarbų vaidmenį. Nemažą įprastinio in- 
žinierių parengimo dalį sudaro tai, kad studijuojantieji supa- 

žindinami su isbandytais ir pasiteisinusiais techniniais sprendi- 
mais, kuriais jie vėliau gali remtis savo profesinėje praktikoje. Pro- 
blemos sprendimui pagal pavyzdį būdinga tai, kad iš esmės jau 
seniai žinomi tiek problemos rūšis, tiek problemos sprendimas. 

Žinoma, apie kūrybinį problemos sprendimą paprastai kal- 
bama tik tuomet, kai prieš tai randami nežinomi sprendimo 
būdai arba kai jsisgmoninamos naujo pobūdžio problemos, ku- 
rioms ir pateikiamas sprendimas, taigi, kai daromi struktūriniai 
ir funkciniai išradimai. Atsitiktiniam išradimui reikia tik suprasti 
problemą, problemos pagal pavyzdį sprendimui reikia tam tik- 
rų Žinių, o sprendžiant problemą kūrybiškai turi sietis proble- 
mos supratimas, žinios ir vaizduotės galia. Panašiai ir Dessaue- 
ris aprašo išradybinės kūrybos sąlygas, išvardydamas tris kom- 
ponentus: „žmogaus tikslo iškėlimą“, „gamtinę medžiagą“ ir 
„vidinį apmąstymą sąmonėje“. 

Problemos supratimas yra gebėjimas jausti esamą būklę kaip 
nepatenkinamą ir įsivaizduoti galimą būklę — kaip turi būti, 
pašalinus esamos būklės trūkumus. Taigi problemos suprati- 
mui būdingas kritinis ir utopinis elementai. Tik tas, kuris abe- 
jingai nesitaiksto su esama būkle ir kuriam kyla tam tikrų abe- 
joniy del tikrovės, iš viso gali pastebėti problemą. Juk ir gebėji- 
mas kritikuoti bei nesitaikstymas tyrinėjant kūrybiškumą yra 
apibūdinti kaip asmenybės požymiai, ypač būdingi kūrybiškiems 
žmonėms. Tačiau nepasitenkinimas esamais dalykais taptų ne- 
vaisingu niurzgėjimu, jei nebūtų optimistiško nusiteikimo, kad 
ateityje galima sukurti patenkinamą situaciją. Kūrybinį proble- 
mos sprendimą lemia įsitikinimas, kad gali būti geriau ir kad tą 
geresnį galima padaryti. Tai Ernstas Blochas ne tik aprašė ben- 
drais bruožais, bet, kaip jau sakyta, ir įrodė remdamasis techni- 
nėmis utopijomis. Tačiau bendro kritinio ir utopinio nusiteiki- 
mo dar neužtektų, jei problemos sprendėjai, supratę skirtumą 
tarp esamos būklės ir galimos būklės, neturėtų tvirtų motyvų 
jam įveikti. 

Ši paskata, kurią parengė šiuolaikinė psichologija, susijusi su 
individualiais ir visuomeniniais veiksniais. Apskritai apie išra- 
dėjus teigiama, kad jie turi stiprią valią, kuri gali išaugti iki pa- 
mišimo. O tas pamišimas dažniausiai būna nukreiptas tik į tech- 

nines materialios problemos sprendimą ir retai kada siejamas su 
antrinėmis motyvacijomis, pvz., noru turėti ekonominės nau- 
dos ar sulaukti visuomenės pripažinimo. Kita vertus, ir visuo- 
meninis klimatas gali praturtinti arba stabdyti individualią mo- 
tyvaciją; antai tradicinėse visuomenėse išradimų labai maža, tuo 
tarpu buržuazinėje visuomenėje, apimtoje pramonės revoliuci- 
jos pažangos optimizmo, jie liejosi kaip iš gausybės rago. Savai- 
me suprantama, gali būti svarbūs ir ekonominiai aspektai, nors 
šį veiksnį kai kurie ekonomikos istorikai tikriausiai pervertino. 

Jeigu ieškoma konkretaus sprendimo, tai išradėjui ir kon- 
struktoriui reikia specialių žinių. Kaip sakyta, tai nebūtinai turi 
būti sistemingos gamtotyros žinios. Bet neturint pakankamai 
žinių apie gamtos reiškinius, efektus, medžiagas, energijos for- 
mas ir kitų problemos sričių sprendimus, vargu ar pasiseks sėk- 
mingai išspręsti problemą. Žinoma, ne pačios žinios išspren- 
džia problemas — antraip didžiulį duomenų banką šiandien ap- 
rūpintume visa turima technine informacija ir ramiai lauktume. 
Naujovišką problemos sprendimo raidą nulemia vaizduotės ga- 
lia, kuria mintyse sukuriamos naujoviškos tikrovės aplinkybės. 
Šį gebėjimą Dessaueris aprašo kaip „asociatyvų judrumą“ ir api- 
būdina „kaip sielos gebėjimą sujungti, asocijuoti iš daugybės 
nuosėdų joje, t. y. iš visų jos kartą gautų ir išsaugotų įspūdžių 
bei kompleksų, tai, kas siejasi dėl kokio nors noro, kokios nors 
dėmesio linkmės“''. Kaip susijungia problemos supratimas ir 
vaizduotės galia, tarp kitko, antropologijos požiūriu panašiai 
aprašo ir Arnoldas Gehlenas (1904-1976): 

Prisimenant tai, kas buvo, o kartu sąmoningai atsižvelgiant į 
ateities lūkesčius, lyginant ir įvertinant patirtį, apsvarstant atei- 
ties dalykus, galima pasiekti visų tų laimėjimų, kuriais remiasi 
planinga, protingai valdoma ir į ateitį orientuota veikla. Dabar 
ir Čia egzistuojantys daiktai ir reiškiniai žmonių elgsenai daž- 
niausiai yra tik tarpinis kiekis, tik medžiaga; jos mūsų galvoje vis 
daugėja, o bet kurią aptiktą detalę vaizduotė gali perkelti erdvės 
ir laiko atžvilgiu ir sujungti su kuria kita!š. 

Gehlenas tai vadina žmogaus sąmonės atvirumu pasauliui; 
be tokio atvirumo nebūtų gebėjimo spręsti problemas. 

Žinoma, tas asociatyvumo procesas, kai atsiranda naujų idė- 
jų sprendimai, ilgą laiką buvo traktuojamas tik kaip intuityvus 
procesas. Išradimas ir konstravimas buvo laikomi menu, kurio 
negalima esą išmokyti, o kurį labai gabūs gali pakartoti uoliai 
treniruodamiesi ir įsijausdami. Ypač krenta į akis dar Fritzo Kes- 
selringo, vertingu įnašu prisidėjusio prie racionalios išradybos 
rekonstrukcijos, kai kurie intuityvūs pasažai; veikale „Techni- 
nės kompozicijos mokslas“, prisimindamas savo išradybinę veik- 
lą, jis rašo apie staiga kilusias mintis ir nuolatines idėjas, svajin- 
gus apmąstymus ir „įkvėpimo akimirksnį“ "°. Nors šis autorius 
ir nenutyli to, kiek jo išradimai remiasi gamtos mokslų techni- 
nėmis žiniomis, tačiau jis apskritai moka sukelti romantiško 
meniškumo jausmą. Žinoma, nuo šios savistabos nutraukus ro- 
mantikos šydą, susiduriama su intelektiniais-psichologiniais reiš- 
kiniais — jie taip ir buvo pavaizduoti racionaliose kūrybiškumo 
psichologijos rekonstrukcijose. 

Pasak autoriaus, kūrybinį procesą sudaro keturios fazės: pa- 
rengimas, inkubacija, įkvėpimas ir patikrinimas. Parengimo fa- 
ze — tai surinkimas kuo daugiau informacijos, kuri galėtų būti 
svarbi problemos sprendimui; šioje fazėje išradėjas ieško natü- 
ralių efektų ir konstrukcinių principų, kuriuos jis jau žino iš 
anksto arba gali išsiaiškinti tikslingai ieškodamas informacijos. 
Dabartiniai kūrybiškumo psichologijos tyrinėtojai mano, kad 
visi tie sukaupti žinių elementai nugrimzta į pasąmonę, o ten 
tampa neatspindimų asociacijos ir sujungimo bandymų objek- 
tu, ir šią fazę vadina inkubacija; tai grindžiama tuo, kad dauge- 
lis išradėjų teigia, jog pirmiausia susapnavo sprendimo idėjas. 
Jei tuomet po inkubacijos fazės staiga išnyra sprendimo kon- 
cepcija, jei pagal šį psichologinį modelį viena iš nesąmoningai 
sukurtų asociacijų ateina į galvą, tai šis procesas subjektyviai 
dažnai pergyvenamas kaip stebuklingas įvykis. Ir kūrybiškumo 
tyrinėtojai šią fazę vadina įkvėpimu arba apšvietimu, taigi žo- 
džiais, kurie priskirtini mistinio-religinio pergyvenimo sferai. 
Paskutinioji, patikrinimu vadinama fazė vėl vyksta sąmonės švie- 
soje — tuomet kritiškai tikrinama ir blaiviai rengiama rastoji 
sprendimo idėja. 

Ši intuicinė techninio problemų sprendimo koncepcija ap- 
rašo kūrybinį procesą, jo iš tikrųjų, žinoma, neaiškindama ir 
nedarydama atgamintinu. Tai keistai prieštarauja tam moksli- 
niam racionalumui, kuris apskritai priskiriamas mokslinei veik- 
lai. Todėl nieko nuostabaus, kad antrosios mūsų šimtmečio pu- 
sės technikos tyrinėtojai nenorėjo ilgiau tenkintis tokiomis mis- 
tifikacijomis ir todėl pagrindė savąjį konstravimo mokslą, 
kuriame turėjo būti sudaryti sudaiktinti techninio problemų 
sprendimo algoritmai. Kūrybiškumo psichologinis aiškinimas 
grindžiamas teze, kad išradimas iš esmės esąs ne kas kita, kaip 
naujoviškas jau žinomų elementų derinys. Dabar šią tezę racio- 
nali koncepcija aiškiai paverčia metodiniu principu: teigiama, 
kad šiaip jau nesąmoningai ir nekontroliuojamai atsirandantys 
deriniai gali būti tinkamomis procedūromis sudaiktinti, kartu 
sistemingai gaminami ir vidujai subjektyviai prieinami. 

Ir konstravimo mokslas problemų sprendimą skirsto į keletą 
žingsnių, kurie — priešingai kūrybiškumo psichologiniam skirs- 
tymui — visi turi būti atliekami sąmoningai ir racionaliai. Po to 
problemos sprendėjas savo užduotį apibrėžia kaip funkciją sis- 
temine teorine prasme. Jeigu jam reikia, pavyzdžiui, išrasti laik- 
rodį, jis jo funkciją nustato pagal 3 schemą: laikrodį aprašo kaip 
techninę sistemą, kuri atitinkamu laikrodžio laiku nuolat teikia 
informaciją I a, kuri tam tikrais laiko momentais t, t, ir t. t. 
turi būti aprūpinta energija E . Veikimui tarp laiko S tir t, 
sistema turi energijos akumuliatoriy E, o informacijos banke 
I — standartizuotą laiko daviklį, sinchronizuojantį informaci- 
jos pateikimą su normaliu laiku. Šitaip bendriausia forma yra 
patikslinta, ką turi atlikti laikrodis, iš anksto nė trupučio nenu- 
sprendus jo konstruktyvių savybių. Žinoma, tuo daroma prie- 
laida — o tai lig šiol yra konstravimo mokslo silpnybė, — kad 
funkcinis išradimas jau padarytas ir kad kalbama tik apie struk- 
tūrinius pakeitimus; pirmiausia reikia patikrinti, ar, plečiant mo- 
delio ribas veikimo ir darbo sistemoms, galima sistemingai kur- 
ti“? funkcinius išradimus. 

Taigi funkcijos apibrėžimas išplėtotiną techninę sistemą lai- 
ko kažkokia „juoda dėže“, kurios „vidus“ dar nežinomas; kitas 
žingsnis — sukurti šio „vidaus“ struktūrą, nors iš pradžių taip 

pat abstrakčia forma: problemos sprendėjas mąsto, kokių dali- 
nių funkcijų pakaktų visai funkcijai pavaizduoti, ir kiekvienai 
dalinei funkcijai nurodo atitinkamą posistemį. Tiesa, šis zings- 
nis, pateiktame pavyzdyje vedantis prie 4 schemos, negali būti 
dedukuotas iš funkcijos, tačiau apibrėžimas jį palengvina euris- 
tinėmis taisyklėmis. Duomenų įvedimui ir išvedimui būtina nu- 
matyti atitinkamus periferinius posistemius, o atminties kaupi- 
mo funkcijoms — vidinius posistemius; besiperšanti prielaida, 
kad atminties bankų pateikiami dydžiai nebūtinai turi atitikti 
reikalingus indikacinio įrengimo įvedamuosius dydžius, verčia 
problemų sprendėjus postuluoti du kitus energijos ir informaci- 
jos transformavimo posistemius, kurie pagal tradicinę laikrodžių 
techniką vadinami „varikliu“ ir „pavara“. Turime kritiškai pripa- 
žinti, jog tai darant lieka neaišku, ar pakanka euristinių taisyklių 
abstrakčiai struktūrai nustatyti ir tuomet, jeigu — kitaip nei laik- 
rodžių technikoje — dar nėra pagamintų sprendimo pavyzdžių. 

Trečiuoju žingsniu gali būti parengta visų įsivaizduojamų 
sprendimų klasifikacija taikant Fritzo Zwicky (1898-1974) pa- 
siūlytą daugiamatį „morfologinės dėžės“ metodą. Kaip rodo pa- 
teikto pavyzdžio 5 schema, tokioje matricoje kiekvienam pos- 
tuluotam abstrakčios struktūros posistemiui numatoma atskira 
eilutė, tuomet į kiekvieną eilutę įrašomos visos fizikinės kon- 
strukcinės galimybės realizuoti atitinkamą dalinę funkciją. Kaip 
pavaizduota schemoje, kiekvienoje eilutėje reikėtų palikti po vie- 
ną tuščią langelį atsižvelgiant į tai, kad gali būti sužinoti kiti 
sprendimo principai. Kai šeštojo dešimtmečio pradžioje buvo 
paskelbta atitinkama laikrodžio schema*!, joje nebuvo šių spren- 
dimo elementų: kvarcinio rezonatoriaus, mikroprocesoriaus, 
šviečiamųjų diodų ir skystųjų kristalų, nes elektronika tuomet 
nebuvo taip toli pažengusi. Šis pavyzdys rodo dar vieną metodo 
klastą: kol rengiant morfologinę matricą pasikliaujama tik pati- 
kimais ir pasiteisinusiais sprendimo principais, tol naujų, atve- 
riančių naują kelią išradimų dažniausiai nebūna. Žinoma, anks- 
tesnės laikrodžių klasifikacijos garbei reikia pridurti, kad kaip 
galimas energijos šaltinis buvo nurodyti šviesos spinduliai, ku- 
rie iš tikrųjų naudojami tik pastaruoju metu vadinamuosiuose 
saulės laikrodžiuose su fotoelementais. 

3 schema 


Laikrodžio blokų schema 


(1) laikrodžio 


laikas 


4 schema 


Laikrodžio struktūra 


Indikatorius 


249 


Švarcvaldo sieninio 
laikrodžio (apie 

1800 m.), rodančio 
valandas ir minutes, 
dantratinis 
mechanizmas su stiklo 
varpų skambinimo 
mechanizmu 

5 schema 


Morfologine laikrodžių klasifikacija 


Galimi = elementai 


Posistemės 


Elektros 


Fotoele- 


Energijos 
šaltinis 


Energijos 
akumulia- 
torius 
Variklis 
Reguliatorius 


Pavara 


Indikatorius 


Rankinis 


prisukimas 


Svorio aku- 
muliacija 


Svorio pavara 


Svytuokle su 
inkaru 


Dantraciy 
pavara 


Rodykle ir 


ciferblatas 


Pajudi- 
nimas 


Spyruoklinis 
akumulia- 


torius 


Spyruoklinis 


variklis 
Balansyrai 


Mikropro- 


cesorius 


Rutuliukai ir 
langiukai 


Baterija 


Baterija 


Elektros 


variklis 


Kamertonas 


Persiverčian- 


tys lapeliai 


mentai tinklas 


Be aku- 
mulia- 
toriaus 


Akumulia- 
torius 


Be variklio 


Kvarcinis re- 
zonatorius 


Skystieji 
kristalai 


Šviečiamie- 


ji diodai 


Nepaisant minėto trūkumo, morfologinis metodas yra la- 
bai vaisinga, racionali euristika, nes aiškiai turi įvairių derinių 
galimybes. Iš esmės kiekvieną eilutės sprendimo elementą gali- 
ma sujungti su kiekvienu kitų eilučių elementu; pavaizduoto 
dydžio matricoje derinio galimybių skaičius teoriškai siekia ke- 
lių tūkstančių skalę. Tiesa, faktiškai sprendimo spektras labai 
sumažėja, nes ne visi sprendimo elementai derinasi; pavyzdžiui, 
rankiniu prisukimu ir svorio akumuliacija negali veikti nė vie- 
nas variklis. Tačiau vietoj pirmo geriausio sprendimo, kurį pa- 

teikia intuityvi išradyba, iškart gauname daug sprendimo alter- 
natyvų; tuomet pagal tam tikrus įvertinimo kriterijus galima 
konkrečiu atveju iš jų atrinkti tinkamiausią sprendimą. Taigi 
sistemingas įvertinimo apskaičiavimas, kurio iš viso nenumato 
intuityvus problemos sprendimas, pagal racionalią metodinę 
koncepciją yra ketvirtas sprendimo proceso žingsnis. 

Tokios racionalios techninio problemų sprendimo rekonst- 
rukcijos darosi juo svarbesnės, juo daugiau pramonės projekta- 
vimo ir konstravimo biuruose naudojamos kompiuterinės kon- 
stravimo sistemos. Tačiau kompiuteriu galima programuoti tik 
tai, ką reikia patikslinti kaip algoritmą, taigi definityvią spren- 
dimo procedūrą. Tai jau iš tikrųjų pasisekė kai kuriose srityse, 
kur naudojamos pavyzdinės ir variantinės konstrukcijos. Šiaip 
jau šiai racionaliai metodinei sprendimo koncepcijai būdingas 
vienas jau minėtas trūkumas: iš tikrųjų nauja gali būti sukurta 
tik tuomet, jeigu algoritmas gali apdoroti visus įsivaizduojamus 
sprendimo elementus, — šitaip kūrybiškumo reikalavimai per- 
keliami į sprendimo elementų katalogų rengimą. Antra vertus, 
didelių sunkumų turėtų kelti ir suderinamumo testų bei įverti- 
nimo apskaičiavimų formalizavimas. Šiandien dar ginčijamasi, 
ar techninis problemų sprendimas apskritai gali būti visiškai 
racionalizuotas ir ar nuo problemos sprendėjo — žmogaus — ga- 
lima pereiti prie kompiuterinių sistemų. 


Inžinieriaus kalbos 


Lig šiol nekalbėjome, kad techniškai sprendžiant problemas rei- 
kia ir kalbinių išraiškos priemonių. Tiesa, konstravimo darbus 
dirbantys inžinieriai turi apskritai labai išlavintą erdvinę vaiz- 
duotę ir geriau nei nepatyrę mėgėjai savo protine įžvalga sugeba 
suformuoti išties sudėtingas kūrinių sistemas. Tačiau susidūrus 
su sudėtingesnėmis sprendimo figūromis aiškėja, kad braižo- 
masis pieštukas ir popierius, o dabar brėžinių ir konstravimo 
įvedimo į kompiuterį klaviatūra ir ekranas yra būtinos pagalbi- 
nės priemonės. Kas rašytojui yra formulavimo, rašymo ir para- 

šyto teksto kontrolinis perskaitymas, tas inžinieriui yra eskizų 
piešimas, braižymas ir brėžinio kontrolinis nagrinėjimas. Be to, 
kadangi techninis problemų sprendimas ir gamyba dabar yra 
kolektyvi veikla, pagrįsta darbo pasidalijimu, tai inžinieriai pri- 
valo turėti galimybę viens kitą informuoti, kaip jie prisideda 
prie problemos sprendimo, ir diskutuoti apie tai. Jie turi suge- 
bėti taip suprantamai fiksuoti galutinius savo sprendimo vaiz- 
dinius, kad kolegos gamybininkai galėtų aiškiai pamatyti, ką jie 
turi pagaminti materialiai. 

Techniniam problemos sprendimui reikia ypatingos kalbos, 
ir pagrįstai sakoma, kad brėžinys yra inžinieriaus kalba. Žino- 
ma, čia kalbos sąvoka suprantama plačiąja prasme; apskritai 
kalba — tai daugybė ženklų, kuriuos galima sujungti pagal su- 
tartas taisykles ir kurie turi sutartą reikšmę. Antai mašinos brė- 
žinys arba statybos brėžinys yra atvaizdų ženklų sistema, ku- 
rioje grafiniai elementai ir jų sąveika analogiškai vaizduoja re- 
alius objektus. 

Vartojant šią kalbą, iš karto išryškėja ypatingas inžinieriaus 
darbo pobūdis: brėžinyje aprašyti techniniai objektai realybėje 
dar neegzistuoja; brėžinys yra būsimas realybės planas, brėžinio 
kalba — anticipacine kalba, išreiškianti ne tai, kas yra dabar, o 
tai, kas dar bus sukurta ateityje. Techninės braižybos kalba pa- 
gal brėžinių normas yra labai reglamentuota. Didžiausi jai ke- 
liami reikalavimai yra nedviprasmiškumas ir aiškumas, tikslu- 
mas ir atvaizdo tikrumas. 

Tačiau, be aiškios realistinės vaizdų kalbos, mašinų brėži- 
niams taip pat būdinga didėjančio abstrakcijos laipsnio išraiš- 
kos priemonių paletė. Jau ir statybos brėžinys dažniausiai yra 
mažiau detalizuotas negu mašinos brėžinys. Pavyzdžiui, gamy- 
bos technologijos cechų planuose vartojamos stilizuotos figū- 
ros ir pan. agregatams, vamzdynų sistemoms pavaizduoti. Elek- 
trotechnikos schemose greta nedaugelio figūrinių vaizdinių ele- 
mentų vyrauja abstraktūs simboliai, vaizduojantys ne konkretų 
realų prietaisą, o daugiau tik tam tikrą jo techninę funkciją. 
Galiausiai valdymo ir reguliavimo technikos blokinėse schemo- 
se vartojama visiškai abstrakti grafinė kalba, kurios ženklai įgijo 

Karietos formos 
automobilio 
konstrukcijos brėžinys 
(apie 1890 m.; 
vaizdas iš šono ir iš 
viršaus) 


reikšmę savavališkai susitarus, taigi jie suprastinti kaip simbo- 
liai. Šios iš dalies daugiau vaizdinės, iš dalies veikiau simbolinės 
kalbos paprastai esti standartizuotos ir sunormintos. 

Nuo blokinių schemų simbolinės kalbos, kurią galima api- 
bendrinti sistemų teorijoje, belieka mažas žingsnelis iki abstrak- 
čios matematinių formulių ir lygčių kalbos, kuri greta breZinio 
taip pat yra svarbi inžinieriams kalba. Žinoma, inžinierius kur 
tik galima pirmenybę atiduoda grafiniam funkcinių sąsajų pa- 
vaizdavimui diagramomis, schemomis ir pan. Taikomosios ma- 
tematikos formulių kalboje formuluojami tie dėsniai ir désnin- 


254 Günter Ropohl. TECHNINIS PROBLEMU SPRENDIMAS 


gumai, kuriais remdamasis 
inžinierius nori iš anksto te- 
oriškai nustatyti savo kon- 
strukcijų savybes ir veikimo 
būdus. Brėžinių kalbose vy- 
rauja konstruktyvus sinteti- 
nis techninio mąstymo ele- 
mentas, o inžinieriaus matematiko formulių kalboje atsispindi 
abstraktūs analitiniai jo komponentai. 

Šioms techninio problemų sprendimo kalboms bendra tai, 
kad jos yra dirbtinės, sukonstruotos ir formalizuotos kalbos, 
reglamentuotos ir sunormintos kaip tikslumo kalbos, remiantis 
jų ženklų visuma, jungimo taisyklėmis ir semantika. Dabar in- 
žinerijoje aptinkama ir priešinga — sąvokinė žodinė kalba. Įsi- 
vaizduojami būdingi žodinės kalbos požymiai — natūralus sek- 
mingas jos išteklių didėjimas ir istorinis sąlygotumas, netikslu- 
mas, interpretacinė erdvė ir asociatyvių bei šalutinių konteksto 
sąsajų įvairovė. Taip galima nustatyti, kokia didžiulė praraja 
atsiveria tarp įvairių inžinieriaus kalbos pasaulių: viena vertus, 
dirbtinių tikslumo kalbų, ir kita vertus — natūralios šnekamo- 
sios kalbos. Žinoma, yra taip pat specialių terminų, iš kurių 
vyrauja dvi rūšys. Viena — tai daiktų pavadinimai. Kol techninė 
kūryba nuolat kuria naują, dirbtinę realybę, tol yra nuolatinis 
poreikis iš naujo pavadinti daiktus; techninė inovacija gimdo 
kalbinę inovaciją. Šio pobūdžio specialiais kalbiniais terminais 
dažniausiai įvardijami konkretūs techniniai daiktiniai kūriniai, 
taigi tie terminai savo konkretumu iš dalies atitinka brėžinio 
kalbą. Antroji techninių specialiųjų kalbų rūšis yra teoriniai di- 
delio abstrakcijos laipsnio posakiai, kurių kilmės ir giminišku- 
mo gamtamokslinėms sąvokoms dažniausiai negalima paneigti 
ir kuriuos galima patenkinamai aiškinti tik matematinėmis pa- 
galbinėmis priemonėmis. Vidutinis inžinierius su tokių teori- 
nių posakių abstraktumu gali susidurti tik tada, kai jam reikia 
juos taikyti operaciniams apskaičiavimo metodams. 

Taigi inžinieriaus specialiosios kalbos — ar tai būtų vaizdinė 
brėžinių kalbos ženklų sistema, ar formalių kalbos ženklų siste- 
ma — yra daugiausia nezodines kilmės. Be to, daugelį, o gal net- 


Paprasta diodinė 
schema 

gi daugumą sąvokinių žodinių kalbų posakių galima priskirti 
nežodinėms specialiosioms kalboms — tada jie inžinieriui atro- 
do tik kaip pagalbiniai brėžinio ir formulės stenografiniai Zen- 
klai. Tad inžinieriaus kalboms būdingos dvi tendencijos: viena, 
didžiausias konkretumas — techninis brėžinys arba daikto pava- 
dinimas, kai tam tikras techninis objektas apibūdinamas ar ap- 
rašomas kuo detaliau; antra, didžiausias abstraktumas — mate- 
matinė formulė arba nusistovėjusi gamtamokslinė teorinė sąvo- 
ka, kuria apibūdinami bendrieji atribotų fizikinių techninių 
savybių dėsniai ir dėsningumai. Nepaisant abstrakcijos laipsnio 
priešingumo, abi šios tendencijos turi tam tikrų bendrybių. 

Spėjame, kad tos bendrybės daro įtaką techninės inteligenti- 
jos mąstymo stiliui. Čia remiamės teze, kad žmogaus kalbos for- 
ma ir mąstymo forma iš esmės atitinka viena kitą. Kalbos filo- 
sofinės išvados, kurias norime padaryti iš šios tezės ir ankstesnės 
inžinieriaus specialiųjų kalbų analizės, padės mums suprasti vie- 
namatiškumą, dažnai slegiantj techninį problemos sprendimą; 
apie tai kalbėsime tolesniuose skirsniuose. 

Pirmiausia reikia paminėti atomistinį techninių specialiųjų 
kalbų pobūdį, nesvarbu kaip jis dabar pasireikštų: ar neteoriš- 
kai izoliuotai suvokto techninio objekto pavadinimu, ar analiti- 
niu teorinio dėsnio aspektu. Apsiribojimas vien faktologija ir 
ribotai galiojančių taisyklių determinacija nesunkiai gali būti 
priskirtas tam tikrai praktinio pozityvizmo atmainai, kuriai bū- 
dingas nenoras apibendrinti ir interpretuoti ir kuri todėl nema- 
to, kad egzistuoja kompleksinės sąsajos, globaliniai sąryšių tin- 
klai ir kad prasmės bei vertės problemos yra daugiareikšmės. Jos 
kalba neatveria inžinieriui nieko kito, tik dalines perspektyvas, 
neturinčias daugiareikšmiškumo, interpretacinės erdvės bei is- 
torinio ir socialinio kultūrinio reliatyvumo. 

Antra, tuo didesnis techninių kalbų tikslumas, inžinieriaus 
darbe prilygstantis reikalaujamai kokybei ir patikimumui. Tie- 
sa, po ankstesnių žodžių tai tėra detalės patikslinimas, tačiau jis 
verčia inžinierių arba nepagrįstai apibendrinti tokius tikslumo 
reikalavimus, kuriuose slypi techninio mąstymo daigas, arba vi- 
sai sąmoningai apsiriboti tomis tikrovės sritimis, kurios, atrodo, 
tenkina jo tikslumo idealą. Inžinierius, savo vartojamų specia- 

liųjų kalbų išmokęs per ilgą, labai drausmingą mokymosi pro- 
cesą, nenori išmokti iškilmingos, pavyzdžiui, politiko ar sociali- 
nes-ekonomines sferos šnekamosios kalbos, nes jis, sekdamas 
nepaslankiu kompetencijos modeliu, išsimokslinusio valstybės 
piliečio šnektą painioja su jam svetimos specialios srities, kur jis 
jaučiasi esąs nekompetentingas, terminologija. 

Galiausiai trečia, techninės specialiosios kalbos yra objekty- 
vios, ir tai, kad negalimi subjektyvūs taikymo variantai, didina 
techninio mąstymo vienamatiškumą. Tai ypač rodo kalbos nor- 
minimo tendencijos, kurios, tiesa, įvardijant objektus yra labai 
prasmingos, tačiau bendrose sąvokose priešingai — gali sukelti 
lemtingą mąstymo sustabarėjimą. Inžinierius yra pripratęs prie 
standartizuotos ženklų sistemos savo siauresnėje specialioje sri- 
tyje tikslingumo ir nelabai supranta, kad bendrose sąvokose ga- 
li slypėti didelės teorinės koncepcijos, kurių nereikėtų kalbiniu 
reguliavimu tik konservuoti arba ignoruoti. Perduodamas kal- 
bos norminimo idėją instancijoms, pripažįstančioms vien te- 
orijų, hipotezių ir koncepcijų pliuralizmą, inžinierius pasiduo- 
da objektyvumo ideologijai, kuri nepagrįstai nori konkrečių ir 
tikslių aplinkybių aiškumą ir tikrumą palenkti taip pat svar- 
biausioms prasmės sąsajoms. Ši objektyvumo ir vertės neutra- 
lumo ideologija apsunkina inžinieriams pirmiausia teisingai su- 
prasti normatyvinius techninio problemos sprendimo kompo- 
nentus; ją nagrinėsime dar nuodugniau. 


Techninės ir netechninės vertės 


Kai ankstesniame skirsnyje nagrinėjome techninio problemų 
sprendimo eigą, galėjo susidaryti įspūdis, kad problemų spren- 
dimas apsiriboja teisingu žinių ir kūrybiškumo deriniu. Kaip 
tik taip tai šiandien įsivaizduoja dauguma inžinierių. Visų pir- 
ma intuityviai suprantant techninį problemos sprendimą, ma- 
žai dėmesio skiriama normatyviniams apmąstymams. Laikantis 
šios koncepcijos, manoma, kad iš viso nereikia parodyti, kaip 
turi būti apibrėžtos pačios problemos. Arba tai yra intuicija, 
kuri atskleidžia išradėjui problemą, arba problema pateikiama 

jam iš anksto iš išorės — ekonomikos, visuomenės, politikos. 
Tiesa, rengiant tinkamą sprendimo koncepciją, keletas, netgi 
daugelis įvairių sprendimo apmaty dažniausiai peržengia sąmo- 
nės slenkstį, tačiau dauguma iš karto nepastebimai vėl atmeta- 
mi. Apskritai neįstengiama suprasti, kad tai yra neatspindetas 
įvertinimo procesas, ir dar mažiau žinoma apie svarbiausias ver- 
tes, kurios galiausiai juk lemia intuityvius atrankos sprendimus. 
Kiekvienas brūkšnys, kurį brėžia konstruktorius braižymo len- 
toje, galėtų atrodyti ir kitaip: ypatingas būdas, kuriuo jį nubre- 
Zia, jau rodo — jei tai nebuvo vien atsitiktinumas — sprendimą, 
pagrįstą daugmaž sąmoningais įvertinimais. Kadangi intuity- 
viai sprendžiant problemą nagrinėjamos alternatyvos atskleidžia- 
mos neaiškiai, susidaro įspūdis, kad iš tikrųjų atliktas sprendi- 
mas atsirado pats ir yra būtinas nuolatinės technikos plėtoji- 
mosi logikos rezultatas. Žinoma, tokius intuityvius vertinimus 
ir išankstinius sprendimus daro tik labai patyrę ir savo kvalifi- 
kacija pasitikintys konstruktoriai; jei kvalifikacija mažesnė, tai 
dažnai vieninteliu galimu sprendimu laikomas pirmas geriau- 
sias į galvą atėjęs sprendimas. Po to prasideda bandomasis lai- 
kotarpis: atliekami laboratoriniai bandymai, testai, ir rastas 
sprendimas išbandomas modeliais ir prototipais; tačiau nepai- 
sant visų trūkumų, paieškų ir paklaidų taisymo, kuriuo laips- 
niškai gerinamas pirmasis sprendimas, ir šioje fazėje retai susi- 
mąstoma, kad sprendimas vertinamas remiantis tam tikromis 
vertėmis ir kad nuo tų verčių priklauso, ar sprendimas laikomas 
taisytinu, ar pasisekusiu. 

Tačiau ir metodologiškai aprašomas konstravimo mokslas 
dar mažai atsižvelgia į tai, kad jau problemos definicijoje yra 
normatyvų. Iškilus techninei problemai sukurti mikroelektro- 
ninį minižvalgą, pati problema jau numato tam tikrą veiksmų 
programą, kuri gali būti panaudota rengiamam sprendimui: bū- 
tent planą nepastebimai ir be leidimo klausytis kitų žmonių; 
šitaip jau minėtu problemos techniniu sprendimu nusizengia- 
ma privatumui, kitaip sakant, netgi įstatymo pripažintai teisei į 
informacinį apsisprendimą. Kaip prieinama prie techninių pro- 
blemos formuluočių ir kaip jas reikia pagrįsti, lig šiol patenki- 
namai nepaaiškino ne konstravimo mokslas. 

Zinoma, konstravimo mokslo metodais norima pateikti vi- 
sus galimus iškeltos problemos sprendimus. Taigi, užuot ėję vie- 
ninteliu, intuityviai rastu sprendimo keliu, išradėjas ir konstruk- 
torius iš pradžių turi gauti visų įsivaizduojamų alternatyvų sis- 
teminę apžvalgą, paskui tas alternatyvas taip pat sistemingai 
įvertinti ir galiausiai atrinkti optimalią sprendimo alternatyvą. 
Tuomet iškyla įvertinimo problema, kurią paaiškina 6 schema. 
Atitinkamais problemos sprendimo metodais randamos spren- 
dimo alternatyvos L,, L, ir t. t., kurioms atitinkamai numatyta 
viena schemos eilutė. Kiekvieną sprendimo alternatyvą reikia 
įvertinti pagal tikslus Z,, Z, ir t. t. Šis reikalavimas taip pat 
rodo sąmoningo problemos sprendimo pažangą. Išradėjai ir kon- 
struktoriai pirmiausia ketina įgyvendinti apskritai funkcionuo- 
jantj iškeltos problemos sprendimą — tai vienintelis jų tikslas. 
Būdavo daug nusivylimo ir kartėlio, kai sprendimas, nors ir funk- 
cionuodavo, bet kitais atžvilgiais turėdavo tiek trūkumų, kad jį 
galiausiai reikėdavo atmesti. Todėl metodiškai sprendžiant pro- 
blemą keliamas reikalavimas sprendimo alternatyvas iš anksto 
vertinti atsižvelgiant į visus svarbius tikslo kriterijus. Tačiau ta- 
da vis išaiškėja, kad sprendimo alternatyvas reikia vertinti labai 
skirtingai pagal įvairius tikslus ir vertes. Pavyzdžiui, analoginė 
ciferblato indikacija laikrodyje yra didelis patogumas žiūrėti tik 
esant vidutiniam fiksavimo tikslumui, tuo tarpu esant skaitme- 
ninei indikacijai — priešingai. Taigi jau tokiu paprastu atveju 
reikia pasverti įvairias vertes, ir tada paaiškėja, kad tikslumas ir 
naudojimosi patogumas nėra vienintelės vertės, nulemiančios 
techninio sprendimo kokybę. 

6 schema 


Įvertinimo uždavinio matrica 


v 
z 
$: 
e 
4 
U 
4d 
w 
© 
E 
"oO 
= 
UV 
Li 
av 
V) 


Inžinieriai, techniškai spręsdami problemas ir atsižvelgdami 
į sprendimo kriterijus bei vertes, susiduria su daugeliu ir iš da- 
lies prieštaringų vertės orientacijų. Vokietijos inžinierių sąjun- 
gos komitetas pirminiame gairių projekte „Rekomendacijos tech- 
nikai vertinti“ susistemino „techninės veiklos gaires“ (7 sche- 
ma)?. Žinoma, inžinieriams pirmiausia svarbi techninių 
sprendimų funkcionavimo galimybė; parengtas sprendimas tu- 
ri išspręsti pateiktą problemą realizuodamas turimomis techni- 
nėmis priemonėmis ligšiolinę žmogaus veiklos ar darbo funkci- 
ją arba naujovišką funkciją, kurios žmogus iš viso negalėtų at- 
likti, pavyzdžiui, patalpos apšvietimas, apskritai įmanomas tik 
techninėmis priemonėmis. Techninę funkcionavimo galimybės 
vertę galima sukonkretinti keliomis antrinėmis vertėmis. Jau 
svarstant, kokiais kriterijais remiantis gali būti patentuotas išra- 
dimas, buvo kalbama apie galimybę panaudoti naują sprendi- 
mą; pirmiausia tai reiškia, kad techninis sprendimas turi tikti 
kaip priemonė kokiam nors įsivaizduojamam žmogaus veiklos 
tikslui. Jei techninė veikla orientuota į tai, kad tikslas būtų pa- 
siektas techninėmis priemonėmis, tai ji, savaime suprantama, 
suinteresuota galimybe įgyvendinti sumanytą sprendimą. Ap- 
skritai tam tikrų poveikių sukėlimas techninėmis priemonėmis 
yra originalus techninis užmojis sukurti dirbtinius pasaulius, ku- 

ris, žinoma, neturi regresuoti pagal tą „technologinį paliepimą“ 
23. pagal kurį turi būti daroma viskas, ką galima daryti; jei vien 
galėjimas sąlygotų privalėjimą, tai būtų atsisakoma visų kitų 
verčių. Tačiau jei techninius sprendimus galima ir būtina dary- 
ti, tai inžinierius nori jiems suteikti didžiausią veiksmingumą, 
kuris apima pajėgumo, greičio arba gamybinio pajėgumo tiks- 
lus. O parinktas sprendimas turi būti kuo tobuliausias; tam pri- 
skirtinas tikslumas, patikimumas, eksploatacijos trukmė, papras- 
tumas, stiprumas, malonumas ir patogumas naudoti, techninis 
grakštumas ir kt. 


7 schema 


Svarbios pagrindinių techninės veiklos verčių sferų — tiks- 
lų, priemonių ir konkurencijos — sąsajos 


Asmenybės Visuome- 


atskleidimas nės kokybė 


Gerovė 
(bendra, 


ekonominė) 


Aplinkos 
kokybė 


(atskiras, 
įmonės) 


77m Tikslų ir priemonių sąsajos 


—>»ļ— Konkurencijos sąsajos 

Galiausiai inžinieriai taip pat siekia vis labiau didinti naudos 
ir sąnaudų santykį. Šią techninio efektyvumo vertę konkrečiai 
išreiškia, pavyzdžiui, kiekinis našumas, medžiagos išeiga ir ener- 
gijos naudingumo koeficientas. Du pastarieji minėti tiksliniai 
dydžiai dėl žinomų tvermės ir praradimo dėsnių mažesni kaip 
100%, o našumui vertinti, kadangi jis apibūdinamas nevienaly- 
čiais dydžiais, nėra gamtos dėsnių nubrėžto maksimalaus dy- 
džio. Ginčytinas klausimas, ar techninis efektyvumas apskritai 
yra techninė imanentinė vertė, ar jį lemia ekonominiai moty- 
vai. Tikriausiai techninis efektyvumas yra ypatinga bendro ra- 
cionalumo principo išraiška, to principo, kuris kiekvieną tiks- 
lingai racionalią veiklą sieja su kuo taupesniu priemonių nau- 
dojimu. Nors šis racionalumo principas dažnai vadinamas ir 
ekonominiu principu, tačiau jis taip plačiai taikomas, kad neat- 
siranda ekonominėje veikloje, kur jis, žinoma, ypač svarbus. Be 
to, yra daug pavyzdžių, rodančių, kad techninis efektyvumas 
konfliktuoja su ekonominiu tikslo racionalumu: pvz., ribiniai 
teoriškai pasiekiamo maksimalaus naudingumo koeficiento ri- 
binių procentų kaštai taip išauga, kad ekonominiais sumetimais 
dažnai atsisakoma siekti didžiausio naudingumo; arba energeti- 
nis bendras dujinės viryklės naudingumo koeficientas, t. y. tech- 
ninis visų pirminės energijos pavertimo naudojama energija pro- 
cesų efektyvumas, yra triskart didesnis negu elektrinės viryklės, 
tačiau energijos sąnaudų kaštai dėl susiformavusių energijos 
ūkio kainų nėra atitinkamai nė kiek mažesni, dujinės viryklės 
įsigijimo kaStai — mat jų gaminama mažiau — yra netgi dides- 
ni, todėl šeima didesnį techninį efektyvumą turi apmokėti ma- 
žesniu ekonomiškumu. Analitiškai nagrinėjant, techninį efek- 
tyvumą vis dėlto galima priskirti prie techninių imanentinių 
verčių, nors ten ir galioja principas, kad apskritai viską lemia 
racionali veikla. 

Analizuojant pripažintas technikos taisykles, kurios įvairių 
institucijų DIN (Vokietijos pramonės) normose ir direktyvose 
techninį problemų sprendimą orientuoja apskritai teigiama lin- 
kme, paaiškėja, kad ir saugumo vertė yra labai svarbi techninei 
veiklai. Daugeliui inžinierių ši vertė tapo tokia savaime supranta- 
ma, kad jie ją jau laiko technine verte. Tačiau jei saugumą apibū- 

dinsime — aiškiai atribodami nuo techninių sistemų patikimu- 
mo — kaip pavojaus žmogui ir gyvybei nebuvimą, tai ši vertė, 
tiesą sakant, neturi nieko bendro su techninių sistemų funkcio- 
navimo galimybe, o siejama tik su kūno nesužeidimu ir išliki- 
mu gyvų tų žmonių, kurie galėtų nukentėti konstruodami ir 
naudodami technines sistemas. Iš tikrųjų yra juk pakankamai 
pavyzdžių, rodančių, kad techninių sistemų funkcionavimo ga- 
limybės nepriekaištingos, tačiau kelia pavojų žmonėms ir jų gy- 
vybei. 

Taigi technikoje, kaip ir kitose gyvenimo srityse, nėra visiš- 
ko saugumo. Visuomet reikia tikėtis, nors ta tikimybė galbūt ir 
labai maža, kad atsiras techninės sistemos gedimų — ar norma- 
liai dirbant, ar jai sutrikus, ar ją neleistinai naudojant. Todėl 
saugumas kiekybiškai apskaičiuojamas kaip atvirkštinė rizikos 
vertė, o rizika apibūdinama žalos apimties arba pavojų poten- 
cialo ir jos atsiradimo dažnumo arba atsiradimo tikimybės san- 
dauga. Tikslas sumažinti riziką saugumo technika turi reikšti 
ne tik žalos tikimybės sumažinimą; kadangi žalos tikimybė nie- 
ko nesako apie konkretų atvejį, tai pavojų potencialo apriboji- 
mas teisiniu atžvilgiu yra savarankiška mažesnė saugumo vertė, 
visai nepriklausanti nuo to, kokia yra opios žalos tikimybė. Ki- 
tas saugumo reikalavimas, į kurį techninėje veikloje lig šiol dar 
nekreipiama dėmesio, yra techninėmis priemonėmis iš anksto 
apriboti galimą neleistiną naudojimą arba iš viso užkirsti kelią 
tokiam pavojui. Taigi saugumas plačiąja prasme yra ir priešini- 
masis neleistinam naudojimui. 

Galiausiai techninis problemų sprendimas šiandien visiškai 
tvarkomas ekonominėmis organizavimo formomis, o ekono- 
minė įmonė tik tiek suinteresuota vartojamosiomis vertėmis, 
kiek šie konstrukciniai kūriniai tampa mainomosiomis vertė- 
mis; įmonėms svarbu parduodant produktus rinkoje susigrą- 
žinti sąnaudas, kurių jos turėjo konstruodamos gaminius pagal 
techninius sprendimus, ir kartu kiek galima gauti dar pelno. 
Šiuo požiūriu techninė ir ekonominė veikla yra glaudžiai susi- 
jusios, tačiau techninio problemų sprendimo praktikoje inži- 
nieriai yra linkę ekonomines vertes, pavyzdžiui, kaštų mažini- 
mą, iš pradžių perkelti į antrą vietą, o pirmenybę suteikti ge- 

riausiai galimai funkcionavimo galimybei. Dėl to dažnai kyla 
minėti „technikų“ ir „pirklių“ konfliktai, nes pramonė gali ga- 
minti galiausiai tik remdamasi tokiais techniniais problemų 
sprendimais, kurie apsimoka ir ekonomiškai. Trečiajame dešimt- 
metyje prasidėjus racionalizaciniam judėjimui labai stengiama- 
si inžinierius pripratinti prie tinkamo „kaštų mąstymo“ ir išaiš- 
kinti jiems ekonomines techninio problemų sprendimo ribas. 
Nepaisant to, vis dar, kaip techninis savaime suprantamas daly- 
kas, įsivaizduojama tai, ką mes aptikome Dessauerio išradimų 
filosofijoje: kad esąs būtent „grynas“ techninis problemos spren- 
dimas, sietinas tik su naudojimo, pagaminimo ir veiksmingu- 
mo galimybe ir, „tiesą sakant“, neribotinas socialiniais-ekono- 
miniais ir politiniais veiksniais. Šį požiūrį, vis dar pasireiškiantį 
įvairiais variantais ne tik kaip inžinierių „užkulisinė filosofija“, 
tačiau ir kaip aiški technikos filosofijos tezė, vadiname vertės 
neutralumo ideologija. 


Techninių priemonių neutralumas? 


Analizuodami išradybą ir konstravimą, jau išsiaiškinome, kad 
techninė veikla iš esmės yra orientuota į vertę. Pirmiausia, funk- 
cinis išradimas visuomet jau numato veiksmo tikslus, kurie ga- 
liausiai susiję su verte, nes jis nurodo ne tik naują techninę prie- 
monę, tačiau kartu ir naują naudojimo idėją. Taigi inžinierius, 
darydamas funkcinį išradimą, visuomet remiasi — nors ir nesą- 
moningai — tomis vertėmis, į kurias orientuojasi su išradimo 
naudojimu susijusi veikla. Vadinasi, jau techninio kūrybišku- 
mo centre, išradybinėje veikloje, daugiausia orientuojamasi į ver- 
tę. Tačiau renkantis įvairius galimus techninių sprendimų va- 
riantus, visuomet reiškiasi vertinimai. Jei nekreipsime dėmesio į 
naudingumo vertę, kuri, savaime suprantama, visuomet sietina 
su netechninėmis vertėmis, tai būtų galima pamėginti vertės 
neutralumo tezę pateisinti teiginiu, kad nepaisant viso pripa- 
žinto techninių funkcionavimo verčių reikšmingumo, techninę 
veikla, palyginti su netechninemis vertybėmis, esanti neutrali. 
Tačiau, kaip aiškiai parodė mūsų pastabos, rengiantis pramoni- 

niam problemos sprendimui, vyrauja ekonominiai sprendimo 
kriterijai, ir šios argumentacijos negalima pagrįsti; kokios spren- 
dimo idėjos bus įgyvendintos, lemia ne techniniai, o ekonomi- 
niai kriterijai. Beje, visa tai, ką čia pasakėme apie techninės veik- 
los vertės orientaciją, inžinieriams jų praktinėje patirtyje visai 
nėra nauja; tik jeigu tuo remdamiesi jie kalba apie techniką 
anapus šios praktikos, tai jie pasiklysta tarp vertybių laisvės klai- 
dų, kurias po to daro ir kai kurie filosofai bei socialinių mokslų 
mokslininkai. 

Taigi technikos vertės neutralumo tezei būdingi visi ideolo- 
gijos bruožai: tai teiginys, kurio negalima suderinti nei su tech- 
nikos teoriniais apmąstymais, nei su pramonine praktine patir- 
timi, ir mėginimas pasiteisinti, atsikratyti savosios elgsenos pa- 
darinių. Šiuo požiūriu ypač minėtinas Horkheimerio veikalas 
„Instrumentinio proto kritika“, kuriame jis priekaištauja, kad, 
tobulinant priemones, jau nekeliama klausimo, ar protingi tiks- 
lai. Tačiau kaip kiekvienai ideologijai, taip pat ir nuomonei apie 
technikos vertės neutralumą pagrįsti yra tam tikrų pagalbinių 
konstrukcijų, kuriomis galima atremti kritiką. 

Pirmiausia tai — technikos savarankiškumo supratimas, kurį 
galima taip pat išskirti kaip technologinį internalizmą. Tai su- 
pratimas, kad techninė veikla nereikalaujanti nieko, tik techni- 
nių žinių, ir esanti orientuota vien į techninius požiūrius; tech- 
ninė raida paklūstanti vidinei logikai, ji netechninių veiksnių 
neveikiama ir neturinti nuo jų priklausyti. Technologinis in- 
ternalizmas mėgina techniką redukuoti iki autonominio tech- 
ninio daiktų komponavimo ir nesupranta, kad ekonominiais 
veiksniais technikos raidą taip pat visuomet lemia ir visuome- 
ninės interesų kryptys bei valdžios santykiai. Beje, su tuo susijęs 
ir nuolat kartojamas teiginys, kad šiuolaikinė technika sutei- 
kianti tik daugiau „galios laisviems tikslams“ **, t. y. ji suku- 
rianti perteklių priemonių, kurių tikslai bus išaiškinti vėliau. Iš 
tikrųjų tai būtų galima tik tuomet, jei techninė veikla pasireikš- 
tų bet kokių efektų gavimu, o pagaminimo problemomis visiš- 
kai ignoruotų naudingumo problemas. Nors su instrumenti- 
nio proto kritika perimame taip pat priekaištą, kad techninis 
problemų sprendimas aiškiai neatspindi platesnių vertės orien- 

tacijų, tačiau turime atmesti ir nerealų teiginį, kad nūnai vyrau- 
ja betikslis, vidinis technikos knebinėjimas ir meistravimas. 

Turime taip pat supratimą apie geresnį techninės raidos ke- 
lią, galiausiai atvedantį į technologinį determinizmą. Suprati- 
mą, kad tam tikram uždaviniui visuomet yra geriausias techni- 
nis imanentinis sprendimas, gali paliudyti klasikinis karališkasis 
liudininkas: tai buvo didysis Frederickas Winslowas Tayloras 
(1856-1915), kuris svarbiausiame savo darbe „Mokslinis įmo- 
nės vadovavimas“ kaip tik paskelbė šią vieno geriausių metodų 
(one best method) formuluote?>. Ši samprata tvirtai įsigalėjo tech- 
nikos moksle ir inžinierių praktikoje ir dažnai grindžiama moks- 
liniu technikos pamatu; tik ji esanti teisinga. Tai aiškiai matyti 
iš aktualių debatų apie techniką, kai atitinkamų specialiųjų sri- 
čių inžinieriai — ir jokiu būdu ne tik protagonistai — griežtai 
tvirtina, kad kai kuriems ginčijamiems sprendimo būdams nesą 
jokios alternatyvos. Tačiau šis klaidingas geriausio būdo vaizdi- 
nys įsiskverbė ir į socialinius mokslus; pirmiausia Helmutas 
Schelsky (1912-1984) tuo grindė savo technokratines valsty- 
bės modelį, teigdamas, kad esą joje visi politiniai visuomeniniai 
klausimai virsta techniniais klausimais, kurių sprendimas be pa- 
pildomy politinių ideologijų pastangų esąs dėsningai aiškus““. 
Tiesa, Schelsky'o koncepciją apie techninę daiktų prievartą po- 
litikai įtikinamais argumentais seniai paneigė, tačiau ji vis išny- 
ra nūdienos debatuose apie techniką. 

Galiausiai reikia dar paminėti technikos moksliškumo sam- 
pratą, kurią pavadinsime technologiniu moksliškumu. Tai jau 
praeitame skirsnyje kritikuotas vaizdinys, kad technika esanti 
ne kas kita, kaip taikomasis gamtos mokslas, o techninius spren- 
dimus galima esą neišvengiamai kildinti iš gamtos mokslų dės- 
nių. Cia turime grįžti prie šio klaidingo aiškinimo, nes jis kaip 
tik taikomas ir minėtam technikos vertės neutralumui. Vadina- 
mąjį vertės laisvės principą, kurį rekomenduoja vien į suvokimą 
nukreiptas fundamentinis mokslas, reikalaujantį nesujaukti tei- 
ginių apie daiktus ir vertės įvertinimų, o ypač nekildinti pasta- 
rųjų iš pirmųjų, technologinis moksliskumas slapta perduoda 
technikos mokslui ir technikai, kurie, kaip taikomasis moksli- 
nis tyrimas arba socialinė ekonominė praktika, apskritai negali 

paklusti tam vertes laisves principui, nes i$ esmes yra susieti su 
tikslais, o tai reiškia galiausiai: su vertėmis. 

Ideologijai trūksta sąsajos su realybe, todėl ji gali būti pa- 
naudota labai prieštaringoms pozicijoms pagrįsti. Beveik su tra- 
giška ironija tai galima pasakyti ir apie technikos vertės neutra- 
lumo ideologiją. Nekritiški technofilai tuo grindžia beribio tech- 
nizacijos proceso tąsą: kadangi vertės atžvilgiu jis esąs neutralus, 
tai visai negalįs būti kaltas dėl abejotinų paskesnių reiškinių. Ir 
lygiai tokia pat perdėta technofobija iš kitos pusės grindžiamas 
tos pačios ideologijos reikalavimas, kad tokią amoralią veiklą, 
kaip vertės atžvilgiu neutrali technizacija, reikia kuo greičiau 
baigti. Čia iš tikrųjų svarbus seniai paskelbtas ideologinis vertės 
neutralumo tezės supratimas. Tačiau techninei veiklai pagrįstai 
bet kuriuo požiūriu reikia priskirti tikrąjį techninės pažangos 
prieštaringumą: inžinieriai ir technikos optimistai negali dau- 
giau teisinti technizacijos proceso sakydami, kad jis nekelia tam 
tikrų pavojų, tačiau technikos pesimistai taip pat negali dau- 
giau neigti, kad techniniu problemų sprendimu visuomet sie- 
kiama lengvinti ir gerinti žmonių gyvenimo praktiką. 


Aplinkos ir visuomenės kokybė 


Kadangi techniniai problemų sprendimai visada kuo nors nau- 
dingi, tai jie, būdami orientuoti į tikslą, visuomet susiję su ver- 
te; tik labai universalūs sprendimai — pavyzdžiui, naujoviškas 
jungimasis statybinių konstrukcijų montavimo elementas — dėl 
labai įvairių tikslų, kuriems jie gali būti panaudoti — gali taip 
pat sietis su labai skirtingos paskirties vertėmis. Pats naudingu- 
mas skirtas, kaip minėta, daugiausia žmogaus gyvenimui leng- 
vinti ir turtinti; tik retai, pavyzdžiui, ginklų technikoje, numa- 
tytas panaudojimas kelia abejonių. Tačiau techninis problemų 
sprendimas, jeigu jis realizuojamas, reiškia daugiau nei pagalbi- 
nę daiktinę priemonę. Tas daugiau yra svarbesnė kol kas vi- 
siems žinomų technizacijos prieštaravimų priežastis, o sklan- 
desnis kalbėjimas apie nepageidaujamus šalutinius poveikius gali 
suformuoti požiūrį, kad tas daugiau yra būtinas ir neišvengia- 

mas techninės veiklos komponentas. Nėra tokio techninio pro- 
blemos sprendimo, kuris kartu nereikštų intervencijos į gamtos 
ir visuomenės sąsajas. Tai ta techninės veiklos ekologinė ir so- 
cialinė dimensija, kurią ilgą per mažai suprato tiek specialistai, 
tiek mėgėjai ir todėl, techniškai sprendžiant problemas, nebu- 
vo į tai aiškiai ir planingai atsižvelgta. 

Žinoma, teisinga, jog išradėjams tenka daug dirbti, kad tech- 
ninėmis priemonėmis apskritai perteiktų tam tikrą veikimo 
funkciją. Kai ponai Benzas ir Dimleris išrado motorinę karietą, 
jie tik norėjo palengvinti ir pagreitinti žmonių judėjimą varik- 
liu varoma transporto priemone. Suprantama, jog dėl šio gar- 
bingo tikslo ir visų sunkumų, kuriuos turėjo įveikti siekdami 
tikslo, iš pradžių jie negalvojo apie tai, ką ateityje galėtų reikšti 
automobilis gamtos aplinkai ir visuomenei, jeigu jis masiškai 
paplistų. Iš tokios išradėjų perspektyvos gali iš pradžių atsirasti 
nenumatyti gamtos ir visuomenės pokyčiai kaip šalutiniai po- 
veikiai, tačiau tikrovėje, savaime suprantama, visi tie abejotini 
motorizacijos padariniai, kuriais šiandien skundžiamasi, buvo 
užprogramuoti kartu su automobilio išradimu, taigi tada, kai 
išradėjai galėjo tikėtis, kad jų techninis sprendimas masiškai pa- 
plis. Jie pritaikė variklio agregata, naudojantį tik ribotas naftos 
atsargas, o dėl netobulo degimo proceso išmetantį nuodingas 
dujas. Jie sukonstravo važiuoklę, galinčią optimaliai judėti tik 
jai skirtais transporto keliais, ir tuo pradėjo kelių tiesimo eks- 
pansiją. Jie numatė, kad vairuotojas savarankiškai vairuos auto- 
mobilj, ir tuo sukūrė — dėl nepakankamos vairuotojų kvalifika- 
cijos — eismo nelaimių riziką. Pateikdami žmonėms palyginti 
greitą ir patogią individualią transporto priemonę, jie paskati- 
no mobilumą ir paaikino išskaidyti erdvėje savo veiksmus, pa- 
vyzdžiui, atskirti darbo vietą ir gyvenamąją vietą arba laisvalai- 
kiu poilsio tikslais aplankyti tolimus regionus. Suteikdami au- 
tomobiliui didelį greičio potencialą, jie atvėrė žmonėms galimybę 
panaudoti judėjimo greitį kaip asmeninių fantazijų, kad viskas 
galima, simbolį ir kaip psichologinių-socialinių prestižo porei- 
kių paskatq. 

Visa tai, reikia pabrėžti, nėra atsitiktiniai padariniai, kurių 
galėjo ir nebūti; tai gamtos ir visuomenės pokyčiai, kuriuos są- 

lygojo išradimas ir kurie per vieną ar kitą krizę galbūt galėjo 
būti sušvelninti ir pakoreguoti papildomomis priemonėmis. To- 
kiems teiginiams dažnai prieštaraujama, kad juk prieš šimtus 
metų to niekas negalėjo numatyti. Žinoma, automobilio papli- 
timui turėjo įtakos ekonominė ir politinė raida, kurią kažin ar 
buvo galima numatyti XIX amžiaus pabaigoje. Tačiau darant 
prielaidą, kad automobilis masiškai paplis, turint šiek tiek fan- 
tazijos ir proto, buvo galima numatyti čia išvardytus ir kai ku- 
riuos kitus padarinius. Iš tiesų juk būta ir bendraamžių, kurie 
laiku buvo nurodę kai kuriuos nepageidaujamus poveikius, ta- 
čiau jų balso tuomet mažai buvo paisoma. Žinoma, teisinga, 
kad to nuodugnaus technikos supratimo, kurį mėginame čia 
pagrįsti, prieš šimtus metų dar nebuvo; jis dar ne visur paplitęs 
ir dabar. 

Kad kiekvienas techninis problemų sprendimas braunasi į 
gamtos sąsajas, neabejotinai aiškėja iš to technikos ir gamtos 
santykio, kurį jau aptarėme praeitame skyriuje. Kadangi tech- 
ninės sistemos galiausiai susideda iš gamtinių medžiagų, o jų 
darbas priklauso nuo gamtinių energijos šaltinių, tai jos naiki- 
na išteklius, kurių dauguma yra riboti. Veikdamos techninės 
sistemos išskiria atliekas bei prarandamą energiją, kurios vie- 
naip ar kitaip gali kenkti ekosferai. Būdamos dirbtiniai daikti- 
niai kūriniai techninės sistemos jau vien savo egzistavimu ir pa- 
plitimu keičia žemės paviršiaus vaizdą ir pirmiausia kraštovaiz- 
dį. Jeigu jos galiausiai, pasibaigus jų eksploatacijos laikui, 
nenaudojamos, tai jų pačių medžiaginiai komponentai paten- 
ka į atliekas ir šiukšles, o tai vėlgi kenkia biosferai. Kaip sakyta, 
minėtos sąsajos su gamtine aplinka yra ne vėlesni šalutiniai po- 
veikiai, o sudedamoji techninio problemų sprendimo dalis, tik 
su išlyga, kad ši išradimo dimensija buvo nepakankamai ap- 
svarstyta. 

Panašiai reikia pasakyti apie įtaką atskiriems asmenims ir vi- 
sai visuomenei. Per maža būtų manyti, kad techninis problemų 
sprendimas laikytinas tik dirbtine priemone, kuri būtų svetima 
žmogui ir jo gyvenimo sąsajoms. Iš tikrųjų kiekvienas išradimas 
reiškia žmogaus veiklos keitimą, o jei keičiasi veiklos pobūdis 
arba ji iš viso tik sukuriama techninėmis galimybėmis, tai tas 

pokytis dažniausiai paliečia ir veikiančiuosius, ir jų visuomeni- 
nius vidinius veiksmus. Tuomet per vidutinės trukmės laiką šis 
veiklos pavyzdys įsitvirtina ir neasmeninėse institucijose, todėl 
galiausiai visokia technizacija reiškia ir visuomenės struktūros 
pokytį. Technizacijos proceso psichologinė-socialinė dimensija 
lig šiol tirta ir teoriškai nagrinėta mažiau negu ekologinė, o čia 
prabėgomis iškeltos hipotezės gali būti klaidingai suprastos kaip 
kita technologinio determinizmo atmaina, būtent ta versija, kuri 
visuomenės gyvenimo praktikoje įtvirtina neatskiriamą techni- 
nės raidos palydove — daiktinę prievartą. Tačiau neisime taip 
toli, o manysime, kad techninių problemos sprendimų įtaka 
individo ir visuomenės raidai yra daugiamatė ir labai konstruk- 
tyvi, jei tik tokios komponavimo galimybės iš anksto apmąsto- 
mos ir realizuojamos. Žinoma, būtų geriausia jau sprendžiant 
problemą numatyti visuomenines techninių naujovių kompo- 
navimo jėgas, o techninius problemų sprendimus iš anksto taip 
apibūdinti ir suformuoti, kad tikėtini psichologiniai-socialiniai 
efektai būtų tikrai pageidaujami. 

Taigi techninio problemų sprendimo analizės rezultatas yra 
tas, kad aplinkos kokybės ir visuomenės kokybės vertės turi bū- 
ti būtinai, planingai ir sistemingai įtrauktos į techninių proble- 
mų sprendimo definiciją ir raidą. O kadangi techniškai spren- 
džiant problemas visuomet yra alternatyvos, kurios tinka aplin- 
kai ir visuomenei. Beje, naujuose debatuose dėl technikos 
sąmoningai vengiame jau vartojamų pasakymų „aplinkos pa- 
kantumas“ ir „socialinis pakantumas“, nes pakantumo sąvoka 
išreiškia statinį supratimą, tarytum aplinka ir visuomenė, to- 
kios, kokios yra, turėtų išlikti nepakitusios, o techninės siste- 
mos niekaip negalėtų pakeisti šio status quo. Jau sakėme, kad 
kažin ar galima įsivaizduoti kokią nors technizaciją, kuri dau- 
giau nebekeistų aplinkos ir visuomenės; tačiau patys pokyčiai 
juk nera blogas dalykas, kai del jų atsiradusi nauja kokybė ati- 
tinka pripažintus vertės vaizdinius. Taigi aplinkos kokybei pri- 
klauso antrinės vertės, kaip veiksmų laisvė, kūrybiškumas arba 
asmeniškumas, ir kai kurios daugiau į kolektyvą orientuotos ant- 
rinės vertės, kaip socialinis saugumas, kultūrinis tapatumas, sta- 
bilumas arba aiškumas; žinoma, neatsitiktinai antrinės vertės, 

tokios kaip laisvė, solidarumas ir teisingumas, vadinamos pa- 
grindinėmis visuomeninių valstybinių demokratijų teisėmis”. 

Požiūris, kad technikos raidoje visuomet yra alternatyvų ir 
kad būsimai technikos raidai galime taikyti tik tokias alternaty- 
vas, kurios nepablogins aplinkos ir visuomenės kokybės, be abe- 
jo, yra svarbus naujausių debatų dėl technikos rezultatas. Žino- 
ma, tuose debatuose išsakomi griežčiausi požiūriai, kuriuos nuo- 
dugniai kritikavome?š kitoje vietoje ir čia galime aptarti trumpai. 
Jais išreiškiamą pagrindinę kultūros pesimistų srovę galima at- 
sekti iki Jean-Jacques Rousseau (1712-1778); jis amatininkis- 
ką techniką jau kritikavo būdingais argumentacijos teiginiais, 
kuriais nūnai smerkiama pramonės technika. Rousseau svajojo 
apie pirmykštę nelytėtą gamtą, o šiandien kai kurie amžininkai 
ilgisi ikipramonines amatininkiškos gamybos idilijos ir reko- 
menduoja „industrializacijai įveikti“ „alternatyvią techniką“, „vi- 
dutinę techniką“, „švelnią techniką“ ar, kad ir kaip jos vadintų- 
si, mikliai sukurtas visai kitos technikos etiketes”. Tokie planai 
tikriausiai liudija begalinį romantiškų gamtos ir visuomenės san- 
tykių ilgesį, tačiau atidžiau į juos pažvelgus paaiškėja, kad jie 
visiškai iliuziniai; jie ne tik nesuderinami su pasiteisinusiais moks- 
linės ekologijos ir visuomeninių mokslų požiūriais, bet dažnai 
ir savo funkcijomis gana prieštaringi. Pavyzdžiui, įsivaizduoti 
visuomenę, kurios individai būtų tokie supratingi, kad visi no- 
rėtų to paties, yra ne tik utopija, bet tiesiog gryna nesąmonė. 
Konkrečios utopijos apie kitokią techniką, kuri pati būtų har- 
moninga, mūsų žiniomis, dar lig šiol nėra ir tikriausiai jos iš 
viso negalima sukurti. Žinoma, kai kuriuos ligšiolinės techni- 
zacijos vienpusiškumus galima pagrįstai kritikuoti, tačiau būtų 
mažai patarnauta žmonėms, jei nūnai vieną vienpusiškumą bū- 
tų norima pakeisti kitu. Esmė ta, jog gerai suprantamas techni- 
nių sprendimo alternatyvų pliuralizmas; arba, kaip sakė Josep- 
has Huberis, kurį laiką buvęs artimas ekologiniam judėjimui, 
„pramoninėje visuomenėje yra alternatyvų, tačiau nėra nė vie- 
nos jai“ *°; savo knygoje jis pateikia daugybės naujų technikų 
apžvalgą — nuo mikroelektronikos per biotechniką ir saulės tech- 
niką iki ekologinės technikos. Tomis technikomis reikia paša- 
linti daugelį dabartinės pramonės technikos trūkumų, kuriems 

savo ruožtu taip pat reikia pramoninės raidos ir gamybinės ba- 
zės. Jeigu į techninio problemų sprendimo uždavinius ir spren- 
dimo mechanizmus aiškiai jtrauksime aplinkos kokybės, asme- 
nybės ugdymo ir visuomenės vertes, tai iš to atsiras daug spren- 
dimų, kurie skirsis nuo lig šiol vyraujančių technizacijos 
tendencijų. Tačiau tai jokiu būdu nereiškia, kad kas nors iš tie- 
sų ketintų išmesti visą šią pasiteisinusią ir problemų nekeliančią 
pramonės ir namų ūkio techniką, kuri labai palengvino žmo- 
gaus darbą ir padidino žmogaus atsiskleidimo galimybes; tą patį 
galima pasakyti ir apie didžiąsias technines sistemas, tokias kaip 
telefonų tinklai ir geležinkelio sistemos. 


Technologinis švietimas 


Atmetę naują iliuziją apie visai kitą techniką, žinoma, turime 
atsisveikinti ir su sena iliuzija, kad didėjant technikos pažangai 
kartu savaime atsiras daugiau laisvės, moralės ir džiaugsmo. Taigi 
turime atskleisti, kokia naivi buvo neišplėtota šviečiamoji filo- 
sofija, kuri kritiškai vertino tik paveldėtas per dideles valdžios ir 
viešpatavimo žinias, tačiau visai nekritiškai pasitikėjo ta „nema- 
toma ranka“, turėjusia ne tik ekonomikoje, kaip pasakoje, iš 
visų suskaidytų dalinių racionalumų sukurti visumos protą. Pran- 
cüzy enciklopedistai, tokie kaip Margius de Condorcet (1743— 
1794), ir škotų moralės filosofai, tokie kaip Adamas Smithas 
(1723-1790), iš tikrųjų pagrindė pažangos idėjų susiskirstymą 
ir jas teoriškai apibendrino: jeigu žinių ir gebėjimų augimas to- 
lygus žmogiškosios palaimos didėjimui, jeigu individualaus pel- 
no siekimo sėkmė prilygsta bendrai tautos gerovei, tuomet tik- 
riausiai juk pakanka tik plėtoti technikos ir ekonomikos pažan- 
gą, kad iš nematomų rankų gautume, taip sakant, lyg ant 
lekštutės idėja iškyla kaip kompleksas labai skirtingų gerėjimo 
lūkesčių, kurie tarpusavio sąsajomis yra per daug daugiasluoks- 
niai, kad vienas pagerėjimas atitinkamai savaime teiktų kitą. At- 
skirai ši pažangos idėja siekia: 

1) žinių ir gebėjimų padidėjimo (mokslo ir technikos pažan- 

gos siauresne prasme); 

2) materialios gerovės išaugimo (ekonomikos pažangos); 

3) laisvės ir teisingumo padidėjimo (visuomenės pažangos); 

4) individualios moralės pagerėjimo; 

5) emocionalaus ir estetinio jautrumo pagerėjimo ir ga- 
liausiai | 

6) didesnio asmeniško džiaugsmo (taigi su trimis paskuti- 
niais elementais — progresuojančio žmonių humaniza- 
vimo). 


Vis dėlto debatuose dėl pažangos iki šiol vartojamos klaidingos 
kategorijos, kuriomis visuomeninio pokyčio formavimo viešu- 
mas supainiojamas su gamtos dėsnių determinizmu. Tik taip 
buvo galima padaryti prielaidą, kad visi pažangos idėjos ele- 
mentai, nepaisant aiškių netolygumų, būtinai būtų viens su ki- 
tu susieti ir visi rutuliotųsi ta pačia linkme. Tai yra gilesnė prie- 
žastis, kodėl naivūs pažangos skelbėjai vis dar mano, kad dides- 
nė technizacija ir didesnis ekonomikos augimas savaime teikia 
daugiau laisvės, moralės ir džiaugsmo. Tačiau ši prielaida taip 
įsišaknijo kultūrinėje savimonėje, kad ja vadovaujasi ne tik apo- 
logetai, bet ir pažangos idėjos kritikai. Būtent pažangos kriti- 
kai, užuot įžvelgę šią mąstymo klaidą, daugiau ją perima prie- 
šinga prasme: kadangi technizacija ir ekonomikos augimas sa- 
vaime nesukuria daugiau laisvės, moralės ir džiaugsmo, tai šitai 
nepateisino vilčių ir to nereikia daugiau siekti. Ši klaidinga iš- 
vada yra gilesnė priežastis anksčiau minėtos iliuzijos, jog mums 
reikia visai kitos technikos, kad vėl aptiktume prarastą pažan- 
gos taką. 

Taigi reikia siekti švietimo ir pirmiausia aiškinti, kad švieti- 
mo darbas turi būti supaprastintas. Vien technizacija ir ekono- 
minis augimas negarantuoja gero gyvenimo, nors ir gali sukurti 
jam svarbias sąlygas; tačiau tai gali ir grėsti geram gyvenimui, 
jei tuo pat metu ir taip pat įsakmiai neplėtojama humaniškoji ir 
socialinė pažanga. Trumpai tariant: technikos ir visuomenės pa- 
žanga sąlygoja viena kitą. Tačiau iš to peršasi praktiška išvada: 
progresuojanti technizacija tik tuomet priimtina, kai ji susieja- 
ma su etine ir politine valdymo kompetencija. 

Iš šios bendrosios pažangos idėjos kritikos dabar galime ge- 

riau suprasti, kodėl aplinkos kokybės, asmenybės atsiskleidimo 
ir visuomenės kokybės vertės lig šiol aiškiai netvarke techninės 
veiklos. Techninį problemos sprendimą klaidingai suprantant 
kaip autonominį sektorių, pripažįstama ta suskirstymo strategi- 
ja, kurią kaip tik galima laikyti šiuolaikiškumo apibüdinimu. 
Augantys gebėjimai ir žinios vertė skubinti darbo pasidalijimą 
ir specializaciją — to negalima užmiršti; mokslai teoriškai su- 
skirstė pasaulį, kad galėtų jį geriau pažinti, o kartu ir visuomenė 
praktiškai suskirstė pasaulį, kad lengviau galėtų komponuoti: į 
visuomenišką ir privatų, į valstybę ir ekonomiką, į įvairias pro- 
fesines ir biurokratines dalines kompetencijas. Techninis moks- 
linis tyrimas ir techninė veikla nepaprastai nuosekliai žengė šiuo 
keliu: technikos teoretikai ir praktikai nagrinėjo vien gamtos 
mokslus ir, steigdami savas aukštąsias mokyklas, visiškai pasi- 
traukė nuo tų žinių ir prasmės sąsajų, kurios kitados buvo filo- 
sofinių ir mokslinių siekių prieglobsčio vieta. Tačiau tuo jie pa- 
grindė praktinę savimonę, kuri technikos sferą padaro savaran- 
kišką ir pakyla iki anksčiau aprašytos vertės neutralumo 
ideologijos. 

Kaip sakyta, mes manome, kad žinių ir gebėjimų padidėji- 
mas, taigi mokslo ir technikos pažanga siauresne prasme, prisi- 
dėjo prie šios raidos; nė vienas atskirai negalėjo žinoti daugiau, 
negu sužinojo visa visuomenė. Tačiau kritikuojamas susiskirs- 
tymas yra ne tik neišvengiamas didėjančio žinių ir veiklos po- 
tencialo atspindys; jam būdingas nuoseklumas taip pat atspindi 
analitinio racionalumo paradigmą, pradėtą šviečiamosios filo- 
sofijos. Šiaip jau buvo galima išsiversti su neabejotinai reikalin- 
ga specializacija ir kitokiu būdu. 

Pavyzdžiui, tai galime paaiškinti techninio problemų spren- 
dėjo kvalifikacija, nes per didelė inžinierių specializacija gresia 
sutrukdyti sėkmingą pramoninės praktikos problemų sprendi- 
mą; jau minėjome įvairias netektis dėl trinties, kylančios todel, 
kad inžinieriai dažnai nenori net suprasti ekonominės techni- 
nės veiklos dimensijos. Kaip reakcija į didėjančius sunkumus, 
su kuriais susiduria per daug specializuoti inžinieriai, rengiantys 
didelius techninius projektus, kur reikia kooperuoti įvairiausias 
specialias sritis, mūsų amžiaus viduryje buvo sukurta sistemų 


274 Günter Ropohl. TECHNINIS PROBLEMŲ SPRENDIMAS 


technikos koncepcija, o tai sistemai reikalingo inžinieriaus kva- 
lifikacija tuomet labai greit buvo apibūdinta šitaip: „Sistemų 
inžinierius, priešingai specialistui, turi būti apibendrintojas, ta- 
čiau ne diletantas“; apibendrintojo kvalifikacijos profilis nuo- 
dugnias vienos specialios srities žinias turi jungti su plačia kitų 
specialiųjų sričių apZvalga?'. Kadangi net ir specialistas kažin ar 
gali žinoti viską, kas iš tiesų priklauso jo specialiajai sričiai, tai 
tikriausiai nebūtų nelaimė, jeigu jis visų savo gebėjimų neskirtų 
eksperto žinioms, o tam tikrą dalį, galbūt trečdalį arba ketvirta- 
dalį, savo gabumų panaudotų nespecialioms orientacinėms ži- 
nioms. Tas nedaug, apie ką jis viską Zino, sumažėtų tik šiek 
tiek, ir jis galėtų daug ką perimti iš to, ką jam teikia orientacija 
ir supratimas. 

Kalbant apie dabartinį inžinierių rengimą, žinoma, reikia pa- 
sakyti, kad ši koncepcija lig šiol pakankamai dar neįvertinta. 
Klaidingai suprantant profesinio orientavimo devizą, ir kituose 
mokymo kursuose nuolat didėja specializacija, o bendrųjų moks- 
lų dalys, jeigu jų dar buvo, vis labiau išstumiamos. Tačiau api- 
bendrintojų reikia ne tik techniniam problemų sprendimui. Su- 
skaidytu specialistų mąstymu ilgainiui tikriausiai nepavyks iš- 
spręsti ir įvairių kitų visuomeninės praktikos uždavinių. Todėl 
neatidėliotinai reikia mokymo koncepcijos, kurioje išliktų spe- 
cializacijos pranašumai ir nebūtų jos trūkumų; perspektyvia sin- 
teze, atrodo, pateiktas apibendrintojų modelis. 

Tačiau individo kvalifikacijos raida rodo tik vieną didėjan- 
čio susiskirstymo aspektą. Antras aspektas, mūsų nuomone, yra 
visuomeninių dalinių sferų atsiskyrimas, atsispindintis vien su- 
siaurėjusioje individų sąmonėje. Kadangi kalbama apie techni- 
nį problemų sprendimą, čia galime nurodyti tik ekonomikos ir 
pramonės atsiskyrimą. Pasak vyraujančios ekonomistų nuomo- 
nės, šios šakos vis dar turi remtis pirmiausia arba apskritai tik 
ekonominėmis vertėmis, kad neva geriausiai tiktų visuomenės 
gyvenimo kokybei. Juk dabar netrūksta mėginimų aplinkos ko- 
kybės ir visuomenės kokybės metaekonomines vertes savo ruožtu 
traktuoti kaip ekonomines, pavyzdžiui, kai kenksmingos emi- 
sijos kompensuojamos remiantis kompensaciniais rodikliais ar- 
ba kai kaštų ir naudos analizėje žala žmonėms ir jų gyvybei ap- 

skaičiuojama pinigų suma, kuria sumažėja visuminis visuome- 
ninis produktas. Tokio metaekonominiy verčių nepaisymo nie- 
kaip negalima paaiškinti vien inžinierių nesugebėjimu; esminė 
priežastis — techninių-mokslinių institucijų susiskaidymas. Pa- 
našiai kaip individų specializaciją būtina atsverti bendromis ži- 
niomis, atitinkamai, apimant kitas sritis, reikėtų įveikti ir insti- 
tucijų susiskirstymą; čia smulkiau nenagrinėsime konkrečių mo- 
delių, kurie jau ryškėja profsąjungų teisės drauge spręsti ar 
politinio-ekonominio technikos įvertinimo koncepcijose. 

Šiaip ar taip, šviečiamoji filosofija ne tik pervertino pažangos 
idėjos kompleksiškumą, bet ir apskritai nesuprato, kad jos ana- 
litinio racionalumo principas suskirsto gyvenimo sąsajas, kurios 
dėl to praranda prasmės vienybę. Todėl „nemalonumas kyla iš 
“2. kuris yra neabejotinas techninio pramoninio 
sektoriaus atsiskyrimo padarinys. Iš tikrųjų modernumo pro- 
jektas įstrigo pusiaukelėje, tik dėl diferenciacijos pamiršęs būti- 
ną reintegraciją. Tad reikia puoselėti sintetinį racionalumą, te- 
oriškai apimantį kelias sisteminio mąstymo disciplinas, o prak- 
tiškai — kelių šakų institucijas; tik taip galima pasiekti, kad lig 
šiol ribotas techninio problemų sprendimo racionalumas būtų 
atsakingas už svarbesnes gero gyvenimo vertes. 

Esminės problemos 


„Pabaisų daug. Bet nėra didesnės pabaisos už žmogų“, — skelbia 
Tebų senų vyrų choras Sofoklio tragedijoje „Antigonė“. Savo 
pavyzdžiuose Sofoklis galėjo remtis tik laivais, plūgų noragais, 
namų ir miestų statyba, taip pat karybos lankais ir strėlėmis 
menu. Jis dar neįsivaizdavo, kaip baisingai išaugs žmogaus tech- 
ninė galia; žmogus dabar ginklais arba didelėmis cheminėmis ar 
reaktorių įrangos katastrofomis galėtų regionų ar netgi žemynų 
mastu sunaikinti visas aukštesnes gyvybės formas ar labai pa- 
kenkti joms ir net savo paties ar toliau gyvenančių Žmonių gy- 
venimo sąlygoms. Žmogaus techninė galia taip išaugo, kad jis 
tapo „gamtos viešpats ir šeimininkas“, — tokią išvadą švietimo ir 
industrializacijos epochos pradžioje suformulavo Renė Descar- 
tes (1596-1650) ir Francis Baconas (1561-1626)'. Galia pri- 
klauso nuo gebėjimo, gebėjimas — nuo žinių. Tik dabar žinoji- 
mas, kaip tatai numatė Baconas, iš tikrųjų tapo jėga. Bet kartu 
su galia didėja ir atsakomybė. Platesnės veiksmų bei poveikio 
galimybės kelia didesnę atsakomybę. Dar niekuomet žmogus 
nėra turėjęs tokios techninės galios. Todėl jam dabar tenka to- 
kia atsakomybė, kokios istorijoje dar nėra buvę. Technikos pa- 
dauginta, padidinta jo galia veikia ne tik kitus žmones, bet ir jo 
paties aplinką, visą gyvąją ir negyvąją gamtą, visas būtybes, net- 
gi visą biosfera. 

Nors galia galbūt išaugo ir neišmatuojamai, tačiau ji ir žinios 
nėra juk beribės. Galią reikia riboti dėmesiu, iš anksto ir apskri- 
tai rūpintis kitais žmonėmis ir gyvūnais — taigi morale ir teise. 
Žinios padidina ne tik galią, bet ir atsakomybę. Technikos filo- 
sofas Hansas Sachsse (g. 1906 m.) 1972 m. priėjo išvadą, jog 
„mūsų ateitį lems ne techninių, o etinių problemų sprendimas“. 
Kad šie žodžiai neskambėtų pernelyg kategoriškai, reikėtų pasa- 
kyti aiškiau: „Žmonijos ateičiai lemiamą įtaką turės ne vien tech- 
nikos problemų sprendimas, bet ir su technikos raida bei tech- 
nikos naudojimu visame pasaulyje susijusių etikos problemų 
sprendimas“. Tačiau, šiaip ar taip, jau dabar negalime — o ypač 
ateityje negalėsime — nesirūpinti neatidėliotinomis technikos ir 

taikomųjų mokslų problemomis. Nūnai dar labiau nei anks- 
čiau etinė problematika siejasi su naujomis manipuliacijų ir in- 
tervencijos į gyvenimą, netgi į paties žmogaus gyvenimą, gali- 
mybėmis. Dėl žmogaus poveikio galimybių, technologiškai pa- 
siekusių neįsivaizduojamą ribą, etinei orientacijai iškyla nauji 
reikalavimai — reikia iš dalies naujų elgsenos taisyklių ir kartu 
naujo elgsenos reguliavimo. 

Bet ar reikia dėl to ir naujos etikos? Galbūt reikėtų — net 
išlaikant nekintamus „gėrio principus“ — patobulinti bent „eti- 
kos taikymo instrukcijas“, „etikos principų diegimo taisykles“ 
bei normas ir jas konstruktyviai „pritaikyti“ prie naujų elgse- 
nos, poveikio bei šalutinio poveikio galimybių. Tai neatsiranda 
savaime, susidarius naujai situacijai ir atsiradus naujoms elgse- 
nos galimybėms. To reikia siekti daugiau atsižvelgiant į etikos 
vertybes bei iš anksto numatomas ir pačių įvertinamas išvadas. 

Bet kuo gi yra etinė situacija? Be kita ko, tuo, kad tam tikro- 
mis moralinėmis bei teisinėmis sąvokomis neįmanoma taip pa- 
prastai apibūdinti naujų technikos reiškinių ir procesų. Antai 
Sachsse pažymėjo?, kad informacijos teikimo negalima laikyti 
paprastais prekių mainais, kai daiktas, jį iškeitus ar pardavus, 
pardavėjui jau nepriklauso. Informacijos kiekiai nepaklūsta su- 
deties ir atimties taisyklėms kaip kad prekės — daiktai. Informa- 
ciją galima perduoti ir vis dėlto pačiam ją turėti bei toliau ja 
naudotis. Taigi informacijai tiesiogiai netinka mūsų moralinės 
nuosavybės, vagystės ir teisėtų mainų sąvokos, analogiškos pre- 
kių ar medžiagų sąvokoms. 

Teisinėje kalboje jau anksčiau buvo iškilę sunkumų dėl elek- 
tros srovės kiekio, kuris įprastine teisine prasme iš pradžių ne- 
buvo laikomas „daiktu“. Tačiau naujų technikos reiškinių ir 
procesų atsiradimas nėra vienintelis požymis, būdingas dabar- 
tinei situacijai, kuri, technikai plėtojantis, kelia etikai naujus 
uždavinius. Naują požiūrį į etikos interpretavimą ar taikymą 
neabejotinai lemia anksčiau nejsivaizduota techninė galia, ku- 
ria disponuoja žmogus. Naujo etinio požiūrio reikia mažiausiai 
aštuoniais padarinių ir pavojų atvejais. 

1. Nepaprastai pagausėjo tų, kuriems įtaką daro technikos 

priemonės ar jų šalutiniai poveikiai. Paveiktieji dažnai jau 
nebūna tiesiogine veikla susiję su tikraisiais autoriais. 

2. Didelės gamtinės sistemos tampa žmogaus veiklos objek- 
tu: savo intervencijomis žmogus ilgainiui gali jas sutrik- 
dyti ar iš viso sugriauti. Daugelis tokių intervencijų gali 
būti nebekontroliuojamos ir padaryti nepataisomą žalą. 
Gamta kaip ekologinė visuma ir jos rūšys, turint galvoje 
išties „milžinišką“ technikos galią, įgyja visai naują etinę 
reikšmę. Anksčiau etika iš esmės buvo siejama vien su žmo- 
nių veiksmais ir jų padariniais, o dabar ji tampa taip pat 
ekologiškai reikšminga kitam gyvenimui; ją galima api- 
būdinti maždaug taip, kaip jau anksčiau etiką yra apibū- 
dines Albertas Schweitzeris — „didi pagarba gyvenimui“. 
Del galimų nepataisomy pakenkimų, kaip klimato poky- 
čiai, spinduliavimo žala, dirvožemio erozija, ilgalaikis už- 
terštumas, vandens tėkmės krypties pakeitimas, kyla ir 
žmogaus išlikimo klausimas, bet jokiu būdu ne vien jo. 

3. Padidėjus intervencijos ir poveikio galimybėms, susijusioms 
su biologija, medicina, taip pat su ekologija, iškyla atsa- 
komybės už dar negimusią gyvybę — tiek už kiekvieną at- 
skirą individą, tiek už ateinančias kartas — uždavinys. 

4. Ypatingą etikos problemą kelia moksliniai-techniniai eks- 
perimentai su žmogumi. Žmogus tampa mokslinių tyri- 
mų objektu ir kartu potencialiu manipuliacijų objektu ne 
tik galimomis intervencijomis į jo pasąmonę ar socialinė- 
mis manipuliacijomis, bet ir tarmakologinių- medicininių 
bei socialinių mokslų tyrimo programomis. 

5. Šiuo metu genų technologijos srityje žmogus gali biotech- 
ninėmis intervencijomis pakeisti paveldimąsias savybes, 
genų transplantacijos būdu sukurti naujas dirbtines mu- 
tacijas. JAV yra užpatentuotas metodas genų inžinerija 
naftą naikinančiai bakterijai sukurti; genų inžinerijos me- 
todu jau buvo sukurtos rupūžės, paveldėjusios šešių tėvų 
savybes, tyrinėtojai netgi klonavo, t. y. daugino, genetiš- 
kai identiškas, vienodo paveldimumo peles. Tikriausiai 
jau greitai bus galima genetiškai paveikti ir patį žmogų, O 
vėliau jį netgi klonuoti. Žinoma, tai jau visiškai naujos 

etinės problematikos lygmuo. Ar žmogus gali atsakyti už 
tai, ar jis turi teisę dirbtiniu būdu techniškai sukurti kitas 
gyvybės rūšis, eugeniškai pakeisti save patį ar sukurti savo 
antrininkus, ir ar dėl to bus geriau? Net jeigu tai šiuo 
metu ir yra „mokslų fikcijos siaubo kambarys“, vis dėlto 
etika turi iš anksto pradėti nagrinėti šiuos klausimus. Jau 
ne kartą technika yra greitai prisivijusi mokslo fikciją. 

6. Grėsmė žmogui tapti technikos objektu kyla ne vien tai- 
kant genetines manipuliacijas. Tiek kolektyvas, tiek indi- 
vidas jau tapo kai kurių jį veikiančių manipuliacijų ob- 
jektu. Tokioms manipuliacijoms priklauso farmakologi- 
nis trankvilizatorių poveikis bei pasąmoninis masinės 
sugestijos veikimas. 

7. Ar galima kompiuteriais valdomų mikroelektronikos sis- 
temų organizacijos plėtrą bei ištobulintą administravimo 
organizavimą laikyti veržimusi į nuolat didėjančią tech- 
nokratiją? Ar biurokratijos technokratija ir elektro(no)kra- 
tija nesudaro nepaprastai veiksmingo derinio, dėl kurio 
išsivysčiusioms pramoninėms visuomenėms kaip tik iš- 
kyla labai realus gresiančio pavojaus ženklas — George'o 
Orwello „Didžiojo Brolio“ atėjimas? Juk 1984 metai jau 
praėjo! Ar kuriasi gausi sisteminė technokratija? Dėl kom- 
piuterinės technikos pažangos ir taikymo elektroninei skai- 
čiavimo technikai bei informacijos apdorojimui tampa 
aktuali problema nustatyti bendrą valstybės piliečių kon- 
trolę, renkant ir panaudojant jų susistemintus asmens duo- 
menis. Dėl grėsmės privačiajai sferai „duomenų paslap- 
čiai“ jau iškilo teisinės duomenų apsaugos problema. Aki- 
vaizdu, kad taip keliamas klausimas labai svarbus ir 
morališkai. 

8. Bet technokratijai būdingas dar vienas bendras kompo- 
nentas. Kai Edwardas Telleris, vadinamasis „vandenili- 
nės bombos tėvas“, viename interviu prasitarė, kad moks- 
lininkas, o drauge ir technikos žmogus „privalo panau- 
doti tai, ką jis suprato“, ir „tai darydamas nenusibrėžti 
jokių ribų““, tai sakydamas jis turėjo galvoje perdėtą tech- 
nokratinę ideologiją, kad viską galima padaryti — „tech- 

nologinį priesaką“ (Ludčig Marcuse, Stanislaw Lem), iš- 
reikštą šūkiais: „can implies ought“— galeti reiškia privalė- 
ti“, „ką gebi, tq reikia ir daryti“. Tačiau ar žmogus turi ar 
gali imtis visko, daryti visa tai, ką jis gali pagaminti, pada- 
ryti, paveikti — tai yra aukštesnio lygmens etikos klausi- 
mas, į kurį jokiu būdu negalima, kaip manė Telleris, pa- 
prasčiausiai atsakyti „taip“. 


Kai kas mano, kad šis šūkis tapo tiesiog pažangos leitmotyvu. 
Tiesa, technikos raidoje nuolatos serijiniu būdu buvo panaudo- 
jama tik apie 5% visų patentų! Kiti mato priešingų pavyzdžių, 
kaip antai amerikiečių vyriausybės nutarimas negaminti planuoto 
viršgarsinio keleivinio lėktuvo, o ypač Asilomaro (1975) ameri- 
kiečių molekulinės biologijos specialistų reikalavimas pristab- 
dyti ir patiems riboti pavojingus genetinius tyrimus (tai laikinai 
galiojo ir buvo ribojama įstatymais). Tačiau abu šie sprendimai, 
žinoma, buvo tik laikini. 


Didesnė išankstinio ir nūdienio 
rūpinimosi atsakomybė 


Emigravęs politologas ir filosofas Hansas Jonas (g. 1903 m.) 
1979 m. išleistoje knygoje „Atsakomybės principas: mėginimas 
sukurti technologinės civilizacijos etiką“ savąją didesnės atsako- 
mybės teoriją nedviprasmiškai sieja su šiuolaikinės technikos iš- 
šūkiu etinei žmogaus veiksmų orientacijai. Pirmiausia jis kon- 
statuoja, kad paveldėta ankstesnių netechninių epochų etika nie- 
kam nepriskyrė atsakomybės „už nenumatytus vėlesnius savo 
geranoriškų, gerai apmąstytų ir gerai atliktų veiksmų padari- 
nius“. Jis teigia, kad jie tapo beveik neišmatuojami, o daugelis iš 
dalies nenumatytų, iš dalies nekontroliuojamų šalutinių povei- 
kių dabar pakeitė žmogaus kuriamą techninę galią. Nors tebe- 
galioja senos „artimo etikos“ taisyklės — teisingumo, gailestin- 
gumo, sąžiningumo ir t. t., — taisyklės artimiausiai, kasdienei 
žmonių sąveikos sferai“, bet jas reikią suformuluoti iš naujo, 
remiantis nauja, išplėstine technine veiksminga „kolektyvinio 

elgesio etika, kur veikiantysis, veiksmas ir poveikis jau nebėra 
tokie patys kaip artimoje sferoje“. Dėl techninės galios pertek- 
liaus ši sritis įgaunanti „naują, niekuomet anksčiau nesvajotą 
atsakomybės lygmenį"? Greta tradicinės artimojo etikos mums 
reikia „tolimojo etikos“, tolimų technikos padarinių ir sistemi- 
nių poveikių etikos, nes neigiamai veikiame planetos biosfera, 
kurią galėtume (bent jau dalines sistemas) nepataisomai užterš- 
ti (pvz., radioaktyviomis medžiagomis ir smogu). „Kritinis gam- 
tos pažeidžiamumas techninėmis žmogaus intervencijomis“ ro- 
do, kaip mano Jonas, kad mūsų veiksmų pobūdis pasikeitė, o 
visa gamta tapo žmogaus veiksmų ir žmogiškosios atsakomybės 
objektu: kažkas visiškai nauja, „apie ką turi pamąstyti etikos 
teorija“. Be to, daugelis vienas kitą sukeliančių poveikių tampa 
nepataisomi ir susprogdina artimas ribas, kurias žmogaus veik- 
lai nustatė tradicinė etika. 

Jonas mano — beje, klaidingai, palyginti su visa apimančia 
Alberto Schweitzerio „didžios pagarbos gyvenimui etika“, — jog 
„nė viena ankstesnė (nereliginė) etika „neparuošė mūsų tam, 
kad galėtume suprasti, jog gamta ir „visa biosfera bei jos dalys“, 
taip sakant, yra „žmogaus globos objektas“ su jam būdingomis 
dorovinėmis pretenzijomis ir moralinėmis teisėmis. Gamtos 
mokslų pasaulėvaizdis nėra numatęs tokio gamtos „globotojo 
vaidmens“. Atsižvelgiant į bendrą atsakomybę gamtai ir pali- 
kuonims, „naujo pobūdžio“ etikos principų reikia ir „kolekty- 
viniam veikėjui bei kolektyviniams veiksmams“. Jonas norėtų 
formalų pagrindinį Immanuelio Kanto (1724-1804) elgesio des- 
nį „Elkis taip, kad tavo veiksmų motyvai galėtų tapti įstatymu 
visiems!“, arba trumpiau „Elkis rimtai!“, pakeisti turinio prin- 
cipu, nauju pagrindiniu etikos principu. „Elkis taip, kad tavo 
veiksmų padariniai atitiktų ilgalaikį tolesnį tikrąjį žmogaus eg- 
zistavima Žemėje“, arba, išreiškiant neigiama forma: „Elkis taip, 
kad tavo veiksmų padariniai negriautų būsimų tokio gyvenimo 
galimybių“; arba paprastai: „Nekelk grėsmės neribotam toles- 
niam žmonijos egzistavimui Žemėje“, arba vėl pasakant teigia- 
mai: „Tavo dabartinio pasirinkimo sudedamoji dalis tebūnie 
būsimas Žmogaus neliečiamumas (egzistavimas ir gerovė)““. 

Aišku, ir Kantas reikalavo, kad kiekvieno žmogaus, taip pat 

protingosios gamtos ir Žmonijos egzistavimas būtų pripažintas 
kaip savaiminis tikslas — t. y. kaip savitikslis. Šiuo požiūriu ben- 
dros žmonių atsakomybės reikalavimas nėra toks naujas, kaip 
mano Jonas. Naujasis reikalavimas veikiau yra neprotingosios 
gamtos moralinė teisė. Tokio reikalavimo Kantas nekėlė: pasak 
Kanto, etinių teisių turi tik žmogus. 

Svarbesnis nei galios ir žinojimo funkcija yra kitoks atsako- 
mybės sąvokos aiškinimas: Jonas mano, kad tradicinė etika at- 
sakomybę visuomet siejo su atliktų veiksmų priežastimi — ji rė- 
mėsi teisine ir moraline atsakomybe už „padarytus darbus“, už 
kuriuos atsakomybė tenka veikiančiajam. Priešingai šiam „atsi- 
skaitymui ir atsakomybės skyrimui už tai, kas jau padaryta“, 
būtina sukurti naują, „visai kitokią atsakomybės sąvoką“ tam, 
kas daroma, apibūdinti, „pagal kurią aš pirmiausia jausčiausi 
atsakingas ne už savo elgesį ir jo padarinius, o už reikalą, kelian- 
tį reikalavimus manajai veiklai“. Jis sako: „Reikalas tampa ma- 
nuoju, nes aš turiu galios, priežastiniu ryšiu susijusios kaip tik 
su tuo reikalu. Tai, kas pagal prigimtinę teisę yra priklausoma, 
tampa įsakančiuoju, tai, kas turi galios — įpareigotu savo prie- 
zastingumo ”. Dėl mano galios kažkuo disponuoti „manoji to 
dalyko kontrolė apima ir manąjį įsipareigojimą“. Taigi: atsako- 
mybė — ir netiesiogiai — už tuos, kuriuos tai liečia, ir už priklau- 
somus, už Žmones ir už gamtos kūrinius. Technikos galia ir jos 
šalutiniai poveikiai, pokyčio greitis „nepaprastai išplėtė atsako- 
mybes ir visažinio planavimo trukmę <...>“ bei sukūrė atsako- 
mybes dėl perspektyvos „perteklių“?. Kompleksinėse sistemose 
niekuomet nežinoma visko, ypač apie šalutinius poveikius. Tai- 
gi Žmogus privalo būti atsakingas ne vien už tai, ką jis iš anksto 
gali tiksliai numatyti. Rizika jau yra užplanuota. Jis atsakingas 
daugiau, negu jis daro. Anksčiau galėjai būti tikras, kad gamtos 
tvarka išliks palyginti nepakitusi, nes žmogus savo intervencijo- 
mis negalėjo arba galbūt nedaug galėjo turėti jai įtakos, o „įsiga- 
lėjus technologijai, — rašo Jonas, — dinamika įgijo nė vienai anks- 
tesnei sampratai nebūdingų aspektų“, ir žmogus yra atsakingas 
už savo paties ir gamtos istorinę ateitį. Kartu galia tampa priva- 
lėjimo ir atsakomybės pamatu. 

Gebėjimas tampa žmogaus ir žmonijos likimu — tiek tikro- 

vės, tiek dorovės. Todėl tam būtina technikos galios savikon- 
trolė. Žmogus tampa „globotoju visų kitų savaiminių tikslų, 
kaip nors paklūstančių jo galios įstatymui“? Šį atsakomybės vei- 
kimo nuotolio ir jos susiejimo su laiku pokytį Jonas ir laiko 
technologiniam pasauliui būtinos „ateities atsakomybės etikos“ 
naujove. Ji apima atsakomybę ne tik už „Žmonijos ateitį“, bet ir 
už „gamtos ateitį“. Nuo to laiko, kai žmogus tapo pavojingas 
ne tik sau pačiam, bet ir visai biosferai, nuo to laiko, kai vėl 
buvo atskleista „žmogaus ir gamtos likimų bendrybė“ ir „sava- 
sis gamtos orumas“, žmogus supranta savo atsakomybę už visos 
gamtos būklę, „biosferos būklę“ ir „žmogaus kaip rūšies išliki- 
mą ateityje“. „Ne“ žmogaus ir gamtos nebūčiai turįs būti svar- 
biausias gresiančių katastrofų suvokimo principas, kuriuo būtų 
grindžiama „nepaprastosios padėties etika, iškilus pavojui atei- 
čiai“, To reikia nežabotam technikos galios augimui apriboti, 
bet tai galima pasiekti „tik“ „maksimalia politiškai įvesta visuo- 
menine drausme“, „dabarties pranašumus laikant ne tokiais svar- 
biais, palyginti su ilgalaikiais ateities principais“. Mums Jonas 
mato tik „atsakomybės etikos“ alternatyvą. Tam reikėtų dras- 
tiškai pažaboti audringą technikos pažangą, kad vėliau keršyda- 
ma „Žiauriai griežtesniu būdu“ to nepadarytų pati gamta''. Taigi 
svarbiausia Jonas'o projekto idėja tokia: dėl beveik neišmatuo- 
jamai išaugusios žmogaus techn(olog)inės galios ir nepaprastai 
dinamiškų gyvenimo pramoniniame pasaulyje aplinkybių bei 
iškilusios grėsmės gamtai ir būtybėms, neišskiriant paties žmo- 
gaus, dėl pramoninio proceso šalutinių poveikių būtina doro- 
viškai plėsti atsakomybės ribas: nuo kaltininkų atsakomybės per- 
eiti prie žmogaus — „globotojo“ ar „sargo“ atsakomybės, nuo 
praeičiai priskirtinos atsakomybės už tai, kas padaryta, prie pro- 
filaktines, į ateitį nukreiptos atsakomybės, nuo atsakomybės už 
rezultatus prie prevencinės atsakomybės, nuo veiksmų atsako- 
mybes prie „būties atsakomybės“. 

Tikrovėje del jungtinių poveikių sužadinimo bei susikaupi- 
mo, taip pat del to, kad jie apskritai išryškės tik ateityje, gali jau 
nepakakti supratimo apie atsakomybę, orientuotą į atskirą vei- 
kėją ir atsižvelgiančią tik į užbaigtus veiksmus. Jungtinių ar vie- 
nas kitą veikiančių procesų priskirti atskiriems veikiantiesiems 

neįmanoma. Tačiau negalime paprasčiausiai palikti likimo va- 
liai to, ko negalime kam nors priskirti, bet kam mes galime tu- 
rėti įtakos. Tai būtų „neatsakinga“. „Sargo“ atsakomybės, eko- 
loginių sistemų, gamtos ir apskritai gyvenimo globos požiūriu 
reikia apibūdinti kolektyvinę atsakomybę, kuri apsaugotų nuo 
trukdymų pakeliui į tikslą, kad galbūt galėtume priskirti jai ir 
tai, kas nepadaryta. 

Kritikuojant ar veikiau gal koreguojant Jonas'o samprotavi- 
mus, tikriausiai reikėtų pridurti, kad iš tikrųjų kalbama ne apie 
perėjimą nuo paveldėtos atsakomybės už veiksmų rezultatus prie 
„sargo“ ar prevencinės atsakomybės; tradicinė atsakomybė už 
tai, kas padaryta, žinoma, išlieka — dėl atliktos veiklos ir dėl to, 
kad labai padidėjo technikos poveikis. Nenumatyti pašaliniai 
poveikiai iš dalies sunkiau pastebimi, todėl šią atsakomybę sun- 
kiau prisiimti ar kam nors priskirti. Užuot kalbėjus apie perėji- 
mą nuo vieno atsakomybės tipo prie kito, reikėtų kalbėti apie 
dvi atsakomybės rūšis, į kurias reikėtų atsižvelgti tuo pat metu: 
griežtesnę ir išplėstinę. Tačiau perėjimu reikėtų galbūt laikyti 
tai, kad pasikeitus situacijai etika nebegali apsiriboti griežtesne, 
siauresne tradicine atsakomybės sąvoka, tačiau, neatmesdama 
ir neignoruodama tradicinės veiksmų atsakomybės, turi taikyti 
ir naujos išplėstinės atsakomybės sąvoką. 

Žinoma, tai, kas pasakyta, turi etikai apskritai nemažų pada- 
rinių. Tradiciškai išskirtinė, į atskiro individo veiklą nukreipta 
individo dorovinio įsipareigojimo etika turi būti išplėsta įvairių 
laiko tarpsnių etika, ypač orientuota į ateitį, kurios turėtų pai- 
syti ir veikiančiosios grupės arba ir disponuojantieji galia, net 
galbūt kaip tik tada, kai jie nieko neveikia ir tuo leidžia atsirasti 
tam tikriems poveikiams. 

Pasauliui, kuriame plečiasi sistemų tinklas, didėja ekonomi- 
nė, politinė, socialinė ir ekologinė priklausomybė, kurį vis la- 
biau formuoja techninės intervencijos, jų pavojai bei šalutiniai 
poveikiai, jau neužtenka tik artimojo meilės dorovės. Etika ne- 
begali tiesiogiai orientuotis tik į žmonių tarpusavio veiksmų pa- 
vyzdį. Ateityje ji, gerbdama individo moralines teises, į kurias 
reikia ir toliau atsižvelgti, privalo daugiau „būti atsakinga už 
visą žmoniją — ne tik už tuos, kurie gyvena dabar, bet ir už 

palikuonis“. Ji turi ne tik daugiau orientuotis į visą žmoniją, 
būti atviresnė ateičiai, socialesnė bei artimesnė praktikai, bet ir 
turi platesne „globotojų“ ir prevencinės atsakomybės sąvoka sietis 
su veikiančiaisiais kolektyviai. Akivaizdu, kad etika, neišskiriant 
jos taikymo sąlygų, negali likti statiška nuolat kintanciame pa- 
saulyje, o turi būti ir ten, kur pasikeitė veikimo ir pašalinio po- 
veikio galimybės — technikos srityje. Nuolatiniai esminiai eti- 
kos impulsai gali ir turi sietis su dabartine „technikos žmogaus“ 
situacija. Toks etikos esminis impulsas kažin ar pakito, tačiau 
jo taikymo sąlygos šiandieniniame technologinių sistemų pa- 
saulyje labai pasikeitė. Kadangi etikos apmąstymai ir išvados 
liečia atsakingą „veikiantį, ypač kažką nauja kuriantį, pasaulį 
keičiantį žmogų“, tai dėl „dinaminės raidos <...> dorovę reikia 

nuolat vėl „sukurti“. Ji (dorovė) negali sustoti vietoje, ji, taip 
sakant, turi būti „dinamizuota“; juk naujos veiklos galimybės 
lemia didesnę ir modifikuotą atsakomybę“ !*. 


Biocentrinė dorovė ir 
ateities etika 


Albertas Schweitzeris (1875-1965) jau 1923 metais savo veika- 
lu „Kultūra ir erika“ užbėgo už akių tam, kas šiandien vadina- 
ma ekologine etika. Jis tiesiog prilygino etiką „subjektyviai, eks- 
tensyviai ir intensyviai su beribiškumu susijusiai atsakomybei 
už visą į žmogaus veikimo sferą patenkantį gyvenimą“?. Savojo 
noro gyventi pažinimu jis grindžia „tokią pat didžią pagarbą 
kitų žmonių ir būtybių gyvenimui. Tai esąs „pagrindinis būti- 
nas dorovingojo mąstymo principas <...>. Gera yra gyvenimą 
išlaikyti ir jį skatinti, bloga — gyvenimą niokoti ir jį žlugdyti“. 
„Erika — tai didi pagarba tokiam norui gyventi, kuris reiškiasi 
manyje ir ne manyje“. Kiekvienas gyvybės paaukojimas ar suža- 
lojimas yra nusikaltimas. 

Ši indų Jaino mokymą, Pranciškaus Asyžiečio (1182-1226), 
Arturo Schopenhauerio (1788-1832) ir budistinės pasaulėžiū- 
ros tradicijas atitinkanti etika yra nepaprastai provokuojanti. 
Jos traukos jėga, įžvalgumas ir žinomas Schweitzerio praktinis 
jos taikymas, dirbant jam gydytoju džiunglėse, yra humaniški ir 
morališkai įspūdingi. Etinė jo įtikinimų galia, pagrįsta dorovin- 
gais jo paties darbais, lydimais nuolatinių svarstymų ir pamoky- 
mų, neabejotinai dar nėra pralenkta. 

Kas kita — jo paties patvirtinto etinio projekto racionalumas, 
prieštaravimų ir trūkumų nebuvimas — ir praktinės galimybės 
nuosekliai įgyvendinti jo sumanymus gyventojų demografinio 
sprogimo amžiuje. Apsiribokime tik keliais punktais. Pirmiau- 
sia, jo racionalistinis reikalavimas viską grįsti vieninteliu aukš- 
čiausiu „mąstymo būtinumo“ principu sukelia sunkumų: vie- 
nodai lygi didi pagarba kitų būtybių gyvenimui jokiu būdu ne- 
ra „mąstymo būtinumo“ padarinys, susijęs su savojo noro gyventi 

pažinimu. Tai yra perspektyvinis vertinantis projektas, kurio 
negalima grįsti savojo noro gyventi pažinimu. Be to, šis reikala- 
vimas kelia sunkumų, kuriuos, beje, matė ir pats Schweitzeris: 
raupų bakterijų gyvavimui ar norui gyventi ir gydytojas Schweit- 
zeris negali jausti tokios pat didžios pagarbos kaip žmogaus gy- 
venimui. Kartą jis pasivadino „bakterijų žudiku“, neramia sąži- 
ne nužudančiu milijonus mažiausių gyvų padarų, kad išgelbėtų 
žmogų. Perdėtas protestanto kaltes kompleksas? Iš tikrųjų 
Schweitzeris mano, kad esą galima tapti „neegoistiškai kaltam“"*. 
Tačiau tai etikai neturėtų būti svarbu. Visuomet nusikalstame 
sunaikindami ar sužalodami kitą gyvybę — netgi tuomet, kai tai 
darome tam, kad patys išgyventume. 

Schweitzeris siekia pažadinti sąžinės graužimą net žudant iš 
reikalo ir, žinoma, morališkai pasmerkti visokį nereikalingą žu- 
dymą. Jam dažnai buvo priekaištaujama, kad jis nesudarė jo- 
kios gyvųjų būtybių vertės klasifikacijos sekos ir todėl jo etika 
tampanti nepritaikoma. Šis priekaištas netaikomas jo svarbiau- 
siam principui — kreipimuisi į sąžinę, o galbūt tik praktinei jo 
etikos sistemos taikymo galimybei. Net taikoma žmogaus gy- 
venimui, Schweitzerio etika kelia didžiulių sunkumų: viename 
savo Strasbūro pamokslų (1919 m. kovo 19 d.) jis aiškino aukš- 
čiausią savo dorovinį principą — „tiesą“, „kad pasaulyje gyventų 
kuo daugiau žmonių, kad yra pasaulio tikslas, norintis, kad kuo 
daugiau žmonių patirtų būtį ir kad mes nusilenktume jai, kiek- 
vieną naujo žmogaus būtį laikytume vertinga pasauliui, tuo, 
kas turi būti, o kitokias mintis apie žmogiškųjų esybių sumaži- 
nimą pasaulyje laikytume nuodėme“ "?. Iš to tikriausiai kiltų eti- 
nis priesakas, pagal kurį Žemėje reikėtų pagimdyti kiek įmano- 
ma daugiau žmonių — tiesiog bet kuria kaina, neatsižvelgiant į 
šalutinius demografinio sprogimo padarinius paties žmogaus 
gyvenimui, gamtai ir ekologinėms sistemoms. Akivaizdu, kad 
Schweitzeris visiškai dar nenumatė ekologinės problematikos 
padarinių, nors jo etika pirmoji pagrindė dorovę biocentriniu, 
ekologiniu atžvilgiu ir joje pirmą kartą įsakmiai pabrėžiama at- 
sakomybės už gamtą mintis. 

Jo etiką reikia papildyti ir kai ką joje pakeisti. Neribotas vi- 
sokios gyvybės, o ypač žmogaus gyvybės, dauginimasis, turint 

galvoje eksponentinį, ūmų gyventojų skaičiaus padidėjimą ir 
žaliavų bei natūralių gyvenimo pagrindų išsekimą, negali būti 
aukščiausias dorovės tikslas. Šis principas negali absoliučiai ga- 
lioti, nes kiekvienu konkrečiu atveju jo reikėtų laikytis be išim- 
ties ir labai nuosekliai. Čia, kalbant apie objektus, reikia atsi- 
žvelgti į vertės ir rangų skirtumus. Ir pagal dorovės perspektyvą 
žmogaus gyvenimas turi būti laikomas ypač svarbiu. Šiuos as- 
pektus galima tuoj pat įtraukti į Schweitzerio pagrindinį pro- 
jektą. Savaime suprantama, turbūt reikia atsisakyti įžūlaus ra- 
cionalistinio reikalavimo — noro viską grįsti vienu aukščiausiu 
principu. Šis racionalistinis paskutiniojo pagrindo principas Zlu- 
go tiek pažinimo ir mokslo teorijoje, tiek apskritai filosofijoje. 
Taigi nieko neprarasime atsisakę jo ir etikoje. 

Albertui Schweitzeriui buvo klaidingai priekaištauta, neva 
jis neatsižvelgia į dvasinį gyvenimą ir estetikos vertybes, o viską 
riboja svarbiausiu didžios pagarbos gyvenimui principu. Atro- 
do, kad jo etikoje reiškiasi daugiau ar mažiau paslėptos vertės 
pagal rangus padariniai, kurie nėra grindžiami vien didžios pa- 
garbos gyvenimui principu. Pavyzdžiui, galima įtarti, kad 
Schweitzeris patyliukais laikosi principo „laimė įpareigoja“ (už 
savo laimę turiu atidirbti kitiems, taip sakant, atsilygindamas 
kažką paaukoti). Iš tikrųjų svarbu po pirmiausia senovės indų 
mąstytojų suformuluoto nekenkimo principo — negalima žu- 
dyti ar žaloti svetimos gyvybės — aktyvų Schweitzerio gyvenimo 
skatinimo principą suprasti ir taip, kad kiek galima reikia plė- 
toti ir remti savojo ir svetimo gyvenimo kokybę, estetines bei 
dvasines vertes. 

Tai turi reikšmės ir išvadoms dėl technikos pažangos, kiek ji 
svarbi gyvybės išsaugojimui siauresne prasme. Schweitzeris ne 
be pagrindo, siedamas su savo etika ir su savo gydytojo veikla 
Afrikoje, pirmasis pagrindė socialinį etinį pagalbos įsipareigoji- 
mą. Kai kurie vertintojai čia mato „naujos etikos lygmens atra- 
dimą“'?, sukūrusį visą epochą. Galia, žinios ir asmeninė gerovė 
morališkai įpareigoja mus remti kitus, ypač kenčiančiuosius ir 
tuos, kuriems reikia pagalbos. 

Technikos pažanga ir jos vaisiai, ypač pasiturintis gyveni- 
mas, įpareigoja mus atiduoti pasiektą perteklių savo šalies ir 


294 Hans Lenk. ATSAKOMYBĖS DIFERENCIACIJA 


kitų žemynų vargšams, suteikiant jiems informacinę ir materia- 
lią paramą. Tai perša mintį apie moralinę atsakomybę už kitus, 
kurie savo veikla nėra tiesiogiai susiję su mumis, bet galbūt kituo- 
se žemės regionuose yra priklausomi nuo mūsų paramos gali- 
mybių. 

Pagal tradicinę, o dar ir Kanto etiką žmogus jautėsi esąs at- 
sakingas tik žmogui ir už jį. Kantas aiškiai sako, kad apskritai 
„negalima jausti pareigos jokiai būtybei, išskyrus žmogų <...>“: 
„pareigos jausmas, kurį mes įsivaizduojame jaučią kitoms būty- 
bėms, yra tik pareiga sau pačiam“; esąs nesusipratimas, kai žmo- 
gus „savo pareigą atsižvelgti į kitas būtybes keičia pareiga toms 
būtybėms“ ”. Žvėrių kankinimą bei vandalizmą gamtos ir jos 
rūšių bei sistemų atžvilgiu reikėtų laikyti vien žmogaus parei- 
gos pačiam sau pažeidimu: tiek viena, tiek kita visa tai tik ap- 
sunkintų. Žvėrys, žvėrių rūšys, gamta bei jos sistemos pačios 
savaime neturj tiesioginės dorovinės reikšmės, kartu ir dorovi- 
nės teisės. Teisių gali turėti tik tas, kas turi įsipareigojimų. At- 
rodo, turime atsisakyti šio tiesioginio dorovinių teisių ir įsipa- 
reigojimų susiejimo. Šiaip ar taip, vis geriau suprantant ekolo- 
gijos problemas, esminis pokytis įvyko ir visuomenėje. Žinoma, 
ši mintis būdinga Jonas'o akcentuotai žmogaus, globojančio 
gamtą, gamtos rūšis ir gyvybės sferą žemėje, veiklai. Daugiau 
nekalbama apie gyvenimo pagrindų vien žmogui išsaugojimą, 
o kalbama apie prigimtinę natūralių rūšių egzistavimo teisę. Šis 
pokytis jau pasireiškė teisinėse aplinkos, gyvūnų rūšių ir t. t. 
apsaugos normose. 

Kartais būdavo kalbama apie gamtos ir jos rūšių tariamas 
teises, kurių gynėjais kaip patikėtiniai tapdavo ombudsmenai, 
arba gamtos įgaliotiniai, bet kurių negali reikalauti pačios gam- 
tos būtybės. Žinoma, tai nekliudo žmogų laikyti vienintele at- 
sakinga dorovinga būtybe. Kaip ir anksčiau žmogus lieka vie- 
nintelė būtybė, turinti imtis atsakomybės ir atlikti pareigas. Tai, 
kad tos pareigos siejamos ne tik su žmonėmis, bet ir su kitomis 
būtybėmis, niekaip neriboja šios ypatingos žmogaus padėties. 
Priešingai: žmogaus dorovinei autonomijai ir orumui yra gerai, 
kai jis jaučiasi atsakingas už kitas, nuo jo priklausomas gamtos 

būtybes. Būtent taip įveikiamas tam tikras rūšies egoizmas do- 
rovinės atsakomybės objektų atžvilgiu; toks egoizmas buvo bū- 
dingas tradicinei etikai. Žinoma, visa tai galima prasmingai atlikti 
ir taikyti tik tuomet, kai galima išaiškinti gėrybių svarbos ir ran- 
gų sekos vertinimų specifiką. 

Paveldėtos dorovės normos yra kilusios iš tiesioginių veiks- 
mų ir vizualinio kontakto sąlygų, kurias iš dalies suformavo gen- 
čių istorija, o iš dalies grupių dinamika. Dorovės vertybės ir nor- 
mos pirmiausia buvo taikomos individualiems veiksmams ir tie- 
siogiai dalyvaujantiems asmenims. Jos visų pirma galiojo atskiram 
žmogui kaip dorovingai asmenybei. Šiandien, tolimų poveikių 
amžiuje, šiuos apribojimus reikia peržengti. Teisinis ir dorovi- 
nis reguliavimas turi priklausyti nuo veiklos stiprumo ir inter- 
vencijos galimybių, tad juo reikėtų orientuotis — iš esmės tai 
atitinka technologiškai padaugintos atsakomybės principą - į 
nenumatytus, bet galimus numatyti tolimus padarinius. Goet- 
he's laikais dar buvo galima nepaisyti, kad kažkur toli, Turkijo- 
je, Žmonės daužo vienas kitą, o šiais socialinių, ekonominių ir 
techninių tolimų poveikių bei sistemų susipynimo laikais taip 
daryti nebegalima. Socialinė, teisinė ir dorovinė atsakomybė per 
tiesioginį veiksmą ir vizualinį kontaktą turi būti orientuota į 
šiuos tolimus padarinius ir intervencijos galimybes. Friedricho 
Nietzsche's Zaratustra atkalbinėjo nuo „artimojo meilės“: „Aš 
patariu jums mylėti tuos, kurie yra tolimi“, o šiandien, atsižvel- 
giant į technikos galią ir žinias, į savo paties gerovės ir ateities 
veiklos bei poveikio galimybės santykį, reikia sujungti artimojo 
ir tolimojo etiką. Mums reikia ir tolimojo etikos, t. y. atsako- 
mybės už tuos, kurie ateityje bus teigiamai ar neigiamai pri- 
klausomi nuo mūsų veiklos galimybių. 

Nietzsche yra pasakęs: „Tolimesnieji tai tie, kurie sumoka už 
jūsų artimo meilę“!*. Nesuteikta pagalba ir tolimam gali būti 
morališkas nuosmukis. Ir neteséjimas yra doroviškai svarbus. 
Šitaip įvardijamas naujas lygmuo, nes dėl technikos priemonių 
tiesioginių tolimų poveikių ir šiame distancinio valdymo bei 
masinio naikinimo ginklų amžiuje atitinkamai padidėjusios at- 
sakomybės yra svarbus kiekvienas žodis. Tad dorovės, pasikliau- 
jančios vien tiesioginiu vizualiniu ir veiksmų kontaktu, ateityje 

gali nebepakakti. Didėjant veiksmų veikimo nuotoliui, inter- 
vencijos galimybėms bei netiesioginei priklausomybei, didėja ir 
politinė bei dorovine atsakomybė, nuo kurios aiškiai atsilieka 
teisinė sistema. Tarptautinė teisė ir apskritai tarptautinė tech- 
nikos teisė beveik visose srityse dar labai atsilikusios nuo smar- 
kios technologinės raidos. Mūsų žemyne pastaruoju metu tai 
ypač aiškiai parodė Černobylio ir Bazelio avarijos bei atskirų 
šalių sienas peržengęs miškų išmirimas. Jau prieš keletą dešimt- 
mečių japonai susidūrė su radioaktyviomis antžeminių atomi- 
nių bandymų nuosėdomis. Ar teisė ir dorovė globališkai taip ir 
neveiks, nesugebės įsikišti, liks neveiksmingos? Technologinių 
sistemų amžiuje neabejotinai reikia plėsti dorovinę socialinių 
ir tolimųjų aspektų prognozę; ši prognozė turi atitikti naujus 
mokslo ir technikos reikalavimus. Praktikai artima etika ne- 
gali likti sustingusi ir būti ribojama praeities veiksmų bei tų 
veiksmų galimų padarinių; priešingai, padidėjus jos poveikio 
galiai, ji turi orientuotis į platesnį veiklos diapazoną. Taip vis 
didesnę dorovinę ir politinę reikšmę tolimiems savo elgsenos 
padariniams, kuriuos galima numatyti, įgyja atsakomybė už 
gamtą, jos rūšis ir sistemas, atsakomybė už ekologinės pusiau- 
svyros išsaugojimą, bendra atsakomybė už toli gyvenančių gy- 
venimo sąlygas, už žaliavų išteklių išsaugojimą, atstatymą ir 
saikingą naudojimą. 

Saikingumas vėl tampa dorybe, kuri šį kartą dėl numatomų 
sistemų poveikių yra tiesiog priverstinė. Tai galima pasakyti apie 
žaliavų telkinių išnaudojimą, žmonių gausėjimą dėl demogra- 
finio sprogimo bei visiškai nerūpestingą ar aplaidų energijos var- 
tojimą ir chemijos produktus: tereikia pagalvoti apie neseniai 
pastebėtą ir lig šiol galutinai dar neįvertintą poveikį, kurį daro 
chloro vandenilio, fluoro ir anglies junginiai, esantys mūsų de- 
zodorantų freono dujose; neabejotinai dėl jų atsirado didžiulė 
ozono skylė virš Antarktidos, ir jie gali visame pasaulyje sukelti 
didesnę odos vėžio grėsmę. Didelio masto ginčas tarp Šiaurės 
Amerikos ir Europos Bendrijos dėl šių dujų cheminės gamybos 
uždraudimo aiškiai parodė, kad šią problemą labai sunku iš- 
spręsti tiek vienoje šalyje, tiek visame žemyne ir kad tokių glo- 

balinių problemų teisinio sprendimo galimybės nepakankamai 
parengtos. Ten, kur teisė yra neveikli arba nepakankamai išplė- 
tota, dar labiau reikia politinės ir dorovinės atsakomybės. Viską 
apsunkina tai, kad tokios bendros atsakomybės problemas gali- 
ma išspręsti tik bendrai, tarptautiniu mastu. Jei nusišalina nors 
vienas subjektas, kurio veiksmai ir jų padariniai yra didelio masto, 
tai globalinių taršos problemų (pvz., radioaktyvaus užterštumo) 
neįmanoma išspręsti, netgi negalima jų pastebimai sušvelninti. 

Jau kelis dešimtmečius įprastos kalbos apie „Žemės erdvėlai- 
vį“, kuriame visi sėdime kaip vienoje valtyje, šiandien tampa 
dramatiškai svarbios dėl galimos neatsakingos elgsenos su tech- 
nika padarinių, keliančių globalinę grėsmę. Tai pasakytina ne 
tik apie radioaktyvaus užterštumo ir ozono skydo problemas, 
bet ir apie globalinį šilumos balansą, anglies dvideginio proble- 
mą ir t. t. Šiandien technika vis labiau tampa „svarbiausia mūsų 
padėties supratimo tema“!?, netgi žmogaus likimui suprasti. Kal- 
bama apie mūsų visų gebėjimą išmintingai ir saikingai elgtis su 
ja ir jos galimybėmis. Ateities principu negali būti nei nenor- 
malus technikos didinimas bei neribota pažanga bet kuria kai- 
na, nei visiškas technikos prakeikimas ar jos atsisakymas. Abie- 
jų šių kraštutinumų padarinys būtų greita katastrofa. Reikėtų 
rinktis vidurio kelią, tik išmintingą naudojimą ir gerai apgalvo- 
tą savęs apribojimą. Jau senovėje Aristoteliui (384-322 m. pr. 
Kr.) protas ir dorybė buvo apgalvoto teisingo vidurio, saikingo 
naudojimo dalykas, „nieko per daug!“, kaip reikalavo Delfų ora- 
kulas. Tik dabar tai yra tiesa. Savo didesnės atsakomybės už 
ateitį etikoje Hansas Jonas siūlo: „Šiandien, praslinkus keliems 
šimtmečiams po Bacono atsiradusios prometėjiškos euforijos, iš 
kurios yra kilęs ir marksizmas, reikia uždėti vadžias šuoliuojan- 
čiajam pirmyn“??. Kad būtų aišku: atrodo, nėra prasminga vi- 
siškai pažaboti ir sustabdyti šuoliuojantį technikos kuiną. Tei- 
singiau būtų jį sutvardyti, tai yra šuoliavimą paversti tolygiu 
risnojimu pirmyn. Laikytis vadinamojo technologinio priesa- 
ko — dideliais kiekiais gaminti viską, ką galima padaryti, — būtų 
taip pat neatsakinga, kaip ir visiškai atsisakyti pažangos. 

Kolektyvinė veikla ir individuali 
atsakomybė 


Mūsų intervencijos ir iš to kylančių poveikių gamtos ir žmo- 
gaus sistemoms sąveika yra tik iš dalies ištirta ir įvertinta. Aišku, 
kad tradicinio mąstymo, pagrįsto kauzaliniu priežasties ir pada- 
rinio ryšiu, nepakanka sisteminiams, sužadinantiems povei- 
kiams, ribiniams ir slenkstiniams dydžiams, lavinos pobūdžio, 
teigiamo grįžtamojo ryšio ar netgi rodiklius pralenkiantiems au- 
gimo procesams pažinti. Mes jau išmokome, kad priemonės 
visos žmonijos ar grupės žmonių labui gali padaryti neplanuo- 
tos žalos, kuri yra daugelio veikimo mechanizmų sąveikos, dau- 
gelio suinteresuotų, konkuruojančių veikiančiųjų strateginių 
veiksmų ar nežinomų sužadinančiųjų procesų rezultatas. Čia 
kalbama apie kumuliacinius bei sinergetinius kombinacinius 
efektus. Kas — jeigu iš viso kas nors — turi būti atsakingas už 
tokius padarinius? Be abejo, to pavyzdys yra miškų išmirimas: 
negalima suversti atsakomybės tik vienam nusikaltusiajam. Tik 
skirtingų, šiaip jau ikislenkstinių dirvožemio ir lietaus užterši- 
mų sąveika dramatiškai eskalavo pakenkimą. Šalutinių šios sa- 
veikos padarinių negalima priskirti nei kažkokiam vienam kal- 
tininkui, nei atskiram veikiančiųjų tipui, pavyzdžiui, vien au- 
tomobilių vairuotojams. Jie nebuvo iš anksto numatyti. 

Čia iškyla dvi dalinės problemos: pirmoji yra atsakomybės 
dalies, esant tokiems kumuliaciniams ir sinergetiniams žalos efek- 
tams, klausimas. Kaip strateginiu požiūriu reikia paskirstyti at- 
sakomybę įvairiems veikiantiesiems? Ar jau pakanka, pavyzdžiui, 
Japonijos aplinkosaugos teisėje numatyto kaltininko principo, 
pagal kurį statistiškai apskaičiuojama, kiek kaimynai ar numa- 
nomi teršėjai prisidėjo prie padarytos žalos? Tuomet potencia- 
lus kaltininkas turėtų įrodyti, kad, sakykime, jo išmetamosios 
medžiagos yra nekenksmingos. Be šio pragmatiško ar teisinio 
klausimo, iškyla antra pažinimo teorijos ar mokslo problema: 
kaip galima, atsiradus žalai, tik dėl kulminacinio bei sinergeti- 
nio poveikio priskirti atsakomybę (nusikaltimo dalį) atskiriems 
veiksniams, šiaip jau nekenksmingiems, neveiksmingiems arba 

tik ikislenkstiniams pakenkimo dydžiams, t. y. įrodyti jų žalin- 
gumą? 

Šios abi specialiosios atsakomybės paskirstymo problemos — 
pragmatiškas teisinis kaltojo suradimas bei mokslinis priežasties 
priskyrimas — tampa doroviškai svarbios, kai kiekvienas teisėtai 
siekia savo interesų ir kaip tik tuo padaro nedidelę ikislenkstinę 
žalą visuomenės turtui (orui, vandeniui, nepažeistai aplinkai) 
arba tik netyčia ar dėl nežinojimo jam pakenkia. Kadangi teisi- 
nės padėties klausimas lieka atviras — bendrosios gėrybės yra 
nepakankamai teisiškai apsaugotos — be to, sunku tirti žalą su- 
keliančius mechanizmus, tai visuomet yra pagunda kaip nors 
išvengti aiškiai neįvardijamos atsakomybės, remiantis neišaiš- 
kintomis aplinkybėmis. Jei toks elgesys taps bendra elgesio nor- 
ma, poveikis sustiprės, neišvengiamai bus prisišaukta „bendrų- 
jų gėrybių tragedija“. 

Atskiriems kaltininkams negalima suversti atsakomybės už 
nenumatytus ar iš viso nenumatomus sisteminius poveikius bei 
šalutinius padarinius, atsirandančius dėl sinergetinių ir kumu- 
liacinių efektų — atsakinga būtų tarsi visa sistema. Kadangi pasi- 
reiškiančius padarinius galiausiai sukelia žmonių veiksmai, tai 
veikiantieji irgi turėtų kokiu nors būdu prisiimti atsakomybę. 
Esant globaliems poveikiams, padariniai teks visiems — tiek ak- 
tyviai veikusiems, tiek pasyviai paveiktiesiems. Dilema yra ta, 
kad žmogus iš tikrųjų turėtų atsakyti ir už savo didelių techni- 
nių bei mokslinių projektų nenumatytus ir iš viso nenumato- 
mus šalutinius padarinius, tačiau to iš jo reikalauti būtų perne- 
lyg daug. Šios beveik neišmatuojamai išaugusios techninės in- 
tervencijos ir disponavimo galios, kurią netgi ne visuomet galima 
iš anksto įvertinti arba kontroliuoti, padariniai yra tie, kad mes, 
taip sakant, esame atsakingi ne vien už tai, ką galime numatyti 
ir už ką būtent galime sąmoningai atsakyti. Plėtojantis mokslui 
ir technikai, mes ėmėme kelti sau pernelyg didelius dorovinius 
reikalavimus. 

Tendencija panaikinti atsakomybę ir vietoj žmogaus nagri- 
nėti tik jo pagamintas arba įvestas technines sistemas ir proce- 
sus ypač pastebima kompiuterinėje technikoje. Čia kalbama apie 
kompiuterių sukurtas ir eksploatuojamas informacines sistemas, 

kuriose automatizuoti sprendimo procesai vyksta iš anksto už- 
programuotomis sąlygomis. Jeigu nepaprastai greitai priimtas 
karinis sprendimas dėl atsakomųjų smūgių priklauso nuo klai- 
dingų išankstinės įspėjimo sistemos duomenų automatinio ap- 
dorojimo, tuomet atskiri žmonės nebegali imtis atsakomybės 
už šį nuo Žmogaus atsieta, pagal aplinkybes didžiulio masto eg- 
zistencinį sprendimą. Imtis atsakomybės pats vienas iš tikrųjų 
ir atsakingai negali nei programos kūrėjas, nei skaičiavimo cen- 
tro vadovas. Faktiškai to nepajėgia ir politiškai už tai atsakingas 
asmuo, kuris, būdamas toli nuo funkcionuojančių kompiuteri- 
nių sistemų, turėtų aukščiausią įgaliojimą priimti sprendimą ir 
būtų už tai politiškai atsakingas. Jau keleri metai sklando nuo- 
monė, jog atsakomybę reikėtų perleisti patiems kompiuteriams, 
kad jie taptų atsakingi už sprendimus — kompiuterio progra- 
mavimą pateikti kaip atmetimų pagrindimą — maždaug kaip 
apsidraudžiant ar imatrikuliuojant. Jau senokai Josephas Wei- 
zenbaumas rašė, kad vienas amerikiečių generolas esą reikalavo 
daugiau pasitikėti kompiuteriais ir padaryti juos „vertesnius pa- 
sitikėjimo“; vieno Amerikos universiteto informatikos institu- 
to plane teigiama, kad „sistemos daugiausia atsako už taikos ir 
stabilumo išsaugojimą pasaulyje...“ 

Neseniai informatikos pedagogas Klausas Haefneris netgi yra 
pasakęs, kad „savarankiškai veikiantis, uz save atsakantis žmo- 
gus“ esąs „seniai nugrimzdes integruotose ir susipynusiose struk- 
tūrinėse organizacijose“. Kadangi informacinė technika — „nau- 
jos schemos, sudarytos iš techninės įrangos ir programų" — tampa 
mūsų veiklos sudedamąja dalimi, daug kur atsakomybei ir kom- 
petencijai tenka tik visko likutis“?'. Sprendimus priima infor- 
macinės sistemos. Sprendžia jau ne žmogus, o programa. Jis yra 
priverstas pasitikėti kompiuterizuotu įvertinimu, duomenų ap- 
dorojimu ir priimtu sprendimu: „Viena vertus, taip dingsta kom- 
petencija, kuri šiuo metu pereina į integruotas bendrąsias siste- 
mas, o kita vertus, nuvertinama atsakomybė, nes ji dabar glūdi 
sistemose“. Mes išgyvename „pirmąjį žmogaus integracijos į la- 
bai kompleksišką, bendrą sistemą žingsnį; ta sistema vis labiau 
perima žmonijos atsakomybę, nes ji dabar glūdi sistemose“. Mes 
išgyvename „pirmąjį Žmogaus integracijos į labai kompleksiš- 

ką, bendrą sistemą žingsnį; ta sistema vis labiau perima Zmoni- 
jos atsakomybę ir kompetenciją“. Tiesa, vėliau Haefneris atsa- 
komybę už racionalizaciją vėl priskiria tiems, kurie tai daro — 
kaip antai iškilus aplinkos teršimo problemai, — kompiuterinių 
tinklų siūlytojams bei asmeninių informacijos ir telekomunika- 
cijos sistemų gamintojams, taip pat masinių informacijos prie- 
monių atstovams ir tikisi, kad, demokratiškai dirbant, bus dau- 
giau bendradarbiaujama. Tačiau, kaip matyti iš cituoto aprašy- 
mo, jis tikrai nekritiškai taikstosi su tuo, kad plečiantis 
informacijos sistemai mažėja kompetencija ir prarandama atsa- 
komybė. 

Cituotos generolo ir informatikos specialisto mintys kalbi- 
niu ir doroviniu atžvilgiu pažeidė tam tikrą tabu; tiksliau sa- 
kant, buvo padaryta tam tikra kategorijos klaida. Nors ir pras- 
minga padaryti kompiuterines sistemas patikimesnes, tačiau ne- 
galima pripažinti, kad jos vertos moralinio pasitikėjimo ir 
atsakomybės. Kompiuteriai nėra dorovingos būtybės, o infor- 
macinės sistemos nėra socialios būtybės. Nepaisant plataus so- 
cialinio poveikio, visą atsakomybę už techninių sistemų naudo- 
jimą ar piktnaudžiavimą jomis turi prisiimti žmonės, kaip tai 
buvo patvirtinta prieš pusantro dešimtmečio paskelbtoje Mount- 
Karmelio deklaracijoje apie techniką ir moralinę atsakomybę. 
Kažin ar žmogus, ypač atskiras žmogus, dėl galimų tolimų po- 
veikių gali imtis atsakomybės už sprendimus, už kuriuos reikia 
atsakyti. Vis dėlto doroviškai ši atsakomybė išlieka. Žmogus ne- 
gali pats atsisakyti dorovinės galios; jis negali perleisti savo mo- 
ralinės atsakomybės kompiuteriams ir informacinėms sistemoms. 
Kadangi automatiškai priimamų sprendimų vis daugėja, tai ši 
atsakomybės dilema, kurios negali išvengti dalyvaujantieji ir 
aukštesnieji sprendžiantieji, tampa vis svarbesnė. Atsakomybė 
taip pat negali ištirpti informacinėse ir sprendžiančiosiose siste- 
mose! Vienintelė priešingos reakcijos galimybė — siekti, kad visi 
dalyvaujantieji labiau jsisamoninty savo atsakingumą ir jį ug- 
dyti. Išvados dėl akademinio technikų ir mokslininkų rengimo 
visiškai aiškios: per praktinius seminarus jie turėtų būti moko- 
mi sąmoningai imtis šios nepaprastai didelės atsakomybės. 

Šiandien išties pagrįstai kalbama apie žmonijos kaip rūšies 

atsakomybės uz biosferą, t. y. už gyvenamąją žemės dalį. Bet ar 
gali tai būti kolektyvinė, bendra visų dabar žemėje gyvenančių 
žmonių atsakomybė? Ar tokią kolektyvinę atsakomybę iš viso 
galima padaryti apčiuopiamą ar daiktinę? Ar iš tikrųjų visi Ze- 
mės piliečiai yra vienodai atsakingi? Tikriausiai tai netiesa. Jei 
visi būtų atsakingi už viską, jei „kiekvienas atsakytų už visą pa- 
saulį“, kaip sakė Josephas Weizenbaumas”, tai rezultatas būtų 
lygus nuliui, t. y. iš tikrųjų toks atsakomybės priskyrimas būtų 
bevertis. Kiekvienas privalo „atsižvelgti į viską“ — taip neribotą 
atskiro žmogaus atsakomybę neseniai apibūdino Klausas Mi- 
chaelis Meyer-Abichas. Bet ar tai nėra beviltiškai perdėtas rei- 
kalavimas? Jei kiekvienas atsako už viską, turi atsižvelgti į viską, 
tuomet jau niekas nebegali būti visa apimanti. Kita vertus, 
atsakomybė savo kilme ir tikrąja prasme visuomet yra sąvoka, 
susijusi su atskiru žmogumi. Taigi atsakomybės sąvoka bent 
iš principo turi būti susieta su individu ir jo veiksmų galimy- 
bėmis. 

Išsišakojusių sistemų sąsajų amžiuje mums tikriausiai reikia — 
ypač dėl minėtų sinergetinių ir kumuliacinių poveikių apriboji- 
mų — platesnės atsakomybės sąvokos, siekiančios toliau nei pa- 
vienio kaltininko atsakomybė, ir kartu išplėstų moralės ir teisės 
normų. Jų išplėtimas turėtų būti taikomas tiek objekto sričiai, 
tiek tiems, kuriems tenka atsakomybė. Ar galima išplėsti tai 
abiem aspektais, neribojant tuo ir galiausiai visiškai nepanaiki- 
nant asmeninės atsakomybės? Kadangi mūsų disponavimo ir 
intervencijos galia išaugo labiau nei mūsų žinios apie sistemų 
sąsajas, kadangi negalime suvokti visų šalutinių kiekvienos at- 
šakos poveikių bei tolimų padarinių, todėl iškyla dar viena atsa- 
komybės išplėtimo dilema. Akivaizdu, kad visa žmonija dėl jos 
išaugusios, bet ne visada tiksliai iš anksto numatomos ir patik- 
rinamos techninio poveikio galios yra atsakinga daugiau negu 
vien už tai, ką ji gali numatyti ir už ką dėl to gali sąmoningai 
atsakyti. Ar neturėtų žmogus imtis atsakomybės visų nukentė- 
jusiųjų atžvilgiu dėl nenumatytų ar net nenumatomų savo di- 
džiųjų techninių projektų šalutinių padarinių? Bet kaip jis gale- 
tų tai padaryti? Už tai, ko nežinai, morališkai esi tiek pat mažai 
atsakingas kiek ir už tai, kas nepriklauso nuo tavo veiksmų ga- 

lios ir kompetencijos. Atrodo, kad techninės veiklos poveikio 
padariniai — ypač šalutiniai ir tolimi padariniai — išaugo daug 
labiau nei individo veiksmų galia ir gebėjimas numatyti ateitį. 
Technologinių sistemų ir tarpusavy susijusių poveikių amžiuje 
šią atsakomybės dilemą bus nelengva įveikti ar iš viso išspręsti. 

Dabar žmonija yra (ir ateityje bus) priklausoma nuo techni- 
kos pažangos — vien dėl to, kad didėja gyventojų skaičius, kuris, 
bent jau per tankiai gyvenamuose žemynuose, seniai viršijo na- 
tūraliai galimą Žemės apkrovą. Žmogaus aprūpinimas ir gyve- 
nimo užtikrinimas tapo taip priklausomas nuo technikos išsi- 
vystymo, kad žmogus dabar galėtų atsisakyti aukšto technikos 
lygio ir tolesnės technikos pažangos tik socialinių katastrofų kai- 
na. Žinoma, pažanga neturi išsigimti į laukinį nekontroliuoja- 
mą augimą. Netgi jei pažangos siekiama atsakingai, vis tiek ne- 
išvengiama naujų žinių ieškojimo, eksperimentavimo, žengimo 
į netyrinėtas sritis norint išmokti nauja ir įgyti patirties. Norė- 
dami suvokti ir išmėginti naujas galimybes bei metodus, visuo- 
met turime rizikuoti. Technikos pažanga ir yra skirta tokiam 
žengimui į netyrinėtas sritis, ji negali atsisakyti eksperimentų ir 
bandymų perkėlimo iš laboratorijos į realų gyvenimą. 

Dėl išaugusios didelių bandymų ir didelių projektų poveikio 
galimybės, žinoma, didėja ir grėsmė, t. y. potencialios žalos mas- 
tas. Todėl reikia stengtis, kad rizika būtų kuo mažesnė. Kadan- 
gi rizika nustatoma kaip žalos apimties ir jos tikimybės sandau- 
ga, tai reikėtų, kad trukdymų, nelaimių ir katastrofų tikimybė 
būtų kuo mažesnė, beveik nulinė: vadinamosios likutinės rizi- 
kos tikimybė turi būti tuo mažesnė, kuo didesnis gali būti žalos 
mastas. Ir visa tai turi galioti ne tik teorijai, bet ir praktikai, 
kurios tikimybė turi būti rūpestingai ir labai atsakingai užtik- 
rinta. Atsargumas yra būtinas principas išbandant didelius pro- 
jektus, kurie gali būti žalingi labai daugeliui žmonių, žvėrių ir 
visoms ekosistemoms. Dėl to, kad už didelius mokslinius-tech- 
ninius projektus iš tikrųjų negali atsakyti kas nors vienas, nes jie 
yra daugelio bendri projektai, už kuriuos kartu atsako daug ben- 
dradarbių, žinoma, dėl to nėra lengviau. Tuo daroma užuomi- 
na apie grupinės atsakomybės dilemą: kaip galima iš viso dar 
imtis arba kam nors priskirti atsakomybę ir patikrinti, ar jos 

laikomasi, esant susipynusioms poveikio ir veiksmų sistemoms, 
kai tuo pat metu — ar kartu, ar konkuruodami — daugelis veikia 
atskirai ir grupėmis, kai didelės organizacijos ar grupės kolekty- 
viai veikia ir galbūt sukelia tuo metu dar visai nenumatomus 
šalutinius padarinius? Ar gali atsakomybės už didelius projek- 
tus imtis vien vadovas ar tie, kurie prisideda prie projekto įgy- 
vendinimo? Ar galima atsisakyti imtis formalios politinės atsa- 
komybės dėl didžiausios tikėtinos katastrofos (DTK) padarinių 
galimybės? Ką bepadės, jei išsilydžius branduoliams bei radio- 
aktyvioms medžiagoms užkrėtus ištisus regionus ar netgi žemy- 
nų dalis, atominės elektrinės direktorius atsistatydins ar bus at- 
leistas iš pareigų? Ar atsakomybės priskyrimas kam nors dėl to- 
„kio masto padarinių nėra pernelyg didelis nuolat keliamas 
reikalavimas arba iš viso absurdo teatras? Stebina, kai fizikas iš 
Jiūlicho — žinoma, dar prieš Černobylį - tokiu klausimu pareiš- 
kia, kad pirmiausia DTK yra praktikoje nepasitaikantis, tik te- 
rorinis (!) modelis, o antra, — bent jau Federacinėje Respubli- 
koje — šiuo neįtikimo įvykio atveju (sic!) viskas būtų teisiškai 
nedviprasmiškai sutvarkyta. Nepaisant šiame teiginyje slypin- 
čio prieštaravimo, argumentacija rodo, kad svarbiausias daly- 
kas, klausimas dėl atsakomybės už tokio masto padarinius, iš 
viso nebuvo suprastas. 

Akivaizdu, kad taip pat negalima atsakomybės tolygiai pa- 
skirstyti visiems darbuotojams. Tai sukeltų užtušavimo efektą, 
kuris pasireiškia kolegijose, kur balsuojama slaptai ir kur nė vieno 
žmogaus negalima padaryti iš tikrųjų asmeniškai atsakingo. Jei- 
gu atsakomybė iš tikrųjų turi kam nors tekti, tuomet galiausiai 
turi būti galimybė ją kam nors asmeniškai priskirti. Kaip reikia 
tai atlikti, jeigu atsakomybė visuomet yra grupinė? Ar Cia ši są- 
voka nėra „netekusi aiškumo“, kaip mano vokiečių technikos 
filosofijos nestorius Hansas Sachsse? Be to, socialinės psicholo- 
gijos tyrinėtojams yra žinomas efektas, kurį jie vadina „poslin- 
kiu į rizikingus sprendimus“ („risky shift“): netgi amerikiečių 
alpinistų komandų, lipusių į Everestą, patirtis patvirtino, kad 
grupė, spręsdama kolektyviai, buvo linkusi elgtis daug rizikin- 
giau negu kiekvienas atskirai, atsakingai sprendęs ir pagrindęs 
savo sprendimą. Ši rizikingų kolektyvinių sprendimų tendenci- 

ja prisideda prie sprendimus priimančių kolegijų atsakomybės 
užtušavimo efekto. 

Taigi atsakomybei ir bendrai atsakomybei iškyla sunkumų 
labai įvairiais būdais. Todėl naujas atsakingumo ir įvairių atsa- 
komybės rūšių tyrimas susipynusių sistemų ir kolektyviai vei- 
kiančiųjų amžiuje yra taip pat būtinas kaip ir sukūrimas panau- 
dotino bendros atsakomybės suskaidymo modelio, kuris veiktų 
teisiškai ir morališkai, būtų asmeniškai priskirtinas ir atsakomy- 
bę sietų su atskiro asmens veiksmų galimybėmis. 


Atsakomybės sąvoka ir rūšys 


Šioje situacijoje galėtų padėti nuodugni „atsakomybės“ sąvokos 
analizė. Kas turima galvoje, kai kalbama apie „atsakingumą '? 
Juk būti atsakingam reiškia būti jpareigotam atsakyti, pasitei- 
sinti ir pasirengusiam duoti atsakymą — atsakyti kam nors ir už 
ką nors. Mes esame atsakingi už savo veiksmų, pareigos ar už- 
davinio, mums patikėtos globos padarinius tam tikrai instanci- 
jai arba asmeniui. Reguliuojančiosios sistemos (institucijos ir 
jos normų) atžvilgiu atsakomybė yra susijusi su sprendimo po- 
žiūriais ir mastais. „Būti atsakingam“ yra šešiamatė sąvoka: as- 
muo yra atsakingas kam nors už ką nors pagal tam tikrus spren- 
dimo požiūrius ir mastus, kuriuos nurodo taisyklių sistema. Atsa- 
komybė yra skirtinga nelygu instancija, mastas, požiūris arba 
institucija. Kitaip sakant, pati „atsakomybė“ yra teminė ir labai 
bendra sąvoka, kurią būtina sukonkretinti tik susiejus su anks- 
čiau minėtais elementais. Bendresniu požiūriu galima skirti bent 
keturis tokius lygmenis: atsakomybę už veiksmo padarinius, vaid- 
menų atsakomybę, teisinę atsakomybę ir moralinę atsakomybę. 

Pirmiausia yra bendra atsakomybė asmeniui ar instancijai už 
savo veiksmais sukeltus padarinius. Ši instancija nėra susijusi su 
konkrečiu asmeniu: tikintis žmogus jaučiasi esąs atsakingas Die- 
vui už savo veiksmus prieš kitus asmenis. Bendroji veiksmų at- 
sakomybė tenka kaltininkui. Ji kartais ypač išryškėja stokojant 
rūpestingumo: tilto konstrukcija gali sugriūti dėl prastai atliktų 
statybos darbų, medžiagų trūkumo, netikslių skaičiavimų ar- 

ba — kaip kadaise įgriuvus Remagene kasamo tunelio konstruk- 
cijai — dėl nepakankamai apskaičiuoto konstrukcijos modelio. 
Įtakos gali turėti žemės ir vandens judėjimo ar atmosferos veiks- 
nių sąlygos, kurių neįmanoma numatyti. Nors kai kurie skai- 
čiavimai ir būtų tikslūs, žinių trūkumas, atlikimo ar medžiagos 
defektai gali sukelti nelaimę. Kai įgriuvo Remageno tiltas, tik- 
riausiai buvo klaidingai statistiškai apskaičiuoti pagrindiniai kon- 
strukcijos metmenys. 


1 schema 
Veiksmų atsakomybės rūšys 


Veiksmų (rezultatų) atsakomybė 


Bendra atsako- 
mybe už ilgalai- 


Teigiama prie- 
žastinė veiksmų 


Neigiama prie- 
žastinė veiksmų 


atsakomybė (už atsakomybė kius tvarkomus 
tam tikrus (pvz., už tai, ko veiksmus bei 
veiksmus) nepadarei) padarinius 


Aktyvi kelio užkirtimo 


(prevencinė) atsakomybė 


Individuali veiksmų Bendra atsakomybė už kolekty- 


atsakomybė vinius, kooperacinius veiksmus 


Institucinė 
atsakomybė už 
atliktus veiksmus 


Atsakomybė atliekant 
reprezentacinius veiksmus, 
vadovavimo atsakomybė 


Korporacijų 
atsakomybė 

Reikia skirti teigiamą — veiksmų atlikimo — ir neigiamą — 
veiksmų neatlikimo — atsakomybę. Pareigas dažniausiai lemia 
tai, jog negalima neatlikti tam tikrų veiksmų. Kartu su šia neat- 
likimo išvengimo pareiga yra ir atsakomybė už aktyvų nelaimių 
išvengimą, taip sakant, aktyvi kelio užkirtimo pareiga, preven- 
cinė atsakomybė: inžinierių bandytojų užduotis — aktyviai ir 
sistemingai ieškoti pažeidžiamų vietų bei potencialaus trikdy- 
mo galimybių. 

Pagal veiklos rūšį galime skirti ypatingos veiksmų atsakomy- 
bės porūšius. Čia ypač reikėtų paminėti būtinąją bendrąją gru- 
pės atsakomybę už kolektyviai suplanuotus ir įvykdytus veiks- 
mus; bendrąją išankstinio ir dabartinio rūpinimosi už priklau- 
sančiuosius nuo to atsakomybę, susijusią ne su specialiaisiais 
veiksmų padariniais, o apskritai su tuo, kaip elgiamasi jų atžvil- 
giu, organizacijai ar institucijai vadovaujančio asmens atsako- 
mybę už vadovavimą ar įsakymą. Abu pastarieji būdai jau nuro- 
do vaidmens atsakomybę. 

Vaidmens atsakomybė yra susijusi su kiekviena profesine, ins- 
titucine ar tik sutartimi prisiimta užduotimi. Bendroji veiksmų 
atsakomybė sukonkretinama atsižvelgiant į ypatingus vaidme- 
nis ir užduotis. Pavyzdžiui, priimtas į darbą technikas yra atsa- 
kingas savo firmai ir jos atstovams už savo profesinių užduočių 
atlikimą. Šią atsakomybę iš dalies reguliuoja darbo teisė arba ir 
moralinis profesijos kodeksas — pavyzdžiui, vadinamųjų inži- 
nierių susivienijimų ar mokslinių draugijų etiniai kodeksai. Čia 
atsakomybė jau susipina su teisiniais ir doroviniais požiūriais. 

Vaidmens ar užduoties atsakomybes kartais tenka imtis kaž- 
kam, kas pats neatliko to veiksmo, už kurį reikia atsakyti: tėvai 
laiduoja ir atsako už savo vaikų veiksmus. Institucijos atstovas 
ar politikas turi imtis atsakomybės už savo valdinių atliekamas 
pareigas. Galiausiai atsakomybė gali būti priskirta pačiai insti- 
tucijai, pavyzdžiui, valstybei. Tai jau nurodo kitą atsakomybės 
aspektą. 

2 schema 


Vaidmens ir užduoties atsakomybės rūšys 


Vaidmens ir užduoties atsakomybė 


Atsakomybė už 
(laukiamo) 
vaidmens 

atlikimą (vaid- 

mens pareigas) 


Institucinė vaidmens atsako- 
mybė už reprezentacinius 
vaidmenis (pvz., valdybos) 


Atsakomybė už Lojalumo Korporacinė 
specifines atsakomybė institucijų 
(profesines) atsakomybė 


užduotis (jų (nariams, visuo- 


įvykdymą) menei ir kt.) 


Grupinė atsakomybė 


Išankstinio ir dabartinio rūpinimosi 


atsakomybė 
Laidavimo ir kompensacijos atsakomybė 

Teisinę atsakomybę teisinėje sistemoje reglamentuoja įsta- 
tymai; čia reikia skirti įvairias atsakomybės rūšis bei atsakingu- 
mus: civilinė-teisinė, administracinė-teisinė, baudžiamoji, dar- 
bo teisės ir visuomeninė teisinė atsakomybės ir atsakingumas 
atitinka įvairias sritis ir kompetencijas, kuriose atsakingu gali 
tapti tiek atskiras asmuo, tiek institucija. Technikos ir mokslo 
srityse dar yra tokių teisiškai palyginti nesureguliuotų dalykų, o 
poreikis sureguliuoti greitai didėja. Jau seniai galiojančios Vo- 
kietijos inžinierių sąjungos techninės direktyvos, Vokietijos elek- 
trotechnikų sąjungos ir Techninės kontrolės sąjungų bandymų 
standartai, taip pat DIN (Vokietijos pramonės normos) stan- 
dartai užima tarpinę padėtį tarp teisinio reguliavimo bei nuo- 
mone pagrįstų ekspertų rekomendacijų. Specialaus techninio- 
teisinio reguliavimo pavyzdžių yra daug; tai ir atominė teisė bei 
techninis potvarkis dėl oro, potvarkis dėl stambių kūrenimo 
sistemų, galiausiai Enquéte komisijos naujosios direktyvos ge- 
nų inžinerijos klausimais. Dabar negalima saugumo sąlygų ir 
su jomis susijusių potvarkių grįsti vien darbo teisės priemonė- 
mis. Norint geriau suvokti teisinę atsakomybę ir atsakinguma, 
reikia išplėsti lig šiol dažnai nepakankamai vertintinus teisinius 
technikos ir taikomojo gamtos mokslo nuostatus. Dėl didėjan- 
čio poveikio aplinkai reikia teisinių aplinkos nuostatų. Neati- 
dėliotinai reikia įstatymų dėl aplinkos bei technikos ir mokslo 
teisės. Tačiau kadangi tokiais visa apimančiais ir visur galiojan- 
čiais teisiniais potvarkiais negalima apibūdinti visų galimų atsa- 
komybės rūšių (o potvarkiai konkretiems atvejams būtų perne- 
lyg sudėtingi, brangūs ir trukdytų pažangą), todėl ir čia vis la- 
biau didėja etinio lygmens reikšmė. 

Būna situacijų, kai ypatinga veiksmų ar vaidmens atsako- 
mybė gali būti nesvarbi. Tokiais atvejais iškyla moralinė atsa- 
komybė. Ji yra esminė visoms užduotims ir veiksmams, vei- 
kiantiems žmonių ar gyvūnų kūno bei dvasios gerovę arba iš 
tikrųjų kenkiantiems jiems. Šis poveikis yra tiesiogiai susijęs su 
situacija ir su atitinkama veiksmų sąsaja. Todėl darosi svarbi 
tiesioginė moralinė atsakomybė, kuri sukonkretinama ne tik 
kaip atsakomybė už veiksmus, bet ir už neveikimą. Taigi inži- 
nieriaus moralinė atsakomybė yra tiesioginė, jeigu jo kompe- 

tentingumas lemia tai, kad techninės katastrofos metu bus pa- 
gelbéta nukentėjusiajam. Šiuo atveju, be profesinės užduoties, 
kompetentingam inžinieriui svarbu ir moralinis principas profe- 
siškai kompetentingai padėti nukentėjusiajam netgi tuomet, kai — 
kaip kad yra JAV — pagalbos suteikimas nėra teisinė pareiga. 

Bet dar yra ir bendresnė moralinė atsakomybė už prisiimtų 
pareigų ir užduočių įvykdymą. Apskritai pareigos atlikimas aukš- 
tesnės pakopos moralinei atsakomybei paklūsta tada, kai prisi- 
imtų pareigų ir užduočių suvokimas yra moralinis principas, 
kol tai neprieštarauja aukštesnio rango moralinėms pareigoms. 

Moralinė atsakomybė priklauso nuo konkrečios situacijos ir 
veiksmų suaktyvinimo sąsajos; tačiau ji yra universali ir besąly- 
giška. Esant tokiai pat situacijai ir pozicijai, ji vienodai priskir- 
tina kiekvienam. Jos negalima nukelti, atsisakyti, panaikinti. 
Jos taip pat negalima perduoti, paskirti ar pasidalyti ja. „Pasi- 
dalyk atsakomybe su kitais ir tebūnie tau atleista!“ — šitokia 
strategija yra doroviškai neleistina. Kai kurios minėtos specifi- 
nės atsakomybės rūšys — pavyzdžiui, laidavimas — gali būti pri- 
skirtos ir grupėms, susivienijimams ar institucijoms, o morali- 
nė atsakomybė visuomet būna tik individuali ir priskirtina as- 
meniui. Jei būtų norima „moralinę“ atsakomybę už savo piliečių 
gerovę priskirti, sakykime, valstybei ar ją susieti su teisinės vals- 
tybės idėja, tuomet ši atsakomybė būtų visiškai kitokios rūšies 
negu asmeninė; bent jau čia reikėtų aiškiai skirti šias atsakomy- 
bės rūšis. 

Turint galvoje galimus skirtingų atsakomybių konfliktus ir 
skirtingų lygmenų bei požiūrių susiklostymą, būtina skirti bent 
išvardytas atsakomybės rūšis. Čia ypač reikėtų atskirti dorovinę 
atsakomybę nuo neutralių veiksmo bei vaidmens atsakomybės 
rūšių. 

Moralinė atsakomybė tiesiogine prasme — kaip mes ir nusta- 
tėme — priskirtina tik asmenims. Bet ji taip pat sietina su gru- 
pių individais, kai kiekvienam tenka dalis bendros atsakomy- 
bės. Amerikiečių etikas Johnas Laddas teigia: „Visai ligiška tvir- 
tinti, kad keli individai gali būti bendrai atsakingi už tą patį. 
Jeigu jie taip daro, galime kalbėti apie kolektyvo ar grupės atsa- 
komybę, nė truputėlio nemažindami esamos individualios at- 

sakomybės“*?. Kad nebūtų nesusipratimų, ją reikėtų vadinti at- 
skiro bendrijos asmens atsakomybe arba bendrąja moraline at- 
sakomybe. Žinoma, čia iškyla atsakomybės dalies, bendrumo ir 
priskirtinumo problemos. Atsakomybę, tarsi ji būtų paskirsty- 
ta, turi jausti visa dalyvaujančiųjų grupė, tačiau didėjant daly- 
vių skaičiui ji nemažėja ir anaiptol visai neišnyksta. Jeigu ben- 
dra ar bendrijos atsakomybė jau susiklosčiusi, tuomet ją reikia 
kaip nors susieti su individo veiksmais. Ji turi būti tarsi padaly- 
ta, bet kartu nesuskaidyta į mažesnes dalis. Tuomet atskiras as- 
muo būtų atsakingas už didelį technologinį projektą tik pro for- 
ma, formaliai ir visuomeniškai — tartum politiškai. 


3 schema 


Universalios moralinės atsakomybės rūšys 


Universali moralinė atsakomybė 


Tiesioginė Netiesioginė Atsakomybė Aukštesniosios Moralinė 
situacijos sukelta | | moralinė veiksmų sau pakopos is 
a: M individuali institucijų 
moralinė veiksmų atsakomybė už (individuali) 2 
X Š . Lokis ben (korporacijų) 
atsakomybė už (galbūt netgi atsakomybė už komvbs 
į l . ie kd atsakomybė 
paveiktuosius nesiektus šaluti- vykdomas 
tiesiogiai veiks- nius) veiksmų ir sutartinės ar 
mais (partnerius, neveikimo formalias 
asmenis, būtybes) padarinius pareigas 


Moralinė išankstinio ir dabartinio Individuali atsakomybė už susivienijimų 
rūpinimosi atsakomybė etikos kodekso laikymąsi ir kt. 


Atsakomybė už visuomenės 
saugumą, sveikatą bei gerovę 


Bendra moralinė atsakomybė 
(grupinė atsakomybė pagal poveikio 


ir bendro veikimo galią) 

Bet atrodo, kad šiandien nebepakanka vien formaliai imtis 
atsakomybės. Tiems, kuriems tenka atsakomybė, veikiau galė- 
tų būti vaisingesnis ir prieinamesnis būdas užkirsti kelią tam, 
kas turėtų neigiamus padarinius, nepanaikinant bendrosios at- 
sakomybės arba ir netgi kiekvieno dalyvio atsakomybės dalies. 
Ar yra paskirstymo modeliai, laiduojantys, kad, didėjant daly- 
vių skaičiui, bendroji atsakomybė nesumažės? Tokiame mode- 
lyje galbūt galima būtų panaudoti grafines teorines sąvokas ir 
elementus (pagal Thomas L. Saaty). Kompleksinėse sistemų są- 
sajose bendroji atsakomybė turi būti taip paskirstyta atsizvel- 
giant į tinkamus modelius, kad neišnyktų — bent jau idealiu 
atveju. Čia svarbiausia idėja tokia: kiekvienas yra atsakingas kartu 
su kitais pagal strateginę centro poziciją, kurią jis užima veiks- 
mų ir poveikių atžvilgiu, atsižvelgdamas į sistemos galios ir ži- 
nių sąsają, ypač jei sąmoningai arba del neatidumo ar aplaidu- 
mo sutrikdytų sistemą ir pakenktų jos išsaugojimui. Pagal ga- 
liojantį paskirstymą, artėjant prie normalaus atsakomybės 
centro — kylant aukštyn, atsakomybė didėja. Kiekvienas siste- 
mos dalyvis yra atsakingas kartu su kitais, tačiau tik tiek, kiek 
tai priklauso nuo jo veiksmų ir intervencijos galimybių. Bet nie- 
kas neatsako už viską vienas. 

Šiuo atžvilgiu, kad atsakomybė nesumažėtų ar iš viso neiš- 
nyktų, atsakingas kartu su kitais turi būti ir individas, o atitin- 
kama bendroji atsakomybė gali būti taikoma ir netgi asmeniš- 
kai priskiriama. Taigi nėra taip, kaip anksčiau minėtoje, visiems 
žinomoje sprendimus priimančioje kolegijoje, kur, esant demo- 
kratiškam slaptam balsavimui, nė vienas atskirai nesijaučia vi- 
siškai atsakingas. Šiame modelyje atsakomybė neištirpsta. Atsi- 
kalbinėjimai, atsisakant atsakomybės, neleidžiami; mėginimas 
atsiprašyti remiantis tuo, kad nebuvo įsakymo, yra morališkai 
nepateisinamas. Taigi tam tikru atžvilgiu atsakomybės reikia 
imtis bendrai ir iš dalies, bet negalima suprasti taip, kad asme- 
ninę atsakomybę galima kiekybiškai susmulkinti, sumažinti ar 
diskontuoti. Moralinė atsakomybė negali sumažėti dėl to, kad 
tam tikra jos dalis tenka atskiram asmeniui: padalyta atsako- 
mybė — tai ne pusė atsakomybės; priešingai, ji lieka tokia pat 
svarbi. Esminė nuostata būtų tokia: moralinės atsakomybės klau- 


313 


simais negali būti atsikalbinėjama atsisakant ar dalijantis su ki- 
tais. Moraliniai ištirpdymo efektai neleistini, net jei grupių psi- 
chiniai poveikiai prieštarauja morališkai vertinamam atsakomy- 
bės priskyrimui. Parlamento narys nė kiek nėra mažiau atsa- 
kingas dėl to, kad jis atsako kartu su daugeliu parlamento narių. 

Žinoma, praktiškai visuomet egzistuoja pavojus, kad doro- 
vinga elgsena atsiliks nuo čia pateiktų reikalavimų. Pagunda 
pasislėpti už anoniminio kolektyvo dažnai esti per didelė. Ta- 
čiau galioja dėsnis: dorovės klausimams parlamento nėra. Čia iš 
tikrųjų kiekvienas atsako savo sąžinei. Kantas sąžinę laikė „žmo- 
gaus vidinio tribunolo (kuriam žmogaus mintys viena kitą skun- 
džia ar viena kitai atleidžia) samprata“. Žinoma, jis mato ir 
šios vizijos sunkumus, nes tas pats asmuo yra kaltintojas ir kar- 
tu savo paties teisėjas. Sąžinė kaip „vidinis“ savo veiksmų „tei- 
sėjas“ — šią Kanto idėją galima atskirti nuo tribunolo vizijos ir 
susieti su atsakomybės sąvoka: manau, sąžinė yra sau pačiam 
priskirtos atsakomybės suvokimas. „Atsakomybė“ išsyk yra ver- 
tinanti ir nurodanti sąvoka: priskyrimo sąvoka. Sąžinė yra vidi- 
nis, psichinis, asmenybės raidos metu stabilizavęsis reakcijos mo- 
delis, kuriam veikiant atsakomybė yra įpareigojamai priskiria- 
ma sau. Autonomiška, arba savarankiška, sąžinė šiuo požiūriu 
yra savęs aiškinimo, savęs vertinimo ir savęs moralizavimo ins- 
tancija. Johannas Wolfgangas von Goethe tai aiškiai išreiškė 
savo eilėraštyje „Testamentas“: 


Iš karto gręžkis į save: 
Surasi centrą viduje. 
Kilnus nė vienas nedvejos, 
Atspindi jis tiesas išties! 
Nes sąžinė sava, paties, 
Tai saulė šventės mūs doros. 


Žinoma, kai individo sąžinė akla, eina klaidingu keliu ar jai 
trūksta socialinės sąsajos, tuomet atsiranda sunkumų. Ar socia- 
linė sąžinės sąsaja, morališkai pasireiškianti kaip atsakomybė ir 
bendroji atsakomybė, būna ne tik esant autoritarinei sąžinei 
(pasak Freudo, per „aš“ balsą), bet ir esant autonominei sąži- 
nei? Asmenybės psichologas Friedrichas Kiimmealis tikrąja au- 

tonominės sąžinės forma laiko „sąžinę, jaučiančią visuomeninę 
atsakomybę už kitus“: tik humanitarinė ar visuomeniškai atsa- 
kinga laisva sąžinė — „nesiekianti valdžios“ — gali įveikti taria- 
mai privatų pobūdį ir imtis „nuo savęs atsietos socialinės funk- 
cijos“”°. Taigi kalbama apie socialinės ir visuomeninės atsako- 
mybės priskyrimą sau. Greta teisinių potvarkių bei institucinių 
standartų sąžinė, kaip tam tikros rūšies vadovaujanti ar regu- 
liuojanti instancija, taip pat gali padėti įveikti atsakomybės kon- 
fliktus. Juk egzistuoja konfliktai ir tarp kai kurių minėtų skir- 
tingų atsakomybės rūšių, pavyzdžiui, tarp priimto į darbą tech- 
niko priklausomybės nuo direktyvų ir jo moralinės pareigos 
tarnauti visuomenės gerovei ir visų labui. Socialiniai-psicholo- 
giniai tyrimai rodo, jog tokie konfliktai nėra vien teoriniai: ap- 
klausos duomenimis, tik 42% apklaustųjų amerikiečių chemi- 
jos inžinierių buvo iš esmės pasirengę nepaklusti įžūliam savo 
viršininko reikalavimui parašyti suklastota ataskaitq”®. 

Net jei iš tikrųjų moralinė atsakomybė dažnai pralaimi, sąži- 
nė užgožiama ar nustumiama į antrą vietą, vis vien moralinė 
atsakomybė yra aukštesnio rango nei vaidmens atsakomybė. Ki- 
taip negu vaidmens atsakomybės atžvilgiu, tapus morališkai kal- 
tam, jokių išorinių sankcijų nebūna. O vidinė sankcija kaip są- 
zines balsas ne visada taip išsivysčiusi, kad konfliktuoty su rea- 
lybe. Paaiškėjus, jog sąžinės balsas yra silpnas, tai turi būti 
laikoma iššūkiu jį sistemingai stiprinti ir skatinti. 


Inžinierių ir gamtos mokslų 
atstovų etiniai kodeksai 


Iš pradžių dauguma inžinierių bei technikų buvo savarankiški 
žmonės, verslininkai ar nepriklausomi konsultantai; juos būtų 
galima palyginti su kitų vadinamųjų laisvųjų profesijų atsto- 
vais — gydytojais, vaistininkais, advokatais. Šių laisvųjų profesi- 
jų atstovai teikia svarbias, atskiram žmogui ir visuomenei kar- 
tais netgi gyvybiškai svarbias paslaugas, kurioms reikia reiklios 
eksperto kompetencijos, o dažniausiai ir akademinio išsilavini- 
mo. Jais paprastai tampama priimant į tarnybą arba aprobuo- 

jant. Tie, kurie verčiasi laisvosiomis profesijomis, atlieka savo 
ekspertų ar konsultantų veiklą autonomiškai, taigi savarankiš- 
kai, ir patys už ją atsako. Dažnai jie priklauso kokiems nors 
rūmams ar profesinėms sąjungoms, vykdančioms pusiau visuo- 
menines savivaldos užduotis. Anglų kalboje yra tikslus terminas 
„professions“, kurio vokiškai negalima visai tiksliai perteikti pa- 
gal prasmę „laisvosios profesijos“, nes juk greta savarankiškų eks- 
pertų yra ir nesavarankiškų „laisvųjų profesijų“ narių. Michae- 
lis Bayles, parašęs informatyvia knygą apie „profesinę etiką“, 
pagrįstai skiria „ekspertus patarėjus“ ir „ekspertus mokslinin- 
kus“. Pastarieji dažniausiai atlieka nesavarankiškas pareigas; šian- 
dien tai galima pasakyti apie daugumą inžinierių bei technikų. 

Ir nesavarankiški mokslo specialistai atlieka iš dalies antraei- 
les ekspertų užduotis, pateikdami atsiliepimus, atlikdami eks- 
pertizę, rašydami kontrolines ataskaitas, planus bei projektus, 
teikdami rekomendacijas bei patarimus. Akademinių ekspertų 
profesinėje etikoje (professional ethics) įvairiais aspektais apta- 
riamos šių laisvųjų profesijų atstovų ir akademinių ekspertų pa- 
reigos bei atsakomybės. Žinoma, pirmiausia yra atsakomybė už- 
sakovams ir klientams, nukentėjusiesiems, visuomenei, taip pat 
kolegoms. Dažniausiai šios teisės, pareigos ir atsakomybė būna 
aptartos profesiniame kodekse, luomo statute ar profesinio el- 
gesio taisyklių sistemoje ir yra kontroliuojamos atitinkamo su- 
sivienijimo. 

Tačiau kai kurios profesinės grupės turi savų įsipareigojimų 
ir atsakomybę, kurios negalima nei sukeisti su atskirų narių at- 
sakomybe, nei tik ja apriboti. Kolektyvinis profesinių grupių 
(įs)įpareigojimas, kai joms yra patikėtas teisinis ar medicininis 
aprūpinimas, yra teisinės ar medicininės pagalbos užtikrinimas 
kiekvienam, kuriam to reikia, nors atskiri advokatai ar medikai 
nėra įpareigoti padėti visiems patekusiems į bėdą. (Žinoma, to- 
kia pareiga iškyla medikui, susidūrusiam su ūmia nelaime.) Pro- 
fesiniai ekspertai dirba kaip patikėtiniai. Jie priklauso nuo kliento 
pasitikėjimo normų ir turi būti patikimi visuomenei bei tretie- 
siems asmenims. Iš to jau aiškėja atsakomybė, įsipareigojimai 
bei veiklos teisėtumas. Dirbantieji ekspertais turi ypatingas parei- 

gas, teises ir atsakomybę klientams, visuomenei, užsakovams 
bei kolegoms. 

Del to iškyla ir pasitikėjimo ekspertu bei to pasitikėjimo pra- 
radimo klausimas. Akivaizdu, jog mūsų dabar labai diferenci- 
juotoje pagal darbo pasidalijimą pramoninėje visuomenėje ne- 
galime išsiversti be profesionalų dalykinės kompetencijos, jų ži- 
nių bei gebėjimų. Cia galima pastebėti dvi kraštutines pozicijas. 
Viena vertus, ekspertais dažnai nekritiškai, beveik aklai pasiti- 
kima. Sakoma: „mokslas įrodė“, „kompiuteriai apskaičiavo“. An- 
tra vertus, yra priešinga nuostata, kad ekspertai gali tarp savęs 
nesutarti, būti neobjektyvūs, šališki ar nergi paperkami; šios nuo- 
statos moto galėtų būti toks: pilnamečiai piliečiai sprendžia pa- 
tys. Abiem atvejais tai perdėtas vaizdavimas. Iš tikrųjų negali- 
me atsisakyti ekspertų. Praktiniame gyvenime nuolat pasikliau- 
jame dalykine specialistų savosios srities kompetencija. Nesant 
pasitikėjimo kitų profesionalumu ir paslaugomis nebūtų gali- 
ma išlaikyti kompleksinių mūsų visuomenės struktūrų. Greta 
užtikrinto žinių bei gebėjimų lygio ir jais pagrįstų metodų vis 
dėlto tyrimų srityje visuomet yra gerų argumentų už ir prieš 
tam tikras nuostatas. Tuomet, įvertinus atitinkamas sąsajas, at- 
siranda galimybė veikti savo nuožiūra, tačiau to jokiu būdu ne- 
reikėtų suplakti su paprasčiausia savivale. 

Seniausias profesinis ir luomo kodeksas yra medikų kodek- 
sas, išreikštas Hipokrato priesaika, kuri nubrėžia gydytojo pa- 
reigas ir atsakomybę ne tik pacientams, bet ir mokytojui bei 
kitoms profesinėms grupėms. Gydytojas turėjo prisiekti, kad 
jis, „panaudodamas visas savo žinias bei gebėjimus, stengsis pa- 
gydyti ligonį... ir priešingai, niekuomet nesistengs jam pakenk- 
ti ar jį numarinti“ ir kad jis „niekam neduos vaistų, sukeliančių 
mirtį“ ”. Pagal Hipokrato priesaiką gydytojas neturėjo teisės 
pjauti tulžies pūslės akmenų; šiuo klausimu kompetentingi, ma- 
tyt, buvo specialūs akmenų pjovėjai. Bet gydytojas ypač turėjo 
gerbti savo mokytoją, rūpintis juo jam nusenus ir netgi jo pali- 
kuonimis. 

Kalbant apie techniko ir inžinerinių mokslų tyrėjo atsako- 
mybę, atrodo, kad, remiantis anksčiau aprašytomis įvairiomis 
atsakomybės rūšimis, mūsų sisteminės technologijos amžiuje 

būtų prasminga tarpinė pozicija: nei galima teigti, kad techni- 
kas apskritai neatsako už savo patobulinimus ir galimus jų pa- 
darinius, nei kad jis tik vienas yra visiškai atsakingas už rezulta- 
tų panaudojimą bei už viską apskritai. Tikrovė yra sudėtinges- 
nė už kraštutinius sprendimus bei nuosekliai stilizuotą mąstymo 
modelį. 

Kad ir kokia svarbi būtų inžinieriaus atsakomybė, tikrovėje 
būtų beprasmiška teigti, jog inžinierius iš esmės atsako už vis- 
ką, netgi už visuotinė gerovę. Lengva reikalauti bendros atsako- 
mybės, tačiau sunku jos imtis bei ištesėti. Pavyzdžiui, Amerikos 
inžinierių profesinio ugdymo tarybos etikos kodekso reikalavi- 
mas, kad „atlikdamas savo profesinę pareigą inžinierius pirmiau- 
sia turi paisyti žmonių saugumo, sveikatos ir gerovės“, kol kas 
yra tikrai globalinis. Net sutinkant su pasiūlytomis taikymo di- 
rektyvomis, smulkiau apibūdinančiomis cituotą pirmąjį funda- 
mentalų principą ir papildančiomis jį elgsenos reikalavimais bei 
rekomendacijomis, vis dėlto daugelis klausimų lieka neatsaky- 
ti. Tikriausiai čia reikia daugiau diferencijuoti sąvokas. Gal at- 
sakomybės ir negalima išdalyti bei sumažinti, bet ją tikrai gali- 
ma diferencijuoti ir įvairiais aspektais skirtingai vertinti. 

Kadangi techniko užduotys yra įvairialypės, tai jo atsakomy- 
bės problemos susijusios su dar didesniu konfliktų kiekiu negu 
mokslininko teoretiko, tiriančio tolimą panaudojimui mokslo 
sritį, nors bet kuris fundamentalus mokslas dabar gali būti tai- 
komasis, o dažniausiai netiesiogiai toks ir yra. Antai gali atsitik- 
ti taip, kad inžinieriui, dalyvaujančiam viename vieninteliame 
projekte, kurio taikymo sritis yra vienareikšmė — pvz., baisaus 
masinio naikinimo ginklo kūrimas — doroviškai iškiltų sunkus 
konfliktas su savo sąžine. Del atviros daugelio technikų pade- 
ties atsakomybės problema tampa ypač neatidėliotina: tam tik- 
romis sąlygomis, jeigu inžinieriai nesielgty ypač atsakingai, iš- 
kiltų grėsmė daugelio žmonių saugumui ir gyvybei, būtų ilgam 
pažeisti visuomeniniai interesai ir visuotinė gerovė. Tai nuro- 
dyta daugelyje etikos taisyklių. Antai 1984 m. ratifikuotose Ame- 
rikos inžinierių draugijų asociacijos bendrosiose direktyvose apie 
jų narių profesinę elgseną rašoma taip: „Inžinieriai atsako už 
savo veiksmus“; „Jie turi būti sąžiningi ir teisingi bei asmeniškai 

atsakingi už tai, kad vadovausis galiojančiais įstatymais, saugos 
visuotinę gerovę, O savo profesiniais veiksmais ir elgsena garan- 
tuos saugumą. Sie principai lemia inžinierių profesijos elgseną: 
tarnauti visuomenės, klientų, verslininkų, kolegų bei profesi- 
nio luomo interesams“. „Jeigu inžinieriai, atlikdami savo profe- 
sines pareigas, pastebi galimą padarinį, kuris turi dabar ir atei- 
tyje gali turėti neigiamos įtakos visuotinei gerovei ir saugumui, 
jie pagal visas taisykles privalo pranešti apie tai darbdaviams ir 
klientams, o jei būtina, pagalvoti ir apie viešą paskelbimą ”. 

Vis dėlto atrodo, kad dar ir dabar inžinieriams nereikia as- 
meniškai „mokėti“ už jų tikrą asmeninį pasišventimą visuotinei 
gerovei ir atsakomybę visuomenei. Priešingai: iškilus konfliktui 
ir esant konkurencijai, nors inžinierių susivienijimai visaip mė- 
gina pakreipti viską priešinga linkme, o jie — kaip kad JAV Na- 
cionalinė profesionalių inžinierių sąjunga (National Society of 
Professional Engineers) — savo nuostatuose visuomenės intere- 
sus laiko „svarbiausiais“, reikštis atskiram žmogui dar tebėra 
per daug rizikinga. Dėl visuotinės gerovės kovojančiam asme- 
niui lengvai, kaip ir kitose srityse, prisegama „įkyruolio“ etike- 
tė. Atvirkščiai, tas, kuris nesipriešina, prisitaiko, paklūsta — net- 
gi jei tai prieštarauja aiškiam etikos taisyklių tekstui (Vokietijo- 
je jos iš viso nėra detaliai surašytos), — tas ir neturi tikėtis sankcijų, 
diskriminacijos, grėsmės karjerai ar bet kokių nuostolių. Pelių 
slapukių mąstysena individualiai apsimoka — deja, visuotinės 
gerovės nenaudai. 

Ar ši dinamika būdinga vien inžinerijai? Tikriausiai ne. Tas, 
kuris ypatingai nepasišvenčia, neatsiveria viskam, tas ir gyvena 
patogiau. Jeigu jis tai dar gali sujungti su normalia darbo mąs- 
tysena, apskritai laikytis minimalių savo vaidmens lūkesčių ar 
nustatytų pareigų standarto, tuomet jam nekyla pavojus asme- 
niškai patirti neigiamų grįžtamųjų ypatingo atsakomybės ėmi- 
mosi padarinių. Kas gi nori tapti didvyriu, jei kartu tenka tapti 
ir kankiniu! Būtų galima reikalauti „tam tikros rūšies „ombud- 
smeno“, kad, „iškilus labai svarbioms dorovinėms situacijoms, 
būtų apsaugotas individas: inžinierius neturi būti nei auka, nei 
didvyris, kad parodytų moralinės atsakomybės visuomenės in- 
teresams jausmą“ *° ir kad tas jausmas taptų veiksmingas. Šį 

reikalavimą 1971-1972 m. kartu su dviem kolegomis — Holge- 
riu Hortsvangu ir Maxu Blankenzee — iškėlė iš darbo atleistas 
morališkai atsakingai elgęsis inžinierius Robertas Bruderis; visi 
trys atkreipė dėmesį į tai, kad automatinės traukinių kontrolės 
sistema yra nepatikima. Siedami su etikos kodeksais, ombud- 
smenai ir etikos komitetai gali paskatinti ir pagerinti diskusiją 
inžinierių susivienijimuose bei įmonių kolektyvuose ir ypač at- 
kreipti dėmesį į atsakomybės klausimus. 

Antai Amerikos inžinierių elektrikų sąjungų žurnalas „Spec- 
trum anonimiškai spausdina nelaimingų atsitikimų pavyzdžius, 
dėl jų diskutuojama, o atsiliepimus pateikia kritiški skaitytojai 
bei inžinierių draugijos etikos komisija. Kadangi demokratija 
gyva diskusijomis, o kritiški debatai demokratijoje atlieka svar- 
bią kontrolės funkciją, tai ir inžinierių sąjungos turėtų vidaus 
kontrolei taikyti tokias priemones. Būtent tuomet, kai šitaip 
vyksta, ne kiekvienas piktnaudžiavimas ar problemiškas atvejis 
turi būti skelbiamas plačiajai visuomenei. Pasiteisinus įmonės 
vidaus racionalizacinių pasiūlymų sistemai, ir etikos pasiūlymai 
bei kritika turėtų turėti šansą. „Dar svarbiau yra tai, jog diskusi- 
jos nebuvimas reiškia, kad inžinierių sąjungos atsisako imtis 
atsakomybės už technikos panaudojimą ir jo padarinius bū- 
tent tose srityse, kuriose kai kurie jų nariai yra ypač kompe- 
tentingi'*!. 

Bet ar inžinieriai apskritai mokomi imtis šios ypatingos atsa- 
komybės? Pradedančiajam technikui ir inžinieriui labai svarbu, 
kad įgydamas išsilavinimą jis išsiugdytų etinį ir teisinį jautru- 
mą, kurio jam vėliau reikės profesinėje praktikoje; tokį jautru- 
mą jis gali išsiugdyti nagrinėdamas etikos problemas ir nelai- 
mingy atsitikimų pavyzdžius, taip pat diskutuodamas apie eti- 
kos kodeksus. Ypač amerikiečių diskusijos bei pastaruoju metu 
vis dažnėjantys skandalai aiškiai rodo, kad mes daugiau nebega- 
lime paprasčiausiai nustumti į šalį etikos problemų, įvairiais as- 
pektais susijusių su technika bei taikomaja technika. Daugelyje 
Amerikos aukštųjų technikos mokyklų juk taip pat įvesta priva- 
loma „inžinerinės etikos“ programa; ypač po minėto dokumen- 
tais pagrįsto nelaimingo atsitikimo įvyko daug kongresų inži- 
nierių etikos klausimais, parengta įvairios literatūros. Išskyrus 

retas išimtis, Europos aukštųjų mokyklų inžinierių fakultetuo- 
se dar pernelyg mažai rūpinamasi tokiomis papildomomis eti- 
kos studijomis, pvz., mokant bendrųjų dalykų. 

Aišku, nereikėtų mėginti iš studento inžinieriaus daryti per- 
nelyg skrupulingą etikos žinovą, kuris, norėdamas visuomet ska- 
tinti visuomenės gerovę, visą gyvenimą jaustųsi esąs priverstas 
svyruoti tarp nuolatinės išankstinės padarinių prognozės ir vy- 
riausybės lobizmo. Svarbiausia technikų ir inžinierių atsakomy- 
bė — rūpestingai atlikti savo profesines pareigas, o tai, kaip pa- 
aiškėjo, yra ir doroviškai svarbu. Tik kilus konfliktams ir įvykus 
nelaimingiems atsitikimams jie turėtų atsižvelgti į platesnes do- 
rovines kategorijas. Galiausiai juk žmonės savo veiksmais for- 
muoja techniką ir jos raidą, nors apibendrinti jungtiniai to dar- 
bo rezultatai yra įvairialypiai ir labai išsišakoję. Turint galvoje 
išplėstinę ir diferencijuotą atsakomybės sąvoką, atskiri asmenys 
ar komandų bei grupių nariai, žinoma, imasi skirtingos atsako- 
mybės, ypač prevencinės atsakomybės dėl piktnaudžiavimo. Pir- 
miausia tai tinka individams, užimantiems sistemoje strateginę 
poziciją. Prie jų priskirtini techninės inteligentijos atstovai. Jie 
turi išmokti matyti, pripažinti šią atsakomybę ir jos imtis, o 
kartu išsiugdyti galią, reikalingą atsakomybės konfliktams spręsti. 
Vienintelė palyginti lengvai prieinama galimybė pasirodyti, kad 
pakankamai atitinki būsimus etikos reikalavimus, yra skatini- 
mas moralinio sąmoningumo ir gebėjimo spręsti konkrečias pro- 
fesines bei su projektais susijusias problemas. 

Technikų atsakomybės rūšis reikėtų skirstyti, viena, pagal 
specialius su profesija susijusius kriterijus ir, antra, moraliniu 
požiūriu. Skirtingos atsakomybės rūšys — pavyzdžiui, funkcinė 
vaidmens atsakomybė ir moralinė asmens atsakomybė — gali 
tarp savęs konfliktuoti arba viena su kita kirstis. Tiek viena, 
tiek kita būna dažnai. Etikos kodeksas negali pateikti paten- 
tuoto recepto tokiems atsakomybės konfliktams išspręsti, bet 
jis gali padėti atskirti atsakomybės rūšis, atkreipti dėmesį į atsa- 
komybės problemas, skatinti jautrumą joms bei organizuoti ati- 
tinkamą mokymą. Technikas negali atsisakyti pats spręsti. Ži- 
noma, negalima reikalauti, kad jis, priimdamas kiekvieną, net 
menką sprendimą, visuomet turėtų klausyti tik savo didžiai jaut- 

rios dorovingos sąžinės ir orientuotis į aukštesnį visuomenės ge- 
rovės skatinimo idealą. Čia reikia kruopščiai atskirti pareigas, 
kurias būtina atlikti, ir aukštesnius kelrodinius orientyrus, su- 
teikiančius dingstį vien morališkai labai vertinamiems lūkesčiams. 
Pirmiausia inžinieriams ir technikams tenka būtina pareiga lai- 
kytis normų, kurios padėtų išvengti žalos, ir ypač patiems neda- 
ryti žalos — ar ji būtų dėl mūsų tiesioginės kaltės, ar dėl aplaidu- 
mo. Daugelyje inžinerinių užduočių nėra aiškios ribos, kaip už- 
kirsti kelią žalai atsirasti ir kaip išvengti žalos atsiradimo. Veikiau 
galima tai atskirti nuo aktyvaus gėrio skatinimo: tai nėra parei- 
ga, kurios būtina reikalauti, o labai vertinama bei skatinama 
moralinė vertybė. Nė vienas inžinierius elektrikas nėra etikos 
įpareigotas padėti kiekvienam, kuris negali sutaisyti jungiklio, 
tačiau jo moralinė paskirtis padėti savo profesinėmis žiniomis 
kažkam, pakliuvusiam į bėdą del elektros gedimo. 

Inžinierių sąjungų etikos kodeksuose turėtų būti aiškiau iš- 
skirtos morališkai būtinos pareigos bei dorovinės vertybės, ati- 
tinkamai susijusios su profesine veikla. Nuo jų turėtų būti aiš- 
kiai atsietos morališkai neutralios profesinės grupės vidaus nor- 
mos, taip pat darbo teisės tarnybiniai įsipareigojimai darbdaviams 
bei sutarčių partneriams. Tikrovėje tai padėtų išvengti klaidi- 
nančio atsakomybių suplakimo ir klaidingo etinių požiūrių su- 
siejimo su vien profesinės grupės vidaus ar komerciniais intere- 
sais ar bent sumažintų tokią tikimybę. Jungtinėse Valstijose yra 
etikos kodeksų ir jie jau naudingi — ypač tuomet, kai etikos 
komisija, tokia kaip Amerikos Nacionalinė profesionalių inži- 
nierių sąjunga (National Society of Professional Engineers), abe- 
jotinais atvejais kontroliuoja, ar laikomasi privalomų kodekso 
normų, diskutuoja dėl to, skelbia faktus, neįvardydama firmų 
bei pavardžių, ir toliau tobulina kodeksą. Kartą buvo paskelbta, 
kad inžinierius elektrikas, dalyvavęs tyrimo darbe kuriant naują 
medicininį protezą, išsiskyrus nuomonėms, pranešė apie grės- 
mę. Iš pradžių jo įspėjimai biro kaip žirniai į sieną, bet kai jis 
pasitelkė atitinkamą inžinierių elektrikų sąjungos etikos kolegi- 
ją, Į jo įspėjimus buvo netgi labai atsižvelgta. 

Galiausiai neaišku, koks turi būti tas etikos kodeksas, net jei 
saugodami vidinės luomo moralės, taigi pamatuotos elgsenos 

profesinės grupės standartus, atsiribosime nuo jų prestižo ir at- 
sižvelgsime tik į siauresnės prasmės etikos nuostatas. Juk yra 
skirtumas, ar etikos kodeksuose siūlomos idealios orientacinės 
kryptys, ar tai yra normos, kurių privalu besąlygiškai laikytis. 
Esminis čia yra atskyrimas, viena vertus, pareigų, kurias reikia 
būtinai atlikti, ar privalomų normų, ir, antra vertus, siūlomų ar 
tikėtinų projektinių normų. Beje, Kantas, pagrįsdamas savo ka- 
tegorinį imperatyvą, kalba remdamasis netiesiogiai įrodančiais 
pavyzdžiais, viena, apie „griežtą arba siauresnę (neaplaidumo) 
pareigą“, antra, apie „tolesnę (nusipelnymo) pareigą“ **. Pirmųjų 
pareigų reikia neaplaidžiai laikytis. 

Iš tikrųjų dauguma inžinierių etikos kodeksų bendrųjų gai- 
rių, tiek, kiek jos susijusios su visuomenės gerovės paisymu, yra 
tokios nusipelnymo pareigos. Tik kilus konfliktui, kai dėl savo 
paties veiksmo ar jo neatlikimo daromas tiesioginis poveikis vi- 
suotinei gerovei, tik tuomet atitinkama pareiga bus suprasta 
kaip neaplaidi. Bendri, populiarūs posakiai, pavyzdžiui, „galia 
ir žinios įpareigoja“, nėra griežtos, neaplaidžios pareigos tuojau 
pat veikti pagrindas; jie tik išreiškia galbūt idealų lūkestį ar re- 
komendaciją — kaip ir apskritai dauguma etikos kodeksų ben- 
drųjų reikalavimų. Kaip jau sakyta, čia yra daugiau moralinis 
idealas, direktyva ar tobulos veiklos standartas negu projektinė 
norma. Amerikiečių filosofas Robertas F. Ladensonas teisingai 
pabrežia: „Tai, kad kažkas gali būti man vienaip ar kitaip ypač 
naudingas, jokiu būdu jo išskirtinai neįpareigoja skatinti mano 
gerovės ”. Tačiau taip gali būti dėl ypatingų, anksčiau prisiim- 
tų įsipareigojimų: tam tikrais tarnybiniais ir vaidmens įsiparei- 
gojimais mes galime būti susieti su kitų gerovės skatinimu — 
pvz., kaip gydytojas, kaip planavimo inžinierius, kuriam kelia- 
mos tam tikros užduotys. Iš esmės morališkai svarbios ir toles- 
nės pareigos, jas atliekant „nusipelnoma“ („nusipelnymo“ pa- 
reigos, pasak Kanto), todėl pagal galimybes reikėtų skatinti ir 
jas atlikti. Tokią veiklą verta pripažinti dorovinga, bet jos nėra 
būtinai reikalaujama. 

Remdamasis šiuo kriterijumi, Ladensonas mėgina inžinierių 
etikos kodekso pareigas suskirstyti pagal tai, ar kalbama apie 
būtinas griežtas pareigas, ar ne. Jis mano, kad moralinės taisyk- 

lės tiesiogiai ir besąlygiškai reikalauja tik „išvengti tokio blogio 
kaip mirtis, skausmas, laisvės bei nuotaikos praradimas dary- 
mo“. Priešingai, moralinės taisyklės nereikalauja aktyviai vei- 
kiant „užkirsti kelią išvardytų rūšių blogiui ar skatinti gėrį, pa- 
vyzdžiui, meilę, draugystę, žinojimą ir t. t. “ Taip Ladensonas 
mėgina pagrįsti, kad moralinės taisyklės ir kiekviena inžinierių 
etikos kodekso privaloma norma specialiai turėtų apsiriboti „tik 
blogio sukėlimo išvengimu“. Kiek etikos kodekso taisyklės tie- 
siogiai remiasi paties veikiančiojo ar neveikliojo žalos i$vengi- 
mu, tiek esą moraliniai principai — tik rekomenduotini dorovės 
idealai. Tačiau tai būtų pernelyg supaprastinta. Būna atvejų, 
kai kelio neužkirtimo blogiui iš tikrųjų nejmanoma atskirti nuo 
blogio sukėlimo. Tai būdinga kai kurioms inžinerinėms, ypač 
kontrolės bei saugumo inžinierių, užduotims. Jų tarnybinė ir 
vaidmens pareiga yra savo veikla atitinkamoje srityje užkirsti 
kelią galimos žalos atsiradimui. Prireikus jie turi būti aktyvūs, 
kad užkirstų kelią „blogiui“ atsirasti. 

Dažnai teisingai pabrėžiama, kad tolesnė, ypač remtina mo- 
ralinė inžinierių užduotis, nors ir nebūtina pareiga, turėtų būti 
visuomenės informavimas apie technikos projektų padarinius ir 
šalutinius poveikius. Tam tikrais konkrečios grėsmės atvejais ir 
abstrakčiu idealiu atveju ši pareiga informuoti turėtų būti netgi 
etiškai privaloma. Šiaip ar taip, reikėtų paremti Ralpho Nade- 
rio reikalavimą sukurti „sušvilpimo etiką“: kai iškyla pavojus 
paveiktųjų sveikatai bei gyvybei ir visuotinei gerovei, kas nors 
turi skambinti visuomenei pavojaus varpais! Tai pasakytina ir 
apie inžinierių sąjungas, kurioms lig šiol visuomenės mobiliza- 
vimo idėja dėl žalingo technikos panaudojimo grėsmės buvo 
greičiau svetima: „Atrodo, lig šiol nėra nė vienos inžinierių są- 
jungos, kuri būtų parodžiusi puikų pavyzdį — pirmoji iškėlusi 
didesnio piktnaudžiavimo technika savo specialiosios kompe- 
tencijos srityje problemą“, — teigė Niujorko politechnikos insti- 
tuto inžinierius mokslininkas Collinsas??. 

Etika — jau neapskundžiama teisė! Iš tikrųjų inžinierius, kiek- 
vieną kartą atlikdamas savo profesinę pareigą, ne visuomet gali 
turėti galvoje „lemiamą“ didžiausią vertę — visuomenės saugu- 
mą, sveikatą ir gerovę. Bet jis iš esmės turi padaryti viską, kad 

kiekvieną poelgį, sprendimą bei orientaciją būtų galima etiškai 
įvertinti. Etika nežino privalomų išorinių sankcijų, tačiau idea- 
liu atveju etiškai vertinti visuomet būtina. Cia galima kalbėti 
tik apie idealią projektinę normą kaip vidinę direktyvą, kuri 
tačiau yra ribojama specifikacijos, taikant ją svarbioms profesi- 
nėms užduotims. Svarbu ne tik bendra gerovė, o visuotinė ge- 
rovė, kiek ją veikia inžinieriaus veikla bei atitinkami padariniai, 
kuriuos jis tiesiogiai iš anksto numato arba daro jiems įtaką. 
Tačiau, kaip pabrėžia Samuelis C. Flormanas““, įsipareigojimai 
„aukštesnėms už viską“ vertybėms gali būti ir perdėti. Būtų ne- 
produktyvu, jeigu iš inžinieriaus pazodine direktyvų prasme rei- 
kalautume, kad jis orientuotysi vien į visuotinę gerovę ir klau- 
sytų tik savo sąžinės balso — pvz., nekreipdamas dėmesio į visus 
nurodymus, patikėtą užduotį ir kt. „Jeigu iš tiesų būtų atsiklau- 
siama sąžinės, tuomet būtų chaosas. Dingtų sąsajos su realybe 
ir disciplina, sugriūtų organizacijos. Viešas bet kurio viršininko 
kritikavimas taptų norma, o ne paskutiniuoju nevilties prie- 
globsčiu. Neįmanoma įsivaizduoti, kad kiekvienas inžinierius 
savo nuožiūra nustatytų, pavyzdžiui, į kokius kiekvienos sau- 
gumo problemos, su kuria jis susiduria, kriterijus reikia kreip- 
ti dėmesį“. 

Šiuo požiūriu tai gali būti tiesiog moralinis uždavinys, vaid- 
mens pareigos atlikimas, nesusijęs su labai dideliu bendruoju 
dorovingumu sprendžiant uždavinį: „Uždavinio sprendėjas ne- 
gali įvesti savo asmeninės fantazijos į kiekvieną lygtį!“ Tai ne- 
reiškia, kad inžinieriui reikia atimti teisę į jo dorovines ir politi- 
nes piliečio pareigas. Priešingai, piliečiai neturėtų šių pareigų ir 
atsakomybės už jas nustumti ir į inžinieriaus etikos sritį. Kar- 
tais etikos požiūriai išverčiami tiesiog išvirkščiai. Tai įvyksta, 
kai juose matoma „miela galimybė vyriausybei uždrausti ją kon- 
troliuoti“ arba tikima, kad technikos uždavinių sprendimą pa- 
vyks pakeisti „etikos retorika“ ar „gerais ketinimais“. Kaip rašo 
Flormanas, „klaidinga tikėti, jog technikos utopija iš esmės pri- 
klauso nuo dorovės reformavimo“. Nereikėtų per daug reika- 
lauti iš naujosios technikos etikos ir jos ideologizuoti. Florma- 
nas mano, kad „energingos armijos, žengiančios koja kojon su 
technikos etikos vėliava“, yra „pavojingos, nes jos, keldamos 

globalinius idealizuotus reikalavimus“, trukdo arba net užkerta 
kelią „diferencijuoram dalykiškam darbui“. Čia tikrai yra dalis 
tiesos. Etika negali pakeisti nei diferencijuotų technikos, politi- 
kos bei institucinių potvarkių, nei kūrybinės įtaigos, nei pasiau- 
kojamo darbo. 

Žinoma, egzistuoja inžinieriaus atsakomybė savo kolegoms, 
tiek bendradarbiams, tiek konkurentams, tiek savo profesiniam 
luomui. Tiek medikų ir teisininkų, tiek technikų atveju matyti, 
kad visa profesinė grupė, atstovaujama atitinkamų luomo orga- 
nizacijų ar susivienijimų — kaip pas mus, pavyzdžiui, Vokietijos 
inžinierių sąjungos ar Vokietijos elektrotechnikų sąjungos, — yra 
atsakinga viešajai nuomonei, visuomenei. 

Be to, reikia nepamiršti, kad kliento ir eksperto interesai be- 
veik neišvengiamai konfliktuoja: klientas suinteresuotas kuo ge- 
resne paslauga, o ekspertas — kuo didesnėmis pajamomis bei 
kuo mažesnėmis paslaugos laiko sąnaudomis. Be kita ko, luo- 
mo taisyklės skirtos ir tam, kad būtų garantuota didelė eksperto 
kompetencija bei kuo geresnė jo darbo kokybė — būtent dėl 
pagundos išvengti piktnaudžiavimo ar eksploatavimo, kaip ta- 
tai gali atsitikti atskiriems asmenims. Luominė organizacija ar 
profesinės grupės susivienijimas atsako už tai, kad iš pat pradžių 
apsaugotų nuo tokių pagundų — grasindamas baudomis iki pa- 
šalinimo, licencijos atėmimo ar uždraudimo dirbti. 

Apskritai reikia pasakyti, kad technikų sąjungos tikrai rūpes- 
tingai rodė savo atsakomybę viešajai nuomonei ir visuomenei, 
rūpestingai nustatydamos ir kontroliuodamos atitinkamą „tech- 
nikos lygį“, kurdamos VDI (Vokietijos inžinierių sąjungos) di- 
rektyvas, VDE (Vokietijos elektrorechnikų sąjungos) bandymo 
standartus ir DIN (Vokietijos pramonės normų) standartus, ku- 
rie, nepaisant jų rekomendacinio pobūdžio, iš dalies įgijo įsta- 
tymo galią. Tas pat pasakytina ir apie technikos kontrolės susi- 
vienijimus, technines rekomendacijas bei ekspertų kolegijas, ku- 
rios turi nustatyti orientacinius bei ribinius dydžius. Nors teisinis 
technikos sričių pagrindimas dažniausiai atsilieka nuo dabarti- 
nio „technikos lygio“, tačiau technikos taisyklių visumą ir jų 
atitinkamą taikymą Vokietijos Federacinėje Respublikoje rei- 
kėtų vertinti labai gerai. 

Dėl inžinierių sąjungų etikos kodeksų Vokietijos Federaci- 
nėje Respublikoje reikia pažymėti, kad, palyginti su Jungtinėse 
Valstijose galiojančiais kodeksais, jie yra atsilikę. Cia dar nėra 
inžinierių etikos kodeksų, dėl kurių galėtų būti diskutuojama; 
tik Vokietijos elektrotechnikų sąjunga 1986 m. diskutavo dėl 
1981 metų amerikiečių Elektros ir elektronikos inžinierių ins- 
tituto etikos direktyvų vertimo, tačiau nepritarė tam, kad jis 
būtų taikomas kaip etikos kodeksas. Pagrindinės grupės „Inži- 
nierius savo profesijoje bei visuomenėje“ komitetas „Technikos 
įvertinimo pagrindai“ prie Vokietijos inžinierių sąjungos pa- 
rengė pirminį direktyvinį „rekomendacijų technikai įvertinti“ 
projektą, kuriame ypač pabrėžiama vertybių reikšmė technikai 
bei techninei veiklai, taip pat technikos įvertinimo vertės pa- 
grindai. Pirminis projektas VDI (Vokietijos inžinierių sąjun- 
gos) vertinamas įvairiai. Pati VDI savo 1980 m. numatytose 
„Ateities užduotyse“?? reikalavo „kaip esminės prielaidos ug- 
dant tuos, kurie imasi profesinės atsakomybės“, „užtikrinti pro- 
fesijos ir visuomenės atžvilgiu individualios atsakomybės su- 
vokimą ir atsakomybės norą“: „Nesiimant individualios atsa- 
komybės visose gyvenimo srityse, yra neįsivaizduojami 
svarbiausi bendrieji potvarkiai, nes jų vykdymas galiausiai pri- 
klauso nuo kiekvieno atskiro asmens pasirengimo individua- 
liai atsakyti“. | 

Nors organizacija, kaip ir kiekvienas kitas tik juridinis as- 
muo, nėra dorovingas asmuo, tačiau jos įsipareigojimai vis del- 
to panašūs į dorovinius. Tikriausiai šitai turėjo galvoje Carlas 
Friedrichas von Weizsäckeris, sakydamas: „Mokslas atsako už 
savo padarinius“; „Mokslininkas atsako už savo pažinimo pa- 
darinius ne legaliai, o morališkai“ ?*. Kuri nors institucija, pa- 
vyzdžiui, mokslas ar technika, taip pat visa kultūros sritis gali 
būti morališkai atsakinga tik perkeltine prasme. Moralinė atsa- 
komybė siaurąja prasme visuomet tenka vien asmenims. Žino- 
ma, įpareigojimus, kurie būtų panašūs į moralinius, galima bū- 
tų duoti ir organizacijoms bei institucijoms — ir valstybės turi 
būti vertinamos pagal moralės principus. Tačiau tokiais atve- 
jais visa tai reikėtų išreikšti kitaip; čia jokiu būdu nėra kalbama 

apie dorovingumą ar moralinę atsakomybę ta pačia prasme, ko- 
kia ji paprastai tenka asmenims. Pavyzdžiui, už geriausio įma- 
nomo technikų rengimo lygio užtikrinimą gali atsakyti moksli- 
niai technikų susivienijimai ir atitinkami fakultetai, tačiau tai 
nėra individuali kiekvieno atskiro techniko pareiga. Tas pat ga- 
lioja ir dabartinio „technikos lygio“ apibūdinimui techninėse 
taisyklėse. Šie tarpšakiniai, bendrieji susivienijimų įsipareigoji- 
mai, aišku, yra individualios atskiro techniko pareigos: taigi kiek- 
vienas technikas privalo sąžiningai dirbti orientuodamasis į aukš- 
čiausią technikos lygį, kurį jis gali pasiekti. 


Ar galima atsakyti už 
technikos pažangą 


Technikos pažanga, pažvelgus į ją atidžiau, pasirodo esanti kom- 
pleksinis socialinis daugelio lygmenų reiškinys, kurį atskleidė, 
nuolat sąveikaudami su kitais įtakos dydžiais bei sritimis, vei- 
kiantieji individai. Kadangi pakeitimai ir patobulinimai visuo- 
met daromi atsižvelgiant į atitinkamą technikos, gamtos moks- 
lų lygį bei kitus — taip pat ir visuomeninius — įtakos dydžius, tai 
to rezultatas iš esmės yra svarbiausia, dėsninga, pačią save greiti- 
nančios technikos pažangos forma. 

Moraliniu atžvilgiu — panašiai kaip ir anksčiau, kai kalbėjo- 
me apie padarinius, kurie efektyvūs tik esant daugelio veiksnių 
tarpusavio sąveikai, — priežastinės atsakomybės dažniausiai ne- 
galima priskirti vienam atskiram tyrinėtojui ar technikui, taip 
pat ir kuriai nors atskirai sričiai, nes raida, o ypač pagreitėjimas, 
priklauso nuo daugelio vienas kitą skatinančių tarpusavio po- 
veikių. Tolesne prevencinės atsakomybės prasme, kaip ji buvo 
paaiškinta, atskiri dalyvaujantieji, t. y. technikai, inžinieriai ir 
apskritai technikos inteligentijos atstovai bei taikomosiose sri- 
tyse dirbantys gamtos mokslų atstovai, žinoma, imasi tam tik- 
ros bendros atsakomybės, tačiau jiems paprasčiausiai nepriski- 
riama, pvz., visa moralinė vieno žmogaus atsakomybė už jų iš- 
radimų panaudojimą. Del nejzvelgiamy sistemų tarpusavio sąsajų 

jie galbūt netgi negali iš anksto numatyti kenksmingo panau- 
dojimo galimybės. 

Apie gamtos tyrinėtojo individualios atsakomybės problemą, 
kai tyrinėjimas skirtas praktiniam taikymui, reikėtų pasakyti štai 
ką: madingas skirstymas į „atradėjus“ ir „išradėjus“ iš pirmo 
žvilgsnio atrodo esąs pagrįstas. Atradėjas, priešingai negu išra- 
dėjas, prieš atrasdamas nieko nežino apie savo atradimo taiky- 
mo galimybes, o išradėjas žino. Tačiau tokį skirstymą galima 
taikyti tik pirminei apytikslei orientacijai. Šitaip skirstant daro- 
ma prielaida, kad santykiai yra pernelyg paprasti: ir technikos 
kūriniai — pavyzdžiui, vidaus degimo variklio sukūrimas ar di- 
namito gamyba — pagal jų teigiamo ar destruktyvaus panaudo- 
jimo galimybes, žinoma, yra prieštaringi. Kiekvieną peilį visuo- 
met buvo galima panaudoti tiek geram, tiek blogam. Be to, fun- 
damentalių tyrimų ir technikos raidos negalima taip paprastai 
vienas nuo kito atskirti, kaip tai daro idealus, vienareikšmis skirs- 
tymas į „atradėjus“ ir „išradėjus“. 

Atsižvelgiant į atskirų atsakomybių susiskaidymą bei neap- 
rėpiamą išsišakojimą, kolektyvinę atsakomybę už sukurtų tech- 
nikos metodų panaudojimą ir už didelių technikos projektų su- 
kūrimą dabar turi politiškai prisiimti apskritai visuomenė ir jai 
atstovaujantys sprendėjai. Tezė apie savaiminį, dinamišką, „na- 
tūraliai augantį“ technologijos raidos procesą, paklūstantį ima- 
nentinei daiktų prievartai, tėra ideologinis išsisukinėjimas, toly- 
gus kolektyviniam sprukimui nuo atsakomybės. Galiausiai tech- 
niką ir jos raidą formuoja būtent veikiantieji žmonės, net jeigu 
jų veikla yra labai įvairialypė, o kai kuriose šakose jungtinė, kom- 
binuota. Kaip minėta, išplečiant atsakomybės sąvoką, jie, kaip 
atskiri veikiantieji (ypač kaip veikiančiosios grupės nariai), pri- 
siima prevencinę bei patikėtinio atsakomybę dėl piktnaudžiavi- 
mo. Tai ypač taikytina individams, užimantiems sistemoje stra- 
teginę poziciją. 


Anksčiau išdėstytas mintis baigdami apibendrinkime dešim- 
čia punktų: 

1. Galia ir žinios įpareigoja — taip pat techninė (beasmenė) 
galia. 

2. Naujų priklausomybių sukūrimas sukuria naują asmeni- 
nės ir aukštesnės už ją rūšies moralinę atsakomybę. Iki 
utopinio lygio išaugusi disponavimo technika galia suku- 
ria didesnę atsakomybę: be kaltininko atsakomybės, žmo- 
gui tenka „serginti“ sargo ir kelio uzkirtimo atsakomybė. 

3. Si atsakomybė jau nėra susijusi vien su artimojo gerove ar 
humanišku žmonijos išlikimu, bet apima taip pat gamtos 
(neišskiriant jos ekologinių funkcijų) ir kitų gyvų büty- 
bių (pvz., žvėrių rūšių) išsaugojimą bei priežiūrą. Visa gam- 
ta ir jos dalys tapo dorovės objektu — bent jau dėl neigia- 
mo žmogaus gebėjimo griauti ir pažeisti. 

4. Didesnė atsakomybė ypač nukreipta į ateitį, į būsimą Zmo- 
nijos, būsimųjų kartų egzistavimą; ji gerbia žmonijos mo- 
ralinę teisę Zmoniskai gyventi tinkamoje aplinkoje, bet 
taip pat ji gerbia ir gamtos (drauge egzistuojančių būty- 
bių) ateitį. Reikėtų pripažinti būsimųjų kartų bei drauge 
egzistuojančių gyvų būtybių teisėtumo teisę. 

5. Patiketinio ir prevencinę atsakomybę, pasak Jonas'o, gali- 
ma priskirti ne tik atskiram žmogui. Turint galvoje ben- 
drai veikiančius ir vienas kitą skatinančius poveikius bei 
didelių technikos projektų (kuriuos kuria tūkstančiai at- 
skirų žmonių) pavojingumą, kolektyviai veikiantys Zmo- 
nės turi imtis ir bendrosios atsakomybės: komandos atsa- 
komybės, visos kartos atsakomybės. 

6. Specialistų atsakomybė, strategines pozicijas užimančių 
mokslo ir technikos specialistų atsakomybė gali būti ir 
sudedamoji prevencinės atsakomybės dalis: tik įsivaizduo- 
kite, kas būtų, jei vietoj aviadispečerių sustreikuotų che- 
mikai ir inžinieriai, kontroliuojantys aprūpinimą vande- 
niu! Strategiškai svarbiose pozicijose šią neigiamai išreikštą 
bendrąją atsakomybę galima priskirti ir individui. Moks- 
lininkai ir technikai, eksperimentuojantys su žmonėmis 
laboratorijoje ar lauke, be specialisto atsakomybės, dar 
turi atsakyti už savo ir bandomųjų zmogiskus santykius, 
ypač kai tai nėra gydymo eksperimentai. 

7. Techniko ir taikomųjų mokslų mokslininko atsakomybė 


8 


visuomet tampa svarbi tik ten, kur kenksmingi efektai gali 
būti iš anksto numatyti ir kur jų galima išvengti, pavyz- 
džiui, tiesiogiai naudojimui skirtuose technikos projek- 
tuose. Asmeninė bendroji kaltininko atsakomybė kartais 
būna pati savaime. Tačiau dėl tyrimų rezultatų priešta- 
ringumo ir kolektyvaus atsiradimo, ypač tiriant funda- 
mentaliuosius mokslus, negalima reikalauti bendros, griež- 
tai asmeninės mokslininkų ir technikų kaltininko atsako- 
mybės. Tuo svarbesnė yra prevencinė atsakomybė. 
Skirstymas į „atradėjus“ — tikrų mokslininkų tipą bei „iš- 
radėjus“ — technikus tinka apytikrei orientacijai, tačiau 
tik kaip idealaus tipo modelis. Iš tikrųjų pasitaiko visos 
mišrios formos; dėl to bendrosios prevencinės atsakomy- 
bės plotmėje atsiranda mišrios atsakomybės. 

Žmogus tikrai neturi teisės daryti visa, ką jis gali padaryti 
techniškai, naudoti viską, ką jis sugeba pagaminti; „galeti 
reiškia privalėti“ nėra etikos principas ir negali būti neri- 
bojamu „technologiniu priesaku“. Kita vertus, negalima 
per daug riboti žmogaus gebėjimo sukurti ir pagaminti 
techniškai naujus dalykus, nes juk technologiniai kūri- 
niai yra prieštaringi, taigi juos galima ir būtina naudoti ir 
teigiamai. Žmonija tapo priklausoma nuo technikos pa- 
zangos ir vel išsilaisvinti iš jos gniaužtų galery tik katast- 
rofy kaina. Nūdienos žmogus nebegali, kaip septintaja- 
me dešimtmetyje siūlė Herbertas Marcuse, sustabdyti tech- 
nikos pažangos arba vertinti ją vien neigiamai ir kartu 
riboti. Žinoma, tai nereiškia, kad žmonija priklausytų tik 
nuo perdėto pramonės augimo fetišizavimo ar principo 
gaminti visa, ką įmanoma pagaminti, ar kurti viską iš nau- 
jo. Protingas principas būtų prasmingas reguliavimas, sa- 
vikontrolė ir savitvarda: naudodamiesi technikos galia, pir- 
miausia dar turime pasimokyti išminties! Visiškas techni- 
kos atsisakymas būtų tokia pat klaida kaip ir perdėtas jos 
garbinimas. 


9. Kas teigiamai veikia žmoniją ir visatą, tas kinta istorijos 


tekmėje pagal aplinkybes. Tais laikais, kai trūko gyvento- 

jų, pavyzdžiui, gimimų reguliavimo klausimas buvo spren- 
džiamas visiškai kitaip negu pasaulyje, kur vis labiau ryš- 
kėja augimo ribos, žaliavų išeikvojimas bei aplinkos už- 
terštumas. Taigi etikos apmąstymai turi būti dinamiški ir 
artimi praktikai, pagal aplinkybes atitikti istorinę situaci- 
ją. Tačiau, iškilus naujiems technikos reikalavimams, bū- 
tina imtis tolesnio etinio diferencijavimo užduočių, nors 
svarbiausi impulsai lieka nepakitę. 

10. Del raidos dinamikos ir orientacijos bei vertinimo sunku- 
mų kažin ar galima pateikti plačius bendruosius etikos 
receptus, peržengiančius nuolatines svarbiausios atsako- 
mybės už žmoniją, artimąjį, ateities kartas, gamtą ir bū- 
tybes ribas. Vienintelė galimybė parodyti, jog esame su- 
brendę ateities etikos reikalavimams, yra, kur tik galima, 
skatinti dorovinį sąmoningumą, atsakomybės už žmogų 
bei gamtą supratimą — ypač srityse, susijusiose su konkre- 
čiais projektais ar profesijomis. Svarbiausia — kurti ir skleis- 
ti profesines etikas, taip pat atitinkamą išsilavinimą: kiek 
žinau, technikai ir tyrinėtojai dar visai nesupažindinami 
su etinėmis jų disciplinų problemomis. Etikos reikėtų rei- 
kalauti ir ją skatinti ne tik kaip mokykloje dėstomą daly- 
ką ir tikybos dėstymo pakaitalą, bet ypač kaip profesinę 


etinę jsisgmoninimo ir moralinę „sargybinių“ discipliną. 


Mes neturime kito pasirinkimo, kaip tik imtis didesnės atsako- 
mybės, ryžtis protingai reguliuojamai technikos pažangai. Žmo- 
gaus orumas, be kita ko, yra ir atsakomybė už kitas priklauso- 
mas būtybes bei protingas savo techninės galios naudojimas. 

1959 m. anglų fizikas ir romanistas Charles P. Snow savo pa- 
skaita apie „Dvi kultūras“ visame pasaulyje įžiebė gyvą diskusi- 
ją. Jis teigė, kad šiuolaikiniame gamtos mokslų ir technikos su- 
formuotame pasaulyje tik gamtos mokslų specialistai ir inžinie- 
riai gali pretenduoti į intelektinių ir moralinių vadovų vaidmenį. 
Tik jie turį reikiamų dalykinių žinių ir pažangias etines nuosta- 
tas, reikalingas sudėtingoms pramoninės visuomenės proble- 
moms spręsti. Pasak Snow, literatūrinio humanistinio mąsty- 
mo stiliaus atstovai yra tik nuo tikrovės atitrūkę luditai, įsikibę 
atgyvenusio išsilavinimo įvaizdžio ir kartu stojantys prieš socia- 
linę pažangą, kurią galima pasiekti tik plėtojant mokslą, techni- 
ką ir pramonę. Jei Snow teiginiai teisingi, galima kalbėti apie 
techninį humanizmą ir literatūrinį konservatizmą. 

Kaip matysime iš tolesnių samprotavimų, nesutarimai dvie- 
jų kultūrų klausimu sisteminiu atžvilgiu padeda suprasti skyrelį 
apie „Daiktų spaudimą ir vertybinius sprendimus“. Būtų tiks- 
linga šioje diskusijoje skirti subjektyvųjį psichologinį ir objek- 
tyvųjį mokslinj-teorinj aspektus. Subjektyviu psichologiniu as- 
pektu Snow pirmiausia kritikuoja literatürinio-humanistinio la- 
vinimo idealus, kurie ir toliau tebegyvuoja Anglijoje, ypač 
akademinio lavinimo sferoje. Jo kritika kaip tik siekia tam prieš- 
priešinti gamtamokslinio-techninio lavinimo svarbą. Faktiškai 
visose Europos šalyse tebėra gyvas iš antikos paveldėtas vaizdi- 
nys, kad grynai teoriniai tyrimų duomenys vertingesni už „tik“ 
į praktinę sėkmę orientuotą techninę veiklą. Dėl to, pavyzdžiui, 
Vokietijoje amatų mokyklos ir statybos akademijos tik XIX am- 
žiuje buvo pertvarkytos į aukštąsias technikos mokyklas. Jas ku- 
riant orientuotasi į Paryžiaus Ecole Polytechnique teorinės pa- 
kraipos modelį, pagrįstą nuodugniu matematikos ir gamtos 
mokslų studijavimu, o ne vien susistemintu apraSomuoju spe- 
cialybės dalykų mokymu. Toks modelis įsigalėjo visur. Inžine- 
riniai mokslai tik tada buvo pripažinti savarankiška moksline 
disciplina, kai, be anksčiau įprastų konstravimo pratimų prie 
braižybos lentos bei modelių demonstravimo, į mokymo pro- 
gramas buvo įtraukti eksperimentai ir sistemingi matavimai la- 
boratorijose. Tiriant medžiagas, mašinas ir prietaisus natūralio- 
mis sąlygomis, pagaliau buvo sukurta savarankiška inžinerinių 

mokslinių tyrimų sritis, netelpanti į matematinių ar gamtamoks- 
linių problemų rėmus. Tik akcentuojant šiuos savitus teorinius 
tyrimo objektus, aukštosioms technikos mokykloms 1899 me- 
tais pagaliau pavyko, nepaisant smarkaus universitetų pasiprie- 
šinimo, išsikovoti teisę teikti mokslinius laipsnius ir kartu pa- 
tvirtinti savo mokslinį statusą!. 

Ginčas dėl gamtos ir inžinerinių mokslų pirmumo prieš hu- 
manitarinius, socialinius ir istorinius mokslus šiandien jau pra- 
eities dalykas. Viešosios nuomonės tyrimuose, mokyklų, aukš- 
tųjų mokyklų ir universitetų mokymo bei lavinimo planuose 
pastebima net priešinga tendencija: į pirmą vietą jau nebekelia- 
ma humanitarinių ir istorijos mokslų perduodamo literatūri- 
nio lavinimo. Daugiausia dėmesio skiriama gamtos ir inžineri- 
niams mokslams, kurie žada profesinę sėkmę ir ekonomikos 
augimą. Net intelektinėje klasifikacijoje vertybių skalė pasikei- 
tė. Šiandien jau niekas nemėgina užginčyti žinojimui ir meist- 
riskumui būdingo sudėtingumo bei teorinio turiningumo, nes 
jais remiasi mūsų šiuolaikinis gamtos mokslų ir technikos su- 
kurtas pramoninis pasaulis, kuriame gyvename. 

Tačiau per trisdešimt metų, praėjusių nuo tos dienos, kai 
buvo paskelbti provokuojantys Snow teiginiai, žmonių viltys ir 
lūkesčiai iš esmės pasikeitė. Optimistinis požiūris į techniką buvo 
priverstas pereiti į gynybą. Savaime suprantamu atrodantis lü- 
kestis, kad gamtos mokslai ir technika tarsi neišvengiamai veda 
į geresnį pasaulį, šiandien priimtinas toli gražu ne visiems. Vie- 
toj jo įsigalėjo skeptiškas požiūris į gamtos mokslų ir technikos 
teikiamą „pažangą . To skepticizmo diapazonas platus — nuo 
neaiškaus emocinio nepasitenkinimo iki gamtos mokslų ir tech- 
nikos suformuoto šiuolaikinio gyvenimo būdo principinės kri- 
tikos. Tačiau čia iškyla ir tam tikras prieštaravimas. Viena ver- 
tus, visi siekia aukštesnio gyvenimo lygio ir ekonomikos augi- 
mo, o kita vertus, visi nepatenkinti (ir visiškai pagrįstai) aplinkos 
teršimu, išteklių alinimu, techninių inovacijų ginklavimosi tech- 
nikos, genų inžinerijos ar kompiuterizacijos srityse griaunamuoju 
potencialu. To prieštaravimo priežastis nėra vien žmonių egois- 
tiniai siekiai, kai kaip savaime suprantamų dalykų reikalaujama 
autostradų, aerodromų ir sąvartynų atliekoms, tik niekas neno- 

ri gyventi šalia jų. Tačiau šį labiausiai krentantį į akis vertybių ir 
interesų susikirtimą vis labiau nustelbia suvokimas, kad techni- 
ka negali būti be galo keičiama, kai niekas gerai nežino, kuo tai 
baigsis“. 

Reikia pabrėžti, kad skeptiškas požiūris į pažangos idėjas bei 
gamtos mokslų ir technikos suformuotą gyvenimo būdą papli- 
tęs visame pasaulyje. Šiuolaikinės technikos teikiamos transporto 
ir ryšių galimybės skatina globalinį materialinį ir dvasinį suvie- 
nodėjimą; dėl jų pasaulis tarsi sumažėjo ir atsirado išorinės prie- 
laidos vieningai nuomonei susidaryti. Žinoma, trečiojo pasau- 
lio ar Rytų bloko šalyse diskusijoje akcentuojami kiti dalykai 
negu išsivysčiusiose pramoninėse Vakarų šalyse. Tačiau aplin- 
kos teršimo, išteklių trūkumo, ginklavimosi varžybų, susveti- 
mėjimo labai specializuotame ir technizuotame darbo pasauly- 
je, kurio jau beveik neįmanoma suprasti, ir darbuotojų atleidi- 
mo iš darbo dėl gamybos racionalizavimo problemos aktualios 
visur, nors jos pasireiškia įvairiai. Dėl tarpusavio priklausomy- 
bės ir tarptautinės ekonominės konkurencinės kovos mūsų glo- 
balinėje mokslineje-technineje civilizacijoje jau nė viena šalis ne- 
begali izoliuotis nuo pasaulio įvykių. Tiek mokslo ir technikos 
sukurta antroji gamta, šiandien supanti mus kiekviename žings- 
nyje, tiek industrializacijos primestos problemos jau mažai be- 
priklauso nuo šalies politinės santvarkos, socialinių struktūrų ir 
joje vyraujančios ideologijos. Pavyzdžiui, šiandien visame pa- 
saulyje matome iš esmės tokias pačias autostradas, aerodromus, 
televizorius ir supermarketus. Turint galvoje šiuolaikinės tech- 
nikos išplitimą visame pasaulyje ir jos nepriklausomumą nuo 
politinės santvarkos, dar svarbesnis tampa ateities prioritetų ir 
techninės inteligentijos funkcijų klausimas. 

Priešybę tarp optimistiškai ir pesimistiškai žiūrinčiųjų į tech- 
niką galima paaiškinti — bent jau iš pirmo žvilgsnio — asmeni- 
niais, emociniais požiūriais. Žinoma, svarbu ir bendrasis išsila- 
vinimas, kurį mini Snow. Tačiau dalykiškai, objektyviai aiški- 
nant remiamasi ne asmeniškomis nuomonėmis, o bendruoju 
žmogaus, visuomenės ir istorijos vaizdu. Technikos kritiky po- 
žiūrį šiandien lemia ne jų literatūrinis išsilavinimas ir istorijos 
žinios, kaip neteisingai mano Snow. Jie daugiau remiasi už lai- 

ko ribų esančiu, sociologiškai suplanuotu, utopiniu idealizuotu 
vaizdiniu, apimančiu nesusvetimėjusį egzistavimą valdžios ne- 
pripažįstančioje, įstatymų saugomoje ir harmoningai sugyve- 
nančioje su aplinka visuomenėje. Tuo tarpu optimistiškai Ziü- 
rintieji į techniką tokius plačių užmojų teorinius samprotavi- 
mus vertina skeptiškai. Jiems daugiau rūpi konkrečiai 
pragmatiškai spręsti artimiausius uždavinius; šiuo atžvilgiu jie 
mąsto blaiviai ir yra nutolę nuo teorijų. Tačiau kartu jie tikisi, 
kad ateityje, kaip ir lig šiol, pavyks rasti gamtamokslinius ir 
techninius iškylančių problemų sprendimus, pavyzdžiui, panau- 
dojant branduolinę sintezę, saulės energiją, žaliavų kasimą iš 
jūros dugno arba uždarus gamybos ciklus. Stai čia matome, kaip 
iškreipiamos pozicijos; į tai verta atkreipti dėmesį. Tie, kurie į 
techniką žiūri kritiškai ir pesimistiškai, socialiniu teoriniu at- 
žvilgiu orientuojasi į utopinį idealizuotą žmogaus ir visuome- 
nės vaizdinį, tuo tarpu optimistiškai žiūrintieji į techniką sutel- 
kia pastangas esamoms problemoms spręsti, tačiau kartu jie ti- 
ki gamtos mokslų ir technikos imanentine pažanga. Taigi 
technikos kritikai technikos perspektyvas vertina pesimistiškai, 
socialines — optimistiškai, o technikos gerbėjai jos perspektyvas 
vertina optimistiškai, socialines — pragmatiškai. 
Supaprastintame modelyje galima įžvelgti požiūrio į techni- 
ką priklausomybę nuo profesijos; žinoma, tikrovėje ir tam tik- 
rais konkrečiais atvejais galimi nukrypimai. Mokslininkai - gam- 
tos mokslų specialistai, inžinieriai ir sprendimus priimantys va- 
dovai paprastai technikos atžvilgiu nusiteikę optimistiškai. Juk 
tik tokia pozicija leidžia jiems sėkmingai susidoroti su savo dar- 
bu. Tačiau tai jokiu būdu nereiškia, kad jie tam tikrais klausi- 
mais negali laikytis kritiškos ar net priešiškos pozicijos. Vis del- 
to jų veikla imanentiškai prasminga tik tada, kai jie iš esmės 
neabejoja, kad nuodugnesnis gamtos pažinimas, geresni tech- 
niniai metodai ir tinkami sprendimai yra įmanomi dalykai. Ta- 
da ir inžinierius pagrįstai daro išvadą, kad įmanoma surasti pa- 
tenkinamą, o idealiu atveju net optimalų iškelto specifinio už- 
davinio sprendimą, ir visą dėmesį skiria iškilusios problemos 
tiesioginiam sprendimui. Tam reikia gerai įvaldyti ir visiškai 
panaudoti specialybės technines žinias bei įgūdžius, tad profe- 

sinėje praktikoje nebelieka laiko svarstyti to uždavinio teorinių 
pagrindų. Visiškai panašus vaizdas ir gamtamokslinių tyrinėji- 
mų atveju. O vadovas iš esmės yra sprendimus priimantis as- 
muo, t. y. jis yra priverstas greitai ir dažniausiai remdamasis tik 
neišsamia informacija nustatyti, kuri galimybė yra „teisinga“. 
Savaime suprantama, kiekvienas pilnametis pilietis ir profesi- 
nėje veikloje turi teisę kritikuoti. Tačiau tos kritikavimo gali- 
mybės yra ribotos. Kritika neturi peržengti egzistuojančio dar- 
bo pasidalijimo bei didesnėse grupėse daugiau ar mažiau neiš- 
vengiamos hierarchinės sprendimų priėmimo struktūros rėmų. 
Priešingu atveju mūsų pramoninėje visuomenėje, pagrįstoje dar- 
bo pasidalijimu, būtų smarkiai pažeista sudėtinga įvairių už- 
duočių sąveika ar jai iš viso kiltų pavojus. 

Šio į išorę, į materialiojo pasaulio pertvarkyma nukreipto 
optimistinio technikos vertinimo priešybė (vėlgi tik supapras- 
tinto modelio prasme) yra daugelio literatų, menininkų, teolo- 
gų ir mokslininkų humanitarų pesimistinis technikos vertini- 
mas. Juos pirmiausia domina žmogaus dvasinė būsena, o ne 
išorinių gyvenimo sąlygų keitimas. Vietoj objektyviosios daik- 
tų esmės ir techninių sistemų jie svarsto egzistencinius klausi- 
mus. Ir šiuo atveju neišvengiama tam tikro vienpusiškumo. Pa- 
sisukant į vidų, gamtos mokslų ir technikos išoriniai laimėjimai 
laikomi nukrypimais nuo esminių dalykų ir traktuojami kaip 
grėsmė asmeninei laisvei, o ne kaip teigiamai vertintini laimėji- 
mai, kurie apskritai sudaro materialines žmogaus egzistavimo 
prielaidas. Nepatenkinančiai tikrovei čia priešinama konkreti 
fantazija ir idealizuota geresnio pasaulio vizija, kurią, nepaisant 
nepalankių aplinkybių, reikia įgyvendinti — utopija tampa vie- 
nintele tikra realybe! 

Objektyviu moksliniu teoriniu atžvilgiu prieštaravimas tarp 
technikos šalininkų ir kritikų susijęs su klausimu, koks mąsty- 
mo būdas - literatūrinis-humanistinis ar gamtamokslinis-tech- 
ninis — turi nuspręsti, kaip ateityje plėtosis technika. O dėl da- 
lykinės kompetencijos bei specialiųjų žinių, tai čia tikrai ne- 
įmanoma atsisakyti gamtos ir inžinerinių mokslų sukaupto 
patyrimo. Tokiai išvadai negali pakenkti ir faktas, kad žinios 
apie gamtos dėsningumus ir techninių procesų struktūrą remiasi 

visai konkrečiais išankstiniais pažinimo teorijos sprendimais ir 
šiuo atžvilgiu neišvengiamai yra „partinės“ >. Gamtos ir inžine- 
rinių mokslų interesai pažinimo srityje orientuoti į matematinį 
aprašymą, pasikartojančius efektus ir techninį pajėgumą. Jie re- 
miasi pripažinimu, kad neįmanoma disponuoti materialiuoju 
pasauliu, kuris į eksperimentų klausimus duoda visiškai kon- 
krečius atsakymus ir kurio struktūros principus (pavyzdžiui, tver- 
mės dėsnį) galima formuluoti įvairiai, tačiau kurio negalima 
keisti savo noru. Be to, visiškai natūralu, kad ypač svarbiausiose 
tyrimų srityse ir nagrinėjant probleminius klausimus, tokius 
kaip, sakykime, žmogaus organizmo tolerancijos ribos, specia- 
listų nuomonės gali skirtis. Prieš tai galima nukreipti turtingą 
patikrintų gamtos ir inžinerinių mokslų žinių lobyną, iš kurio 
mokomasi visame pasaulyje ir kuriame sukauptos žinios visada 
sėkmingai realizuojamos praktikoje. Toks teiginys galioja kon- 
krečiam istoriniam momentui. Jis darosi reliatyvus, tačiau savo 
galios iš esmės nepraranda dėl tos aplinkybės, kad gamtos ir 
inžinerinių mokslų teorinės koncepcijos ilgainiui irgi kinta. Tas 
kitimas apima sąvokas, teorines pažinimo formuluotes, o kon- 
kretūs eksperimentais įrodyti ir įmanomi techniškai realizuoti 
ryšiai jokiu būdu nėra paneigiami, tik diferencijuojami, toliau 
išplėtojami ir kitaip formuluojami“. 

Tačiau specialistų dalykinė kompetencija visada tėra hipote- 
tinio pobūdžio. Jie gali tik pasakyti, koks būdas norimam tiks- 
lui pasiekti techniniu atžvilgiu yra geriausias. Tačiau atsakyti į 
klausimą, kokie tikslai turėtų būti svarbiausi technikai plėtoti 
ateityje, branduolinės fizikos specialistas ar inžinierius elektri- 
kas kompetentingas nei daugiau, nei mažiau už bet kurį kitą 
mąstantį nesvarbu kokios profesijos pilietį. Iš dalykinės srities — 
tačiau tik ta formaliąja prasme — tada pereinama prie literatūri- 
nio-humanistinio išsilavinimo, orientuoto į istorines tradicijas. 
Nes kai tik kyla techninės veiklos prasmės ir kriterijų pasirinki- 
mo klausimas, susidarius sprendimų priėmimo situacijai, iš karto 
ieškoma vertybių, kurios, kaip rodo apibrėžimas, susijusios su 
humanistiniais idealais. 

Tačiau tai nereiškia, kad literatai ir mokslininkai humanita- 
rai vertybių pasirinkimo atžvilgiu galėtų pretenduoti į didesnę 

kompetenciją, prilygstančią gamtos mokslų specialistų ar inži- 
nierių dalykinėms žinioms. Cia susiduriame su nesimetriška si- 
tuacija. Mokslininkų humanitarų (neišskiriant filosofų ir teolo- 
gų) kompetencija galioja tik alternatyviems tikslams įvardyti, 
išvedimo ir pagrindimo ryšiams parodyti, turinio normų ieško- 
jimo proceso formaliems metodiniams principams siūlyti. Štai 
šitaip galima ir reikia pradėti aiškinimosi procesą, kuris sukeltų 
dalykinę ir pagrįstą diskusiją ir atskleistų naujas sprendimų pri- 
ėmimo galimybes. Tačiau konkretų pripildymą turinio, t. y. ati- 
tinkamų vertybių ir tikslų pasirinkimą demokratinėje visuome- 
nėje, reikėtų palikti pilnamečiams piliečiams. Žinoma, visuo- 
menės dėmesio centre esantiems žmonėms šiais klausimais tenka 
tam tikras vadovaujamasis vaidmuo. Tačiau to nereikėtų tapa- 
tinti su oficialia ir formalia sprendimų priėmimo kompetencija. 
Atitinkamos pozicijos atviroje diskusijoje turėtų sąveikauti su 
kitomis ir prisidėti prie nuomonės susidarymo, neužbėgant už 
akių bendrai nuomonei. 

Juk tikrovėje techninis ir humanistinis racionalizmas nereiš- 
kia dviejų griežtai atskirtų kultūrų, nes kiekvienas gamtos mokslų 
specialistas ir kiekvienas inžinierius visada yra ragavęs literatüri- 
nio-humanistinio lavinimo. O literatas, istorikas ar filosofas sa- 
vo ruožtu privalo turėti bent minimumą gamtos mokslų ir tech- 
nikos žinių, kad jo sprendimai nebūtų visiškai atitrüke nuo tik- 
roves. Daug svarbesnis už specialybių ir mąstymo būdų atskyrimą 
yra reikalavimas bendradarbiauti ir papildyti vienas kitą, kad 
pavyktų susidoroti su bendra atsakomybe. (Tome „Technika ir 
mokslas“ mėginama metateorijos lygiu suformuluoti mokslo api- 
brezima, tinkamą ne tik gamtos, bet ir humanitariniams moks- 
lams.) 

Matant pastarojo meto technikos kitimus, susidaro įspūdis, kad 
tai neišvengiama būtinybė, nepaliekanti vietos etiniams požiū- 
riams. Techninės naujovės ir didėjantys poreikiai tarsi lenkty- 
niauja tarpusavyje: kuo daugiau poreikių patenkinama, tuo aukš- 
čiau kyla reikalavimų lygis. Techninių žinių ir gebėjimų baga- 
žas nepaliaujamai didėja dėl tyrimo ir tobulinimo darbų, kuriuos 
sistemingai atlieka pramonė, stambūs tyrimo centrai ir univer- 
sitetai. Vykstant smarkiai tarptautinei ekonominei konkuren- 
cinei kovai, naujos žinios kuo skubiausiai panaudojamos prak- 
tikoje, o laikas nuo techninės naujovės sukūrimo iki jos papliti- 
mo gamyboje vis trumpėja. Šiuo atžvilgiu spartėjantis technikos 
kitimas, kurio liudininkai esame, atrodo tarsi nuo mūsų valios 
nepriklausantis procesas, analogiškas gamtos dėsniams, nuo kurių 
malonės ar nemalonės visi priklausome. 

Tačiau toks įspūdis apgaulingas. Technikos procesai ir siste- 
mos egzistuoja ne patys savaime. Jie nėra tokie, kaip gamtos 
reiškiniai — žvaigždynų judėjimas, žemės drebėjimai ar orai, ku- 
rie mums nepavaldūs ir kuriuos mes galime tik pasyviai priimti. 
Technikos atveju yra kitaip. Technika egzistuoja ne pati savai- 
me. Galiausiai ji visada yra Žmogaus sukurta. Viską, kas joje 
vyksta, galima tiesiogiai ar netiesiogiai paaiškinti atitinkamais 
veiksmais ir priemonėmis, kurių žmonės ėmėsi turėdami visai 
konkrečių ketinimų. Žinoma, dažnai naudinga trumpumo dė- 
lei sakyti, kad technika plinta ar kad technikos pažanga kelia 
tam tikrus reikalavimus. Tokiais atvejais technika traktuojama 
kaip savarankiška instancija, kuri pati savaime yra aktyvi ir net- 
gi pati kelia reikalavimus ir tikslus. Tačiau iš tikrųjų tai tik su- 
trumpintas, apibendrintas ir dažnai naudingas technikos pri- 
statymo būdas. 

Faktinę įvykių eigą technikos srityje visada sąlygoja komplek- 
siška įvairiausių priemonių sąveika; tos priemonės galiausiai visa- 
da paaiškinamos žmonių norais ir valia, jų veikla ar nesikišimu. 
Supaprastintas technikos kaip savarankiškai veikiančio subjekto 
vaizdinys sukelia iš esmės neteisingą įspūdį, jei nagrinėjimas tuo 
ir baigiamas: atrodo, kad susiduriame su neišvengiamais, pagal 
gamtos dėsnius vykstančiais įvykiais, kuriuose žmogus nedaly- 
vauja ir į kuriuos įsikišti neįmanoma. Nuodugniau išnagrinėjus, 
technologinio determinizmo modelinis įvaizdis nepasitvirtina. 

Visiškai aišku, kad mūsų labai diferencijuota pramoninė vi- 
suomenė su jai būdingu darbo pasidalijimu yra suformuota pa- 
gal įvairiausius institucinius ir organizacinius nurodymus. Be 
tų nurodymų, kurie mūsų gyvenimą tarsi suskirsto ir šitaip nu- 
stato tiksliai apibrėžtas veiklos ribas, būtų neįmanomas aukštas 
mūsų techninės civilizacijos materialinių ir organizacinių struk- 
tūrų sudėtingumo laipsnis bei santykinis patikimumas. Ir so- 
ciologinėje teorijoje institucijos bei socialinės grupės dažnai trak- 
tuojamos kaip savarankiškos instancijos'. Tačiau ir tai yra su- 
paprastinimas, nes institucijos egzistuoja tik iki tol ir tik tiek, 
kiek jas žmonės išlaiko ar bent jau toleruoja. Taigi ir visuome- 
ninių įstaigų formuojančioji galia bei ligšiolinės technikos rai- 
dos inertinis poveikis visada paveikūs tik tiek, kiek tuos nuro- 
dymus priima (ar bent jau toleruoja) ir atitinkamai elgiasi vei- 
kiantieji individai. 

Lemiamą reikšmę turi ta aplinkybė, kad žmonės technikos 
srityje, kaip ir visose kitose gyvenimo srityse, neveikia aklai, be 
plano ir automatiškai, t. y. pagal gamtos dėsnius. Būdas, ku- 
riuo panaudojama technika arba kuriamos naujos techninės ga- 
limybės ar jos keičiamos, visada išreiškia tam tikrus vertybinius 
požiūrius. Tai nereiškia, kad kiekvienu atveju mąstoma apie 
tam tikras vertybes, prasmes ir tikslus. Veikti remiantis tam tik- 
rais vertybiniais kriterijais nebūtinai reiškia visus savo poelgius 
suderinti su jais. Žmogus kaip „neatskleistas gyvulys“ (Niet- 
zsche) gali elgtis kaip tinkamas; jis neturi paveldety ar išmoktų 
vienareikšmių elgesio šablonų. Jis gali ir turi rinktis ir šiuo at- 
žvilgiu yra pasmerktas laisvei. Šioje laisvo veikimo erdvėje jo 
elgsena priklauso nuo vertybinių vaizdinių, susijusių su tuo, kas 
jam atrodo siektina, teigiama, vertinga. Ir nesvarbu, apie ką čia 
kalbama — vertybes, interesus ar poreikius. Interesais paprastai 
laikomi daugiausia subjektyvūs ar su politika susiję tikslai, tuo 
tarpu poreikiai reiškia biologinius, gamtinius ir žmogiškus rei- 
kalavimus. Tačiau galiausiai viskas, kas peržengia grynai fizinio 
ar biologinio egzistencijos palaikymo ribas, yra jau nebe gam- 
tos, o kultūros objektas. Kaip sakė Ortega y Gassetas, žmogus 
yra būtybė, galinti pasakyti „ne“, o kultūra kaip tik ir atstovau- 
ja tam, kas biologijos atžvilgiu yra atliekama, nereikalinga“. 

Viskas, kas technikoje peržengia vien egzistencijos palaiky- 

mo ribas, priklauso nuo vertybinių kriterijų, vyraujančių kon- 
krečioje visuomenėje; ji ir nustato, ką reikia laikyti geru ir siek- 
tinu, o ką blogu ir smerktinu. Normatyviniu požiūriu tai yra 
gyvenimo būdo klausimas: kiekviena kultūra reiškia realizuotą 
vertybių sistemą, kuri apibūdina ir ją pačią. Tuo atžvilgiu visas 
sudėtingesnes technikas reikėtų priskirti prie kultūros. Juk iki 
pramonės revoliucijos technika buvo laikoma savaime supran- 
tamu kultūrinio gyvenimo elementu, o ne savarankišku dydžiu. 
Antai dar XIX amžiuje tokie žymūs mąstytojai kaip Jacobas Burc- 
khardtas (1818-1897), Georgas Wilhelmas Friedrichas Hege- 
lis (1770-1831) ar Wilhelmas Dilthey (1833-1911) technikai 
nepripažino lemiamo istorinio vaidmens. Subjektyviai juntamas 
būtinumas, priskiriamas tam tikriems poreikiams, pasirodo be- 
sąs (išskyrus elementariausius biologinius poreikius) kultūros nu- 
lemtos gyvenimo formos išraiška ir kartu galiausiai visiškai api- 
brėžtos vertybių ar preferencijų hierarchijos pasireiškimas. Tik 
pabrėžtinai ar patylomis orientuojantis į tokią vertybių sistemą 
ir atsižvelgiant į esamas veikimo galimybes visiškai apibrėžti tikslai 
ar būklės apibūdinami kaip siektini ar vengtini?. 

Tokių kultūros sukurtų, paskui pavyzdžio ir auklėjimo bū- 
du naujai kartai perduotų (o kartais ir jos nepriimtų) vaizdinių 
gyvybišką svarbą nulemia tai, kad jie laikomi savaime supranta- 
mais ir netgi nekvestionuojamais. Antai vertybių sistema, kuria 
remiames susidūrę su technika, mūsų dėmesį patraukia tik ta- 
da, kai susidaro probleminės situacijos. Orientyrų krizė, apie 
kurią tiek daug kalbama, t. y. abejojimas, ar teisingai vertiname 
dabartinę situaciją ir ateities perspektyvas, čia yra tarsi koks ply- 
šys, pro kurį galima pamatyti paslėptus ryšius. Siekiant sustab- 
dyti nesutramdomą išteklių eikvojimą ir ekologinės pusiausvy- 
ros griovimą, šiandien, matyt, visai pagrįstai reikalaujama sau- 
goti ir mylėti gamtą, o ne beatodairiškai stengtis ją užvaldyti ir 
viešpatauti. Istorijai suvokti keliamas atitinkamas reikalavimas: 
užuot mąsčius apie pažangą, siekti pastovių santykių ir išsaugoti 
tai, ką jau esame išsikovoję. Jei toks naujas vertybių suvokimas 
sulauktų visuotinio pritarimo ir būtų įgyvendintas, tai būtų gali- 
ma jau nebekontroliuojamą technikos raidą sąmoningai nukreipti 
protinga ir iš tikrųjų humaniška kryptimi. Per pastaruosius dvi- 
dešimt metų įvykęs aplinkos suvokimo pokytis teikia vilčių. 

Prieštarauti tokiam vaizdiniui galima dvejopai. Pirmiausia 

galima nurodyti į tai, kad ligšiolinė raida sukūrė faktus, kurie 
nuo šiol veikia kaip daiktų prievarta, tad nebelieka jokios gali- 
mybes rinktis. Kaip pavyzdžiai galėtų būti nurodomos ligšioli- 
nės investicijos į techninius projektus arba ribota ekonominių 
ir politinių veiksmų laisvė, į kurią šiandien turi atsižvelgti kiek- 
vienas vadovaujantį postą užimantis ir sprendimus priimantis 
asmuo. Tokie klausimai buvo išsamiai nagrinėjami diskusijoje 
apie technokratiją *. 

Tačiau toks požiūris neatlaiko griežtesnės kritikos. Juk fak- 
tinės aplinkybės vienos pačios negali priversti veikti taip ar ki- 
taip. Tiksliau sakant, jos nustato tik išorines fizines ribines sąly- 
gas ir veiksmų galimybes, pasireiškiančias konkrečioje situaci- 
joje. Minėtoji daiktų prievarta, kurią patiria ekonominius ir 
politinius sprendimus priimantys vadovai, iš tikrųjų visada yra 
išorinių objektyvių sąlygų ir vidinių nuostatų, t. y. vertinimų, 
derinys. Tai galima iliustruoti tokiu minties eksperimentu: nei 
gamtos dėsniai, nei turimas arba galimas šiuo metu pasiekti tech- 
nikos lygis neužkerta kelio ekologijos problemai išspręsti. Tie- 
sa, tam reikėtų atsisakyti tenkinti kitus norus. Reikėtų vado- 
vautis nauja vertybių samprata, nes aplinkosaugai panaudotos 
lešos nebeatitektų kitiems tikslams, pavyzdžiui, vartojimui ir 
paslaugoms. Visiškai panašiai dabartinėmis aplinkybėmis teoriš- 
kai įmanoma smarkiai sumažinti ir iškasamo kuro sunaudoji- 
mą, jei būtume pasirengę susitaikyti su mintimi, kad dėl to 
smuks mūsų gyvenimo lygis. Vadinasi, iš mūsų elgesio galima 
spręsti apie vertybių hierarchiją, kuri nebyliai sąlygoja mūsų 
veiksmus. Tik remiantis tam tikrais vertinimais ar tikslais, ki- 
taip sakant, pagal atitinkamus normatyvinius nurodymus kon- 
krečioje situacijoje tam tikri veiksmai laikomi „būtinais“. Taigi 
faktas, kad nebyliai veikia išankstiniai vertinimai, leidžia atmesti 
teiginį apie daiktų prievartą. 

Gamtos ir inžineriniai mokslai visada atskleidžia tik tam tik- 
ras galimybes, tačiau jie nieko nesako apie tai, ar tas galimybes 
naudoti ir kaip jas naudoti. Atitinkami teiginiai, formulės ar 
teorijos visada yra hipotetinio ir sąlyginio pobūdžio; jie tik pa- 
sako, ką mes galėtume padaryti?. Tiksliau sakant, jie nurodo, 
kokių rezultatų reikėtų laukti, jez imtumės tam tikrų priemo- 
nių; tačiau jie mums nenurodo, ką privalome daryti. Tokie pat 

samprotavimai galioja ir ekonominiams bei politiniams techni- 
kos aspektams. Ir tais atvejais mums kyla noras pasiekti tam 
tikrus iš anksto užsibrėžtus tikslus, kurių vertingumas ir siekti- 
numas garsiai deklaruojamas arba pripažįstamas tylomis; iš to 
paskui išplaukia ir tam tikro veikimo būdo „būtinumas“. Taigi 
atitinkamo mokslo ir technikos lygio pasiūla visada ta pati, tik 
interpretuoti ją galima įvairiai. 

Antras, daug svaresnis priekaištas susijęs su sąmoningo ver- 
tybių pokyčio ribomis ir iš to išplaukiančiais pakitusių veikimo 
būdų apribojimais. Čia reikia turėti galvoje, kad tam tikrą kul- 
tūrą apibūdinantys vertybių suvokimai ir iš to išplaukiantys tiks- 
lai prieš mus iškyla ne kaip techninės sistemos ir procesai — iš- 
oriniai svetimi objektai, su kuriais galima daryti ką tik nori. Jie 
veikiau yra integruojanti sudedamoji dalis mūsų „aš“, nuo ku- 
rio juos galima atplėšti tik abstrakčiai samprotaujant. Žmogus 
kaip kultūringa būtybė visada turi tam tikrą pasaulėžiūrą ir sa- 
vivoką. Taigi atskiro asmens ir socialinės grupės charakterio ra- 
cionalią dalį kaip tik ir sudaro vertybių suvokimai, kurie, atsi- 
žvelgiant į istoriškai paveldėtus nurodymus, laikomi privalomais. 
Tuo pat metu istorinėje retrospektyvoje matomas vertybių kiti- 
mas veikiant tokioms svarbioms ilgalaikėms dvasinėms srovėms, 
kaip gamtos užvaldymas, sekuliarizacija, mintys apie pažangą, 
demokratizacija, vienodos galimybės, visada vyksta už žmonių 
sąmonės kaip neįmanomas suprasti ir tarsi slaptas procesas. Taigi 
būtinumas suvokti vertybes remiasi kaip tik tuo, kad jomis ne- 
disponuojame. 

Priešingai tradicinėms visuomenėms, kuriose orientuojama- 
si į besąlygiškai perimtą vertybių sistemą, mūsų dabarčiai bū- 
dingas vertybių pliuralizmas, pasireiškiantis bendru liberalumu 
ir plačiu politinių nuomonių spektru. Tačiau norint užtikrinti 
sėkmingą bendrabūvį, šalia individualių sprendimų laisvės rei- 
kalingas ir savitarpio supratimas, kaip ieškoti sprendimų būdų 
ir kokie turi būti pagrindiniai turinio nustatymo komponentai. 
Ir čia gali būti pamokomas minties eksperimentas: jei nebūtų 
tokio bendro sutarimo ir kiekvienas pretenduotų į visiškai neri- 
bortą pasirinkimo laisvę, tai mūsų sudėtinga, labai diferencijuo- 
ta pramoninė visuomenė, vertinant grynai funkciniu atžvilgiu, 
nepajėgtų išsilaikyti ilgesnį laiką. 

O dėl vertinimų, tai juos visada galima kritikuoti ir keisti tik 
tradiciniams požiūriams priešpriešinant naujus ir remiantis ki- 
tais vertinimais; tokio vertybių peržiūrėjimo proceso rezultatas 
jokiu būdu nėra aiškus iš anksto. Šiuo atžvilgiu pamokomas yra 
racionalizmo ir decizionizmo atstovų filosofinis ginčas. Ginči- 
jamasi dėl esminio įtampos santykio. Viena vertus, egzistuoja 
argumentuota tam tikrų verčių samprata, kurią idealiu atveju 
visi protingi diskusijos dalyviai pripažįsta esant „protingą“ ir 
kaip tik dėl to jai pritaria. O kita vertus, konkrečioje pasirinki- 
mo situacijoje prireikus per trumpą laiką ir kartais net be jokių 
diskusijų ar pagrindimo pasiekiamas visiems priimtinas spren- 
dimas ar praktiškai tinkamas daugumos sprendimas. Čia susi- 
duria du mąstymo modeliai: požiūris apie universalų protą, ku- 
ris tiesiogiai kalba pats už save ir todėl visus įtikina, ir asmeni- 
niu sprendimu pagrįstas, abstrakčiai vertinant neišsprendžiamas 
individualus valios aktas. Tikrovėje visada reiškiasi abu šie ele- 
mentai. Sprendimai niekada nepriimami visiškai aklai ir sava- 
vališkai, o priimtas moralinis sprendimas yra kažkas daugiau 
nei grynai abstraktus rezultatas ar protingi argumentai. Kiek- 
vienas protingas sprendimas susijęs su antasmenine proto idėja, 
kuri tuo pat metu yra susijusi su pragmatišku valios aktu. Tai 
tinka ir technikos raidai: vertybių pokytis galimas tik protingus 
argumentus susiejant su ryžtinga valia. 

Šiuolaikinė technika, dabar formuojanti mūsų gyvenimą, yra 
istorinio raidos proceso rezultatas. Istoriniai įvykiai, kurie ga- 
liausiai lėmė dabartinę situaciją, yra iš esmės nedalomi. Kiek- 
viena akimirka — tai įvairių, dažnai prieštaringų techninių, so- 
cialinių, ekonominių, politinių ir kultūrinių įtakų padarinys. 
Faktiniuose įvykiuose visada vienokiu ar kitokiu pavidalu reiš- 
kiasi visi šie veiksniai. Metodiniais darbo sumetimais, norint 
gauti paprastą ir specialiais klausimais detalizuota vaizdą, daž- 
niausiai atsižvelgiama tik į visai konkrečias sritis. Kadangi visa- 
da tuo pat metu veikia įvairios priežastys, tai istoriniais tyrimais 
neįmanoma neabejotinai ir visiškai tvirtai įrodyti, kad tie ar kiti 
veiksniai vieninteliai yra svarbiausi ir lemiami: tiesą sakant, jų 
skirstymo problema yra neišsprendžiama!. 

Palyginti su istorijos mokslais, paprastos gamtos mokslų for- 
mulės grindžiamos tuo, kad pagal atitinkamą bandymų progra- 
mą tiriamos tik konkrečių kintamųjų savitarpio priklausomy- 
bės, o visos kitos trukdančios įtakos sistemingai pašalinamos. 
Kadangi istoriniai įvykiai ir procesai visada reiškiasi tik visu su- 
dėtingumu ir individualiu vienkartiškumu, jiems netinka eks- 
perimentinio ir sąvokinio supaprastinimo bei tam tikrų dydžių 
sistemingo izoliavimo būdas. Todėl istoriniuose tyrimuose daž- 
nai būna neaišku, ar dėmesio sutelkimas į visiškai konkrečiai 
nustatomus dydžius tėra darbo metodikos nulemtas apriboji- 
mas (nes neįmanoma iškart kalbėti apie viską), ar tuo metu nag- 
rinėjami determinantai laikytini esminiais, o gal net vieninte- 
liais lemiamais, — tuomet visi kiti praktiškai apskritai neturi jo- 
kios reikšmės. 

Taigi ir tolesniuose samprotavimuose apie dvasines istori- 
nes — kartu plačiausia prasme filosofines — šiuolaikinės techni- 
kos prielaidas neketiname nustatinėti šių veiksnių santykinio 
svorio imdami juos pavieniui ir priešinti materialinių ir nema- 
terialinių prielaidų. Juk iš esmės idealūs ir realūs veiksniai, tai 
yra dvasiniai ir gamtiniai dydžiai, vienaip ar kitaip papildo vieni 
kitus, nes technika tuo pat metu remiasi ir intelektiniais tiks- 
lais, ir konkrečiais poreikiais bei materialiais gamybos procesais. 
Nesigilinant į tokius ginčytinus klausimus, vis dėlto galima pa- 
rodyti, kad faktinė raida susijusi su visai konkrečiomis, imanen- 

tiškai būtinomis prielaidomis. Tai galioja ne tik techninėms ži- 
nioms ir gebėjimams bei socialinėms ir politinėms realijoms, 
bet ir juos atitinkantiems kultūriniams ir politiniams vaizdi- 
niams. Šitaip įrodomi istoriškai galimi faktinės istorijos eigos 
funkciniai reikalavimai: tuometinės sąlygos buvo reikalingos, 
kad galėtų pasireikšti atitinkami padariniai. 

Nesigilinant į istorijos raidos proceso detales, galima siste- 
miniu požiūriu išvardyti septynias dvasines prielaidas šiuolaiki- 
nei technikai atsirasti. | 

1. Lemiama techninės veiklos prielaida yra darbo vertini- 
mas. Sistemingai ir plačiai naudojama technika, kuriai reikia ir 
atitinkamų intelektinių pastangų, gali sėkmingai plėtotis tik ta- 
da, kai vertinamas rankų darbas. Antikos pasaulyje to nebuvo. 
Graikai biologinių žmogaus poreikių tenkinimui reikalingą fi- 
zinį darbą laikė menkaverčiu, nes jis nei tarnavo visai visuome- 
nei, nei buvo susijęs su teoriniu požiūriu, apibūdinančiu žmogų 
kaip protingą būtybę. Todėl fizinis darbas buvo paliktas ver- 
gams ir žemos socialinės padėties neišsilavinusiems amatinin- 
kams (vadinamiesiems „neišmanėliams“). Matyt, kad kaip tik 
dėl tokio požiūrio antikos pasaulyje, nepaisant didelių intelek- 
tinių laimėjimų ir diferencijuotų techninių žinių, pavyzdžiui, 
Archimedo (apie 285-212 m. pr. Kr. ), Herono (pirmasis šimt- 
metis) ir Papuso (apie 300 m. ), nebuvo jokių didelių techniza- 
cijos bandymų’. 

Atsiradus krikščionybei fizinio darbo vertinimas pamažu ėmė 
keistis. Tiesa, Senajame Testamente darbas laikomas prakeiki- 
mu, Naujasis Testamentas irgi reikalauja pirmiausia atsigręžti į 
vidų, o ne rūpintis išorine veikla. Tačiau jau viduramžių vie- 
nuolynų vidaus taisyklėse dažnai reikalaujama reguliariai užsii- 
minėti rankų darbu. Kaip tik asketinis vienuolių gyvenimo ide- 
alas ir jų orientavimasis į antasmeninius uždavinius turėjo pa- 
ruošti dalykinę nuostatą, kuri tapo lemiama naujųjų laikų 
technikai ir gamtos mokslams. Reformacija vienareikšmiškai iš- 
aukštino darbą ir pastangas sąžiningai vykdyti profesines parei- 
gas. Ypač Kalvino predestinacijos teorijoje nenuilstama veikla 
ir profesinė sėkmė laikomi tikro tikėjimo požymiais, būdingais 
Dievo išrinktiesiems. Yra žinomas Maxo Weberio (1864-1920) 

teiginys, kad, protestantiškose šalyse panaikinus vienuoliją, pro- 
fesinė veikla tapo lauku, kuriame reiškiasi vidinio pasaulio aske- 
tiškumas?. Tiek įmonininkų, tiek darbininkų puoselėjamas, re- 
ligija grindžiamas „asketiškas“ požiūris į darbą pripažįstamas kaip 
viena iš dvasinių prielaidų, padėjusių atsirasti šiuolaikiniam ka- 
pitalizmui. Todėl protestantiškose srityse apskritai daugiau orien- 
tuojamasi į profesinę sėkmę ir joms būdingas didesnis ūkinis 
aktyvumas negu katalikiskuose rajonuose. 

Net ir netekusi religinio pagrindo, ši etinė nuostata darbo ir 
profesijos atžvilgiu galioja iki šiol. Tik dabartinis požiūris į dar- 
bą yra prieštaringas: „reikalavimų visuomenė“ reikalauja darbo 
drausmės ir darbo rezultatų, kad būtų galima pasiekti norimą 
gyvenimo lygį. Todėl radikalus nusigręžimas nuo darbo rezul- 
tatų principo ir nuoseklus „laisvalaikio visuomenės“ realizavi- 
mas padarytų žalą materialinei gerovei, kurios šiandien visi taip 
nori. Racionalizacijos priemonės atpigina produkciją ir mažina 
darbo jėgos poreikį. Tačiau daugeliui žmonių netekti galimy- 
bės dirbti reiškia prarasti gyvenimo prasmę. Koks svarbus yra 
požiūris į darbą, parodė besivystančių šalių sunkumai: ten spon- 
taniškas požiūris į gyvenimą ir daugiausia į kasdienių poreikių 
tenkinimą orientuota elgsena yra tikra efektyvaus, į techniką 
orientuoto darbo stiliaus priešybė. 

2. Kita šiuolaikinės technikos prielaida — racionalus ūkinin- 
kavimas. Čia kalbame ne apie individualų požiūrį į darbą, o 
apie ūkinio vyksmo organizacinę struktūrą. Drausminga, ilga- 
laikį ir sistemingai organizuotą ekonominių procesų sutvarky- 
mą Maxas Weberis irgi sieja su protestantiškosios etikos dvasia. 
Puritoniškai asketiškas orientavimasis į ekonominę sėkmę drau- 
džia tuščiai eikvoti laiką (Time is money!) ir be saiko ilsėtis. Ma- 
lonumų vaikymasis ir švaistumas smerkiami; reikia siekti tik 
praktiškų ir naudingų dalykų. Agrariniam gyvenimo būdui bū- 
dingą tradicionalizmą, orientuotą į paveldety santykių išsaugo- 
jimą, pakeitė miestietiško gyvenimo būdo ekonominis raciona- 
lizmas, pagrįstas sąmoningomis, tikslingomis ir toli į priekį ap- 
skaičiuotomis normomis. Del to visuotinai paplito ir atitinkamos 
organizacinės formos, kaip antai buhalteriniai skaičiavimai ir 
tikslingas įmonių planavimas. 

3. Šiuolaikinės technikos neįmanoma įsivaizduoti be permai- 
nų siekimo. Antikinei epochai ir viduramžiams buvo iš princi- 
po būdinga statiška, į inertiškumą orientuota atskirų individų 
ir visos visuomenės savimonė. Tvirtai nusistovėjusi luominė vi- 
duramžių santvarka, religijos suformuotas uždaras pasaulėvaiz- 
dis ir kaimiškai feodalinis ar miestietiškai amatininkiškas natū- 
ralinis ūkis pirmiausia buvo nukreiptas į organiškai išaugusio 
tradicinio paveldo išsaugojimą, o ne į keitimus“. Ir priešingai: 
naujiesiems laikams visose srityse būdingas nuolat didėjantis ak- 
tyvus siekimas veikti, kurti, kuris galiausiai atveda prie to, kad 
„pertvarkymas“ tampa savaimine vertybe. Tokį požiūrį sufor- 
mavo į šį pasaulį orientuota Renesanso kūrybinė gyvenimo nuo- 
stata; tada žmogui atsiskleidė jo galimybių erdvės ir nauji hori- 
zontai. Šiame naujųjų laikų dvasiai būdingame „begalybės sie- 
kime“, kuris nuolat kelia naujus tikslus ir nepripažįsta jokių 
gamtinių ribų, susilieja Šviečiamojo amžiaus pažiūros apie žmo- 
gaus proto apsisprendimą ir bendrasis pažangos optimizmas. 
Be tokio pertvarkymų siekiančio impulso ir vilties, kad pertvar- 
kymai tikrai išeis į naudą, būtų neįmanoma pasirengti iš esmės 
pertvarkyti visus santykius ir įsivaizduoti pramoninės techni- 
kos raidos tempų. 

Ši aktyvi pozicija, orientuota į teoriškai pagrįstą, efektyvų 
pasaulio pertvarkymą, prieštarauja kontempliatyviam požiūriui 
į gyvenimą, kuris pirmiausia iškelia dvasingumą arba malonu- 
mą mąstyti. Nepaliaujama veikla nepalieka laiko pasidžiaugti 
tuo, kas jau pasiekta, todėl ir dabar dažnai nelengva prasmingai 
panaudoti technikos laimėjimus, kurie kaip tik turėtų „page- 
rinti“ gyvenimą. Ryškus pavyzdys — vadinamoji laisvalaikio pro- 
blema. 

4. Šiuolaikinė technika susijusi dar ir su sudaiktėjusiu po- 
žiūriu į gamtą. Be abejo, techninė veikla egzistuoja per visą žmo- 
nijos istoriją. Norėdamas užsitikrinti savo egzistenciją, žmogus 
visais laikais buvo priverstas naudotis tikslingais gamybos bū- 
dais ir atitinkamais įrankiais. Techniniai būdai iš pat pradžių 
rėmėsi atsiribojimu nuo tiesioginės realiosios tikrovės; savo tech- 
nine veikla žmogus tarsi nepripažįsta egzistuojančios gamtos, 

jis ją sąmoningai ir tikslingai pertvarko į antrąją gamtą, atitin- 
kančią jo vaizdinius ir norus”. 

Pačiai technikos pradžiai būdingi magiški veiksmai, pagrin- 
dinė jos figūra buvo kalvis, kuris priešistoriniais laikais vienin- 
telis žinojo metalų perdirbimo paslaptis. „Mito išmintis“ rodo, 
kad jau tada egzistavo technikos dviprasmybė, tokia akivaizdi 
mūsų labai technizuotame pasaulyje. Pavyzdžiui, buvo žavima- 
si kalvių dievo Hefaisto sugebėjimais, tačiau, kita vertus, jo el- 
gesys buvo vertinamas kaip klastingas ir lemtingas, o techninio 
pasipūtimo žlugimo simboline išraiška galima laikyti mitinius 
Ikaro ir Prometėjaus personažus“. 

Magija ir technika turi giminingų bruožų. Abiem atvejais 
siekiama įgyvendinti mintyse susikurtą geidžiamą įvaizdį. Ta- 
čiau sąmoningas, planingas pasaulio formavimas magiškoje veik- 
loje nerealus, nes pagal elementarų savęs ir pasaulio identifika- 
vimą gamtos procesai nelaikomi nuo žmonių nepriklausomais, 
savarankiškais reiškiniais. Manoma, kad būrimu žodžiais ar pa- 
veikslais galima juos kiek nori palenkti savo tikslams. Tuo tar- 
pu šiuolaikiniai gamtos mokslai ir technika sąmoningai tiria gam- 
tos procesus, ieškodami imanentinių struktūrinių dėsningumų. 
Ir tik šitos dėsningos tvarkos pažinimas, iš esmės besiskiriantis 
nuo neapibrėžtų magiškų vaizdinių, įgalina juo remiantis siste- 
mingai palenkti gamtos jegas’. 

Taigi „šventumo“ ir „paslaptingumo“ aureolės nuplėšimas 
nuo gamtos, kuri dabar laikoma jau nebe sudvasintu ir garbini- 
mo vertu kosmosu, o tik atsitiktine negyvos materijos sankau- 
pa, kuria galima naudotis savo nuožiūra, yra būtina šiuolaikinės 
technikos vykdomos sistemingo gamtos pertvarkymo prielaida. 
Todel Francis Baconas (1561-1626) moksliniais metodais pa- 
grįstos technikos idėją galėjo apginti nuo teologinės kritikos tik 
primygtinai pabrėždamas Dievui patinkantį ir morališkai nepri- 
ekaištingą nuoseklaus gamtos tyrimo pobūdį, kurio jokiu būdu 
negalima apkaltinti nuodėmingu išpuikimu. O XVI-XVIII am- 
žiuje knygų apie mašinas autoriai, norėdami pagrįsti pozityvią 
ars mechanica reikšmę, remdavosi biblinių krikščioniškųjų tra- 
dicijų vaizdiniais. Sudaiktėjęs požiūris į gamtą nulėmė, kad iš 
anksto buvo atmetami estetiniai, etiniai ir egzistenciniai požiū- 


360 Friedrich Rapp. ŠIUOLAIKINĖS TECHNIKOS 


riai kaip prasmės matmenys. Ginčai dėl ekologijos rodo, jog 
dabar mes turime šiuos požiūrius papildomai ir tarsi iš šalies vel 
pasitelkti kalbėdami apie gamtą. 

5. Naujųjų laikų technikos taip pat neįmanoma įsivaizduoti 
be mechanistinio gamtos supratimo. Ši koncepcija būdinga jau 
antikos atomistų idėjoms ir Platono (428/427-348/347) vaiz- 
diniui, kad Dievas yra visatos architektas; beje, Platonas — ki- 
taip negu atomistai — pasaulį laikė sąmoningai organizuotu kos- 
mosu. Tačiau tik perėjus iš viduramžių į naujuosius laikus visų 
pripažintu gamtos procesų aprašymo principu tapo „pasaulė- 
vaizdžio sumechaninimas“, machina mundi įvaizdis. Gamtos 
kaip didžiulės mechaninės konstrukcijos įvaizdis jokiu būdu nėra 
savaime suprantamas ar įsivaizduojamas. Vaikai, nepaisant jų 
patirties technizuotoje aplinkoje, mechanistinį mąstymo būdą 
perpranta tik ilgiau apmokyti. Elementariam gamtos suvoki- 
mui daug artimesnis į biologinius augimo procesus ir tikslingus 
žmonių veiksmus orientuotas Aristotelio (384-322) teleologi- 
nis pasaulėvaizdis; iki pat naujųjų laikų pradžios jis ir formavo 
požiūrį į gamtą. Apie gamtą buvo sprendžiama iš spontaniškai 
vykstančių procesų, tad visiškai suprantama, kad buvo daro- 
mas skirtumas tarp gamtinių, savaime vykstančių procesų, ir 
žmonių dirbtinai, technikos pagalbinėmis priemonėmis sukel- 
tų procesų. 

Mechanistinis mąstymo būdas skatina esminį pokytį. Orien- 
tuojamasi jau nebe į gamtinius, gamtoje savaime vykstančius 
biologinius procesus, o į dirbtinius mechaninius procesus, ku- 
riuos sukelia žmonės, pasitelkdami atitinkamą aparatūrą bei in- 
strumentus. Vientisą, į visą procesą ir į galutinį rezultatą orien- 
tuotą teleologinį požiūrį pakeičia mechanistinis požiūris, pa- 
grįstas erdvės ir laiko atžvilgiu tiesiogiai vienas po kito einančių 
būvių ryšio „momentine nuotrauka“; tikslo priežastį pakeičia 
veikimo priežastis arba neutralių kintamųjų funkcinis ryšys. 

Taigi sąvokų ir teorinių žinių, reikalingų gamtos reiškinių 
aprašymui ir analizei, semiamasi jau nebe iš „aukštesnių“ ir su- 
dėtingesnių organinių procesų, o iš „žemesnių“, paprastesnių 
neorganinių procesų. Palyginti su biologine evoliucija, kuri nuo 
paprastų neorganinių struktūrų veda prie sudėtingesnių orga- 

ninių darinių, šiuolaikinė technika remiasi savotišku regresu, 
nes ji orientuojasi į evoliucijos požiūriu primityvesnius ir leng- 
viau valdomus ankstesnės neorganinės stadijos procesus. Me- 
chaniniai procesai smarkiai padidina žmogaus raumenų jėgą ar 
ją pavaduoja, o kompiuterinė technika iš principo duoda gali- 
mybę modeliuoti nervų sistemos atliekamas valdymo funkcijas 
ir kartu priartėti prie „aukštesniųjų“ organinių procesų. 

6. Šiuolaikinės technikos pajėgumas dar susijęs su Galilei 
Galileo (1564-1642) pradėtu gamtos matematizavimu. Norint 
nustatyti techninių sistemų matmenis ir specialių fizinių bei 
cheminių procesų dydžius, reikia naudotis atitinkamais skai- 
čiavimais. Tikslus kiekybinis techninių procesų aprašymas isto- 
riniu atžvilgiu ir savo esme yra glaudžiai susijęs su mechanisti- 
niu gamtos traktavimu, bet jokiu būdu nesutampa su juo visiš- 
kai. Juk, viena vertus, paprastus mechaninius aparatus galima 
pagaminti ir be matematinių skaičiavimų, remiantis tik koky- 
biniais vaizdiniais ar amatininkiškos patirties žiniomis. Kita ver- 
tus, matematikos istorija rodo, kad abstraktūs skaičiavimai dėl 
jų formalios loginės struktūros gali būti atliekami visai nesie- 
jant jų su konkrečiomis panaudojimo problemomis. Tačiau ap- 
skritai akivaizdu, kad naujiesiems laikams būdingas glaudus me- 
chanistinio gamtos supratimo ir matematinių metodų ryšys bei 
abipusiškai naudinga sąveika. 

Technikos raidai matematinis mąstymas svarbus trimis at- 
žvilgiais: 

Kiekybinio tikslumo mintis, kurios empirinis atitikmuo yra 
tikslus stebėjimo dydžių matavimas, leidžia konkuruojančius 
būdus palyginti skaičiais ir tuo sudaro prielaidas optimaliai nau- 
doti techninius išteklius. 

Eunkcinės priklausomybės idėja, kuria remiantis paprastai 
nagrinėjamas vieno dydžio kitimas kintant iš anksto nustaty- 
tam kitam dydžiui, yra tinkamas abstraktus instrumentas do- 
minančioms specifinėms priklausomybėms tirti. Tai leidžia ap- 
siriboti tik atitinkamais parametrais ir visiškai išnaudoti turi- 
mas technines galimybes. 

Be to, operuojant abstrakčiais kintamaisiais, įmanoma te- 
oriškai, o kartu ir realiai izoliuoti pavienius technikos elemen- 

tus, procesus ir reiškinius, kuriuos paskui norint galima įvai- 
riausiais būdais derinti. Tai atveria naujas galimybes techninei 
veiklai. 

7. Mechanistinis gamtos suvokimas ir matematiniai meto- 
dai iš pradžių yra tik teorinės koncepcijos. Kad jas būtų galima 
pritaikyti praktikoje, reikia empiriškai susieti su konkrečiais gam- 
tos procesais. Tada metodiniu požiūriu gamtos mokslų ir tech- 
nikos pakilimas naujaisiais laikais remiasi matematinés-mecha- 
ninės teorijos ir sistemingų eksperimentinių tyrimų derinimu. 
Didžiausia naujovė čia yra aktyvus kišimasis į gamtos procesus. 
Patirtimi rėmėsi jau Aristotelio fizika, tačiau tada iš esmės buvo 
tenkinamasi pasyviais stebėjimais. Tiktai tikslinga gamtos „ap- 
klausa“ tinkamais eksperimentais, kurie savo ruožtu susiję su 
atitinkamomis techninėmis pagalbinėmis priemonėmis, atvėrė 
galimybes žmonėms sistemingai naudotis fiziniu pasauliu. 

Aktyvaus kišimosi nuostata yra ypatinga anksčiau minėto 
gamtos sudaiktinimo apraiška; gamta visuose eksperimentuose 
laikoma objektu, kuriuo galima disponuoti savo nuožiūra. Dva- 
sing nuostatą, kuria grindžiamas toks požiūris, iš principo su- 
formulavo jau Francis Baconas, empirinius tyrimus palyginęs 
su teismo procesu; tokią galimybę Žmonijai suteikė dieviškoji 
malonė ir apvaizda, kad žmogus galėtų pelnytai užvaldyti gam- 
tą“. Sekuliarizuotu pavidalu tą metaforą pakartoja ir Kantas, 
sakydamas, kad protas turi eiti prie gamtos su eksperimentu, 
„bet ne kaip mokinys, kuriam mokytojas pasakinėja viską, ką 
tik nori, o kaip teisėjas, priverčiantis liudytoją atsakyti į patei- 
kiamus klausimus'?. 

Čia aiškiai matyti pačiai daiktų prigimčiai būdingas glaudus 
gamtos mokslų ir technikos ryšys. Nors industrializacijos pra- 
džioje techniką dar smarkiai veikė amatininkiški įgūdžiai bei 
žinios, tačiau jau XIX amžiuje prasidėjo abiejų sričių susipyni- 
mas, vis didėjantis iki pat šių dienų, tad dabar dažnai jau sunku 
jas atskirti vieną nuo kitos. Technikos priemonės ir gamtamoks- 
"liniai eksperimentai turi esminių bendrų bruožų. Abiem atve- 

jais siekiama gaminti daiktus ir įgyvendinti procesus, kurie veda 
prie technikos pageidaujamų ar mokslą dominančių rezultatų. 
Todėl visas — pavykusias ir nesėkmingas — technines konstruk- 

cijas galima laikyti eksperimentais, iš kurių galima pasisemti 
visai konkrėčios patirties. O kiekvienas gamtamokslinis ekspe- 
rimentas savo ruožtu yra techninis procesas. Gamtamoksliniai 
metodai ir žinios, iš vienos pusės, ir techniniai prietaisai, apara- 
tai, būdai ir sistemos, iš kitos pusės, svarbiausiu metodologiniu 


požiūriu tėra vientiso gamtos mokslų ir technikos reiškinio dvi 
pusės. 


365 


Kelias, kuriuo žmonija eina savo sistemingais, teorija grin- 
džiamais ir techninėmis pagalbinėmis priemonėmis atliekamais 
eksperimentais, duoda ne tik norimą pagrindą gamtamoksli- 
nėms žinioms ir techninės veiklos galimybėms. Kartu atveria- 
mos beveik neribotos galimybės manipuliuoti fiziniu pasauliu, 
kuriose slypi ir labai grėsmingos perspektyvos. Jei išliks dabarti- 
nė tendencija nežabotai naudoti sukurtas galimybes, žmonijai 
gresia pavojus susinaikinti ištobulintais superginklais arba ją ga- 
li sunaikinti genetiniais pertvarkymais sukurtas naujas žmogus. 
Nepaisant imanentinių struktūrinių dėsnių, kuriuos mums vis 
tiksliau pažinti padeda šiuolaikiniai moksliniai-techniniai tyri- 
mo metodai, fizinis pasaulis neriboja mūsų kišimosi į jį pažini- 
mo ir veiklos tikslais. Gamtos procesai yra akli, jie nesipriešina 
vienokiam ar kitokiam piktnaudžiavimui jais. Po to, kai mes 
gamtą pažinome ir privertėme tarnauti mums, privalome patys 
nusistatyti apribojimus, kad išvengtume katastrofos. 

Vertinant šiuolaikinę techniką, nuomonės aiškiai išsiskiria. Die- 
giant tam tikras technines naujoves, elgiamasi blaiviai ir apdai- 
riai. Lyginami įmanomi numatyti pranašumai ir trūkumai, tai- 
gi idealiu atveju galima kalbėti apie dalykiškai pagrįstą įvertini- 
mo procesą. Tada ir pati technikos įvertinimo idėja remiasi 
prielaida, kad įmanoma įvertinti laukiamus padarinius ir kolek- 
tyvinis vertinimo procesas gali atvesti prie „racionalaus“ spren- 
dimo. Ir visiškai priešingai tiems analitiniams detalių svarsty- 
mams, sprendžiant apie techniką kaip visumą dažnai laikomasi 
diametraliai priešingų pozicijų. Tai rodo, kad blaivių samprota- 
vimų čia dar nepakanka. Nelygu pozicijos, technika laikoma 
arba žmonijos pavergimo, arba jos išlaisvinimo įrankiu. Joje įžiū- 
rima tai demoniška galia, tai išganinga jėga, ji laikoma tai tikru 
prakeikimu, tai palaimingu išsigelbėjimu. 

Šiuolaikinės technikos kritikos plotmėje neretai net tas pats 
autorius nuo radikalaus technikos neigimo nuslysta į ne mažiau 
kraštutinį jos šlovinimą. Vien neigiamai vertinama šiuolaikinė 
„nežmoniška“ technika tokiu atveju priešinama ateities utopi- 
nei vizijai — „išlaisvintajai“ technikai, kuri atsikratys visokio su- 
svetimėjimo ir užtikrins visišką žmogaus ir gamtos harmoniją. 
Tai neturi nieko bendro nei su blaiviais samprotavimais, nei su 
realiomis galimybėmis. Cia veikiau susiduriame su tariamu ne- 
įveikiamu prieštaravimu tarp nuodėmingo, sugadinto pasaulio 
ir visai kitokio, švento, išlaisvinto „ano“ pasaulio. Vieninteliu 
pastangų vertu tikslu laikomas to naujojo pasaulio kūrimas, nes 
tik jame įmanoma pilnavertė egzistencija. Galima daryti prie- 
laidą, kad šis vaizdinys, susikurtas remiantis religiniais sampro- 
tavimais apie Tamsos karalystę ir Šviesos viešpatiją, apie Pikto 
viešpatavimą ir apie Gėrio jėgą, apie Žmogaus nuopuolį ir jo 
atpirkimą, kaip tik dėl to ir yra toks veiksmingas. 

Radikalaus pertvarkymo, kurio galiausiai galima tikėtis tik iš 
religinio išganymo, idėją kelia Ivanas Illichas. Visiškai blaiviai 
vertindamas techniką, jis nori parodyti ribas, už kurių pramo- 
ninės technikos įrankiai bei mašinos žmonėms atneša daugiau 
žalos negu naudos. Jo manymu, tiek proletariato diktatūra, tiek 
„laisvalaikio civilizacija“ yra du „pramoninio aparato“ nepaliau- 
jamai besiplečiančio viešpatavimo variantai. Jo išvada tokia: 

Krizei įveikti reikalingas radikalus „perversmas“. Tik pakeitę 
pagrindinę struktūrą, reguliuojančią žmonių santykius su įran- 
kiais, galėsime sukurti žmogui tinkamus įrankius. Pasak Illicho, 
dabartiniai moksliniai tyrimai siekia didinti tik techninį efekty- 
vumą ir labiau pajungti žmones: „Norint leisti žmogui atsiskleis- 
ti, ateityje tyrimus reikia pasukti kita linkme. Tą krypti mes pa- 
vadintume radikaliaisiais tyrimais. Radikalusis tyrimas <... > pa- 
teiks kriterijus, kuriais remiantis bus galima nustatyti, kada įrankis 
artėja prie ribos, kai jis tampa kenksmingas; o kita vertus, padės 
sukurti įrankius, kurie optimizuos gyvenimo pusiausvyrą, taigi 
maksimaliai padidins ir kiekvieno laisvę <... > siekiant užtikrin- 
ti optimalų teisingą paskirstymą ir kūrybinę autonomiją!. 

Šai čia ir prireikia iracionalios ir galiausiai tik religinėje plot- 
mėje suvokiamos konversijos. Nelemtieji pikti moksliniai tyri- 
mai, kuriais iki tol buvo siekiama tik sumenkinti žmogų, da- 
bar, įvykus esminiam perversmui, turi užtikrinti palaimą ir iš- 
laisvinimą. Tačiau ir šiuo atveju akivaizdus neišvengiamas, kaip 
ir anksčiau į techniką orientuotas požiūris („optimizuoti“, „mak- 
simaliai padidinti“), tad vargu ar galima kalbėti apie kokią nors 
principinę naujovę. 

Panašus apeliatyvinės sugestyvios jėgos ir praktinio pragma- 
tinio nepasitenkinimo neatitikimas būdingas Herberto Marcu- 
se's mąstymui (1898-1979). Jis savo veikaluose visiškai atmeta 
šiuolaikinę techniką ir ne mažiau besąlygiškai laukia visiškai ki- 
to, naujo pasaulio; jis sako, jog kaip tik „mokslas ir technika yra 
svarbios išlaisvinimo priemonės““, o visiška automatizacija at- 
vers kelią „istoriniam perėjimui į naują civilizaciją“?. Marcuse's 
mąstymui būdingi du vienas kitą papildantys elementai: jis ka- 
tegoriškai atmeta bet kokį tarpininkaujantį, išlyginantį prag- 
matišką sprendimą ir primygtinai reikalauja sukurti kitokį, vi- 
siškai nepanašų į dabartinį, ateities pasaulį. Šio vaizdinio nuo- 
sekliai laikomasi, ir tai rodo pasikartojantys pasakymai, tokie 
kaip „naujoji sąmonė“, „naujasis jautrumas“, „naujasis realybės 
principas“, „radikalus pokytis“, „radikali opozicija“*. Būdinga 
yra nuoroda, jog sąvoką „nuskurdimas“ reikia traktuoti taip, 
„kad ji apimtų ir nuosavą namą priemiestyje, automobilį, tele- 
vizorių ir t. t.“? Tačiau, kita vertus, Marcuse sako, kad nejma- 

noma „prognozuoti, kokia forma išlaisvintieji žmonės naudosis 
savo laisve“ “. 

Čia religijos inspiruotas idealus visiškai kitokio naujo, pagi- 
jusio, išlaisvinto pasaulio vaizdas tiesiogiai susiduria su rūsčioje 
realybėje egzistuojančiais sudėtingais socialiniais ir technologi- 
niais funkciniais pramoninės masinės visuomenės ryšiais. Egzis- 
tuojančių problemų sisteminį neutralumą galima laikyti įrody- 
mu to, kad nenuginčijami neigiami padariniai nėra tam tikrų 
socialinių grupių ar kokių nors ekonominių ar politinių struk- 
tūrų sąmokslo rezultatas. Tik laikant techniką nesuvokiama, sve- 
tima, neįžvelgiama ir visagale instancija, kuriai priskiriami ma- 
giški religiniai perdėti bruožai, joje galima įžvelgti besąlygiškai 
smerktiną priespaudos instrumentą ir kartu išlaisvinimo prie- 
monę, padedančią siekti visai kitokio, geresnio pasaulio. 

Iš pirmo žvilgsnio polinkis naudotis aiškiai religijos inspi- 
ruotomis palaimos ir blogio, išganymo ir nuopuolio kategorijo- 
mis, nepaisant jų sekuliarizuoto traktavimo, atrodo keistas. Juk 
šiuolaikinė technika kaip tik remiasi sąmoninga kūryba, gerai 
apgalvotais sprendimais ir dalykišku, tikslingu planavimu; taigi 
ji lyg ir neturėtų duoti atspirties taško į kitokią plotme perei- 
nančiai kritikai. Tačiau šis prieštaravimas tarp religinio išgany- 
mo ilgesio ir techninio tikslingumo darosi reliatyvus, kai atsi- 
žvelgiama į faktišką religinių vaizdinių reikšmę gyvenime ir tech- 
ninį pasaulį, kuriame gyvename. Abiem atvejais susiduriame su 
giliausiais suvokimo ryšiais. Lemiamą reikšmę čia įgyja pagrin- 
dinis mūsų būties principas: mes juk negalime „žmogiškai“ gy- 
venti be aukštesniųjų suvokimo ryšių, nustatančių mums nor- 
mas, kaip suvokti pasaulį ir save pačius. Kaip vertinanti, suvoki- 
mo ir orientyrų siekianti būtybė žmogus sekuliarizuotame ir 
kartu technizuotame pasaulyje pirmiausia kreipiasi į savo paties 
sukurtą techninę aplinką. Technikos pokyčiai ir jų sąlygojamas 
gyvenimo būdas yra natūralus kriterijus individualios ir sociali- 
nės egzistencijos prasmei aiškinti. Technika — nuolatinė mūsų 
veiksmų priemonė ir visur esanti jų priešprieša. Dėl savo daikti- 
nio pobūdžio ir įvairiapusių funkcinių dalykinių sąsajų, būdin- 
gy visokiai techninei veiklai, technizuota aplinka — nesvarbu, 
kad ji yra tik žmogaus kūrinys — iškyla priešais mus kaip sava- 

rankiška jėga, kuri „normatyvinės realybės jėgos“ prasme, bū- 
dama visur esanti ir reikšminga gyvenimui, tampa struktū- 
ruojančia, įprasminančia ir šiuo požiūriu kvazireligine ins- 
tancija. 

Bešališkas stebėtojas iš tiesų negali nematyti, kad technika 
dabar funkcionuoja daugiausia kaip sakralinė dimensija. Štai 
kaip rašo Rolandas Barthesas: „Aš manau, kad dabar automo- 
bilis yra tikslus didelės gotikinės katedros ekvivalentas. Tuo noriu 
pasakyti štai ką: tai didžiulis epochos kūrinys, kurį su meile kū- 
rė nežinomi menininkai ir kurio įvaizdžiu, jei ne juo pačiu, nau- 
dojosi visi, jam suteikdami magiško objekto statusą ir priimda- 
mi jį tokį, koks jis yra“ 7. Taip pat ir tokios technikos naujovės: 
kaip skrydžiai į kosmosą, sėkmingas prototipų išbandymas, 
sudėtingų statinių iškilmingas pašventinimas ar automobilių 
salono atidarymas yra lydimi entuziazmo ir ritualinių cere- 
monijų. 

Mūsų į realybę orientuotame apsišvietusiame, protu besiva- 
dovaujančiame pasaulyje utopija pakeitė religinio išgelbėjimo 
laukimą. Proto sukurta utopija tapo ateities lūkesčių funkciniu 
pakaitalu. O konkrečiai gyvenimo tikrovei galiausiai vis vien, 
kada jie bus realizuoti — ar pomirtiniame gyvenime, ar tai pada- 
rys būsimosios kartos — svarbu, kad dabar gyvenantiesiems tuo 
pasidžiaugti vis tiek neteks. Apsišvietusio proto požiūriu ne Die- 
vo apreikštos religijos išmintis, o žmogaus proto laisvas apsi- 
sprendimas nurodo individams ir visuomenei, pagal kokius prin- 
cipus, vertės ir prasmės kriterijus realizuoti gyvenimą. 

Tokie utopiniai planai pradėti kurti seniai iki modernios tech- 
nikos atsiradimo. Jų pradžia siekia Platoną (428-348), kuris 
pirmasis mėgino žmogiškųjų santykių tvarką reguliuoti ne pa- 
gal nekritiškai priimamą tradiciją, o pagal gerai pasvertus tiks- 
lingus ir protingus principus. Jo dialoge „Kritijas“ aprašyti le- 
gendinės išnykusios salos Atlantidos turtai ir jos technika, o ki- 
tame veikale — „Valstybė“ — jis, remdamasis teisingumo idėja, 
kuria labai detalų idealios bendruomenės modelį. Toje bendruo- 
menėje filosofai yra karaliai, o karaliai — filosofai, t. y. joje vieš- 
patauja protas. Visose moderniosiose utopijose technika vaidi- 
na lemiamą vaidmenį — iš pradžių teigiamą, o vėliau ir neigia- 

mą. Ji turi sudaryti materialines prielaidas utopijai realizuoti ir 
duoda tikslingo, efektyvaus veikimo pavyzdį (nors tai ir nėra 
deklaruojama). Juk po to, kai galėjimo kurti idėja taip puikiai 
pasiteisino fiziniame pasaulyje, ji perkeliama į visuomenę ir į 
istoriją. 

1516 m. Thomas Moras (1478-1535) paskelbė savo filoso- 
finį veikalą „Utopija“ (Niekur). Tiek turiniu, tiek pavadinimu 
jis tapo visų vėlesnių „Utopijų“ pavyzdžiu. Į tolimą salą perkel- 
tos fantastinės šalies aprašymas kartu yra ir idealios valstybės 
kūrimo programa. Utopijoje uoliai plėtojamas mokslas. Lavin- 
damiesi „utopiečiai tampa nepaprastai gabūs techniniams išra- 
dimams, palengvinantiems gyvenimą ir darantiems jį patoges- 
nį *. Po šimto metų Francis Baconas (1561-1626) savo utopi- 
joje „Naujoji Atlantida“ sąmoningai atsiribojo nuo Platono 
legendinės Atlantidos salos. Jis pirmasis sudarė nors dar amati- 
ninkiško, tačiau jau sistemingai organizuoto gamtamokslinio 
tyrimo ir jo techninio taikymo programą. Tyrimams atlikti įstei- 
giami „Saliamono namai“: „Jų steigimo tikslas yra išsiaiškinti 
gamtos priežastis, judėjimą ir jos slaptąsias jėgas, taip pat išplės- 
ti žmogaus viešpatavimą iki įmanomos ribos“. Naujaisiais lai- 
kais ypač Ernstas Blochas (1885-1977), literatūriškai suformu- 
lavęs tezę, pagrįstą dialektiška sekuliarizuoto išgelbėjimo lauki- 
mo, romantiškai animistinio gamtos supratimo, spekuliatyvinės 
kosmologijos ir utopinio socializmo sinteze, techniką laiko iš- 
laisvintos visuomenės įgyvendinimo priemone". 

Techninės utopijos pramoginis žaidybinis, tačiau kartu ir gąs- 
dinantis groteskinis variantas yra mokslinė fantastika. Joje sa- 
votiškai susilieja pasakiška fantastika, aukštoji technologija, tech- 
ninis racionalumas, nuotykių troškimas ir ateities vizijos. Žmo- 
gus čia iškyla ne tik kaip būsimos tobulos technikos valdovas, 
bet ir kaip jos auka. 

Kaip religinėje plormėje prakeikimo ir palaimos, demoniš- 
kumo ir išganymo priešprieša, visai taip pat niūrios, negatyviai 
nuspalvintos antiutopijos yra tikra šviesiomis spalvomis vaiz- 
duojamų optimistiniy utopijų priešingybė. Cia šalia George'o 
Orwello svajonės apie tobulą techninę manipuliaciją, sistemin- 
gai likviduojančią bet kokį žmogaus individualumą, reikia pa- 

minėti Burrhus F. Skinnerio tobulo kondicionavimo, turinčio 
sukelti visuotinį laimės pojūtį, idėją, jei tik ją galima pavadinti 
teigiama utopija. Tą pačią temą nagrinėjęs Aldous Huxley pa- 
rodo, kad nuoseklus malonumų siekimas ir tobula visuotinės 
gerovės valstybė panaši veikiau į košmarą negu į rojų. Jo many- 
mu, technika jau nebėra išlaisvinimo iš vargo ir skurdo priemo- 
nė, o tik apsukriai ir nepastebimai realizuojama prievarta, kuri 
galiausiai turi visiškai panaikinti žmogaus laisvę ir individualy- 
bę. Technikai imanentiškai būdinga suvienodinimo tendenci- 
ja, kuri iš pradžių buvo laikoma tik efektyviu metodiniu darbo 
principu, nuo šiol tampa radikalia individualios laisvės prieš- 
prieša. 

Nezabota, tik sau tepaklūstanti ir į išorinius laimėjimus orien- 
tuota technika prieštarauja asmenybės atsiskleidimui, kuris šių 
laikų požiūriu kaip tik ir yra didžiausias žmogaus egzistencijos 
tikslas. Šiai tendencijai Karlas Jaspersas jau 1949 m. priešprie- 
šino vidinio gyvenimo credo: „Totalitarinės pasaulinės imperi- 
jos galimybės akivaizdoje <... > sielos laisvė, paskatinta dialogo 
su didžiosiomis tradicijomis <... > lieka paskutinis prieglobs- 
tis“!!. Panašiai teigia ir Rilke: „Niekur kitur nėr pasaulio, myli- 
moji, jis tik mūsų viduje“'?. Būdama materialus, tai yra išoriš- 
kas, darinys, technika neišvengiamai susikerta su žmogaus vidi- 
niu, dvasiniu pasauliu. Joje neišvengiamai slypi vien bedvasio 
funkcionavimo pavojus, ir patekusi į manipuliatorių rankas ji 

gali tapti tobulu svetimų nurodymų vykdymo instrumentu. Ka- 
dangi šiais laikais mūsų pasaulyje dominuoja negyva technika, 
o ne gyvoji gamta, tai visada egzistuoja pagunda ir žmogų trak- 
tuoti techniniu aspektu. Pasitikrinimas pas gydytoją vadinamas 
„apžiūra“, atsipalaidavimas — „atsijungimu“, sakoma, kad žmo- 
gus turi „funkcionuoti“, nes kitaip jis bus „pakeistas“. Tačiau 
patirtis rodo, kad galima sukurti ir naujus, gyvus santykius su 
technika, pavyzdžiui, su automobiliu ar stereoaparatūra; dėl šiuo- 
laikinių dauginimo būdų įvairiausi kultūros kūriniai tampa vi- 
siems prieinami, o sporto srityje (deltaplanai, burlentės) dabar 
įmanomi tokie dalykai, kurie be technikos niekada nebūtų tapę 
realybe. 

Išplitimas visame pasaulyje 


Šiuolaikinė gamtos mokslų, technikos ir pramonės superstruk- 
tūra kardinaliai pakeitė mūsų pasaulį. Palyginus su patirties tai- 
syklėmis paženklinta ankstesniųjų epochų amatininkiška tech- 
nika, iš esmės pasikeitė trys dalykai: 


1. Dėl didelių mūsų aplinkos pertvarkymų gamtinę biosferą 
pakeitė dirbtinių reiškinių, sistemų ir procesų kupina tech- 
nosfera, kurioje gamtos jėgos palenkiamos žmonių tiks- 
lams. 

2. Individualus ir socialinis gyvenimo būdas (profesija, lais- 
valaikis, gyvenimo lygis, mobilumas) iš esmės tapo pri- 
klausomas nuo technikos nulemtų sąlygų. 

3. Šiuolaikinė technika beveik nesulaikomai plinta po visą 
pasaulį. Dėl jos globalinio išplitimo atsiranda smarkiai 
suvienodėjusi (bent jau išoriškai) techninė pasaulinė civi- 
lizacija, niveliuojanti visus istoriškai susidariusius ir kul- 
tūroje atsispindinčius skirtingumus. 


Šį plitimo procesą savo ruožtu skatina ir techninės priemonės, 
kadangi šiuolaikinės technikos siūlomos ištobulintos transpor- 
to ir ryšių galimybės daug prisideda prie suvienodinimo ne tik 
mokslinėje techninėje, bet ir politinėje srityje. Dabar per trum- 
pą laiką galima pasiekti bet kurį Žemės rutulio tašką; glaudūs 
politiniai ir ūkiniai ryšiai, visą pasaulį apimantis masinis turiz- 
mas ir žaibiškas žinių perdavimas lėmė tokių glaudžių kontaktų 
susidarymą, kad apie kiekvieną svarbesnį įvykį kaipmat sužino 
visas pasaulis. Kaip tik dėl to vietoj užsienio politikos baigia 
įsigalėti „pasaulio vidaus politika“, kurioje iš esmės dalyvauja 
visa pasaulio visuomenė. Šitaip yra prieinama gausybė infor- 
macijos, tačiau visada faktiškai galima toliau perduoti arba pri- 
imti ir apdoroti tik nedidelę jos dalį. Toks informacijos srautas 
pranoksta žmogaus gebėjimus ją konkrečiai suvokti, deramai 
įvertinti ir prasmingai suprasti. Todėl iš šiuolaikinės technikos, 
pirmiausia televizijos, perduodamų žinių apie svetimos sociali- 

nės, kultūrinės ir politinės aplinkos įvykius bei jų ryšius įmano- 
ma susidaryti tik paviršutinišką vaizdą. 

Kadangi labai trūksta tiesioginių stebėjimų, konkrečios pa- 
tirties ir antraeilių dalykų žinojimo, atsiranda daug galimybių 
manipuliuoti žiniomis. Spaudos laisvės ir nuomonių pliuraliz- 
mo ne visada pakanka šiai blogybei pašalinti. Kaip tipišką pa- 
vyzdį galima nurodyti trumpą televizijos reportažą apie revo- 
liuciją kitoje Žemės rutulio pusėje arba apie kompleksinės che- 
motechninės technologijos keliamą grėsmę. Šie pavyzdžiai dar 
kartą rodo, kad mes globaliniu tapusiame šiuolaikiniame tech- 
nizuotame pasaulyje jau nebegalime remtis tiesiogine patirti- 
mi, tačiau beveik neišvengiamai esame priversti naudotis iš ant- 
rinių šaltinių gaunamomis žiniomis. Konkrečius, suprantamus 
savo pačių pergyvenimus, būdingus agrarinei visuomenei ar ama- 
tininkiškos technikos stadijai, kai esminiai gyvenimo ir techni- 
nės veiklos reiškiniai buvo aiškiai suprantami, šiandien pakeitė 
antrinė informacija. Ji visada duoda tik supaprastintą moksli- 
nių-techninių, politinių, ekonominių, kultūrinių ir istorinių ry- 
šių vaizdą; tikrovėje tie ryšiai yra daug sudėtingesni. Ši susveti- 
mėjimą kelianti negalėjimo suprasti patirtis ir bus ta kaina, ku- 
rią turime mokėti už sudėtingų mokslinių-techninių struktūrų 
laimėjimus. 

Šiuolaikinės technikos paplitimas visame pasaulyje skatina 
materialinį — o kartu potencialiai ir nematerialinį — suvienode- 
jimą. Neatsižvelgdama į konkretų kultūrinio bei socialinio gy- 
venimo būdą, kurį suformavo ilgametės tradicijos, o dažnai net 
aiškiai prieštaraudama jam, šiuolaikinė technika kuria naujus, 
vienodus santykius. Svarbiausias vaidmuo čia tenka „amerikie- 
tiškajam gyvenimo būdui“, nes daugelis technikos naujovių ki- 
lusios iš JAV. Todėl dabar kompiuterių specialistai, planavimo 
inžinieriai ar televizijos technikai visame pasaulyje laikosi iš es- 
mes vienodų požiūrių ir jų intelektinis bagažas yra toks pat. Jie 
susikalba tarpusavyje supaprastinta technine anglų kalba, visi 
jie tiki mokslo ir technikos pažanga. Suvienodintos „supercivi- 
lizacijos“ išoriniai požymiai yra aerodromai, autostrados, dan- 
goraižiai, televizoriai ir šaldytuvai, ir visi jie vienodi visame pa- 

saulyje. Palyginus su išoriniais šiuolaikinės technikos požymiais, 
kurios nors šalies specifinės kultūrinės ir dvasinės tradicijos ar 
politinės valdžios savitos formos vis labiau traukiasi į antrąjį pla- 
ną — bent taip atrodo pašaliniam stebėtojui. 

Šis suvienodinimo procesas užprogramuotas pačioje šiuolai- 
kinės technikos struktūroje. Pramonės technikos srityje indivi- 
dualius vertinimus ir sprendimus pakeičia tokios imanentinės 
techninės ar technologinės kategorijos kaip darbo pasidalijimas, 
specializacija, standartizavimas, pakeičiamumas, efektyvumas. 
Šiuolaikinė technika dideliais mastais ir sistemingai naudojasi 
gamtiniais procesais, o norimi rezultatai pasiekiami materialio- 
mis techninėmis sistemomis, todėl neišvengiamai reikia nuro- 
dyti jų veikimo principus. Kadangi technikos vyksmai priklau- 
so nuo materialiojo pasaulio, kitaip sakant, gamtos dėsnių, tai 
jų struktūrai žmonių norai ir siekiai iš esmės neturi įtakos. Jei 
techninę sistemą norima panaudoti atsižvelgiant į atitinkamus 
veikimo principus, neišvengiamai reikia prisitaikyti prie techni- 
nių vyksmų dėsningumų. Tai taikliai apibūdino dar Francis Ba- 
conas (1561-1626): nugalėti gamtą galime tik jai paklusdami. 
Aišku, technika turi tarnauti žmonėms, o ne atvirkščiai. Tačiau 
tas tarnavimas įmanomas tik tiek, kiek leidžia techniniai vyks- 
mai: važiuojant automobiliu reikia sukaupti dėmesį, aukStak- 
rosnės negalima sustabdyti kada nori. Taip pat ir „humanizuo- 
jant darbo veiklą“ neišvengiamai tenka balansuoti tarp huma- 
nizavimo aspektų ir ekonominio tikslingumo. 

Plečiantis technosferai, konkrečios techninės sistemos vis la- 
biau susipina ir joms vis labiau reikia pagalbinių priemonių. 
Tai ypač akivaizdu transporto ir ryšių technikos srityse. Apskri- 
tai šiuolaikinės technikos plitimas yra tarsi anoniminis vegeta- 
tyvinis procesas, kuriame vis mažėja įžymių asmenybių, tradici- 
nio gyvenimo būdo, pažiūrų į kultūrą ir politinių aplinkybių 
istorinė reikšmė. 

Šiuolaikinei technikai iš pat pradžių buvo būdingas antiisto- 
riškumas: techninė pažanga pakeičia istorines tradicijas. Visus 
kitus kultūrinius ir socialinius reiškinius galima suprasti tik nag- 
rinėjant jų atsiradimą ir raidą, nulemtą konkrečių istorinių tra- 

dicijų ir nepakartojamų aplinkybių derinio, o gamtos mokslai 
ir technika pretenduoja į antlaikiškumą. Šiuolaikinių gamtos 
mokslų ir technikos požiūriu, ankstesnės jų raidos stadijos yra 
ne saugotinas palikimas, o tik netobuli pradiniai etapai, ku- 
riuos reikia kuo greičiau įveikti arba užmiršti. 

Šį požiūrio skirtingumą itin aiškiai rodo tai, kaip humanita- 
riniai ir gamtos bei inžineriniai mokslai vertina savo pačių pra- 
eitj. Humanitariniai ir istorijos mokslai ne veltui taip vadina- 
mi, nes visus dvasinius reiškinius konkrečiu pavidalu įmanoma 
suprasti tik istoriškai. Žinoma, savo istoriją turi ir gamtos bei 
inžinerinių mokslų disciplinos, kurių dabartinė išraiška susijusi 
su konkrečiu istoriniu momentu. Tačiau savivokos srityje šis 
istorinis sąlygotumas visiškai nublanksta palyginus su konkre- 
čiu techninių sistemų pajėgumo ir suprastų gamtos dėsnių tu- 
riniu. 

Be to, akivaizdu, kad pramonės revoliucija prasidėjo iki šiol 
trunkantis ir nepaliaujamai tebeveikiantis procesas, kuriam — 
priešingai nei visiems kitiems žmonijos istorijos įvykiams — bū- 
dinga palyginti pastovi kokybinio ir kiekybinio kilimo tenden- 
cija. Mėginant bendrais bruožais išdėstyti žmonijos istoriją, su- 
siduriama su įvairiomis iškiliomis kultūromis, didžiulėmis vals- 
tybėmis, pasaulinėmis religijomis. Kartais, pavyzdžiui, senovės 
Egipte, stabilūs santykiai egzistavo nepaprastai ilgai. Tačiau ap- 
skritai žvelgiant atgal į istoriją, aiškiai matyti tapimo ir nykimo 
dėsnis, išsiskiria kilimo, klestėjimo ir irimo ar perėjimo į kitus, 
naujus pavidalus etapai. Ir priešingai, šiuolaikinė technika yra 
vienintelė istorinė jėga, kuriai — bent jau išoriškai — būdingas 
nuolatinis augimas ir kuri lėmė tokį pasaulio suvienodinimą, 
kokio nesugebėjo pasiekti joks politinis ar religinis judėjimas. 

Taigi apskritai paėmus universalaus technikos išplitimo pro- 
cesui būdingas deindividualizavimas ir deistorizavimas, lydimas 
ir sąlygojamas instrumentinio racionalumo ir į našumo didini- 
mą orientuotų funkcinių dalykinių ryšių. Su tuo aiškiai susijusi 
ir visame pasaulyje didėjanti biurokratizacija. Susidoroti su di- 
dėjančiu techninių sistemų bei technologijų sudėtingumu ir pa- 
tenkinti bendrą valstybinio socialinio aprūpinimo poreikį gali- 

ma tik atitinkamomis organizacinėmis bei institucinėmis prie- 
monėmis, tačiau tada neišvengiamai kyla klausimas, kur ta riba, 
kai įdėtos išlaidos ima viršyti gaunamą naudą. 


Evoliucijos teorijos modelis 


Friedrich Rapp. Techninė pasaulinė civilizacijaFriedrich Rapp. 
Utopijos ir antiutopijosPagal sudaiktintą šiuolaikišką gamtos 
sampratą, pagrįstą blaiviu moksliniu mąstymu, žmogus jau ne- 
belaikomas Dievo kūriniu ir pasaulio centru, o tik gamtos dės- 
nių sąlygoto kosminio ir biologinio raidos proceso produktu. 
Suprantama, kad taip mąstant ir techniką, kuri remiasi sąmo- 
ningu, tikslingu gamtos pertvarkymu, galima laikyti tikslingu 
evoliucijos tęsiniu. 

Pozityvių žinių gausėjimas ir jomis remiantis gebėjimas tech- 
niškai įvaldyti gamtą faktiškai buvo įmanomas tik atsisakius tra- 
dicinio, teologijos suformuoto įvaizdžio, kad žmogus yra nepa- 
kartojamas, ypatingas Dievo gyvavaizdis. Kopernikas įrodė, kad 
Žemė yra ne visatos centras, o tik vienos iš daugelio galaktikų 
periferija; Darwino evoliucijos teorija įrodė gamtinę Žmogaus 
kilmę: jo, kaip aukštesniųjų žinduolių raidos produkto, jau ne- 
beįmanoma naiviai laikyti Dievo kūriniu; ir pagaliau Freudo 
psichoanalizė atskleidė, kad tariamai protingų, dalykiškų žmo- 
gaus veiksmų motyvai yra nesąmoningi, ir dėl to žmogaus kaip 
sąmoningos būtybės pranašumas smarkiai sumažėjo. Šis patyri- 
mas — jį dar galima papildyti pa- 
staba, kad utopiniuose visuome- 
nės pertvarkymo projektuose vi- 
sada reikia atsižvelgti į gebėjimo 
funkcionuoti ribines sąlygas, — 
kartais vadinamas keturiomis 
nuoskaudomis, kurias žmonija 
patyrė pažinimo ir mokslo pa- 
žangos kelyje!. 

Tačiau visos tos nuoskaudos, 
patirtos per šiuolaikinį veržimą- 

si prie pažinimo, turėjo ir teigiamą padarinj. Kaip tik galima 
sakyti, kad jos reiškia žmogaus triumfą, nes dėl jų žmogui iš 
viso pirmą kartą atsivėrė galimybė autonomiškai apsispręsti ir 
užvaldyti gamtą. Vietoj organinio antropocentrinio pasaulėvaiz- 
džio, pagal kurį žmogus erdvės atžvilgiu ir iš esmės stovi visatos 
centre, šitokiu būdu įtvirtinamas mechaninis kosmocentrinis 
požiūris, pasak kurio žmogus yra tik visatos elementas ir speci- 
finės kosminės ar biologinės raidos stadijos „istorinis“ produk- 
tas. Nesunkiai atsekamas esminis tų nuoskaudų ir naujų veiki- 
mo galimybių ryšys. Tik išsivadavus nuo tradicinio teologinio 
ir antropocentrinio požiūrio, dėmesys buvo nukreiptas į fizinių 
dėsningumų tyrimą ir šiuolaikiniais eksperimentais bei mate- 
matiniais gamtos tyrimais išlaisvintos tokios techninės veikimo 
galimybės, kurių anksčiau niekas nė nenumanė. 

Atsižvelgiant į tą svarbiausią dvasinį ir kartu labai svarbų prak- 
tikai ryšį, ir reikėtų interpretuoti techniką kaip evoliucijos tęsi- 
nį. Be paprasto technizacijos proceso aprašymo ir paaiškinimo, 
toks technikos interpretavimas visada atlieka ir normatyvine pa- 
teisinančią funkciją: neišvengiamas kosminis evoliucijos dėsnis, 
kuriuo aiškinama ir technikos raida, turi ir pačią techninę veik- 
la pakelti į aukštesnį lygį. Štai Serge Moscovici kalba apie tai, 
kad žmogus savo evoliucijos, t. y. savo biologinės ir socialinės 
istorijos tėkmėje, „įgijo gebėjimą tą evoliuciją rekonstruoti ir 
pratęsti“. Stanislawas Lemas eina dar toliau, aiškiai nurodyda- 
mas analogiją tarp „biologinės evoliucijos“ ir „technikos evoliu- 
cijos“. Šie abu autoriai remiasi mutacijomis, t. y. atsiradimu 
naujų formų, kurioms kovojant dėl būvio vyksta atranka — iš- 
lieka tik stipriausios rūšys. Pirmiausia atsirandantys tipai abiem 
atvejais yra labai primityvūs. Todėl jie sunkiai įsitvirtina tarp 
jau egzistuojančių rūšių, kurios geriau prisitaikiusios prie sąly- 
gų. Dėl aplinkos pasikeitimų jos staigiai išplinta, atsiranda daug 
naujų variantų; tai yra rūšies raidos kulminacija. Lemas taip ir 
sako: „Automobilis „kovoje dėl būvio“ išstūmė ne tiktai pašto 
karietą, bet „pagimdė“ ir autobusą, sunkvežimį, traktorių, tan- 
ką, visureigį ir t. t.“? 

Kodėl kaip tik dabar sugrįžta technikos kaip evoliucijos tęsi- 
nio įvaizdis? Biologinės evoliucijos teorija sukurta XIX amžiaus 

antroje pusėje. Maždaug tuo pat metu atsirado ir pramonės re- 
voliucijos patirtimi pagrįsta tezė, kad technikos raida yra svar- 
biausias žmonijos istorijos bruožas. Toks socialinis-ekonominis 
požiūris tada tapo Marxo ir Engelso istorinio-materialistinio is- 
torijos aiškinimo pagrindu. O Ernstas Kappas 1877 metais pir- 
masis pamėgino pateikti filosofinį antropologinį technikos aiš- 
kinimą tokiais žodžiais: „Visa žmonijos istorija, gerai panagri- 
nėjus, galiausiai yra geresnių įrankių išradinėjimo istorija““. 
Remdamasis Benjamino Franklino apibrėžimu, kad žmogus yra 
įrankius gaminantis gyvūnas (tool-making animal), Kappas tech- 
niką apibūdina kaip „organų projekciją“. Ranką jis laiko tech- 
ninių prietaisų ir įrankių prototipu, o kūjį — rankos ir sugniauž- 
to kumščio imitacija. Taip traktuojant, žmogaus kūno sandara 
tampa biologinės evoliucijos ir technikos raidos jungiamąja gran- 
dimi. Tą mintį vėliau pasigavo Arnoldas Gehlenas. Jis žmogų 
laikė biologiškai nepilnaverte būtybe, kuri dėl nepakankamai 
išlavėjusių instinktų priversta užsiimti technine veikla. 

Teiginys apie technikos istorinę reikšmę aiškiai išplaukia iš 
XIX ir XX amžių patirties. Mums jau vos ne gamtos dėsnio 
statusą įgijusi technikos pažanga skatina šiuo požiūriu vertinti 
ir praeities epochas. Taigi visiškai neatsitiktinai ir Lemo cituo- 
jami pavyzdžiai paimti būtent iš šiuolaikinės technikos. Reikė- 
tų pabrėžti, kad aiškinant visuotinę istoriją dar XIX amžiuje toli 
gražu ne visada technikai buvo priskiriamas lemiamas vaidmuo. 
Į techniką besiorientuojantis istorijos aiškinimas akivaizdžiai ro- 
do, kad remiantis savąja gyvenimo patirtimi istorinius įvykius 
kartais galima suvokti ir aiškinti visiškai skirtingai. 

Evoliucijos teorija pagrįstas požiūris labai išplečia technikos 
raidos nagrinėjimo laiko ribas. Technikos kitimas tada jau atro- 
do ne kaip pirminis istorinis įvykis, o kaip priešistorinis, biolo- 
giškai ir netgi kosmiškai sąlygotas reiškinys. Visam tam paaiš- 
kinti siūloma visuotinė paprasta schema. Biologinės evoliucijos 
aiškinimo modelis remiasi gyvųjų organizmų ir aplinkos sąvei- 
ka: rūšių kitimas dėl atsitiktinės genų mutacijos ir geriausiai prie 
aplinkos prisitaikiusios rūšies atranka skatina evoliucijos proce- 
są. Kiekvieną evoliucijos žingsnį veikiantis atsitiktinių variacijų 

ir selektyvaus prisitaikymo mechanizmas vėliau, retrospektyvo- 
je, atrodo kaip tikslingas procesas. 

Akivaizdus imanentinis organų tikslingumas ir gyvūnų pri- 
sitaikymas prie aplinkos aiškinamas remiantis evoliucija, kuri 
laikoma to tikslingumo šaltiniu, taigi galiausiai istoriškai. Ta- 
riamai eliminuotos prasmės dimensiją pakeičia nuoroda į rai- 
dos procesą. Čia matome tam tikrą analogiją su istorijos teori- 
ja: laukiant vidinio pasaulio kategorijomis aiškinamo krikščio- 
niškojo išgelbėjimo, pats istorinio įvykio įprasminimas iš 
konkrečios dabarties nukeliamas į būsimus (utopinius) įvykius. 
Panašiai ir grindžiant aiškinimą evoliucijos teorija — tik laiko 
atžvilgiu atvirkštinėje perspektyvoje — biologiniai procesai turi 
prasmę ir tikslą tik tiek, kiek jie biologinės evoliucijos metu 
išsirutuliojo į dabartines formas. Taigi čia patvirtinančios ins- 
tancijos vaidmenį atlieka praeitis, o ne ateitis. Pripažįstant bio- 
loginės evoliucijos ir technikos evoliucijos analogiją, toks biolo- 
ginis prasmės aiškinimas taikomas ir technikos raidai. Šiuo po- 
žiūriu dabartinė ir būsimoji technikos būklė įprasminama ir 
pateisinama tuo, kad jos atsiradimą lėmė gamtos sąlygotas rai- 
dos procesas. 

Apsiribojant tik „paviršinių“, stebėjimui prieinamų reiški- 
nių aprašymu, biologinė evoliucija ir technikos evoliucija iš tie- 
sų turi bendrų bruožų. Abiem atvejais nusistovėjusiame fone 
biologinių mutacijų ar techninių išradimų pavidalu pasirodo 
nauji variantai, kurie, konkuruodami su jau egzistuojanciomis 
rūšimis, turi įrodyti savo teisę gyventi. Toje kovoje del būvio jie 
žūsta arba išlieka, tuo nulemdami tolesnę raidą. Iš įvairių gali- 
mybių „pasirenkama“ viena konkreti, todėl apskritai vyksta po- 
kytis aukštesnių, labiau diferencijuotų bei specializuotų ir šiuo 
atžvilgiu imanentiškai pajėgesnių formų link. Tiek biologinėje, 
tiek technikos evoliucijoje ilgainiui formuojasi vis labiau spe- 
cializuoti organai ar posistemės, kurie pagal darbo pasidalijimo 
principą biologiniame organizme ar techninėje sistemoje peri- 
ma specifines funkcijas. Svarbiausios raidos kryptys susijusios 
su visiškai konkrečiais planais. Antai žuvims ar automobiliams 
būdingas tam tikras pagrindinis modelis, kurį atsižvelgiant į „rei- 
kalavimus“ galima įvairiausiais būdais modifikuoti. Abiem evo- 


387 


liucijos formoms būdingi tam tikri posūkio momentai, nule- 
miantys tolesnę evoliucijos kryptį. Pavyzdžiui, biologijoje tokiu 
posūkiu galima laikyti momentą, kai gyvūnai išlipo iš vandens į 
sausumą, o technikos evoliucijoje — kai pašto karietą pakeitė 
automobilis. 

Tačiau analogijos tuo ir baigiasi. Kitaip negu „aklos“ biolo- 
ginės atsitiktinumų variacijos, techniniai išradimai yra sąmo- 
ningų, tikslingų tyrimų rezultatas. Tai patvirtina dažni atvejai, 
kai tas pats išradimas savarankiškai padaromas daug kartų — tam 
reikia tik tam tikro bendro dvasinio klimato’. Tariamai pasto- 
vūs poreikiai, kuriais grindžiamos techninės inovacijos, jokiu 
būdu nėra gamtiniai, o kultūros suformuoti dydžiai. Žmonija 
ištisus šimtmečius tenkinosi šių dienų požiūriu primityviomis, 
brangiai kainuojančiomis technikos priemonėmis, nors — vėlgi 
žiūrint mūsų akimis — nedideliais pakeitimais būtų buvę galima 
jas iš esmės pagerinti. Analogiški samprotavimai tinka ir atran- 
kos stadijai. Teiginys, kad „gyvūnai yra adaptacijos mašinos“ 
(living things are adaptation machines“), technikos raidai apibū- 
dinti netinka. Žmonijos istorijoje nėra visiškai iš anksto nusta- 
tytos aplinkos, kuri galėtų nulemti išlikimo galimybę. Kaip kul- 
tūringa būtybė žmogus, remdamasis paveldėtomis žiniomis, pats 
kuria savo aplinką. Todėl jis, plėtodamas techniką, prisitaiko 
ne prie jam svetimos nekintamos, nuo jo nepriklausomos gam- 
tos, bet prie savo paties sukurtos, kultūros suformuotos aplin- 
kos ir kartu pats prie savęs. Tai nėra pasyvus prisitaikymas, o 
spontaniškas, savarankiškas, kovingas susidūrimas. 

Reikia pridurti, kad žmonijos genetinė bazė nuo neolito lai- 
kų beveik nepakito. Kultūrų diferenciacija daug didesnė už ra- 
sių diferenciaciją: „Elgsenos įvairovę gyvūnų pasaulyje lemia rū- 
Sys, o Žmonių pasaulyje — kultūros“. Žinoma, ne tik biologinei 
evoliucijai, bet ir technikos evoliucijai būdingas imanentinis, 
„kylantis aukštyn“ vystymasis, tačiau biologinės raidos atveju 
paprastesnės formos išlieka, o technikoje taip nėra: bakterijos 
egzistuoja ir mūsų laikais, tačiau akmeniniais kirvukais išsivys- 
čiusiose šalyse jau niekas nesinaudoja. Kadangi vystymasis vyksta 
nuo „aukščiausiojo“ lig šiol pasiekto lygio, tai imanentinis kili- 
mas garantuotas. 

Tačiau kuria prasme galima kalbėti apie pranašumą? Labiau 
įsigilinus matyti, kad teiginys apie natūraliąją atranką čia netin- 
ka. Kokios nors populiacijos „pažangiausi“ individai yra tie, kurie 
turi daugiausia palikuonių, taigi pažangumą operaciniu atžvil- 
giu galima tiksliai apibūdinti kaip gebėjimą gimdyti vislius pa- 
likuonis. Galima sakyti netgi taip: kas turi daugiausia palikuo- 
nių, tam ir priklauso ateitis. Bet nuodugniau patyrinėjus maty- 
ti, kad toks teiginys nėra tinkamas pagrindas teisingam 
įvertinimui. Tai darosi aišku pažvelgus kitu aspektu: juk tokiu 
atveju vien iš kokio nors reiškinio buvimo fakto jau būtų gali- 
ma spręsti apie jo vertingumą, o tai, kaip žinia, yra „natūralisti- 
nė“ klaidinga išvada. 

Šiuolaikinė technika — kad ir transporto bei ryšių sistemų ar, 
deja, ir ginkluotės srityje — funkciniu atžvilgiu yra pranašesnė 
už ankstesnių stadijų techniką, tačiau, būdama sudėtingesnė, ji 
yra labiau pažeidžiama, be to, jai reikia sudėtingesnės infrastruk- 
tūros. Tas imanentinis „pranašumas“, kaip ir biologinės evoliu- 
cijos atveju, yra savaime suprantamas, nes naujų variantų at- 
ranka vyksta būtent to „pranašumo“ linkme. Tačiau taip ir lie- 
ka neaišku, ar atrankos mechanizmas per funkcijų atlikimą iš 
tikrųjų veda prie tikrai siektinos humaniškos technikos. Nepai- 
sant daugelio vienpusiškumų ir perdėjimų, technikos dabarti- 
nės kritikos įvairios formos aiškiai rodo, kad čia iš esmės būtų 
galima ir reikėtų pritraukti ir kitus vertinimo kriterijus, apiman- 
čius nesuzalora aplinką, neatsinaujinančių išteklių tausojimą ir 
atsakomybės jausmą ateities kartoms. Vertinant techniką reikia 
siekti tokių pakeistų atrankos kriterijų. 


Technologijų perdavimas 


„Pergalingųjų“ variantų paveldėjimo bei perdavimo procesai bio- 
loginėje ir technikos evoliucijose yra visiškai skirtingi. Biologi- 
joje perduodama genetiškai užprogramuota informacija, kurios 
veikimas nustatytas pačios gamtos. Priešingai tokiai sustingu- 
siai biologinei schemai, pagal kurią viena karta paveldėja iš ki- 
tos pastovius požymius, techninės naujovės perduodamos lanks- 

Ekko Buscho piešinys 
(1988 m.). Užrašas 
apačioje: „Man 
atrodo, kad tie žmonės 
laimingesni už mus!“ 


čiu kultūriniu kopijavimo ir instruktavimo procesu, kai net to- 
je pačioje kartoje galimi dideli pokyčiai. Tačiau svarbiausia tai, 
kad biologinėje evoliucijoje nėra techninių naujovių perdavi- 
mo iš vieno kultūrinio konteksto į kitą atitikmens. 

Tačiau būtent perdavimas selektyvios difuzijos būdu ir yra 
visos technikos raidos esminis bruožas. Kartu su Claude Lėvi- 
Straussu galima kaip tik kultūrų įvairovę, jų sąveiką ir savitar- 
pio praturtinimą laikyti lemiamu žmonijos raidos požymiu. Jo 
nuomone, įvairios tautos, spręsdamos savo gyvenimo proble- 
mas, akcentuodavo visai skirtingus dalykus. O tos problemos iš 
principo visur yra vienodos, nes kalba, menas, religija ir tam 
tikros socialinės, politinės ir ekonominės organizacinės formos, 
kaip ir techninės žinios bei įgūdžiai, priklauso žmogaus esmei ir 
todėl vienaip ar kitaip pasireiškia visur. Taigi kultūrų įvairovė 
sudaro prielaidas pasirinkti visiškai konkrečias vertybes. Antai 
eskimams ar beduinams ypač svarbu įveikti priešiškas aplinkos 
sąlygas, Indijoje daugiausia dėmesio kreipiama į filosofinį-reli- 
ginį gyvenimo suvokimą, o islamas kalba apie sisteminį visų 
gyvybės formų ryšį Š. 

Dėl to kyla klausimas, kuo remiantis galima paaiškinti šiuo- 
laikinės technikos išplitimą visame pasaulyje. Jei teorija apie skir- 
tingas vertybių skales yra teisinga, reikėtų manyti, kad yra tau- 

tų, kurios nelabai domisi technizacija ir todėl labai ribotai nau- 
dojasi šiuolaikine technika. Tačiau iš tikrųjų matome, kad tech- 
nologijos perdavimo metu šiuolaikinė technika perimama kaip 
visuma, kaip vientisas sprendimų paketas. Trečiojo pasaulio ša- 
lys kolonijinės priklausomybės metais iš pradžių daugiau ar ma- 
žiau buvo verčiamos priimti europinę techniką. Karo technikos 
srityje europiniai ginklai aiškiai įrodė savo pranašumą, o įkan- 
din karinės okupacijos buvo importuotos prekybinės gyvenvie- 
tės, plantacijos, misijų stotys ir europinis gyvenimo būdas. Ta- 
čiau net ir ten, kur tokios prievartos nebuvo, dabar visur sten- 
giamasi kuo greičiau ir labiau technizuotis, nes sparčiai gausėjant 
gyventojų įmanoma pramisti tik naudojantis tobulesne žemės 
ūkio technika. Be abejo, svarbu ir siekimas kariniu bei ekono- 
miniu atžvilgiu neatsilikti nuo viso kito, jau technizuoto pasau- 
lio. Visais šiais atvejais svarbesnė technologijos perdavimo prie- 
žastis yra šiuolaikinių technikos metodų pranašumas: palygi- 
nus su paprastesniais metodais, jie užtikrina didesnę išeigą ar 
didesnį našumą. Sprendžiant pagal efektyvumo kriterijų, šiuo- 
laikinė technika, be abejo, yra pranašesnė už visas kitas techni- 
kos raidos stadijas, nes atrankos procesas vyko kaip tik orien- 
tuojantis į maksimalų efektyvumą. 

Tačiau tai dar nepaaiškina, kodėl visos mūsų planetos tautos 
daug labiau negu reikėtų tiesioginiams poreikiams tenkinti pe- 
rėmė mąstymą technikos pažangos kategorijomis. Čia reikėtų 
nepamiršti, kad šiuolaikinė technika, turint galvoje atitinkamus 
konkrečius jos rezultatus (pavyzdžiui, transporto, žinių perda- 
vimo srityse), yra susijusi su žmonių biologinio aprūpinimo di- 
dinimu, gerinimu, plėtimu. Technikos pasiūla orientuota į žmo- 
gų kaip į gamtinę būtybę, todėl potencialiai ji visada randa at- 
garsį. Kai tik akiratyje pasirodo kokio nors išpildymo galimybė, 
labai greit atsiranda ir atitinkama paklausa, ir kiekvienas pajun- 
ta atitinkamo techninio palengvinimo „poreikį“. Technika 
orientuojasi į visiems žmonėms bendrą biologinį kraitį, kurį Zmo- 
gus turėjo dar prieš atsirandant istoriniams bei kultūriniams 
požymiams, todėl ji iš principo gali susilaukti atgarsio visur. 
Čia dar reikėtų paminėti ir šiuolaikinės technikos sisteminį po- 
būdį. Ji su savo išsišakojusiomis sistemomis ir funkciniais ry- 

šiais nepalieka tuščių vietų ar vietos kitokiems, paprastes- 
niems sprendimams, atsiliekantiems nuo jau pasiekto funk- 
cinio lygio. 

Dėl to iškyla sunkus įvertinimo klausimas. Pasak paplitusios 
nuomonės, materialių ir nematerialių inovacijų eksportas ar im- 
portas rodo „aukštesnę“ kultūrą; taip realizuojama pažanga, ta- 
riamai įžvelgiama žmonijos istorijoje. Tačiau pagal kokius kri- 
terijus galima kokią nors kultūrą laikyti pranašesne už kitas? Iš 
pirmo žvilgsnio pranašesnė būtų ta kultūra, kuri užgožia kitas. 
Tačiau nesiremiant jokiais papildomais kriterijais tai reikštų, 
kaip ir biologinės evoliucijos atveju, kad užgožimas ir pranašu- 
mas yra lygiareikšmiai dalykai. Kitaip tariant, laimi tas, kas lai- 
mi, ir laimėjusiajam suteikiamas aukštesnis laipsnis kaip tik dėl 
to, kad jis laimėjo. 

Labiau įsigilinus matyti, kad reikalas sudėtingesnis. Karinis, 
kartu ir techninis, pranašumas jokiu būdu nesutampa su kultū- 
riniu pranašumu. Antai Vidurinės Azijos stepių judriosios kla- 
joklių gentys dažnai puldavo kaimynines agrarinės ir agrarinės- 
miestietiškos kultūros gentis Kinijoje, Indijoje, Persijoje ir Ry- 
tų Europoje ir nugalėdavo jas. Tačiau jau po kelių kartą jos 
būdavo absorbuotos aukštesnės sėsliųjų tautų kultūros; užka- 
riautojai perimdavo nugalėtųjų tautų kultūrą. Visai panašiu bū- 
du germanų gentys tautų kilnojimosi metu perėmė aukštesnę 
Romos kultūrą. Kalbant abstrakčiais filosofiniais terminais, tai 
rodo, kad galiausiai idėjos, vertybės ir dvasinis pasaulis yra pra- 
našesni už fizinius gebėjimus ir gamtos procesų įvaldymą. 

Žinoma, taip argumentuojant daroma prielaida, kad mate- 
rialinius laimėjimus ir techninį pranašumą galima atskirti nuo 
nematerialaus kultūros pasireiškimo. Amatininkiškos technikos 
stadijoje kaip tik taip ir buvo. Mainais būdavo perimami įvai- 
riausi metodai, tačiau tai neduodavo lemiamo suvienodinančio 
kultūrinio efekto. O kalbant apie šiuolaikinę techniką yra ki- 
taip. Kartu su technologija perduodama ir kultūra. Tradicinė 
technika (žmogaus ir galvijų raumenų jėga, vėjo ir vandens ener- 
gija) buvo artimesnė žmogui, pritaikyta prie žmogaus mastų ir 
organinio pasaulio ritmų. Priešingai, šiuolaikinės technikos dirb- 
tinių reiškinių pagrindą sudaro neorganiniai mechaniniai pro- 

cesai su jiems būdinga „nežmogiška“ logika. Žmogus priverstas 
prisitaikyti prie funkcinių technikos principų (darbo pasidaliji- 
mo, standartizavimo, monotoniškų procesų, pamaininio dar- 
bo), kad pasiektų maksimalų našumą. Tai galima iliustruoti aki- 
vaizdžiais pavyzdžiais: pašto vežikas ar kalvis turėjo daugiau erd- 
vės individualiai kultūrinei savo veiklai išreikšti negu lėktuvo 
pilotas ar kompiuterio operatorius. 

Trečiojo pasaulio šalims iškyla problema, kiek perimti į tech- 
niką besiorientuojančias Vakarų pasaulio kultūros vertybes, kad 
galėtų sėkmingai naudotis šiuolaikine technika. Reikia nepa- 
miršti dar ir to, kad šiuolaikinė technika atsirado Europoje. To- 
dėl ji čia anaiptol nelaikoma svetimkūniu, kaip visai kitokių 
religinių, kultūrinių ir socialinių tradicijų šalyse. Vakarų kultū- 
ra yra būtent ta natūrali maitinamoji terpė, kurioje išaugo šiuo- 
laikinė technika. Francio Bacono ir Descartes'o suformuluotos 
gamtos užkariavimo idėjos, Šviečiamojo amžiaus mintys apie 
pažangą ir Maxo Weberio akcentuota protestantiskoji etika tai 
įtikinamai patvirtina. 

Situacija Japonijoje ir Taivane rodo, kad įmanoma visiškai 
sėkmingai perduoti technologiją per trumpą laiką. Tačiau tose 
šalyse tebėra įtampa tarp kultūros paveldo ir į techniką orien- 
tuoto gyvenimo būdo. Atrodo, sunku tikėtis, jog bus įmanoma 
greit ir lengvai pasiekti tikrąją sintezę. Ką Europa, remdamasi 
savo tradicijomis, pasiekė per šimtmečius, to neįmanoma visai 
kitokioje aplinkoje pasivyti per kelis dešimtmečius. 

Apskritai trečiojo pasaulio šalims iškyla problema, kaip pasi- 
naudoti tokiais geidžiamais šiuolaikinės technikos laimėjimais, 
neišsižadant savo kultūrinių ir dvasinių tradicijų, bet kartu gal 
net prarandant savo identiškumą ir nusiritant į kolektyvinį su- 
svetimėjimo procesą. Su kokiais sunkumais tai susiję, matyti iš 
to, kad net išsivysčiusiose pramoninėse šalyse dėl spartaus tech- 
nikos kitimo atsirado tokios nemalonios susvetimėjimo formos. 
Tačiau palyginus su tuo vidiniu susvetimėjimu pramoninėse 
šalyse, forsuotas technologijos perdavimas į svetimą kultūrinę 
aplinką yra kur kas didesnė problema. Trečiojo pasaulio šalyse 
istorinė raida ir jos paveldas dažnai diametraliai priešingi į tech- 
niką orientuotam gyvenimo stiliui: kai gamta suprantama kaip 

vientisas kosmosas, į kurį tvirtai įkomponuotas ir žmogus, ma- 
terialinį pasaulį sunku traktuoti tik kaip žaliavą, su kuria tech- 
nika gali daryti ką nori. Kai pažinimo siekimas orientuotas pir- 
miausia į vidinį tobulėjimą ir gyvenimo išmintį, dalykiškoms ir 
į technologinį pritaikymą orientuotoms šiuolaikinių gamtos 
mokslų žinioms belieka tenkintis antraeiliu vaidmeniu. Kam 
gyvenimo tikslas yra gilintis į savo vidų ir asmeniškai tobulėti, 
tas nepuls kaip Prometėjas kuo skubiau pertvarkyti išorinį pa- 
saulį vien dėl materialinių sąlygų pagerinimo. Kur dorybe lai- 
koma realųjį pasaulį priimti kaip Dievo duotą ir nekintamą, 
tvirtai laikytis paveldėtų tradicijų ir nepurkštaujant priimti nu- 
sistovėjusią gyvenimo tvarką, kiekvienas pasikėsinimas į šią san- 
darą atrodys kaip piktadarystė. Ir kiekvienam, kuris pasaulio 
įvykiuose mato nesikeičiantį vyksmą ar taisyklingais intervalais 
pasikartojantį kosminį procesą, mintis apie linijinę pažangą, 
orientuotą į nuolatinį kitimą ir kuo didesnius augimo tempus, 
turėtų atrodyti visai absurdiška. 

Toks sugretinimas rodo, kokie dideli gali būti prieštaravi- 
mai tarp kultūros tradicijos ir šiuolaikinės technikos materiali- 
nių „pagundų“. Kartu su konkrečiomis daugelio besivystančių 
šalių problemomis iškylantis klausimas, ar technizacija apskri- 
tai pageidaujama, aišku, tėra akademinis. Tie, kuriems tai svar- 
bu, turi individualiai nuspręsti, kiek ir kaip įsivesti šiuolaikinę 
techniką. Dėl to kalbama apie švelnią, pritaikytą, alternatyvią, 
įasmenintą techniką. Tačiau juk niekas savo noru nenorės atsi- 
sakyti aukščiausio, kokį tik įmanoma pasiekti, techninių žinių 
ir gebėjimų lygio. Svarbu tik, kaip rasti tinkamiausią formą jam 
pasiekti. Rezultatas jokiu būdu neturi reikšti visiško tradicijų 
atsisakymo, jų išrovimo su šaknimis, nes tai smarkiai pranokty 
technologijos salygota susvetimėjimą pramoninėse šalyse. Ta- 
čiau greta to akivaizdaus pavojaus yra ir galimybė, kad kaip tik 
besivystančių šalių tradicijos lems dalykiškos, į išorinį efektyvu- 
mą ir funkcinį našumą orientuotos šiuolaikinės technikos ir ant- 
ropocentriškai orientuoto, sudvasinto požiūrio į gyvenimą sin- 
tezę, galinčią duoti teigiamų impulsų ir pramoninėms šalims. 
Tai rodo ir ta aplinkybė, kad daug kur, kritikuojant techniką, 


remiamasi neeuropinės kultūros tradicijomis. 

